# הקדמה - "אך בצלם יתהלך איש"

ביום כ"ו אלול ה' תשס"ב המשיך מו"ר הרב יצחק גינזבורג שליט"א ללמד את פרקי ה "חסדי דוד". הלימוד ביום זה נעשה תוך כדי נסיעת הרב ותלמידיו להתועדות במגדל העמק. בשעור זה נלמד סימן ק"כ שהוא סימן ארוך יחסית – וגם הסימן האחרון ב"חסדי דוד".

### \*מושגים - הקדמה - אך בצלם יתהלך איש - כ"ל צמ"א - צלם - הוי כל צמא

סימן ק"כ הוא סימן גדול הדן בכמה נושאים כללים בקבלה – כאשר הנושא הראשון בו הוא סוד הצלמים ביחס לשלושת שלבי התפתחות הפרצוף שנקראו עיבור, יניקה, מוחין.

בהמשך סימן ק"כ, כאשר מגיעים לגדלות – נכנסים לנושאים הנוגעים בסוד קדושת ראש השנה ובהם – סוד הנסירה, החזרת פנים בפנים, והזיווגים השונים שקורים במועדים השונים.

ושוב, נושאים אלו מרוכזים בסימן ק"כ – וקודם כל צריכים אנו להבין את כניסת הצלמים לפרצוף – תוך כדי התפתחותו. לאחר זאת, נוכל להבין מהי בגרות שלמה ומהו סוד הדורמיטא דז"א, והנסירה וכו'.

ואכן ראוי שיסתיים ה "חסדי דוד" עם סימן ק"כ שהוא סימן מאוד מאוד תכליתי – וגם "נעוץ סופן בתחילתן" – כאשר בסוף החיבור הוא מגיע לכונה העיקרית של ראש השנה. ולכן גם חשוב שנלמד סימן זה בימים אלו – כהכנה לקראת ראש השנה.

לפני שנתחיל לקרוא את דברי המחבר – נקדים בענין הצלם והצלמים.

כ"ל צמ"א - כל כתבי האריז"ל בנויים על סוד הצלמים – ובהם חמש מדרגות

הנקראות בלשון בנו של הרש"ש – כ"ל צמ"א. בנו של הרש"ש, בעל הדב"ש – אומר שכל כתבי האריז"ל – כמו שהם משוכללים בכתבי הרש"ש – הם בעצם חמש מדרגות של התלבשות – שסימנן: כ"ל צמ"א – כלים, לבושים, צלמים, מוחין, אורות.

צלם - בדרך כלל בכתבי האריז"ל – הצלם הוא ממוצא המחבר בין האורות

הפנימיים שהם ה נר"ן ח"י – לבין הכלים החיצוניים. לגבי בן אדם, הצלם הוא סוד הממוצע בין הנשמה לבין הגוף.

הצלם, הוא בעצם הלבוש הרוחני בו מתלבשת הנשמה כדי להכנס לגוף. בלא לבוש זה לא יתכן כל קשר וחיבור בין הנשמה האלוקית, הרוחנית לגמרי – לבין הגוף הגשמי לגמרי.

והיות שהצלם הוא ממוצע – יש לו שתי בחינות – שהאחת אוחזת בקצה האחד, והשניה אוחזת בקצה השני. כך רואים אנו גם בסימן כ"ל צמ"א – שאות צ' שכנגד הצלמים – היא האות האמצעית. ובכל זאת, גם בין הצלם לבין האורות של הנשמה ישנו ממוצע – המוחין.

אורות

מוחין – חיות פנימית - האורות מתלבשים בחיות כללית שנקראת "מוחין",

ואח"כ בתוך הצלמים.

צלמים -

לבושים - אח"כ, בין הצלמים לבין הכלים ישנה גם כן מדרגה ממוצעת

שנקראת – לבושים.

כלים

ואם כן, ה "צלם" בפרטיות – נמצא בין המוחין לבין הלבושים – אבל בכללות, כל מה שיש בין האורות לבין הכלים, כל מה שיש בין הנר"ן ח"י לבין הגוף – הכל בסוד הצלם. לכן כאשר מדובר על צלמים בכתבי האריז"ל – יש בהם בדרך כלל שלוש בחינות – אבל בתכלית השכלול של הקבלה – יש בהם חמש מדרגות כ"ל צמ"א.

המאמר "הוי כל צמא לכו למים" בספר "שערי אהבה ורצון" – מקביל ה' מדרגות אלו לחמש אהבות בנפש האדם:

אורות – אהבת הקב"ה, אהבה רבה שלמעלה מטעם ודעת האדם.

מוחין – אהבת התורה, החכמה האלוקית שניתן להשיגה בטוב טעם ודעת.

צלמים – אהבת ישראל, עיקר הרגש בלב.

לבושים – אהבת המצוות, שקיומן הוא במחשבה דיבור ומעשה.

כלים – אהבת ארץ ישראל, שסגולתה להיות לו יתברך דירה בתחתונים.

אח"כ ממשיך המחבר ועולה ומזהה את חמש האהבות שבנפש בה' החסדים שבדעת וכן בשורשם הראשון – בפנימיות הכתר – עתיק יומין.

אח"כ ממשיך המחבר ועולה ומזהה חמש מדרגות אלו – איך שהן

אח"ד = אהב"ה בשורש העליון – באוא"ס ב"ה שלפני הצמצום הראשון.

מוחין, צלמים, לבושים – ר"ת צלם – הם הממוצע המחבר את האורות לכלים. והן נשמות ישראל - שעסקם בתורה ומצוות מכשיר את המציאות התחתונה להיות לו דירה בתחתונים.

ואם כן, להשלמת ענין הצלמים ראוי לקרוא מאמר זה שכאמור, מופיע בספר "שערי אהבה ורצון".

### \*מושגים - הקדמה - אך בצלם יתהלך איש - זה לעומת זה - צלם ודמות

הו"י כ"ל צמ"א לכ"ו למי"ם = 378 = חשמ"ל - אומר הצמח צדק שסוד

הצלמים – הוא בעצם סוד החשמ"ל .

נפתח ונלמד מהו הפרוש החסידי לפסוק "אך בצלם יתהלך איש", לא לפני שנבחן את הפרוש ע"פ פשט. לכאורה, פסוק זה הוא הפסוק העיקרי האומר שיש לאדם צלם.

זה לעומת זה – במושג צלם ישנו "זה לעומת זה", וכאשר משתמשים במילה

"צלם" במובנה השלילי – הרי היא "צלם בהיכל" – פסל ועבודה זרה. ואם כן, כנראה שישנה עוצמה רבה במילה זו – מן הקצה אל הקצה ממש. הצלם השלילי, שהוא עבודה זרה ממש – הוא פסל הפוסל את כל הקדושה, וכך נקרא בית לעבודה זרה – בית הצלמים.

המושג צלם וצלמים בקדושה – ודאי מופיע מיד בבריאת אדם הראשון – "נעשה אדם בצלמנו כדמותנו" – "ויברא אלהי"ם את האדם בצלמו בצלם אלהי"ם ברא אתו זכר ונקבה ברא אתם".

צלם ודמות - בשבע ברכות אנו מברכים – ברוך אתה הוי' אלהינ"ו מלך

העולם אשר יצר את האדם בצלמו בצלם דמות תבניתו.

והתקין לו ממנו בנין עדי עד ברוך אתה הוי' יוצר האדם.

ואם כן סוד הצלם קשור עם חתונה – ואכן, באותו יום נברא האדם, ובאותו יום התחתן. פרוש אחד אומר שצלם ודמות הם כנגד החתן והכלה – כאשר הצלם הוא החתן, והדמות היא הכלה. ובכל אופן "נעשה אדם צלמנו כדמותנו" – הוא השיא של כל מעשה בראשית.

דוגמא מצוינת – לנו, העוסקים הרבה בקבלה ובחסידות – מתפרש הפסוק

"אך בצלם יתהלך איש" – כדבר מאוד נשגב וחיובי – אבל לאחר שמסתכלים מה אומרים המפרשים ע"פ פשט – אין הדבר פשוט שהצלם כאן – הוא צלם חיובי וטוב. ואם כן, נראה כאן דוגמא מצוינת ליחס בין המשמעות הפשוטה של הפסוק – לבין עומק פרושו הפנימי ע"פ הסוד.

### \*מושגים - הקדמה - אך בצלם יתהלך איש - הבל הבלים - תרגום - דיוקנא דהוי'

תהלים פרק ל"ט:

"הודיעני ידוד קצי ומדת ימי מה היא אדעה מה חדל אני:

הנה טפחות נתתה ימי וחלדי כאין נגדך אך כל הבל כל אדם נצב סלה:

אך בצלם יתהלך איש אך הבל יהמיון יצבר ולא ידע מי אספם".

הבל הבלים - שלושת הפסוקים הם יחידה אחת – כאשר הפסוק "אך בצלם"

בא בהמשך לתאור חיי ההבל של בני האדם. יש כאן מעין "הבל הבלים אמר קהלת הבל הבלים הכל הבל".

שלושה אך - אך כל הבל כל אדם נצב סלה

אך בצלם יתהלך איש

אך הבל יהמיון יצבר ולא ידע מי אספם".

כל אך הוא ע"פ פשט לשון מיעוט, ועולה 21 ובקבלה הוא סוד שם אהי"ה = א"ך = 21. ואם כן, ישנם כאן ג' פעמים שם אהי"ה כמספר הפעמים שמופיע שם זה בקדושה בתורה.

מדרש רבה על שיר השירים – מדמה בין דוד המלך לבין שלמה המלך בי"ג דברים. ישנה במדרש דוגמא של הקבלה מאוד מורכבת – ויש ללמוד מדרש זה בעיון.

"אבל שלמה מלך בן מלך חכם בן חכם צדיק בן צדיק אווגיטוס בן אווגיטוס, את מוצא כל מה שכתוב בזה כתוב בזה, דוד מלך מ' שנה וזה מלך מ' שנה, דוד מלך על ישראל ויהודה ובנו מלך על ישראל ויהודה, אביו בנה את היסודות והוא בנה את העליונות אביו מלך מסוף העולם ועד סופו וזה מלך מסוף העולם ועד סופו, דוד כתב ספרים ושלמה כתב ספרים, דוד אמר שירים ושלמה אמר שירים, דוד אמר הבלים, ושלמה אמר הבלים, דוד אמר דברים ושלמה אמר דברים, דוד אמר משלים ושלמה אמר משלים, דוד קלס באז ושלמה קלס באז, דוד בנה מזבח ושלמה בנה מזבח, דוד הקריב קרבן ושלמה הקריב קרבן, דוד העלה את הארון ושלמה העלה את הארון".

יוצא מהמדרש שכל מה שהתחיל דוד – המשיך אחריו שלמה המלך – והנה אחד מהדברים המקבילים הוא - "דוד אמר הבלים, ושלמה אמר הבלים". זה ששלמה המלך בספר קהלת אמר הבלים – הוא דבר ידוע ומפורסם, והשאלה היא היכן שמענו שדוד אמר הבלים ?

ממשיך אח"כ המדרש ומסביר – דוד אמר הבלים שנאמר "אך כל הבל כל אדם נצב סלה" ושלמה אמר הבלים שנאמר "הבל הבלים אמר קהלת הבל הבלים הכל הבל". ואם כן, ההבלים שאומר דוד המלך מרוכזים בפסוקים שלנו – כאשר ההמשך הוא - "אך בצלם יתהלך איש אך הבל יהמיון יצבר ולא ידע מי אספם".

קודם כל נקרא את תרגום יונתן לפסוק:

"אך בצלם יתהלך איש" – ברם בדיוקנא דהוי' יתהלך גברא. כלומר, התרגום מתרגם בצלם – דיוקן הוי' – שהוא כמובן תרגום חיובי, וכל הפרוש הקבלי והחסידי הולך אחריו. ואם כן, התרגום מתיחס לחלקו הראשון של הפסוק בשיא הקדושה, אף על פי שחציו השני של הפסוק הוא ההיפך הגמור :

אך בצלם יתהלך איש – בדיוקנא דהוי' – שיא הקדושה.

אך הבל יהמיון יצבר ולא ידע מי אספם – הבל חיי האדם.

דיוקנא דהוי' - ידוע שכל נשמה ונשמה עמדה בדיוקנא לפני מלכא קדישא –

ואם כן, ה"בצלם" שאותו התרגום מתרגם הוא איך שהנשמה נמצאת בשורש – עומדת ניצבת לפני הוי'.

ואם כן, התרגום אומר - שכמו שבשורשה עומדת הנשמה בדיוקנא – כך גם למטה היא מתהלכת במשך כל חייה "בדיוקנא דהוי'". ושוב, התרגום מתרגם "בצלם" – בדיוקנא דהוי'.

### \*מושגים - הקדמה - אך בצלם יתהלך איש - רש"י - אך בצלם - בחשך.

רש"י מפרש בדיוק ההפך מהתרגום:

אך בצלם - בחושך, פירשו דונש ל' צלמות, ומנחם פירשו צלם ממש כמו "כי

בצלם אלהים עשה את האדם", ולא יתכנו דבריו:

בחושך - חוץ מזה ש"צלם" יכול להיות עבודה זרה, הוא גם לשון צל צלמות.

ואם כן, אצל רש"י המשמעות היא ש"צלם" קשור עם מות – ואכן חז"ל מדמים כל עבודה זרה למות – כל פסל הוא מות, ולכן הוא מטמא כטומאת מת – אבי אבות הטומאה.

זה לעומת זה – גם בצלמות יש "זה לעומת זה" – ומשתקף ברמז הגימטריא

צלמו"ת = משי"ח ב"ן יוס"ף - משיח בן יוסף שהוא תמיד בספק למות – תמיד נמצא בצל המות. וממילא, צלם קשור עם צל – והקשר כאן לראש השנה הוא גם קשר להושענא רבא שהוא סיום החגים – ובו ישנו סוד הצללים.

צל - לגבי הס"א כתוב שבבואה יש לו – אבל בבואה דבבואה אין לו – כלומר,

ששלמות הצלם שהיא אות ם' סופית דצלם אין להם. ושוב, אפילו שאומרים את המילה צלם בהקשרה השלילי לגבי הס"א – הרי שסוד הצלם אין שם – אבל צל יש שם.

נחזור – רש"י אומר: "אך בצלם יתהלך איש" – אך בחושך. צל זה חושך – וממילא צלמות זה חושך – החושך של היפך החיים, החושך של השאול.

מביא רש"י משני המדקדקים דונש ומנחם:

**פרשו דונש לשון צלמות** – ופרושו, שכל חייו הולך האיש בצל המות – "אך בצלם

יתהלך איש".

**ומנחם פירשו צלם ממש כמו**

**"כי בצלם אלהים עשה את האדם",**

**ולא יתכנו דבריו** – מנחם פירש הפוך מדונש – ומסיים רש"י ולא יתכנו דבריו.

כלומר, רש"י אומר שלא יתכן לפרש באופן חיובי את הפסוק "אך בצלם יתהלך איש".

עד כאן פרוש רש"י.

### \*מושגים - הקדמה - אך בצלם יתהלך איש - אבן עזרא - האדם משתנה תמיד

מפרש האבן עזרא פרוש מאוד מענין:

אך - כי ישתנה בצלמו מיום אל יום ומעת אל עת כדמו' הנהר המתהלך וצלמו

עומד וי"א כי בצלם כמו צלמות והנכון בעיני כי האדם דומה לצלם וכאשר ישתנה הצלם כן ישתנה הוא וטעם הצלם מערכו' המשרתים וכוכבי עליון שלא יעמדו רגע אחד על מתכונת אחת וחכמי המזלות יודעים זה.

צלם משתנה - אומר האבן עזרא שהליכתו של אדם בדרך חייו – היא כמו נהר

- שמצד אחד יש לו אומנם צלם ותואר – אבל אותו צלם משתנה כל הזמן. כך גם אצל האדם – יש לו צלם המיוחד לו וכך מכירים אותו – אבל כל הזמן הוא נתון לשינויים. זהו אם כן סוד הפסוק "אך בצלם יתהלך איש" ע"פ האבן עזרא – מצב משתנה תמיד.

מוסיף ומביא האבן עזרא – ויש אומרים כי בצלם כמו צלמות – והוא כמו פרושו

של רש"י ע"פ דונש.

ממשיך האבן עזרא ועולה לשורש פרושו הראשון ומסביר ששינויי הצלם הם תוצאת השינויים התמידים ב מערכות המשרתים וכוכבי עליון שלא יעמדו רגע אחד על מתכונת אחת.

הגיון של תהו - לפי פרושו זה של האבן עזרא – צלם הוא כמו מצב של תהו,

שבמקרה הטוב הוא "תהו יציב". כל הזמן ישנם שינויים במערכות הכוכבים ואי אפשר לשכל האנושי לעקוב אחריהם מפני ששולט בהם הגיון אחר – הגיון של תהו. וכאמור, במקרה הטוב המצב יהיה יציב – ואילו במקרה ההפוך – המצב ישבר.

עד כאן פרושו של האבן עזרא.

### \*מושגים - הקדמה - אך בצלם יתהלך איש - צמח צדק - עומד כנגדו - תמונת הרבי

נקרא את פרושו של הצמח צדק בספרו "יהל אור" – ונראה כיצד הוא מפרש את הפסוק "אך בצלם יתהלך איש" – ע"פ הפנימיות. ישנם כאן שני פרושים – כאשר כל אחד מהם הוא ענין שלם, ושניהם מהוים הקדמה חשובה לסימן ק"כ ב "חסדי דוד" שנלמד בהמשך.

פרושו הראשון של הצמח צדק הוא בעצם פרוש התלמוד ירושלמי:

תלמוד ירושלמי מסכת שבת פרק א דף ג עמוד א - הלכה ב':

"גידול אומר - כל האומר שמועה מפי אומרה יהא רואה בעל השמועה כאלו הוא עומד כנגדו ומה טעמא אך בצלם יתהלך איש".

תלמוד ירושלמי - זאת גם דוגמא יפה להבין מה ההבדל בין תלמוד ירושלמי

לתלמוד בבלי. התלמוד הבבלי הוא מוחין דאמא – תא שמע. וכך מצאנו שהדבר שעובר מחכם לחכם, ובמיוחד מדור לדור - הן השמועות.

תלמוד ירושלמי הוא מוחין דאבא – תא חזי. תלמוד ירושלמי הוא בחינת ראיה – וזהו שכתוב כאן - יהיה רואה בעל השמועה כאילו הוא עומד כנגדו. כלומר, לא מספיק שאדם ישמע – ויבין מה שלמד, אלא צריך הוא לראות את פני רבו – תוך כדי שחוזר על שמועתו.

בשם אומרו - המשנה שכולנו זוכרים בענין זה אומרת – "הא למדת שכל

האומר דבר בשם אומרו מביא גאולה לעולם שנאמר ותאמר אסתר למלך בשם מרדכי". ואם כן, המשנה והירושלמי פותחים אותו דבר – "כל האומר דבר בשם אומרו" – בלשון המשנה – ו"כל האומר שמועה מפי אומרה" בלשון הירושלמי.

ומפרש הצמח צדק – **שעל ידי זה יגיד הדבר על אופנו** – כלומר, דוקא כאשר התלמיד רואה את רבו עומד כנגדו – יאמר שמועתו באופן הנכון ביותר.

**דעיקר הלימוד מרבו בראיית פנים** – מסביר הצמח צדק שכדי שיקלוט התלמיד את

ההלכה נכון – צריך התלמיד לעמוד מול רבו ולהסתכל עליו בזמן שאומר את שמועתו.

**כדכתיב "והיו עיניך רואות את מוריך" – וכיון שבעל השמועה עומד לנגדו ידע ויבין הדבר על בוריו.** – ואם כן, בשעת הלימוד צריך התלמיד לראות את פני רבו – וכך צריך

הוא גם לחזור על תלמודו – תוך כדי החויה של שחזור מראה פני רבו שעומד כנגדו.

תמונת רבו - פרושו הראשון של הצמח צדק היא אסמכתא טובה ביותר לזה

שכדאי להחזיק צילום של פני רבו - ולהתבונן בו בכל פעם שרוצה לומר דבר בשם רבו.

ומה טעמא ? – **פרוש מנין לו** - "אך בצלם יתהלך איש" - פסוק זה מביא תלמוד

ירושלמי לחידוש הגדול הזה. ואם כן, מפרש הירושלמי את הפסוק – ואומר שהצלם איתו מתהלך האיש – היא תמונת רבו – תמונת הרבי שלו !

**אך בצלם – שהוא עומד לנגדו, והיינו צלם של רבו - יתהלך איש** – כלומר, שהאדם צריך ללכת עם הצלם של רבו.

**יתהלך איש– יתנהג האיש אומר השמועה.** - האומר את השמועה צריך להתנהג כמו

שרואה את צלם רבו לפניו.

**וכן עוד בירושלמי** – אומר הצמח צדק שדבר זה מובא שלוש פעמים בתלמוד ירושלמי – פעם אחת בשבת, פעם שניה בשקלים, ופעם שלישית בקידושין.

ואם כן, ישנו כאן פרוש מקורי ומופלא של חז"ל לפסוק "אך בצלם יתהלך איש".

### \*מושגים - הקדמה - אך בצלם יתהלך איש - צמח צדק - הפנמת מראה פני רבו

ממשיך הצמח צדק:

**עיין מה שכתוב ב ד"ה "ואלה המשפטים אשר תשים לפניהם"** – מביא הצמח צדק מאמר חז"ל האומר ש"לפניהם" – פרושו להראות פנים לתלמיד. וסימן הוא שגם הרב הרוצה שתלמידו יקלוט את הלימוד – צריך לדאוג להראות לו פניו. ואם כן, גם הרב צריך לשתף פעולה - ולהיות מוכן להצטלם. כך ראינו שהרבי אכן שיתף פעולה עם הצלמים כשצלמו אותו.

ממשיך הצמח צדק – **ועין מה שכתוב בענין "לא קאים איניש אדעתיה דרביה עד ארבעין**

**שנין" – ומה שכתוב בענין שההמשכה שע"י הדבור היא רק זיווג נשיקין, בחינת הארה לבד – אבל עצם החכמה אי אפשר שיומשך על ידי הדיבור.**

להפנים את הצלם - הצמח צדק מביא את המאמר - **"לא קאים איניש אדעתיה**

**דרביה עד ארבעין שנין"** - ולא ברורה כונתו. כלומר, איך הידיעה שלאחר ארבעים שנה יעמוד אדם על דעת רבו – תעזור לנו להבין מהו פרוש "אך בצלם יתהלך איש". ואם כן, צריך לומר שלוקח לאדם ארבעים שנה כדי לקלוט את פרצוף פני רבו - כלומר, להפנים את צלם הרב שכל הזמן מתהלך.

ההליכה כאן היא כמו תרגול – על דרך הכתוב בתניא שאמונה היא לשון אימון. ואם כן, כך גם בסוד הזה – צריך הרבה לתרגל ולהתאמן – כדי להפנים את פני הרב – ואחרי ארבעים שנה הוא יכול להצליח ולעמוד על אמיתת דעת רבו.

בן ארבעים לבינה – בינה זאת הפנמה – וכשמצליח להפנים את פני רבו – אז

מתקיים אצלו "אך בצלם יתהלך איש". כלומר, הוא גם יבין את דברי רבו באופן נכון, וגם יחזור ויאמר את דברי רבו בצורה נכונה.

המשכת העצם – ממשיך הצמח צדק ומסביר שהדיבור הוא רק הארה מן

החכמה – כמו יחוד נשיקין. כלומר, אי אפשר שיומשך עצם החכמה ע"י הדיבור. **וזהו מעלת זווג גופני שבהטיפה נמשך מעצמיות החכמה** - את העצם אפשר להמשיך רק בזיווג גופני – כאשר הטיפה נמשכת מעצמיות החכמה.

**לכן יש לומר שע"י שרואה בעל השמועה על ידי זה מאיר בו בבחינת מקיף מעצמיות החכמה של בעל השמועה, שמשם נמשך שמועה זו שהיא הארה.**

הצמח צדק מקשר את ראיית הרב תוך כדי אמירת השמועה – לזיווג גופני. אמנם, ראיית פני הרב אינה המשכת הטיפה הזרעית – ולכן אומר הצמח צדק שזהו אותו ענין – אלא במקיף.

חוש הראיה - ברעיון זה משתמשים גם להסביר את ענינו של חוש הראיה

בכלל לגבי משיכה שבין החתן לכלה.

ראיית הרב את התלמיד – זו ראיה משפיעה.

ראיית התלמיד את הרב – זאת כבר קבלה – קבלת עצם החכמה במקיף.

וממילא, מכאן מתקבלת ההשראה לכוון נכון את השמועה – שהיא בעצמה רק הארה מן החכמה.

### \*מושגים - הקדמה - אך בצלם יתהלך איש - צמח צדק - לצייר את פני המשיח

**וע"י זה יגיד הדבר על אופנו וזהו מעלת "והיו עיניך רואות את מוריך".**

**ועל דרך זה יובן מה שכתוב באגרת הקודש סימן כ"ז – הלכך נקל מאוד לתלמידיו לקבל חלקם מבחינת רוח רבם העצמית שהם אמונתו ויראתו ואהבתו אשר עבד בהם את הוי' ולא זיוום בלבד המאיר חוץ לכלי כו' עכ"ל.**

מוסיף הצמח צדק ואומר – שהפנמת צלם הרב אינה בדיוק צילום הרב בחייו, אלא הוא על דרך דברי האדמו"ר הזקן על הסתלקות הצדיק. אומר אדמו"ר הזקן - שלאחר הסתלקות הצדיק אפשר לקבל את מידותיו בקלות יתר – מפני שעכשיו הוא מופשט מגופו.

וצריך לומר, שזהו בדיוק המאמר בקבלה – הקשור ל כ"ל צמ"א. והוא שהצלם גופא כולל עוד שלוש מדרגות של לבושים, צלמים, מוחין – שהוא הממוצע בין עצם האורות לבין הגוף והכלים החיצוניים.

ולכן, דוקא כשהרב מסתלק – מגיעים לצלם פנימי יותר – שאינו בדיוק תמונתו הגשמית של הרב, ואז ניתן לקבל ביתר קלות את המידות העצמיות שלו – אמונתו, ויראתו, ואהבתו. שם אומר האדמו"ר הזקן בפרוש שמדובר על תלמידים שהכירו את הרב בחיים.

מענין מאוד הענין שכל זה כותב האדמו"ר הזקן לגבי ר' מנחם מנדל מויטבסק – בעל "פרי הארץ". בהקשר זה אמר ר' מנחם מנדל מויטבסק – שהרוצה לצייר את פני המשיח – יעשה זאת עם פניו של הבעש"ט – בן דמותו של המשיח.

ואם כן, ברור שהצמח צדק מדבר על תלמידים שהכירו את צלם רבם בחייו –

שאחרי הסתלקותו הם אומנם מסתכלים ומשחזרים את תמונת רבם – אבל מצליחים גם להתקשר לפנימיות התמונה – לצלם יותר פנימי שיצא מהגוף וניתן לקבל ישירות ממנו.

ואם כן, גם ההתקשרות לצלם הפנימי יותר – היא באמצעות התמונה.

חניטה – הדבר מזכיר את סוד החניטה שהיתה נהוגה במצרים. לאחר שיצאה

הנשמה מהגוף היו החונטים מוציאים את כל הפנימיות של הגוף. כלומר, היו עושים מעין פוחלץ – סילקו את הפנימיות והשאירו את החיצוניות וממנה עשו מעין תמונה נצחית. ויתכן, שסוד הענין הוא כמו שאנו לומדים כאן - שע"י ראיית התמונה החיצונית – קל יותר להתקשר לפנימיות.

צלם קדוש - כאן יכולים אנו כבר לראות עד כמה דק הגבול בין צלם קדוש

לצלם פסול – כי מכאן ועד לפסלים הדרך כבר אינה ארוכה. ולכן גם לגבי תמונות של צדיקים הדבר אינו פשוט – הרבי הרש"ב למשל לא רצה שיצלמו אותו – והיתה זו סוגיה גדולה בדורות הקודמים.

### \*מושגים - הקדמה - אך בצלם יתהלך איש - צמח צדק - ראיה ושמיעה

יראת שמים - מספרים על זוג שרצו להתחתן - אבל החתן המיועד לא הסכים

הסכים שיתלו את תמונת הרבי מליובאוויטש בביתם. הרבי מללוב, שהיה קרוב לרבי, אמר על זה שכל מי שאינו מסכים לתלות את תמונת הרבי מליובאוויטש – אין לו יראת שמים – ולכן כדאי לבטל את השידוך – וכך היה.

בביתו של הרבי עצמו – לא היו תמונות של צדיקים – וכאמור זאת סוגיה חשובה ומקורה בפסוק שלנו "אך בצלם יתהלך איש" – ע"פ פרוש הירושלמי. וצריך לומר – שדווקא בעל מוחין של תלמוד בבלי – יתנגד לתמונות של צדיקים - ואולי זאת הסיבה שרעיון זה מופיע דוקא בתלמוד ירושלמי ולא בתלמוד בבלי.

תא שמע - לפי הבבלי עדיף רק לשמוע – ואכן ידוע שאצלנו, בדעת תחתון,

השמיעה רוחנית יותר מאשר הראיה – מאחר שיש בראיה הגשמה (ראה באריכות בספר "כלל גדול בתורה").

ושוב, יכול להיות שניחא לבבלי, שנכתב בחו"ל ששם הכל טמא – שלא ישימו דגש על הראיה אלא דוקא על השמיעה.

כך אפשר להסביר בדרך המליצה – מדוע צם ר' זירא מאה תעניות לשכוח תלמוד בבלי כדי שיזכה לתלמוד ירושלמי. צריך היה ר' זירא להתצטמצם לגמרי כדי לשכוח את העדפת השמיעה על הראיה – שפרושו לשכוח תלמוד בבלי.

נמשיך לקרוא את דברי הצמח צדק:

**וזהו בחינת אך בצלם היינו העצמיות של רבו ולא זיוו לבד שהוא השמועה.**

ושוב, אומר הצמח צדק שאחרי הסתלקות הרב אפשר לקבל מעצמיות הרב ולא רק מזיוו שהיא השמועה שלו.

**כמו שכתב הרמב"ם בפרוש צלם**

**שהוא עצמיות הנפש השכלית** - ב"מורה נבוכים" מדבר הרמב"ם על סוד הצלם –

וזה כמובן הדבר שמאוד מפריע לרמב"ם שענינו לשלול מכל וכל את ההגשמה – וההגשמה הגדולה ביותר שישנה בתורה היא "נעשה אדם בצלמנו כדמותנו". ואכן הרמב"ם מקדיש את כל מאמציו בתחילת חיבורו לשלול את ההגשמה מהצלם של הקדושה.

**ואף על פי שנתבאר לעיל שפרוש צלם הוא כפשוטו בחינת ציור אדם –**

**מכל מקום ענינו ציור אדם רוחני שהוא עשר בחינות הנפש שהן עצמיות הנפש, כמו שכתוב בתניא ח"א פ"ג.**– כאן לכאורה קצת חוזר הצמח צדק – אבל מקשר זאת למה שהביא קודם מאיגרת הקודש לגבי הסתלקות הצדיק.

קודם אמרנו שלוקח ארבעים שנים כדי להפנים את צלם הרב – ומכאן יוצא ש"הפנמה" גם היא בהפשטה.

ובכל אופן, לאחר שקראנו את פרושו של הצמח צדק לפסוק "אך בצלם יתהלך איש" – נוכל לסכם עד כאן ולומר שעיקר הצלם הוא עצמיות הרב לאחר שהסתלק – וכך משמע גם מהרמב"ם שאומר שדוקא הצלם צריך להיות ציור רוחני ולא לגעת בציור הגשמי.

עצמיות הנפש - ובכל זאת אומר כאן הצמח צדק שזהו ציור אדם – אלא ש

**מכל מקום ענינו ציור אדם רוחני שהוא עשר בחינות הנפש שהן עצמיות הנפש.** ענין זה כאמור, הוא סוגיה שלמה המובאת ב"תורה אור" ובעוד הרבה מקומות – והנקודה היא שיחסית ללבושים – זה נקרא עצמיות הנפש.

### \*מושגים - הקדמה - אך בצלם יתהלך איש - צמח צדק - יתהלך איש - ברכו בתורה

יתהלך איש - **וזהו שע"י זה יתהלך איש כי ההילוך הננו ריבוי האור** – כיצד נבין מכאן

מהו "יתהלך איש" ? כאשר מפנים האדם את צלם רבו – כל הזמן הוא מתהלך ומתפתח ומרבה אור. כאשר יש לאדם זיקה לעצם – אזי הדברים פרים ורבים אצלו – וזה נקרא "יתהלך".

אבל, אם לאדם ישנן רק שמועותיו של הרב – המצב הוא סטטי

ואינו נקרא "מתהלך". ושוב, בגלל שישנה לו זיקה לעצם – תורתו היא דינמית ולא סטטית – מפני שהעצם מפרה ומרבה בלי סוף.

**כי ההילוך הננו ריבוי האור ולמעלה מבחינת עמידה כמו שכתוב ב"תורה אור" על הפסוק "ונתתי לך מהלכים בין העומדים". והילוך זה נמשך לאיש ע"י בחינת "בצלם" של רבו שהוא עצמיות ומהות המשפיע, מה שאין כן ע"י שמועה לבד היא רק הארה כו'. כי כל הולדה וריבוי האור נמשך מעצמיות החכמה שבה מלובש הארת אור אין סוף.**

ממשיך הצמח צדק - **ומהירושלמי הנ"ל אפשר להבין מה שאמרו רז"ל בנדרים פרק**

**בתרא על הפסוק "על מה אבדה הארץ" – שלא ברכו בתורה תחילה – כי התורה היא שמועתיו של הקב"ה וצריך לומר דבר מפי אומרו, שיהיו "ודברי אשר שמתי בפיך" – אבל צריך שיהי רואה בעל השמועה שהוא נגד עיניו ממש ולא כנגד כו'.**

**כמו שכתוב "שיוויתי הוי' לנגדי תמיד"** – שצריך להיות לנגדי תמיד **וע"י זה ימשיך ממקור החכמה ומקור התורה וזה נקרא "ברכו בתורה" והיינו ע"י התפילה שהיא "ברוך אתה הוי'", שיהיה גילוי שם הוי' בנפש. מה שאין כן "שלא ברכו בתורה" – שלומדים השמועה לבד ואינו רואה בעל השמועה כו'.**

**וזהו ענין "אך בצלם יתהלך איש" כו'.**

יוצא מכאן, שלגבי לימוד תורה בכלל :

אך בצלם – פרושו לברך בתורה תחילה – כלומר, לקבוע מיד בתחילת הלימוד

ולהמשיך תוך כדי הלימוד – ראיה תמידית של נותן התורה – כאילו רואים את הוי' – "שויתי הוי' לנגדי תמיד". וכאשר "לא ברכו בתורה תחילה" – על זה כתוב "אבדה הארץ". סימן שזהו העיקר לגבי הקשר של עם ישראל עם ארץ ישראל – גם ע"פ פשט. וממילא, אפשר בפשטות גם לומר שענין זה שייך לתלמוד ירושלמי דוקא – בגלל שתלמוד ירושלמי שייך לארץ ישראל – ובכדי להתמיד את החיבור בין העם לבין הארץ – צריכים לראות את בעל השמועה – כלומר, לברך בתורה תחילה.

### \*מושגים - הקדמה - אך בצלם יתהלך איש - צמח צדק - שויתי - לראות את הוי'

**וזהו ענין "אך בצלם יתהלך איש" כו'. פרוש מה שכתוב "נעשה אדם בצלמנו" וכתיב "ויברא את האדם בצלמו" כו' שהוא ענין מה שכתוב "דמות כמראה אדם" כו' "כבוד הוי'" כו'**

**והיינו שבבחינת עשר ספירות שהם הכלים מלובש אור אין סוף ממש שנתלבש בזה כדי להשפיע תורה לישראל כו'.**

**ודרך פרט צ' הם ט' ספירות ול הם ג' מקיפים ו ם זה מקיף למקיף כו' וע"י זה יתהלך איש.**

שויתי הוי' - אומר הצמח צדק שעל הפסוק "אך בצלם יתהלך איש" – נאמר

בתחילת הבריאה "נעשה אדם בצלמנו כדמותנו". לפי זה צריך לומר שבריאת האדם בצלם, "ויברא את האדם בצלמו" – זו יכולתו של האדם להתרכז בהוי'. ושוב, ה"בצלם" של האדם הוא מה שהאדם מסוגל לקיים "שויתי הוי' לנגדי תמיד". כלומר, שישנו איזה דמיון עמוק על דרך "מבשרי אחזה אלוקה" – ובו יכול לקיים את הפסוק "אך בצלם יתהלך איש". וממילא אפשר להבין מכאן – שכאשר האדם חוטא, כמו חטא אדם הראשון – הוא פוגם בצלם ועד כדי שעלול גם לאבדו.

לראות את הוי' – ושוב, איך אפשר לראות את הוי' ? כמו שאמר הצמח צדק

לגבי עשר הספירות שהן עצמיות ופנימיות נפש הרב. וכך גם אצל הקב"ה ישנו "אדם העליון" – "כדמות מראה אדם עליו מלמעלה" – וזו ההתלבשות של עשר הספירות בתוך הכלים דאצילות – וזה הצלם. ובפרטיות יש בזה שלוש בחינות כנגד אותיות "צלם".

הוי' "מצטלם" - ואם כן, כדי להשפיע תורה בישראל – הוי' בעצמו "הצטלם"

– כמו הרבי שמוכן להצטלם. וכך גם הקב"ה "מבין" שצריכים "להצטלם" כדי שיוכלו בני ישראל לראותו – ואחרת יטעו בהבנת הדברים ולא תתקים התכלית. ושוב, כדי להשפיע לנו תורה – צריך הוי' להמציא לנו את תמונתו – שהיא התלבשות י' הספירות בכלים של עולם האצילות.

התלבשות – ואם כן, שוב רואים אנו ש"צלמים" הם באמת סוד ההתלבשות –

שהיא כאמור עיקר קבלת האריז"ל – התלבשות ה כ"ל צמ"א. עד כאן הוא פרוש על הירושלמי שהביא הצמח צדק.

### \*מושגים - הקדמה - אך בצלם יתהלך איש - צמח צדק - הצלם לבוש לחיות

ממשיך הצמח צדק:

ובזהר חלק א' וכו' - "**אך בצלם יתהלך איש" כל זמנא דצולמא דבר נש לא יתעבר מניה**

**יתהלך איש. ורוחיה אתקיימא בגויה, אתעבר צולמא דבר נש ולא אתחזי - אתעבר מהאי עלמא.**

ענין זה קשור לכונות הושענא רבה – כל זמן שהצלם נמצא על האדם – הוא חי בעולם הזה, אך אם הצלם עובר ממנו – גם החיות נפסקת.

צלם - מזה נלמד שע"פ פשט החיות נמשכת על ידי הצלם. וממילא, הצלם

הוא בעצם לבוש בו מתלבשת החיות – כדי להתלבש בתוך גוף האדם בעולם הזה. הצלם הוא הממוצע כדי לחבר את החיות לגוף – וממילא, אם הצלם איננו – גם החיות מסתלקת.

וזה ממש כמו שאומר האריז"ל – שהצלמים הם בין המוחין לבין הגוף – כאשר המוחין הם החיות הפנימית.

ושוב, המוחין, החיות - מתלבשת בתוך הצלמים,

והצלמים מתלבשים בתוך הכלים.

**א"ל ומהכא דכתיב (איוב ח')**

**"כי צל ימינו עלי ארץ",** - מכאן לומד הזהר כי כל ימינו עלי ארץ הם בתוך צל.

אפשר לומר בעומק לגבי הביטוי "צלמות" וחושך – שיש בו צד חיובי והוא המאפשר לאדם לחזור בתשובה בכל יום – "שוב יום אחד לפני מיתתך". זמנו הקצוב של האדם עלי ארץ – הצל מות – זה בעצמו הכלי בו מתלבשת החיות.

**והרמ"ז שם כתב ידוע ששלושה צלמים הם** – הדבר שמביא הצמח צדק בשם הרמ"ז

– הוא הדבר שכתוב גם ב"חסדי דוד". ששלושה צלמים וג' מילויי שם אהי"ה הם כנגד ג' "אך" שישנם בפסוקי התהלים שאנו לומדים: "אך כל הבל", "אך בצלם", "אך הבל".

**כנזכר ב"פרי עץ חיים" שער הלולב פרק ה' כו'** - האומר שבכל אחד מ ג' שמות אהי"ה

ישנו צלם.

**עד דהכא לא רמיז קרא אלא לבבואה דבבואה שישנה רק באדם והוא משם קנ"א – עכ"ל הרמ"ז**. – אומר הרמ"ז שהצלמים של האדם – הם הבבואה דבבואה – שנמצאת רק באדם. וממילא, בצלמים הרעים אין בבואה דבבואה, ורק לצלמים שבקדושה שמשמות אהי"ה – ישנה בבואה דבבואה.

### מושגים - הקדמה - אך בצלם יתהלך איש - רמזים - שלשה אנשים נצבים עליו

נוסיף כמה רמזים בהמשך לנאמר בהתועדות במגדל העמק.

נצבים - בפעם הראשונה בתורה מופיעה המילה "נצבים" אצל אברהם אבינו:

"וישא עיניו וירא והנה שלשה אנשים נצבים עליו וירא וירץ לקראתם מפתח האהל וישתחו ארצה". הרמז המובהק אומר שהנצבים הם שלושת האבות:

נצבי"ם = 192 = קצ"ב = כ"י בצל"ם.

קצ"ב = בכ"ל מכ"ל כ"ל - והיא גימטריא שמביא הרבי בשיחות

רבות.

בכל מכל כל – נאמר על האבות – כאשר ההדגשה היא על המילה "שלשה":

"שלשה הטעימן הקב"ה מעין העוה"ב ואלו הם אברהם יצחק ויעקב דכתיב בהו בכל מכל כל".

אברהם – "והוי' ברך את אברהם בכל".

יצחק – "ואוכל מכל".

יעקב – "יש לי כל".

הטעימן הקב"ה - זאת הארה משורש הנשמה – כמו הצלם שעליו נאמר "אך

בצלם יתהלך איש" – הדיוקנא של נשמתם למעלה. וזהו – בכ"ל מכ"ל כ"ל = נצבי"ם = כ"י בצל"ם.

נצבי"ם = קצ"ב - פעמים רבות דרשנו בדרך המליצה ש"הקצב היהודי" הוא

לומר - בכל מכל כל. יהודי שחי עם שלושה אבות – צריך להתאים את קצב חייו ל "בכל מכל כל" – ואז מזונותיו קצובים לו מראש השנה. צריכים לנוע בקצב הנכון – כדי לקבל די תקציבים.

שלש"ה אנשי"ם נצבי"ם עלי"ו = 1344 = 7 \* נצבי"ם

כלומר: שלש"ה אנשי"ם עלי"ו = 6 \* נצבי"ם

### \*מושגים - הקדמה - אך בצלם יתהלך איש - אך כל הבל כל אדם נצב סלה - שמות

"הודיעני ידוד קצי ומדת ימי מה היא אדעה מה חדל אני:

הנה טפחות נתתה ימי וחלדי כאין נגדך אך כל הבל כל אדם נצב סלה:

אך בצלם יתהלך איש אך הבל יהמיון יצבר ולא ידע מי אספם".

כזכור, עוסקים אנו בפסוקים אלו מפרק ל"ט בתהלים – נראה רמזים לשמות

מפתח בתורה.

"אך כל הבל כל אדם נצב סלה":

במפורש ישנם כאן שני אישים: אדם – שהוא אדם הראשון,

הבל – וישנו בנו הבל.

א"ך הב"ל = 21 ┴ 37 = 58 = נח.

כ"ל הב"ל כ"ל אד"ם = 50 ┴ 37 ┴ 50 ┴ 45 = 182 = יעקב.

"יעקב איש תם" – יעקב לא מת.

כ"ל אד"ם נצ"ב סל"ה = 332 = צמח צדק = מנחם מענדל.

א"ך כ"ל הב"ל כ"ל אד"ם נצ"ב = 345 = משה.

סל"ה = 95 = דניאל = מלכה = זבולן = המן = כל אדם

נצ"ב סל"ה = בן מלך מלכה = אריוך

ואם כן, ראינו בתוך שש מילים קצרות רשימה נכבדה של שמות מפתח בתורה וממילא - "כל אדם" נמצא כאן.

### \*מושגים - הקדמה - אך בצלם יתהלך איש - דוד אמר הבלים - הב"ל מילים - מנחם

"הודיעני ידוד קצי ומדת ימי מה היא אדעה מה חדל אני:

הנה טפחות נתתה ימי וחלדי כאין נגדך אך כל הבל כל אדם נצב סלה:

אך בצלם יתהלך איש אך הבל יהמיון יצבר ולא ידע מי אספם".

בשני הפסוקים האחרונים ישנן הוי' = 26 מילים.

בשלושת הפסוקים יחד ישנן הב"ל = 37 מילים.

וכזכור, על פסוקים אלו אמרו חז"ל שדוד אמר הבלים. ואכן פלא הוא שבשלושת הפסוקים ישנן הב"ל מילים – והגימטריא של כל שלושת הפסוקים מתחלקת להב"ל = 37, וממילא "הכל הבלים".

בסה"כ עולים שלושת הפסוקים: הב"ל \* מנח"ם = 37 \* 138 = 5106

מנח"ם = 6 \* 23 .

שוב ראינו כאן בצורה יפה את זוג המספרים 23 ו 37 - חי"ה יחיד"ה.

צמ"ח = מנח"ם - ושוב, בשלושת הפסוקים 37 מילים והערך הממוצע של כל

מילה הוא צמ"ח = מנח"ם. וממילא, המשיח נמצא כאן "מנחם שמו" – "צמח שמו". גם ע"פ פשט – בפסוקים אלו חוקר דוד המלך את שורש נשמתו – בתוך רחל ובתוך לאה. וסיום הפסוקים הוא "אך בצלם יתהלך איש אך הבל יהמיון יצבר ולא ידע מי אספם"

אך הבל יהמיון

יצבר ולא ידע מי אספם – קטע זה דומה ממש לספר קהלת – כאשר שלמה

המלך לא קיים את האיסור "ולא ירבה לו נשים ולא יסור לבבו וכסף וזהב לא ירבה לו מאד". ואם כן, על שלמה המלך נאמר "יצבור ולא ידע מי אספם".

### \*מושגים - הקדמה - אך בצלם יתהלך איש - אתם נצבים - שמחת היאוש - רק הכל

לסיכום - העבודה הרוחנית לקראת ראש השנה ובתוך ראש השנה היא להיות

"נצבים" – "נצבים היום כולכם". וגם צריך לדעת שהדרך להגיע לכל הפרושים "החזקים" – התקיפים והמלכותיים של "אתם נצבים היום כולכם" – שכולנו מלכים וכולנו שוים – וכל המלכים משתמשים בכתר אחד – היא מתוך ההתבוננות של "אך כל הבל כל אדם נצב סלה".

אנו אוהבים מאוד לצטט את "שער היאוש" של ספר "מבחר פנינים" – האומר שאדם אינו מתחיל לקום על רגליו באמת – אם אינו מתיאש מאחיזתו הדימיונית בעולם הזה. ואם כן, בלי להשיג את הסוף של קהלת – אי אפשר לקום באמת.

הבל הבלים - ועל כן קוראים את מגילת קהלת בחג הסוכות – זמן שמחתנו

והסיום של כל ה"נצבים" של ראש השנה ויום כפור. דוקא בזמן שמחתנו קוראים אנו את ה"הבל הבלים" של שלמה המלך – ונשאלת השאלה איך הולכים כאן יחד "השמחה והיאוש" ? וממילא, רק עם שמחת היאוש מעלמא דשיקרא – משיג האדם את הכל – על דרך "התופס בחלק מן העצם תופס בכולו".

"אנטיגנוס איש סוכו קבל משמעון הצדיק הוא היה אומר אל תהיו כעבדים המשמשין את הרב על מנת לקבל פרס אלא הוו כעבדים המשמשין את הרב שלא על מנת לקבל פרס ויהי מורא שמים עליכם".

הכל או כלום - ומסבירים בחסידות שפרס הוא חלק – וצריכים אנו לצאת

לגמרי מן המנטליות "שישנם חלקים" – ולדעת שישנו "רק הכל" – ועל כן יהודי צריך ללכת "על כל הקופה" – או הכל או שום דבר. ואם כן, זהו אחד הדברים העמוקים ביותר בענין ראש השנה – ובתר רישא גופא אזיל – והוא, שהראש צריך להיות "או הכל או שום דבר" – מסירות נפש על המלך דוקא.

אח"כ, במשך כל השנה כולה – אפשר קצת לשקוע "בחלקים" – אבל "הראש" זה דוקא הכל. וכאמור, כדי להגיע לנצב האמיתי צריך קודם כל לעבור את "אך כל הבל כל אדם נצב סלה" – על שני פרושיו: גם שניצב בהבלו – וגם שניצב הוא ניגוד להבל. ושני הפרושים תלויים זה בזה – כי רק כאשר יבין האדם עד כמה הוא "כחלום יעוף" – ועד שלא נוצרתי איני כדאי ועכשיו שנוצרתי וכו' – רק אז יוכל לקיים גם את הפרוש ההפוך שהוא פרושו "החסידי" של התרגום: אך כל הבל – ברם כולא ללמא חשיבין. כל אדם נצב סלה - ברם כולהון צדיקיא קימין לחיי עלמא.

### \*מושגים - הקדמה - אך בצלם יתהלך איש - צמח צדק - הצלם לבוש לנפש

נחזור לפרוש הצמח הצדק בספרו "יהל אור" – ונקרא את הפרוש השלישי והעיקרי המובא שם.

זוהר חלק ג ר"פ תזריע

**"כדין רוחא נחתא וחד צולמא עמיה ההוא דקאים בדיוקניה לעילא בההוא צולמא אתברי (ס"א אתרבי) בההוא צולמא אזיל בהאי עלמא הדא הוא דכתיב (תהלים לט) אך בצלם יתהלך איש".** - כשהרוח יורדת למטה לעולם הזה – יורדת עם צלם אחד. ועל ידי

הצלם הזה הוא נברא ומתרבה – ועל ידי הצלם הזה הוא הולך בעולם הזה – וזהו שכתוב "אך בצלם יתהלך איש".

**וב"מקדש מלך" שם פרש**

**שהוא לבוש אל הנפש** – כאן מביא הצמח צדק את הפרוש העיקרי להבנת סוד

הצלם בכתבי האריז"ל.

**שע"י אמצעות לבוש זה**

**מתלבשת בהגוף** – שבלי לבוש הצלם אין הנפש יכולה להתלבש בתוך הגוף.

**ועיין ב"מקדש מלך" ויחי מענין לבושין אלו,**

**וכן כתב הרמ"ז בפרשת תזריע שם וזה לשונו –**

**והוא ענין אמצעי בין הגוף והנפש.** – כלומר, הצלם הוא האמצעי.

הזכרנו את הרמ"ז – ואפשר להביא גם רמז יפה:

נפ"ש צל"ם גו"ף = 679 = גימטריאו"ת = 7 \* 97 = 7 \* מהיטבא"ל.

מהיטבא"ל = מ"ה ┴ ב"ן - מהיטבא"ל היא סוד חיבור מ"ה וב"ן שהם כמו

נפש בתוך גוף – באמצעות הצלם.

מהיטבא"ל = טפ"ח - בסוד הפסוק "הנה טפחות נתתה ימי".

כלומר, נפ"ש צל"ם גו"ף = 7 \* טפ"ח.

**והוא הלבוש שבו מתלבשת הנשמה**

**בעומדה למעלה ובו נברא ובו מתקיים** - גם בעומדה למעלה, לפני שיורדת לעולם

הזה – היא כבר מתלבשת בתוך הצלם שלה.

בההוא צולמא אתברי - מכח לבוש הצלם היא נבראת בעולם הזה ומתקיימת בעולם הזה.

**הדא הוא דכתיב**

**"אך בצלם יתהלך איש"** – ואם כן, לפי פרוש זה האיש הוא הנפש. וזה בדיוק

הפוך מהציור הראשון בפסוק – שהאדם למטה יש לו צלם – כמו "אורה" למעלה מראשו. ושוב, כאן הפרוש הפוך – כאשר האיש זו הנשמה, והצלם זה הלבוש בו מתלבשת הנשמה – כדי שתוכל אח"כ להכנס לגוף. וזהו "אך בצלם יתהלך איש" – האיש, הנשמה - מתלבש בצלם ומתהלך בעולם הזה.

**שמפסוק זה נראה שהצלם ענין בפני עצמו**

**ואיש ענין אחר** – שישנם כאן שני דברים – איש ו צלם.

**ופרוש הפסוק שאין האדם מתהלך לבטח**

**רק כשיש לו הצלם** – והוא כמו שנאמר בשם הרבי שכאשר רוצים לסלק אדם –

קודם מסלקים ממנו את בטחונו – "סר צלם מעליהם". וממילא, ע"י הצלם האדם הולך לבטח.

### \*מושגים - הקדמה - אך בצלם יתהלך איש - צמח צדק - חשמל - לבוש הנשמה

**גם א"ך בגימטריא אהי"ה**

**לאמור שממנו נעשה הצלם עכ"ל.** – עד כאן דברי הרמ"ז שמביא הצמח צדק

בפרושו לפסוק "אך בצלם יתהלך איש".

**ונראה לפי זה על דרך שהז"א יש בו לבוש החשמל**

**שנמשך מחיצוניות בינה, ובבחינה אחת זה הלבוש**

**שורשו גבוה יותר מהז"א** – ודאי רומז כאן הצמח צדק למה שכתוב בתניא פרק ד'

ובמקומות נוספים – שלבושי הנשמה אלו התורה והמצוות שמקיים האדם. ושם כותב האדמו"ר הזקן בפרוש שלבושי התורה והמצוות – יותר גבוהים מאשר הנפש – בגלל שלבושים אלו באים מהסובב כל עלמין שנקרא קודב"ה – ואילו נשמתו באה מהממלא כל עלמין שנקראת שכינתא. ולכן, על כל מצוה יש לעשות יחוד קודב"ה ושכינתא.

הלבוש גבוה - ושוב, כאן מביא הצמח צדק מהקבלה את לבוש החשמל שהוא

לבוש על הז"א שנמשך מחיצוניות בינה – שיותר גבוהה מז"א. ואם כן, ישנו משהו בלבוש שיותר גבוה מהמתלבש בתוכו. מוסבר "בתורה אור" פרשת לך לך על הפסוק "משלי שלמה" – שהחכמה שישנה במשל – יותר גבוהה מאשר הנמשל בעצמו – אם כי שהמשל הוא בסך הכל לבוש.

**כך הוא ענין הלבוש להנשמה,**

**שכדי שתוכל הנשמה להתלבש בגוף**

**זה ע"י לבוש** – ממילא מובן שהנשמה אינה מסוגלת להתלבש בגוף – אלא

באמצעות הלבוש. וזהו סימן שישנו כח ומעלה בלבוש – שאמנם הוא רק אמצעי – אבל יש בו איזה כח אדיר המסוגל להלביש את הנשמה בגוף.

**וכענין המשל שהוא לבוש שבו ועל ידו יושג השכל לאדם גשמי כן ענין הלבוש. מכל מקום שורשו מבחינת גבוה יותר מהנשמה – שורשו הוא מבינה והנשמה שורשה מז"א** – אחרי שכותב זאת הצמח צדק, חוזר ומביא גם מהאדמו"ר הזקן שכתב בענין זה.

**ושוב מצאתי כן בדברי אדמו"ר נ"ע בביאור מאמר הזהר חלק ב' ענין קריעת ים סוף וזה לשון הכותב מו"ח ז"ל "אמנם צריך להקדים שגם בעיבור יש דבר נוסף בנשמות – מה שאין כן במלאכים** - כלומר, ישנו הבדל בין מלאכים לבין נשמות.

**והוא ענין לבושי הנשמה**

**שהוא בחינת צלם** – הדיוק היפה כאן הוא שלמלאכים אין צלמים – ולכן אומר

הפסוק "אך בצלם יתהלך איש" - איש ולא מלאך.

וממילא יוצא כאן עוד הסבר מיוחד לפסוק "והנה שלשה אנשים נצבים עליו" – מדובר כאן באנשים שיש להם צלמים – וכידוע הפרוש הוא ששלשה אלו הם מלאכים שכאמור אין להם צלמים.

### \*מושגים - הקדמה - אך בצלם יתהלך איש - צמח צדק - חלוקא דרבנן - הילוך בגוף

חלוקא דרבנן - לפי הפרוש ששלושת האנשים – הם שלושת האבות – אין כאן

קושיה, וכך גם יאמר שגם בשורשן – יש לנשמות צלמים. הצלם מכשיר את הנשמה להכנס לגוף – אבל גם לפני שנכנסת לגוף - ישנה התלבשות הנשמה בצלם.

כך גם אחרי שהסתלקו הצלמים והנשמה עוזבת את הגוף – חוזרת הנשמה להתלבש בצלמים – ואז לבוש הצלם נקרא "חלוקא דרבנן". ע"י לבוש זה, שנעשה מהתורה והמצוות שלו בעולם הזה – הוא זוכה לכל הגילויים של העולם הבא.

**"אך בצלם יתהלך איש" – איש דוקא. והנה בשעת יצירת הנפש**

**בחיבור הגוף עמה נוצרו בחינות צלם הנפש – והוא למעלה מהנפש** – זה לשון אדמו"ר הזקן, ע"פ כתיבתו של האדמו"ר האמצעי שהעלה על הכתב את ביאורי הזהר של האדמו"ר הזקן.

**והוא למעלה מהנפש – אפילו מבחינת חיה יחידה שבה** – זהו חידוש חשוב. הנפש כאן היא מה שבכתבי האריז"ל הנר"ן ח"י. ואומר אדמו"ר הזקן שלבוש הצלם הוא גבוה יותר אפילו מהחיה, יחידה של הנפש.

**והענין הוא בהיות כי הנפש והגוף הם שני הפכיים ממש ושיחיה הגוף מחיות הנפש הרוחנית נמשך לזה כח רוחני בפני עצמו - שהוא המחבר את הנפש בתוך הגוף שיתקיים בו להחיותו. ואם לא כח רוחני זה המחברם היה הסתלקות הנפש מן הגוף מיד. ומאחר שכח זה הרוחני יש ביכולתו להכריח את הנפש שתצא חוץ לגידרה וטיבעה לחיות בחיי בשר הגוף הגשמי מוכרח שיהיה כוחו רב ועצום – הרבה מכח הנפש – עד שתמשול בו.** – כלומר, הצלם גבוה ומושל בנפש. הניצב – שהוא ניצב חזק ואיתן – הוא המלך המולך על האדם – הוא הצלם שמולך על האדם. הוא הצלם שמולך על הנר"ן ח"י להכריח אותם להתלבש בגוף.

**וזהו אשר דוקא בצלם זה יתהלך איש שהוא הנר"ן ח"י** – כלומר, שהנר"ן ח"י, זוכים להתהלך ומוכרחים להתהלך – מכח הצלם.

צלם מלא – צדי"ק למ"ד מ"ם = משי"ח.

**ופרוש יתהלך, הוא הילוך דרכי חיות הנפש בכלי הגוף** – כאן נותן אדמו"ר הזקן פרוש חדש ל"יתהלך" – והוא שחיות הנפש הזורמת בגוף – היא ה "יתהלך איש".

**בכל פרטי האופנים אפילו להיות לו רצון** – כלומר, כל מה שהנפש מתגלה ופועלת בגוף – היינו ע"י הצלם ונקרא "אך בצלם יתהלך איש". גם הכוחות הנעלים ביותר של הנפש – כמו כח הרצון – מתגלים בגלל שהצלם הכריח את הנפש להתהלך בתוך הגוף.

**להיות לו רצון כך ולא כך שהוא מבחינת יחידה כידוע – הכל הוא ע"פ הצלם המכריחו לכך. דהיינו להיות חיבור היחידה בגוף ברצון כך ולא כך** – וכידוע שהרצון הוא מהיחידה שבנפש – כך ולא אחרת – ככה – ר"ת כתר כל הכתרים.

### \*מושגים - הקדמה - אך בצלם יתהלך איש - צמח צדק - זקני תלמידי חכמים

**והנה צלמים אלה באים בגילוי באדם לאחר שנולד מעט מעט כנזכר ב"עץ חיים"** – כאן כותב כמו שנראה בדברי ה"חסדי דוד". קודם כל מדובר כאן על צלמים – הרבה צלמים, וככל שהוא גדל – הוא מקבל צלמים חדשים.

**עד שבימי הזקנה מתישבים על בוריים** – בקהלת כתוב שהאדם עובר שבעה עולמות:

הוא מתחיל מלך – כשנולד הוא מלך, אבל מלך רק במקיף. והוא, שכולם

באים לראותו, ומסתכלים עליו כמו שמסתכלים על מלך – הוא כאילו מלך. ואם זכה להיות תלמיד חכם – הוא גם מסיים כמלך.

זקן - וזהו שעיקר הצלם שמולך – הוא המתלבש בזקנה. ככל שהאדם מתבגר

כך נכנסים הצלמים ומתישבים – וזהו שהזקן דעתו מיושבת עליו. כלומר, שהנשמה מסתדרת היטב בתוך הגוף – ומתוך זה הוא מקבל תוקף של הנשמה בתוך הגוף.

**וזהו ענין דעתן מתישבת עליהם – שאמרו חז"ל סוף מסכת קנים על זקני תלמידי חכמים. וענינו שהדעת מתחבר היטב עם מזג הטבע** – זה בדיוק מה שנאמר קודם לגבי "לא קאי איניש אדעתיה דרביה עד ארבעין שנין" – כלומר, שהצלם של רבו צריך להכנס בו ולהתישב אצלו – והם הצלמים של גדלות מוחין – כמו שיסביר ב"חסדי דוד".

**וענינו הוא שהדעת מתחבר היטב עם מזג טבע הגוף**

**ואינם מתנגדים כל כך כמו ברתיחת הילדים** – ממשיך אדמו"ר הזקן ואומר שאצל ילדים וצעירים ישנה רתיחת הדמים – ולכן הגוף והנשמה אינם מסתדרים היטב יחדיו.

**והוא מפני גילוי כח המחברם ביותר הוא והצלם. ואמנם, מתגשמים הצלמים עד שנראים** - כאן מביא האדמו"ר הזקן דבר חדש והוא מה שאנשים חווים ומעידים והנקרא "אורה".

**ואמנם, מתגשמים הצלמים עד שנראים ומתגלים בבחינת לבושים לבד** – אמנם ישנם אנשים הרואים את הצלם – אלא שכאן מתכוון אדמו"ר הזקן לכך ששורש הצלם יותר גבוה מהנר"ן ח"י, ודוקא בגלל זה שהוא כל כך גבוה בשורשו – הוא יורד למטה מטה ביותר ומתגשם להיות לבוש רוחני לבד.

### \*מושגים - הקדמה - אך בצלם יתהלך איש - צמח צדק - היש האמיתי ביש הנברא

**כלשון הרעיא מהימנא האי דיוקנא דקיימא עליה דבר נש כו' וכל נשמה הוי קיימא בדיוקנהא קמיה מלכא קדישא – שהוא בזריעת אור לצדיק כו' עד דלא אצטיירא במעוי דנוקבא דז"א וכו'. והנה זה הכח המחבר הוא הגורם לאדם להיות יש ודבר כאילו אינו מצטרך לשום מקור כו'** – ואם כן, הצלם הוא הנותן לאדם את הרגשת ישותו – וזאת בעצם השתקפות היש האמיתי - ביש הנברא – שנדמה לו שאין לו מקור, נדמה לו שהוא חי וקיים בפני עצמו.

**כענין ועל כרחך אתה חי כו'– אך הנה כמו כן בבחינת אצילת הנשמה בבטן המלכות דאצילות נוצרו בחינות צלמים עמה והם מחיצוניות עיבור יניקה שבבינה – הגה – זהו על דרך מה שכתוב בענין החשמל דז"א ע"כ – והוא ענין התורה והמצוות שמלבישים ומסתירים העונג האלוקי שבחכמה הגנוזה ח"ס עד אשר אפילו תחפוץ הנשמה האלוקית לאחר שנולדה לצאת מנרתק הגוף – תתעכב בגוף ע"י מצוות מעשיות. – הג"ה – עין מה שכתוב בענין זה בענין חלב ודבש, שבחינת ודבש זהו המכווץ ומקיים הדבר שלא יתפרד ליסודות, והיינו – העונג שבקיום המצוות שמעכב הנשמה שלא תפרד מהגוף כו' ע"ש.**

ארץ זבת חלב ודבש - העונג של המצוות הוא דבש – שמכווץ בעצם, ועי"כ

מעכב את הנשמה שלא תסתלק מתענוג אלוקי שבעולם הזה. העונג של הלבוש מכווץ מכריע ומכריח את העונג של הנשמה.

**קיצור: הרמ"ז פירש הצלם הוא אמצעי בין הנפש לגוף, ופירש אדמו"ר נ"ע –**

**שמכל מקום, כיון שיש לו כח לחבר הנפש עם הגוף – על כורחך בשורשו הוא**

**גבוה יותר מהנר"ן ח"י עצמם. ואפשר לומר שזה על דרך החשמל דז"א,**

**ששורשו למעלה מז"א כי נמשך מחיצוניות בינה ע"כ.**

וזהו חידוש החסידות – שלא מצאנו כתוב בכתבי האריז"ל שהצלמים גבוהים

מהנר"ן ח"י – גבוהים מהאורות. אומנם סוד לבוש החשמל הוא מעין אסמכתא בכתבי האריז"ל – שבו כתוב בפרוש שבא ממקום יותר גבוה. ושוב, לגבי סוד הצלמים, שבין הנר"ן ח"י לבין הכלים – לא מצאנו בכתבי האריז"ל ששורש הצלמים גבוהים מהנר"ן ח"י.

וממילא צריך לומר, שהצלם לגבי הנר"ן ח"י – הוא נר"ן ח"י של פרצוף יותר גבוה – של הסובב - שאח"כ "מתגשם".

### \*מושגים - הקדמה - אך בצלם יתהלך איש - צמח צדק - ם' דצלם - ד' דפנות הסוכה

מסיים הצמח צדק את סימן ג' בספר "יהל אור" פ' ל"ט עם חידוש נוסף:

**"וסוכה תהיה לצל יומם" כו'**

**צל עם מ"ם איהו צלם** – צל יומם - ובקיצור – צלם. בתחילת חודש תשרי, בראש

השנה - צריך לעמוד ניצבים – "אך כל הבל כל אדם נצב סלה". ובסוף חודש תשרי, בחג הסוכות – "אך בצלם יתהלך איש".

**ם' סתומה אית לה ד' דפנות** – ם' סתומה דצלם – שהוא צל יומם – ובה ד' דפנות

הסוכה – ומכאן רמז יפה, ואכן בחב"ד מקפידים שתהיינה ד' דפנות לסוכה – בגלל שד' הדפנות זו אות ם' סתומה דצלם.

### \*מושגים - הקדמה - אך בצלם יתהלך איש - צמח צדק - בצלמנו כדמותנו - יתהלך

נוסיף עוד שני סימנים קצרים מספר "יהל אור". מביא הצמח צדק מרבינו בחיי על פרשת בראשית:

**נעשה אדם בצלמנו – כתב ופרש בצלמנו תוארנו כענין שכתוב בדניאל "וצלם אנפוהי אשתני" - וכתיב "אך בצלם יתהלך איש"**. – ואם כן, הצלם הוא צורת האדם – תואר האדם.

**הג"ה – זה היפך ממה שכתב הרמב"ם** – כאמור, הרמב"ם נלחם נגד ההגשמה וממילא גם נגד פרוש כזה. כל פרקי ה"מורה נבוכים" באים כדי לחלק בין תואר ובין צלם – **שחילק בין תואר ובין צלם כרחוק מזרח ממערב ע"כ הג"ה.**

ממשיך רבינו בחיי - **כדמותינו – הוא דמיון הצורה** – בצלמנו, הוא כמו שיאמר

בתואר שלנו, בתמונה שלנו. כדמותינו – לא ממש אותו הדבר אלא דומה.

**כי הקרובים בענין אחד יקראו דומים זה לזה והכונה בכתוב שיהיה האדם נעשה בענין שיהיה דומה לעליונים ולתחתונים – לעליונים מצד התואר, וזהו הצלם, ולתחתונים מצד הדמות שידמה גופו ממש לעפר – כן כתב הרמב"ן ז"ל משום החכם רד"ק ז"ל עכ"ל.**

נחזור - אומר רבינו בחיי – שלגבי העליונים אנחנו בצלם. כלומר, שהאדם בתוארו הוא ממש בצלם אלוקים – ובתחתונים הוא נדמה לאחר – שיש לו גם צד שוה ודמיון לתחתונים לגמרי.

בפרשת לך לך כתב רבינו בחיי לגבי יתהלך:

**התהלכות נזכרת אצל החכמה בענין שכתוב "בתהלכך תנחה אותך". וכתיב "אך בצלם יתהלך איש" היא צורת הנפש השכלית, ולא נזכרה כי אם ביחידי הצדיקים מחפשי החכמה כו', ולפי שאברהם העתיק שכלו בחיפוש החכמה כו' "הלוך ונסוע" כו' – ועכ"פ ההילוך הזה הוא תנועת הנפש השכלית והשקט הגוף – עכ"ל.**

יגיעת בשר - כאן כותב רבינו בחיי שהתהלכות הנפש השכלית - דוקא הולכת

יחד עם השקט הגוף. כך מסבירים בחסידות לגבי עבודת ההתבוננות – שצריכים קודם יגיעת בשר – ורק אח"כ יגיעת נפש. יגיעת בשר ענינה להשקיט את הגוף – ורק אז מתחילה הנפש ללכת. כאילו, שכל זמן שהגוף הולך – הנפש מבולבלת ואינה מסוגלת ללכת – כלומר, לחפש בשכל את המושכלות, את האלוקות.

שוב, האיש - זה האדם, והצלם שלו – הוא שכלו. והוא מתהלך – כאשר מתגבר על הגוף – כך מפרש רבינו בחיי.

### \*מושגים - הקדמה - אך בצלם יתהלך איש - צמח צדק - גויה רוחנית - ע"ס הגנוזות

ממשיך הצמח צדק ומביא מהשל"ה הקדוש:

**בשל"ה בהקדמה וכו' הביא דברי "עבודת הקודש" פרק י"ח**  - מה שהבאנו בשם האריז"ל לגבי מאמר הזהר – מביא השל"ה בשם "עבודת הקודש" – שהצלם הוא זה שמחבר בין הנשמה לבין הגוף.

**על דרך שיש בחינה ממוצעת בין אין סוף לעשר ספירות דאצילות** – השל"ה מדמה את הצלם – לממוצע שבין אין סוף לעשר ספירות דאצילות - **שהם כגוף לגבי אין סוף כו'.**

**כן באדם הגויה הרוחנית**

**והוא הצלם ממוצע בין הנשמה לגוף כו'** - יש לאדם מעין "גוף רוחני" שהוא הצלם.

**ובפרק בע"מ מאמר שני וכו' תירץ בזה על הקושיה** - ישנה קושיה על פרשת ניצבים שבה כתוב "אשר איננו פה עמנו היום".

**ומקשים המפרשים מה מהני קבלת הנשמה על הגוף ?** – מה עוזרת העובדה שנשמות שלא היו בגוף קבלו את התורה – הרי כל השבועה לקיים את מצוות התורה הולכת דוקא על הגוף ?

ותרץ השל"ה לפי מושג הצלמים שהם הממוצע בין הנשמה לגוף - **ותרץ כי בשעת מעמד הר סיני היו כל הנשמות עם בחינת הגויה הרוחנית שהוא הצלם.** – וזה מספיק כדי לקבל את התורה.

**ושורש ודקות הגוף הוא בגויה זו** – כמו בכל ממוצע – שכולל את שורש ודקות הקצה התחתון - **הרי נשבעו כל הדורות בנשמה וגוף רוחני.**

ומסיים הצמח צדק – **ועיין "בעץ חיים" שער מ"א גבי שורש הגופות שבא"ק.** משוה הצמח צדק את "הגויה הרוחנית" לכתוב ב"עץ חיים" ששורש הגופות בא"ק.

**ולפי מה שנתבאר לעיל דעשר ספירות נקראות גוף, ואין סוף נשמה להן – אם כן, שורש הגופות הן עשר ספירות הגנוזות שהן שורשי הכלים כמו שכתוב בספר הפרדס שער י"א -** השל"ה אומר שהצלם הוא ממוצע בין ה"אין סוף" לבין הספירות דאצילות. וצריך לומר שזה מה שנקרא "עשר ספירות הגנוזות" – ועל זה מדבר המשך ע"ב של הרבי הרש"ב, ומחדש שם לגבי שורש האורות.

ואילו כאן, מביא השל"ה שעשר ספירות הגנוזות הם שורש הכלים דוקא – שזה כמו הביטוי "גויה רוחנית" – הצלם - ממוצע בין ה"אין סוף" לעשר הספירות דאצילות - שיחסית הן גופים ממש.

ושוב, לפי מה שכותב כאן השל"ה – הצלם הוא בסוד "עשר ספירות הגנוזות במאצילן".

### \*מושגים - הקדמה - אך בצלם יתהלך איש - כ"ו - 10 - כ"ו - רמז מחיי הבעש"ט

ישנו רמז לג' מדרגות אלו מחיי הבעש"ט:

בגיל כ"ו נתגלה לבעש"ט אחיה השילוני, בעל הח"י, ולמד אתו עשר שנים ברציפות עד גיל שלושים ושש – ואז נתגלה הבעש"ט וחי עוד כ"ו שנים בגילויו.

26 שנים – שם הוי' הנסתר - חיי הבעש"ט הנסתר, הנעלם.

26 שנים – שם הוי' הגלוי – חיי הבעש"ט אחרי שנתגלה.

10 שנים – שלמד עם אחיה השילוני – אלו "עשר ספירות הגנוזות במאצילן".

"יודע הוי' ימי תמימים" – שכל הסודות העמוקים מתגלים מתוך ימי חיי

הצדיקים. ואם כן, חיי הבעש"ט הם משל מופלא לשלוש הבחינות בלשון השל"ה הקדוש:

אין סוף – שם הוי' הנסתר.

צלם – גויה רוחנית - עשר ספירות הגנוזות.

גוף – שם הוי' הגלוי.

על דרך הוי' | הוי' שבי"ג מדות הרחמים – כאשר הפסיק שמפריד בין שני שמות הוי' הוא הלבוש, הצלם – שמחבר בין הנסתר לגלוי.

"אך בצלם יתהלך איש" – עשר שנים לומד הבעש"ט עם אחיה השילוני רבו – כנגד עשר הספירות שהן סוד הצלם – ואח"כ מתגלה והולך בצלמים אלו כל חייו – ומוליך עמו את הרבים.

בזה אנו מסיימים את ההקדמה לסימן ק"כ המסיים את הקונטרס "בחסדי דוד".