# השלמות ובאורים - צלמים

המושגים – קטנות א' גדלות א' – קטנות ב' גדלות ב' - הוזכרו ב"חסדי דוד" רק בסימן האחרון ק"כ. כמייצגים את תהליך ההתפתחות וההתבגרות – ליוו אותנו מושגים אלו בכל דרך הלימוד שלנו – מסימן א' ב"חסדי דוד" ועד סימן האחרון ק"כ. וממילא, אפשר לומר שהופעתם של מושגים אלו דוקא בסוף החיבור – באה להכין אותנו לשלב הלימוד הבא והוא – מכל הגדלות של "עד מאה ועשרים" – לחזור מחדש לסימן א' – לשון אולפן - ומשם לחדש התחלה חדשה – ובאופן של התחלה שלאחר "מאה ועשרים".

הילולא - ב כ' מנחם אב תשס"ג , יום ההילולא של ר' לוי יצחק שניאורסון,

אביו של הרבי - התועד הרב גינזבורג בישיבה ברמת אביב. בסוף ההתועדות הביא הרב גינזבורג קטע מדברי הרבי המסביר סיפור מספר הזהר הקדוש – ע"פ פרושו של אביו – בעל ההילולא. היות וסיפור זה הוא דוגמא מצויינת למושגי הקטנות והגדלות – נצרף אותו בהמשך לסיפורים שכבר סופרו כאן – ובזה נחתום את לימוד הקונטרס "חסדי דוד" בסוד "נעוץ סופם בתחילתם ותחילתם בסופם" – "חתום תורה בלימודי".

### \*מושגים - קטנות וגדלות - יום הילולא - ר' לוי יצחק שניאורסון - סיפור חינוכי

ר' לויק, אביו של הרבי, שעליו אמר הרבי הקודם שהיה גדול המקובלים של הדור הקודם – כתב פרוש על הזהר הקדוש . מידי שבת היה הרבי לוקח קטע מתוך הפרוש – מתייחס ומבאר את דברי אביו, ובד"כ היה "מוריד" את הדברים העמוקים ומביאם לידי מעשה ממש. דברים אלו מרוכזים בספרים הנקראים "תורת מנחם" – ליקוטי רבי לוי יצחק על הזהר.

סיפור חינוכי - נקח קטע קצר, לזכות בעל ההילולא, ונחזור עליו בקיצור.

קטע זה הוא מפרשת לך לך בספר הזהר – שם מסופר סיפור שממנו ניתן ללמוד הרבה מאוד – ואותו מגדיר הרבי כ"סיפור חינוכי". ובלשון הרבי "מסכתא רבתא בחינוך" – כלומר, ישנו כאן לימוד גדול בנושא החינוך.

רזין דרזין - כדרכם של סיפורי הזהר – הולכים החכמים בדרך ופתאום

מתגלה ומצטרף אליהם אדם – שאם אינו אליהו הנביא בכבודו ובעצמו – הריהו איזה צדיק נסתר, שלפעמים אפילו אינו יודע שהוא צדיק נסתר. מתחיל אותו אדם לדבר רזין דרזין דאורייתא – וכולם מתפעלים ו"יוצאים מן הכלים". סגנון זה חוזר פעמים רבות בסיפורי ספר הזהר הקדוש.

### \*מושגים - קטנות וגדלות - סיפור מספר הזהר - ר' ייסא, ר' אלעזר, יועזר, ר' יוסי

ר' ייסא - אחד מהחבריא קדישא של הרשב"י, שישבו איתו באידרא רבא הוא

ר' ייסא – שאותו סידר רשב"י באידרא כנגד ספירת ההוד. אותו ר' ייסא, לרגל עניניו, הלך למקום מרוחק והצטרף אליו יהודי כדי לעזור לו וללוותו, וכך הלכו יחד מהלך שלוש פרסאות. תוך כדי הליכתם מתחיל היהודי שהצטרף לר' ייסא לומר דברים עמוקים ביותר מסודות התורה. אחרי שעברו שלוש פרסאות, פוגשים שניהם את ר' אלעזר בנו של הרשב"י – ומרגיש ר' אלעזר ברוח קודשו – שהשכינה הולכת יחד עם אותו יהודי "סתמי" שהצטרף לר' ייסא.

ר' אלעזר - ואם כן, החכם כאן הוא ר' ייסא שהולך לעניניו – ויחד איתו הולך

אותו יהודי שהשכיר את עצמו לר' ייסא – ובא ר' אלעזר ורואה שהשכינה מצטרפת דוקא לאותו יהודי – וממילא ר' ייסא מצטרף גם הוא לשכינה בזכות היהודי ששכר ללוותו.

יועזר - פונה ר' אלעזר לר' ייסא ואומר לו – אשריך שאתה מתלוה לשכינה

שהולכת עם אותו יהודי לא מוכר. פונה ר' אלעזר ליהודי ושואל אותו לשמו ולמעשיו – והיהודי עונה ומספר ששמו יועזר. משיב לו ר' אלעזר שכנראה שניהם שייכים האחד לשני – יועזר ואלעזר יושבים יחדיו. מתישבים השנים על סלע וממשיכים להתועד – ותוך כדי כך ממשיך ר' אלעזר לחקור את יועזר על מעשיו ופשר הצטרפותו לר' ייסא.

ר' יוסי - מספר יועזר לפי תומו את סיפורו – אני בא ממקום פלוני ושם באותו

מקום הייתי מלמד דרדקי. מאוד התמסרתי למלאכתי, והייתי מלמד באמונה את הילדים. והנה, יום בהיר אחד בא לעיר ר' יוסי מכפר חנין הידוע כמלמד מוכשר ביותר – והוציאו בני העיר את ילדיהם מה"חדר" של יועזר – והעבירו אותם ללמוד אצל ר' יוסי מכפר חנין.

לשם שמים - ממשיך יועזר ומספר, שבני העיר היו נדבנים והמשיכו לשלם לו

את שכרו – למרות שהילדים לא למדו אצלו. ואם כן, הכל היה כאן לשם שמים – הגיע לעיר מלמד חדש ומוכשר – ומאוד ברור שטובת הילדים היא שיעברו מיד להתחנך תחת ידו של אותו מלמד מוכשר. ומסביר הרבי שזאת היא המסכתא רבתא של החינוך – וכך מתבטא גם יועזר, שאכן טוב עשו הורי התלמידם שלא התפשרו ומיד העבירו את ילדיהם ללמוד אצל המחנך המוכשר יותר. ויותר מזה, צדיקים הם אנשי אותה עיר שהמשיכו לשלם את שכרו של יועזר כדי לא לקפח את פרנסתו.

ממשיך יועזר ומספר שלאחר שעברו כמה ימים – התבונן בעצמו וראה שאינו ראוי לקבל את הכסף ששלמו לו אנשי העיר חינם. ולכן החליט לא לשבת בטל אלא לעבוד ולהתפרנס מיגיע כפיו – ומיד השכיר עצמו לר' ייסא ללותו ולעזור לו.

### \*מושגים - קטנות וגדלות - סיפור מספר הזהר - קצבאות - ר' ייסא ור' יוסי - אנכי

קצבה - ואם כן, הכל מזכיר לנו את המצב בימינו – האדם עבד והתפרנס עד

שלבסוף פיטרו אותו מעבודתו – ומאז הוא חי על קצבאות שמקציבים לו. מסקנתו של יועזר היא שאין זו הדרך הנכונה לחיות – וכאמור, מיד הוא מחליט לא לקבל את כספי הקצבה שהקציבו לו – ואותו יום השכיר את עצמו לעבוד אצל אותו חכם ר' ייסא. זהו סיפורו של יועזר.

נחזור:

פגשנו ארבעה חכמים – ר' ייסא, ור' אלעזר, יועזר, ור' יוסי מכפר חנין.

ר' ייסא ור' יוסי - למרבית הפלא, מפרושו של הרבי קצת משמע שהרבי רוצה

לקשר בין המלמד המוכשר ר' יוסי מכפר חנין לבין ר' ייסא – שע"פ פשט אלו שני אנשים שונים. ואכן, כך נראה בהמשך - שהרבי רוצה שנלמד את המוסר השכל מתוך הספור ע"פ הקשר שבין שתי הדמיות. כלומר, הרבי רומז שיועזר השכיר עצמו לאותו מלמד שהחליף אותו – ר' יוסי מכפר חנין. ושוב, לא רק שליועזר אין טרוניא ותרעומת כלפיו – אלא שבשמחה רבה השכיר עצמו לעבוד אצלו.

עוזר המלמד – יועזר הוא מלמד, מלמד צדיק – ובסופו של דבר הוא מעדיף

להיות "עזר" – עוזר למלמד. ואם כן, יועזר מזכיר לנו, לא פחות ולא יותר, את רבינו הבעש"ט שהיה עוזר המלמד. לכל מלמד ישנו עוזר שתפקידו להביא את הילדים לחדר בכל בוקר – ואח"כ לחזור איתם על פסוקים, לדאוג לנטילת ידיים וכו'. וממילא אפשר לומר, בדרך אפשר – שישנה איזו זיקה בין יועזר של ספר הזהר הקדוש לבין רבינו הבעש"ט לפני התגלותו כאשר היה עוזר המלמד.

הר"ב ישרא"ל ב"ן אליעז"ר = שמ"ע ישרא"ל הוי' אלהינ"ו הוי' אח"ד.

אנכי - נחזור – אחרי כל סיפור הדברים מחליפים החכמים דברי תורה –

ובהם שפע של רזין דרזין דאורייתא שאמר יועזר. בין היתר מפרש שם את הפסוק שאומרים ביום הכפורים "אנכי אנכי הוא מוחה פשעיך למעני וחטאתיך לא אזכור" – שישנו אנכי אחד של מתן תורה "אנכי הוי' אלוקיך" וישנו אנכי אחד של בריאת שמים וארץ "אנכי עשיתי ארץ ואדם עליה בראתי". פסוק זה, שפרשו רבינו הבעש"ט - מופיע בספרו של הרבי "היום יום". יועזר מפרש שהפסוק של יום כיפור שבו פעמיים אנכי – הולך על החיבור בין אנכי של מתן תורה לבין אנכי של "אנכי עשיתי ארץ ואדם עליה בראתי".

### \*מושגים - קטנות וגדלות - סיפור מספר הזהר - מטרה - סוד נטילת ידים

בראתי - הבעש"ט מפרש פסוק זה שהמטרה היא האדם – "אנכי עשיתי ארץ"

בשביל האדם – "ואדם עליה בראתי". ומטרת האדם היא בשביל בראתי - בראת"י = תרי"ג. מטרת בריאת האדם היא על מנת שישמור את תרי"ג המצוות. כל דבר הוא אמצעי כדי להגיע למטרה.

בפרושו של ר' לויק, אביו של הרבי – ישנה התלבטות בין שני האנכי – ואכן מביא ר' לויק שני אופנים שונים – איזה אנכי יותר גבוה. ע"פ פשט - "אנכי הוי' אלהי"ך" גבוה יותר מ"אנכי עשיתי ארץ" – מתן תורה הוא יותר ממעשה בראשית. מסביר ר' לויק שינה גם אפשרות לפרש הפוך ובעומק יתר – ש"אנכי עשיתי ארץ ואדם עליה בראתי" גבוה מ "אנכי הוי' אלהי"ך" של מתן תורה. ובכל אופן, בשביל הסליחה והכפרה של יום כפור צריכים את החיבור בין שני האנכי – "אנכי אנכי הוא מוחה פשעיך למעני".

ענ"י - לאחר מכן, אומר ר' אלעזר ליועזר שעליו להפגש עם הרשב"י. ואכן,

מביא ר' אלעזר את יועזר לאביו הרשב"י – ומאחר שיועזר כבר מובטל, הוא מצטרף ל"כולל" של הרשב"י. ושוב ישנה שם החלפה של הרבה מסודות התורה ועד שמגיעים יועזר והרשב"י לסוד של נטילת ידיים.

ידוע ממורנו הבעש"ט שסוד נטילת ידיים נמסר לגדול הדור. מסופר על רבינו הבעש"ט שהודיע לחבורתו שבאותו רגע הסתלק בעל אור החיים הקדוש. כששאלו אותו איך הוא יודע זאת, ענה הבעש"ט שבאותו רגע מסרו לי את הסוד של נטילת ידיים – וזה סוד שנמסר רק לגדול הדור. עד רגע זה היה אור החיים הקדוש גדול הדור – ומכאן ואילך נוטל הבעש"ט את ההנהגה.

ואם כן, הרשב"י ויועזר עסקו בסודות של נטילת ידיים – ושם דרשו שנטילת ידיים היא סגולה לעשירות – על נטילת ידיים – ר"ת עני. ומי שמהדר ושופך הרבה מים תוך כדי נטילת ידיים – זוכה לעשירות – ומכלל לאו אתה שומע הן.

ואומר הרשב"י ליועזר "מלא ידיו מברכותיך" – ר"ת מים – כלומר, לכון פסוק זה תוך כדי שפיכת הרבה מים על ידיו. וכך אומנם נוהגים בחב"ד – לשפוך הרבה מים על כל יד – וכך עשה גם יועזר. וברך אותו הוי' ונעשה עשיר מופלג – וסופו שתמך בכל תלמידי החכמים שבדורו. ושוב, יועזר נעשה גביר גדול בזכות הנטילת ידיים שלו – ואח"כ פירנס את כל תלמידי החכמים שבדור – וגם עסק בתורה. עד כאן סיפורו של יועזר מספר הזהר הקדוש.

ואם כן, סיפור זה מזכיר לנו את סיפורי הבעש"ט – כאשר אותו יהודי פשוט, אחרי שעובר את כל הטראומות שלו – זוכה להיות עשיר גדול ותומך בכולם.

### \*מושגים - קטנות וגדלות - סוד החינוך - אנכי והילדים - צור תעודה - גבורות

פרושו של ר' לויק לסיפור זה רצוף דברים עמוקים ביותר - ומשתרע על עמודים רבים. נביא כאן רק כמה ווארטים קצרים מתוך פרושו של ר' לויק.

אנכי והילדים - אומר ר' לויק שסוד סיפור זה הוא סוד שמוסבר בספר הזהר

במקום אחר – וזאת ע"פ פרוש הרמ"ז על הפסוק בישעיהו "צור תעודה חתום תורה בלימודי". בהמשך כתוב "הנה אנכי והילדים אשר נתן לי הוי'" וכו'. ואם כן, פסוק זה הוא פסוק של סוד החינוך – כאשר ישעיהו הנביא, שהיה כנראה בעצמו מלמד דרדקי – אומר שהתורה תתקיים בעם ישראל בזכות "אנכי והילדים". כאשר הילדים הם תלמידיו – או כפי שמסבירים מפרשים - שעיקר ילדיו הם שני בניו עמנואל ושאר ישוב.

צור תעודה - מה ההבדל בין תעודה לתורה ? תעודה היא מלשון "והעידותי

בכם היום" – לשון התרעה. כלומר, היא תורה שיש בה מוסר והתרעת דין ועונש. כלומר, ההבדל בין תעודה לתורה – הוא כהבדל בין חלק הגבורות שבתורה לבין חלק החסדים שבתורה.

ובמילים פשוטות – בהקדמה לשער היחוד ואמונה שבספר התניא קדישא הנקרא "חינוך קטן" – מדגיש האדמו"ר הזקן ע"פ ה"מגן אברהם" – שצריך לחנך ילד לא רק למידת היראה, אלא צריך לחנכו גם למידת האהבה – כדי שכל מה שיעשה – יעשה מתוך אהבה. ובכל אופן, הסדר הפשוט הוא "סור מרע" מתוך יראה – ו"עשה טוב" מתוך אהבה.

גבורות – כתוב בקבלה, שראשית בנין המלכות מן הגבורות – ורק אחר כך

משפיעים לה חסדים. כאשר הרב, מתוך איזה יאוש מיכולת התלמידים לשמוע ולקבל "צור תעודה" – נוצר הוא את הדברים בתוכו ואפילו לא משמיעם ומלמדם לתלמידים. זהו פרוש אחד מה זה "צור תעודה" – גבורות – לא מבינים, לא תופסים וממילא, אין מה ללמד.

### \*מושגים - קטנות וגדלות - סוד החינוך - חתום תורה בלימודי - תורת חסד

חתום תורה - לגבי "חתום תורה בלימודי" ישנם שני פרושים – כאשר הפרוש

הראשון בהם אומר אותו רעיון – חתום את התורה בקרבך – ואל תלמדה מפני שלא ישמעו לך - כי אין עם מי לדבר כלל. הפרוש השני אומר – שרק לתלמידים הטובים, יחידי הסגולה שבעם ישראל - מותר לחתום את התורה בקרבם. לאותם תלמידים שהם "לימודי" – למודי הוי' – מותר לחתום את התורה בקרבם. פרושים אלו הם על דרך הפשט.

מוסבר בזהר ע"פ סוד - שאלו שתי בחינות של לימוד גם ביחס לתלמיד. צור פרושו לשמור, לנצור – מצוות לא תעשה – יראה – גבורות. ואם כן, "צור תעודה" – זאת המשכה והשפעה של גבורות.

תורת חסד - ואילו "חתום תורה" – מורה על המשכת חסדים. סתם "תורה"

היא "תורת חסד". "שמע בני מוסר אביך ואל תטוש תורת אמך" – גם כאן היחס בין מוסר ותורה – הוא גבורות וחסדים. מוסר אביך – אלו דברים קשים, לשון יסורים – וכך כתוב על מתן תורה בכלל "ותגיד לבני ישראל" – דברים קשים כגידים. ואילו "כה תאמר לבית יעקב" – אלו הדברים הרכים שנאמרו לנשים "ותורת חסד על לשונה" – היא תורה שבע"פ.

תורה – היא תורת חסד – תורה שבע"פ – תורת אמך - חסדים.

מוסר – מפי הגבורה – תורה שבכתב – מוסר אביך – גבורות.

שינון - ובכל אופן, ע"פ הסדר בשני הפסוקים, הפשט הוא שקודם ישנן

גבורות – ואח"כ חסדים. יוצא לפי דבריו של ר' לויק – שאותו אחד שמלמד ילדים מקרא , ובמיוחד לפי שיטת השינון הקדומה – שבמידה מסוימת מקובלת גם היום – משפיע לילדים גבורות בסוד הפסוק "צור תעודה". זהו לימוד עם הרבה דינים – יושבים וחוזרים עוד ועוד על אותו פסוק בטעמיו – עד שהדבר זכור אצל התלמיד.

להורי התלמידים יש הרבה נחת כאשר שומעים את ילדיהם חוזרים ויודעים פסוקים רבים בע"פ – אבל לא תמיד הם מבינים שהשפע שעובר כאן הוא שפע של דינים, שפע של גבורות. וכאמור, ישנה בזה גם מעלה – ובמידה מסוימת צריכים זאת בתחילת חינוך הילדים.

המתקה - אח"כ, כאשר מגיעים כבר למשנה – שהיא "תורת אמך" – תורת

חסד - תורה שבע"פ – ממתיקים את הדינים של לימוד המקרא. בתורה שבכתב כתוב "עין תחת עין" – וזה כמובן דבר קשה. באה התורה שבע"פ, תורת אמך, תורת חסד - וממתיקה את הדין הקשה ואומרת שלא היה אף פעם דבר כזה - אלא ש"עין תחת עין" זה ממון. ואכן, אין שום תנא ושום אמורא שסובר ש"עין תחת עין" זה כפשוטו.

ואם כן, התורה שבע"פ היא הסתכלות לגמרי אחרת על הפסוקים – לוקחים דבר שהוא דין – ועושים ממנו חסד יחסית. אומנם גם בתורה שבע"פ ישנן הרבה גזרות ותקנות – אבל כללית זאת "תורת אמך" – חסד, לעומת "מוסר אביך" תורה שבכתב שהיא גבורה.

מסביר ר' הלל מפאריטש שדברים שבכתב הם "הסתר" וגבורות, ואילו דברים שבע"פ – זה גילוי וחסדים. "פתח פיך ויאירו דבריך" – כאשר אדם מדבר תורה – צריך הוא לדבר בנועם ובחסד. כאשר אדם כותב תורה – זה כמו לחוקק דינים. כאשר הוא כותב – אינו מסתכל עליך - ולעומת זאת, כאשר אני מסתכל עליך עם נשמה יהודית – אני מתעורר בחסד וברחמים.

### \*מושגים - קטנות וגדלות - סוד החינוך - הגדיים נעשו תיישים - ח"ן הוי'

נחזור - "צור תעודה" – אלו דברים שבכתב וגבורות - ועליהם אומרים מפרשים שתעודה זאת התרעה. "חתום תורה" – זאת תורה שבע"פ – תורת חסד.

מסביר ר' לויק שיועזר שלנו – הוא הסוד של "צור תעודה", ואילו ר' יוסי מכפר חנין שהחליפו כמלמד – הוא הסוד של "חתום תורה". ושוב, קודם היה באותו עיר חדר של שינון פסוקים – ולמטרה זאת היה יועזר מלמד מומחה ומוצלח ביותר. מוסיף על זה הרבי ומסביר ש"הגדיים נעשו תיישים" – הילדים גדלו קצת - ולא זקוקים היו עוד לשלב הלימוד הראשוני של "צור תעודה" – אלא חייבים הם להגיע לשלב הבא שנקרא "חתום תורה בלימודי" – שהיא תורת חסד – וממילא עוברים ממקרא למשנה וגמרא וכל הגישה צריכה להשתנות.

בתחילה, כאשר ישנה קטנות מוחין – צריך משה רבינו להכות על הצור – על דרך "צור תעודה" – חינוך עם מכות – דינים. אבל כאשר העם גדל וצריך כבר להכנס לארץ – וכאן אסור להכות על הצור – אלא צריך לדבר אל הסלע. וכאמור, דיבור הוא חסד ותורה שבע"פ – ואילו הכאה היא עוול והחטאת המטרה.

ושוב, יועזר הוא בחינת הלימוד של "צור תעודה" – אבל ברגע שהילדים גדלו וגם הגיע לעיר, בהשגחה פרטית – מלמד השייך לחסדים – טוב עשו ההורים שמיד העבירו את ילדיהם לר' יוסי מכפר חנין – שהוא בחינת הלימוד של "חתום תורה" – תורה שבע"פ, תורת חסד. חנין – לשון חן. חינוך – הוא חן כ"ו – חן הוי'. זהו תכליתו של חינוך חרדי אמיתי.

### \*מושגים - קטנות וגדלות - סוד החינוך - שונא מתנות - מחלק בחינם - לעולם הבא

כיצד הבין יועזר שאחרי שמפטרים אותך – לא טוב לקבל פיצויים וקצבאות ?

מסביר ר' לויק שני טעמים דומים:

א – צריך להיות "שונא מתנות יחיה" – כלומר, מי שרוצה לחיות צריך לשנוא מתנות. כלומר, לקבל קצבה בלי לעבוד – זאת מתנה ולכן יועזר אינו רוצה בה. לקבל כסף בלי לעבוד זה דבר שאינו טוב לחיים.

ב – הטעם השני חריף יותר ואומר לגבי קבלה בחינם – שהשפע בא מהסיטרא אחרא. מי שנותן קצבה לאנשים שיכולים לעבוד ואינם עובדים – צריך לדעת שהשפע נמשך מהסיטרא אחרא – שמחלק הכל בחינם. הסיטרא דקדושה אינו מחלק בחינם "יגעת ומצאת תאמין".

ואם כן, יועזר התבונן בתוכו, ע"פ שני טעמים אלו – וראה שעד כמה שטובים בני העיר הממשיכים לפרנסו – אין ראוי לקבל מתנות, ואין ראוי לקבל בחינם.

חיי העולם הבא - כאשר מעמיקים בדברי ר' לויק – מגלים עוד טעם נסתר

שאינו כתוב בפרוש – והוא טעם שנזכר בגמרא האומר שלפעמים קבלה בחינם היא על חשבון העולם הבא.

המדינה מחלקת קצבאות – וממילא יוצא שאנשים מקבלים את העולם הבא בעולם הזה – רחמנא ליצלן. נותנים לך הרבה כסף בחינם בעולם הזה – ח"ו על חשבון העולם הבא.

אומר ר' לויק שהשכר שנתנו ליועזר בא מאמא עילאה – יש שכר – יששכר. שורש השכר בא מאמא עילאה – סוד יששכר. בשם זה שין אחת מבטאים ואילו השין השניה אינה נשמעת – ושייכת לעלמא דאתכסיא – והיא השכר של העולם הבא. ולכן איננו רוצים לבטאה בעולם הזה – כדי לא לקבל את שכר העולם הבא - בעולם הזה.

### \*מושגים - קטנות וגדלות - סוד החינוך - הכנעה, הבדלה, המתקה

נחזור – יועזר אינו רוצה לקבל כסף בחינם – שהרי כסף בחינם שייך רק לעולם הבא – וכאמור, בזה ישנם שלושה טעמים:

שונא מתנות יחיה.

אינו רוצה לקבל מהסיטרא אחרא.

אינו רוצה לקבל מהעולם הבא שלו – בעולם הזה.

שלושה טעמים אלו הם דוגמה נפשית טובה לכלל היסודי של הבעש"ט – הכנעה , הבדלה, המתקה – וזהו מאמר מוסגר שיוצא מתוך הסיפור:

הכנעה – שונא מתנות יחיה – העיקרון של שונא מתנות יחיה בא מתוך הכנעה

ושפלות פנימית.

הבדלה – אינו רוצה לקבל מהסיטרא אחרא – אני איני רוצה להשתייך חלילה

לס"א או לקבל מהם – אלא רוצה לקבל רק ממקור כשר. זאת הבדלה בנפש – רוצה להבדל מכל דבר שאינו קדושה.

המתקה – שמירת העולם הבא זאת המתקה בנפש.

ישנם בסיפור ובהסבריו של ר' לויק פרטים רבים – ואנו נקצר ונביא מהסבריו של הרבי את תכלית המוסר השכל מכל זה.

### \*מושגים - קטנות וגדלות - סוד החינוך - מסכתא רבתא של חינוך - תיקון הנפש

כאמור, אומר הרבי שכאן ישנה מסכת רבתי של חינוך – הן מצד המחונך והן מצד המחנך.

מצד המחונך – גם המחונך וגם הורי המחונך – צריכים תמיד לשאוף ליותר

טוב. אם כי שהישיבה טובה, והחינוך גם עכשיו טוב - אבל ברגע שמזדמן חינוך יותר טוב, צריך מיד להוציא את הילד ולהעבירו לאותו מקום בו החינוך יותר טוב . זהו הכלל הראשון בחינוך – החינוך צריך להיות הטוב ביותר המצוי.

אין שום ענין להשאיר את הילדים אצל יועזר, שהוא כאמור צדיק נסתר. כמה שיועזר מלמד טוב, וכמה שהוא אהוב ע"י הילדים – אין להשאיר את הילדים אצלו אם נזדמן מלמד טוב ממנו.

ובמיוחד שהילדים גדלו – אין להשאירם אצל יועזר שהוא בחינת "צור תעודה" – אם נמצא מלמד טוב ממנו, ר' יוסי מכפר חנין, שהוא בבחינת "חתום תורה בלימודי".

מצד המחנך – צריך ללמוד מיועזר בעצמו. יועזר הוא המחנך – וצריך הוא

להיות שלם לגמרי עם העובדה שמפטרים אותו וגם לשמוח שזוכים תלמידיו לחינוך הטוב ביותר. בנוסף לזאת – עליו לא לרצות לחיות על קצבה , קצבה שמגיעה לו, או קצבה הניתנת לו כחסד חינם.

אמרנו שהרבי, כאילו בכונה מטשטש את ההבדל בין ר' ייסא לר' יוסי – כלומר, יועזר חוזר לאותו חדר, שעכשיו המלמד בו הוא ר' יוסי מכפר חנין, ומשכיר את עצמו לו כעוזר המלמד. ושוב, פיטרו אותך מהעבודה – תוריד פרופיל. היית מנהל – בשמחה תהיה פועל פשוט. זהו תיקון הנפש הגדול ביותר שלומד הרבי מיועזר. וכאמור, כדי להתנהג כך צריך להיות צדיק גדול.

### \*מושגים - קטנות וגדלות - סוד החינוך - פיטרו את הצדיק - הילולא

נחזור על דברים אלו באותיות של קבלה וחסידות:

הילולא - כאשר צדיק נפטר מן העולם – פיטרו אותו מעבודתו בעולם הזה.

כתוב שביום ההילולא כל מעשיו ותורתו ועבודתו של הצדיק אשר עבד בהם כל ימי חייו - עולים. כלומר, כאשר הצדיק מסתלק – או שמתפטר או שפיטרו אותו – ומן הסתם הצדיק לא התפטר אלא פיטרו אותו. ואם כן, כאשר מפטרים את יועזר זאת הילולא – ואכן הוא מאוד שמח. האדמו"ר האמצעי ציפה בכל יום שיפטרו אותו.

מוסר השכל - ואם כן, מוסר השכל פשוט הוא – שאם מפטרים אותך

מהעבודה – צריך אתה להיות מאוד שמח. ויכול להיות בהחלט שפיטורים אלו באים במקום שיפטר אותך הקב"ה מן העולם – ואז בודאי אתה צריך להיות שמח. יצאת ידי חובת פטירה – בזה שפיטרו אותך מהעבודה – ועכשיו ניתנה לך הזדמנות נוספת להמשיך ולעשות עבודה נוספת בעולם הזה.

צדיק דאיתפטר – עולה במדרגה. לכאורה, פיטרו אותו מעבודתו בעולם הזה -

ו"במתים חופשי" – שם אין מה לעשות. וכתוב שלא כך הוא – אלא דוקא שם בעולם הבא, הוא מקבל תפקיד חדש – תפקיד חשוב הרבה יותר מתפקידו הקודם בעולם הזה. המצב אליו הגיע יועזר עם פיטוריו נקרא בלשון האריז"ל – קטנות ב'.

### \*מושגים - קטנות וגדלות - כלל גדול - גדלות א' - מציאות - גדלות ב' - מהות

קטנות וגדלות – ידוע שאחד הכללים הגדולים ביותר של כל קבלת האריז"ל –

הוא התהליך שצריך כל אדם לעבור:

מקטנות א' - לגדלות א',

ואח"כ לחזור לקטנות ב' – וכשיזכה יעלה לגדלות ב'.

בספרי החסידות מוסבר:

גדלות א' - גדלות א' זאת ידיעת המציאות – כמו חכם אמיתי שלומד קבלה

וחש את כל העולמות העליונים. מוסבר בתניא שאין זה דבר שכלי – אלא ידיעת המציאות זו תחושה ממשית. כמו אדם מן הישוב שיודע שישנה למשל "אלסקה" – הוא לא היה שם ולא למד זאת באופן תיאורטי – אלא שאלסקה היא חלק מהעולם הזה ואינה רחוקה מהדמיון – וממילא, הוא מסוגל להרגיש ממש שישנו מקום כזה – למרות שלא היה שם.

לדעת שישנו עולם האצילות כמו שיודעים שישנו הוי' בעולם – זו ודאי מדרגה גבוהה מאוד. ושוב, מדרגה זאת נקראת גדלות א' – ידיעת המציאות, ומי שלא הגיע למדרגה זו – לימודו אינו נחשב כלל – ואם כי שלומד חסידות וקבלה – הוא עדיין בקטנות א' - כך כותב האדמו"ר הזקן בתניא.

גדלות ב' – גדלות א' של ידיעת המציאות, ודאי אינה תכלית הכוונה – אלא

תכלית הכונה היא להיות שם. וזהו כל המושג החשוב של תפילה באריכות – ארוך דיו כדי לנסוע ולהגיע לשם ולהיות שם ממש – ואז המצב נקרא גדלות ב'. ואם כן, תכלית הכונה היא גדלות ב' שנקראת - "ראיית המהות".

### \*מושגים - קטנות וגדלות - קטנות א' - אמונה, מקרא - קטנות ב' - גדלות ב'

קטנות א' - לפני שזוכה האדם המתחנך להגיע לגדלות א' – שהיא כאמור,

"ידיעת המציאות", צריך להיות בקטנות א'. תיקון קטנות א' אצל ילד קטן נעשה ע"י אמונה וע"י מקרא – והוא כמו המדרגה הראשונה של החינוך שבבחינת "צור תעודה" – שהסברנו.

קטנות ב' – קטנות ב' היא אותו תהליך שעבר יועזר בסיפור שסיפרנו –

פיטורין. כך מתוארת כאן הרגשת הנפילה מגדלות א' לקטנות ב'. אם אתה ממשיך לקבל קצבה או פיצויים – אתה בוחר מרצון להשאר בקטנות ב' ואפילו לא לתקנה. וממילא, ישנה בזה ירידה נוספת מאחר שאם אינך עולה – אתה רק יורד.

גדלות ב' - בזה שיועזר אינו רוצה לקבל קצבה בחינם – הוא מראה שאדרבא,

שתיקון הפיטורין ותיקון הקטנות ב' שנפל לתוכה – זה להגיע לגדלות ב'. ואכן בזכות דרכו בסיפור מדהים זה – זכה יועזר לגדלות ב'. בכך שהשכיר את עצמו לר' ייסא – הגיע לר' אלעזר, ור' אלעזר הביאו לרשב"י – ואז "יהיב חכמה לחכימין" – זכה יועזר לגדלות ב' היא "ראיית המהות". יועזר הוא בגדר מידתו של הקב"ה – "כלי מלא מחזיק" – הוא כבר היה חכם, ועל בסיס חכמה זו – הוי' נתן חכמה על חכמתו – וזכה לגדלות ב'.

ואם כן, מערכת זו של קטנות וגדלות – היא כנגד ד' עולמות אבי"ע:

קטנות א' – ה' - עולם העשיה – המקרא מתפשט עד עולם העשיה – אמונה.

קטנות ב' – ו' - עולם היצירה – בטחון.

גדלות א' – ה' - עולם הבריאה – ידיעת המציאות – מוחין דאמא.

גדלות ב' – י' - עולם האצילות – ראיית המהות.

קודם עולים מאות ה' תתאה של שם הוי' לאות ה' עילאה – מקטנות א' לגדלות א'. מגדלות א' יורדים לקטנות ב' – ומשם עולים לגדלות ב'.

חיזוק האמונה - אנו מסבירים תמיד שתיקון קטנות א' היא אמונה – ואילו

תיקון קטנות ב' הוא ביטחון. כדי להגיע ל"ידיעת המציאות" – צריך בסיס ומצע – כמו שכתוב בסוד אכילת מצה של פסח – שהיא מאכל האמונה "מיכלא דמהימנותא". כלומר, אכילת המצה מחזקת את האמונה. ואם כן, אחרי שמתחזקים באמונה בקטנות א' – זוכים לגדלות א' שהיא "ידיעת המציאות".

בטחון - אח"כ, נופלים מגדלות א' – ובעצם עולים לעיבור נוסף. וזהו שאמרנו

שפיטורין זה כמו פטירה מן העולם. החזרה לרחם, שנקרא קבר – היא על מנת להיוולד מחדש. העבודה הנפשית תוך כדי הקטנות ב' היא להתחזק בביטחון.

### \*מושגים - קטנות וגדלות - יש, אין, יש - מידיעת המציאות לראיית המהות

ע"פ פרושו של ר' לויק – קטנות ב' זו מדרגת החינוך השני של ר' יוסי מכפר חנין – "חתום תורה בלימודי". יועזר מכיר בכך שהוא לימד מקרא – המשכת גבורות - ומאחר שהילדים כבר גדלו – צריך להמשיך לחנכם באופן של המשכת חסדים שנקרא "חתום תורה בלימודי". כך הסברנו בשעורים קודמים שהחינוך הפנימי הוא חינוך לאהבה וכמו כן בא לפתח בנפש התלמיד את מידת הרחמים.

החינוך הראשון של יועזר מטרתו היתה "שינון פסוקים", ואילו החינוך השני של ר' יוסי מכפר חנין בא לתת לילד בטחון עצמי חיובי. ברור שגם ההורים והתלמידים עברו משבר ברגע שהוציאו את התלמידים מיועזר והעבירום לר' יוסי מכפר חנין. וממילא, גם אצלם ישנה נפילה כתוצאה מן המעבר – בסוד ה"אין" שבין כל שתי מדרגות של יש": יש – אין – יש. וכאמור, המחנך מזדהה עם התלמידים – וגם הוא צריך לעבור את המשבר כדי להגיע לחינוך מחדש – של דרגה יותר גבוהה של חסדים לעומת גבורות.

ואותם חסדים הם שיכשירו אותו אח"כ להגיע למדרגה היותר גבוהה של גדלות ב' – בבחינת "ראה אנכי" – ראיית המהות. ואכן זהו הפסוק שדורש יועזר במהלך אותו סיפור בספר הזהר הקדוש.

ושוב, לראיית המהות זוכים רק כאשר האדם משלים עם הפיטורין שעוברים עליו – היא מדרגת קטנות ב' שנופל אליה. וכאמור, מחדש הרבי שיועזר מוכן להשכיר את עצמו לאותו אחד שבגללו פוטר – כדי לחזור וללמוד דוקא ממנו - שהוא המשפיע בסוד "חתום תורה בלימודי".

ואם כן זהו סיפור מאוד יפה ומתאים להבין את ארבע המדרגות הכלליות של קטנות וגדלות – אותן צריך האדם לעבור בחייו. ושוב המוסר השכל הוא שאם אתה מוצא את עצמך מפוטר ומורד ממעמדך הקודם – זאת הזדמנות פז כדי לעלות מידיעת המציאות לראיית המהות.

לחיים לחיים – שזכות בעל ההילולא יגן עלינו ועל כל ישראל אמן.

ושנזכה לראות את מלך המשיח תכף ומיד ממש.