# חסדי דוד - סימן צ"ה – סוד האחורים

**נקודות חכמה ובינה קודם התיקון היו אחור באחור**

**רוצה לומר שהיו הפנים שלמים ואחור אחד לשניהם**

**חצי לאבא וחצי לאמא ומסיבה זו הם אחור באחור**

**אח"כ על ידי שמלכו ה ז' מלכים שהם בחינת הפנים שלהם**

**היו מעלים מ"ן וממשיך חסדים וגבורות**

**מלובשים באחור נה"י דכתר**

**ונשלמו האחורים דאבא ואמא**

**ועל ידי כך חזרו פנים בפנים**

**נמצא שבבחינה אחת אלו החסדים וגבורות הם יותר קטנים**

**כי מקודם היו בהם הפנים וחצי האחור**

**ואלו השלימו חצי האחור**

**ובבחינה אחרת אלו החסדים וגבורות הם יותר גדולים**

**שהם גרמו להחזירם פנים בפנים**

**לכן כשהפנים ואחור מחוברים בפרצוף אחד אז הפנים יותר מעולים**

**וכשאינם מחוברים והם נפרדים בשני מקומות אז האחור מעולה.**

### \*מושגים - סוד האחורים - אבא ואמא - אחור באחור - ז' המלכים - מעלה מ"ן

מסימן צ"ה ועד סימן ק"א – רצף ענינים אחד – כאשר עיקר נושא סימנים אלו הוא סוד האחוריים בשבירת הכלים – ומה קורה אח"כ עם האחוריים בעולם התיקון . סימן צ"ה הוא כלל – ובשאר הסימנים יבוא הפרוט.

ה ז' מלכים מתו – אבל אצל אבא ואמא נפלו האחוריים לתחום האצילות – כמו שיוסבר. נפילת האחוריים מכשירה את הקרקע לכל שלבי התיקון שיבואו בהמשך – והוא הנושא הכללי של סימנים אלו.

**נקודות חכמה ובינה קודם התיקון היו אחור באחור**

**רוצה לומר שהיו הפנים שלמים**

**ואחור אחד לשניהם** – אותו דבר גופא כתוב הרבה פעמים לגבי זו"ן – וכמו הסבר

האריז"ל בסוף שער ח' ב"עץ חיים" בדרושי הנקודות בפרק ו' – שם מסביר זאת האריז"ל גם לגבי או"א וגם לגבי זו"ן. מקוצר הזמן לא נקרא כאן קטע זה – שהוא יסודו של שעור התניא שלמדנו היום בחת"ת, וגם יסודו של תחילת סימן צ"ה ב"חסדי דוד" אותו אנו לומדים.

**שהיו הפנים שלמים ואחור אחד לשניהם**

**חצי לאבא וחצי לאמא ומסיבה זו הם**

**אחור באחור** - חצי מהאחור המשותף להם מגיע לאבא וחצי אחור מגיע לאמא

– ובגלל שהם קשורים באחוריהם, כמו תאומי סיאם, ואינם יכולים להפרד – מעמדם הוא "אחור באחור". פניהם שלמים אבל להם גב אחד משותף לשניהם – חציו לאבא וחציו לאמא.

**אח"כ על ידי שמלכו ה ז' מלכים**

**שהם בחינת הפנים שלהם** - זאת נקודה חשובה. ז' המלכים שהיו ברחם אמא

נוצרו מבחינות של פנים של אבא ואמא. אח"כ, יצאו ז' המלכים מרחם אמא – אחד אחרי השני – ומלכו כל אחד בזמנו – והעלו מ"ן.

**היו מעלים מ"ן** - עצם הדבר שיצאו ז' המלכים מהרחם ונתגלו במציאות – בזה

גופא היו מעלים מ"ן. באותו פרק ו' בדרושי הנקודות אומר האריז"ל שכל העלאת מ"ן קשורה במעשה התחתונים – תפילה וכו' - או עם מסירות נפש – כמו שדובר קודם. ואם כן, כאן מוסבר שעצם מלוכת המלכים מעלה מ"ן – ואפילו בעולם התהו.

וימלוך - קודם היה ברחם האם מלך "בכח" - וכשיוצא "לפועל" – ואפילו

שהמלוכה אינה מתקיימת בידיו ומיד הוא מתמוטט ומת – הרי שתוך כדי "וימלוך" – הוא מעלה מ"ן. וכאמור, העלאת מ"ן עושה תיקון – הממשיך את תשלום האחוריים לאבא ואמא – ואז יכולים אבא ואמא לחזור פנים בפנים. ושוב, תוך כדי מלכותו העלה מ"ן, וזה עשה תיקון באבא ואמא – ואח"כ כאשר מת המלך – התיקון יתבטל.

### \*מושגים - סוד האחורים - אבא ואמא - אחור באחור - העלאת מ"ן - ללכת על משיח

תיקון העולם – המשל הפשוט להבין את פשר העלאת המ"ן מעצם מלוכתם

בעולם התהו – הם תהליכי הנהגה ומנהיגות שפוגשים אנו גם במלכות בלתי מתוקנת. לקחת מנהיגות, לקחת מלכות – תוך כדי יוזמה והתיימרות, ואפילו שלא מצד הקדושה, יש בזה צד של תיקון. עצם העובדה שישנה כוונה שהעולם לא יהיה הפקר – יש בזה ממד מסוים של תיקון העולם. וכך אומנם כתוב לגבי ז' המלכים – שכל אחד מהם סבר שרק הוא יתקן את העולם. ואם כן, עיקר בעיית ז' המלכים היתה שמלכותם היתה מלווה אגו – "אנא אמלוך" – ולכן נשברו. ובכל מקרה, לפי סברתם של אותם מלכים – בא כל אחד מהם לתקן את העולם ולא להפקירו. כל אחד מצא את העולם הפקר – וחשב שרק הוא יוכל לסדר את הענינים. ואם כן, בזה שלקח את המלכות – עשה מעשה גדול – ועצם ההשתלטות על המלכות – עושה איזה תיקון – מעלה מ"ן. אלא, שכאשר המלכות אינה מתוקנת – ממילא אינה מחזיקה מעמד ומתמוטטת – וכל מה שהשיגה – מתבטל.

ללכת על משיח - ואם כן, ישנו כאן מוסר השכל מאוד גדול – והוא, עד כמה

חשוב הענין של לנסות ולהנהיג, לנסות ולתקן את העולם. כך כותב הרמב"ם בסוף ספרו – שמחכים לאחד שישתדל וילך על להיות משיח – ואפילו אם יכשל וימות או שיהרג – הרי שהיה מלך כשר – ולא מלך של תהו.

בחזקת משיח - בר כוזיבא היה מלך של תהו – כך התברר בסוף, ואף על פי כן

רבי עקיבא מהמר עליו. רבי עקיבא יודע את הסוד הזה – שהעיקר לנסות ולתפוס מנהיגות – לעשות מהפכה. זאת נקראת "התקשרות לצדיק" – מלשון קשר לתפיסת השלטון – קשר להפוך את הממשלה ויהי מה. ואם הקב"ה יעזור יהיה הקשר הזה – התקשרות לצדיק אמת – שהוא המשיח באמת – ואז הכל יעלה יפה ולא ישבר בסוף.

ושוב, ישנו כאן מוסר השכל מאוד גדול – והוא שכל מלך שיצא למלוך – העלה מ"ן ועשה בזה איזה תיקון חיובי לשעה קלה. ואומר המחבר דבר חשוב נוסף והוא - שכל המלכים יוצאים מפנימיות אבא ואמא כלומר, עשויים מבחינות פנים של אבא ואמא.

### \*מושגים - סוד האחורים - אבא ואמא - מ"ן ומ"ד - כ"ל צמ"א - נשלמו אחורי או"א

מה עושה העלאת מ"ן ?

**וממשיך חסדים וגבורות** - חסדים וגבורות הם סוד הטיפה, טיפת המ"ד. העלאת

מ"ן מלמטה למעלה – ממשיכה מ"ד מלמעלה למטה – ובטיפת המ"ד ישנם חסדים וגבורות.

**מלובשים באחור נה"י דכתר** – אחורי הנה"י של הכתר, כמו שיוסבר בהמשך – הוא

סוד הצלמים – ביחס לאחורים שהם מוחין.

כ"ל צמ"א – יודעים אנו שישנן ה' מדרגות של התלבשות כ"ל צמ"א – והוא

הכלל הגדול של האריז"ל ע"פ הרש"ש – כלים, לבושים, צלמים, מוחין, אורות.

האורות הם בבחינת פנים. גם לגבי האחור כתוב פעמים רבות הביטוי "אור האחור" – וזאת בגלל שבתוך ה"עץ חיים" אין תמיד הבחנה בין ה כ"ל צמ"א בדקות. ובדיוק כאן בא הרש"ש להבהיר באופן ברור מה הם האורות ומה הם המוחין.

אחורים - ואם כן, האחורים כאן הם בסוד מוחין. למוחין ישנם צלמים –

והצלמים נעשים מהאחורים של הפרצוף שמעל המוחין. המוחין של ז"א, ושל כל פרצוף – נעשים מהאחורים של עצמו – מאור האחור של עצמו. ואילו הצלמים נעשים מאחורי הפרצוף שמעליו – וכך יהיה עד אין סוף.

וע"י טיפת המ"ד – נשלמו אחורי אבא ואמא.

**ונשלמו האחורים דאבא ואמא** – קודם היה רק אחור אחד לשניהם – חצי לאבא

וחצי לאמא. ואילו עכשיו, טיפת המ"ד של חסדים וגבורות שנמשכה ע"י העלאת מ"ן מ ז' המלכים שמלכו – השלימה את אחורי או"א.

כלל ופרט – וזהו שאמרנו שסימן צ"ה הוא כלל – שהרי ז' המלכים לא מלכו

בבת אחת אלא מלכו בזה אחר זה – זה תחת זה. ואם כן, בינתים אומר המחבר את הענין בכלל – ואח"כ, בסימנים הבאים, יתחיל לפרט את השלבים אחד לאחד.

נמשיך לקרוא את דברי המחבר:

**ונשלמו האחורים דאבא ואמא**

**ועל ידי כך חזרו פנים בפנים** – הסיבה שלא היו פנים בפנים – היא בגלל שהיה רק

אחור אחד לשניהם והיו דבוקים זה בזה – אחור באחור. אך ברגע שהאחורים נשלמו – וכל אחד קבל את הגב הפרטי שלו – יכולים לחזור פנים בפנים.

יניקת החיצונים – כאן באבא ואמא אין פחד מיניקת החיצונים – כמו

שמצאנו בזו"ן – שגם היא סיבה להיותם אחור באחור. וממילא, כאן באבא ואמא – ברגע שנשלמו האחורים אין מניעה לחזור פנים בפנים.

פנים או אחור ? - ישנו כאן לכאורה פלא – שהרי כתוב כאן שהאחורים

מתאחרים להתקן ולהשתלם – יותר מהפנים. קודם יש לו פנים – ורק אחר כך נשלמו אחוריו. ודבר זה צריך ביאור – בגלל שהייתי חושב, וכך גם כתוב בפרוש בהרבה מקומות בכתבי האריז"ל – שפנים הם בסוד תוספת - כלומר, שקודם ישנם אחורים ורק אח"כ נוספו הפנים. מדברי המחבר כאן משמע להיפך – קודם היו הפנים שלמים ואילו האחור היה משותף - ורק אח"כ, כאשר קבלו את תשלום האחורים – לא היתה כל מניעה לחזרתם פנים בפנים . בהמשך נסביר ענין זה ע"פ חסידות.

ממשיך המחבר ומסכם:

**נמצא שבבחינה אחת**

**אלו החסדים וגבורות**

**הם יותר קטנים** – החסדים וגבורות משלימים את אחורי אבא ואמא והם קטנים יותר מהפנים.

**כי מקודם היו בהם הפנים וחצי האחור**

**ואלו השלימו חצי האחור** – מהטיפה, הכוללת חסדים וגבורות, נתהוו האחורים

השלמים של אבא ואמא. מה שקרה עם הלבוש של החסדים וגבורות – שהוא האחור דנה"י דכתר – נראה בהמשך הלימוד. ושוב, החסדים וגבורות שהיו למעלה בכתר – הם שהשלימו את אחורי אבא ואמא – והם שייכים בעצם לאבא ואמא – ואינם שייכים לכתר. זאת נקודת זרע כביכול – ששייכת בעצם לאבא ואמא – המשלימה את אחורי אבא ואמא.

### \*מושגים - סוד האחורים - אבא ואמא - חו"ג - קטנים וגדולים - בין סיבה לעילה

יותר קטנים - ושוב, הפנים היו שלמים – ולכל אחד היה גם חצי אחור. ע"י

החסדים וגבורות - הושלמו חצי אחור לאבא וחצי אחור לאמא – וממילא, החסדים וגבורות אלו קטנים בגלל שמשלימים רק חצי האחור בלבד – הן לאבא והן לאמא.

**ובבחינה אחרת אלו החסדים וגבורות**

**הם יותר גדולים**

**שהם גרמו להחזירם**

**פנים בפנים** – בבחינה אחרת, החסדים וגבורות שגרמו להחזירם פנים בפנים

גדולים יותר. ובא המחבר לומר לנו כאן - שאותם החסדים וגבורות אמנם קטנים יותר בכמות – אך גדולים יותר באיכות.

וזהו חידוש נפלא ! – איך אפשר לומר שבחינת אחור גדולה באיכות יותר מבחינת פנים ? ואומר המחבר - שגדלותם בזה שגרמו להחזיר את או"א פנים בפנים.

הסיבה גדולה מהמסובב – כלל זה אומר הרבי פעמים רבות והוא – שהסיבה

גדולה מהמסובב. ניסוחו של הרבי יסביר טוב את הסתירה לכאורה שישנה בכתבי האריז"ל – בין הכתוב כאן לבין הכתוב במקום אחר בכתבי האריז"ל.

סיבה ועילה - נשים לב שישנו הבדל בין סיבה לעילה – עילה זו סיבה קרובה,

ואילו סיבה – כמו סובב כל עלמין – זו סיבה רחוקה – סיבה לא ישירה. סיבה רחוקה אינה סיבה מידית הנקראת עילה – ודוקא לגבי הסיבה הקרובה, העילה - אומרים שהסיבה גדולה מן המסובב.

ואכן, כאן אומר המחבר שהסיבה המיידית להחזרת פרצופי אבא ואמא פנים בפנים – היא השלמת האחורים. ולכן האחורים גדולים מכל הפרצופים – בגלל שעיקר תיקון הפרצופים הוא מצב עמידתם פנים בפנים.

והמסקנה:

**לכן כשהפנים ואחור מחוברים בפרצוף אחד** – כמו שהיה לפני העלאת המ"ן והמשכת

המ"ד של טיפת החסדים והגבורות.

**אז הפנים יותר מעולים** – המצב הראשוני, שהיו הפנים שלמים ואחור אחד

לשניהם - והיו מחוברים יחד לפרצוף אחד – אזי הפנים מעולים מן האחור.

**וכשאינם מחוברים**

**והם נפרדים בשני מקומות** - היכן היו האחורים השלמים – שגורמים בתור סיבה

להחזירם פנים בפנים ? האחורים היו למעלה בכתר – וצריך היה להמשיכם ולהורידם – מלובשים בתוך האחור של הנה"י של הכתר - ע"י העלאת המ"ן. ואם כן, זה נקרא שאינם ביחד – ואותם אחורים שאינם ביחד עם הפנים – הם יותר גדולים – בגלל שכאשר הם יורדים לתוך שני הפרצופים – הם הגורמים לשני הפרצופים לחזור פנים בפנים.

**אז האחור מעולה.** – התכלית זו חזרתם פנים בפנים – והסיבה שפועלת חזרתם

פנים בפנים הם האחורים השלמים – ואז האחור מעולה באיכות.

### \*מושגים - סוד האחורים - אבא ואמא - פנים ואחור - מי גדול - שורש ותוספת

כותב המגיה בתחתית הדף - עיין שער עתיק סוף פרק ד'. קטע זה למדנו בהקשר לסוגיית ה' ספקות ברדל"א – (חדו"ה חלק ה'). שם כתוב אותו לשון ממש שאנו לומדים כאן בסוף סימן צ"ה – אלא שהפרוש היה הפוך לגמרי.

אחור גבוה מפנים - שם כתב המחבר שלא יתכן שבאותו פרצוף יהיה האחור

למעלה מהפנים. כלומר, שאם האחור של חלקי חכמה ובינה עולה לרדל"א – אז לא יתכן שהפנים יעלו אפילו לז"ת דעתיק – אלא חייבים הפנים להשאר למטה באו"א - וזאת, מפני שלא יתכן שיהיו אחור ופנים באותו פרצוף – כאשר האחור גבוה מהפנים.

מי גדול ? - נוסף לזאת כותב שם המחבר – שהדבר שמחזיר פנים בפנים – אלו

דוקא הפנים ולא האחורים כמו שלומדים אנו כאן בסימן צ"ה. אומר המחבר שם שהאחור גדול – בגלל שהוא הבונה את הפרצוף העיקרי, ואילו הפנים גדולים מפני שמחזירים פנים בפנים – ועל זה אמר המחבר שלכל אחד מעלה לגבי השני:

אחור גדול – כי הוא בונה את הפרצוף.

פנים גדולים – מפני שהם מחזירים את הפרצופים פנים בפנים.

ושוב, כתוב שם – הפוך ממה שכתוב כאן !

קושיה נוספת מאותו מקום היא - ששם כתוב שאותם הפנים, שמחזירים פנים בפנים - באים בסוד תוספת. אור האחור – שאלו מוחין דאחור – בונים את הפרצופים. דומה הדבר לילד שעד לבגרותו גופו נבנה ומתפתח – ע"י מוחין דאחור. אח"כ כשמתבגר וצריך להתחתן – עליו להגיע למצב של "לנכח אשתו" – ולכן הוא מקבל תוספת של אור הפנים – המחזירה אותם פנים בפנים.

הכל הפוך - ושוב, לכן לכל אחד מעלה לגבי השני – כאשר מעלת האחור היא

זה שבונה את הפרצוף העיקרי – ומעלת הפנים שבאים בסוד תוספת ומחזירם פנים בפנים.

ואם כן, הוסבר שם הפוך ממה שמוסבר כאן. כאן בסימן צ"ה מסביר המחבר שהפנים היו קודם – ואילו האחור בא בסוד תוספת – ומחזירם פנים בפנים.

### \*מושגים - סוד האחורים - אבא ואמא - פנים ואחור - האחור פועל באמצעות הפנים

נתרץ קושיה זו קודם - בחיצוניות על דרך הקבלה:

באמצעות הפנים - כאן כותב המחבר שהיו האחורים בכתר – וירדו מלובשים

תוך אחורי הנה"י דכתר לתוך פרצופי אבא ואמא והשלימו את אחוריהם – ואז יכולים היו אבא ואמא לחזור פנים בפנים. וצריך לומר, שאינם הכח שמחזיר אותם פנים בפנים, אלא שהאחורים ודאי פועלים משהו – באמצעות הפנים.

שוב, האחור רק משלים את האחורים – אבל האנרגיה שפועלת ממש להחזירם פנים בפנים – אלו ודאי הפנים. אלא שהפנים לא יכלו לעשות זאת קודם – בגלל שהיו הפרצופים דבוקים מצד האחור.

תוספת פנים - היה פוטנציאל בפנים שלא יכול היה לבוא לידי מימוש כל זמן

שהיו דבוקים אחור באחור. אבל ברגע שהאחור שלם – אין כבר שום דבר המונע אותם מלחזור פנים בפנים – כלומר, נעשים הפנים בסוד תוספת . הרי היו שם פנים – אבל לא תוספת פנים – כלומר, שהכח האמיתי של הפנים לא היה בגילוי. אבל כאשר האחור נשלם – הוא פועל שיהיו הפנים תוספת על האחור. וברגע שהפנים הם בסוד התוספת – הם בכוחם הגורמים שיחזרו או"א פנים בפנים.

ואם כן, העילה המיידית לחזרתם פנים בפנים היא האנרגיה של הפנים – ואילו הסיבה הרחוקה היא האחור.

כך ניתן באופן יפה וציורי להסביר את הסתירה וההיפוך בין שתי השמועות.

### \*מושגים - סוד האחורים - אבא ואמא - פנים ואחור - אור האחור - מודעות טבעית

ננסה להסביר מה קורה כאן - מהו ההסבר הפנימי ?

אחורים - כבר אמרנו שנלמד בהמשך שהאחורים הם כללות סוד המוחין של

הפרצוף – ובלשוננו נקראים המוחין – מודעות. לאותם אחורים ישנם גם צלמים ולבושים וכלים. למדנו, שבתחילה היה להם אחור משותף – ואח"כ נשתלמו האחורים ע"י טיפת החסדים והגבורות – וחזרו אבא ואמא פנים בפנים . כידוע, שהחסדים והגבורות הם תרין עטרין שבדעת – וממילא האחורים זו בחינת הדעת – הוא מח האחור. מח החכמה ומח הבינה נמצאים מימין ומשמאל מצד הפנים – ואילו מח האחור הוא מח הדעת – ושם ישנם חסדים וגבורות.

בין פנים לאחור – מהו ההבדל הכללי בין פנים לאחור ? פנים הוא המצב בו

אתה מודע לדבר – שהדבר זכור אצלך – מזדכר ומזדהה. לעומתו, אחור זאת בחינת שיכחה – והכונה היא שגם הדבר

שהאדם שכח נמצא אצלו – אלא שאינו מודע לו.

ואם כן, נשאלת השאלה אם אחור זו שיכחה - איך אנו אומרים שאחור זו בחינת מוחין ?

מודעות טבעית – הוא שמו ונושאו של אחד הספרים שלנו – והכונה במינוח זה

לתאר מצב בו אדם מודע בלי להתרכז – מודעות בדרך ממילא. כך בנויה דעתו של האדם וכך הוא פועל – פועל בדרך ממילא.

נניח כאן הנחה שקרובה מאוד לפשט – ולפי הנחה זו נסביר את כל הסימנים שלפנינו - והיא שהדבר שנקרא בכתבי האריז"ל אחורים – או אור האחור – הוא מה שאנו קוראים "מודעות טבעית".

מודעות "מודעת" – אנו נקרא למצב "פנים", מודעות מודעת, להבדילה מן

#### ה"מודעות המוטבעת" של האחורים. כאשר אנו מדברים על מצב של אחורים בנפש – הכונה לדבר שהוא טבעי אצלך – וממילא נכללת כאן גם המודעות הטבעית שלך. ואילו הפנים, הם בעיקר בסוד תוספת – ותוספת הוא דבר שאינו טבעי – אך יכול להפוך להיות טבעי.

טבע שני – בלשון החסידות - האחורים הם כמו "טבע ראשון", ואילו הפנים

שהם תוספת - הם "טבע שני". הטבע השני הוא כאמור תוספת – לא איך שנולדת ולא איך שגדלת – אלא תוספת שנקנתה ע"י עבודה מודעת.

### \*מושגים - סוד האחורים - אבא ואמא - פנים ואחור - טבע שני - שלמות האחור

שלמות האחור - ובכל זאת, "טבע שני" כאן אינם הפנים עדיין, אלא שבעזרת

מונח זה נסביר את שלמות האחור. כזכור, קודם ישנו אחור משותף – חציו לאבא וחציו לאמא ולכן הם דבוקים ואינם יכולים לחזור פנים בפנים וממילא אינם יכולים להזדוג כדבעי. וכאמור, אף על פי שהם נמצאים במצב ראשוני של אחור באחור – הם מולידים את המלכים.

ושוב, המלכים הם צאצאים של מצב אחור באחור – והם הפנים של או"א במצב זה. ואם כן, כאן אלו פנים לא של תוספת אלא "פנים גרועים" – ואף על פי כן הם מעלים מ"ן – כדי להמשיך "אחור עליון" – כלומר, להשלים את האחורים.

אם אחור אצלנו זו מודעות טבעית – הרי שלמצב התחילי של האחורים בהיותם משותפים נקרא – "טבע ראשון" . ומה שממשיכים את החסדים וגבורות להשלים את האחורים, ולאפשר בתור סיבה רחוקה, שיחזרו הפרצופים פנים בפנים נקרא – "טבע שני".

### \*מושגים - סוד האחורים - אבא ואמא - פנים ואחור - טבע ראשון - טבע שני

מה הם בנפש טבע ראשון וטבע שני בנפש ?

טבע ראשון - הוא מה שאתה מקבל ב"גנים". בני ישראל יורשים מהאבות –

טבע ראשון של קדושה. יהודי נולד יהודי – בלי כל עבודה – מאמינים בני מאמינים – הוא נולד עם גנים יהודיים שיורש מאברהם יצחק ויעקב. אותם גנים שיורש מהאבות – זאת מודעות, אבל מודעות טבעית בדרך ממילא – וכאמור, זהו טבע הראשון של קדושה – שעדיין אין די בו כדי להחזירם פנים בפנים.

האבות, ביחס לעצמם – ודאי היו פנים בפנים עם הוי'. אבל לגבי כנסת ישראל – האבות הם אותו חלק שבונה אותה ומגדל את עצם מציאותה של כנסת ישראל – אבל אין די בזה להחזיר את כנסת ישראל פנים בפנים עם הוי'.

פנים בפנים - מה מחזיר את כנסת ישראל פנים בפנים עם הוי' ? "פנים בפנים

דבר הוי' עמכם בהר מתוך האש" – התורה. וכך גם כתוב בחסידות לגבי אמונה - "ויאמינו בהוי' ובמשה עבדו":

ויאמינו בהוי' – זאת האמונה הירושה לנו מאבותינו הקדושים –

אברהם יצחק ויעקב – המודעות הטבעית שלנו.

ובמשה עבדו - מוסיף ממד חדש של אמונה המאפשר לנו לחזור

פנים בפנים ולקבל את התורה – ולכן פסוק זה נאמר לפני מתן תורה – ואחרי קריעת ים סוף.

רועה אמונה - לפי פרוש חסידי זה – אין הכונה שמאמינים במשה – אלא משה

הוא הממשיך לנו ממד יותר גבוה של אמונה – וגם רועה ומזין ומפרנס את האמונה – ומאפשר לנו לחזור פנים בפנים ולקבל את התורה.

הרמז בגימטריא הוא:

טב"ע ראשו"ן = אברה"ם יצח"ק יעק"ב = 638

טב"ע שנ"י = אמ"ת - "אין אמת אלא תורה" – "משה אמת ותורתו אמת" -

"פנים בפנים דבר הוי' עמכם".

ואם כן, כך נסביר את שתי בחינות האחור – קודם ישנו האחור, הטבע ראשון "אברהם יצחק ויעקב" – מודעות טבעית. ואח"כ שלמות האחור שמאפשר חזרה פנים בפנים – הוא הטבע השני של "אין אמת אלא תורה".

תתן אמת ליעקב – שואל אדמו"ר הזקן בספר התניא באגרת הקודש – וכי אין

אמת ליעקב – שצריך לומר "תתן אמת ליעקב" ?

עונה אדמו"ר הזקן ואומר שהאבות הן כנגד המידות – אהבה, יראה, רחמים – והן עדיין מוגבלות ואינן אמת לאמיתו. כותב אדמו"ר הזקן לגבי האבות - ממש מה שכתוב כאן לגבי המלכים והוא, שכאשר נולדו האבות הם העלו מ"ן – כדי להמשיך את המידה האמיתית של עצמם – כלומר, את החסד והגבורה והרחמים האמיתיים של עצמם.

וזהו "תתן אמת ליעקב" – כלומר, שישנו טבע ראשון של קדושה שהוא "אברהם יצחק יעקב" – וזה מעלה מ"ן וממשיך טבע שני שהוא אמת. קודם כל ישנו יעקב – ועדיין חסר לו אמת שצריך להמשיכה לו – "תתן אמת ליעקב".

עמוד התורה - יעקב הוא האחרון והבחיר שבאבות – ואף על פי כן – האמת

השלמה של "משה אמת ותורתו אמת" – עדיין חסרה, עדיין לא נמצאת בגלוי אצלו. ושוב, אחרי שישנם אברהם, יצחק ויעקב – רק אז זוכים ל"תתן אמת ליעקב" מלמעלה – ואז יעקב הוא גם עמוד התורה.

ואם כן– כך נסביר את סימן צ"ה.

### \*מושגים - סוד האחורים - אבא ואמא - פנים ואחור - פנים שלמים - פנים בפנים

בתחילת סימן צ"ה אומר המחבר – **שהיו הפנים שלמים ואחור אחד לשניהם** – הפנים אלו חכמה ובינה - וכאמור, מח החכמה ומח הבינה – הם מצד הפנים.

ואם כן, פנים שלמים - זו ראיה באלוקות ושמיעה באלוקות

מהו ההבדל בין פנים שלמים כלפי חוץ - לבין פנים בפנים ?

במתן תורה כתוב – "וכל העם רואים את הקולות" – ומפרשים חז"ל "רואים

את הנשמע ושומעים את הנראה".

ולפי זה נאמר:

הסתכלות פנים בפנים של אבא ואמא - "רואים את הנשמע ושומעים את

הנראה".

וזהו שאומרים שהפנים שלמים - אבל אינם פונים האחד אל השני. כאשר

ישנו אחור אחד לשניהם – הרי שישנה ראיה בפני עצמה ושמיעה בפני עצמה – אבל אין עדיין "הבן בחכמה וחכם בבינה" כלשון ספר יצירה.

ואם כן, כך נבין בעבודה הוי' – מהו אחור משותף ומהם פנים בפנים – או

מהו טבע ראשון – ומהו טבע שני.

טבע ראשון – זאת האמונה, או המודעות הטבעית הירושה לנו מאברהם

יצחק ויעקב. ובמצב זה – רואים אלוקות ושומעים אלוקות – כל חדא וחדא לפום שיעורא דיליה.

טבע שני – במתן תורה התחדש "וכל העם רואים את הקולות" – כאשר ישנה

המשכת האמת ע"י "ויאמינו בהוי' ובמשה עבדו". אז יורד הטבע השני, שהם החסדים והגבורות שמשלימים את האחור. כלומר, מגדל ומשלים את האמונה – ואז חוזרים פנים בפנים. אז גם יכולה להיות התכללות אמיתית של ראיה ושמיעה – אם כי שהתכללות זו היא נושאת הפכים - פרדוקס גמור. וממילא, כשאנו אומרים ראיה ושמיעה ביחד – הכונה היא שכל אחד מפרה את השני.

### \*מושגים - סוד האחורים - אבא ואמא - אחור באחור - לידת המלכים - דמיונות שוא

ז' המלכים - מכאן גם נבין מה הם אותם ז' מלכים של תהו שנולדו בתחילה –

לפני שהיו או"א פנים בפנים. ומהו אותו מ"ן שהעלה כל אחד בזמן מלכותו - ושבגללו חזרו פנים בפנים. וכאמור, המלכים נולדו מתוך מצב של אחור באחור – כאשר הפנים היו שלמים.

מה כל זה בנפש ?

דמיונות שוא - המלכים שמלכו – אלו מידות בנפש שנולדו מתוך ההתבוננות

באלוקות – כך כתוב בתניא. ואומר אדמו"ר הזקן - שאם האדם אינו מחזיק בדעתו, אם הוא מסיח דעתו אפילו לרגע מלקשר ולתקוע דעתו חזק בדבר שבו מתבונן – יוליד בנפשו אך דמיונות שוא. פשוט וחלק הוא, שהדבר שכתוב בסוף פרק ג' בספר התניא לגבי מידות שנולדות מתוך חכמה ובינה של קדושה - ואינן אלא דמיונות שוא – הוא תאור שמתאר אדמו"ר הזקן את מלכי התהו שמלכו ומתו.

מהיא מידה בנפש המוגדרת "דמיון שוא" ?

כאמור, המידה נולדה אמנם מתוך אבא ואמא – אלא שהדעת אינה שלמה, ואינו יכול להחזיק ולקשר דעתו – וממילא, גם הדבר שנולד אינו שלם – ולכן זה מת – וימלוך וימות.

מתוך איזו התבוננות נולדו מידות אלו המוגדרות, "דמיונות שוא"?

נחזור על מה שכבר נאמר:

כאשר הדעת, היא מח האחור, שלמה - ישנה חזרה של פנים בפנים ויש "הבן בחכמה וחכם בבינה".

כאשר הדעת אינה שלמה – ישנם אומנם חכמה ובינה – אבל אין פנים בפנים

ואין התכללות אמיתית ביניהם. אין "רואים את הקולות ושומעים את הנראה".

ואם כן, בהחלט יכולה להוולד מידה נפשית כמו אהבה – מתוך זה שאדם רואה כאן – ושומע משם.

חויה מיסטית - למה הדבר דומה ? – ישנם אנשים רבים, ובהם גם חוזרים

בתשובה – שהיו להם בעברם חויות מיסטיות. אח"כ, התחילו ללמוד תורה וראו איזה דמיון בין התורה שלומד לבין ההחויות שעבר – וממילא ניסו לחבר את התורה עם החויה – ולא עלתה בידם. ובכל זאת, דבר זה מזין אותו רוחנית – הוא ראה משהו בחויה שלו – ואח"כ שמע משהו בתורה – והוא מנסה לזווג ביניהם זיווג מעושה שאינו אמיתי כלל. ובכל אופן, מתוך הזיווג המעושה הזה נולד אצלו כאילו דבר חדש – כאילו הוא מתעורר באהבה – וזהו מה שאנו קוראים כאן "דמיון שוא" – מלך שנולד ועתיד למות.

### \*מושגים - סוד האחורים - אבא ואמא - פנים בפנים - סלוק החויה - כסף שטר ביאה

מהו אותו מצב שאנו קוראים "פנים בפנים" ?

נסיון - אפשר שיזכה האדם - שאותם מלכים שהוליד אינם מלכי תהו לגמרי

– כלומר, הן מידות שמסוגלות לעמוד בנסיון. אברהם אבינו – שהוא מידת החסד ואהבה – הוא מלך שלא מת - בגלל שעמד בעשרה נסיונות. הנסיון עצמו מוגדר כאן כ "סילוק חוית הראיה" – הסתר פנים.

מה יקרה עם אותו אחד שתארנו קודם – אם נקח ממנו את החויה המיסטית שלו ? – אין חלומות, אין חויות – אין כלום.

האשה נקנית - הדבר הוא כמו שאומר הבעש"ט לגבי – בשלושה דרכים בהם

האשה נקנית – בכסף שטר וביאה.

כסף – קודם ישנה איזו התעוררות מלמעלה – איזה כף –

ונותנים כסף – אבל אח"כ מסתלקת החויה.

שטר - וממילא, האדם נשאר רק עם השטר – רק עם אותיות

התורה. וכאשר הוא מסוגל לעמוד עשר פעמים בנסיון שכזה – הוא מתחיל להיות ראוי להמשיך את שלמות האחור, את שלמות המודעות הטבעית – ואז תתחיל להיות החזרת פנים בפנים למעלה באבא ואמא.

ביאה – היא התכללות אמיתית בין הראיה והשמיעה – ומזיווג

זה יוולדו מידות אמיתיות לעולם ועד.

נחזור - גם בעולם התהו, לשעה קלה היתה העלאת מ"ן והמשכת מ"ד והחזרת פנים בפנים – ולידה של מלך שלא החזיק מעמד. אברהם יצחק ויעקב – שכאמור הם עדיין לפני מתן תורה – החזיקו מעמד בגלל שעמדו בנסיון.

ושוב, ישנם מלכים שנולדו כאשר אין שום התכללות בין הפנים של אבא והפנים של אמא – כאשר אין התכללות בין ראיית האלוקות לבין שמיעת האלוקות.

מדוע לא היתה התכללות פנים בפנים ? – בגלל שהאחור אינו שלם.

### \*מושגים - סוד האחורים - אבא ואמא - פנים ואחור - דעת עליון ודעת תחתון

נחזור - **אח"כ על ידי שמלכו ה ז' מלכים שהם בחינת הפנים שלהם**

היו מעלים מ"ן וממשיך חסדים וגבורות

**מלובשים באחור נה"י דכתר**

**ונשלמו האחורים דאבא ואמא**

**ועל ידי כך חזרו פנים בפנים**

נעמיק את ההסבר לגבי מהו החידוש במודעות הנמשכת מהכתר. – והם אותם חסדים וגבורות שנמשכו – שהיו שייכים בעצם לאבא ואמא והיו מופקדים למעלה בכתר, ואח"כ ירדו למטה מלובשים באחורי הנה"י דכתר.

כאמור, קודם ישנה מודעות ראשונית שנקראת אחור באחור - כאשר גב אחד משותף לאבא ואמא. ואח"כ, אותם חסדים וגבורות משלימים את האחור לכל אחד ואחד מהם – ובסוד סיבה, זה מאפשר להם לחזור פנים בפנים.

בין דעת לדעת - אפשר לומר שתהליך זה הוא על דרך האמור בכל דרושי

החסידות – ובדרושי הדעת וכתבי האריז"ל - והוא ההבדל הכללי בין "דעת עליון" ל "דעת תחתון". ישנן הרבה מדרגות של דעת – אבל בכללות "א"ל דעות הוי'" – שתי דעות הן - דעת עליון ודעת תחתון.

דעת תחתון - ואם כן, צריך לומר שהמצב הראשוני, בו היה האחור משותף

לשניהם – כך שלא יכולים היו להפרד ולחזור פנים בפנים – נקרא דעת תחתון. כלומר, שכל זמן שהדעת היא דעת תחתון – אין הפרצופים יכולים לחזור פנים בפנים. וכאמור, פנים בפנים זו נשיאת הפכים – רואים את הנשמע ושומעים את הנראה – וזאת אין הדעת תחתון מאפשרת.

דעת עליון – וכאשר ממשיכים המשכה של דעת עליון ונשלמים האחורים, אז

הם נבדלים זה מזה – וזה נקרא בכתבי האריז"ל סוד הנסירה באבא ואמא. ואם כן, אבא ואמא נפרדים וחוזרים פנים בפנים ואז מולידים מידות של אמת.

### \*מושגים - סוד האחורים - אבא ואמא - דעת עליון ותחתון - ראיית ושמיעת אלוקות

ראיית אלוקות - מוסבר בחסידות שדעת תחתון תופסת – שלמטה ה"יש"

ולמעלה ה"אין". כלומר, שהאלוקות היא בגדר נעלם לגבי דעת תחתון. ולמרות זאת – כבר אמרנו קודם שגם במצב של אחור באחור שהוא דעת תחתון – היו הפנים שלמים וממילא היתה ראיית האלוקות. וצריך לומר, שלראות אלוקות – זה כמו לראות השגחה פרטית, ואין הכונה לראות הוי' אחד יחיד ומיוחד – אלא רואים דברים שקורים בשטח - ונתפסים

כגילוי אלוקות. ראיה כזאת מתלוה לדעת תחתון.

שמיעת אלוקות - מהי שמיעת האלוקות מתוך מצב של דעת תחתון ? שמיעה

זו הבנה – והוא מבין כל מיני דברים מתוך זה שעדיין מרגיש שהוא עדיין היש. ואם כי שהוי' נעלם – הרי הוא חושב עליו. ואם כן, זאת שמיעת האלוקות במצב הראשוני של דעת תחתון – כאשר הפנים שלמים והאחור משותף.

דעת עליון - ואח"כ נמשכת דעת עליון ומאפשרת חזרה פנים בפנים. וכאמור,

לגבי דעת עליון – למעלה נמצא ה"יש האמיתי" – האלוקות – ואילו הנברא שלמטה - הוא ה "אין" - "כולא קמיה כלא חשיב". דעת כזאת כבר מאפשרת זווג והתכללות אמיתית של "רואים את הקולות ושומעים את הנראה" – וזאת כבר ראיה אחרת לגמרי – וגם שמיעה אחרת לגמרי.

### \*מושגים - סוד האחורים - אבא ואמא - דעת עליון ותחתון - ג' בחינות דעת

נוסיף ונסביר - כל זמן שהיה אחור אחד לשניהם – כלומר, חצי אחור לאבא וחצי אחור לאמא – היו דבוקים ולא יכלו לחזור פנים בפנים. כאשר ממשיכים להם את החסדים וגבורות – יאמר המחבר בהמשך – שהחסדים שבטיפה משלימים את האחור של אבא – ואילו הגבורות שבטיפה משלימות את האחור של אמא.

ואם כן, אחרי שנשלמו האחורים – ישנם שני אחור – וכל אחד מהם שלם, וממילא צריך להבחין שישנו קצת הבדל – או הבדל עמוק בדעת עליון – עד שנקבל ג' מדרגות של דעת:

אחור שלם של אמא

- והן שתי בחינות של דעת עליון.

אחור שלם של אבא

כאשר היה להם אחור משותף – קראנו לזה דעת תחתון – ואילו כאשר נשלמו ונפרדו - הפכו להיות שתי בחינות של דעת עליון. מה זה ?

נסביר בלשון החסידות:

דעת עליון - אמא – התחושה שלמעלה הוא היש האמיתי ולמטה הוא ה"אין"

– "כולא קמיה כלא חשיב" – זאת דעת עליון מצד אמא – זאת שלמות האחורים של פרצוף אמא. וזאת בגלל שאמא נקראת "יש" – ה "יש האמיתי". להרגיש שלמעלה היש ולמטה האין – זהו הטבע השני, או שלמות האחורים, או המודעות הטבעית השניה שנמשכת מהכתר להשלים את האחורים. מודעות זאת מבטלת את העולם – כלומר שזה צד הגבורות של הטיפה שיורדת מהכתר ושייכת בעצם לאבא ואמא. גבורות אלו בונות את האחורים של הבינה – "אני בינה לי גבורה".

דעת עליון – אבא – כבר מיצינו את שתי האפשרויות – למטה היש ולמעלה

האין – ולמטה האין ולמעלה היש – ובדרך כלל בחסידות כתובים רק שני אלו. ואם כן, מה יכול להיות במודעות הטבעית השניה – שלמות האחורים מצד אבא ?

ונאמר שעל מצב שלישי זה הולך הפסוק "א"ל דעות הוי'". "א"ל דא נהירו דחכמתא ואקרי חסד" – וכך יוסבר בהמשך שאחורי אבא נמשכים עד לחסד דאצילות – שהוא "חסד א"ל כל היום".

ואם כן, אותו א"ל שהוא א"ל דעות – הוא הנושא את שתי הדעות. כלומר, ששלמות המודעות השניה מצד אבא – היא מודעות של נשיאת הפכים. וכך תמיד אבא הוא נשיאת הפכים ביחס לאמא.

נחזור – ראינו שלוש בחינות של דעת:

דעת תחתון – בחינה אחת של דעת תחתון – למטה היש ולמעלה האין.

דעת עליון מצד אמא – למעלה היש ולמטה האין.

דעת עליון מצד אבא – "א"ל דעות הוי'" – נשיאת הפכים באבא.

עד כאן הסברנו את סימן צ"ה – לחיים לחיים.