# חסדי דוד - סימן ק"כ - צלמים

**מוחין דעיבור הם ב' צלמים מלובשים בי"ס דמלכות דישסו"ת**

**והם מתלבשים בכלי החיצון דז"א ובתוכו מלובש נר"ן ח"י דנפש**

**ובתחילה נמשך הנפש דנפש ומתלבשת בכלי החיצון של הכבד**

**ומשם מתפשט ע"י הגידין המלאים דם בנה"י דכלי החיצון**

**ובהמשך ט' חדשי העיבור נמשך הרנח"י דנפש**

**ומתלבש הרוח בכלי חיצון של הלב**

**ומשם מתפשט ע"י העורקין הדופקין בנה"י דכלי אמצעי**

**והנח"י מתלבשים בכלי החיצון דמוח**

**ומשם מתפשטים ע"י הגידין הלבנים בנה"י דכלי הפנימי דז"א**

**נמצא דגם בעיבור יש בז"א עיבור יניקה מוחין מתלבשים במוח לב כבד**

**ומשם משתלח פארותיהם ע"י הגידין כנזכר בכל ג' כלי הז"א**

**ולכן גם העובר יש לו כל רמ"ח איברים בכל פרטיהן**

**ואח"כ ביניקה נמשכים ב' צלמים אחרים מלובשים ב ו"ק דישסו"ת**

**ובתוכם מלובשים הנר"ן ח"י דרוח ונכנסת כסדר הנזכר בנפש**

**ומתלבשים בכלים האמצעים דמוח לב כבד**

**ומשם מתפשטים בחג"ת ד ג' כלי הז"א**

**וכל אלו ה ב' צלמים דעיבור ויניקה הם נמשך מחיצוניות דישסו"ת**

**ונקרא מוחין דאחור**

**או אפשר שכל אחד מ ב' צלמים אלו כולל ב' צלמים דחיצוניות ופנימיות**

**שהם אחור ופנים אלא שגם הפנים והפנימיות נקראים אחור וחיצוניות.**

**ואח"כ בגדלות נמשך ג' צלמים מלובשים ב י"ס ד ג' פרצופי כח"ב דישסו"ת**

**ובתוכם הנר"ן ח"י ונכנסים על סדר הנזכר בנפש ורוח**

**ומתלבשים בכלים הפנימים דמל"ך ומשם מתפשטים בחב"ד ד ג' כלי ז"א**

**נמצא שיש ל ז"א ג' צלמים דעיבור יניקה מוחין**

**מלובשים ב ג' כלים חיצון אמצעי ופנימי דישסו"ת הנקרא ישסו"ת**

**ובינה מלובש תוך כלים חיצוניים אחור ופנים דכללות רמ"ח אברי הז"א**

**אמנם בפרטות כל צלם מהם כולל כל הנזכר**

**דבעיבור יש בו עיבור יניקה מוחין מלובשים תוך ג' כלי ישסו"ת**

**דהיינו נה"י חג"ת חב"ד דמלכות דישסו"ת ומתפשטים בנה"י ד ג' כלי הז"א**

**והיניקה כוללת עיבור יניקה מוחין מלובשים תוך נה"י חג"ת חב"ד**

**דו"ק דישסו"ת ומתפשטים בחג"ת ד ג' כלי הז"א**

**והמוחין דגדלות כוללין כנזכר עיבור יניקה מוחין תוך נה"י חג"ת חב"ד**

**ד ג' פרצופים כח"ב דישסו"ת ומתפשטים בחב"ד ד ג' כלי הז"א**

**באופן דכשאנו אומרים שהעיבור בנה"י ונכנסת הנפש**

**ועיקר גילוייה בכבד ומתפשטת בכלים החיצונים**

**והיניקה בחג"ת ונכנס הרוח ועיקר גילוייו בלב**

**ונגדל הלב וכל כלים האמצעיים**

**והגדלות בחב"ד ונכנסת הנשמה ועיקר גילויה במוח**

**ונגדל המוח וכל כלים הפנימיים**

**אינו מדבר בכללות כי אם בפרטות דהיינו עיבור דכל אחד מהם**

**וכן יניקה דכל אחד מהם וכן גדלות דכל אחד**

**ד ג' בחינות הכוללים הנזכר.**

**ודע דכל ה ה' צלמים הנזכר עם ה' בחינות נר"ן ח"י הנזכר דישסו"ת**

**הנקרא קטנות אחד וגדלות אחד שהם כ"ה בחינות דנשמה**

**כולם מתפשטים בכ"ה פרצופי בינה דז"א**

**ואח"כ לוקח ה' צלמים דאו"א עילאין והם קטנות ב' וגדלות ב'**

**והם כ"ה בחינות דחיה ומתפשטים בכ"ה פרצופי חכמה דז"א.**

**ואח"כ לוקח ה' צלמים דא"א והם כ"ה בחינות דיחידה**

**ומתפשטים בכ"ה פרצופי כתר דז"א**

**כי הו"ק כבר היו שלמים מאליהם שהם כ"ה בחינות דנפש וכ"ה בחינות דרוח**

**וכל הנזכר הוא ע"י ישסו"ת כי אי אפשר שעלה ז"א למעלה מישסו"ת**

**דקודם שעלה הז"א כבר ישסו"ת עלו למעלה ממנו**

**אלא שמקבל המוחין מישסו"ת במקומם נקרא מוחין דישסו"ת**

**וכשמקבל המוחין מישסו"ת כשהם במקום או"א עילאין נקרא מוחין דאו"א**

**וכשמקבל המוחין מישסו"ת כשכבר עלו למקום א"א נקרא מוחין דא"א**

**דכבר ידעת כי הכלים הם העולים והעצמות נשאר במקומו**

**וכל הצלמים הנזכר הם דחיצוניות הנקרא אחור**

**ואז נקרא שזו"ן עומדים אחור באחור**

**דהרי עדיין לא באו רק אחור דיליה ודילה.**

**ואח"כ לוקח ט"ו צלמים אחרים דפנימיות הנקרא פנים**

**מישסו"ת ומאבא ואמא ואריך אנפין על דרך הנזכר באחור**

**ואז מתפשטים בפנים דפנים דכח"ב דזו"ן**

**ואז עומדים זו"ן פנים בפנים.**

**ודע דכל צלם כלול ממ"ה וב"ן**

**אלא דצלם דאבא הוא מ"ה דמ"ה וב"ן דמ"ה**

**וצלם דאמא הוא מ"ה דב"ן וב"ן דב"ן**

**ובעת הזווג נתחלפו**

**ולקח אבא המ"ה דב"ן ונתן לאמא הב"ן דמ"ה**

**ונעשה אבא ממ"ה דמ"ה שהם חכמות וחסדים דאבא**

**וממ"ה דב"ן שהם חכמות וחסדים דאמא**

**ושמשו עתה לבינה וגבורה דיליה**

**ואלו הם המוחין המלובשים בנה"י דאבא**

**ואמא נעשית מב"ן דמ"ה שהם בינה וגבורה דאבא**

**ששמשו לה עתה לחכמה וחסדים**

**ומב"ן דב"ן הם בינה וגבורות דידה**

**ואלו הם ד' מוחין מלובשים בנה"י דאמא.**

**אח"כ כל ה ב' צלמים הנזכר ניתנים לז"א**

**כי הבן יורש אביו ואמו והוא נותן לבת**

**ומאיר לנקודת הנוקבא מהמוחין שבנה"י דאמא**

**שהם ב"ן דב"ן וב"ן דמ"ה**

**ויוצאים הארות הנזכר דרך החזה דז"א**

**ומתפשטים בנקודות הנוקבא שנחלקה ל י' נקודות**

**וע"י הארה הנזכר נבנית ונעשית פרצוף גמור**

**מהחזה דז"א ולמטה אחור באחור**

**כי ניתוסף לה ט' ספירות בכל נקודה מה י' נקודות הנזכר**

**והוא ע"י כפל של שליש התחתון של תפארת ו ב' חסדים דנו"ה**

**והארת פרקין תתאין דמוחין דחכמה ובינה**

**המלבישים בפרקין תתאין דנו"ה דאמא**

**שבנו"ה דז"א נגדלים הכח"ב דילה**

**וע"י ה ה' גבורות דיסוד דז"א נתקן הדעת נוקבא ומלכות דילה**

**וכל האורות הנזכר עולים בדרך אחת עד שיוצאים כולם מהחזה**

**ונעשים צלם על גבי רישא דנוקבא**

**ואח"כ מתפשט הצלם הנזכר בכל י' ספירות דנוקבא**

**כי לעולם כל בנין פרצוף הנוקבא הוא ע"י אחור.**

**אח"כ בעת הנסירה מסתלקים ה ב' צלמים הנזכר מז"א**

**ואז החכמות והחסדים שהם הצלם דאבא**

**דהיינו מ"ה דמ"ה ומ"ה דב"ן נשאר מקיף ע"ג רישא דז"א.**

**והבינות והגבורות עם צלם דאמא שהם ב"ן דמ"ה וב"ן דב"ן**

**נכנסים בנוקבא שלא ע"י ז"א וע"י כך ננסרת שאינה צריכה לו**

**וגם ננסרו אחורי המלכות ד ט' ספירות דז"א**

**שהם הם ה ט' ספירות דילה שעלו בז"א והיא נשארה נקודה אחת**

**ועתה נגדלה בכל אחורי ז"א**

**ואז עולים למקום אבא ואמא ושם הם מקבלים המוחין דפנים**

**ואז מזדווגים ביאה ראשונה ונותן לה מ"ה דב"ן**

**וזה נקרא רוחא דשדי בגווה**

**ולפעמים נקרא חסדים ולפעמים נקרא גבורות**

**פעם זכר ופעם נוקבא פעם מ"ה ופעם ב"ן**

**כי על ידי הרוחא שהוא בירורי הב"ן של חלק הנקרא עצמה שהיא מלך ה ז'**

**על ידו מתבררין כל שאר בירורי הנשמות דב"ן**

**כי הוא שורש שם ב"ן וכל חילופים הנזכר כולם צודקים כפי מש"ש**

**וזה הזווג נקרא זווג אחור באחור יען דאם היו במקומם**

**לא היו יכולים אז עדיין לקבל המוחין דפנים והיו עומדים אחור באחור.**

**אח"כ נמשך לז"א במוחין דפנים ומזדווגים שנית**

**ונותן לה מ"ה דמ"ה וזה נקרא זווג דפנים בפנים**

**טיפת ההזרעה מ"ד**

**והראשון הוא לעשותה כלי**

**וכל זה הוא בזווג יעקב ורחל או עם לאה**

**או ז"א ולאה שאז ז"א ונוקבא אינם שוין בקומתם.**

**אמנם בזווג ישראל ורחל שהוא כשזו"ן בקומתם עומדים שוה בשוה**

**כגון במוספי שבת ויום טוב אז הוא באופן אחר**

**כי תחילה נבנית פרצוף הנוקבא ע"י הארת ב"ן דב"ן**

**כי הארת מ"ה דב"ן שהוא חלקה מהב"ן הכולל לא יכלה לקבלו**

**כי חתום הוא תוך נה"י דאבא**

**ובנסירה חצי צלם דאבא ואמא מ"ה דמ"ה וב"ן דמ"ה**

**נשאר מקיף ע"ג ז"א**

**ובינה וגבורה דאבא ואמא שהם ב"ן דב"ן ומ"ה דב"ן**

**חצי השמאל ד ב' הצלמים נכנסו בנוקבא שלא ע"י ז"א**

**וננסרת וחזרה לפנים**

**ובזווג נותן לה הז"א ב"ן דמ"ה ומ"ה דמ"ה**

**וטעם שלא היה כן ביעקב ורחל הוא כי יעקב אין בו רק מוחין דנה"י דאבא**

**וא"כ אם היתה מקבלת תחילה בנסירה ב"ן דב"ן ומ"ה דב"ן**

**אח"כ היתה צריכה לקבל ע"י יעקב ב"ן דמ"ה ומ"ה דמ"ה**

**ויעקב אין לו ב"ן דמ"ה כי הוא בנה"י דאבא**

**אמנם ז"א יש לו מוחין מאבא ואמא**

**ויכול הוא ליתן לה על ידו גם כן דמ"ה.**

### \*מושגים - צלמים - ג' סוגי מוחין - כ"ל צמ"א - עיבור - נר"ן ח"י דנפש - כבד

ביום כ"ח אלול ה' תשס"ב המשיך מו"ר הרב יצחק גינזבורג שליט"א ולמד את פרק ק"כ ב"חסדי דוד" – שהוא כאמור פרק ארוך והאחרון בחיבור זה.

לאחר הקדמת "אך בצלם יתהלך איש" נתחיל ללמוד בפנים את סימן ק"כ שהוא הסימן האחרון ב"חסדי דוד".

**מוחין דעיבור** - ישנם שלושה סוגי מוחין בכלל - מוחין דעיבור, מוחין דיניקה,

ומוחין דגדלות- ויש בזה כמה מדרגות שידובר בהם בהמשך ב"ה. עיבור יניקה ומוחין – הם שלושה שלבי התפתחות, כאשר מוחין נקרא גדלות – וקודם נכנסים מוחין דעיבור – עיבור דז"א.

**מוחין דעיבור הם ב' צלמים** - כאן קושר המחבר בין המושג מוחין לבין צלמים.

לפי הכללות של עומק כתבי האריז"ל, כמו שמסביר רבינו רש"ש – ישנן חמש מדרגות "הוי כל צמא לכו למים" – בגימטריא חשמ"ל = 378 = ח"י \* הו"י.

כ"ל צמ"א – הם חמש מדרגות של התלבשות: כלים, לבושים, צלמים, מוחין,

אורות. ע"פ פשט המושג כ"ל צמ"א, ישנו הפרש בין צלמים לבין מוחין – ואילו כאן אומר המחבר שהמוחין בעצמם הם ב' צלמים, והכונה היא – צלם בתוך צלם. וממילא, אפשר בהחלט לומר שהצלם היותר פנימי – הוא מה שנקרא מוחין סתם, והצלם היותר חיצוני – הוא מדרגת הצלמים בעצמם.

**מלובשים בי"ס דמלכות דישסו"ת** - ב' צלמים אלו של המוחין דעיבור מלובשים

בעשר ספירות דמלכות דישסו"ת – והכונה היא ש י' ספירות הם הלבוש לפני שהאורות והמוחין נכנסים.

ואם כן, כאן הלבושים – כתובים במפורש, וגם האורות , הנר"ן ח"י – כתובים במפורש, וישנם המוחין שהם ב' בחינות צלמים. ולפני ש ב' הצלמים נכנסים לתוך ז"א – הם מתלבשים בתוך לבושים שהם – י' ספירות דמלכות דישסו"ת.

**והם מתלבשים בכלי החיצון דז"א** – כל ד' המדרגות ל' צמ"א מתלבשים בכלי החיצון דז"א – וממילא, נמנו כאן כל מדרגות - כ"ל צמ"א.

נחזור – כלים - בתוך הכלי החיצון דז"א מתלבשים הלבושים.

לבושים – י' ספירות דישסו"ת הן הלבושים – ובהן הצלמים.

צלמים – ב' בחינות הצלמים – ובהם המוחין.

אורות – ובתוך כל אלו מלובשים האורות – הנר"ן ח"י דנפש - כך ממשיך המחבר ואומר:

### \*מושגים - צלמים - ג' סוגי מוחין - עיבור - מוח, לב, כבד - כל אחד מלך - רוח בלב

**ובתוכו מלובש נר"ן ח"י דנפש –** בתוך כל אחד מהנר"ן ח"י ישנם כל הנר"ן ח"י,

ובמוחין דעיבור ישנם רק הנר"ן ח"י של הנפש הכללית השייכת בעצם לזעיר אנפין. גם הנר"ן ח"י של הנפש נמשכים בהדרגה:

**ובתחילה נמשך הנפש דנפש**

**ומתלבשת בכלי החיצון של הכבד**

**ומשם מתפשט ע"י הגידין המלאים דם**

**בנה"י דכלי החיצון** – הנפש תמיד שייכת לכבד, והרוח שייכת ללב, והנשמה למח.

מהכבד מתפשטים הגידין המלאים דם – הורידים.

מהלב מתפשטים העורקים הדופקים.

מהמוח מתפשטים הגידין הלבנים – גידי ההרגשה – עצבים.

הנפש דנפש - נמשכת לחיצוניות הכבד.

הרוח דנפש – נמשכת לחיצוניות הלב.

הנח"י דנפש – נמשכים לחיצוניות המוח.

מל"ך – ר"ת מוח, לב, כבד – וכל אחד מהם הוא מלך:

הכבד - הוא המלך של הנה"י.

הלב – הוא המלך של החג"ת.

המוח – הוא המלך של החב"ד.

נפש דנפש - לכן מתפשטת החיות מהכבד ע"י הגידין המלאים דם בנה"י דכלי

החיצון של הפרצוף – וכל זה קורה בעיבור ממש ברחם האם. קודם כל נמשכת הנפש דנפש ומגיעה לכבד – ויש בזה רמז שראשית החיות בעיבור מרוכזת בכבד – ואח"כ, בהמשך חדשי העיבור מגיעים שאר האורות של הנפש הכללית.

**ובהמשך ט' חדשי העיבור**

**נמשך הרנח"י דנפש** - כאמור, בתחילה נמשכת הנפש דנפש – ואילו בהמשך

נמשכים ה רנח"י – של הנפש הכללית.

**ומתלבש הרוח בכלי חיצון של הלב**

**ומשם מתפשט ע"י העורקין הדופקין**

**בנה"י דכלי אמצעי** – היות שהכל היא הנפש בכללות, מוחין דעיבור – הרי שהכל

מתפשט בנה"י של ג' מדרגות הכלי של הפרצוף: בנה"י של פנימיות כלי החב"ד – בנה"י של אמצעיות כלי החג"ת, ובנה"י של חיצוניות כלי הנה"י.

**והנח"י מתלבשים בכלי החיצון דמוח**

**ומשם מתפשטים ע"י הגידין הלבנים**

**בנה"י דכלי הפנימי דז"א** – בז"א ישנו כלי חיצון – שבכללות כנגד הנה"י,

וישנו כלי אמצעי – שבכללות כנגד החג"ת,

וישנו כלי פנימי – שבכללות כנגד החב"ד.

ושוב, בעיבור מתפשט האור והשפע - בנה"י של כל מדרגה בפרט - ומהמוח ישנה התפשטות בנה"י של הכלי הפנימי דז"א.

**נמצא דגם בעיבור יש בז"א עיבור יניקה מוחין**

**מתלבשים במוח לב כבד** – כלומר שיחסית, גם בתוך העיבור ישנה התכללות כל

המדרגות – עיבור, יניקה, מוחין:

העיבור של העיבור – בכבד,

היניקה של העיבור – בלב,

המוחין של העיבור – במוח.

**ומשם משתלח פארותיהם ע"י הגידין כנזכר בכל ג' כלי הז"א**

**ולכן גם העובר יש לו כל רמ"ח איברים בכל פרטיהן** – עד כאן בעיבור.

### \*מושגים - צלמים - ג' סוגי מוחין - יניקה - נר"ן ח"י דרוח - חזרה על נפש, רוח

**ואח"כ ביניקה נמשכים ב' צלמים אחרים**

**מלובשים ב ו"ק דישסו"ת** – כאמור, ב' הצלמים של המוחין דעיבור היו מלובשים

ב י' ספירות דמלכות דישסו"ת – וכאן, לגבי מוחין דיניקה – ב' הצלמים מלובשים בו"ק דישסו"ת – שבכללות כנגד הרוח.

**ובתוכם מלובשים הנר"ן ח"י דרוח**

**ונכנסת כסדר הנזכר בנפש**

**ומתלבשים בכלים האמצעים דמוח לב כבד**

**ומשם מתפשטים בחג"ת ד ג' כלי הז"א** - לגבי הנפש – הכל התלבש בנה"י של ג'

מדרגות הכלים דמל"ך – ואילו כאן לגבי הרוח, ההתלבשות קודם כל בכלים האמצעיים דמל"ך – ואח"כ ההתפשטות היא בחג"ת של ג' מדרגות הכלים דז"א.

נחזור:

א – סדר ההתפשטות מוחין דעיבור – הנר"ן ח"י שבנפש הכללית:

בנפש דנפש – התלבשות בכבד – בכלי החיצוני.

ברוח דנפש – התלבשות בלב – בכלי החיצוני.

בנשמה, נח"י דנפש – התלבשות במוח – בכלי החיצוני.

מכל אחד מ מל"ך מתפשטת החיות אח"כ ע"י הגידין והעורקין:

מכלי החיצוני דכבד – ע"י הגידין המלאים דם – לנה"י דכלי החיצון דז"א.

מכלי החיצוני דלב – ע"י העורקין הדופקים – לנה"י דכלי אמצעי דז"א.

מכלי החיצוני דמוח – ע"י הגידין הלבנים – לנה"י דכלי הפנימי דז"א.

ב – סדר התפשטות מוחין דיניקה – נר"ן ח"י שברוח הכללית:

נפש דרוח – התלבשות בכבד – בכלי האמצעי.

רוח דרוח – התלבשות בלב – בכלי האמצעי.

נח"י דרוח – התלבשות במוח – בכלי האמצעי.

מכל אחד מ מל"ך מתפשטת החיות אח"כ ע"י הגידין והעורקין:

מכלי אמצעי דכבד – ע"י הגידין המלאים דם – לחג"ת דכלי החיצון דז"א.

מכלי אמצעי דלב – ע"י העורקין הדופקים – לחג"ת דכלי אמצעי דז"א.

מכלי אמצעי דמוח – ע"י הגידין הלבנים – לחג"ת דכלי הפנימי דז"א.

וכזכור: בז"א ישנו כלי חיצון – שבכללות כנגד הנה"י,

וישנו כלי אמצעי – שבכללות כנגד החג"ת,

וישנו כלי פנימי – שבכללות כנגד החב"ד.

### \*מושגים - צלמים - ג' סוגי מוחין - עיבור, יניקה - צלמי עיבור ויניקה - מוחין דאחור

נמשיך- קודם אמר המחבר שבכל אחת מן המדרגות של עיבור, יניקה, מוחין – ישנן בפרטיות עיבור, יניקה, מוחין. כאן, בהמשך דבריו כולל המחבר אותן יחד ואומר שישנו צלם של עיבור וצלם של יניקה.

**וכל אלו ה ב' צלמים דעיבור ויניקה** – גם הצלם דעיבור וגם הצלם דיניקה.

**הם נמשך מחיצוניות דישסו"ת** – גם המלכות דישסו"ת וגם הו"ק דישסו"ת נקראים חיצוניות – והפנימיות זה חב"ד דישסו"ת. ו ב' צלמים אלו – צלם דעיבור וצלם דיניקה - נמשכו מחיצוניות דישסו"ת.

**ונקרא מוחין דאחור** - והיות שנמשכו מחיצוניות דישסו"ת – ואח"כ התלבשו

#### והתפשטו כמו שהוסבר: צלמי העיבור בכלים החיצוניים – בי' ספירות דמלכות דישסו"ת. וצלמי היניקה בכלים האמצעיים – בו"ק דישסו"ת, ולכן נקראים מוחין דאחור.

**או אפשר** - זאת ודאי לשונו של ר' חיים ויטאל שיש לו תמיד שאלות וספקות

איך קבל מהאריז"ל.

**או אפשר שכל אחד מ ב' צלמים אלו** – בתחילה אמר שבכל אחד ב' צלמים - מוחין

דעיבור הם ב' צלמים - ועכשיו אומר המחבר בכללות - שכל מדרגה זה רק צלם אחד.

**או אפשר שכל אחד מ ב' צלמים אלו**

**כולל ב' צלמים דחיצוניות ופנימיות**

**שהם אחור ופנים אלא שגם הפנים והפנימיות**

**נקראים אחור וחיצוניות. –**

כאן אומר המחבר שכל אחד משני הצלמים שאמר בתחילה – כולל צלם אחד מחיצוניות ישסו"ת, וצלם אחד מפנימיות דישסו"ת. שמועה זאת הוא הדבר שאמרנו קודם – החילוק בין צלמים לבין מוחין.

כלומר, שהרש"ש ודאי נוקט לפי שמועה זו – שבכל צלם שתי בחינות:

פנימי - שראוי לקרוא לו מוחין בפרטיות.

חיצוני – שראוי לקרוא לו צלמים בפרטיות.

אומנם ישנן כאן שתי מדרגות – פנימיות וחיצוניות – אבל היות שהכל כאן ממלכות וו"ק דישסו"ת הנקראים חיצוניות – הכל בכללות נקרא אחור וחיצוניות.

עד כאן מוחין דיניקה – רוח.

### \*מושגים - צלמים - ג' סוגי מוחין - מוחין דגדלות - ג' צלמים - עיו"מ בפרטיות

**ואח"כ בגדלות נמשך ג' צלמים**

**מלובשים ב י"ס ד ג' פרצופי**

**כח"ב דישסו"ת** – סדר ההתלבשות של מוחין דגדלות הוא אותו סדר כמו שכבר

ראינו לגבי עיבור ויניקה – אלא שכאן ישנם כבר ג' צלמים – בגלל שהגדלות כנגד הנח"י – נשמה, חיה, יחידה. וכך לגבי ה' מדרגות נר"ן ח"י – קבלנו ה' צלמים. ולעומת זאת, אם את כל אחד מעיבור יניקה מחלקים ל ב' צלמים – נקבל סה"כ ז' בחינות.

ואם כן, הפשט הוא שכנגד כל אחד מנפש, רוח, נשמה, חיה, יחידה הכלליים, ישנו צלם. ולכן כאן בגדלות - צריך להמשיך את כל הנח"י שכנגד החב"ד – וממילא, ישנם כאן ג' צלמים.

ושוב, עיבור - נפש – בי"ס דמלכות דישסו"ת – פרצוף אחד.

יניקה - רוח – בו"ק דישסו"ת – פרצוף אחד.

ואילו כאן בגדלות ישנן ג' בחינות – ג' פרצופי כח"ב דישסו"ת – כל אחד הוא פרצוף בפני עצמו – הכתר והחכמה והבינה.

**ובתוכם הנר"ן ח"י** – הנר"ן ח"י של כל שלוש הבחינות הכלליות – נשמה, חיה

יחידה – נכנסים ל ג' פרצופי כח"ב דישסו"ת.

**ונכנסים על סדר הנזכר בנפש ורוח**

**ומתלבשים בכלים הפנימים דמל"ך**

**ומשם מתפשטים בחב"ד ד ג' כלי ז"א** – הכל כמו שאמרנו קודם לגבי עיבור ויניקה –

אלא שכאן ההתלבשות היא בכלים הפנימים של ה מל"ך – ואח"כ מתפשטים בחב"ד ד ג' כלי הז"א:

מהכבד מתפשט לחב"ד של הכלי החיצון של ז"א,

מהלב מתפשט לחב"ד של הכלי האמצעי של ז"א,

ומהמוח מתפשט לחב"ד של הכלי הפנימי של ז"א.

**נמצא שיש ל ז"א ג' צלמים דעיבור יניקה מוחין**

**מלובשים ב ג' כלים חיצון אמצעי ופנימי דישסו"ת הנקרא ישסו"ת**

**ובינה מלובש תוך כלים חיצוניים אחור ופנים דכללות רמ"ח אברי הז"א**

אומר המחבר שבכללות ישנן כאן ג' מדרגות כמו שהסביר – אבל בפרטות ישנן ה' מדרגות ואפילו רמז ל ז' מדרגות – כמו שהוזכר. 3, 5, 7 – על דרך מספר המילים בג' פסוקי ברכת כהנים.

בכללות – ישנן ג' בחינות של צלמים – צלמים של עיבור

צלמים של יניקה

צלמים של גדלות

אבל הגדלות בעצמה הם ג' כנגד הנח"י – ולכן הם כבר ה' צלמים.

ואם נאמר שבכל אחד מעיבור יניקה ישנם שני צלמים – הרי שהם כבר ז'.

**אמנם בפרטות כל צלם מהם כולל כל הנזכר** - ואומר המחבר שבפרטיות כולל כל

צלם - עיבור, יניקה, מוחין.

**דבעיבור יש בו עיבור יניקה מוחין מלובשים תוך ג' כלי ישסו"ת**

**דהיינו נה"י חג"ת חב"ד דמלכות דישסו"ת**

**ומתפשטים בנה"י ד ג' כלי הז"א -** ישנו אמנם פרצוף אחד של מלכות דישסו"ת –

אבל הוא בעצמו יש לו נה"י חג"ת וחב"ד דמלכות דישסו"ת. והם מתפשטים בנה"י של הכלי החיצון, ובנה"י של הכלי האמצעי, ובנה"י של הכלי הפנימי – של ז"א.

**והיניקה כוללת עיבור יניקה מוחין מלובשים תוך נה"י חג"ת חב"ד**

**דו"ק דישסו"ת ומתפשטים בחג"ת ד ג' כלי הז"א**

**והמוחין דגדלות כוללין כנזכר עיבור יניקה מוחין תוך נה"י חג"ת חב"ד**

**ד ג' פרצופים כח"ב דישסו"ת ומתפשטים בחב"ד ד ג' כלי הז"א**

ממשיך המחבר וחוזר:

**באופן דכשאנו אומרים שהעיבור בנה"י ונכנסת הנפש**

**ועיקר גילוייה בכבד ומתפשטת בכלים החיצונים**

**והיניקה בחג"ת ונכנס הרוח ועיקר גילוייו בלב**

**ונגדל הלב וכל כלים האמצעיים**

**והגדלות בחב"ד ונכנסת הנשמה ועיקר גילויה במוח**

**ונגדל המוח וכל כלים הפנימיים**

**אינו מדבר בכללות** – כך זה בכללות בכל כתבי האריז"ל.

**כי אם בפרטות דהיינו עיבור דכל אחד מהם**

**וכן יניקה דכל אחד מהם וכן גדלות דכל אחד**

**ד ג' בחינות הכוללים הנזכר.** – כלומר, שבפרטיות הנפש שייכת לכבד, והרוח

שייכת ללב בפרט, והנח"י שייכים למוח בפרט.

כלומר, שבפרטות – העיבור בכל אחד מהם הוא בכבד. העיבור של העיבור,

והעיבור של היניקה, והעיבור של המוחין – כל אחד מהם הוא בכבד.

ובפרטות - היניקה בכל אחד מהם בלב. היניקה של העיבור, והיניקה של

היניקה, והיניקה של המוחין – כל אחד מהם הוא בלב.

ובפרטות - הגדלות בכל אחד מהם הוא במוח. הגדלות של העיבור, והגדלות

של היניקה והגדלות של המוחין – כל אחד מהם הוא במוח.

### \*מושגים - צלמים - ג' סוגי מוחין - ה' צלמים - קטנות א' וגדלות א' - כ"ה בחינות

**ודע דכל ה ה' צלמים הנזכר**

**עם ה' בחינות נר"ן ח"י הנזכר דישסו"ת**

**הנקרא קטנות אחד וגדלות אחד** – למדנו קודם שאלו ג' צלמים או ה' צלמים או ז'

צלמים – וכאן כותב המחבר בפרוש שאלו ה'

צלמים – צלם העיבור – נפש.

צלם היניקה – רוח.

ג' צלמי הגדלות – נח"י.

ה' בחינות הנר"ן ח"י דישסו"ת קשורים גם עם

ה' פרצופי ישסו"ת.

קטנות וגדלות - כל מה שלמדנו עד כאן נקרא קטנות ראשון, וגדלות ראשון.

אנו יודעים מכוונות חג הפסח וספירת העומר ומסבירים ע"פ חסידות:

קטנות א' - אמונה.

גדלות א' – ידיעת המציאות – מוחין דאמא.

קטנות ב' – בטחון.

גדלות ב' – ראיית המהות – מוחין דאבא.

ואם כן, כל מה שדובר עד כאן הם רק מדרגות קטנות א' וגדלות א'.

**שהם כ"ה בחינות דנשמה** - בתוך קטנות א' וגדלות א' ישנן כ"ה מדרגות – שכן,

כל אחד מהנר"ן ח"י הכלליים כולל בעצמו נר"ן ח"י – וסה"כ הן כ"ה בחינות.

**כולם מתפשטים**

**בכ"ה פרצופי בינה דז"א** – הכל בא מהבינה – והכל מתפשט בכ"ה פרצופי בינה

דז"א. ואם כן, כל מה שהז"א לקח עד כאן הם רק פרצופי ישסו"ת. ומכאן ואילך – קטנות ב' וגדלות ב'.

ישסו"ת - הם ע"פ חסידות – מוחין השייכים למידות – כלומר, שכל בשביל

להוליד אהבה ויראה בלב – מוחין שבמידות. לעומתם – אבא ואמא עילאין נקראים – מוחין בעצם. וזו עצם ההפלאה שבשכל כמבואר באריכות בהרבה מקומות – ובמיוחד במאמר "מגולה לגאולה" – ע"פ פרוש הרבי לגבי אות א' שנכנסת בתוך הגולה להופכה לגאולה.

### \*מושגים - צלמים - ג' סוגי מוחין - ה' צלמים - קטנות ב' וגדלות ב'

**ואח"כ לוקח ה' צלמים דאו"א עילאין**

**והם קטנות ב' וגדלות ב'**

**והם כ"ה בחינות דחיה**

**ומתפשטים בכ"ה פרצופי חכמה דז"א.** – ואם כן, גם כאן כ"ה מדרגות שבכללות הן

בחינות של חיה. גם קטנות ב' וגם גדלות ב' שייכים לחכמה דז"א – כמו שקטנות א' וגדלות א' שייכות היו לבינה דז"א.

ואם כן, ההתפתחות באה לידי ביטוי מובהק בגדלות – כאשר גדלות א' זו ידיעת המציאות וגדלות ב' זו ראיית המהות.

גדלות א' - ידיעת המציאות – מוחין דאמא – בינה – בבינה אפשר להכיר,

לשמוע, להבין, להפנים – את מציאות האלוקות.

גדלות ב' – ראיית המהות – מוחין דאבא – חכמה – "עין בעין יראו בשוב הוי' ציון" – בחינת ראייה.

### \*מושגים - צלמים - ג' סוגי מוחין - מוחין דגדלות - ה' צלמים - 125 בחינות

**ואח"כ לוקח ה' צלמים דא"א**

**והם כ"ה בחינות דיחידה** – ישנם עוד ה' צלמים ובהם כ"ה בחינות מצד היחידה.

**ומתפשטים בכ"ה פרצופי כתר דז"א**

**כי הו"ק כבר היו שלמים מאליהם**

**שהם כ"ה בחינות דנפש וכ"ה בחינות דרוח** - למדנו בכמה מקומות – שכאשר הז"א

נולד – היו הו"ק שלו שלמים מאליהם.

3 5 מדרגות - בסה"כ ישנן כאן: ה' \* ה' \* ה' = 125 מדרגות של נר"ן ח"י.

כלומר, לכל האחד מהנר"ן ח"י ישנן ה' מדרגות נר"ן ח"י – ולכל אחד ישנן גם כן ה' מדרגות – ואם כן, בפרטיות ישנן חמש בחזקת 3 – מדרגות.

ושוב, 50 מדרגות של נפש ורוח כבר היו לז"א – והוא מקבל מוחין מלמעלה -

3 \* כ"ה = 75 מדרגות של נשמה, חיה, יחידה – בסוד תוספת.

ואם כן, קטנות א' וגדלות א' – שייכות למדרגה הראשונה של התוספת – הן

כ"ה המדרגות של הנשמה.

קטנות ב' וגדלות ב' - שייכות למדרגה השניה של התוספת – ובהן שתי

מדרגות של כ"ה כ"ה בחינות שכנגד החיה והיחידה. הכפילות כאן היא כאילו שישנן גם קטנות ג' וגדלות ג' – והוא דבר שאינו מוזכר.

**וכל הנזכר הוא ע"י ישסו"ת** - ממשיך המחבר ומסביר שכל המדרגות שמנינו,

ואפילו המדרגה הגבוהה שכנגד כ"ה בחינות היחידה – כולן נמשכות ע"י הישסו"ת. וזאת מכיוון שהז"א אינו מקבל ישירות מאבא ואמא עילאין או מאריך אנפין – אלא רק ע"י הישסו"ת. מדוע ?

**כי אי אפשר שעלה ז"א למעלה מישסו"ת**

**דקודם שעלה הז"א**

**כבר ישסו"ת עלו למעלה ממנו** - הז"א אינו יכול לעקוף את הישסו"ת ולעלות

למעלה – אלא הכל הולך כאן כמקשה אחת – כ"תיבה אחת" בלשון חז"ל. ושוב, הז"א אינו עולה למעלה מהישסו"ת – אלא תמיד הישסו"ת הוא למעלה ממנו.

**אלא שמקבל המוחין מישסו"ת במקומם**

**נקרא מוחין דישסו"ת** - אם הז"א במקומו, וממילא גם הישסו"ת במקומם –

נקרא שמקבל מוחין מהישסו"ת.

**וכשמקבל המוחין מישסו"ת**

**כשהם במקום או"א עילאין**

**נקרא מוחין דאו"א** – אם הז"א עלה למקום הישסו"ת, וישסו"ת עלו למקום

או"א עילאין – נקרא שמקבל מאו"א עילאין – אבל בעצם

הוא מקבל מהישסו"ת.

**וכשמקבל המוחין מישסו"ת**

**כשכבר עלו למקום א"א**

**נקרא מוחין דא"א** – אם הז"א בעצמו עלה שתי מדרגות, וממילא גם הישסו"ת

עלו שתי מדרגות – נקרא שמקבל מאריך אנפין – אבל בעצם הוא מקבל מישסו"ת.

**דכבר ידעת כי הכלים הם העולים**

**והעצמות נשאר במקומו** – הדבר שעולה הם הכלים – אבל העצמות, האורות,

הפנימיות – נשארת במקומה. ואם כן, אם הישסו"ת עלו למקום אריך אנפין – הרי שעצמות אריך אנפין נמצא שם – ומה שהז"א עתיד לקבל מאריך אנפין – מתלבש בתוך הכלים דישסו"ת. ושוב, העצמות נשארת במקומה – ורק הכלים עולים.

### \*מושגים - צלמים - ג' סוגי מוחין - מוחין דגדלות - 125 בחינות חיצוניות - אב"א

**וכל הצלמים הנזכר הם דחיצוניות הנקרא אחור**

**ואז נקרא שזו"ן עומדים אחור באחור**

**דהרי עדיין לא באו**

**רק אחור דיליה ודילה.** – ממשיך המחבר ואומר כאן דבר גדול מאוד – שכל

המדרגות שהסברנו כאן – של קטנות א' ושל גדלות א' – של קטנות ב' ושל גדלות ב' – ובסה"כ 125 מדרגות – כל אלו עדיין חיצוניות ונקרא אחור.

אחור באחור - ואם כן, במצב כללי זה – נקרא שזו"ן עומדים עדיין אחור

באחור – וממילא, אין זיווג. תכליתו של סימן ק"כ הוא כדי שנגיע לסוד הנסירה ולחזרתם פנים בפנים – כדי להגיע לזווג. ושוב, כל מדרגות אלו הן אחור שלו ואחור שלה – אחור באחור.

**ואח"כ לוקח ט"ו צלמים**

**אחרים דפנימיות הנקרא פנים** – עד כאן היו ט"ו צלמים של חיצוניות – ה' צלמים

של בינה, ו ה' צלמים של חכמה, ו ה' צלמים של כתר – סה"כ ט"ו צלמים. מפיסקה זו והלאה – כל אחד משלבי העיבור, יניקה, ומוחין דז"א – הוא בן חמש מדרגות . ה' מדרגות שמקבל מבינה, ה' מדרגות שמקבל מחכמה, ה' מדרגות שמקבל מהכתר – שכנגד נח"י וכזכור, נפש ורוח – כבר יש לו.

### \*מושגים - צלמים - ג' סוגי מוחין - מוחין דגדלות - פנימיות - פב"פ - נסירה

ואם כן, כל ה ט"ו צלמים הראשונים הם חיצוניות – ואז גם הוא וגם היא נקראים אחור - ועומדים – אחור באחור.

**ואח"כ לוקח ט"ו צלמים**

**אחרים דפנימיות הנקרא פנים**

**מישסו"ת ומאבא ואמא ואריך אנפין**

**על דרך הנזכר באחור** – אלו הם ט"ו צלמים אחרים של פנימיות.

**ואז מתפשטים בפנים דפנים דכח"ב דזו"ן**

**ואז עומדים זו"ן פנים בפנים.** – ט"ו הצלמים של הפנים – מתפשטים בתוך הפנים

של הפנים של כתר, חכמה, בינה – דזו"ן. התפשטות זו פועלת שזו"ן יעמדו פנים בפנים.

נסירה - הכלל שיוצא כאן הוא - שכל הנושא של "אך בצלם יתהלך איש" –

סוד המשכת הצלמים – קשור בעצם עם סוד הנסירה. המחבר ימשיך להסביר שסוד הנסירה הוא – המשכת צלמים דפנימיות. הצלמים דפנימיות גורמים לכך שיקבלו הזו"ן מוחין של פנימיות – ומתוך כך הזו"ן ננסרים וחוזרים פנים בפנים – ואז יכול להיות זווג פנימי.

### \*מושגים - צלמים - ג' סוגי מוחין - מוחין דגדלות - מ"ה דב"ן - ב"ן דמ"ה - זווג

המחבר מקדים הקדמה נוספת כדי שנוכל להבין את ההמשך:

**ודע דכל צלם כלול ממ"ה וב"ן** – בכל צלם שתי בחינות של מ"ה וב"ן.

**אלא דצלם דאבא הוא**

**מ"ה דמ"ה וב"ן דמ"ה** - הצלם שבא מצד אבא הוא כולו שם מ"ה – וכולל בתוכו

מ"ה דמ"ה וב"ן דמ"ה.

**וצלם דאמא הוא**

**מ"ה דב"ן וב"ן דב"ן** - הצלם שבא מצד אמא כולו שם ב"ן - רק שבתוך שם ב"ן

גופא ישנו מ"ה דב"ן וב"ן דב"ן.

**ובעת הזווג נתחלפו**

**ולקח אבא המ"ה דב"ן**

**ונתן לאמא הב"ן דמ"ה** - כאשר אבא ואמא מזדווגים - ישנו אחליפו דוכתיהו –

ישנו חילוף. לכל אחד התכללותו עם המדרגה השניה – אבא הוא כולו מ"ה, ובתחילה יש לו ב"ן דמ"ה שאותו הוא מוסר לאמא – ומאמא הוא לוקח את ה מ"ה דב"ן שלה. מהו אם כן הרכבם של אבא ואמא לאחר החילופין ?

**ונעשה אבא ממ"ה דמ"ה**

**שהם חכמות וחסדים דאבא** – המ"ה דמ"ה הוא עצם המ"ה שהיה לאבא גם קודם.

במוח ישנן חכמות ובינות – ו ה' חסדים שבדעת ו ה' גבורות שבדעת. ואכן צד ימין של המוחין - נקראים חכמות וחסדים. ואם כן, מ"ה דמ"ה – אלו החכמות וחסדים דאבא.

**וממ"ה דב"ן שהם**

**חכמות וחסדים דאמא** – ונעשה אבא גם מ מ"ה דב"ן שקבל מאמא שהם חכמות

וחסדים דאמא.

**ושמשו עתה לבינה וגבורה דיליה** – ומה שהיה צד ימין של אמא – משמש עתה כצד

שמאל של אבא – כאשר החכמות דאמא היא הבינה דאבא – והחסדים דאמא הם הגבורות דאבא.

חילופין - מה בעצם קורה ? אבא ואמא עומדים אחד מול השני – וצד שמאל

של אבא נעשה צד ימין של אמא – וצד ימין של אמא נעשה צד שמאל של אבא. ואם כן, לאחר הזווג והחילוף - צד שמאל של אבא, הבינה וה' הגבורות של הדעת עילאה – הוא המ"ה דב"ן – צד ימין של אמא, החכמות וחסדים דאמא - שמסרה לאבא. ושוב, חכמות וחסדים דאמא – הפכו להיות בינה וגבורות דאבא.

**ואלו הם המוחין המלובשים**

**בנה"י דאבא** – כל המוחין האלו מלובשים בנה"י דאבא. ואם כן ע"י הזווג ובעת

הזווג – יש לאבא מ"ה דמ"ה חכמות וחסדים , ויש לו מ"ה דב"ן – הם חכמות וחסדים שקבל מאמא – וכל אלו מלובשים בנה"י.

**ואמא נעשית מב"ן דמ"ה**

**שהם בינה וגבורה דאבא**

**ששמשו לה עתה לחכמה וחסדים** – אמא מקבלת את הב"ן דמ"ה – שהיו קודם

הבינה וגבורה דאבא. והם משמשים להיות צד ימין שלה – החכמה והחסדים של אמא.

**ומב"ן דב"ן הם בינה וגבורות דידה**

**ואלו הם ד' מוחין**

**מלובשים בנה"י דאמא.** – כמו כן, ישנם בה הב"ן דב"ן ששייכים לה בעצם - והם

מהוים את צד שמאל שלה - הבינה והגבורות שבאמא. חכמות וחסדים – מימין, ובינות וגבורות – משמאל, אלו ד' מוחין המלובשים בנה"י דאמא. ואם כן, זהו ה "אחליפו דוכתייהו" שקרה בזמן זווג אבא ואמא.

### \*מושגים - צלמים - ג' סוגי מוחין - מוחין דגדלות - מאו"א לז"א - מז"א לנוקבא

**אח"כ כל ה ב' צלמים הנזכר ניתנים לז"א** - ב' הצלמים הם הצלם של אבא והצלם

של אמא – ושניהם ניתנים לז"א.

**כי הבן יורש אביו ואמו**

**והוא נותן לבת** – הז"א, הבן - יורש את אביו ואמו - והוא המעביר הלאה ונותן

גם לבת – היא הנוקבא דז"א.

**ומאיר לנקודת הנוקבא מהמוחין שבנה"י דאמא**

**שהם ב"ן דב"ן וב"ן דמ"ה** – בעיקר נותן ז"א לבת את המוחין דאמא. את המוחין

דאבא הוא משאיר אצלו – ואילו את המוחין דאמא נותן לנוקבא, לבת.

המוחין דאמא הם הב"ן דב"ן – עצם המוחין דאמא, וב"ן דמ"ה שקבלה מאבא בשעת הזווג – והמהוים את צד ימין שלה. המחבר ממשיך ומפרט את השלבים שלמדנו.

כיצד מגיע אור המוחין לנוקבא ?

**ויוצאים הארות הנזכר דרך החזה דז"א**

**ומתפשטים בנקודות הנוקבא**

**שנחלקה ל י' נקודות** – י' הנקודות הן הספירות דנוקבא.

**וע"י הארה הנזכר**

**נבנית ונעשית פרצוף גמור** – וע"י שמקבלת הארה זו של מוחין דאמא, המוחין

שמלובשים בנה"י דאמא – נגדלת הנוקבא ונעשית פרצוף גמור.

**מהחזה דז"א ולמטה**

**אחור באחור** – פרצוף הנוקבא עומד מהחזה דז"א ולמטה מאחורי ז"א - באופן של אחור באחור.

**כי ניתוסף לה ט' ספירות בכל נקודה**

**מה י' נקודות הנזכר** - קודם היתה הנוקבא רק נקודה אחת בכללות - נקודת

הכתר של נוקבא – ובה היו י' נקודות. ועכשיו ניתוספו לה ט' ספירות לכל אחת מ י' הנקודות שהיו בה קודם. ואם כן, יש לה עכשיו עשר ספירות ובכל ספירה עשר ספירות – ובסה"כ פרצוף שלם של מאה נקודות.

**והוא ע"י כפל של שליש התחתון של תפארת**

**ו ב' חסדים דנו"ה** – ענין זה כבר מוסבר במקום אחר – (חדו"ה חלק ו').

**והארת פרקין תתאין דמוחין דחכמה ובינה**

**המלבישים בפרקין תתאין דנו"ה דאמא**

**שבנו"ה דז"א נגדלים הכח"ב דילה -** ושוב, המחבר חוזר על השלבים שהסביר קודם.

**וע"י ה ה' גבורות דיסוד דז"א**

**נתקן הדעת נוקבא ומלכות דילה** - שוב מסביר המחבר בפרטיות איך נגדלת

הנוקבא – כל נושא פרק זה הם המוחין והצלמים שיורדים קודם לז"א – ואח"כ איך מעביר אותם ז"א לנוקבא כדי להגדילה.

**וכל האורות הנזכר עולים בדרך אחת**

**עד שיוצאים כולם מהחזה**

**ונעשים צלם על גבי רישא דנוקבא** – כל האורות שהיו בתוך הז"א לצורך הנוקבא –

כולם עולים יחד ויוצאים מחזה דז"א אחורה אל הנוקבא – ונעשים צלם על ראש הנוקבא. הצלם כאן כמו איזה מן אור, אורה – שעומד על הראש.

**ואח"כ מתפשט הצלם הנזכר**

**בכל י' ספירות דנוקבא** – מתוך הצלם העומד על ראש הנוקבא – ישנה חדירה

פנימה לתוך ה י' ספירות דנוקבא.

**כי לעולם כל בנ**ין **פרצוף הנוקבא**

**הוא ע"י אחור.** – הנוקבא נבנית תמיד תוך כדי עמידתה אחור באחור. כמו כל

בת שאינה מתחתנת לפני שנגדלת. תוך כדי תהליך גדילתה אינה מכירה את פני בן זוגה – וממילא זה נקרא אחור באחור.

### \*מושגים - צלמים - נסירה - דורמיטא דז"א - אינה צריכה לו - מתקדשת מדעתה

המחבר ממשיך ומסביר מה קורה בעת הנסירה – ואלו הדברים קורים בראש השנה.

**אח"כ בעת הנסירה**

**מסתלקים ה ב' צלמים הנזכר מז"א** – אותם שני הצלמים שקבל ז"א מאבא ואמא –

מסתלקים ממנו בעת הנסירה – ונקרא דורמיטא דז"א.

**ואז החכמות והחסדים שהם הצלם דאבא** – כאמור, הצלם של אבא כולו חכמות

וחסדים. ומה הכונה כאן ? הרי הצלם דאבא הם גם בינה וגבורות – כמו שלמדנו. ואכן – בתחילה היה הצלם דאבא חכמות וחסדים – מ"ה דמ"ה, ואילו מ"ה דב"ן היו החכמות וחסדים דאמא – שהעבירה לאבא.

**דהיינו מ"ה דמ"ה ומ"ה דב"ן**

**נשאר מקיף ע"ג רישא דז"א.** - ואם כן, בזמן הדורמיטא מסתלק הצלם של אבא

מהז"א – ונשאר כאור מקיף ע"ג הראש דז"א.

**והבינות והגבורות עם צלם דאמא**

**שהם ב"ן דמ"ה וב"ן דב"ן** – שנסתלק גם הוא מז"א.

**נכנסים בנוקבא שלא ע"י ז"א** – מוחין וצלמים אלו נכנסים ישירות לנוקבא – שלא

ע"י ז"א - אלא ישירות מאמא.

נחזור:

כאמור, סימן זה טכני בעיקרו ויש בו אריכות דברים – ואכן צריכים היינו להעמיק בו על דרך החסידות. ובכל אופן, עיקר החידוש בסימן זה הוא הנאמר בהמשך – שסוד הנסירה הוא קבלתה ישירות את הצלם של אמא – לאחר שהסתלק מהז"א בזמן הדורמיטא. וכל זה על דרך הכתוב בתורה:

"ויפל הוי' אלהי"ם תרדמה על האדם ויישן ויקח אחת מצלעתיו ויסגר בשר תחתנה: ויבן הוי' אלהי"ם את הצלע אשר לקח מן האדם לאשה ויבאה אל האדם: ויאמר האדם זאת הפעם עצם מעצמי ובשר מבשרי לזאת יקרא אשה כי מאיש לקחה זאת".

ואם כן, האשה, הנוקבא מקבלת ישירות משם אלהי"ם – שהוא כאן השם המלא הוי' אלהי"ם – שבסיפור השני של מעשה בראשית – שעיקרו מוחין דאמא – וע"י כך ננסרת.

**וע"י כך ננסרת שאינה צריכה לו** – נסירת הנוקבא היא ע"י שאינה צריכה לקבל

מז"א – ומכל ריבוי המונחים הטכניים - כאן מצאנו משהו פנימי ונפשי.

אינה צריכה לו – הנסירה הוא מצב בו מרגישה האשה שאינה זקוקה לבעלה.

כל זמן שהנוקבא מקבלת מז"א והם אחור באחור – היא אינה מודעת לו כלל וכל הזיקה ביניהם היא בתת מודע לגמרי. ואם כן, יש לה תלות והיא זקוקה נפשית לקבל דרך הז"א – שעתיד להיות בעלה. כלומר, מצד אחד היא תלויה בו – ומצד שני אינה יכולה להסתכל עליו פנים בפנים.

ושוב, במצב זה אין שום סיכוי שיכירו באמת ויתחתנו באמת. כדי שאכן תכיר אותו צריך להיות מצב כזה בו היא מרגישה עצמה משוחררת ממנו – כלומר, שאינה צריכה לו, והיא עצמאית.

שחרור האשה - ואם כן, כל סוד הנסירה של המלכות, של כנסת ישראל – הוא

שישנו פתאום אצלה איזה שחרור והרגשת עצמאות. וברגע שהיא עצמאית, ואינה צריכה לו – זהו בעצמו סוד הנסירה.

**וגם ננסרו אחורי המלכות ד ט' ספירות דז"א**

**שהם הם ה ט' ספירות דילה**

**שעלו בז"א** – מוסבר בקבלה שכל הדינים של ז"א עוברים לנוקבא – כי בעצם

היו שייכים לה. כל מה שהיה שייך לנוקבא והיה בתוך ז"א – הכל עובר אליה ע"י שמקבלת ישירות את המוחין שלה – וכאילו שישנו כאן רגע שהיא עצמאית. אח"כ שיחזרו זו"ן פנים בפנים ויתחתנו – שוב תקבל הנוקבא את כל השפע הפנימי מז"א – ובאופן של פנים בפנים.

נקודת העצמאות שלה – היא נקודת הבחירה החופשית שלה שעל כן אומרת ההלכה שאי אפשר לקדש אשה אלא מדעתה. כלומר, שהאשה צריכה לרצות בדבר – יכולה לומר כן ויכולה לומר לא.

כשהיא אומרת לא – פרושו – יכולה אני להסתדר לבדי ואין לי צורך בך, ואם

אין רגע כזה בו היא מספיק מבוגרת ומסוגלת נפשית לסרב – לא שייך שהיא תתחתן.

עזר כנגדו – לפי זה ניתן גם לפרש את הפרוש הפנימי של "עזר כנגדו" – והוא

שכדי שיהיה זווג צריכה להיות אפשרות של "כנגדו" – ולא ממש כנגדו. ואם אין לה מספיק עצמאות להתנגד לו – גם אינה יכולה להתחתן איתו.

הם צריכים להיות שנים – מצד אחד צריכים הם להכיר בשורשם האחד – אבל קיומם למטה כזוג שמתחתן תלוי דוקא בהיותם שנים. אפשר לומר שזהו הסוד הכי עמוק של מעשה בראשית – שצריך שנים בשביל להתחתן ולהוליד ילדים.

והיא נשארה נקודה אחת – מה שהיה בהתחלת התהליך.

**ועתה נגדלה בכל אחורי ז"א** – היא קבלה את כל אחורי ז"א – כלומר, את כל מה

שהיה שייך לה תמיד. – עד כאן הנסירה – וכאמור, כל סוד הנסירה הוא שנוקבא מקבלת ישירות את המוחין – את הצלם של אמא. ושוב, כל המדרגות שמדובר בהן כאן הם מוחין דאחור.

### \*מושגים - זיווגים - קבלת פנים - ביאה ראשונה - לעשותה כלי - זווג אחור באחור

**ואז עולים למקום אבא ואמא**

**ושם הם מקבלים המוחין דפנים** – המחבר חוזר להסביר איך פועלת "קבלת פנים".

כל המוחין דאחור הוא כדי להגדיל את אחורי ז"א ובעיקר את אחורי נוקבא. והנסירה היא התרדמה שמפיל הוי' על האדם כדי שהיא תקבל ישירות – שהרי "אינה צריכה לו".

ואח"כ כשעולים השנים למקום אבא ואמא מקבלים המוחין דפנים.

**ואז מזדווגים ביאה ראשונה** - לאחר קבלת המוחין דפנים – ישנה כבר אפשרות של

זיווג. למדנו באריכות שביאה ראשונה פרושה "לעשותה כלי" – "אין האשה כורתת ברית אלא למי שעשאה כלי".

**ונותן לה מ"ה דב"ן** – בביאה ראשונה נותן לה ז"א מ"ה דב"ן – והוא מה שהיה

הימין של אמא – החכמות וחסדים של אמא – וע"י החילוף נעשו הבינות והגבורות של אבא – ואחרי הנסירה נשארו בתוך הז"א.

ואם כן, מה שמחזיר ז"א לנוקבא בביאה הראשונה לעשותה כלי – הוא המ"ה דב"ן – הבינות והגבורות שלו שנעשו מהחכמות והחסדים של אמא.

**וזה נקרא רוחא דשדי בגווה** – בביאה ראשונה משאיר הז"א רוח בתוכה.

**ולפעמים נקרא חסדים ולפעמים נקרא גבורות**

**פעם זכר ופעם נוקבא פעם מ"ה ופעם ב"ן** – מדוע נקרא פעם כך ופעם כך ?

**כי על ידי הרוחא שהוא בירורי הב"ן של חלק הנקרא עצמה שהיא מלך ה ז'**

**על ידו מתבררין כל שאר בירורי הנשמות דב"ן**

**כי הוא שורש שם ב"ן** - אותו רוחא שורשו בשם ב"ן – ושם ב"ן הם כאמור הז'

מלכים שמלכו ומתו – ואילו שם מ"ה הוא שם מ"ה החדש שבא לברר ולתקן את המלכים שמתו. ואם כן גם המ"ה דב"ן – זה המ"ה של שם ב"ן – וממילא הכל ב"ן.

ואם כן, עצמות הרוחא שייך למלך ה ז' – בעל חנן בן עכבור.

**וכל חילופים הנזכר כולם צודקים כפי מש"ש** – כלומר, לפעמים הרוחא נקרא זכר

ולפעמים נקבה – לפעמים חסדים ולפעמים גבורות – לפעמים מ"ה ולפעמים ב"ן – וכל אלו החילופים צודקים – כפי שהוסבר.

**וזה הזווג נקרא זווג אחור באחור -** הם אומנם פנים בפנים – כי אי אפשר להזדווג

ללא פנים בפנים – אבל היות שהם פנים בפנים רק כאשר עולים למקום אבא ואמא - ואם היו במקומם, עדיין היו אחור באחור – הרי שבעצם נקרא הזיווג הראשון של לעשותה כלי – זווג אחור באחור.

יען דאם היו במקומם

**לא היו יכולים אז עדיין לקבל המוחין דפנים והיו עומדים אחור באחור.** – ולכן הם צריכים לעלות למקום אבא ואמא כדי לקבל פנים. עד כאן ביאה ראשונה.

### \*מושגים - זווגים - ביאה שניה - זווג דהולדה - זווג פנים בפנים - זווג במקומו

**אח"כ נמשך לז"א במוחין דפנים** – הכונה היא שנמשכים לו מוחין דפנים במקומו –

בלא לעלות למקום אבא ואמא. ושוב, המוחין דפנים הם מה שקראנו קודם צלמים – ובעצם כל המדרגות של כ"ל צמ"א.

**ומזדווגים שנית** – ואז ישנו זווג שני במקומם. הזווג הראשון לעשותה כלי הוא

זווג אחור באחור וקורה לא במקומם – ובלילה. עכשיו, כאשר הם ראויים לקבל מוחין דפנים – ונקרא זווג של יום – והוא זווג של הולדה.

ואם כן, בשביל להוליד צריך להיות במקומך – לפעמים ישנה לזוג בעיה בהולדה והעצה לפי זה – שצריך להיות במקום שלכם כדי שתהיה הולדה – "חכם המכיר את מקומו". ויכול להיות שהולכים למקום אחר – ואפילו שעולים למקום מאוד גבוה – אבל זה אינו זווג של הולדה.

גם כשנוסעים לרבי – נקרא שנוסעים כדי לעשות כלי חדש – לחדש את הכלי, אבל בשביל להוליד צריך להיות במקומך. ושוב, כח האין סוף ממש צריך להתעצם עם האדם במקומו כדי שיוכל להוליד עוד אחד כמוהו – יהודי צריך לעשות עוד יהודי. ואיפה היהודי עושה עוד יהודי – במקומו, בתחום השליחות שלו - שם הוא מוליד.

**ונותן לה מ"ה דמ"ה** - קודם, בזווג הראשון לעשותה כלי – הוא נתן לה מ"ה דב"ן

– מה שקודם קבל אבא מאמא. עכשיו בזווג השני הוא נותן לה מ"ה דמ"ה.

**וזה נקרא זווג דפנים בפנים**

**טיפת ההזרעה מים דוכרין** – המ"ה דמ"ה הוא עיקר טיפת ההזרעה.

**והראשון הוא לעשותה כלי** - לעומתו, בזווג הראשון לעשותה כלי – נתן הז"א

לנוקבא בעצם את הרוחא. אומנם ע"פ גשמיות יש בזה טיפה – אבל טיפה זו אינה נקראת "טיפת הזרעה" באמת.

**וכל זה הוא בזווג יעקב ורחל או עם לאה**

**או ז"א ולאה שאז ז"א ונוקבא אינם שוין בקומתם.** – כל מה שדובר כאן הוא זווג יעקב ורחל או יעקב ולאה או ז"א ולאה – וזה אינו הזווג של מוספי שבת ויום טוב – שהוא הזווג השלם. בכל שאר הזווגים אינם שוים בקומתם – והחידוש הוא בזווג השלם של ישראל ורחל הגדולה שאז הם שוים בקומתם.

נחזור – בביאה הראשונה נותן הז"א את המ"ה דב"ן לעשותה כלי, ובביאה השניה נותן הז"א את המ"ה דמ"ה לצורך הולדה – והכל מדובר בזווגים שאינם שלמים ואפילו הם זיווגים במקומם. כלומר, שאפילו הזווג במקומם יכול בהחלט להיות זווג של יעקב ורחל – ולא זווג של ישראל ורחל הגדולה.

### \*מושגים - זיווגים - זווג שלם - ישראל ורחל הגדולה - מוספי שבת וי"ט - חצי צלם

**אמנם בזווג ישראל ורחל שהוא**

**כשזו"ן בקומתם עומדים שוה בשוה** - זאת העליה השביעית שכתובה בשער מעוט

הירח ושייכת למשיח . ואם כן, מתי קורה זווג השלם שהוא על דרך ימות המשיח ? הזווג השלם של ישראל ורחל הגדולה ?

**כגון במוספי שבת ויום טוב אז הוא באופן אחר**

**כי תחילה נבנית פרצוף הנוקבא ע"י הארת ב"ן דב"ן**

**כי הארת מ"ה דב"ן שהוא חלקה מהב"ן הכולל לא יכלה לקבלו**

**כי חתום הוא תוך**

**נה"י דאבא** - מהו אותו מ"ה דב"ן שלא יכלה לקבלו ? המ"ה דב"ן היה בתוך

הצלם של אבא. בתוך הצלם של אמא ישנו ב"ן דב"ן וישנו גם ב"ן דמ"ה – שאותו קבלה אמא מאבא. הארה של מ"ה דב"ן – הוא מה שמקבלת בזווג הראשון – והוא חלקה מהב"ן ושייך לה בעצם – אלא שלא יכלה לקבלו מפני שהוא חתום בתוך נה"י דאבא. ושוב, היות שהיה קודם אחליפו דוכתיהו – דוקא מה ששייך לב"ן בעצם - חתום תוך הנה"י דאבא.

**ובנסירה חצי צלם דאבא ואמא**

**מ"ה דמ"ה וב"ן דמ"ה** – אומר המחבר שלגבי ישראל ורחל הגדולה – כל מה

שקורה בנסירה ולאחריה – הוא באופן אחר. חצי הצלם של אבא ואמא שהוא: המ"ה דמ"ה – שהוא החכמות והחסדים של הצלם דאבא, וב"ן דמ"ה. לפני זווג אבא ואמא היה הב"ן דמ"ה הבינות והגבורות של אבא – ובשעת זווגם נעשה הב"ן דמ"ה לחכמה וחסדים דאמא.

חצי צלם - לפי הנאמר קודם - בשעת הנסירה, הב"ן דמ"ה שהוא חלק מצלם

דאמא, ניתן ישירות לנוקבא לפי "שאינה צריכה לו". אבל עכשיו אומר המחבר שבזווג המיוחד של ז"א ורחל הגדולה – נעשים הצלמים חצאים. כלומר, מה שהיה חתום בתוך נה"י דאבא, ומה שהיה חתום בתוך נה"י דאמא – מתפרק כאשר נופלת תרדמה על ז"א והצלמים עולים מעל ראש ז"א.

ולא הכונה שהצלם ששייך לאבא נשאר על ראש אבא ואח"כ נמשך בפנימיות ז"א, והצלם של אמא נמשך ישירות לנוקבא. וממילא, אז היא מרגישה שאינה צריכה לו – וע"י כך נעשית הנסירה.

אלא כאן הכונה היא – שהצלמים מתחלקים וחוזרים למצבם הראשוני לפני ה אחליפו דוכתיהו שהיה באבא ואמא.

נחזור:

**ובנסירה חצי צלם דאבא ואמא**

**מ"ה דמ"ה וב"ן דמ"ה** – מ"ה דמ"ה הוא צד ימין של צלם דאבא,

וב"ן דמ"ה הוא צד ימין דצלם דאמא.

**נשאר מקיף ע"ג ז"א** – שני חצאי צלם אלו נשארו מקיף ע"ג ז"א – ובהם כאמור

המ"ה דמ"ה שהוא האבא המקורי – נשאר מקיף ע"ג ז"א.

**ובינה וגבורה דאבא ואמא**

**שהם ב"ן דב"ן ומ"ה דב"ן** – ב"ן דב"ן הם הבינות והגבורות של אמא במקור. מ"ה

דב"ן – שהם חכמות וחסדים של אמא במקור – והפכו בתוך הצלמים המתוקנים להיות הבינות והגבורות של אבא. שני אלו במקורם הם שם ב"ן.

**חצי השמאל ד ב' הצלמים** – ושוב, הב"ן דב"ן הוא צד שמאל דצלם דאמא והמ"ה

דב"ן הוא צד שמאל דצלם דאבא.

נכנסו בנוקבא שלא ע"י ז"א

**וננסרת** – ושני חצאי צלם אלו - קבלה נוקבא ישירות שלא ע"י ז"א. ומכאן

שכל סוד הנסירה זה אחרת ממה שהסביר המחבר קודם. המחבר אינו חוזר על עצמו ואומר שוב "שאינה צריכה לו" – ובכל אופן היא קבלה ישירות וננסרת.

**וחזרה לפנים** – ע"י הנסירה היא חזרה לצד פנים.

**ובזווג נותן לה הז"א**

**ב"ן דמ"ה ומ"ה דמ"ה** - בזווג הראשון נתן לה הז"א ב"ן דמ"ה – ובזווג השני

נותן לה הז"א מ"ה דמ"ה – ושני אלו הם שם מ"ה.

**וטעם שלא היה כן ביעקב ורחל** – מדוע ביעקב ורחל לא קרתה הנסירה ושאר

השלבים באופן זה ?

**הוא כי יעקב אין בו רק**

**מוחין דנה"י דאבא** – פרצוף ישראל זה הז"א בעצמו – ואילו פרצוף יעקב הוא רק

הארה של נה"י דאבא.

**ואם כן, אם היתה מקבלת תחילה בנסירה**

**ב"ן דב"ן ומ"ה דב"ן** – שזה מה שקורה עכשיו אצל ישראל ורחל הגדולה. כלומר,

אם היתה רחל מקבלת בתחילה ב"ן דב"ן ומ"ה דב"ן -

**אח"כ היתה צריכה לקבל ע"י יעקב ב"ן דמ"ה ומ"ה דמ"ה**

**ויעקב אין לו ב"ן דמ"ה כי הוא בנה"י דאבא** – יעקב אין לו ב"ן דמ"ה – והוא רק הארה דנה"י דאבא, ובצלם זה אין ב"ן דמ"ה אלא רק מ"ה דב"ן. ולכן, קודם בזווג הראשון – נתן לה יעקב מ"ה דב"ן – כי זה מה שיש לו.

יעקב - כל אותן מדרגות שנכנסות בתוך ישראל – אינן נכנסות בתוך יעקב –

מאחר שיעקב אינו אלא הארה חיצונית.

ישראל - **אמנם ז"א יש לו מוחין מאבא ואמא**

**ויכול הוא ליתן לה על ידו גם כן דמ"ה.** - כלומר, יכול לתת גם ב"ן דמ"ה.

עד כאן קראנו את לשון המחבר בפרק ק"כ – המסיים את "חסדי דוד".

### \*מושגים - צלמים - נסירה - זווג של משיח - ישראל ורחל הגדולה - אשה מושלמת

נחזור ונשאל את השאלה - מדוע אין המחבר חוזר על ענין "אינה צריכה לו" –

גם ברחל הגדולה ? כך נבחין בין הזווג של משיח - זווג ישראל ורחל הגדולה

השוים בקומתם – לבין כל שאר הזווגים – שלפני משיח.

לפני משיח - מקבלת הנוקבא שלא על ידי ז"א – אבל זה שאינה זקוקה לו

הוא בדקות שהיא מקבלת מדרגה אחת שבעצם שייכת לה.

היא מקבלת את הב"ן דמ"ה – שהוא חלק מהצלם דאמא – אבל בשורשו,

בעצם – הוא שייך לשם מ"ה – שזאת בחינה שלו. והיות שהיא מקבלת בחינה שלו – היא מקבלת קצת ישות יתר "שהיא הוא" – מאחר שקבלה ישירות שלא ע"י ז"א.

פמיניזם - כל ענין עליית הנוקבא – שייך לתופעת הפמיניזם הידועה בימינו.

והוא, שהאשה רוצה להיות דומה לגבר – וכמו בכל דבר – יש בזה טוב ויש בזה גם רע.

רע – שהיא רוצה להיות כמו גבר. אלא שאשה זו אשה וגבר זה גבר.

טוב – שרוצה האשה להיות שוה – שוים בקומתם. וכידוע, שלעתיד

לבוא תעלה האשה גבוה מן האיש.

ושוב, ישנה כאן הבחנה מאד דקה בין לחקות ולהיות כמו הגבר –ובין להיות שוה לגבר.

חלק מהגבר - ברגע שהיא מקבלת בחינה – שבעצם, בשורשה – היא בחינה

השייכת לגבר – הרי שמקבלת חלק מהגבר. היא נבנית ונעשית עצמאית עם חלק שבעצם שייך לגבר – הוא הב"ן דמ"ה. בזה היא מקבלת הרבה ישות – ומרגישה שאינה זקוקה לו – בגלל שהיא הוא. היא יכולה לחקות אותו – לעשות מה שהוא עושה.

ישות – ישות זו היא גם דבר טוב – ואפילו טוב מאוד שהרי הוא הדבר שנותן

לה עצמאות ובסופו גם מחזיר אותה פנים בפנים.

אשה מושלמת - לעומת זאת, במצב המשיחי – הכל חוזר לקדמותו. הצלמים

מתפרקים – וכדי להיות עצמאית מקבלת הנוקבא רק את מה ששייך לה בשורש. כלומר, את שתי הבחינות של ב"ן – מ"ה דב"ן וב"ן דב"ן – ואז היא אשה מושלמת בכח עצמה.

### \*מושגים - צלמים - נסירה - תקון המלכות - להיות אתה באמת - שוים בקומתם

נחזור:

א – או שאינה זקוקה לו בגלל – שהיא הוא.

ב – או שאינה זקוקה לו בגלל – שהיא היא.

וזה בדיוק כמו הווארט המפורסם של ר' זושא – האומר שבבית דין של מעלה לא ישאלו אותו מדוע לא היה משה רבינו – אלא מדוע לא היה זושא.

להיות הוא באמת - וכאמור, זה עיקר תיקון הנוקבא – תיקון המלכות,

וממילא תיקונו של כל אחד ואחד בראש השנה – להיות הוא באמת. ופרושו – קבלה ישירה של המוחין והצלמים – השייכים לו בעצם. כאשר הפרצוף מקבל מה ששייך לו בעצם – הרי שמצד אחד הוא ננסר - ואין לו יותר תלות באחרים – ואז הוא יכול לחזור פנים בפנים במצב של שוים בקומתם.

שוים בקומתם - וברגע שכל אחד "עצמי" – הרי שבפנימיות – מראשיכם

ושבטיכם ועד חוטב עציך ושואב מימיך – כל אחד בעצם מה שהוא – וזה נקרא שכולם שוים בקומתם. זהו הסוד הכי עמוק של הבעש"ט - שהתורה וכל מה שכתוב בה שייך לכל אחד בכל מצב ובכל ומקום ובכל שעה. כלומר, התורה מדברת בשוה לכל אחד שמצא את מקומו ויודע בדיוק מיהו ומה הוא – ויש לו את כל הצלמים השייכים לו ברגע זה. אזי הוא ממש שוה עם כולם וממילא גם יכול להתאחד עם כולם.

להיות שוה – פרושו להיות מה שאתה באמת. כאשר הוא אינו הוא – הוא אף פעם לא שוה, לא משתוה – הוא נמצא כל הזמן בעימות, כל הזמן בתחרות, כל הזמן בחיכוכים. ואפילו שישנו זווג וגם ישנה הולדה – אבל זה עדיין מצב שאינם שוים בקומתם.

### \*מושגים - צלמים - נסירה - תקון המלכות - נשמה כללית - פרצופי נוקבא - עצמאות

אומר המחבר שמצב של "שוים בקומתם" תלוי קודם כל במצבו של האיש.

נשמה כללית - האיש הוא המשפיע - ומסוגל לקבל מכולם, וישנה אצלו איזו

מן כללות – שלכתחילה הוא נשמה כללית. מה שאומר המחבר לגבי יעקב – הוא בלשון החסידות שיעקב אינו נשמה כללית – אלא פן אחד מסוים. לעומתו, ישראל הוא נשמה כללית – ולכן יכול אח"כ לתת לה את כל מה שחסר לה לצורך ההולדה – שאלו בחינות של עצמו. אותן בחינות לא יכול יעקב לתת לרחל – בגלל שאצלו הן חסרות - אין לו את הב"ן דמ"ה.

פרצופי נוקבא - יעקב אינו "גבר שלם" – ולכן ידוע בכתבי האריז"ל ששני

הפרצופים יעקב ורחל – הם פרצופי נוקבא. ושוב, אם כי שיעקב יוצא מאבא, ומקבל את הצלם של אבא – בכל זאת הצלם של אבא לאחר ה"אחליפו דוכתיהו" אינו מאה אחוז אבא, אינו מאה אחוז זכר – ודבר זה משתקף בתוך יעקב.

וכאמור, לעומתו ישראל הוא מושלם וממילא הוא נשמה כללית – ויכול לתת לבת זוגו גם את הבחינה של ב"ן דמ"ה – ולכן יכולה היא לקבל את כל המדרגות של ב"ן – שאלו המדרגות שבשורש שייכות לה עצמה.

נסירה ומוחין דאחור - כל ענין הנסירה והמדרגות שפורטו – הכל שייך לעיבור

יניקה ומוחין – הראשונים. הצלמים הראשונים מסתלקים בשעת הדורמיטא דז"א ואח"כ חוזרים ובונים את הנוקבא בתור פרצוף בפני עצמה. מה שיכול הוא לתת לה - הם מוחין של פנים – פנימיות. אבל מה שעשה את הנסירה הם אותם מוחין ראשונים שהיא קבלה ישירות – שהם מוחין של אחור.

ואם כן, איך שמקבלים את הצלמים הראשונים – תלוי ממה שמסוגלים להשפיע ומאופי היחסים בעתיד. כלומר, שלפי אפשרויות היחסים של המוחין דפנים – כך מתחלקים הצלמים הראשונים לפעול את הנסירה ולהחזירם פנים בפנים.

הענין הפנימי כאן הן שתי בחינות ההרגשה של עצמאות:

הרגשת עצמאות

לצורך תיקון המלכות - בשביל בנין המלכות צריכים לתת הרגשת עצמאות –

וזה בא מהאחור עדיין. מוחין דפנים אינם עצמאות – אלא עצמות וחיבור ויחוד, ובשביל זה צריך תיקון של מוחין וצלמים של אחור. כאמור, בתוך זה ישנן שתי אפשרויות - כאשר הראשונה בהן היא ההרגשה שאני כמוך, ואיני זקוק לך – בגלל שאני אתה.

הרגשת עצמאות אמיתית – שאני אני - ואתה אתה – ואז אפשר לחזור באמת

פנים בפנים בבחינת "שוים בקומתם" לזווג שלם שהוא זווג של משיח.

עד כאן למדנו את סימן ק"כ ב"חסדי דוד".

נמשיך עם כמה רמזים נוספים לגבי הפסוק ממנו התחלנו – "אך בצלם יתהלך איש".

### \*מושגים - צלמים - רמזים - אך בצלם יתהלך איש - חלוקה למספר 7

"אך בצלם יתהלך איש אך הבל יהמיון יצבר ולא ידע מי אספם"

בפסוק 12 מילים וכולו קשור למספר 7.

סך כל הפסוק מתחלק ב 7 - 1792 = 7 \* אהר"ן = 7 \* 256

256 = □ 16 = 4 4 = 8 2

את כל הפסוק ניתן לחלק לשש יחידות מסודרות לפי סדר הפסוק –

כאשר כל יחידה מתחלקת ל 7 :

1 - א"ך = 21 = 7 \* 3

2 - בצל"ם יתהל"ך אי"ש = 938 = 7 \* 134

3 - א"ך = 21 = 7 \* 3 = אהי"ה - שם קדוש זה הוא שורש הצלם.

4 – הב"ל יהמיו"ן יצב"ר ול"א = 497 = 7 \* 71

5 – יד"ע = 84 = 7 \* 12 = 4 \* א"ך – סוד תיקון הברית בכתבי האריז"ל.

6 – מ"י אספ"ם = 231 = 7 \* 33

ושוב, ישנן בפסוק 6 יחידות לפי הסדר – המתחלקות ל 7.

ישנן בפסוק שלוש מילים שכל אחת מתחלקת ל 7 – א"ך, א"ך, יד"ע.

וממילא, כל הפסוק מתחלק 7.

כל מילה מתוך שלוש המילים המתחלקות ב 7 – מהוה יחידה בפני עצמה בפסוק.

אמרנו קודם שבסוד הצלמים:

או ג' צלמים – שהן שלוש מדרגות בכללות - כנגד עיבור יניקה מוחין.

או ה' צלמים – כנגד נר"ן ח"י.

או ז' צלמים – ואם כן, כאן בפסוק ישנו רמז שסוד הצלם שייך דוקא למספר

7 – כל השביעין חביבין.

### \*מושגים - צלמים - רמזים - אך בצלם יתהלך איש - א"ם אותיות בפסוק - השראה

"אך בצלם יתהלך איש אך הבל יהמיון יצבר ולא ידע מי אספם"

בפסוק מ"א אותיות – גם הדיבר הראשון של עשרת הדברות "אנכי הוי'

אלקך." הוא בן מ"א אותיות. כאמור, כתב הרמ"ז ש א"ך = אהי"ה – שם אמא, ואכן כאן קבלנו ש א"ם הוא סך כל האותיות בפסוק. נוסף לזאת, סימנו של הפסוק – אות ראשונה ואות אחרונה – הוא א"ם. וכך גם הפסוק "אנכי הוי' אלוקיך" – מתחיל באות א' ונגמר באות ם'.

א"ך = 21 הוא גם הנקודה האמצעית של א"ם = 41.

א"ם הוא גם מספר השראה – □ 4 ┴ □ 5 = 41

ואכן, הצלם הוא השראה – אור מקיף על האדם. וכך למדנו בפרושו של הצמח צדק – שאך בצלם הרב מתהלך התלמיד – וזה מה שנותן לו השראה במשך כל ימי חייו.