# חסדי דוד - סימן צ"ו - שבירת - הדעת, החסד, והגבורה.

**כשמלך הדעת גרם להמשיך חסדים וגבורות בג"ר דאו"א עילאין**

**וכשנשבר וירד הכלי שלו בדעת דבריאה**

**והאור ירד במקום המלכות דאצילות**

**אז ירדו החסדים וגבורות מג"ר שלהם לגופא**

**ונמנע הסתכלות מאבא לאמא**

**ובמלוך החסד אז המשיך חסדים באבא בגופא דיליה**

**שהוא בכללות עד החזה הנקרא חכמה**

**וכשנשבר וירד הכלי שלו בבינה דבריאה**

**והאור ביסוד דאצילות**

**אז נגמרו ליפול אחורי אבא**

**וחזר אבא אחור לאמא והיו אחור בפנים**

**דהיינו אחור אבא בפני אמא.**

**ובמלוך הגבורה גרם להמשיך גבורות לגופא דאמא**

**שבכללות הוא עד החזה דאמא ונקרא בינה**

**ובהשבר כלי הגבורה ירד הכלי לחכמה דבריאה**

**והאור ירד בנצח והוד דאצילות**

**ואז נגמרו ליפול אחורי אמא**

**וחזרו אבא ואמא אחור באחור.**

### \*מושגים - סוד האחורים - ז' המלכים - מלך הדעת - מעשה מרכבה - דעת למלכות

ממשיך המחבר ומפרט את פרטי התהליך שהסביר בכללות בסימן צ"ה.

**כשמלך הדעת גרם להמשיך חסדים וגבורות**

**בג"ר דאו"א עילאין** – המלך הראשון שמלך הוא בלע בן בעור – סוד הדעת. בעצם

מלוכתו – העלה מ"ן וגרם להמשיך את טיפת החסדים וגבורות – בג"ר דאו"א עילאין. כידוע, חכמה ובינה מתחלקים כל אחד לשני פרצופים – חכמה מתחלקת לאבא וישראל סבא – ובינה מתחלקת לאמא עילאה ותבונה. אבא ואמא עילאין הם זוג אחד, וישראל סבא ותבונה הם הזוג השני.

מסביר ר' הלל מפאריטש, שהזיווג של או"א עילאין – הוא כמו אברהם ושרה,

ואילו הזיווג של ישסו"ת – הוא כמו יצחק ורבקה. אח"כ, זיווגי זו"ן – הן בחינת יעקב וארבע נשיו.

נחזור – מה קרה כאשר מלך המלך הראשון – בלע בן בעור ?

הוא העלה מ"ן וגרם להמשיך את החסדים וגבורות באו"א עילאין.

### שעור שני

– הנושא העיקרי שנלמד בהמשך – הוא מה

קורה עם האורות והכלים של כל ספירה – של כל מלך – שמלך ונשבר.

התהליך נראה אולי קצת מסובך בהשקפה ראשונה – כלי אחד נופל לכאן, וכלי שני למקום אחר – וישנם אורות שעולים וישנם אורות שיורדים – אך כאשר תופסים את העקרון החבוי כאן – הכל נעשה מאוד פשוט. בסימנים אלו עושה בעל ה"חסדי דוד" מעשה מרכבה - לוקח שני נושאים שלמים שונים המופיעים במקומות שונים בכתבי האריז"ל – ומרכיב אותם יחד בסימנים אלו. ושוב, הנושאים הם - גורל האחורים, והאורות וכלים של המלכים שמתו – וכאמור, את שני הנושאים הללו – משזר המחבר יחד בסימנים אלו.

המקום המרוכז והישר - המפרט מה קרה עם הכלי והאור של כל אחד מהמלכים שמלכו ומתו – נמצא בשער ט' ב"עץ חיים" – שער שבירת הכלים פרק ג'. והיות שב"חסדי דוד" הדבר כתוב די בקיצור – כדאי לקרוא את הדברים ב"עץ חיים" – וכולל גם את פרוש "יפה שעה" על הדף – המסביר בדיוק מה קורה. אנחנו ננסה להסביר זאת כאן – וכאמור, כאשר תופסים את העיקרון - הדבר נעשה פשוט.

ואמנם – אותו עיקרון אינו כתוב כאן במפורש – אך מי שיחזור ויקרא את הכתוב כך וכך פעמים – לבטח יעמוד על סוד הדבר.

לאן נופל כלי הדעת ? - העקרון כאן הוא שישנו קשר עצום בין ספירת הדעת –

שהיא ראשית השבירה – לבין שאר הספירות – בסוד "הכל הולך אחר הפתיחה". גם המקומות בהם נופלים הכלים של שאר הספירות – מוגדרים ע"פ מקום נפילת הדעת.

הכלי של הדעת נופל למקום הנמוך ביותר – נמוך יותר מכלי שאר הספירות. כל שאר כלי הספירות - נופלים בשבירת הכלים – כמו לגו , אחד על גבי השני – אבל תמיד הבסיס והיסוד של הכלים הנופלים – תלוי עד להיכן נופל כלי הדעת ?

הדעת למלכות – ואם כן, למעשה מגיעה הדעת למלכות דאצילות – ויש בזה

שני שלבים – ג' המלכים הראשונים – וד' המלכים הבאים אחריהם.

### \*מושגים - סוד האחורים - ז' המלכים - לאן נופלים האורות ? - לאן נופלים הכלים ?

ג' המלכים – השלב הראשון הוא כאשר מולכים ג' המלכים הראשונים וגם

השליש העליון של המלך רביעי – הוא המלך של התפארת. ואם כן, בכללות – עד התפארת נופלים האורות – וגם הכלים נופלים.

ד' המלכים - מהנצח והוד והלאה – האורות עולים ואילו הכלים נופלים.

ושוב, נסביר את עקרון תהליך זה – ונזכיר שלא כל הפרטים כתובים ב"חסדי דוד" – ולכן ישנם קטעים בסימנים אלו שממש קשה להבינם מתוך שהמחבר מאוד מקצר בהם. וכאמור, יש ללמוד ענין זה שוב מתוך שער שבירת הכלים כמו שצוין. וכבר אמרנו, שנקודת המפתח של התהליך – הוא הקשר בין הדעת לבין המלכות. הכל תלוי בדעת – ולאן שנופלת הדעת שם מצוי היסוד והבסיס.

**וכשנשבר וירד הכלי שלו בדעת דבריאה**

**והאור ירד במקום המלכות דאצילות** - כאשר נשברים המלכים הראשונים – נופל

כלי הדעת – לדעת בעולם הבריאה. אור הדעת יורד למלכות של עולם האצילות. בסופו של תהליך – נופל כלי הדעת למלכות של עולם הבריאה – ואילו האור שלו עולה עד הדעת דאצילות.

לדעת דאצילות נמשך הכלי של אחורי הנה"י של הכתר – ולתוך אותו כלי נכנס אור הדעת השבורה – כל זאת נלמד בהמשך.

### \*מושגים - סוד האחורים - ז' המלכים - לאן נופלים ? - ב' כללים - זיקה נצחית

שני כללים גדולים - כל המלכים נקראו מלכים – ע"ש ספירת המלכות – וזה

מחזיר אותנו לשני כללים גדולים הכתובים בספרי החסידות, והראשון בהם הוא הכלל: "כל הגבוה ביותר – יורד למטה מטה ביותר". כלל זה יוצא מפרק ג' שער שבירת הכלים ב"עץ חיים". הדעת היא הגבוהה – והיא תמיד יורדת הכי נמוך. והמשל הפשוט הוא מחומה של אבנים – שכאשר מתמוטטת החומה – האבן הגבוהה ביותר – נופלת רחוק ביותר – וכך גם הדעת – מתוך שהיא גבוהה ביותר – היא הנופלת למקום הנמוך ביותר.

זיקה נצחית - כל הארועים שאנו לומדים עליהם בשבירת הכלים – כולם

תכליתיים ולא סתמיים. עיקר תכליתו של עולם הנקודים שנשבר – הוא לקשר וליצור זיקה נצחית – בין הדעת לבין המלכות – גם בעולם התיקון. כלומר, שהדעת תנתן כל הזמן על המלכות – וכפי שהוסבר לגבי "ויעתר יצחק להוי' לנוכח אשתו".

תכלית שבירת הכלים - כאשר אנחנו מתפללים להוי' – עיקר מגמת הדעת

בתפילותינו צריכה להיות על המלכות. כלומר, להקים מלכות שמים עלי ארץ, ולזכות ל "כי מלאה הארץ דעה את הוי' כמים לים מכסים" – בזכות "שפכי כמים לבך נכח פני אדנ"י".

ואכן, יוצא כאן מן הסוגיה – שעיקר תכלית שבירת הכלים היא כדי שנתפלל ונכוון כל הזמן – שהדעת תינתן על המלכות. וכאמור, זה כמו להסתכל על האשה – "לנכח אשתו".

### \*מושגים - סוד האחורים - ז' המלכים - לאן נופלים ? - ויעתר יצחק - נעם אלימלך

הצדיק בשמים - נסביר מה אומר בעל ה"נועם אלימלך" על הפסוק שלנו

מפרשת השבוע – "ויעתר יצחק להוי' לנכח אשתו כי עקרה היא". ספר זה הוא כידוע "ספר של צדיקים" – ואומר המחבר שבתחילה, דעתו של הצדיק אינה נתונה על האשה – אלא הצדיק כולו ברוחניות, כולו כלפי מעלה – והדבר שמענין אותו זה רק הוי' – "הוי' אחד ושמו אחד". הצדיק שואף להגיע למדרגות שלפני הצמצום – וכלל אינו מתענין בעולם הזה. וכך מסביר בעל ה"נעם אלימלך" גם לגבי יצחק אבינו – שבעצם הולדה וגידול ילדים אינה מענינת אותו – אלא כל כולו בשמים, בגן עדן.

ואם כן, מהו ויעתר ? – חוץ מהיותה של העתירה – התפילה האיכותית ביותר

– אומרים חז"ל ש"עתר" הוא כמו "את חפירה" – שבעזרתו הופכים – "הפוך בה והפוך בה". עתר פרושו – כל הזמן להפוך.

יצחק בזוית שלו - ומסביר המחבר: "ויעתר יצחק להוי'" – שבתחילה יצחק

רק חותר ומתהפך – ואכן בתחילה "הזוית שלו" הפוכה לגמרי מ"הזוית של רבקה" – כפרוש רש"י – כל אחד בזוית שלו. ואם כן, בתחילה "הזוית של יצחק" פונה רק להוי' – ואז "לנכח אשתו" – הוא נגד אשתו כפשוטו – הפוך מתפילתה.

כי עקרה היא – היא עקרה, וזה מפריע לה שהיא עקרה – והיא בזוית שלה

מתפללת על ילדים – אבל הוא הופך את עצמו רק להוי'. ומה עושה הוי' ?

ויעתר לו הוי' – הוי' הפך את רצונו של יצחק. יצחק הפך את עצמו להוי' והוי'

הפך אותו לרבקה. וברגע שהתהפך יצחק לרבקה – אז, באופן אוטומטי כפונקציה של דעת – "ותהר רבקה אשתו".

ותהר רבקה אשתו - ברגע שהצדיק רק יחשוב "ותהר רבקה אשתו" – בין רגע

היא הרה. אבל אם אינו רוצה לחשוב זאת – הדבר אינו קיים במציאות.

### \*מושגים - סוד האחורים - ז' המלכים - ויעתר יצחק - רצון יראיו יעשה - הבעש"ט

פרושו זה של בעל הנועם אלימלך – מיוסד על פרושו של הבעש"ט לגבי היפוך הרצון. אומר הבעש"ט על הפסוק - "רצון יראיו יעשה את שועתם ישמע ויושיעם":

"רצון יראיו יעשה" – היהודי התפלל והוי' מילא את רצונו ונתן לו בדיוק מה

שבקש. בעקבות זאת מוצא האדם את עצמו בתסבוכת גדולה ואז:

"את שועתם ישמע ויושיעם" – האדם צועק להוי', והוי' לוקח ממנו את הדבר

הדבר שנתן לו קודם ע"פ בקשתו.

כאן אומר בעל הנעם אלימלך הפוך מפרוש הבעש"ט:

"רצון יראיו יעשה" – יצחק אבינו הוא עמוד היראה – והכל כאן על דרך "איזו

היא אשה כשרה העושה רצון בעלה" – כלומר, האשה מתקנת את רצון בעלה ועושה - שהוא ירצה אותה. אשה טובה וחכמה כל הזמן פועלת ועושה את רצון בעלה. כלומר, היא "אשה משכלת" שיש לה מספיק שכל לדעת איך לסובב את בעלה שירצה להסתכל עליה

"לנכח אשתו". וכך אומר הנעם אלימלך – שהקב"ה עושה ליצחק רצון – נגד רצונו הראשון.

שלמות האחורים - ואם כן, פרוש זה הולך ביחד עם ההסבר שהסברנו לגבי

"שלמות האחורים". כל זמן שהאחורים אינם שלמים – הצדיק, יצחק – רק רוצה למעלה – ואינו רוצה למטה.

וצריך להשלים לו את האחורים כדי שירצה את הלמטה – להסתכל על אשתו. וברגע שהוא באמת רוצה זאת – הדבר נעשה מיד. ויעתר לו הוי' – בין רגע הופך הוי' את זוית העתירה שלו – ושם אותו בזוית של רבקה אשתו. זה נקרא "רצון יראיו יעשה" – עושה לו רצון - ואז מיד "ותהר רבקה אשתו". בתחילה היה רק "לנכח אשתו כי עקרה היא" – אבל אח"כ - "ויעתר לו הוי' ותהר רבקה אשתו". זהו פרוש מופלא כדרכו בקודש של בעל ה"נעם אלימלך".

נחזור – פרוש זה אמרנו דוקא כאן ולא קודם – מפני שזו הקדמה נחוצה להבין – שכל שבירת הכלים היא מצב ומעמד שעשה הוי' כדי שהדעת תתחבר עם המלכות.

עולם התהו – לפי זה יוצאת הגדרה מופלאה – מהו עולם התהו, ומהו עולם

התיקון. עולם התהו הוא כל מצב בו הדעת אינה נתונה על המלכות – ומצב זה גופא נקרא שהדעת מולכת. אלא שאין הדעת מולכת במלכות האמיתית – ורק מולכת מצד עצמה. כלומר, שתשומת לב הדעת נתונה על עצמו – שנקרא מודעות עצמית – וזהו עולם התהו שנשבר.

עולם התהו מצד הקדושה – הוא כאשר האדם רק חושב על הוי', ואינו מסוגל לחשוב על המציאות כלל. כך בדיוק מסביר הרבי ואומר – שתהו זה רצוא בלי שוב - הוא פונה רק כלפי מעלה ואין לו איזון ושיווי משקל – לפנות גם כלפי מטה – לתוך העולם הזה.

ועיקר העוגן והאחיזה של העולם הזה – זו האשה, ולכן זהו חסד גדול מאוד שעושה הקב"ה עם יצחק "ויעתר לו הוי' ותהר רבקה אשתו".

נחזור - הנאמר בסימנים אלו הוא חיבור של שתי שמועות – מה קרה עם האחורים – ולאן נפלו הכלי והאור של המלכים שנשברו.

וכידוע, הכלל הגדול האומר – שעולם השבירה אינו רק שבירת הכלים – אלא שראשית השבירה היא השבירה והניתוק בין האור לבין הכלי. אותם כלים שנפלו לעולם הבריאה – נקרא שמתו ונקברו – ואף על פי כן ישנה קיסטא דחיותא – חיות מצומצמת ששומרת שהדבר לא ימות לגמרי. וכזכור, החיות המצומצמת קיימת בגלל שהאור אינו רחוק יותר מ ג' ספירות מהכלי – כלומר, משהו מהאור מאיר לכלי השבור כדי לאפשר לו לקום בתחיית המתים. תחיית המתים – זאת עבודת הבירורים שלנו.

### \*מושגים - סוד האחורים - ז' המלכים - לאן נופלים ? - ב' כללים - תחיית המתים

נחזור לענין ב' הכללים – הכלל האחד שהצגנו הוא – "כל הגבוה ביותר יורד

למטה מטה ביותר".

הכלל השני אומר – גם כאשר הדבר נשבר לגמרי ומת, ישנה עדיין שמירה עליו

המבטיחה שיוכל לקום בתחיית המתים.

חלל - וכאמור, כדי לקיים שמירה זאת, לא יכול להיות מרחק של יותר מג'

ספירות פנויות. אם ישנו חלל של יותר מג' ספירות – הרי מי שנפל הוא אכן חלל מת שלא יזכה לקום לעתיד בתחיית המתים.

ובאו האובדים - מסבירים בחסידות שלעתיד לבוא יחזיר הקב"ה את הגולים

האובדים בארץ אשור, והנידחים בארץ מצרים – שאלו ממש מתו. ואם כן, הם אמנם מתו – אבל כאשר הם נמצאים לא רחוק מחלל של ג' ספירות פנויות – ישנו עדיין אור המבטיח את תקומתם. אבל, אם החלל הוא למעלה מג' ספירות – אינם מקבלים את האור – וממילא לא יוכלו לקום לעתיד לבוא.

חלל של ג' ספירות – מסבירים בחסידות שכל ג' ספירות זאת בעצם מדרגה

אחת – על דרך חלוקת הספירות חב"ד, חג"ת נה"י – הנקראת בנפש - מושכל, מורגש, מוטבע.

הכל יחסי - כידוע, "הכל יחסי" הוא אחד מן הכללים הגדולים בכל כתבי

האריז"ל. ולכן יבואר, שלא תמיד ג' הספירות הן או חב"ד, או חג"ת, או נה"י – אלא יכולות אלו להיות גם ג' ספירות מעורבות מהקבוצות השונות. ואף על פי כן – המושג "ג' ספירות" מצביע על "יחידה אחת בנפש".

ג' ספירות - הדוגמא הטובה היא שכאשר ישנו חלל של יותר מאשר חג"ת בין

החב"ד לבין הנה"י – אזי אור החב"ד אינו יכול להגיע לנה"י. אבל אם חסר החג"ת – עדיין ישנה השפעה כל שהיא מהחב"ד לנה"י.

ענין זה הוא סוגיה שלמה בספר התניא – וכך מסביר אדמו"ר הזקן את האמור בחז"ל – שהקב"ה מצרף מחשבה טובה למעשה. אומר האדמו"ר הזקן שגם כאשר אין מידות – יש יכולת מצד הקב"ה – "עד כאן יכול הקב"ה" – לחבר את החב"ד לנה"י – ללא החג"ת. ולעומת זאת, על חלל של יותר מג' ספירות אין שום גישור וחיבור – כך ברא הקב"ה את עולמו.

ושוב, כל זמן שהחלל לא גדול מג' ספירות – עדיין ישנה השפעה כלשהי, איזה אור שמאיר מלמעלה למדרגה התחתונה שנפלה ומתה ונקברה.

### \*מושגים - סוד האחורים - ז' המלכים - יובב מלך החסד - חזרו אחור בפנים

נחזור לדברי המחבר:

**כשמלך הדעת גרם להמשיך חסדים וגבורות בג"ר דאו"א עילאין**

**וכשנשבר וירד הכלי שלו בדעת דבריאה**

**והאור ירד במקום המלכות דאצילות**

**אז ירדו החסדים וגבורות**

**מג"ר שלהם לגופא** - ושוב, כאשר ספירת הדעת מלכה העלתה מ"ן והמשיכה את

החסדים וגבורות לראש או"א עילאין. כאשר מלך הדעת מת – נפל הכלי לדעת של בריאה – והאור ירד למלכות דאצילות. והאחורים, שהם החסדים וגבורות – נפלו לתוך הגופא של או"א עילאין.

גופא דאו"א עילאין – פרושו, עד החזה של הפרצוף הכולל את או"א עילאין

וישסו"ת ביחד.

**ונמנע הסתכלות מאבא לאמא** – כתוצאה מירידת החסדים וגבורות לגופא – נמנעה

ההסתכלות מאבא לאמא – שזה ה"לנוכח אשתו". וזהו מה שנאמר בתחילת השעור – שעיקר הפנימיות של החזרת פנים בפנים – הוא שחלק החב"ד של המצב שנקרא "פנים בפנים" – הוא ההסתכלות האחד בעיני השני - "אשגחן אפין באפין".

נחזור – הדעת מלכה והמשיכה את החסדים וגבורות במקום הראש של או"א עילאין – ודבר זה גרם להם החזרת פנים בפנים והסתכלות האחד בשני. כאשר הדעת מתה – נפל הכלי לדעת דבריאה והאור למלכות דאצילות – ואז, האחורים נפלו לתוך הגוף של אבא ואמא – שעדיין נמצאים במעמד של "פנים בפנים" – אבל בלי יכולת להסתכל האחד בפני השני. וזהו הפגם העיקרי "בתר רישא אזל גופא". כלומר, שכל שאר הפגמים באים בגלל פגם עיקרי זה – נמנע הסתכלות מאבא לאמא.

**ובמלוך החסד אז המשיך חסדים**

**באבא בגופא דיליה** – יובב מלך החסד, בעצם מלכותו המשיך את החסדים בגוף

אבא.

**שהוא בכללות עד החזה** – כאמור, עד החזה של הפרצוף הכולל של או"א עילאין

וישסו"ת.

**הנקרא חכמה** – עד החזה בכללות – זה נקרא חכמה.

**וכשנשבר וירד הכלי שלו**

**בבינה דבריאה** – הכלי תמיד נופל ע"ג הבסיס, והבסיס הוא תמיד הדעת. כאשר

נשבר כלי הדעת - הוא נפל לדעת דבריאה, ועכשיו כאשר נשבר כלי החסד הוא נופל לבינה דבריאה שמעל לדעת דבריאה.

**והאור ביסוד דאצילות** – ואותו דבר לגבי האור. אור הדעת נפל למלכות דאצילות

ואילו אור החסד נפל ליסוד דאצילות – שמעל המלכות דאצילות.

**אז נגמרו ליפול אחורי אבא** – נגמרו ליפול אחורי אבא עילאה, וכשאין לו אחורים

אין גם פנים בפנים.

**וחזר אבא אחור לאמא והיו אחור בפנים**

**דהיינו אחור אבא בפני אמא.** – במקום אחר ב"חסדי דוד" למדנו שבאבא ואמא

ישנם רק שלושה מצבים של פנים ואחור – וחסר בהם פנים באחור – כלומר פני אבא באחורי אמא. ושוב, כאשר נפלו החסדים מאבא – הוא חוזר "אחור", ואילו אמא שאצלה האחורים לא נפלו לגמרי - עדיין נשארת "פנים".

### \*מושגים - סוד האחורים - ז' המלכים - חשם מלך הגבורה - או"א חזרו אחור באחור

**ובמלוך הגבורה גרם להמשיך גבורות לגופא דאמא**

**שבכללות הוא עד החזה דאמא ונקרא בינה** - בינה כאן זו אמא עילאה.

**ובהשבר כלי הגבורה**

**ירד הכלי לחכמה דבריאה**

**והאור ירד בנצח והוד דאצילות –** כלל גדול בעולם התהו, בעולם הנקודים - מוסבר

אצל האריז"ל בכמה מקומות והוא - שנצח והוד נחשבים שם לספירה אחת. בהמשך, כחלק מתיקונם - נפרדים נצח והוד האחד מהשני.

נשמות גבוהות ממלאכים - רק כאשר נצח והוד הן שתי רגלים, יכולים ללכת

– ואילו ברגל אחת יכולים רק לעמוד. כמו שכתוב לגבי המלאכים – "ונתתי לכם מהלכים בין העומדים האלה" – וזהו הסוד בחסידות האומר שנשמות גבוהות יותר ממלאכים. מלאכים, "ורגליהם רגל ישרה" הם עומדים כמו בעולם התהו – ואילו לנשמות, שהן תיקון יחסית – שייך כח ההילוך - "מהלכים בין העומדים האלה".

ואכן, כך גם רואים אנו ששמלה ממשרקה הוא המלך המשותף של הנצח והוד – ובכל התהליך של

עולם התהו - נצח והוד הם אחד.

כלים - כותב הרש"ש בהגהות השמש שישנן ג' בחינות בכלי – פנימיות הכלי,

אמצעיות הכלי, וחיצוניות הכלי – וכל מה שכתוב כאן שירדו לעולם הבריאה – הרי אלו רק בחינות פנימיות הכלי. ואילו אמצעיות הכלי ירדה לאותו מקום ממש בעולם היצירה, וחיצוניות הכלי ירדה לאותו מקום ממש בעולם העשיה.

נחזור – כאשר הגבורה מלכה ונשברה ומתה – ירד הכלי לחכמה של עולם הבריאה, על גבי הבינה שעל גבי הדעת, ואילו האור ירד בנצח והוד דאצילות.

**ואז נגמרו ליפול אחורי אמא**

**וחזרו אבא ואמא אחור באחור.**

נקרא שוב כדי להבין את תהליך חזרת או"א אחור באחור:

**ובמלוך החסד אז המשיך חסדים באבא בגופא דיליה**

**שהוא בכללות עד החזה הנקרא חכמה**

**וכשנשבר וירד הכלי שלו בבינה דבריאה**

**והאור ביסוד דאצילות**

**אז נגמרו ליפול אחורי אבא וחזר אבא אחור לאמא והיו אחור בפנים**

**דהיינו אחור אבא בפני אמא.** – מכאן משמע שאמא נמצאת בבחינת פנים – וזהו

סימן שבכללות, מההתחלה – היא בבחינת פנים.

אותו אחד שממשיך את הבחינה העצמית – כאשר הוא נופל ונשבר – מתבטלת ההארה שהמשיך. אם המשיך בחינה שאינה עצמית – ההארה אינה מתבטלת. לכן, כאשר הדעת נפלה – עדיין היו בגוף "פנים בפנים" – ואילו כאשר נפל החסד – חזר אבא אחור בפני אמא.

**ובמלוך הגבורה גרם להמשיך גבורות לגופא דאמא**

**שבכללות הוא עד החזה דאמא ונקרא בינה**

**ובהשבר כלי הגבורה ירד הכלי לחכמה דבריאה**

**והאור ירד בנצח והוד דאצילות**

**ואז נגמרו ליפול אחורי אמא**

**וחזרו אבא ואמא אחור באחור.**

עד כאן למדנו את סימן צ"ו ובו נתבארה שבירת - הדעת, החסד, והגבורה.