## חסדי דוד - סימן צ"ז - שבירת - השליש העליון של התפארת

**ובמלוך שליש תפארת**

**גרם להמשיך חסדים וגבורות ביסוד ומלכות דאבא ואמא עילאין**

**שבכללות כל ב' פרצופין האלה הם עד החזה דאבא ואמא ונקרא חכמה ובינה**

**וכשנשבר שליש תפארת הנזכר**

**גרמו ליפול כל אחורי אבא ואמא**

**ואחורי אבא נפלו במקום החסד דז"א**

**ואחורי אמא במקום הגבורה דז"א**

**ועמהם נפלו אחורי נה"י דכתר**

**שבהם היו מלובשים החסדים וגבורות דאבא ואמא**

**וחזרו אבא ואמא אחור באחור**

**ועד כאן היו יוצאים האורות בגילוי ולכן היתה שבירה גדולה**

**אמנם מכאן ואילך יוצאים האורות מכוסים באחור הנזכר**

**שנפלו במקום חג"ת ולכן שבירתם היתה קטנה**

**ועל כן אחר התיקון היה להיפך**

**כי חסד וגבורה ושליש תפארת דז"א הם מכוסים**

**ושני שלישי תפארת ונה"י הם מגולים**

**וע"י האחור הנזכר נתארכו הכלים דחכמה ובינה וכתר**

**וכלי החכמה ירד עד מקום החסד וכלי הבינה עד הגבורה**

**וכלי הכתר עד החזה.**

### \*מושגים - סוד האחורים - ז' המלכים - ובמלוך שליש תפארת - נפלו כל אחורי או"א

**ובמלוך שליש תפארת**

**גרם להמשיך חסדים וגבורות ביסוד ומלכות**

**דאבא ואמא עילאין** - גופא דאבא וגופא דאמא שהוזכרו קודם הם רק ה' קצוות

שלהם חג"ת נ"ה – ולכן כאשר מלך שליש העליון של התפארת – נמשכה טיפת החסדים וגבורות ביסוד ומלכות דאו"א עילאין.

משמע מההמשך – שנפילת האחורים לגמרי – שאחריה חזרו אחור באחור – היתה רק למקום הזה של יסוד ומלכות דאו"א עילאין – ולא יותר נמוך. אבל בהמשך יפלו נמוך יותר.

**שבכללות כל ב' פרצופין האלה הם עד החזה דאבא ואמא**

**ונקרא חכמה ובינה** – בכללות.

**וכשנשבר שליש תפארת הנזכר**

**גרמו ליפול כל אחורי אבא ואמא** – גם קודם אמר המחבר שנפלו אחורי אבא ואמא

– אלא שכאן נפלו עוד יותר.

**ואחורי אבא נפלו במקום החסד דז"א**

**ואחורי אמא במקום הגבורה דז"א**

**ועמהם נפלו אחורי נה"י דכתר** – שהיו צלמים על גביהם.

**שבהם היו מלובשים החסדים וגבורות דאבא ואמא**

**וחזרו אבא ואמא אחור באחור** – ואם כן, המצב עד כאן הוא, שאחרי שמלך

השליש העליון של התפארת – נפלו כל האחורים מאבא ואמא עילאין. וממילא, לא התחלנו עדיין להתיחס לפרצופי ישסו"ת – אלא הכל מתרחש באבא ואמא עילאין.

ושוב, אחורי אבא – נפלו למקום החסד דז"א - כלומר, נפלו למקום שעתיד

להיות החסד בעולם האצילות – כך מסבירים המפרשים. ובינתיים, בעולם התהו שנשבר המעמד הוא "זה תחת זה" – ואין ימין ושמאל במידות.

אחורי אמא – נפלו במקום הגבורה דז"א – כלומר, למקום שעתידה להיות בו

הגבורה בעולם האצילות.

אחורי הנה"י של הכתר - נפלו לשליש העליון של התפארת. כלומר, למקום בו

עתיד להיות שליש עליון של התפארת בעולם האצילות.

### \*מושגים - סוד האחורים - ז' המלכים - אורות גלויים - אורות מכוסים - עץ הדעת

מוסיף המחבר דבר נוסף:

**ועד כאן היו יוצאים האורות בגילוי**

**ולכן היתה שבירה גדולה** - הכונה שהאורות יצאו במקום המידות, במקום הז"א

– ולא היו שם כלים עדיין – ורק בזכות השבירה נפלו לשם האחורים וגם הכלים ירדו, כמו שיוסבר בהמשך. ומכאן והלאה יש משהו באותו מקום – שהאורות שיוצאים – יוצאים מלובשים. שוב, עד כאן יצאו האורות מגולים – והיות שהאור יצא בגילוי, בלי שום לבוש – היה זה אור תקיף והיתה השבירה גדולה.

**אמנם מכאן ואילך יוצאים האורות מכוסים באחור הנזכר**

**שנפלו במקום חג"ת**

**ולכן שבירתם היתה קטנה** - כל האורות שיצאו מכאן והלאה – יצאו מלובשים

באחורים שנפלו במקום חג"ת. שוב, אם כי שהאורות הבאים הם אורות של נהי"מ – אבל הם יצאו מלובשים באחורים שירדו עד מקום חג"ת. ולכן, מכאן והלאה השבירה היא שבירה קטנה – שבירה לא כל כך חזקה.

כאן מביא המחבר עוד כלל של היפוך:

כלל של היפוך – באותו מקום בו היו האורות מגולים והשבירה היתה גדולה –

הרי שבתיקון יש לכסות את האורות. במקום שהיתה שבירה קטנה יחסית – אפשר בתיקון לגלות את האורות.

ובלשון המחבר:

**ועל כן אחר התיקון היה להיפך**

**כי חסד וגבורה ושליש תפארת דז"א הם מכוסים** – אלו נקראים חסדים מכוסים בכל

מקום – ובקבלה וחסידות נקרא גם "סוד עץ החיים".

מכוסה – משמעות הכיסוי היא שאין שם מודעות עצמית – ועל כן הוא תיקון

המודעות הטבעית. עיקר תיקון המודעות הטבעית הוא עד השליש העליון של התפארת – שאין שם "יש מי שאוהב" – אין שם מודעות עצמית. והוא עד אותו מקום שהאורות בעולם התהו יצאו בגילוי.

**ושני שלישי תפארת ונה"י הם מגולים** - מכאן ואילך יצאו האורות מכוסים, ובעולם

התיקון אפשר לגלותם – ונקראים חסדים מגולים. בגילוי ישנה אומנם סכנה של ישות – "יש מי שאוהב" שנקרא "עץ הדעת טוב ורע" – אבל ניתן לתקן זאת.

עץ הדעת - "עץ הדעת" - זאת יציאת אורות בגילוי בעולם התיקון – בנהי"ם.

כלומר – בשני השלישים התחתונים של התפארת.

"עץ החיים" – ללא מודעות עצמית – חסדים מכוסים.

### \*מושגים - סוד האחורים - ז' המלכים - רגש בטל בהתבוננות - ריבוי כלים - שמשון

נסביר קצת ע"פ חסידות:

הרגש בטל בהתבוננות - המידות – חסד, גבורה, ושליש העליון של התפארת –

הן עיקר הרגש. דוקא בתיקון צריך עיקר הרגש להיות מכוסה – בלא מודעות עצמית. כאשר אנו אומרים מכוסה – הכונה ברחם של אמא – ביסוד אמא. יסוד אמא מתפשט עד תפארת ז"א – כלומר, שהרגש צריך להתבטל בתוך ההתבוננות. האדם חווה את עצם ההתבוננות – והרגש בטל בתוך ההתבוננות. ישנו המון רגש – ולכן הוא מכוסה ושמור היטב.

המעשה הוא העיקר - בעולם התהו יצאו אורות הנה"י מכוסים – ובזכות זה

היתה השבירה קטנה. ולעומת זאת, עכשיו בעולם התיקון אפשר לגלותם. אורות הנה"י נקראים הרגש שמניע את המעשה בפועל.

עיקר תכונת עולם התיקון לעומת עולם התהו – היא שעולם התיקון הוא ריבוי כלים – אורות מעטים וכלים מרובים ורחבים להכיל את האורות. ריבוי כלים – הוא ריבוי מעשים: "המעשה הוא העיקר" – "מעשיו מרובים מחכמתו". כלומר, שבעולם התיקון דוקא – חייבים לחזק את הרגלים בגילוי אור בלי כיסוי. בעולם התהו הרגלים היו מכוסות – ולכן השבירה היתה קטנה – ויש בזה חסרון עצום.

רגלים מכוסות - שמשון הגיבור היה חיגר בשתי רגליו בגלל שהוא נשמה של

עולם התהו – ובתהו יצא אור הרגלים מכוסה – כלומר חלש. ואם כן, בעולם התהו ישנם כלים מועטים – שהם מעשים מועטים. כלומר, אין די כח ברגלים לעשות הרבה מעשים טובים – וכידוע, הרבה מעשים טובים עושים הרבה כלים.

רגש גלוי – לעומת זאת, הרגש של ה"אני" - "אנא אמלוך" - היה בעולם התהו

גדול מאוד. אדם של עולם התהו הוא מאוד מאוד רגיש – אך אינו יכול לעשות יותר מדי.

ואם כן, זהו המצב הקלסי של עולם התהו – רגש עצום – ומעשים מעטים וקטנים. זה נקרא שהאורות של החג"ת יוצאים בגילוי ועושים שבירה גדולה, ואילו אורות הנה"י יוצאים מכוסים ועושים שבירה קטנה. וכאמור, בעולם התיקון ישנו היפוך.

במחשבה תחילה - והכל נעשה כמובן במחשבה תחילה. צריך בתחילה להיות

המון רגש ואפילו שזה ישבר – וזאת כדי שאח"כ, בתיקון – יהיה הרגש שמור ומכוסה בתוך ההתבוננות. באותה מידה, מעט המעשים גורמים לו לתסכול מסוים – וברור שאם הוא חיגר בשתי רגליו הוא מתוסכל. התיסכול, הוא מעין שכל סגור שאינו מסוגל לעשות הרבה, שאינו מסוגל להתקדם – ופתאום משחררים את רגליו. מפרידים את שתי רגליו – ואז לפתע הוא יכול לעשות הרבה, אז יש לו הרבה כח לפרוץ – "ופרצת ימה וקדמה צפונה ונגבה".

נחזור על כלל ההיפוך:

בעולם התהו – אורות החג"ת מגולים – ואורות הנה"י מכוסים.

בעולם התיקון – אורות החג"ת מכוסים – ואורות הנה"י מגולים.

ומה שיוצא הוא: "המעשה הוא העיקר" – ואילו "הרגש שמור לבעליו".

### \*מושגים - סוד האחורים - ז' המלכים - אחורים וכלים - התמוטטות וראשית התיקון

**וע"י האחור הנזכר נתארכו הכלים דחכמה ובינה וכתר**

**וכלי החכמה ירד עד מקום החסד וכלי הבינה עד הגבורה**

**וכלי הכתר עד החזה.** - על ידי שהאחורים נמשכו לחסד ולגבורה ולשליש העליון

של תפארת – מה שעתיד להיות ימין שמאל ואמצע של ז"א – נתארכו הכלים דחו"ב וכתר.

לכאורה כתוב כאן שהאחורים והכלים – אלו שני דברים שונים. ישנם מקובלים, ממפרשי ה"עץ חיים", שאינם מבינים את ההפרש ביניהם וחושבים שאולי שתי הבחינות הן אותו ענין. ואומר המחבר שע"י שהאחורים נמשכו – נמשכו גם הכלים שלהם – וברור שהוא סובר כמו פשט ה"עץ חיים" – שאחורים וכלים זה אותו ענין – רק שבזכות האחורים נמשכו הכלים.

אחורים ומוחין - לפי ההמשך, הדבר מאוד ברור, ולכן הקדמנו ואמרנו

שאחורים הם מה שעתיד להיות מוחין – וממילא ברור שאינם כלים. כל האחורים של כל המדרגות – אלו המוחין והצלמים והלבושים:

האחורים שלי – אלו המוחין שלי.

האחורים של מי שמעלי – אלו הצלמים שלי.

האחורים של מי שמעליו – אלו הלבושים שלי.

וכולם הם כמו כלים לגבי האור שלי – אבל ישנן הרבה מדרגות של ממוצע באמצע.

כלי מזמין אור - ושוב, אומר המחבר שברגע וע"י שנמשכו האחורים – גם

הכלים נמשכו. ונשאלת השאלה – מדוע חשוב שגם הכלים נמשכו ? כי ברגע שישנו כלי – מוזמן האור. הכלי מזמין אור – וכך יסביר המחבר עכשיו שברגע שישנם כלים – ישנם כבר שלבי תיקון מסוימים. ואם כן, תוך כדי שלבי השבירה – ישנם בעת ובעונה אחת – גם שלבי תיקון.

שלבי תיקון - אנו מסבירים תמיד ששבירת הכלים זה כמו התמוטטות עצבים

אצל אדם – והתמוטטות יכולה לקרות גם בכמה שלבים – אחד אחרי השני – "שבע יפול צדיק וקם". וכתוב כאן דבר מאוד מאוד עמוק – והוא שעדיין בתוך שלבי השבירה – ממש תוך כדי שבירה – ישנם גם שלבי תיקון.

ירידת הכלים – נפילת האחורים היא לכאורה חלק מתהליך השבירה וגם רוב

הכלים של זו"ן, של ז' המלכים – מתו. כאן ישנו דבר נוסף והוא – שע"י שהאחורים נפלו – גם כלים ירדו.

אותם כלים שירדו הם כלים טובים – והם הכלים שיזמינו את האורות שנפלו לעלות בחזרה ולהכנס לתוך הכלים – וכאמור, זהו ראשית תהליך התיקון.

### \*מושגים - סוד האחורים - ז' המלכים - איבוד הקשר עם המציאות

איבוד קשר - כדי להבין זאת בפרטיות, כמו במשל של התמוטטות עצבים –

צריך הרבה פסיכולוגיה. נסביר רק בכללות, שההתמוטטות הראשונה היא החזקה מכולן ועיקרה איבוד כל קשר עם המציאות. כאשר הכלים נשברו – אין שום תקשורת עם המציאות בכלל.

אומר המחבר שבכללות – שלבי השבירה מהנה"י ולמטה קלים או קטנים יותר – וזאת בגלל היותם מלובשים באחורי הנה"י דכתר:

**ועד כאן היו יוצאים האורות בגילוי ולכן היתה שבירה גדולה**

**אמנם מכאן ואילך יוצאים האורות מכוסים באחור הנזכר**

**שנפלו במקום חג"ת ולכן שבירתם היתה קטנה**

מוצא את מקומו - ואם כן, ישנם כאן שלבים של "שבע יפול צדיק" – ואשר

בהם השבירה קטנה. ודוקא בשלבים אלו של שבירה קטנה יותר – ישנם אורות ראשונים שנשברו ומתחילים עכשיו לרשת מקום בנפש – לרשת מקום קבוע וכאילו להתישב. ישנם מרכיבים מסוימים שקודם נפלו – ותוך כדי הנפילה הבאה והקטנה יותר – מתחילים למצוא את מקומם. וכל זאת, בגלל שלאותם מקומות ירדו כלים שהזמינו את האורות לעלות ולהכנס לתוכם. זהו דבר עצום בהבנת תופעות נפש האדם.

נחזור לדברי המחבר:

**וע"י האחור הנזכר נתארכו הכלים דחכמה ובינה וכתר**

**וכלי החכמה ירד עד מקום החסד וכלי הבינה עד הגבורה**

**וכלי הכתר עד החזה.** – התהליך חוזר על עצמו. קודם ירדו האחורים עד החסד

וגבורה ושליש תפארת. אח"כ ממשיכים האחורים את הכלים לאותו מקום ממש – כלי החכמה עד החסד, כלי הבינה עד הגבורה, וכלי הכתר עד החזה – שהוא השליש העליון של התפארת.

עד כאן למדנו את סימן צ"ז ובו דובר על מלכות ושבירת - השליש העליון של התפארת. עד כאן היו האורות גלויים - והשבירה גדולה – ומכאן ולמטה היו האורות מכוסים - והשבירה קטנה. וכאמור, בתיקון - להיפך.

עד כאן דובר על או"א עילאין.