## חסדי דוד - סימן צ"ח

**ובמלוך שני שלישי תפארת**

**גרם להמשיך חסדים וגבורות ברישא דישסו"ת**

**שהם שני שלישי התפארת דכללות פרצופי אבא ואמא**

**וכשנשבר כלי התפארת**

**והכלי ירד בכתר דבריאה**

**והאור נשאר במקומו**

**ונכפל חציו התחתון בתוך חציו העליון**

**ונתכסה בכלי הכתר שירד עד שם**

**ובמלוך הנצח גרם להמשיך חסדים וגבורות בגופא דיש"ס**

**וכשנשבר נפלו אחורי יש"ס וחזר אחור לתבונה**

**והיו ישראל סבא ותבונה אחור בפנים.**

**וכשמלך ההוד המשיך גבורה בגופא דתבונה**

**וכשנשבר נפלו אחורי תבונה וחזרו ישסו"ת אחור באחור**

**וכשמלכו יסוד ומלכות ונשברו**

**גמרו ליפול כללות אחורי ישסו"ת**

**ואחורי יש"ס נפלו בפני המלכות דאצילות**

**ואחורי תבונה נפלו באחור מלכות דאצילות.**

### \*מושגים - סוד האחורים - ז' המלכים - מלכות ב' שלישי התפארת - ישסו"ת

**ובמלוך שני שלישי תפארת**

**גרם להמשיך חסדים וגבורות ברישא דישסו"ת**

**שהם שני שלישי התפארת**

**דכללות פרצופי אבא ואמא -** עד עכשיו התעסקנו והחזרנו פנים בפנים את פרצופי

אבא ואמא עילאין. עכשיו חוזרים על התהליך בפרצופי ישראל סבא ותבונה. וכאמור, מכאן ואילך השבירה קטנה יותר, ומלווה בנפילת האחורים של פרצופי ישסו"ת.

**וכשנשבר כלי התפארת**

**והכלי ירד בכתר דבריאה** – עדיין מקום הירידה הוא לפי הסדר – ע"פ מה שפנוי:

כלי הדעת דאצילות – ירד עד לדעת דבריאה.

כלי החסד דאצילות – ירד עד לבינה דבריאה.

כלי הגבורה דאצילות – ירד עד לחכמה דבריאה.

וכלי התפארת דאצילות – ירד עד לכתר דבריאה.

כאן מדובר על שני שלישי התפארת – ואילו לגבי השליש העליון של התפארת – לא כתב המחבר כלל עד לאן נפל הכלי. המחבר לא התיחס לא לכלי ולא לאור של השליש העליון של התפארת – אלא כלל הכל כאן בתפארת הכללית.

הכל תפוס - כאשר שני שלישי התפארת מלכו ומתו – כל התפארת מתה. כלי

התפארת נפל לכתר של עולם הבריאה והאור נשאר במקומו – מפני ש"הכל תפוס".

האור נשאר במקומו - בשביל האור – מלכות דאצילות, והיסוד והנצח וההוד

דאצילות כבר תפוסים ולכן אור התפארת נשאר במקומו – בתפארת דאצילות.

כליל תפארת - ואם כן, ישנו כאן בתפארת חידוש מאוד גדול. העיקר בתהליך

השבירה היא הדעת – ואילו התפארת היא ענף הדעת. הדעת תרד עד למלכות – ואילו התפארת תמיד נשארת בכתר – "כליל תפארת" – וכליל הוא כידוע כתר.

ושוב, לגבי הכלי - התפארת הולכת יחד עם הכתר – ואילו לגבי האור - אור התפארת אינו זז ממקומו. וכאמור, אף על פי שדבר זה מיוחס לשבירת שני שלישי התפארת – כאן מדבר המחבר על כל התפארת.

**ונכפל חציו התחתון בתוך חציו העליון**

**ונתכסה בכלי הכתר שירד עד שם** – חציו התחתון - אלו שני שלישי התפארת.

חציו העליון – הוא השליש העליון של התפארת. וזהו שאמרנו - שכלי הכתר ירד עד השליש העליון של התפארת.

### \*מושגים - סוד האחורים - ז' המלכים - מלכות ב' שלישי התפארת - אור מצא כלי

קיפול - נחזור – החצי התחתון של אור התפארת נכפל בתוך החצי העליון של

אור התפארת – על דרך "קיפול המלבוש" ועוד הרבה קיפולים שישנם בקבלה, במקומות הרבה יותר גבוהים מכאן.

אור מצא כלי - ואם כן, פעם ראשונה קורה כאן – שאור, לאחר שבירת הכלים

– מצא לו כלי. ושוב, פעם ראשונה קורה כאן – שאור מצא כלי. וכאמור, ברגע שאור מצא לו כלי – זאת ראשית התיקון.

נחזור:

עיקר השבירה זה בלע בן בעור - הדעת נשברה, וירד הכלי עד דעת דבריאה.

אח"כ תהיה ירידה נוספת עד המלכות של כל עולם ועולם – כאשר הפנימיות יורדת לעולם הבריאה – כמו שהוסבר. גם אור הדעת ירד למקום הנמוך מכולם – למלכות דאצילות – ואח"כ יעלה בחזרה.

דעת – תפארת - ואם כן, ישנם כאן שני קצוות – הדעת – שבה התחוללה

הנפילה הגדולה מכולם – ואילו הקצה השני הוא גוף הדעת שזאת התפארת – שבה הנפילה קלה מכולם. כאשר האור כלל לא ירד אלא נשאר במקומו, ורק בהתחלה הוא נכפל – כדי שכולו יכנס בתוך כלי מצוי – הוא כלי הכתר.

כתר – תפארת - ואם כן, גם לגבי האור וגם לגבי הכלי – ישנו כאן קשר בין

תפארת לבין כתר. כלי התפארת ירד לכתר דבריאה – והאור של התפארת נכלל בתוך הכלי של הכתר שירד עד התפארת.

### \*מושגים - סוד האחורים - ז' המלכים - במלוך הנצח - מקום תפוס - קרוב אצל עצמו

ובמלוך הנצח – ממקום זה והלאה מקצר המחבר ולכן כדי להבין את דבריו

חייבים לקרוא את המקור ב"עץ חיים" – שער שבירת הכלים פרק ג' – כפי שכבר צוין. נסביר בקצרה את האמור במקור זה.

המחבר אומר שהנצח מלך – ומלך פרושו שאור הנצח נכנס לתוך הכלי שלו – ודבר זה הרי לא יתכן בגלל שכבר קודם אמר המחבר שכלי הנצח תפוס. כאן כאמור, נצח והוד הם שני צדדים של אותו הדבר – ושם נמצא אור הגבורה – וממילא, הנצח אינו יכול כלל למלוך. הדבר דומה לאחד שרוצה להשבר – ואינו יכול.

מקום תפוס - ושוב, כדי שיוכל הנצח למלוך, צריך אור הגבורה התופס את

מקומו – לפנות את המקום וללכת לו למקום אחר – ואכן דבר זה יהיה רמוז בהמשך. והוא, שהיות שישנו כבר כלי במקום הגבורה – הוא כלי הבינה שירד עד למקום הגבורה – וממילא וכל אור הגבורה לחזור למקומו.

קרוב אצל עצמו - ומדוע נשאר אור הגבורה בכלי הנצח והוד ? – כדי לא

להתרחק יותר מ ג' ספירות מהכלי שלו. ואכן, כך הוא כל מן שאין לו כלי מזומן לו במקומו הטבעי – אך ברגע שיש לו כלי המזומן לו במקום הגבורה "אדם קרוב אצל עצמו" – הוא מעדיף להכנס בו – ואכן כך עושה אור הגבורה.

גם זה הוא כלל חשוב לגבי האורות של עולם התהו. עד כמה שחשוב לאורות להאיר מלמעלה – בכל אופן, כל אחד קרוב אצל עצמו – וברגע שיש לו לאור כלי בפני עצמו – הוא מעדיף לעלות ולהכלל בתוך הכלי שלו – ואכן כך הוא עושה.

### \*מושגים - סוד האחורים - ז' המלכים - במלוך הנצח והוד - ג' ספירות - ב' כללים

ג' ספירות - וכאמור, הקב"ה מנחה כאן את התהליך – והוא רוצה שהכלים

יקומו לתחיה. וכבר למדנו שחלל של יותר מ ג' ספירות בין האור לבין הכלי - אינו מאפשר שיקום הכלי לתחיה. וממילא, צריך האריז"ל ללמוד – שאם המקום אינו פנוי וישנם אורות באמצע – עד למקום הנצח – הרי המצב מאפשר שלא יהיו יותר מג' ספירות בין האור לבין הכלי.

כלל גדול נוסף אומר האריז"ל באותו מקור בע"ח – שלגבי חלל של ג' ספירות בין האור ובין הכלי – כל עולם הבריאה, על כל ספירותיו – נחשב רק כספירה אחת.

שני כללים - ואם כן, במלוך הנצח צריכים אנו שני כללים נוספים כדי לשמור

על האפשרות של הכלים לקום לתחיה. קודם לכן לא היינו זקוקים לכללים אלו בגלל שע"פ פשט לא היה מרחק של יותר מ ג' ספירות בין האור והכלי שלו.

כלל א' – כל עולם הבריאה כולו הוא בעל ערך של ספירה אחת לגבי האצילות

– כלומר, להיות בכתר דבריאה , או להיות במלכות דבריאה זה היינו הך – וישנו כאן מרחק של רק ספירה אחת מהאצילות.

כזכור, לאחר שנשברה הדעת ירד הכלי שלה בדעת דבריאה – וגם אם היה הכלי יורד למטה למלכות דבריאה – לא היה הדבר משנה לגבי מרחק של ג' ספירות – כי כל עולם הבריאה נחשב כספירה אחת.

הענין שלא יווצר מרחק יותר מג' ספירות – מתקיים כאן, ולא יוצר מרחק אלא של נה"ימ – כאשר נצח והוד נחשבות ספירה אחת. ואם כן, מה שישאר פנוי יהיו רק ה נהי"מ – ובכל שאר המקומות יהיו כלים ואורות.

כלל ב' - תוך כדי התהליך – ישנם עדיין אורות במקומות שבאמצע – וכך

שומרים שלא יווצר חלל גדול מ ג' ספירות.

נחזור לדברי המחבר:

ישנו עכשיו כלי במקום הגבורה – הוא כלי הבינה, ואור הגבורה שהיה בנצח והוד – עולה לכלי המזומן לו במקום הגבורה – וממילא ישנו עכשיו מקום למלך של נצח והוד – שמלה ממשרקה – למלוך.

**ובמלוך הנצח גרם להמשיך חסדים וגבורות בגופא דיש"ס**

**וכשנשבר נפלו אחורי יש"ס וחזר אחור לתבונה**

**והיו ישראל סבא ותבונה אחור בפנים.** – אותו תהליך שראינו לגבי או"א עילאין

חוזר כאן.

**וכשמלך ההוד** – כלומר, חצי של עצמו – כאן מחלק את המלך שמלה ממשרקה

לשני חצאי עצמו – נצח והוד.

**המשיך גבורה בגופא דתבונה**

**וכשנשבר נפלו אחורי תבונה**

**וחזרו ישסו"ת אחור באחור** – התהליך שוב חוזר על עצמו.

### \*מושגים - סוד האחורים - ז' המלכים - וכשמלכו יסוד ומלכות - נפילת ישסו"ת

אחרי שמלכו הנצח והוד – שהם בעצם מלך אחד , צריך למלוך היסוד שהוא "שאול מרחובות הנהר" – אלא שאינו יכול למלוך – בגלל שבמקום היסוד דאצילות נמצא אור החסד שנפל לשם לאחר שמלך ונשבר.

ואם כן, לחסד ישנו עכשיו כלי – כלי החכמה, והוא חוזר לכלי המזומן לו במקומו - וממילא יכול שאול למלוך.

ובאותו אופן – איך מולכת המלכות ? – הרי שם נמצא אור הדעת - וכמו כן, במקום האמיתי של הדעת נמצא כלי הכתר – שהתארך עד השליש העליון של התפארת וכולל את הדעת. ולכן יכולה הדעת לחזור לכלי המזומן לה במקומה – והמלכות יכולה למלוך.

וכזכור, ענין זה אמר המחבר בסוף סימן צ"ז - **וע"י האחור הנזכר נתארכו הכלים**

**דחכמה ובינה וכתר וכלי החכמה ירד**

**עד מקום החסד וכלי הבינה עד**

**הגבורה וכלי הכתר עד החזה**

וזהו שממשיך המחבר:

**וכשמלכו יסוד ומלכות ונשברו**

**גמרו ליפול כללות אחורי ישסו"ת** - הם המלכים - שאול מרחובות הנהר ובעל חנן

בן עכבור.

**ואחורי יש"ס נפלו בפני המלכות דאצילות**

**ואחורי תבונה נפלו באחור מלכות דאצילות.**

ממשיך המחבר ומסיים את סימן צ"ח עם דבר חדש: לאן נפלו אחורי אבא ואמא עילאין ? – אחורי אבא נפלו למקום החסד של ז"א, ואחורי אמא נפלולמקום הגבורה של ז"א – ועל ידם ירדו גם הכלים עד שם.

נפילת ישסו"ת – כאן קורה דבר אחר – והוא שנפילת ישסו"ת אינה לז"א

אלא לנוקבא – למלכות. אחורי ישראל סבא נפלו בפנימיות המלכות דאצילות, ואחורי תבונה נפלו באחורי מלכות דאצילות.

כאמור, כל הסימנים שאנו לומדים היום הם המשך אחד, ודבר זה שלמדנו עכשיו בסוף סימן צ"ח - יוסבר בסוף סימן ק"א.