## חסדי דוד - סימן צ"ט

**והאורות דחסד ונצח נכללו בתוך כלי החכמה**

**שנתארכה עד מקום החסד על ידי אחורי אבא**

**והאורות דגבורה והוד נכללו בכלי הבינה שנתארכו עד מקום הגבורה**

**והאורות דחצי תפארת ויסוד ומלכות ודעת כולם נכללו בכלל כלי הכתר**

**שנתארכו על ידי אחורי נה"י דכתר עד החזה**

**והדעת עלה במקומו בין כתר לתפארת והאיר בכלי הכתר**

**והגדילו עד סיום התפארת וירד חצי התחתון במקומו**

**ויסוד ומלכות גם כן עלה למעלה מהתפארת ונתכסו בכלי הכתר**

**והמלכות האירה ברושם הגבורה**

**שהיא מלכות דגבורות הדעת שבו בקו שמאל**

**והשאיר שם אור ההוד**

**והדעת האיר האיר חסדים שבו בקו ימין**

**והמשיך את הנצח בתוך כלי החסד**

**ומסיבת עליות האורות דחג"ת נהי"ם הנזכר**

**שעלו ונכללו בכלי הכח"ב שנתפשטו עד מקום חג"ת כנזכר**

**ירדו הכלים דדעת וחסד וגבורה שהיו בחו"ב ודעת דבריאה יותר למטה**

**כי הדעת שהיה בדעת דבריאה ירד למלכות דבריאה**

**והגבורה שהיתה בחכמה ירדה ביסוד**

**והנצח והוד בנצח והוד**

**והחסד שהיה בבינה ירד בתפארת**

**והיסוד בגבורה**

**והמלכות בחסד**

**הרי כי אין פנוי בין כלי לכלי רק ג' ספירות שהם חב"ד**

**כי המלכות הוא בחסד**

**והתפארת בכתר**

**ולא נשארו פנויים כי אם חב"ד דבריאה**

**וכן בין האורות לכלים לא נשאר כי אם ג' ספירות פנויים**

**שהם נצח הוד יסוד מלכות דאצילות.**

### \*מושגים - סוד האחורים - ז' המלכים - נהי"ם - אורות וכלים - מה קרה עם האורות?

ממשיך המחבר בסימן צ"ט ואומר מה שבעצם קרה כבר קודם. ואם זה לא היה קורה – לא היה מקום לאורות של הנצח וההוד והיסוד והמלכות לרדת אליו.

**והאורות דחסד ונצח** – כאן כבר מחלק המחבר בין נצח לבין הוד וממילא, רואים

שמתחיל להיות כאן תיקון.

**נכללו בתוך כלי החכמה** – מהו החידוש כאן ? - עד כאן אמרנו שחסד הלך לחסד

וגבורה הלכה לגבורה. בסימן הקודם לא אמר המחבר מה קרה עם האורות של נצח והוד יסוד ומלכות – וגם לא אמר מה קרה עם הכלים שלהם.

אורות וכלים - בסימנים הקודמים, כאשר התיחס המחבר לאו"א עילאין –

אמר מה קרה עם הכלי ומה קרה עם האור. בסימן צ"ח כאשר התיחס המחבר לישסו"ת – דובר רק על האחורים של ישסו"ת – ולא נאמר כלל מה קרה עם הכלי והאור של נהי"ם - עכשיו יסביר זאת המחבר.

כאמור, המחבר מקצר כאן, ועל כן נסביר ע"פ המקור ב"עץ חיים" כדי שהתהליך יובן – ואח"כ נקרא את דברי המחבר.

מה קרה עם האורות ?

אורות נו"ה בכלי הגבורה - בתוך המלך שמלה ממשרקה - המלך של הנצח

והוד – ישנן שתי בחינות. כאשר נשבר המלך שמלה ממשרקה – אור הגבורה כבר היה בתוך כלי הגבורה. היות שהיה רושם של גבורה בתוך הנצח והוד – והיו גם שניהם כאחד – עלו שני האורות של הנצח וההוד ביחד עם אור הגבורה – לתוך כלי הגבורה.

אור היסוד לדעת – ביסוד היה אור החסד שחזר לכלי החסד – ואילו לאחר

שבירת היסוד עלה אור היסוד עד הדעת . יוצא שאור היסוד עלה גבוה יותר מאור התפארת שנשאר במקומו.

אור היסוד עלה גבוה עד מקום הדעת בסוד – "משכיל לאיתן האזרחי" – סוד היסוד – שגם קשור לכוונת הלולב. עליה זו משקפת תכונה עצמית של עולם התיקון – שהיסוד קשור יותר לעצם נקודת הדעת והשכל – יותר אפילו מאשר התפארת. ועל כן, יוכל בלולב להמשיך את הטיפה מהדעת. וזהו שאור היסוד עולה עד הדעת – עוקף את התפארת ומגיע עד הדעת.

אור המלכות לדעת - פלא נוסף הוא שגם אור המלכות עולה עד הדעת – וזאת

מסיבה אחרת לגמרי. והוא הענין שהוזכר כבר, שתכלית כל המורכבות הזאת היא הידוק הקשר בין המלכות לבין הדעת. כאשר אור הדעת היה בתוך המלכות – נשאר רושם – נעשתה זיקה ראשונית בין הדעת לבין המלכות. וכאשר הרושם הזה עלה – משך איתו גם את אור המלכות – על דרך האשה שעולה עם בעלה ואינה יורדת עמו. ושוב, גם אור המלכות עלה עד למקום הדעת – שיותר גבוה מן התפארת – בסוד "אשת חיל עטרת בעלה".

נסכם – במקום הדעת ישנם עכשיו אורות של ג' ספירות – דעת, יסוד, מלכות.

### \*מושגים - סוד האחורים - ז' המלכים - אור הנצח בכלי החסד - להפריד בין הרגלים

רושם – אור הדעת כאמור עלה – אבל עדיין נשאר רושם במקום המלכות –

ואותו רושם הוא - המלכות של הגבורות של הדעת.

אור הנצח בכלי החסד - המלכות של הגבורות של הדעת – השאיר את ההוד

בתוך כלי הגבורה. אבל שם בדעת, הזדווג ההוד עם החסדים של הדעת. והחסדים של הדעת, הוציאו בכח את אור הנצח מכלי הגבורה – ושמו אותו בכלי החסד – וזהו כבר שלב של תיקון.

נחזור:

בתחילה עלו הנצח והוד יחד לגבורה.

כאשר אור המלכות עלה לדעת – קורית פעם ראשונה הפרדה בין הנצח והוד, ובאופן של הוצאת הנצח והעברתו לחסד - והשארת ההוד בגבורה.

ושוב, מה שמשאיר את ההוד בגבורה היא – המלכות של הגבורות של הדעת – שזה בעצם הרושם שהשאירה הדעת במלכות כאשר עלתה למעלה.

המלכות של הגבורות של הדעת – הזדווגה בדעת עם החסדים של הדעת – והחסדים משכו את הנצח למקום החסד – וההוד נשאר במקום הגבורה.

כל זאת יאמר המחבר בקיצור רב המקשה על ההבנה:

**והאורות דחסד ונצח**

נכללו בתוך כלי החכמה – הנצח כאן בדברי המחבר, הוא לאחר כל הסיפור

שסיפרנו כאן – שהתוצאה היא שישנו חסד ונצח בתוך כלי החכמה, **שנתארכה עד מקום החסד על ידי אחורי אבא.**

נסכם שוב בקצרה:

קודם ירדו למקום החסד - אחורי אבא.

בזכות אחורי אבא – ירד למקום החסד גם כלי החכמה.

עוד קודם עלה למקום החסד - אור החסד.

ואח"כ, המלכות של החסד של הדעת – המשיכה לשם גם את הנצח.

**והאורות דגבורה והוד** – בזכות הרשימו של המלכות – נשאר ההוד בגבורה.

**נכללו בכלי הבינה שנתארכו עד מקום הגבורה**

**והאורות דחצי תפארת ויסוד ומלכות ודעת**

**כולם נכללו בכלל כלי הכתר** - גם חצי התפארת , ויסוד ומלכות ודעת – כולם

נכללו בכלל כלי הכתר.

**שנתארכו על ידי אחורי נה"י דכתר עד החזה** – מצוין בהגהה כאן ב "חסדי דוד"

שישנו מי שרוצה להוציא את המילים "על ידי" – מפני שסובר שהאחורים והכלי זה אותו הדבר.

**והדעת עלה במקומו** – אור הדעת, שירד אחר שבירת הדעת למלכות דאצילות –

עלה למקומו.

**בין כתר לתפארת והאיר בכלי הכתר**

**והגדילו עד סיום התפארת** - כאן ישנו חידוש – קודם היה כלי הכתר רק עד חצי

העליון של התפארת – אך לאחר שעלתה הדעת מהמלכות לתוך כלי הכתר – האירה שם אור שגרם שכלי הכתר יתפשט ויגדל עד סיום התפארת.

**וירד חצי התחתון במקומו** - עכשיו כל התפארת מסודרת . אנחנו עדיין בתוך

השבירה – אבל כל אלו הם כבר פעולות מקומיות של תיקונים. ושוב, אור הדעת עלה לתוך כלי הכתר והאיר שם. כתוצאה מזה התארך כלי הכתר עד סיום השליש העליון של התפארת. ואז, חצי התחתון של התפארת, שהיה קודם מקופל – ירד למקומו.

**ויסוד ומלכות גם כן עלה למעלה מהתפארת ונתכסו בכלי הכתר**

**והמלכות האירה ברושם הגבורה** - רושם הגבורה הוא – המלכות של הגבורות של

הדעת – שהשאירה הדעת במקום המלכות לפני שעלתה.

**שהיא מלכות דגבורות הדעת שבו בקו שמאל**

**והשאיר שם אור ההוד** – כאמור, זאת חלק מההפרדה בין הנצח לבין ההוד. על

דרך שני חצאים הדבוקים יחד – ותוך כדי שאתה מושך את החצי האחד – אתה צריך לפעול בכח כדי שהחצי השני ישאר במקומו.

**והדעת האיר האיר חסדים שבו בקו ימין**

**והמשיך את הנצח בתוך כלי החסד** – ושוב, ההפרדה בין נצח והוד היא תהליך של

תיקון.

יותר הוד - יוצא מכאן שבעולם התהו - הנצח והוד הם אחד – ולגבי השאלה

אם הם יותר נצח או יותר הוד ? – אומר המחבר שהם יותר הוד – וזהו חידוש. הם יותר הוד, בגלל שבתחילה הכל הולך לקו שמאל, לגבורה. כידוע אצלנו – נצח הוא בטחון פעיל והוד הוא בטחון סביל – ודוקא בעולם התהו – "אנא אמלוך" – הבטחון בכללות הוא סביל.

ואם כן, בעולם התהו ישנה לנצח יותר התכללות בהוד ובקו שמאל – מאשר בעולם התיקון.

כוחי ועוצם ידי - בעולם התהו זורמת התודעה של "כוחי ועוצם ידי", באופן

טבעי לגמרי – בתמימות – כטבע של בטחון סביל. הוא בוטח בעצמו באופן סביל לגמרי – תחשוב טוב יהיה טוב – לגבי עצמו. הכל כוחי ועוצם ידי – ואפילו שהדברים אינם מסתדרים וישנם כשלונות – הכל ממשיך בתמימות.

וכאמור, זאת תכונה עצמית של עולם התהו – שהבטחון של הנצח נכלל בבטחון הסביל של ההוד – וקשה להפריד ביניהם.

### \*מושגים - סוד האחורים - ז' המלכים - אור הנצח בכלי החסד - הוא הנותן לך

הוא הנותן לך כח - ואם כן, צריך חסד גדול של דעת – חסידות של דעת – כדי

למשוך את הנצח ולהפרידו מן ההוד. כדי ש"כוחי ועוצם ידי" – יהפוך להיות "הוא הנותן לך כח לעשות חיל".

וזהו עיקר התיקון – שהבטחון לא יהיה עירבוביא – שאז אני בוטח באופן סביל רק בכוחי שלי.

ימין ושמאל - כאשר מפרידים את הנצח והוד – את הבטחון הפעיל מהבטחון

הסביל – הופכות אלו להיות שתי תכונות שונות המזינות האחת את השניה.

הימין – "הוא הנותן לך כח לעשות חיל" – פעיל – אתה עושה.

השמאל – ה' ילחם לכם – סביל – רק הוא יעשה – ואני כלום.

ושוב, חשוב מאוד להבין את ההבדל בין הנצח וההוד בעולם התהו לעומת עולם התיקון.

מהפך בנצח - את הנצח של עולם התהו יש להפוך – מ "כוחי ועוצם ידי" -

ל"הוא הנותן לך כח לעשות חיל" – בעולם התיקון.

מהפך בהוד – את ההוד של התהו יש להפוך מ "אני טוב יהיה טוב" –

ל "חשוב טוב יהיה טוב" – תוך ביטול גמור להוי'. הכל עושה הקב"ה – ואני לא כלום.

נצח והוד – תמיד הם רוצים להיות ביחד – וההוד מעדיף היה ללכת יחד עם

הנצח לחסד כדי להשאר עם מידה מסוימת של אנוכיות. אבל כאשר נשאר לבדו – ודאי הוא מאבד את כל אנוכיותו ונעשה סביל ובטל לגמרי.

### \*מושגים - סוד האחורים - ז' המלכים - כל האורות עלו - כל הכלים ירדו - ב' ירידות

**ומסיבת עליות האורות דחג"ת נהי"ם הנזכר** – בשלב הראשון של השבירה , עד

התפארת – האורות ירדו, ואילו עכשיו האורות עולים.

יורדים ועולים - כאשר מתארים את עולם התהו בחסידות אומרים שהכלים

נפלו והאורות עלו והסתלקו. ואילו כאן רואים אנו בכתבי האריז"ל שבתחילה האורות לא עלו אלא ירדו. וצריך לומר שהחסידות מתיחסת כאן לסוף התהליך כאשר האורות שבים לעלות - וזהו שבכללות - הכלים ירדו – והאורות עלו.

כל האורות עלו - נשים כאן לב שהדעת והתפארת הן במקומן בסוף – וכך גם

לכאורה לגבי החסד והגבורה. ואפשר לומר שלגבי חסד וגבורה ישנה גם כן עליה – בגלל שעלו למקומם המתוקן בכלי החכמה והבינה שלא היו שם קודם בכלל. גם לגבי דעת ותפארת אפשר לומר שעלו בכך שנכנסו לתוך כלי הכתר. ואם כן, כל ז' המלכים שמתו – עלו לתוך כלים של ספירות שמעליהם – וממילא, כל האורות עלו – וכל הכלים נפלו ביחד עם הניצוצות.

**ומסיבת עליות האורות דחג"ת נהי"ם הנזכר**

**שעלו ונכללו בכלי הכח"ב שנתפשטו עד מקום חג"ת כנזכר**

**ירדו הכלים** – המחבר משלים עכשיו לתאר את ירידת הכלים – וככל שהאורות

עולים – יורדים הכלים. לגבי הדעת והחסד והגבורה והתפארת – ישנה ירידה אחר ירידה. לגבי נצח הוד יסוד מלכות – ישנה רק ירידה אחת.

**ירדו הכלים דדעת וחסד וגבורה**

**שהיו בחו"ב ודעת דבריאה יותר למטה** – חסד וגבורה ודעת – שהיו במקום חב"ד –

ירדו ירידה נוספת - יותר למטה.

**כי הדעת שהיה בדעת דבריאה**

**ירד למלכות דבריאה** - ספירת הדעת היא הראשונה שירדה פעם שניה – מדעת

דבריאה למלכות דבריאה.

**והגבורה שהיתה בחכמה ירדה ביסוד** – מדוע ירד כלי הגבורה ביסוד דבריאה ?

כזכור, כדי שימלכו נצח והוד. כדי ששמלה ממשרקה ימלוך – צריכה היתה הגבורה לפנות את מקומה. ברגע שפינתה הגבורה את מקומה – נפל הכלי למקום הראשון שיכול היה להכנס שם – והוא היסוד.

ב' ירידות - הכל מוגדר כך כאילו שיודעים מראש שתהיה הדעת למטה

במלכות של עולם הבריאה – ותשמש בסיס לכל הבנין שנבנה מעליה. הגבורה היא הראשונה שעולה ונופלת שוב – לתוך היסוד.

כזכור, הבסיס של כל התהליך כאן הוא הקשר בין הדעת והמלכות – לשים דעת לאשה – תיקון המלכות בעם ישראל. ואם כן, צריכים אנו להבין מהי הזכות ומהו הקשר בין נפילה נוספת של כלי הדעת - מדעת דבריאה למלכות דבריאה – לבין ירידה נוספת של כלי הגבורה - מחכמה דבריאה ליסוד דבריאה. וכך לגבי שאר הספירות – לכל אחת צריכים רמז שיסביר מדוע בסוף ישנו זיווג דוקא בין ספירות אלו.

### \*מושגים - סוד האחורים - ז' המלכים - כלי הגבורה ביסוד - יוסף יצחק - כח גברא

כלי הגבורה במקום היסוד - ואם כן, העובדה שבסוף מגיעה הגבורה למקום

היסוד – היא ודאי על דרך יוסף יצחק – כח גברא.

כתוב שספירת התפארת נוטה לימין וספירת היסוד נוטה לצד שמאל – לגבורה. ובגוף נקראת נטיה זאת – כח גברא – כלומר, שישנה גבורה ביסוד. ואם כן, כלי הגבורה מתמקם בסוף ביסוד.

### \*מושגים - סוד האחורים - ז' המלכים - כלי הנצח והוד בנו"ה דבריאה - אחדות

**והנצח והוד בנצח והוד** - אחרי עליית אורות הגבורה – מלך נצח והוד – ונשבר.

כלי הגבורה כבר היה ביסוד – וממילא, כאשר נופל כלי הנצח והוד – הוא מגיע לנצח והוד דבריאה. כאן ישנו חידוש – הנצח והוד הוא היחיד מבין כל שאר המלכים שנמצא במקומו הטבעי – בנצח והוד דבריאה.

בנפילה הראשונה – היתה הדעת - במקום הדעת בעולם הבריאה. אבל בנפילה השניה נפל כלי הדעת עמוק יותר – לתוך המלכות. ושוב, בסופו של תהליך – נצח והוד הם היחידים שיהיו במקומם הטבעי – בנצח והוד.

ואכן, הכל יוצא כאן באופן אוטומטי ע"פ הסדר – וכלי הנצח והוד נופל ותופס את המקום הפנוי של הנצח והוד דבריאה – ומתחתיו כלי הגבורה שביסוד.

כלי נו"ה בנו"ה דבריאה – בסוד ארבעת מיני הלולב – נצח והוד הם שני בדי

הערבה שאין בהם "לא טעם ולא ריח" – ונקראים "אחונה" – אחים – אחדות של בטחון ותמימות.

ואם כן, תכונה זאת נשארת במקומה גם אחרי השבירה. עיקר הנו"ה לפני השבירה – זאת התמימות של ההוד – יותר אפילו מן הבטחון של הנצח. וישנו משהו בפשיטות של התמימות – שרק היא נשארת גם לאחר השבירה - באותו מקום.

### \*מושגים - סוד האחורים - ז' המלכים - כלי החסד בתפארת - תפארת נוטה לימין

**והחסד שהיה בבינה ירד בתפארת** – עכשיו צריך למלוך שאול, מלך היסוד – אלא שבתוך היסוד היה חסד – והיה צריך אור החסד לעלות לתוך כלי החכמה שנתפשט עד מקום החסד. וכלי החסד נפל לתפארת – ע"ג הנצח והוד, שנמצאים במקום הנו"ה דבריאה. ושוב, קודם היה כלי החסד בבינה דבריאה – וירד לתפארת דבריאה.

תפארת נוטה לימין - דברנו קודם על הקשר בין גבורה ויסוד, וכאן אנו רואים

דבר דומה בין חסד לתפארת. וזהו שאמרנו קודם – שהיסוד נוטה לשמאל - והתפארת לימין. ושוב, הגבורה מגיעה בסוף ליסוד ואילו החסד מגיע בסוף לתפארת – והפסוק הוא : "יעקב אשר פדה את אברהם" – כמוסבר בפרק ל"ב בספר התניא.

### \*מושגים - סוד האחורים - ז' המלכים - היסוד בגבורה - גבורה ביסוד ויסוד בגבורה

**והיסוד בגבורה** – אחרי שעלה אור החסד לכלי החכמה – מלך שאול, מלך היסוד

– ולאחר מכן נשבר - ונפל כלי היסוד לגבורה – שע"ג התפארת דבריאה. ואם כן קבלנו – גבורה ביסוד – ויסוד בגבורה. ישנו כאן "אחליפו דוכתייהו" בין יסוד וגבורה – בין יוסף ויצחק.

### \*מושגים - סוד האחורים - ז' המלכים - המלכות בחסד - חסדי דוד הנאמנים

**והמלכות בחסד** – הפסוק המקשר בין שתי הספירות הוא הפסוק שלנו –

"חסדי דוד הנאמנים" . מלך חסיד ירא שמים ר"ת משיח.

נחזור:

כלי הדעת במלכות דבריאה - הדעת עלתה – וכבר חזינו מראש שכלי הדעת

ירד בסוף, בירידה השניה למלכות. כלומר, זה מוחלט, זה נתון – ומה שנשאר מתנהג בהתאם.

כלי הגבורה ביסוד דבריאה.

כלי הנצח והוד בנו"ה דבריאה.

כלי החסד בתפארת דבריאה.

כלי היסוד בגבורה דבריאה.

כלי המלכות בחסד דבריאה.

כלי התפארת בכתר דבריאה – הוא החידוש כאן – ויוסבר בהמשך.

מלכות בחסד - בסוף ספר יצירה, במאמר המסכם "כליל תכנית" - כתוב בשם

האריז"ל שהלבנה היא בחסד. בכל מקום מצאנו שהלבנה היא כלי המלכות – ורק במאמר זה כתוב שהלבנה בחסד – והאסמכתא לדבר היא כאן – ירידת כלי המלכות לחסד דבריאה. המחבר שם את הלבנה בחסד – בגלל שהיא "לבנה" והצבע הלבן שייך לצד ימין – לחסד.

צדק מלכותא קדישא – באותו מאמר "כליל תוכנית" שם האריז"ל את כוכב

צדק – במלכות – כלשון "פתח אליהו" – "צדק מלכותא קדישא". צדק ע"פ חז"ל שייך לאברהם אבינו איש החסד – וממילא גם כאן ישנה התחלפות בין חסד למלכות – צדק במלכות – לבנה בחסד. ככלל, צריך לומר שסדר זה הוא המצב האחרון של שבירת הכלים.

### \*מושגים - סוד האחורים - ז' המלכים - והתפארת בכתר - הדד והדר - יופי יציב

החידוש הוא - מה קרה עם התפארת ? – כלום. גם אור התפארת וגם כלי

התפארת לא זזו ממקומם בכתר דבריאה. מלך התפארת הוא הדד בן בדד – ובדברי הימים נקרא גם הדר מלך התיקון – הדד.

אינו זז ממקומו - ואם כן, ישנו משהו מתוקן מעיקרא במלך התפארת "הדד

בן בדד" – וזאת רואים אנו כאן. אע"פ שמלך התפארת נשבר גם הוא – בכל זאת הוא היציב מכל שאר המלכים – אינו זז ממקומו.

יופי אינו משתנה - תפארת היא יופי – ויופי הוא דבר שאינו משתנה. יופי

ואסטטיקה – אם בקדושה ואם בלעומת זה – נשאר יפה. ואם כן, התפארת כאן בכתר – על דרך אומנות בכלל שאותה אנו מכוונים בכתר – באמונה. ושוב, אם כי שהתפארת נפולה – בכל זאת היא יציבה.

### \*מושגים - סוד האחורים - ז' המלכים - חב"ד פנויים - שלב א' - נפילה לשכל תחתון

**הרי כי אין פנוי בין כלי לכלי רק ג' ספירות שהם חב"ד**

**כי המלכות הוא בחסד**

**והתפארת בכתר**

**ולא נשארו פנויים כי אם חב"ד דבריאה** - הדבר מאוד מענין – בתחילת השבירה

נתפסו החב"ד ואילו בסופו של דבר נשארו דוקא החב"ד פנויים – וכל השאר נתפסו. ואם כן, ראינו שני שלבים בתהליך השבירה:

שכל של עולם תחתון - בשלב הראשון של השבירה נופלים לשכל של עולם

תחתון. לגבי השכל של העולם העליון – נקרא שהשכל התחתון מת.

ושוב, שלב השבירה הראשון הוא "לרדת עולם" - בשכל.

בשלב השני – גם השכל התחתון נעלם – ונשאר מקום החב"ד פנוי, לגמרי ללא

שכל. וממילא, אפשר לומר שהשלב השני גבוה מן הראשון – או בדיוק להיפך. כתוב בתניא בפרק ח' שהלומד חכמות חיצוניות – פוגם בשכל, וזה יותר גבוה מפגם המידות הבא מתאוות ועברות.

בשלב הראשון - בשלב השבירה הראשון – נדמה לו, או שישנה אצלו הצדקה

שכלית לכל מה שעושה. ואילו בשלב השני החב"ד של עולם הבריאה פנויים – וממילא אין לו הצדקה שכלית כזאת. ושוב, המחבר רוצה לומר שנשארו רק ג' ספירות חב"ד – פנויים מכלים בעולם הבריאה.

התפארת מרוחקת – חידוש נוסף שלא נאמר קודם – הוא שכלי התפארת

הנמצא בכתר דבריאה – מרוחק מכל שאר. כל השאר הסתדרו יפה מאוד, אחד ע"ג השני מתחתית עולם הבריאה – ממלכות ועד חסד, ואילו התפארת נשארה במקומה בכתר דבריאה מרוחקת מכל השאר.

ואם כן, סדר הכלים שנפלו לעולם הבריאה בסוף תהליך השבירה, וכמו שנאמר גם קודם – הוא:

התפארת, האסטטיקה נשארה בכתר – מה שיפה נשאר יפה, ורחוק מכל

השאר שנשברו.

ח"ג נהי"ם – נשברו ונפלו ב' נפילות, והסתדרו אחד ע"ג השני ממלכות ועד

חסד.

חב"ד – החב"ד בעולם הבריאה נשארו פנויים – אין שכל.

המצב הסופי - היופי בכתר, מידות ותאוות ישנן בשפע – ושכל אין.

נמשיך:

**וכן בין האורות לכלים לא נשאר כי אם ג' ספירות פנויים**

**שהם נצח הוד יסוד מלכות דאצילות.** – כל האורות עלו והסתדרו, מדעת ועד ספירת

התפארת דאצילות – ונשארו פנויים נהי"ם דאצילות. ישנו מי שרוצה לחלוק על זה ב"עץ חיים" ולומר שרק היסוד מלכות נשארו פנויים, ואילו הכלים נתארכו עד נצח והוד – אבל לא משמע כך ולכן המחבר שולל דעה זאת.

### \*מושגים - סוד האחורים - ז' המלכים - ג' ספירות פנויים - בין האורות לכלי

ג' ספירות פנויות - אומר המחבר שבסוף התהליך נשארו רק שלוש ספירות

פנויות בעולם האצילות – נצח והוד, יסוד, מלכות. והיות שעולם הבריאה כולו נחשב לספירה אחת – הרי שבכללות, אין הפרש גדול מ ג' ספירות בין האור לבין הכלי.

אומר המחבר כאן שני דברים:

א - אם אין זה האור שלך – גם אור אחר יכול להחיות את הכלי שלך.

ב - ועוד אומר המחבר - שאם ישנו רצף של אורות – נקרא הדבר שהאור שלך

יורד ונמצא מרוחק ממך לא יותר מ ג' ספירות ומשפיע על הכלי.

חכמתו ומעשיו - ושוב, חלל באורות - אלו הם רק ג' נהי"ם דאצילות – וזה

נקרא שאין מעשה בעולם האצילות – כמו שאין שכל בעולם הבריאה. ושוב, התוצאה הסופית היא שבעולם האצילות אין מעשים – כלומר, אין אורות להחיות ולהניע את המעשים – ובעולם הבריאה אין שכל.

בין אלו לאלו, בין המעשה של האצילות לבין השכל של הבריאה – נמצא מקום הכתר שבעולם הבריאה שבו נמצא כלי התפארת. ואם כן, זהו הסדר בסוף.

נמשיך ונקרא את סימן ק' .