## חסדי דוד - סימן ק'

**כבר ביארנו כי במיתת המלכים דעת וחסד וגבורה ושליש תפארת**

**נפלו אחוריים דג"ר דאבא ואמא ונמנע ההסתכלות**

**ונפל אחורי גופא דאבא וחזרו אבא ואמא אחור בפנים**

**ונפלו אחורי גופא דאמא וחזרו אבא ואמא אחור באחור**

**ונפלו יסוד ומלכות דאבא ואמא**

**ונפלו כל אלו האחוריים עם אחורי נה"י דכתר**

**במקום חסד וגבורה ושליש תפארת דז"א**

**ובמיתת שני שלישי התפארת והנהי"ם**

**נפלו אחוריים דג"ר דישסו"ת ונמנע הסתכלות**

**ונפלו אחורי גופא דישראל סבא וחזרו ישסו"ת אחור בפנים**

**ונפלו אחוריים גופא דתבונה וחזרו ישסו"ת אחור באחור**

**ונפלו יסוד ומלכות דישסו"ת**

**וכל אלו האחורים נפלו במקום פנים ואחור דנוקבא דז"א**

**דהיינו מהחזה ולמטה**

**כל אלו ה ד' אחוריים דאו"א וישסו"ת הם נקראים בינה הנקרא נקודת ציר"י**

**וכל הפנים דאו"א וישסו"ת נקראים חכמה ונקודת פת"ח**

**ולכן אנו אומרים שמנקודת ציר"י ואילך**

**כל הנקודות שהן גימטריא עי"ן נשברו**

**ונקודות קמ"ץ ופת"ח שהם כתר חכמה נתקיימו**

**ולכן קמ"ץ ופת"ח הן ב' ווין ו יו"ד אחד גימטריא כ"ב**

**לרמוז שבכתר וחכמה לבד נשארו האורות בתוך הכלים ולא נשברו הכלים**

**וגם מכתר וחכמה מהם נעשו כלים לכל שאר הנקודות**

**ולכך כל ה כ"ב אותיות שהם הכלים נרמזו בכתר וחכמה שהם קמ"ץ ופת"ח**

**ומבינה ואילך נקודת ציר"י נשברו**

**ואף על פי שנקודת בינה נתקיימה**

**זה הציר"י הוא על אחורים דחכמה ובינה הנקרא בינה**

**ופנים דחכמה ובינה נקרא פת"ח וחכמה.**

### \*מושגים - סוד האחורים - ז' המלכים - חזרה קצרה - ד' בחינות אחורי השכל שנפל

בתחילת סימן זה, חוזר המחבר בקצרה על כל מה שאמר קודם .

**כבר ביארנו כי במיתת המלכים דעת וחסד וגבורה ושליש תפארת**

**נפלו אחוריים דג"ר דאבא ואמא ונמנע ההסתכלות** – ע"י נפילת הדעת.

**ונפל אחורי גופא דאבא** – ע"י מיתת החסד.

**וחזרו אבא ואמא אחור בפנים** – ואז,

**ונפלו אחורי גופא דאמא וחזרו אבא ואמא אחור באחור**

**ונפלו יסוד ומלכות דאבא ואמא**

**ונפלו כל אלו האחוריים עם אחורי נה"י דכתר**

**במקום חסד וגבורה ושליש תפארת דז"א** – כאמור, כל זאת היא חזרה על מה שנאמר קודם.

וממשיך המחבר לחזור על הנאמר:

**ובמיתת שני שלישי התפארת והנהי"ם**

**נפלו אחוריים דג"ר דישסו"ת ונמנע הסתכלות**

**ונפלו אחורי גופא דישראל סבא וחזרו ישסו"ת אחור בפנים**

**ונפלו אחוריים גופא דתבונה וחזרו ישסו"ת אחור באחור**

**ונפלו יסוד ומלכות דישסו"ת**

**וכל אלו האחורים נפלו במקום פנים ואחור דנוקבא דז"א**

**דהיינו מהחזה ולמטה** – עד כאן חוזר המחבר על מה שאמר בסימנים הקודמים.

מכאן ממשיך המחבר ומחדש:

**כל אלו ה ד' אחוריים דאו"א וישסו"ת**

**הם נקראים בינה הנקרא נקודת ציר"י -** ישנם בכללות ד' בחינות אחורים של השכל

של עולם האצילות שנפל – ב' אחורים של אבא ואמא עילאין – ו ב' אחורים של ישראל סבא ותבונה. ואומר המחבר שכל אלו ד' אחורים נקראים בינה.

החידוש כאן הוא חידוש של ערכים – כל האמור כאן הכל "לפי ערכין".

לפי ערכין - לכל האחורים אני קורא בינה – אם כי שישנם אחורים של אבא –

של חכמה, וישנם אחורים של ישראל סבא – אבל היות שכולם אחורים – אני קורא לכולם בינה.

**הנקרא נקודת ציר"י** – בנקודות, בינה היא ציר"י – וממילא, כל האחורים שנפלו

הם בסוד נקודת הציר"י. נציין כאן שע"פ פעמים רבות בכתבי האריז"ל וגם ע"פ דקדוק – צריכים לכתוב נקודה זאת - "צירה". ושוב, נקודת צירה – היא כללות כל האחורים.

**וכל הפנים דאו"א וישסו"ת**

**נקראים חכמה ונקודת פת"ח** – עד כאן דן המחבר באחורים ולא דבר על פנים כלל.

אנו גם חשבנו שאחורים הם יותר מהפנים – בגלל שהם המחזירים את הפרצופים פנים בפנים. כאן מתחילים הפנים לקבל את מקומם הראוי להם – למעלה מהאחורים. ושוב, בכללות – כל הפנים הם חכמה ונקודת הפת"ח.

### \*מושגים - סוד האחורים - ז' המלכים - אחור ופנים - בינה ודעת - חכמה ויראה

פנים ואחור - עד כאן אמרנו שהאחור הוא בעצם דעת – ואמרנו גם שחכמה

מח הימין, ובינה מח השמאל - הם פנים. כאן אומר המחבר שכל מה שבפנים זה חכמה, וכל מה שבאחור זו בינה – ולמה ?

דעת ובינה - כתוב: "אם אין דעת אין בינה - אם אין בינה אין דעת" – וכידוע

בסוד הנקודות שבהן מדבר המחבר – שאין נקודה של דעת. בסוד הנקודות מצאנו נקודת החכמה ונקודת הבינה – ולא נקודה של דעת.

חכמה ויראה - ואם כן, דעת ובינה תלויות זו בזו, וכך תלויות זו בזו גם חכמה

ויראה "אם אין חכמה אין יראה – אם אין יראה אין חכמה". יראה – אותיות ראיה – "אשר יאמר היום בהר הוי' יראה" – מצות ראיה. ולכן חכמה זה בכללות "פנים" – ע"ש הפסוק "חכמת אדם תאיר פניו" – שממנו לומדים בכל מקום שחכמה היא בחינת פנים.

ובינה היא בחינת אחור – מתי בחינת אחור היא דוקא בינה ולא דעת ? בספר

"פלח הרימון" מר' הלל מפאריטש – ישנו מאמר בפרשת חיי שרה המסביר את ענין האחור והפנים. מצאנו זאת גם בליקוטי מוהר"ן על הפסוק "אחור וקדם צרתני" – מוחין של אחור ומוחין של קדם.

### \*מושגים - סוד האחורים - ז' המלכים - אחור ופנים - מהי נפילת אחורים ?

נסביר:

מוחין של אחור – הם בחינת "ימים ידברו ורוב שנים יודיעו חכמה". זאת

חכמה מצטברת – בכל יום לומדים עוד פרק ועוד פרק וכך צוברים יותר ויותר ידע. ואם כן, ידע מצטבר נקרא אחור.

מוחין של פנים - ואילו פנים זאת כבר רוח הקודש כמאמרו של אליה"ו ב"ן

ברכא"ל בגימטריא משי"ח "אמרתי ימים ידברו ורוב שנים יודיעו חכמה, אכן רוח היא באנוש ונשמת שד"י תבינם". כלומר, לשוא תלה את תקוותו בדעת הזקנים – באחוריים – ואין לו אלא לסמוך על "רוח היא באנוש" – היא רוח הקודש שאינה תלויה בגיל.

בראשית השעור אמרנו שאחורים ושלמות האחוריים – הם טבע ראשון וטבע שני – אך לא הסברנו מה קורה כאשר האחוריים נופלים.

נפילת אחורים – אמרנו לגבי טבע ראשון וטבע שני שהם האחוריים במקומם

– כאשר לא נפלו. אמרנו גם שאחוריים בכלל הם "מודעות טבעית" – ואם כן, כאשר האחוריים נופלים – הם נופלים לתוך מודעות עצמית – שהיא ממש חטא עץ הדעת שעל דרך שבירת הכלים. כלומר, שבמקום מודעות טבעית זורמת עם הוי' – זה נופל והופך להיות מודעות עצמית.

דחילו ורחימו – נסביר הסבר נוסף לנפילת האחורים שהיתה בעולם התהו.

טיפת האחורים היא בעצם החסדים וגבורות של טיפת הדעת וממילא זה גם שורש האהבה והיראה – שורש הדחילו ורחימו.

ואם כן, כל זמן שהדחילו ורחימו למעלה באבא ואמא – זה נקרא דחילו ורחימו עילאין – ירא בושת ואהבה רבה.

כאשר הדחילו ורחימו עילאין נופלים – הם נופלים עדיין לתחום האצילות, לדחילו ורחימו תתאין – אהבת עולם ויראה תתאה.

ואם כן, כך אפשר להסביר מהו סוד נפילת האחוריים והאחורים בכלל.

### \*מושגים - סוד האחורים - ז' המלכים - אחור ופנים - תהליך - ברק המבריק

ושוב, המחבר אמר שבכללות – כל האחור זאת בינה וציר"י - וכל הפנים זה חכמה ופת"ח.

מהו בכלל המושג אחור ? – אחור הוא תהליך שלוקח זמן – (מתאחר). ולכן

"אמא עילאה מקננא בכורסיא" – כלומר ראשית הזמן זה בריאה, ובינה היא בריאה דאצילות. ושוב, מדובר במישור מאוד גבוה של תהליך – וגם הידע שהוא תוצאת התהליך – נקרא אחור.

מהו פנים ? - כל ידע שהוא אינטואיציה ראשונית – ברק המבריק על השכל –

בלי שום תהליך קודם פרט להשראת רוח הקודש – נקרא חכמה ופנים. ואם כן, חכמה זה למעלה מהזמן.

ושוב, זהו בכללות מה שכותב כאן המחבר – שכל האחורים הם בינה וציר"יוכל הפנים זה חכמה ופת"ח.

### \*מושגים - סוד האחורים - ז' המלכים - אחור ופנים - מציר"י ולמטה - י"ג נקודות

נקודת פת"ח – אומרים שפת"ח הוא מה שכתוב בכל ספר הזהר "פתח רבי

שמעון" – כלומר, פתח צינור, גילה אור חדש – וראשית הגילוי – היא חכמה.

נמשיך לקרוא את דברי המחבר:

ולכן אנו אומרים שמנקודת ציר"י ואילך

כל הנקודות שהן גימטריא עי"ן נשברו - שבירת הכלים היתה בסוד עיני א"ק. משם

יצאו הכלים שנשברו. מציר"י ולמטה – ישנן רק נקודות ולא קוים.

כתר – קמ"ץ

חכמה – פת"ח

בינה – ציר"י - שתי נקודות.

חסד – סגו"ל - שלוש נקודות.

גבורה – שו"א - שתי נקודות.

תפארת – חול"ם - נקודה אחת למעלה.

נצח – חירי"ק - נקודה אחת למטה.

הו"ד – קבו"ץ - שלוש נקודות באלכסון.

יסוד – שור"ק - נקודה אחת באמצע.

ובסה"כ הן י"ג נקודות.

נקודה מצויירת - כל נקודה היא כמו י' קטנה – וההבדל הוא שאות י' נקראת

"נקודה מצויירת", ואילו נקודה של ניקוד ותנועה נקראת "נקודה בלתי מצויירת". ובכל אופן, נקודה דומה לאות י', ומכאן שערך כל נקודה בגימטריא הוא 10. וממילא, י"ג נקודות ערכן: י"ג \* 10 = 130 = עי"ן.

הנקודות נשברו - המצב הנקודתי במערכת הנקודות, הוא כמו עולם הנקודים

שנשבר. דוקא הנקודות נשברו וזאת מפני שהנקודה מסמלת את חסרון הרחבת הכלי. כלומר, מיקוד של אור – ללא כלי מספיק.

ואם כן, **מנקודת ציר"י ואילך - כל הנקודות שהן גימטריא עי"ן נשברו.**

### \*מושגים - סוד האחורים - ז' המלכים - קמ"ץ ופת"ח נתקיימו - כ"ב כלים

**ונקודות קמ"ץ ופת"ח**

**שהם כתר חכמה נתקיימו** – ניקוד שיש בו קו התקיים ולא נשבר. קו מראה על

יציבות ואיזון, על התפשטות מסוימת. ובסוד הכלי – הקו מראה שישנו כלי מספיק להחזקת האור בלי להשבר. הקמ"ץ היא נקודת הכתר, והפת"ח היא נקודת החכמה – ר"ת כ"ח - ושתיהן נתקיימו.

הפנים נתקיימו - אין אנו אומרים שנקודת הפת"ח הם או"א עילאין – אלא

נקודת הפת"ח הם כל הפנים – ואלו נתקיימו לגמרי. וכל שכן נקודת הקמ"ץ, שגם היא נתקיימה לגמרי ולא נשברה.

הכל ציר"י - כאשר אומר המחבר שכל האחוריים הם בינה – הוא כולל בזה

גם את אחורי נה"י דכתר. וכן כולל גם מה שלא כתוב בכלל ורק נרמז בסימן הבא - שישנם אחוריים שנופלים בעתיק ואפילו למעלה מעלה בא"ק. ואם כן, כל האחורים שנופלים – הכל ציר"י.

**ולכן קמ"ץ ופת"ח הן ב' ווין ו יו"ד אחד**

**גימטריא כ"ב** - כל קו הוא כמו אות ו' קטנה - וערכו בגימטריא 6 – ורואים אנו

שהקו גבוה מן הנקודה שערכה 10. הקמ"ץ, שמורכב מקו למעלה ונקודה למטה - עולה בגימטריא 16, ואילו הפת"ח ערכו 6 – וביחד הם כ"ב. זהו שורשן בתיקון – של כ"ב האותיות.

נחזור ונקרא שוב:

**מנקודת ציר"י ואילך**

**כל הנקודות שהן גימטריא עי"ן נשברו** - וכונת המחבר לומר שנקודת הציר"י שערכה

20 – נפלה, ואילו שאר הנקודות שעולות

110 – נשברו – כך יוסבר בהמשך.

**ונקודות קמ"ץ ופת"ח**

**שהם כתר חכמה נתקיימו**

**ולכן קמ"ץ ופת"ח הן ב' ווין ו יו"ד אחד**

**גימטריא כ"ב** – כ"ב האותיות הם כלים.

ואם כן, זה שהפנים הם גימטריא כ"ב בא כדברי המחבר - **לרמוז שבכתר וחכמה לבד נשארו האורות בתוך הכלים ולא נשברו הכלים**

**וגם מכתר וחכמה מהם נעשו כלים לכל שאר הנקודות**

**ולכך כל ה כ"ב אותיות שהם הכלים**

**נרמזו בכתר וחכמה שהם קמ"ץ ופת"ח** – רמז נוסף ב כ"ב הוא - שמהם נעשו כלים.

בתחילה, כאשר הכל נפל ונשבר – נשארו כתר וחכמה קיימים, וגם לעתיד – כל תיקון הכלים תלוי מהם. על זה כתוב "כולם בחכמה עשית" – שכל עשיית הכלים היא מהחכמה. גם הכתר נקרא חכמה. "חכמה סתימאה" – היא החכמה של הכתר.

### \*מושגים - סוד האחורים - ז' המלכים - קמ"ץ פת"ח - רקיע וניצוץ ורקיע - קרומא

רקיע וניצוץ ורקיע - בתיקוני הזהר מציירים קמ"ץ, וממש למטה ממנו

מציירים פת"ח – וקוראים לזה "רקיע וניצוץ ורקיע". הקו זה רקיע והנקודה זה ניצוץ – והקמ"ץ בעצמו נקרא רקיע וניצוץ, ואילו הפת"ח נקרא רקיע. ואם כן, רקיע ניצוץ רקיע – רומז לסוד האוירא – שהוא מוחא עילאה בתוך הכתר – שיותר גבוה ממוחא סתימאה.

קרומא - ישנו קרום מלמעלה – וישנה נקודת חיה באמצע – וישנו קרומא

דאוירא שלמטה. על סוד זה דובר בחלק ה' של "חסדי דוד הנאמנים" – ואינו כתוב בפרוש בקבלה – אלא בהלכות טריפות – וממילא צריך ללכת לשולחן ערוך כדי להשלים את הסוד הזה שבקושי מוזכר, או אפילו אינו מוזכר בכתבי הקבלה. כמו שישנו קרום, שנקרא רקיע, על המוח למטה מהאוירא – כך ישנו עוד קרום, למעלה מהאוירא ולמטה מהגולגלתא.

ואם כן, קרום למעלה – אוירא – וקרום למטה - עושה את הסוד הזה של רקיע וניצוץ ורקיע. לפי זה, שורש כל הקיום – שורש כל התיקון הוא באוירא –שנקרא החיה שבנפש.

### \*מושגים - סוד האחורים - ז' המלכים - הדעת דרדל"א מאירה באוירא

שורש התיקון - באוירא, בחיה, בניצוץ שבין שני הרקיעים – מאירה הדעת

דרדל"א, וכמו שכל השבירה היא מהדעת – כך כל התיקון הוא מהדעת דרדל"א – זהו שורש התיקון האמיתי.

נחזור:

רקיע - הרקיע העליון נמצא מתחת לגולגלתא ויחסית, הוא שייך לגולגלתא

שבה כידוע מתלבש החסד דעתיק.

רקיע - הרקיע התחתון, שמתחת לאוירא – הקרומא דאוירא – מתיחס דוקא

למוחא – שבו כידוע מתלבשת הגבורה דעתיק.

באמצע – באוירא, בניצוץ שבין שני הרקיעים, שורה הארת הדעת דרדל"א –

שנכללת בתוך הרקיע העליון, ועל כן היא חלק מניקוד הקמ"ץ.

קמ"ץ פת"ח – ואם כן, שתי נקודות אלו, שכנגד הכתר והחכמה – שתיהן יחד

הן סוד הקיום שלא נשבר – וגם סוד עשיית הכלים בעולם התיקון.

**ומבינה ואילך נקודת ציר"י נשברו**

**ואף על פי שנקודת בינה נתקיימה** – חוזר המחבר על הנאמר - שנקודת הבינה לא

נשברה לגמרי, אלא רק האחורים שלה נפלו.

**זה הציר"י הוא על אחורים דחכמה ובינה הנקרא בינה**

**ופנים דחכמה ובינה נקרא פת"ח וחכמה.** – ואם כן, אין כאן קושיה על הבינה – כי

מה שהגדרנו כציר"י הולך רק על אחורים דחכמה ובינה – והם נפלו. ואילו, הפנים דחכמה ובינה – נקרא פת"ח וחכמה – שהתקיימו.

### \*מושגים - סוד האחורים - ז' המלכים - רמזים - נקודות - ג' חטפים - חשמל - חשק

ישנם כאן כמה רמזים מאוד יפים:

ג' חטפים - אנו יודעים שעולם התיקון נקרא בכתבי האריז"ל "מעשה

מרכבה". בעולם התיקון ישנן עוד שלוש נקודות, שבעצם הן הרכבות של הנקודות העצמיות – והם שלושת החטפים – שלושה דברים שהם שורש התיקון – ואותם צריך "לחטוף":

חטף קמץ – עולה בגימטריא 16 ┴ 20 = 36

חטף פתח – עולה בגימטריא 6 ┴ 20 = 26

חטף סגול – עולה בגימטריא 5 \* 10 = 50 - הסגול, החסד –

אומנם נשבר, אבל צריך לחטוף גם אותו.

נקודת הקמ"ץ ┴ נקודת הפת"ח = 16 ┴ 6 = 22 = כ"ב.

סך כל שאר הנקודות עולות 130 = עי"ן – כך כתב המחבר.

סך כל הנקודות: 22 ┴ 130 = 152.

סך ג' החטפים - 36 ┴ 26 ┴ 50 = 112 = הוי' אלהי"ם.

נצרף את ג' החטפים לסך כל ט' הנקודות : 112 ┴ 152 = 264.

בסך הכל ישנן 12 נקודות: 12 \* 22 = 264

כ"ב כלים - החשבון מראה לנו - שהערך הממוצא של כל אחת מי"ב הנקודות

בעולם התיקון הוא כ"ב = 22. וכאמור, כ"ב הוא סוד הכלים בעולם התיקון. ושוב, ערך כל נקודה מבין י"ב הנקודות הוא כ"ב – וממילא כל נקודה היא - בסוד רקיע ניצוץ רקיע – בסוד קמ"ץ ופת"ח שערכם עולה כ"ב – ונתקיימו.

חשמ"ל – קמ"ץ פת"ח הם כמו חשמ"ל, כאשר הקמ"ץ הוא העלם - לשון חש,

ואילו פת"ח הוא גילוי – "פתח פיך ויאירו דבריך" – מלשון מל ומלל.

בתוך ה י"ב פעמים כ"ב – ישנם בעצם פעמיים קמ"ץ פת"ח – בנקודות בעצמן ובתוך חטף קמ"ץ וחטף פת"ח. ואם כן, ישנם פעמיים קמ"ץ פת"ח גלויים – ועוד י' פעמים קמץ פת"ח נסתרים.

"כי בי חשק ואפלטהו" – כותב רבי נחמן מברסלב בליקוטי מוהר"ן – שחשק

הוא סוד הנקודות – ואמת הוא סוד האותיות.

חשק – מנוקד בפסוק – קמ"ץ פת"ח - שעולים כ"ב.

ב"י חשק - הם י"ב פעמים כ"ב - כאשר ב' גלויים ו י' נסתרים – כמוסבר.

לכן גם ניקוד שם הוי' הוא - שו"א חול"ם קמ"ץ - ר"ת חשק.

עד כאן ראינו רמז אחד.

### \*מושגים - סוד האחורים - ז' המלכים - רמזים - נקודות - תגים - טוב"ה אותיות

נראה רמז חשוב יותר:

תגים ע"ג האותיות - כותב האריז"ל בשער הנקודות פרק ו' שלגבי האותיות:

כל האחורים שנפלו מאבא ואמא – אלו האותיות שיש עליהם תג אחד – בד"ק חי"ה.

כל הפנים של אבא ואמא שנתקיימו – אלו האותיות שאין עליהם שום תג – מלאכ"ת סופ"ר.

ז' המלכים שנפלו ומתו – הם האותיות שיש עליהן שלושה תגין – שעטנ"ז ג"ץ.

ושוב, ישנן כאן ג' בחינות: ז' המלכים שנפלו – שעטנ"ז ג"ץ – 7 אותיות.

כל האחורים שנפלו – בד"ק חי"ה – 6 אותיות.

הפנים שנתקיימו – מלאכ"ת סופ"ר – ט' אותיות.

נבדוק את חלוקת האותיות ביחס לחי"ה = 23:

סך הגימטריא של כל כ"ה האותיות הוא - 1495 = חי"ה \* אדנ"י = 23 \* 65.

7 האותיות שמקבלות ג' תגין שם ה ז' מלכים שמתו - שעטנ"ז ג"ץ = 529

529 = □ 23 = חי"ה \* חי"ה = תענו"ג = □ חדו"ה.

ואם כן, כ"ב האותיות עולות 23 \* 65. רק השעטנ"ז ג"ץ עולות 23 \* 23 - וממילא, מה שנשאר הם 23 \* 42 = 966 שהוא המספר הכולל את מה ששייך לחכמה ובינה ביחד – מלאכ"ת סופ"ר ו בד"ק חי"ה.

7 ו 13 – סך כל האותיות 1495 = 23 \* 65 = 23 \* 5 \* 13 = 115 \* 13.

סך אותיות מלאכ"ת סופ"ר ו בד"ק חי"ה 966 = 23 \* 42 = 138 \* 7.

המקובל הראשון רבי אברהם אבולעפיה קורא לחלוקה זאת של כ"ב האותיות – חלוקת טוב"ה:

ט' אותיות בלי תגים – מלאכ"ת סופ"ר

ו' אותיות עם תג אחד – בד"ק חי"ה

ב"ה אותיות עם שלושה תגים – שעטנ"ז ג"ץ - כאן ישנה חלוקה של השבע

ל ב' ו ה'.

ואם כן, ישנה התאמה כאן לתאורו של האריז"ל:

ט' אותיות בלי תגים – מלאכ"ת סופ"ר – אלו הפנים שלא נשברו כלל - חכמה.

ו' אותיות עם תג אחד – בד"ק חי"ה – האחורים שנפלו מאו"א – בינה.

ב"ה אותיות עם ג' תגים – שעטנ"ז ג"ץ – שנשברו ומתו וכלולים בדעת.

כל מה שנשבר – נכלל בדעת - על דרך עמלק שהוא הדעת שבקליפה, "ראשית

גויים עמלק ואחריתו עדי אובד" – הפסוק המקביל ל "אני ראשון ואני אחרון".

ואם כן הדעת גבוהה מכולם – וגם יורדת נמוך מכולם. יום שבירת הדעת הוא ח"י אלול – ועבודתם של הבעש"ט ואדמו"ר הזקן שנולדו ביום זה היא – תיקון הדעת.

נחזור: ט' אותיות מלאכ"ת סופר - פנים ונתקיימו – חכמה.

ו' אותיות בד"ק חי"ה – אחורים שנפלו – בינה .

ב"ה אותיות שעטנ"ז ג"ץ – ז' המלכים שנשברו – דעת.

וממילא, הכל הוא תיקון של ה חב"ד – חכמה, בינה, דעת.

ואם נחזור ליצחק אבינו – "לנוכח אשתו" – נתן את עיניו ב"ה – הוא תיקון הדעת – תיקון השבירה. המנהג העיקרי שנקרא "לנוכח אשתו" – הוא לתת את העינים בכוס בשעת הקידוש. צריך לתת את עיניו ב"ה – בתוך הב"ה של טוב"ה, וממילא גם מעוררים את ה ט"ו של טוב"ה.

הכל ל טוב"ה – טוב"ה הוא שם הגבורות – שורש המלכות של הדעת.

טו"ב = אהו"ה – אלו החסדים של הדעת.

טוב"ה = אהו"י – אלו הגבורות של הדעת.

שתי נקודות הולכות ביחד עם אות ו' – חולם ושורק – התפארת והיסוד – ושתיהן עלו להיכן שהתפשט כלי הכתר. הכתר התפשט והגיע עד לתפארת ז"א – ושם ישנו החולם – אור התפארת, וגם השורק – אור היסוד. נמצאת שם גם המלכות – אבל לה אין ניקוד.

נראה רמז נוסף – אמר המחבר שכל האחוריים נקראים בינה, וכבר הזכרנו

שבמקום אחר אומר המחבר שאחוריים זה בד"ק חי"ה.

שעטנ"ז ג"ץ = □ 23 - ואלו נפלו לגמרי – נשברו ומתו.

בד"ק חי"ה = 129 - האחוריים שנפלו לתחום האצילות – ונקרא בינה.

מלאכ"ת סופ"ר = 837 - פנים - ונקרא חכמה.

נחבר בינה וחכמה בהתאמה:

בד"ק חי"ה ┴ בינ"ה = 196 = □ 14

מלאכ"ת סופ"ר ┴ חכמ"ה = 910 - אמנם המספר 910 אינו ריבוע אך הוא

מושלם יותר מריבוע 5 \* יעקב = 910. מספר זה הוא חצי מ סו"ד הוי' = 1820, הוא מספר הפעמים שמופיע שם הוי' בתורה. 910 = 5\*7\*26 = יהוד"י \* הוי'.

ושוב, ראינו שחכמ"ה כמספר – משלימה את מלאכ"ת סופ"ר - בחינת פנים להיות גילוי שם הוי' – 910 = יהוד"י \* הוי' = 10 \* אמ"ן.

ובינ"ה כמספר – משלימה את בד"ק חי"ה – בחינת אחור להיות שלמות של ריבוע - □ 14. עד כאן למדנו את סימן ק'.