# ספר "סוד הוי' ליראיו" - שער "טעם הבריאה" - פרק ז'

**פרק ז' – אח"כ בא סוד הצמצום הראשון, השארת ה"רשימו מהאור הראשון,**

**והמשכת ה"קו וחוט" משרש התפארת, מדת הרחמים שלאחר התגלות מדת הדין, שבאין סוף כביכול, כמבואר בכתבי האריז"ל. שלב זה, בכללותו, נקרא "אין", שסוד עצם הצמצום הוא "כניסת המאור במקום האור" (שרש התפארת בפנימיות הכתר) ומרומז באות א' של תבת "אין" – סוד מציאות "אלופו של עולם" בכל אתר ואתר ("לית אתר פנוי מניה"). "נקודת הרשימו" שנשאר במקום הצמצום מרומז בנקודת אות ה י' של תבת "אין". המשכת הקו מרומז ב ן' פשוטה של תבת "אין" כמובן. וכן שלש אותיות "אין" מרמזות לכח"ב של פרצוף "אדם קדמון" ("אדם קדמון" נוטריקון אדון כל, כביכול, ואדון סוד התגלות אין, כמבואר בספה"ק):**

**א בכתר דא"ק, י בחכמה דא"ק, ו ן פשוטה ב נ שערי בינה דא"ק – "מחשבה הקדומה" דא"ק. כח"ב דא"ק (פנימיות א"ק) - הוא ה"אין האמיתי" ביחס לארבעה עולמות אבי"ע. הז"ת דא"ק (חיצוניות א"ק) הם ה"יש האמיתי" ביחס לאבי"ע (אצילות הוא בחינת "אין של היש הנברא", ובי"ע הם בסוד "יש מאין"), ונכללו בסוד ה"אין", שהרי כללות א"ק הוא על דרך הכתר הכללי שלאחר הצמצום הראשון (ובחינת "עטרת תפארת" ביחס לכללות כל המדרגות שמעצמותו יתברך ממש כביכול), כאשר אבי"ע הם בסוד ד אותיות הוי' בפרט, שם הוי' של השתלשלות העולמות כנודע. הכתר, שהוא הרצון הנעלם ביחס לכל מה שמתגלה ממנו, מכונה תמיד בשם "אין" כנודע.**

**מסוד ה"אין" נאצלו ונבראו ארבעה עולמות: אצילות, בריאה, יצירה, עשיה, שהם "על דרך" נצח הוד יסוד מלכות, בחינת המעשה ופועל ממש (בסוד "כולם בחכמה עשית", שה"חכמה" נחשבת לעשיה ממש, והיינו כללות עולם העצילות, בחינת חכמה בכלל, וכנודע ש"אבא מקנן באצילות"; וביחס לבי"ע , בבחינת המעשה גופא, הוא "על דרך" הנצח (שהרי הוא "עולם התיקון" שקיים לנצח למעלה מהזמן הנברא) ביחס להוד יסוד מלכות. "בינה (בריאה) עד הוד אתפשטת". "יוצר אור" "כי טוב" בסוד "אמרו צדיק כי טוב", שהוא צדיק יסוד עולם. גלוי מלכותו יתברך הוא בעולם העשיה התחתון דוקא – "והיה הוי' למלך על כל הארץ" דוקא).**

### \*מושגים - טעם הבריאה - התבוננות - אין - הצמצום הראשון - רשימו - קו וחוט

אח"כ בא סוד הצמצום הראשון, - אחרי ההשערה, ש"הוי' שער בעצמו בכח

כל מה שעתיד להיות בפועל" – בא ה"אין" - הצמצום הראשון, ומצמצם את ה"אור אין סוף". ההשערה היא בתוך ה"אור אין סוף" – "גליף גליפו בטהירו עילאה". ואם כן, צריך לצמצם את האור על מנת לאפשר מציאות של עולמות.

צמצום ורשימו – הצמצום הראשון נקרא סילוק, שכביכול הכל מסתלק –

ובכל זאת נשאר רשימו. כאשר צדיק מסתלק מן העיר נשאר רושם בעיר, ויותר מזה - כאשר צדיק מסתלק מן העולם – נשאר רושם לעולם ועד. הכלל הגדול אומר שכל דבר שבקדושה משאיר רושם. ואם כן, זה נקרא "הסתלקות" – אבל נשאר רושם, שלפעמים יש בו אפשרות להתקשר לעצמות הדבר שהסתלק – אפילו יותר ממה שהיתה קודם.

מוסבר בתניא לגבי צדיק שהסתלק – כל זמן שהצדיק חי אפשר להתקשר אליו דרך מה שמאיר בגופו – אך מרגע שהסתלק הצדיק – אפשר להתקשר גם לעצם שלו.

רשימו – הרשימו אינו אלא כח הגבול שבא"ס – ועם זאת, דוקא באמצעותו

יתכן וניתן להתקשר לעצמות ממש – אפילו יותר מאשר דרך ה"אור אין סוף" שלו – שהאיר בתחילה לפני הצמצום הראשון.

**השארת ה"רשימו מהאור הראשון,**

**והמשכת ה"קו וחוט"** – "קו וחוט" גם הוא צמצום – אלא שהוא צמצום מלשון

ריכוז ה"אור אין סוף" במקום החלל שנוצר ע"י הסתלקות האור הראשון.

צמצום, רשימו, קו וחוט – ואם כן, אלו שלושה דברים שקורים בדרך כלל –

צמצום, רשימו, קו וחוט.

**והמשכת ה"קו וחוט" משרש התפארת,**

**מדת הרחמים שלאחר התגלות מדת הדין,**

**שבאין סוף כביכול, כמבואר בכתבי האריז"ל.** - כתוב בקבלה ש"קו וחוט" נמשך

משורש התפארת, היא מידת הרחמים, שלאחר התגלות מידת הדין.

מידת הרחמים - הקו שנמשך לתוך חלל הצמצום – אלו הרחמים, התפארת –

כמו שאומרים חז"ל לגבי בריאת העולם, ומובא ע"י רש"י – "שבתחלה עלה במחשבה לבראתו במדת הדין, ראה שאין העולם מתקיים, הקדים מדת רחמים ושתפה למדת הדין, היינו דכתיב ביום עשות הוי' אלהי"ם ארץ ושמים".

וכתוב, שהקו הוא מידת הרחמים – לגבי הצמצום שהוא מידת הדין.

שלב זה, בכללותו, נקרא "אין", - כל שלושה דברים אלו – צמצום, רשימו, קו –

נכללים יחד במדרגת "אין" – כלומר, "אין" ביחס לאור אין סוף שהיה גלוי לפני הצמצום.

### \*מושגים - טעם הבריאה - התבוננות - אין - יש, אין, יש - ב' מדרגות ב"אין"

ישנן שלוש מדרגות – יש, אין, יש - שתי מדרגות של יש ובאמצע – אין.

היש האמיתי – הוי' הוא ה"יש האמיתי".

היש הנברא – העולם הנראה לנו הוא ה"יש הנברא".

באמצע, בין שתי מדרגות היש – ישנו "אין".

ה"אין" הכולל ביותר – הוא הצמצום על כל שלביו – צמצום, רשימו, קו. במקום אחר הסברנו שה"צמצום, רשימו, קו" – הוא סוד הנשמות, שהן הממוצע בין האלוקות לבין העולמות. מדרגת העולמות מתחילה מ"אדם קדמון" – שהוא כבר התחלה של מציאות.

"אין" - ואם כן, אם נקרא לכל ה "אור אין סוף" שלפני הצמצום - "יש

אמיתי", ולכל העולמות א"ק אבי"ע – "יש נברא" – ישאר סוד הצמצום, על כל שלביו – הוא ה"אין" – ממוצע בין ה"יש האמיתי" ל"יש הנברא". כלומר, מדרגה זו היא "אין", כלום - לגבי כל מה שהיה קודם – ונעלם לגבי מה שיבוא אח"כ.

ושוב, "אין" הוא תמיד "תרתי משמע" – "בטל" ביחס לקודמו, ו"נעלם" ביחס לבא אחריו. וכאמור, ה"אין" הוא הממוצע בין ה"יש האמיתי" ובין ה"יש הנברא".

לפעמים נכלל בתוך ה"אין" – גם הכתר של המציאות הבאה. הכתר של כל העולמות הוא א"ק בעצמו – ולכן ישנה אפשרות לכלול גם את א"ק בתוך ה"אין". אפשר לומר שה"אין" זה הצמצום והרשימו והקו כלומר, הממוצע בין מה שהיה קודם הצמצום הראשון לבין כל העולמות א"ק אבי"ע. או, כיון שא"ק הוא כתר ו"אין" ביחס לארבעת העולמות אבי"ע – אפשר לכלול גם אותו בממוצע שנקרא "אין".

ב' מדרגות ב"אין" – ואם כן, נראה בהמשך שישנן ב' מדרגות ב"אין":

א – "אין" בו נכללים ג' השלבים – צמצום, רשימו, קו.

א – "אין" בו נכלל גם א"ק עם ג' שלבי הצמצום.

ואם כן, ישנו "אין" של ג' מדרגות – צמצום, רשימו, קו – וישנו עוד "אין" של התפשטות נעלמת שנקרא אדם קדמון. ואחרי ה"אין" מתחיל ה"יש הנברא" של אבי"ע.

גם עולם האצילות הוא "אין" ביחס לבי"ע – אלא שהוא נקרא "האין של היש" – כלומר, אין, שהיש ממש יוצא ממנו. וכידוע, שחכמה נקראת "אין" ובינה נקראת "יש" – והוא היחס שבין אצילות לבריאה.

והחכמה מאין תמצא – החכמה נמצאת מתוך ה"אין" והיא כבר "יש" לגבי

ה"אין" של הכתר שהוא ה"אין האמיתי" – וכאמור, א"ק הוא הכתר של כל העולמות. ושוב, א"ק גם הוא "אין" – אבל "אין" של התפשטות נעלמת מתוך ה"אין האמיתי" – שהוא הצמצום הרשימו והקו.

אחרי שלמדנו שה"אין" כולל ג' שלבים צמצום, רשימו, קו - נחזור ללשון המאמר:

### \*מושגים - טעם הבריאה - התבוננות - אין - סוד הצמצום, המאור נכנס במקום האור

**שסוד עצם הצמצום הוא**

**"כניסת המאור במקום האור" –** למדנו פעמים רבות את לשונו של האדמו"ר

האמצעי – שסוד עצם הצמצום הוא "שהמאור נכנס במקום האור". המאור, העצמות – נכנס ותופס כביכול את מקום האור. ושוב, האור זאת "היכולת לגלות" את העצם – ובא העצם בעצמו ותופס את מקומו.

למה הדבר דומה ? אתה נותן שעור מתורת הרבי ופתאום נכנס הרבי בעצמו – וממילא אתה משתתק – המאור תפס את מקום האור. קודם האיר האור ב"גילוי אין סוף" – ובא עצם המאור בהפתעה ותפס את מקום האור. ואם כן, תוצאת הצמצום הראשון של סילוק ה"אור אין סוף" – היא דוקא המצאות יתר של העצמות במקום החלל.

**(שרש התפארת בפנימיות הכתר)** – ספירת התפארת נקראת בלשון החסידות

"בריח התיכון" – המבריח מן הקצה אל הקצה. כלומר, התפארת עולה עד פנימיות הכתר – ששם נמצא שורשה - ולכן השם הקדוש של התפארת הוא שם הוי' – שם המיוחד. אח"כ, יורדת התפארת עד המלכות ובכך היא משמשת "בריח התיכון" המבריח מן הקצה אל הקצה.

וכאמור, אצלנו מדרגת ה"אין" היא במקום התפארת. בהתבוננות הזאת אין דעת – ולכן בציור עומד ה"אין" בקו האמצעי, בדיוק למטה מן העצמות – ומקבל מן העצמות בלי כל מתווך. ושוב, ישנה ב"אין" קבלה ישירה מהעצמות ממש – יותר מכל המדרגות שמנינו עד עתה:

העלם וגלוי – השעשועים העצמיים.

התפשטות השערה – הרצון להטיב ומחשבת אנא אמלוך – והגליף גליפו.

המצאות העצמות - ושוב, ישנו משהו ב"אין", בצמצום – שעולה עד פנימיות

הכתר ונקרא "שורש התפארת בפנימיות הכתר" – וזה ענין "כניסת המאור במקום האור". סוד זה, האומר שבצמצום ישנו גילוי של העצמות ממש – על מנת לתפוס את מקום האור ועל ידי כך להעלימו – הוא סוד "שורש התפארת בפנימיות הכתר" – כלומר, שורש ה"אין" בפנימיות ה"עצמות". וממילא, באמצעות הרשימו אפשר להתקשר לעצמות – אפילו יותר מאשר דרך ה"אור אין סוף".

### \*מושגים - טעם הבריאה - התבוננות - אין - אלופו של עולם - נקודת הרשימו

נמשיך ונתבונן בג' אותיות המילה "אין":

**ומרומז באות א' של תבת "אין" –**

**סוד מציאות "אלופו של עולם" בכל אתר ואתר**

**("לית אתר פנוי מניה").** – אות א' של "אין" היא כנגד "אלופו של עולם" בלשון

חז"ל. ואם כן, אות א' מייצגת כאן את המצאות היתר של העצמות בצמצום – "כניסת המאור במקום האור".

**"נקודת הרשימו" שנשאר במקום הצמצום**

**מרומז בנקודת אות ה י' של תבת "אין".**  – כל הרשימו נקרא "נקודה אחת" -

ועל פי ספר "עמק המלך" מר' ישראל שרוג שקבל מהאריז"ל – נקודת הרשימו היא נקודת ה י' האחרונה של שם ס"ג - יו"ד ה"י וא"ו ה"י. ואם כן, אות יו"ד האחרונה – שיוצרת אח"כ את כל מציאות העולמות – היא אות י' אחרונה של מילוי אות ה' אחרונה של שם ס"ג שהיה במלבוש – כך כתוב ב"עמק המלך".

ושוב, הרשימו היא נקודה אחת שנשארת – וכל נקודה היא י' – וזה סוד אות י' של המילה "אין" – הרשימו שנשאר לאחר א' – לאחר הצמצום שהתחולל כתוצאה של "כניסת המאור במקום האור".

### \*מושגים - טעם הבריאה - התבוננות - אין - קו - ן' פשוטה - יורדת לעולמות בי"ע

**המשכת הקו מרומז ב ן' פשוטה**

**של תבת "אין" כמובן.** – אות ן' פשוטה – זה הקו שמתלבש בפנימיות א"ק –

עד למטה מטה – בלשונו של אדמו"ר הזקן. אף על פי שכתוב בכתבי האריז"ל שהקו מסתיים בסוף עולם האצילות – ואינו בוקע לתוך עולם הבריאה – מסביר האדמו"ר הזקן בתניא שמדובר בכתבי האריז"ל רק על "הגלוי של הקו" – ואילו "עצמות הקו" מתלבש עד סוף רגלי א"ק המגיעות עד סוף עולם העשיה – עד למטה מטה.

ואם כן, "גלוי הקו" – זאת האות ו'.

ואילו "עצמות הקו" – זאת האות ן'.

לגבי השורה בה נכתבות האותיות – ישנן ד' סוגי אותיות:

אות ל - שנוגעת בקו התחתון – ועולה מעל לקו העליון – "מגדל פורח באויר".

אות י – שתלויה בשורה ואינה מגיעה לקו התחתון.

אותיות – א ב ג ד ה ו ז ח ט כ מ ם נ ס ע פ צ ר ש ת – שממלאות את השורה .

אותיות – ק, ך , ן , ף , ץ – שיורדות מתחת לקו התחתון.

ן' פשוטה - מוסבר בקבלה שכל אות שמגיעה עד השורה, עד הקו המשורטט

ע"ג הקלף – מסמלת גילוי שמגיע עד תחתית עולם האצילות. ה' האותיות היורדות מתחת לקו התחתון – הן אותיות שיש מהן המשכה לעולמות התחתונים בי"ע. וכמובן, יש בזה חיוב ושלילה – כאשר השלילה היא מתוך כך שעלולה להיות מזה סוד יניקת החיצונים. החיוב שבתופעה זאת הוא הפוך בדיוק – ובא לידי ביטוי באות ק: אות ק יורדת למטה ומניקה את הקליפות – ק' ר"ת קליפה, וההפך מזה אות ק' היא ר"ת קדוש – "אין קדוש כהוי'" – "איהו תפיס בכולהו עלמין ולית מאן דתפיס ביה" – הוא יורד ונמצא בתוך המציאות של כל העולמות – ואין מי שיתפוס בו.

וכאמור, גם אות ן' פשוטה יורדת מתחת לשורת האצילות לעולמות בי"ע - וכתוב בחסידות שעיקר ענינה הוא להמשיך אור למטה – עד סוף כל המדרגות.

מכאן נעמוד על היחס בין אות ו' לבין אות ן':

אות ו' היא קו, וגם אות ן' פשוטה היא קו. בשאר האותיות היורדות מתחת לשורה ישנו דבר נוסף וחיצוני יותר שמלביש את הקו של אות ו'. - לעומתן – הרגל של אות ק' היא ז' – ואינה קו כלל.

י, ו, ן – ישנו סוד של אותיות י' ו' ן' – נקודת ה י' מתחילה לרדת כאות ו' –

ואח"כ יורדת לגמרי, מטה מטה. כאשר מדובר בקליפות זה נקרא יון – "טבעתי ביון מצולה ואין מעמד". ושוב, כאשר מדובר בקליפה – אות י' טובעת – וכאשר מדובר בקדושה נעשה ברור הטבע ותיקון הטבע – עד להמשכת גלוי אנכ"י = טב"ע בתוך הטבע.

נחזור:

"גלוי הקו", הוא מה שכתוב בכתבי האריז"ל, ומתגלה רק עד סוף עולם האצילות – כמו אות ו'. אבל "עצמות הקו" יורד עד סוף רגלי א"ק – כמו אות ן' פשוטה. ואם כן, הקו ממש נמצא עד סוף העולם הזה. ומכיון שסיום עצמות הקו בעולם הזה – לכן יש בזה אור חוזר מלמטה למעלה - בבחינת כתר .

### \*מושגים - טעם הבריאה - התבוננות - אין - ג' מדרגות בא"ק - אדון - ב' בחי' בת"ת

ואם כן, הסברנו התבוננות אחת במילה "אין" – והיא ש"אין" הם שלושה שלבים – בין ה"אור אין סוף" לבין התחלת מציאות העולמות. וממילא, מדרגה זו היא "אין" ביחס "לאור אין סוף", ונעלם ו"אין" לגבי העולמות המתהוים.

כמו כן, אמרנו שגם א"ק נקרא "אין" – בגלל שהוא הכתר הכללי לגבי אבי"ע, וכתר בכל מקום נקרא "אין".

ואם גם א"ק נקרא "אין" – הרי שבמילה "אין" ישנן שתי כונות:

א - הכונה הפנימית עליה דיברנו והיא שה"אין" כולל – צמצום, רשימו, קו.

ב – כונה חיצונית, המלבישה את הפנימיות – והיא שה"אין" כולל שלוש

מדרגות של א"ק.

שתי מדרגות בתפארת – ואם כן, שתי כונות אלו של "אין", הן שתי מדרגות

בתפארת – שה"אין" מכוון כנגדה. ע"פ מאמר הזהר "יעקב מלבר משה מלגו" – מסבירים שישנן שתי מדרגות בתפארת. בכל פעם שמתבוננים בתפארת – צריכים למצוא את "נשמת התפארת" שהיא הדעת בד"כ. בהתבוננות שלנו כאן הדעת נעלמת – ופנימיות התפארת היא הסוד שהסברנו והוא שה"אין" הוא בסוד "ממוצע המחבר" ובו ג' מדרגות – צמצום, רשימו, קו. ואילו חיצוניות התפארת זה א"ק.

איך אני יודע שאדם קדמון שייך לתפארת ? – "כתפארת אדם לשבת בית". בין כל המדרגות שאנו מונים – היחיד שנקרא בשם "אדם" – הוא אדם קדמון, ועל אדם כתוב "כתפארת אדם" – כלומר, שאדם הוא בחינת תפארת.

יעקב אבינו הוא מידת התפארת, ועליו כתוב "שופריה דיעקב כעין שופריה דאדם קדמאה". ואם כן, היופי והתפארת החיצונית זה א"ק – ואילו הפנימיות, שהיא כמו הדעת – אלו ג' המדרגות – צמצום, רשימו, קו.

נחזור – אנו עוסקים עכשיו ברמז השני – בו "אין" - רומז לא"ק:

וכן שלש אותיות "אין"

מרמזות לכח"ב של פרצוף "אדם קדמון" – דבר זה כתוב בפרוש בקבלה ששלוש

אותיות "אין" הן כח"ב – בין היתר גם בספר הפרדס:

א – כתר

י – חכמה

ן – בינה

### \*מושגים - טעם הבריאה - התבוננות - אין - כח"ב דא"ק - המחשבה הקדומה דא"ק

כתר דא"ק - וכמובן, השאלה איפה הכח"ב האלו ממוקמים ? – ולפי דרכנו,

אלו כתר, חכמה, בינה – של א"ק. היסוד הזה של כח"ב דא"ק נמצא בתחילת מאמרו של ר' הלל על מאמר הזהר "בריש הורמנותא דמלכא". וצריך לומר שמדרגת העצמות שב"אין" – "כניסת המאור במקום האור" – שורה בכתר דא"ק. ושוב, סוד זה של עצם הצמצום – הוא "כניסת המאור במקום האור" וצריך לומר שהאמונה הזאת, הגלוי הזה, ההכרה הזאת – שורה בכתר דא"ק.

וזהו הפרוש של כתר דא"ק – כאילו שכתר דא"ק הוא מעין "כלי" נעלם להכיר בסוד של "כניסת המאור במקום האור".

חכמה דא"ק – החכמה דא"ק היא התקשרות והכרה בנקודת הרשימו.

בינה דא"ק – בינה דא"ק נקראת בלשון החסידות - "המחשבה הקדומה

דא"ק". בא"ק נמצאת התוכנית "בפועל", של ההשערה "בכח". מה שהיה לפני הצמצום "השערה בכח" – בא בפועל בא"ק בסוד "המחשבה הקדומה דא"ק". על ה"מחשבה הקדומה דא"ק" כתוב "כולם נסקרים בסקירה אחת". ומאחר שמחשבה קדומה זאת אינה אלא התגשמות ההשערה שהיתה בכח בתוך ה"אין סוף" – ממילא צריך להיות איזה "חוט" שמחבר אותם – והוא ה"קו".

### \*מושגים - טעם הבריאה - התבוננות - אין - נקודת הרשימו - קו - עירבוביא

קו – ואם כן, זהו הפשט של ה"קו" – ה"קו" מגלה את התוכנית. כתוב

שה"קו" מגלה את התוכנית "דרך נקודת הרשימו" – כאשר הקו יוצא מן המלבוש, הוא יוצא דרך נקודת הרשימו – וזה נקרא שהגילוי בבינה דא"ק בא דרך חכמה דא"ק.

שוב, חכמה דא"ק – זאת "הכרה במציאות הרשימו" – וקשורה עם נקודת אות י' של "אין", ודרך הכרה זו במציאות הרשימו בוקע ה"קו" – "אז יבקע כשחר אורך" – ומגלה את כל התוכנית שהיתה ב"השערה" – איך שעברה בסוד "אור וחושך משתמשים בעירבוביא" (הכל יחד) בנקודת הרשימו.

נסביר – "נקודת הרשימו" היא שלב ממוצע בתוכנית – בין ההשערה בכח לבין התכנית בפועל – וממילא, ככל ממוצע - כללה גם היא את התכנית. היתה השערה בכח של התוכנית באוא"ס שלפני הצמצום – וישנו הפועל של התוכנית, כאשר רואים את התכנית – זאת "המחשבה הקדומה דא"ק". וישנה התכנית כאשר יצאה מן הכח – אבל לפועל לא הגיעה עדיין – זאת התכנית כמו שהיא ב"נקודת הרשימו". ב"נקודת הרשימו" הכל נמצא – אבל באופן מעורב. ולכן כתוב על "נקודת הרשימו" "אור וחושך משתמשים בעירבוביא". ואח"כ, הקו שבוקע מתוך הרשימו – שם כל דבר על מקומו איך שצריך להיות בהתאם ל"השערה" ש"באור אין סוף".

נסכם - הסברנו איך שג' המדרגות של כח"ב דא"ק – מגלות את ה"אין" היותר פנימי – הוא סוד ה"צמצום, רשימו, קו".

### \*מושגים - טעם הבריאה - התבוננות - אין - אדון כל - אדו"ן עול"ם - טן דו

נמשיך עם רמז חשבוני:

("אדם קדמון" נוטריקון אדון כל, כביכול,

ואדון סוד התגלות אין,

כמבואר בספה"ק): - אם נקח ונצרף את שתי האותיות הראשונות של המילה

אדם, וכן את שתי האותיות האחרונות של קדמון – נראה שהביטוי "אדם קדמון" הוא נוטריקון "אדון". וכתוב בקבלה שלגבי העולמות – א"ק נקרא "אדון כל" – אדון כל העולמות.

בספר "שני לוחות הברית" כתוב שכאשר אומרים "אדון עולם" בבוקר צריך לכוון אדו"ן = אי"ן ו עול"ם = סו"ף. כלומר הביטוי אדו"ן עול"ם עולה בגימטריא אי"ן סו"ף.

ושוב, א"ק ביחס ל"אין" היותר פנימי – הוא כמו "אדון", וההבדל בין "אדון" ל "אין" הוא שבמילה אדון ישנן אותיות ד"ו = י' במקום אות י' של "אין".

דו - אות י' במילוי נכתבת יו"ד, כאשר ו"ד = י'. כתוב בקבלה שאותיות ד"ו –

הן בסוד "דו פרצופין" – דו הם שנים בארמית - כמו השורש של "אור וחושך שמשמשים בעירבוביא". "ברישא חשוכא והדר נהורא" – השנים הם "דו" – השורש של מלכות וז"א. "טן דו" הם שני גופים יחד – ודוקא כאשר הנקבה קודמת לזכר. אות ד' היא הנקבה ואות ו' הוא הזכר – וכאשר מתגלים השנים – קודם מתגלה אות ד', הנקבה – ברישא חשוכא,

ורק אח"כ מתגלה אות ו', הזכר – והדר נהורא – "דרכו של איש לחזר אחר אשה".

**א בכתר דא"ק, י בחכמה דא"ק,**

**ו ן פשוטה ב נ שערי בינה דא"ק** – אות ן' פשוטה של "אין" עולה ן' = 50 , והם נ'

שערי בינה דא"ק.

**"מחשבה הקדומה" דא"ק.** – הסברנו קודם ש נ' שערי בינה, היא אות ן' של

המילה "אין" – והיא "המחשבה הקדומה דא"ק".

**כח"ב דא"ק (פנימיות א"ק)** – כאמור, כח"ב הם הפנימיות בכל מקום – וכאן הם

פנימיות א"ק.

### \*מושגים - טעם הבריאה - התבוננות - אין - אין אמיתי - יש אמיתי - אין של היש

ואם כן, פנימיות א"ק - הוא ה"אין האמיתי" ביחס לארבעה עולמות אבי"ע.

**הז"ת דא"ק (חיצוניות א"ק)** – הז"ת בכל מקום הם החיצוניות.

אין אמיתי - ושוב, אמרנו כאן שאפילו ה"אין" החיצוני – זה עדיין פנימיות

א"ק – שהרי הוא ה"אין האמיתי" לגבי אבי"ע.

יש אמיתי - וכך הז"ת דא"ק שהם חיצוניות א"ק – הם ה"יש האמיתי" לגבי

אבי"ע. וזה אינו היש האמיתי שקודם ל"אין".

**הז"ת דא"ק הם ה"יש האמיתי" ביחס לאבי"ע**

**(אצילות הוא בחינת "אין של היש הנברא",**

**ובי"ע הם בסוד "יש מאין"),** - ישנן הרבה מדרגות של "יש ואין". קודם אמרנו

שבדרך כלל הם - יש, אין, יש – כלומר:

יש – "אור אין סוף".

אין – צמצום.

יש – העולמות.

הרבה פעמים אומרים שהכתר בעצמו כולל – "אין אמיתי" ו "יש אמיתי". כלומר, חציו העליון של הכתר הוא "אין אמיתי" ו חציו התחתון של הכתר הוא "יש אמיתי" – ביחס לספירות שבאות אח"כ. כאשר מדברים על "המאציל של האצילות" – הוא א"ק, בתור יש - הרי שמדברים בעצם על הז"ת דא"ק שהם "יש אמיתי" לגבי העולמות התחתונים, החל מהאצילות ולמטה. וממילא, כח"ב דא"ק שהם פנימיות א"ק – זה "אין אמיתי" לגבי עולמות אבי"ע.

נחזור:

ה"אין האמיתי" של כל כללות ההויה – הם כח"ב דא"ק - פנימיות א"ק.

ה"יש האמיתי" של כל כללות ההויה – הם ז"ת דא"ק – חיצוניות א"ק.

ה"אין של היש" של כל כללות ההויה – זה עולם האצילות.

"היש הנברא" של כללות ההויה – הם העולמות התחתונים בי"ע.

### \*מושגים - טעם הבריאה - התבוננות - אין - עטרת תפארת - הרצון לעולמות

ואם כן, הז"ת דא"ק – שהם היש האמיתי ביחס לבי"ע – נכללו בסוד ה"אין".

**ונכללו בסוד ה"אין", שהרי כללות א"ק הוא על דרך הכתר הכללי שלאחר הצמצום הראשון (ובחינת "עטרת תפארת" ביחס לכללות כל המדרגות שמעצמותו יתברך ממש כביכול), -** כאמור, א"ק הוא כתר ואין לגבי עולמות אבי"ע – ולגבי עשר

המדרגות שאנו מתבוננים בהן, מהעצמות ועד לעולם העשיה – "אין" הוא כנגד התפארת – "עטרת תפארת" – תפארת שהוא כתר.

עטרת תפארת – זה שתפארת בכלל – הוא כתר בפרט – הוא בסוד הפסוק

"עטרת תפארת" - וזאת אינה "עטרת היסוד". כאן התפארת היא עטרת – התפארת היא העטרה והכתר ביחס לעולמות אבי"ע שלמטה ממנה. ושוב, הכתר הכללי של כל העולמות – היא התפארת של כל ההתבוננות שלנו.

**כאשר אבי"ע הם בסוד ד אותיות הוי' בפרט, שם הוי' של השתלשלות העולמות כנודע. הכתר, שהוא הרצון הנעלם ביחס לכל מה שמתגלה ממנו, מכונה תמיד בשם "אין" כנודע.** – וזה מה שכבר נאמר, שבכל הקבלה הכתר מכונה בשם "אין".

ואם כן, א"ק הוא הכתר של כל העולמות, כנגד קוצו של י' – ואילו העולמות אבי"ע הם בסוד ד' אותיות שם הוי'.

הרצון לעולמות - הכתר בכל מקום הוא "הרצון הכללי לאותו הדבר" - גם

הרצון וגם המחשבה הנעלמת לאותו הדבר. ולכן ישנו "הרצון הקדום" של א"ק, וישנה "המחשבה הקדומה של א"ק" – וכאמור, הרצון הוא ה"אין" לגבי אותו הדבר שיוצא ממנו.

סיכום - עד כאן התבוננו ב"אין" שכנגד התפארת. למדנו ב"אין" שני ממדים

– ממד פנימי שנכללים בו – צמצום, רשימו, קו, וממד חיצוני שהוא ה כח"ב דא"ק. הכח"ב דא"ק זו פנימיות א"ק – ו"אין אמיתי" ביחס לעולמות אבי"ע. כמו כן הסברנו שבממד החיצוני של פנימיות א"ק, שאלו הכח"ב דא"ק – ישנה גם ההתגלות של הממד הפנימי שב"אין" – עצם סוד הצמצום, רשימו, קו. וכן, אם נתיחס רק לממד החיצוני של פנימיות א"ק – אפשר לקראו "אדון" ביחס ל"אין".

### \*מושגים - טעם הבריאה - אבי"ע - אצילות, בריאה - נהי"מ - כולם בחכמה עשית

**מסוד ה"אין" נאצלו ונבראו ארבעה עולמות:** - אמנם הם ארבעה עולמות – אבל

נכללו הארבעה בשתי מילים – אצילות, בריאה – נאצלו ונבראו. כלומר, שכל שלושת העולמות בי"ע – נקראים "בריאה", יש מאין.

**אצילות, בריאה, יצירה, עשיה,**

**שהם "על דרך" נצח הוד יסוד מלכות,** - עולמות אבי"ע הם "על דרך" נצח, הוד

יסוד, מלכות – כמו שראינו שא"ק והצמצום הם "על דרך" תפארת. ואם כן: אצילות – נצח

בריאה – הוד

יצירה – יסוד

עשיה – מלכות.

**בחינת המעשה ופועל ממש (בסוד "כולם בחכמה עשית",**

**שה"חכמה" נחשבת לעשיה ממש, והיינו כללות עולם האצילות,**

**בחינת חכמה בכלל ,**

**וכנודע ש"אבא מקנן באצילות"**; - כאמור, ארבעת העולמות אבי"ע הם כנגד ד'

אותיות שם הוי' – כאשר האצילות היא כנגד אות י' וחכמה – אבא בסוד הפרצופים.

כולם בחכמה עשית – פשט הפסוק הוא - שהוי' עשה את הכל בחכמה. מפרש

האדמו"ר הזקן בתניא – שהחכמה בעצמה נחשבת מעשה. החכמה, שאצלנו היא הדבר היותר רוחני – לגבי הקב"ה, נחשבת היא רק כמעשה ממש. נסביר כאן – שהחכמה, שזה הדבר האלוקי ממש לגבינו – זאת האצילות, שהיא גופא נחשבת כעשיה. והתחלת העשיה היא הנצח – שהרי נהי"מ הן מידות של מעשה בפועל ממש.

**וביחס לבי"ע , בבחינת המעשה גופא,**

**הוא "על דרך" הנצח** – אמרנו שכל ה נהי"מ הן מידות של מעשה – אבל כאן,

בהתבוננות שלנו - האצילות היא הנצח של המעשה – כלומר, תחילת המעשה.

**(שהרי הוא "עולם התיקון" שקיים**

**לנצח למעלה מהזמן הנברא)–**

**ביחס להוד יסוד מלכות.** - האצילות הראשונה היא עולם הנקודים שנשבר –

ואילו עולם התיקון, היא האצילות המתוקנת – שקיימת לנצח - למעלה מהזמן הנברא. יוצא מזה, שהמעשה מתחיל מנקודת השפעת הנצחיות שישנה במעשה.

חכם לב יקח מצוות – הפסוק מדבר על החוש של החכמה להרגיש בנצחיות

מעשה המצוה. וממילא, כמה שהוא יותר "חכם לב" – כך הוא "יקח מצוות" – כלומר, יוזם מצוות. שוב, לפי ערך חכמתו – כך הוא יוזם מצוות כל הזמן. הבטחון והיוזמה של הקדושה באה מתוך חכמת הלב – שהיא הנצח, תחילת המעשה, ראשית המעשה של הקדושה.

### \*מושגים - טעם הבריאה - בריאה - בינה עד הוד אתפשטת - יצירה - יוצר אור - מלך

**"בינה (בריאה) עד הוד אתפשטת".** – הבינה מתפשטת עד הוד – והיא סוד עולם

הבריאה. הוד זה אור – אבל אור היולי – ולכן יוצא מזה גם חשך – "יוצר אור ובורא חשך". החשך במעשה בראשית הוא החומר ההיולי שכולל בתוכו את כל ד' היסודות ארמ"ע – אש, רוח, מים, עפר – כך מפרש הרמב"ן.

**"יוצר אור" "כי טוב"**

**בסוד "אמרו צדיק כי טוב",**

**שהוא צדיק יסוד עולם.** – על היצירה כתוב "יוצר אור" ועל האור כתוב "וירא

אלהי"ם את האור כי טוב". הרמז של ר' אברהם אבולעפיא אומר – כח היוצר = יורה כחץ – וזה הולך יחד עם היסוד – "צדיק יסוד עולם". זהו סוד המשכת הטיפה מהצדיק יסוד עולם.

אור זרוע לצדיק – מכיון שהאור זרוע לו – הוא יוצר את האור. או"ר = ר"ז

סו"ד = ע' , וממילא, ר"ז ┴ סו"ד = זר"ע. סוד זה כמו "עלמא דאתכסיא" – כלומר, שישנה מציאות מכוסה, ואילו רז בכל מקום הוא "נושא הפכים". ואם כן, הרז, שהוא נושא הפכים – מסתתר בתוך הסודות.

ושוב, היסוד הוא "כח היוצר" ="יורה כחץ" – כנגד היצירה בהתבוננות שלנו.

**גלוי מלכותו יתברך הוא בעולם העשיה התחתון דוקא –**

**"והיה הוי' למלך על כל הארץ" דוקא).** – מלכות הוי' מתגלית רק למטה בעולם

העשיה – שהיא העשיה שבעשיה כמו שהוסבר. אמרנו שכל הנהי"מ הם אבי"ע – וכולם בסוד מעשה. אבל "המעשה הוא העיקר" – זה רק בעשיה שבעשיה – העולם התחתון דוקא. ושם ישנה גילוי מלכותו יתברך דוקא.

"והיה הוי' למלך על כל הארץ"

עד כאן למדנו את פרק ז' בשער טעם הבריאה.