# ספר "סוד הוי' ליראיו" - שער "טעם הבריאה" – פרקים ח'-י"ב

## ספר "סוד הוי' ליראיו" - שער "טעם הבריאה" - פרק ח'

**פרק ח' - נמצאנו למדים שכללות תהליך הבריאה – סוד מעשה בראשית – "דומה"**

**לסוד "עשר ספירות בלימה" ( ששרשן הוא ארבע אותיות שם הוי' כנודע ) על דרך זה:**

עצמות

העלם גלוי

התפשטות השערה

אין

אצילות בריאה

יצירה

עשיה

אחרי כל ההסברים – הגענו לשלמות ציור עשר מדרגות בבריאה – שדומה לסוד "עשר ספירות בלימה".

עד כאן השעור השביעי.

### שעור שמיני

## ספר "סוד הוי' ליראיו" - שער "טעם הבריאה" - פרק ט'

**פרק ט' – והנה עצמות, העלם, גלוי, התפשטות, השערה, אין, אצילות, בריאה,**

**יצירה, עשיה עולה א פעמים ח בחזקת ד ( ד אלפים ו צו, שבסוד ה "עגול" עולה מאה – י ברבוע) – סוד "הוי' אחד – והוא סוד "מעשה מרכבה", אמיתת הגלוי של "דירה בתחתונים", איך שהכל אחד ממש (והוא אדם חוה, שבשלוב הם אחד ומה וד"ל, ברבוע כללי – סוד יחודם באמת – "והיו לבשר אחד"; כאשר ה ד מדרגות שכנגד ד אותיות שם הוי' ב"ה בפרט: העלם גלוי אין עשיה עולות י פעמים אדם חוה – שלמות התגלותם בכל עשר כוחות הנפש שבהם כנודע – ובסוד "שמש הוי'" וד"ל ).**

### \*מושגים - טעם הבריאה - התבוננות - י' מדרגות - גימטריא - הוי' אחד - מרכבה

פרק ט' הוא הרמז החשבוני, הגימטריא שבאה בסוף וכוללת את כל המילים כאן יחד.

והנה עצמות, העלם, גלוי,

התפשטות, השערה, אין,

אצילות, בריאה, יצירה, עשיה

עולה א פעמים ח בחזקת ד ( ד אלפים ו צו,

שבסוד ה "עגול" עולה מאה – י ברבוע) – סך כל עשרת הביטויים עולה 4096.

עצמות = 606

העלם = 145

גלוי = 49

התפשטות = 1200

השערה = 580

אין = 61

אצילות = 537

בריאה = 218

יצירה = 315

עשיה = 385 --- ובסה"כ = 4096 = א' \* ח' \* ח' \* ח' \* ח'.

הוי' אחד - וממילא, כל עשרת המילים הללו נכללות בסוד המילה "אחד".

חז"ל מלמדים אותנו לכוון באמירת "הוי' אחד" בשמע ישראל – שהוי' אחד בתוך המציאות כולה. א' הוא כנגד אלופו של עולם, ואלופו של עולם הוא אחד בכל המציאות. המציאות בעצמה מתחלקת לשני חלקים – אותיות ח' ד':

א' – אלופו של עולם – הוי' אחד.

ח' – בשבעה רקיעים וארץ – מלמעלה למטה.

ד' – וב ד' רוחות העולם – התפשטות לצדדים.

סוד העיגול – המספר שקבלנו הוא 4096 – ואם נעגל אותו באופן של "איכה

ירדוף אחד אלף" – כלומר כל אלף יהפוך לאחד – נקבל: 96 ┴ 4 = 100 = □ 10.

ואם כן, ס"ד \* ס"ד = די"ן בריבוע, מתעגל להיות י' בריבוע.

**סוד "הוי' אחד –**

**והוא סוד "מעשה מרכבה",** - "הוי' אחד" הוא סוד מעשה מרכבה. התבוננות

בכל מדרגה בפני עצמה תיקרא "מעשה בראשית" – אבל ההתבוננות איך שכל המציאות היא מרכבה לקב"ה – אחד בשבעה רקיעים וארץ וד' רוחות העולם – נקרא "מעשה מרכבה". ואם כן, התכלית היא ודאי "מעשה מרכבה".

אמיתות הגלוי של "דירה בתחתונים", - מעשה מרכבה הוא איך שהוי' מתגלה

למטה כלומר, איך שהכל אחד ממש.

איך שהכל אחד ממש – ברמז שלנו ראינו שסך כל המדרגות הוא בסוד הוי' אחד

– כאשר 4096 = א' \* ח' בחזקת ד'.

### \*מושגים - טעם הבריאה - התבוננות - גימטריא - [אד"ם חו"ה] בריבוע

(והוא אדם חוה, - אד"ם ┴ חו"ה = 64 = ח' \* ח', וממילא המספר הגדול שלנו,

שהוא סך י' המדרגות עולה [אד"ם ┴ חו"ה] בריבוע = 4096.

מובא בספרים שיחוד אד"ם חו"ה הוא יחוד שלם והדבר משתקף בזה שהוא מספר ריבוע □ 8 = 64 = אד"ם חו"ה.

שבשלוב הם אחד ומה וד"ל, - סוד של שילוב אד"ם חו"ה - א' ח' ד' ו' ם' ה',

מתחלק ל אחד ומה. כאשר משלבים חו"ה בתוך אד"ם מקבלים אחד ומה. הביטוי בספר יצירה הוא "לפני אחד מה אתה סופר".

**ברבוע כללי –**

**סוד יחודם באמת –**

**"והיו לבשר אחד";** - ושוב, אותם "אחד ומה", או "אדם חוה" בריבוע כללי –

הוא סוד יחודם באמת של אדם וחוה – שעליהם כתוב "והיו לבשר אחד". ואכן המספר עולה ל 4096 שהוא כאמור בסוד אח"ד - 4096 = א' \* ח' בחזקת ד'.

### \*מושגים - טעם הבריאה - התבוננות - גימטריא - 10 \* [אד"ם חו"ה] - התכללות

**כאשר ה ד מדרגות שכנגד ד אותיות שם הוי' ב"ה בפרט:**

**העלם גלוי אין עשיה עולות י פעמים אדם חוה –**

**שלמות התגלותם בכל עשר כוחות הנפש שבהם כנודע –**

**ובסוד "שמש הוי'" וד"ל ).** – הצרוף "אדם חוה" נמצא בתוך מערכת י' המונחים

שלנו בצורה נוספת כאשר סכום ארבע המדרגות - העל"ם גלו"י אי"ן עשי"ה = 10 \* [אד"ם חו"ה].

שתי צורות התכללות – ישנן שתי צורות של התכללות – הדבר כפול עצמו, או

הדבר כפול עשר. כאשר, הדבר כפול עצמו זו התכללות שלמה, והדבר כפול עשר פועל שכל פרט מגלה עשר ספירות. ושוב, כאן ברמז קבלנו שכל י' המונחים עולים [אד"ם חו"ה] \* [אד"ם חו"ה] = □ 64. ואילו, ארבעת המונחים, שעל פי קבלה הם בפרט כנגד ד' אותיות שם הוי' :

י' – חכמה – העלם – הכתר נכלל בחכמה.

ה' – בינה – גלוי

ו' – תפארת – אין – ת"ת כוללת חג"ת נה"י.

ה' – מלכות - עשיה

עולים יחד: העל"ם גלו"י אי"ן עשי"ה = 10\* [אד"ם חו"ה] = 640 = שמ"ש.

ארבע אלו הן השלד שבתוך העשר וכידוע - 1 ┴ 2 ┴ 3 ┴ 4 = 10 = △ 4.

שמש – שמש הוא לשון תשמיש – יחוד [אד"ם חו"ה] כפי שמתגלה בכל אחד

מעשר כוחות הנפש. "שמש ומגן הוי' אלוקים" – הפסוק מקביל שמש להוי' – וכך כאן קבלנו 640 = שמ"ש מארבעת המונחים שכנגד ד' אותיות שם הוי'.

סיכום – סך כל עשרת המונחים עולים בגימטריא [אד"ם חו"ה] בריבוע.

חשבון ארבעת המונחים שכנגד שם הוי' עולה בגימטריא 10 \* [אד"ם חו"ה]. עד כאן למדנו את פרק ט' שעסק ברמז הגימטריא של כל עשרת המונחים .

## ספר "סוד הוי' ליראיו" - שער "טעם הבריאה" - פרק י'

**פרק י' – סוד הטעמים הנ"ל הוא בארבע מדרגות הראשונות – עצמות, העלם, גלוי,**

**התפשטות – כמבואר לעיל, שסודם הוא ב אלפים, בסוד ב רבתי של תבת "בראשית", שבה מרומז טעם הבריאה (סוד "בית אשר" כנ"ל).**

### \*מושגים - טעם הבריאה - ד' טעמים - חזרה קצרה - טעם, עצה - ביצוע - טוב טעם

**סוד הטעמים הנ"ל**

**הוא בארבע המדרגות הראשונות –**

**עצמות, העלם, גלוי, התפשטות** – פרק זה מחזיר אותנו לכללות נושא שער "טעם

הבריאה". הסברנו באריכות שישנם ארבעה טעמים לבריאה – כנגד ד' אותיות שם הוי':

י' - נתאוה הקב"ה להיות לו דירה בתחתונים – לשון המדרש. הוא הטעם

העליון מכולם ומובא בתניא חלק א'.

ה' - בגין דישתמודעון ליה – כדי שיכירו אותו. כלומר, שהוי' ברא את העולם

– כדי שהעולם יכיר אותו. מובא בספר הזהר.

ו' – טבע הטוב להיטיב – כתוב ב"עץ חיים" – הוי' רוצה לעשות טוב לנבראיו.

ה' – אין מלך בלא עם – כתוב ב"עץ חיים" וגם בתניא חלק ב'. הוא הטעם

האחרון שכנגד המלכות.

הסברנו שהטעם הראשון של "נתאוה הקב"ה להיות לו דירה בתחתונים", והטעם השני של "בגין דישתמודעון ליה" – שניהם נכללים בסוד "יחיד" במדרגות – עצמות, העלם, גלוי. הטעם השלישי של "טבע הטוב להטיב", והטעם הרביעי של "אין" מלך בלא עם" – הם במדרגת התפשטות. כלומר, בהתפשטות ישנו "הרצון הפשוט להטיב" ו"מחשבת אנא אמלוך".

שוב, "הרצון הפשוט להטיב", ו"מחשבת אנא אמלוך" – הם שורשי שני הטעמים "טבע הטוב להטיב" ו "אין מלך בלא עם" – ושניהם נכללים במדרגת ההתפשטות. כלומר, אותיות ו"ה של הטעמים – הם כביכול שורשי התגלות הטעמים לקב"ה, בינו לבין עצמו – שבמדרגת ההתפשטות.

מה שאין כן שאר שני הטעמים העליונים – כאשר הטעם של "נתאוה הקב"ה" הוא בעיקר ב"עצמות" וב"העלם", והטעם של "בגין דישתמודעון ליה" הוא בעיקר במדרגת "גילוי" – "שעשועים עצמיים".

ושוב, י"ה של הטעמים הם במדרגות "העלם" ו "גילוי". כאשר י' – "נתאוה הקב"ה" – הוא שורש ההעלם שבתוך העצמות – "ההעלם העצמי שבעצמות".

הטעם השני שכנגד אות ה' עילאה – קשור עם גילוי ההעלם, והם השעשועים העצמיים.

ואם כן, ארבעת הטעמים משתרעים ע"פ ארבעת המדרגות הראשונות – עצמות, העלם, גלוי, התפשטות – שלפני הצמצום - והם "על דרך" – מכתר ועד חסד. גם מדרגת ה"השערה" שבאה אח"כ – היא עדיין לפני הצמצום.

עצה- המילה טעם בארמית פרושה עצה. וממילא הטעמים הם על דרך הכתוב

שנמלך הקב"ה. ואם כן, כל הטעמים הם בסוד ההתיעצות – ואחרי כל העצות וכל הטעמים – שמכתר ועד חסד – מתחיל להיות הביצוע.

ביצוע - ה"השערה", ש"הוי' שיער בעצמו בכח כל מה שעתיד לצאת לפועל" –

היא תחילת הביצוע שלפני הצמצום הראשון. עד כאן, היה זה רק "רצון להטיב" ו"מחשבת אנא אמלוך" – התפשטות "אור אין סוף", ואילו מכאן ישנה כבר השערה ותכנון על מה למלוך. כלומר, הבריאה מתחילה מה"השערה" אלא שבה המציאות היא בבחינת "מציאות בלתי נמצאת". ישנה כבר מציאות של "גליף גליפו בטהירו עילאה" – שהוי' גלף, חקק את כל מעשה בראשית באור אין סוף – בטהירו עילאה.

נחזור – יוצא לנו שכל סוד הטעמים והעצות שייך ל ד' המדרגות הראשונות מ"עצמות" ועד "התפשטות" – ואח"כ, ו' המדרגות מ"השערה" ועד "עשיה" – הם הביצוע. וממילא, אנו שעוסקים כאן בסוד טעם הבריאה – צריכים להתרכז בהתבוננות שלנו ב ד' המדרגות הראשונות.

טוב טעם – פרוש נוסף שלא הזכרנו במילה "טעם" הוא - "הטוב טעם של

הדבר" – וממילא, הטעם של מעשה בראשית – הוא הטעם שיש להוי' במעשה בראשית. ויוצא מכאן, שצריך כל אחד ללמוד לעצמו - מהו הטעם שיש לו עצמו במעשה בראשית ? כלומר, אם רוצים לעשות משהו בחיים – צריך שיהיה איזה טוב טעם בדבר, כי אם אין בדבר טוב טעם ועונג – לא עושים אותו.

ד' טעמים – ישנו ריבוי טעמים – וכמובן שכולם מתאחדים ומשתלבים יחד –

ואחרי שישנו כל ה"טוב טעם" בדבר, ב ד' המדרגות מעצמות ועד התפשטות, מתחילים לבצע אותו – כאשר תחילת הביצוע היא ה"השערה", ושלמות הביצוע היא ה"עשיה".

נחזור ללשון המאמר:

**סוד הטעמים הנ"ל**

**הוא בארבע המדרגות הראשונות –**

**עצמות, העלם, גלוי, התפשטות** – ארבע מילים אלו יחד עולות בדיוק 2000.

עצמות = 606

העלם = 145

גלוי = 49

התפשטות = 1200 - ובסה"כ = 2000 שהם ב' אלפים.

### \*מושגים - טעם הבריאה - ד' טעמים - שר"ש - שלם וחצי

הג"ר לבדן עולות - עצמו"ת ┴ העל"ם ┴ גלו"י = 800.

ההתפשטות לבדה עולה - התפשטו"ת = 1200, שהוא "שלם וחצי" לגבי 800.

ג' המדרגות הראשונות עולות 800 = שר"ש, ואכן שרשו של כל פרצוף הם הג"ר שלו. ואח"כ, ההתפשטות מהשרש – היא שלם וחצי לגבי השרש. ובסה"כ הם 800 ┴ 1200 = 2000.

**כמבואר לעיל, שסודם הוא ב אלפים,**

**בסוד ב רבתי של תבת "בראשית",**

**שבה מרומז טעם הבריאה**

**(סוד "בית אשר" כנ"ל).** – כתוב בקבלה שטעם הבריאה מרומז בתבה הראשונה

"בראשית" – בה פותחת התורה. בראשית – אותיות "בית אשר" – כלומר, העולם הוא בית לאושרו של הקב"ה – וזה בעצמו טעם הבריאה.

אות ב' רבתי שבראש התבה, היא עיקר הטעם - "בית" – וכתוב בקבלה שיש לכוון שאות ב' רבתי זאת עולה 2000 . ושוב, ד' המדרגות – עצמו"ת, העל"ם, גלו"י, התפשטו"ת – עולות בגימטריא 2000 – ובהן מרוכזים ד' הטעמים בהם אנו מתבוננים. וממילא, כל הטעם של בריאת העולם - מרוכז באות ב' רבתי של תבת בראשית שעולה גם היא 2000.

סיכום פרק י':

סך כל עשרת המדרגות עולה בגימטריא 4096 = ב' בחזקת י"ב.

ד' המדרגות הראשונות עולות ב' אלפים – 2000.

והכל בסוד בית – "בית אשר" – והוא טעם הבריאה - להיות העולם לו "בית אשר".

## ספר "סוד הוי' ליראיו" - שער "טעם הבריאה" - פרק י"א

**פרק י"א – עולמות אבי"ע, בסוד נהי"ם כנ"ל, הם סוד "שוקיו" בפסוק הנ"ל**

**"שוקיו עמודי שש", והם ארבע מדרגות שעליהן עומדות שש מדרגות. וזהו עומק הסוד של "שוקיו עמודי שש" (שהרי ע"פ פשוטו "שש" מרמז לששת ימי בראשית, כנגד ו"ק דז"א מחסד עד יסוד, ואומרו "זהו העולם" קאי על תבת "שש" ודו"ק) – זהו העולם ("שוקיו" - אבי"ע כנגד נהי"ם כנ"ל) שנשתוקק (כלומר ש"נשתוקק" לבחינת "שוקיו", על דרך "לזאת יקרא אשה כי מאיש לקחה זאת", "לשון נופל על לשון" וד"ל) הקדוש ברוך הוא לבראו, כמו שנאמר "ועלי תשוקתו" (סוד "ו עלי", היינו "שש" שמעל לבחינת נוקבא – ד עולמות – בחינת "שוקיו" כנ"ל)".**

### \*מושגים - טעם הבריאה - שוקיו עמודי שש - נהי"ם - ד' רגלים - שוקיו - זה העולם

**עולמות אבי"ע, בסוד נהי"ם כנ"ל,** - יוצא לנו שהעולמות אבי"ע – הם הנהי"ם

בהתבוננות הכללית.

**הם סוד "שוקיו" בפסוק הנ"ל**

**"שוקיו עמודי שש",** - זה הפסוק ממנו התחלנו את ההתבוננות שלנו בסוד טעם

הבריאה – ועליו אומרים חז"ל "זה העולם שנשתוקק הקב"ה לבראו כמו שנאמר ועלי תשוקתו". ואם כן, העולמות אבי"ע הם בהתבוננות שלנו כנגד מערכת הרגליים, כביכול "שוקיו" של הקב"ה – וממילא, זה העולם שנשתוקק הקב"ה לבראו.

**והם ארבע מדרגות**

**שעליהן עומדות שש מדרגות.** – כאן יש לנו "דו" הפוך – "וד". שוקיו כאן הן ד'

המדרגות האחרונות נהי"ם – ושאר ו' המדרגות עומדות עליהן. ע"פ פשט השוקיים הם רק "נצח והוד" – רק אצילות ובריאה, אלא שהמושג בריאה כולל גם יצירה ועשיה. בקבלה מופיע שהיסוד הוא "רגל שלישית", והמלכות היא "עטרת היסוד" – וממילא, כל ארבע הספירות נהי"ם נכללות "במערכת הרגלים".

שוקיו - המלכות מכונה גם "רגל" – כמו ארבעת רגלי הכסא – שהם הנהי"ם.

הרבה פעמים כתוב "איהי בהוד ואיהו בנצח" – המלכות עולה בהוד, והיסוד, או התפארת – עולים בנצח. וממילא, אפשר לכלול את היסוד בנצח ואת המלכות בהוד – או שאפשר לכלול גם את עולם העשיה וגם את עולם היצירה – בעולם הבריאה.

התבוננות שונה היא שהמלכות והיסוד – הם הברית ועטרת הברית – הרגל השלישית והרביעית שבאמצע – כללות שתי השוקים ביחד. ובכל אופן, ע"פ שלושת דרכי ההתבוננות – ד' מדרגות נהי"ם אלו שוקיו. ואם כן, השוקיים הם ד' מדרגות שעל גביהן ישנן ו' מדרגות.

**וזהו עומק הסוד של "שוקיו עמודי שש"**

**(שהרי ע"פ פשוטו "שש"**

**מרמז לששת ימי בראשית,** - ע"פ הפרוש הפשוט ביותר "שש" הוא שיש – אבל

על פי "הפשט של הרמז", או "הרמז של הפשט" – "שש" הוא מלשון ששה – ומרמז לששת ימי בראשית.

כנגד ו"ק דז"א מחסד עד יסוד, - ששת ימי בראשית הם כנגד ו"ק דז"א – מחסד

ועד יסוד.

**ואומרו "זהו העולם"**

**קאי על תבת "שש" ודו"ק)** – במאמר חז"ל הנזכר "שוקיו עמודי שש, זה העולם

שנשתוקק הקב"ה לבראו" – מתפרש "שש" – "זה העולם". שוקיו – זה העולם - רק אנו מפרשים כאן – ואילו פשט פרושם של חז"ל הולך על תבת "שש" – הם ששת ימי בראשית בהם נברא העולם – ואילו "שוקיו" זאת תשוקתו של הקב"ה.

ואם כן, אנו מביאים כאן את עומק סוד,

**זה העולם ("שוקיו" - אבי"ע כנגד נהי"ם כנ"ל)**

**שנשתוקק (כלומר**

**ש"נשתוקק" לבחינת "שוקיו",** - ושוב, כאן אומרים חז"ל ש"שוקיו" זה לשון

השתוקקות – ואכן למדנו בשעורים הראשונים שניתן להסביר פרוש זה בשני אופנים:

א- שבתוך הרגלים ישנה תכונה של השתוקקות. שמו של הדבר בלשון הקודש זה מהותו – והוא נקרא שוק מלשון השתוקקות – וממילא אפשר לומר שישנה השתוקקות בתוך השוקיים.

ב – או שאפשר לומר "שאני משתוקק לשוקיים שלי" – ולכן אני קורא להם "שוקיים" – כלומר שההשתוקקות היא מהעצם לשוקיים.

זה העולם - ואם כן, שני הפרושים באים ממקור אחד – מכיון שאני משתוקק

לשוקיים – לכן ישנה תשוקה בתוך השוקיים. ולגבי הקב"ה, ברור שהאני כאן בא לפני הגילוי - כלומר, שישנה תשוקה – וזה גופא השוקיים שלו כביכול, וזה גופא פנימיות העולם. ואם כן, התשוקה של הוי', והשוקיים של הוי', והעולם שהוי' ברא – זה הכל אותו הדבר. וכך גם טעם הבריאה והבריאה עצמה – הכל אחד, וזאת בעצם היתה כוונת המאמר שאנו לומדים. רצונו של הוי' – זה הדבר בעצמו – ומה שרוצה הוי' את העולם – זה העולם, ולגבי הקב"ה זה נקרא "שוקיו עמודי שש".

### \*מושגים - טעם הבריאה - שוקיו עמודי שש - לשון נופל על לשון - ועלי תשוקתו

**על דרך "לזאת יקרא אשה כי מאיש לקחה זאת",**

**"לשון נופל על לשון" וד"ל)** – קוראים לה "אשה" בגלל שלוקחה מאיש – וזה

נקרא לשון נופל על לשון. ובאותה דרך – כיון שהוי' "משתוקק" לזה – לכן זה נקרא "שוק" – לשון נופל על לשון.

**זה העולם שנשתוקק הקדוש ברוך הוא לבראו,**

**כמו שנאמר "ועלי תשוקתו"**

**(סוד "ו עלי", היינו "שש" שמעל לבחינת נוקבא**

**– ד עולמות – בחינת "שוקיו" כנ"ל)".** – כלומר, ו' מדרגות שמעלי – זאת תשוקתו

בשבילי. השוקיים הם עולמות אבי"ע – והשוקיים אומרות "ועלי תשוקתו" – כלומר, שמעלי ישנן ו' מדרגות של תשוקה בשבילי. וכך גם את המילה "תשוקתו" אפשר לקרוא תשוקת ו'. לפי זה, הזכר כולל ו' מדרגות "מעצמות" ועד "אין" – ואילו הנוקבא היא בחינת "שוקיו" - ד' המדרגות התחתונות אבי"ע.

נחזור:

עצמות

העלם גלוי

- ו' מדרגות של זכר.

התפשטות השערה

אין

אצילות בריאה

- ד' מדרגות של נקבה.

יצירה

עשיה

ועלי תשוקתו - ו' מדרגות של זכר הם סוד ה"מגן דוד" בשורשו העליון.

למדנו, שבדרך כלל עושים את המגן דוד בו"ק – ואילו אנו חידשנו ועשינו אותו ב ו' המדרגות הראשונות הכוללות סגול עליון, סגולתא – וסגול תחתון. ואם כן, יוצא שאותן ו' המדרגות העליונות שבהן סוד ה"מגן דוד" – הן "ו' עלי תשוקתו". כלומר, המגן דוד זאת התשוקה של הזכר לנקבה.

סיכום – בפרק י"א הסברנו באופן עמוק יותר את סוד "שוקיו עמודי שש" –

זה העולם שנשתוקק הקב"ה לבראו שנאמר ועלי תשוקתו. בפרק י' היתה כונה של ד"ו – מלמעלה למטה, ואילו בפרק י"א הכונה היא ד"ו מלמטה למעלה. ו' מדרגות של זכר עומדות על ד' מדרגות של נקבה – והוא יחוד תשוקתו והעולם.

## ספר "סוד הוי' ליראיו" - שער "טעם הבריאה" - פרק י"ב

**פרק י"ב – סוד תבת "תשוקה" הוא מלשון "דב שוקק", דב ר"ת דירה בתחתונים. דב**

**שוקק עולה שמינית של כללות המדרגות הנ"ל מעצמות עד עשיה (והיינו ממוצע כולם, כאשר עצמות העלם גלוי נחשבים למדרגה אחת, שהרי כללותם היא בסוד "יחיד" שלמעלה מ"אחד" ו"קדמון". וכן עולים יחד שרש, בסוד "והיית אך שמח": "והיית – עצמות; "אך" – העלם; שמח – גלוי, שהרי השמחה העצמית היא שרש הכל, והיא המדרגה השמינית כנודע וד"ל. מהשרש יוצא התפשטות שעולה "שלם וחצי" לגבי השרש וד"ל; וכן עולה דבקות (אותיות דב שוקק ממש ע"י חלוק ת לשק) אמיתית באנכי מי שאנכי, עצמותו יתברך, שהוא "נמנע הנמנעות" ו"נושא הפכים" של "אין טעם לרצון" כלל וכלל ו"טעם כמוס לרצון" כנ"ל.**

### \*מושגים - טעם הבריאה - ועלי תשוקתו - תשוקה - דב שוקק - והיית אך שמח

**סוד תבת "תשוקה" הוא מלשון "דב שוקק",**

**דב ר"ת דירה בתחתונים.** – "נתאוה הקב"ה להיות לו דירה בתחתונים" הוא

הטעם העליון בהתבוננות שלנו.

**דב שוקק עולה שמינית של כללות**

**המדרגות הנ"ל מעצמות עד עשיה** - ד"ב שוק"ק = 512 = 2 בחזקת 9. שמונה

פעמים ד"ב שוק"ק עולה כללות המדרגות מעצמות ועד עשיה - 8 \* 512 = 4096.

**(והיינו ממוצע כולם, כאשר עצמות העלם גלוי**

**נחשבים למדרגה אחת, שהרי כללותם היא בסוד "יחיד"**

**שלמעלה מ"אחד" ו"קדמון".** – אם נכלול יחד את הג"ר למדרגה אחת – היא

מדרגת "יחיד" כמו שהוסבר – נקבל בסה"כ שמונה מדרגות – כאשר ערכה הממוצע של כל אחת הוא ד"ב שוק"ק = 512 .

וכן עולים יחד שרש, - למדנו ש עצמו"ת ┴ העל"ם ┴ גלו"י = שר"ש = 800 .

**בסוד "והיית אך שמח":**

**"והיית – עצמות;**

**"אך" – העלם;**

**שמח – גלוי,** - והיי"ת א"ך שמ"ח = 800 = שר"ש = עצמו"ת העל"ם גלו"י.

שלוש המילים עולות עצמו"ת העל"ם גלו"י ומכווונות כנגדן.

והיית – עצמות – כמו לומר תהיה אתה – אתה בעצמך.

אך – העלם – אך הוא לשון מיעוט, וממילא העלם. חז"ל

אומרים ש"אך שמח" זה העלם השמחה.

שמח – גלוי – שמחה זה גלוי ההעלם.

**שהרי השמחה העצמית היא שרש הכל,**

**והיא המדרגה השמינית כנודע וד"ל.** – השמחה העצמית, היא היא ה"שעשועים

העצמיים" – שהם שרש הכל. השמחה היא כנגד הבינה – "אם הבנים שמחה" – והיא המדרגה השמינית מלמטה.

**מהשרש יוצא התפשטות שעולה**

**"שלם וחצי" לגבי השרש וד"ל;** - למדנו ש התפשטו"ת = 1200, שהוא שלם וחצי

לגבי שר"ש = 800 .

**וכן עולה דבקות (אותיות דב שוקק**

**ממש ע"י חלוק ת לשק)** – דבקו"ת = ד"ב שוק"ק.

דבקות אמיתית באנכי מי שאנכי, - אנכ"י מ"י שאנכ"י עולה גם הוא ד"ב

שוק"ק.

ד"ב שוק"ק = דבקו"ת = אנכ"י מ"י שאנכ"י = נוש"א הפכי"ם = 512

**עצמותו יתברך, שהוא "נמנע הנמנעות"**

**ו"נושא הפכים" של "אין טעם לרצון" כלל וכלל**

**ו"טעם כמוס לרצון" כנ"ל.** – ה "נוש"א הפכי"ם" שהוא "ד"ב שוק"ק" – הוא

ה"אין, טעם לרצון" שנושא את שני ההפכים של "אין טעם לרצון", ו"טעם כמוס לרצון". על שני מאמרים סותרים אלו מיוסד כל המאמר שאנו לומדים.

סיכום:

שער "טעם הבריאה" מיוסד על שני מאמרי חז"ל הפוכים:

א - אין טעם לרצון – למה שרוצה הוי' – אין טעם בכלל – גלגלתא.

ב - טעם כמוס לרצון – ישנו טעם, אלא שהוא כמוס – מוחא סתימאה.

והוסבר באריכות שהכח של "ככה" – גילוי דעת דרדל"א באוירא – הוא הנושא את שני ההפכים של ה"אין טעם לרצון" ו "טעם כמוס לרצון" – כאחד. ושם באוירא נמצאים כל ארבעת הטעמים – וכולם מצד אחד "אין טעם לרצון" – ומצד שני "טעם כמוס לרצון".

וההוראה בפועל שעולה מתוך כל הנלמד כאן היא בסוד הפסוק: "והיית אך שמח"