# שיעור שני - צמצום בהבנת התורה

### \*מושגים - סוד הצמצום - עצם וגילוי - שנים שהם ארבע

הסברנו שישנן ארבע בחינות בהן אפשר שהצמצום התרחש. הבעש"ט ובעקבותיו החסידות סוברים שהצמצום חל רק בדרגה הרביעית, הנמוכה ביותר, ובכל שלוש הדרגות העליונות לא חל הצמצום כלל.

י - עצם העצם - חכמה

ה - גלוי העצם - בינה

ו - עצם הגלוי - מידות

ה - גלוי הגלוי - מלכות

סוד שם הוי' - בכל מבנה שלם ע"פ קבלה צריכה להיות הקבלה לשם הוי'. זהו

סוד שם הוי', וסוד הקבלה - מלשון הקבלה - "מקבילות הלולאות". ועל כן בהתבוננות שלנו אנו מנסים לזהות ארבע מרכיבים בכל תופעה ולהקביל אותם לארבע אותיות שם הוי'.

כאשר ישנה מערכה אחת של מושגים שמתבוננים בהם ואפשר בכח התבוננות עמוקה ואמיתית להקביל אותה למערכה שניה של מושגים - מתרחש יחוד פנימי. יחוד פנימי הוא כח מיוחד שיש ליהודי להוליד במחשבה המתגלה על ידי התבוננות עמוקה ואמיתית. הטוב שבכל דבר, האמת הנעלמת בפנימיות כל מושג שבעולם, הוא ניצוץ האלוקות המהווה ומחייה ומקיים אותו והוא תכלית ההתבוננות.

שנים שהם ארבע - כאן, בטבלה שלפנינו, ישנם מושגים מאוד כלליים שבעצם

הם - שנים שהם ארבע. זה מתחיל משנים - "עצם וגילוי", אבל כל אחד מן השנים כולל בעצמו את השנים ולכן השנים נעשו ארבעה.

יש לנו שנים :

עצם - עצמות הוי' - מאור.

גלוי - האור שמאיר ממנו – אור. אור - היינו היכולת שבעצם לגלות את עצמו.

כל אחד מן השנים שוב מתחלק לשנים וקבלנו ארבע מדרגות כנגד ארבע אותיות שם הוי':

עצם העצם - משהו חשוך - "חושך עליון".

מאור -

גלוי העצם - היכולת לחוש את קיומו של העצם. זה אינו אור ממש

אבל זו היכולת להרגיש ולהמחיש בי את נוכחות העצם.

עצם הגלוי - עצם האור שמוכן להאיר אבל יכול גם להיות "סגור" –

כמו אבן טובה שמפיקה אור אבל סגורה בתוך קופסה

אור - - ואי אפשר לראות את האור.

גלוי הגלוי - מה שמתגלה לנו ממש. האור כמו שמאיר לי. יש

לפעמים אור כל כך גדול שאצלי הוא מתקבל כחושך. כמו שמפרשים "יוצר אור ובורא חושך" - ריבוי אור, כמו עיור שנקרא "סגי נהור" - כל כך הרבה אור עד שאינו רואה כלום.

### \*מושגים - סוד הצמצום - הצמצום חל במדרגת המלכות - גילוי הגילוי

הסוד הראשון של כל ספרות הקבלה, הוא סוד הצמצום. הוי' כביכול "צמצם את עצמו" על מנת לפנות מקום לעמידת העולמות. כדי שבתוך המקום הזה יוכל להמציא, לברוא את כל העולמות, לברוא את כל המציאות.

עכשיו נשאלת השאלה - איפה הצמצום הזה חל ?

א - האם הצמצום חל בעצמו ממש, כביכול ?

ב - האם הצמצום חל בגלוי של עצמו ממש ?

ג - האם הצמצום חל בעצמות האור שלו - עצם הגלוי שלו ?

ד - או האם הצמצום חל רק באור, במימד הכי חיצוני של האור - בגילוי

הגילוי, שהוא המימד המתגלה לנו ? האם שם הוי' הסתיר את גלוי אורו כדי שיתהוה כביכול חלל ריקן שבו אין רואים את אורו - ובאותו מקום כביכול, ממציא הוי' את כל העולמות ?

גילוי הגילוי – ושוב, באותה בחינה אחרונה , הנקראת מלכות בלשון הקבלה –

גלוי הגלוי, המימד הכי חיצוני של האור ורק בו חל הצמצום - כך מפרש הבעש"ט.

לפי שיטת מורנו הבעש"ט זי"ע, אין הצמצום נוגע בשום צד עצם שבכל שלוש הבחינות העליונות:

עצם העצם - הוא כולו עצם.

גילוי העצם - יש בו עצם.

עצם הגילוי - הוא גילוי, אבל יש בו צד עצם - הגילו בעצמו.

בכל אחת משלוש בחינות אלו יש צד של עצם, מה שאין כן בבחינה הרביעית, האחרונה, במלכות:

גילוי הגילוי - בבחינה זו אין צד עצם – היא המלכות שעליה כתוב - "דלית לה

מגרמא כלום" - אין לה משל עצמה כלום. והכונה - שהמלכות אינה חווה עצמות. היא מקבלת הרגשת עצמות מלמעלה, אבל היא כולה התגלות, גילוי הגילוי - "עלמא דאתגליא". מדרגת המלכות מזוהה בד"כ עם האשה - הרגשה שכולה גלוי - ואת העצם היא צריכה לקבל מלמעלה.

המלכות נקראת דבור - הדבור רק משקף את הפנימיות ולא שהוא איזה עצם

חדש בפני עצמו. הדיבור הוא רק השתקפות הפנימיות וכולו התגלות - מה שישנו בפנים - יוצא החוצה בדיבור.

### \*מושגים - צמצום במלכות - צמצום ביכולת ההבעה

לפי תפיסת החסידות – הצמצום תופס רק ב"עלמא דאתגליא", ולכן אצל

האדם הצמצום הוא בדיבור. צמצום ביכולת ההבעה של האדם. כל אחד יודע מעצמו עד כמה מוגבלת יכולתו לשקף בדיבור שלו את האמת הפנימית שלו. ישנו צמצום ביכולת הדבור שלנו - חסרון ביכולתנו לגלות את עצמנו ממש.

חלל ביכולת ההבעה - לא צריך להעמיק ולחפש צמצום במקום יותר עמוק

בנפש. הצמצום בנפש הוא חלל ריקן, חסרון, וחסרון בנפש הוא חטא. ואם אני חוטא בדרגות היותר פנימיות שלי, אני יוצר שם כביכול, חלל ריקן. חטאתי - יצרתי חלל. אבל החלל שנמצע בטבע אצל כל אחד ואחד - הוא החלל ביכולת ההבעה שלנו.

למלא את החלל - ישנו כאן עצם, שנמצא וקיים בפנימיות, ובלתי אפשרי

שהדבור ישקף לגמרי את הפנימיות. אצל כל אחד ואחד נמצא החלל הזה ביכולת ההבעה שלו, ועבודתנו היא - למלא את החלל הזה.

נחזור - החסידות אומרת שהצמצום לא תפס במדרגות שיש בהן צד עצם, אלא

רק במדרגה הרביעית, האחרונה - ב"גילוי הגילוי" בלבד.

### \*מושגים - צמצום בבחינת ריכוז - וצדיק יסוד עולם

ישנו כלל גדול שמביא הבעש"ט מהראשונים: כאשר אתה תופס בחלק מהעצם אתה תופס בכולו.

אם יש צד עצם בתופעה מסוימת ואוחזים בקצת, באפס קצהו של עצם, אזי כל העצם נמצא. העצם הוא בלתי מתחלק ואפילו כשנדמה לי שתפסתי רק בחלק ממנו - באמת תפסתי בכולו.

הדרגה הנמוכה ביותר שיש בה עדיין צד עצם היא ספירת היסוד.

כתר

י - חכמה בינה - ה

(דעת)

חסד גבורה

ו - תפארת

נצח הוד

יסוד

ה - מלכות

יסוד הוא הסוף - "סיומא דגופא" הספירה השישית שכנגד אות ו' של שם הוי'.

אות ו' הוא קו שמסמל המשכה מלמעלה למטה וערכו המספרי ו' = 6. אות ו' של שם הוי' נקראת בקבלה ו"ק, ר"ת - ו' קצוות וסיום ה ו' הוא היסוד . הסימליות הזאת, הסיום המחודד של חלקה התחתון של אות ו' של שם הוי' - מבטא איך שכל העצם, הנמצא בדרגות הגבוהות יותר, נמשך בתוך הצדיק.

### \*מושגים - צמצום בבחינת ריכוז - וצדיק יסוד עולם - הצדיק ממחיש עצמיות

קיום בלתי משתנה – הצדיק, הוא כמו צדיק בשר ודם, יהודי עם גוף, מצומצם,

סופי לגמרי אבל יש בו הרגשת העצם. מי שזוכה להביט בפני הצדיק - בפנימיות הצדיק, יכול לראות כיצד הצדיק חש וממחיש תופעה של עצם – עצמיות.

עצמיות - היא קיום בלתי משתנה - אמת מוחלטת.

אמת ואמונה - הצמצום האחרון של האמת מוחלטת היא בצדיק אמת, ואמת

זה עצם. המלכות מקבלת מן הצדיק אמת - ואז היא נקראת אמונה. "אמת ואמונה" - וכתוב בזהר - "איהו אמת איהי אמונה" - הוא אמת והיא אמונה.

ריכוז ביסוד - בספירת היסוד, הצמצום הוא בבחינת ריכוז ולא צמצום של

הסתלקות. כאמור, היסוד הוא הצדיק שעליו נאמר - אם אתה תופס מקצת העצם הרי אתה תופס בכולו. בצדיק יסוד עולם מאיר העצם שמתפשט עד היסוד, ובקבלה הוא גם סוד הקו שמאיר לתוך החלל הריקן שנוצר על ידי הצמצום. האריז"ל אומר שאותו קו מאיר עד היסוד של עולם האצילות ועד בכלל אבל במלכות הקו אינו מאיר. המשכת האמת, הרגשת העצם - מתפשטת עד לצדיק.

### \*מושגים - צמצום בבחינת ריכוז - וצדיק יסוד עולם - עץ החיים בתוך הגן

מהי המלכות ביחס לצדיק ? - ה"צדיק יסוד עולם" - ה"חד סמכא", כמו עץ

החיים שניצב באמצע גן עדן. הגן עדן הוא עם ישראל, כנסת ישראל - והצדיק יסוד עולם הוא עץ החיים שניצב באמצע, בתוך הגן. הרגשת העצם מסתיימת בצדיק , ביסוד - והמלכות מקבלת וחווה עצמות רק דרך מה שהיא מקבלת מן הצדיק הניצב בתוכה. הצדיק נקרא סיומא דגופא דז"א, כנגד אות ו' שבשם הוי' ועל כן בו מתגלה הענין של "עצמות ומהות בתוך גוף".

### \*מושגים - צמצום בבחינת ריכוז - וצדיק יסוד עולם - עצומ"ה בתוך גוף

"עצמות ומהות בתוך גוף" - משפט זה הוא נושא המאמר מתוך ספר "לב

לדעת" שכותרתו היא - "צדיק יסוד עולם". אנו קוראים כאן ביאור מתוך מאמר גדול זה שנכתב כדי להסביר את מאמרו של הרבי שליט"א על הצדיק - שהצדיק הוא התגלמות כביכול של עצמות הוי' - בתוך גוף מצומצם.

ואם כן, בסיום מדרגת "עצם הגילוי" שכנגד אות ו', היסוד, הצדיק יסוד עולם - ישנה עדיין הרגשת ריכוז של עצם - הרגשת אמת מוחלטת שניצבת מולי או בתוכי, בתוך הגן שלי, שלנו.

### \*מושגים - תיקון הצמצום - מה עלינו לעשות - תורה ומצוות

הסברנו את שלוש המדרגות העליונות בציור שלנו ואמרנו שהצמצום אינו חל בהן אלא רק במדרגה הרביעית, גילוי הגילוי – המלכות. מכאן ואילך ננסה, על ידי הקבלה, להסביר מה אומרת הקביעה שהצמצום חל רק במלכות - לגבי לימוד התורה, ולגבי קיום המצוות.

להחדיר אור אלוקי - ישנם בתורה הרבה רבדים, אבל ישנו רק מימד אחד שבו

הסתלקות האור, התעלמות האור האלוקי יכולה לתפוס. מה שאין כן בשאר כל הרבדים שבתורה שבהם אין צמצום - אם לא שאני אחטא ואעשה שם צמצום.

ואם כן, ישנו מקום שבאמת חל שם צמצום - ואם הוי' צמצם את המלכות, הוא צמצם את המלכות בכל מקום. - בכל מקום שישנה שם מלכות מאז בריאת העולם - שם חל צמצום. תפקידנו בעולם, להתיחס לאותו צמצום קיים, שלא אני גרמתי אותו, ושלא אני חטאתי - ולהחדיר בו אור ולתקן את "גילוי הגילוי". כלומר, לגלות את מה שאמור להיות כולו גילוי, ולא להשאיר את ההתגלות עם חור וחלל באמצעה.

הנתון, המציאות, שבה אני מתחיל את ישום התפקיד, הוא שישנו במלכות , תמיד, בכל מקום שנמצאת, חלל שעלי לתקן בכך שאני מחדיר לתוכו את הגילוי של הגילוי שאמור להיות שם.

### \*מושגים - טנת"א - ארבע ממדי הכתב בתורה - הנגלות לנו - הנסתרות להוי'

טנת"א - ידוע ש ד' אותיות שם הוי' ב"ה הן כנגד טנת"א דתורה. הדבר הראשון

שלומדים, כמעט תמיד בדף הראשון של כל ספר קבלה שפותחים, הוא שישנן בתורה ארבע מדרגות כנגד ארבע אותיות שם הוי' - טנת"א.

י - טעמים

- נסתרות

ה - נקודות

ו - תגים

- נגלות

ה - אותיות

והנגלות לנו ולבנינו - ישנם שני ממדים הכתובים בספר התורה - האותיות

והתגים. התגים הם הכתרים, הקוים הדקים הנמשכים למעלה מהאותיות. שני ממדים אלו שכנגד אות ו' ואות ה' אחרונה, כתובים בספר התורה ונקראים בלשון הפסוק - "והנגלות לנו ולבנינו".

הנסתרות להוי' אלוקינו - וישנם שני ממדים שאינם כתובים בספר התורה -

נקודות וטעמים. שתי מדרגות אלו נסתרות נקראות - "הנסתרות להוי' אלוקינו". "הנסתרות להוי' אלוקינו והנגלות לנו ולבנינו".

בחומש מודפס אפשר למצוא גם את הטעמים וגם את הנקודות אבל בספר התורה, כמו שנכתב בדיו שחורה ע"ג קלף, לא נמצא את שתי מדרגות אלו - שהן בעצם הנסתרות. הטעמים הם הנגינות של האותיות וגם כללי התחביר של המשפטים, של הפסוקים. "כתבו לכם את השירה הזאת" - התורה היא כולה שירה, והשירה היא ה "נשמתא דנשמתא" של התורה - כלשון הזהר.

צמצום באותיות - אם אמרנו שהצמצום תופס רק באות ה' תתאה, במלכות,

אזי גם לגבי התורה, "תורה אור", צריך להתבונן ולהבין מה זאת אומרת שישנו צמצום באותיות של התורה. בתגים, בנקודות ובטעמים אין צמצום כלל אבל באותיות – שהן כאמור "גילוי הגילוי" - ישנו צמצום.

### \*מושגים - צמצום באותיות התורה - פרד"ס - ארבע ממדים של הבנה בתורה

פרד"ס - כדי להבין תופעה זאת של צמצום באותיות התורה נקביל לארבע

המדרגות של טנת"א - שהן ארבע מדרגות של כתב, של סמני קריאה - את ארבע המדרגות של ההבנה במקרא שנקראו פרד"ס.

י - טעמים - סוד

ה - נקודות - דרוש

ו - תגים - רמז

ה - אותיות - פשט

הפשט - הוא מה שמועבר באמצעות האותיות - המובן הפשוט שמשתמע מתוך

הכתוב - להבין מה כתוב כאן.

הרמז - נרמז ע"י התגים. התג הוא קו דק הנמשך מהאות כלפי מעלה ומרמז

לתילי תילים של הלכות בתורה - כמו אצבע שמצביעה למעלה, על משהו רחוק.

הדרוש - נלמד ע"פ הניקוד של האותיות ואפשר לשנות את הדרוש מן הקצה

אל הקצה ע"י שינוי הניקוד. אמנם הניקוד מסור לנו, אבל אינו כתוב בפרוש ולכן בהחלט ניתן לדרוש עם נקוד שונה, כמו ריבוי הדרשות בחז"ל - אל תקרי כך אלא כך. הנקודות הן רוח החיים המניעה את האותיות והתגים. האותיות והתגים הם כמו גוף ואיזו מן אורה שמתגלה על גבי הגוף.

הסוד - הטעם, המטעמים שבתורה "טעמו וראו כי טוב הוי'" - שורה מלמעלה

ומכון בסתרי סתרים את אותה רוח חיים שמתלבשת ומניעה את האותיות. הנקודות הן כמו רוח חיים שמתלבשת בתוך הגוף ומניעה אותו מבפנים. הטעם, הוא כמו המזל שמאיר מלמעלה ואינו מתלבש בתוך הגוף - היות שהוא אין סופי ביחס לגוף ואינו יכול להכנס לתוכו. הטעם מכוון ומנווט את התנועה - בבחינת מקיף.

צמצום בהבנה - אם אמרנו שהצמצום תופס באותיות, זאת אומרת שהצמצום

הוא בהבנה שלי את מה שכתוב כאן - וזה כבר ענין שמאוד נוגע לתודעת האדם. הצמצום אצלי תופס במימד הפשט שלי - איך אני מבין את התורה. אבל אפשר גם להרחיב את זה ולכלול בזה את הדרך בה האדם רוצה להבין את החיים שלו ע"פ פשט, מה קורה אתי, מה קורה איתנו.

### \*מושגים - צמצום בהבנת התורה - פרד"ס - תיקון המציאות - רצוי ומצוי

רצוי ומצוי - כשאדם רוצה באמת לפעול ולתקן את המציאות החיצונית הוא

נתקל - "ראש בקיר". עם כל הרצון הטוב שלו - המציאות אחרת, ואינה ממהרת לתת את עצמה להתקן כמו שהייתי רוצה עם כל הכוונות הטובות שלי.

אם נעמיק - כנראה שישנה גם אצלי בעיה שיוצרת את הפער בין הרצוי לבין המצוי. הסברנו שכל הסוד העמוק בקבלה, סוד הצמצום - זאת בעיית הפער אצלנו בין הרצוי לבין המצוי. תיקון הפער הזה הוא תקון הצמצום ולצורך זה שם אותנו הוי' כאן.

הוי' עשה צמצום ושם אותנו פה לגשר בין הרצוי שלו שאמור להיות הרצוי שלנו - "עשה רצונך כרצונו" – לבין המצוי שלנו. ואת הרצוי שלו עלינו להחדיר בתוך המצוי שלנו - והפער הוא עצום, וזה לא הולך - ו"אתה הוראת לדעת" - אנחנו נוכחים לדעת עד כמה שזה לא הולך, זה לא פשוט.

### \*מושגים - צמצום בהבנת התורה - פרד"ס - "ראש של פשט"

ראש של פשט - התורה היא "תורת הוי'" ואפילו בהבנתה יש צמצום במלכות –

כך הוי' ברא את העולם. כאשר מתבוננים בתורה ישנה נטיה ורצון להבין את הפשט. כמו למשל בחור ישיבה שרוצה מאוד מאוד להתעצם עם הפשט. וככל שהאדם נכנס ל"ראש של פשט" - הוא אינו רוצה לשמוע דרשות ורמזים ולא רוצה סודות - אלא רק פשט - רוצה להבין מה בעצם כתוב כאן.

וככל שיש לו "ראש של פשט", כך בלא יודעין, האדם מכניס את עצמו לתוך צמצום, לתוך חלל ריקן. הוא נכנס לתוך מציאות שסופו לתפוס שאינה תואמת כלל וכלל את רצונו העמוק - המקושר לרצון הוי'.

נחזור - ישנן שתי מערכות בסיסיות ביותר בקבלה כנגד שם הוי' בנוגע לתורה - טנת"א ופרד"ס:

י - טעמים - סוד

ה - נקודות - דרוש

ו - תגים - רמז

ה - אותיות - פשט

מה ההבדל בין שתי המערכות ? טנת"א - מלמעלה למטה.

פרד"ס - מלמטה למעלה.

### \*מושגים - צמצום בהבנת התורה - פרד"ס - הצמצום בפשט

מתקשר לאותיות - כל אחת משתי המערכות מכוונות כנגד אותיות שם הוי'.

המלכות במערכת הטנת"א הן האותיות ובמערכת הפרד"ס הוא הפשט. כלומר, שהאותיות הן הכוחות האלוקיים של התורה להעביר את תודעת הפשט. מי שרוצה ללמוד להבין את הפשט מתבונן ומתקשר לאותיות - אותיות מחכימות. הוא אינו חושב על הדרגות היותר גבוהות ורוצה רק את הפשט. ושם בתודעה, בראש של הפשט , שהוא האותיות, מתחיל הצמצום בלא יודעין.

בכך האדם מתחיל לשים את עצמו בתוך מצרים, בתוך מציאות מוגבלת מאוד. בעצם, בלא יודעין, הוא רוצה להתאים את מה שכתוב בתורה למציאות כמו שהוא מכיר אותה.

מה זה פשט ? - הכונה לזה שהאדם רוצה שהכתוב בתורה יהיה אקטואלי -

ולכאורה זהו רצון טוב - התורה צריכה להיות אקטואלית. הוא רוצה להבין מהו פשט הכתוב - מה הדבר הכי פשוט שכתוב כאן שבודאי גם שייך לתופעה פשוטה ומעשית בעולם, כמו שהוא מכיר אותו. וכך, בלא יודעין, הוא כבר מקשר בעבותות את האין סוף של התורה למציאות המצוצמת כמו שהוא מכיר אותה. וממילא גם שם את התורה בתוך בית סוהר של צמצום.

כאילו הוא מכריח את התורה "לשכוח" מכל אותם רבדים עליונים, אין סופיים, שמקיפים אותה ומאשרים אותה - ורק רוצה להסתפק במועט של הפשט.

### \*מושגים - צמצום בהבנת התורה - פשט - הפשט ודברי חז"ל

נחזור להתבונן בארבע המדרגות שלנו:

י - עצם שבעצם - טעמים - סוד - חכמה

ה - גלוי העצם - נקודות - דרוש - בינה

ו - עצם הגלוי - תגים - רמז - מידות

ה - גלוי הגלוי - אותיות - פשט - מלכות

צמצום – כאמור, הצמצום לפי שיטת הבעש"ט זי"ע הוא רק בבחינת האותיות,

בפשט, במלכות. מה שאין כן, בשאר שלוש המדרגות אין צמצום - לא ברמז ולא בדרוש ולא בסוד, אלא אם אני אפגום באותן מדרגות ואצור שם צמצום. אבל אם אני בסדר - לא צריך להיות צמצום כלל בשלוש המדרגות העליונות.

אבן עזרא הפשטן - בהקדמתו לפירושו על התורה דן האבן עזרא באריכות

מדוע חז"ל, שכל דבריהם דברי אלוקים חיים, השאירו תחום זה של פשט כמעט ללא ציון וללא למוד - הפשט, כמו שהאבן עזרא מבין אותו. הוא כותב הקדמה שלמה להסביר שכל דברי חז"ל הם רמז דרוש וסוד, וכאילו שאת תחום הפשט השאירו לי - לאבן עזרא.

רש"י - שגם הוא בא לפרש ע"פ פשוטו של מקרא, אינו אומר שאין פשט בחז"ל,

אלא רק אומר שבתוך דבריהם צריך לחפש את הפשט. צריך לחפש אצל חז"ל אותן דרשות שמתאימות גם לפשוטו של מקרא. ומכאן עולה שגם רש"י אומר שלפניו אף אחד לא עשה את זה.

ואם כן, ישנו כאן איזה "מת מצוה" , מצוה יתומה, שאף אחד לא טיפל בה - תחום חתום ששמו – פשט.

משדרים על גל אחר - לפי רש"י, הפשט בלול בתוך דברי חז"ל וצריך רק לחפש

אותו, להוציא אותו, לגאול אותו. לפי האבן עזרא בכלל לא נמצא פשט בדברי חז"ל – כלומר, חז"ל דברו, שדרו על גל אחר.

חז"ל - כל דבריהם דברי אלוקים חיים וכל אור התורה שהם מגלים הוא אור אלוקי בלא צמצום כלל.וכך גם זכו חז"ל ליישם את ההלכה, כמו שההלכה קיימת באור אין סוף, ולהחדיר את זה לתוך המציאות - לתקן את המציאות.

לא להכנע למציאות - ראש של פשט - הוא קודם כל להכנע למציאות - להכניס

את עצמנו לתוך מסגרת של צמצום ואחר כך מי יודע אם אפשר להשתחרר מזה. כמו עבד שנכנס למצרים - עד שללא נס גלוי של יציאת מצרים אינו יכול לצאת משם. ברגע שנכנסים לתוך מסגרת, מנטליות של צמצום - קשה להשתחרר ולצאת מזה. ולכן מאוד מובן לנו שבאמת כל הרבדים בדברי חז"ל תופסים באותן דרגות ששם האור אין סוף הוא בהדיא, בגלוי.

**\*מושגים - צמצום בהבנת התורה - פשט - אם ראשונים כבני אדם**

אם ראשונים - יחסית אלינו, הראשונים שבאו אחרי חז"ל, הם עצומים ובעלי

רוח הקודש, אבל ביחס לחז"ל זה כבר לא זה. אחרי חתימת הש"ס זה באמת קרה - חל צמצום ביחס להבנת התורה אצל התולדות בעם ישראל. חתימת הש"ס מהווה צמצום גמור.

ומה קורה ? קמים גדולים בישראל, אמיתיים, יראים, שנכנסו לתוך השטח החדש, שגם אותו צריך לכבוש - לתוך הפשט. וכאמור, הפשט הזה הוא כבר חלל ביחס לכל אותו אור שהאיר עד לחתימת הש"ס ועד בכלל.

אנחנו כחמורים - מה זאת אומרת - ליחס צמצום לשלוש המדרגות היותר

גבוהות ? זה כמו שיבוא מי ויאמר שגם הראש של חז"ל עובד כמו הראש שלי. ידוע מאמר חז"ל "אמר רבי זירא אמר רבא בר זימונא: אם ראשונים בני מלאכים - אנו בני אנשים, ואם ראשונים בני אנשים - אנו כחמורים, ולא כחמורו של רבי חנינא בן דוסא ושל רבי פנחס בן יאיר, אלא כשאר חמורים".

חכמים בפשט - ברגע שאומרים שהצמצום תופס בדרגות העליונות, אומרים

בלא יודעין, שגם בדברי חז"ל ישנו צמצום - ויש אולי מקום לחלוק , אולי הוא קצת טעה בשיקול הדעת, אולי הוא כמוני, אולי גם הוא בן אדם.

גם חז"ל הם בני אדם אבל כל יהודי מאמין בריחוק הערך עד אין סוף בינינו, עם כל החכמה שלנו, לבין חז"ל. לא שאנחנו טפשים, להיפך - אנחנו כל כך חכמים בפשט שזה גופא מרחיק אותנו ומפריד אותנו מן המנטליות של חז"ל. אנחנו מאוד חכמים בפשט והם לא היו שם, בתוך הצמצום הזה, הם היו במקום אחר באמת ושם הם מלאכים ואנחנו בני אדם.

ואם עושים מהם בני אדם - אזי אנחנו הופכים להיות חמורים - שכל של חמור, שכל של חומריות, שכל של פשט.

כל מי שיאמין יותר בקדושת הבנת חז"ל והראשונים בכלל בתורה גופא, כך הוא אינו מיחס את הצמצום לדרגות שמעל למלכות. הוא יודע שבאמת יש צמצום - אבל הצמצום רק בנוגע לפשט - לאותיות הנראות לעיני.

### \*מושגים - צמצום בהבנת התורה - פשט - אותותינו לא ראינו - אות בתוך אות

זה שצמצום חל רק באותיות לומדים מפסוק :

"אותותינו לא ראינו ואין אתנו יודע עד מה".

הפסוק מדבר מזמן הגלות והפשט הוא "אותותינו" - מלשון אות ומופת,

כלומר, שאין ניסים.

רבים של אות - אותות - לשון זכר.

אותיות - לשון נקבה.

חסרון בראיית האותיות - ישנם פסוקים שכתוב בהם "אות" – אות ומופת -

ודורשים "אותיות" - וזהו גם הדרוש כאן - שישנו חסרון בראיית האותיות. יש משהו במימד האותיות של התורה שלא רואים, לא רואים את הפנימיות. רואים חשך במקום אור, רואים חלל.

ושוב, האותיות זה "גילוי הגילוי" וכל עיקר הגלוי צריך להיות באותיות - אבל דוקא שם, בזמן הזה - זמן של גלות וסילוק שכינה - "אותותינו לא ראינו". ואם כן, הפסוק מלמד אותנו, ע"פ קבלה, שהצמצום תופס באותיות - בהבנת הפשט של המקרא.

מידת הדין - מה זאת גלות ? - מידת הדין, דין קשה , סילוק שכינה, שבה עלה

במחשבה לברוא את העולם. דין בקבלה נקרא "היכל הזכות" - לפי הזכות שלך כך אתה מקבל. אתה זכאי - אתה מקבל, אתה חייב - אתה נענש, שכר ועונש בדיוק לפי שורת הדין.

וכך - "מפני חטאינו גלינו מארצנו". כל תופעת הגלות זה מפני חטאינו - מדת הדין. באמת הוי' חשב שהמציאות תהיה מציאות של צדיקים ולכן עלה במחשבה לפניו לברוא את העולם במידת הדין – שהרי מידת הדין מבליטה את הצדיק.

מידת הרחמים - כשראה הוי' שהמציאות מאוד מאוד רחוקה מלהיות ראויה

לכולם צדיקים - "ועמך כולם צדיקים"- מחטא אדם הראשון ואילך, לכן הקדים הקב"ה ושיתף את מידת הרחמים למידת הדין.

מידת הרחמים - אות ו' של שם הוי'.

מידת הדין - אות ה' תתאה של שם הוי' - "דינא דמלכותא דינא".

במידת הדין ישנו צמצום - אם אתה זכאי - טוב, ואם אינך זכאי - לא טוב.

והמציאות שלנו היא מציאות של לא זכאים, לא זכאי אמת - ולכן במציאות ישנם חורים, חללים, ואקום שאנחנו בעצמנו יוצרים. אנחנו, בחטאים שלנו - מרחיבים את החורים אבל ישנו גם חור נתון מתחילת הבריאה. והתפקיד שלנו הוא באמת לתפור את החור הנתון הזה, ולאחות אותו - ואם לא מאחים את הקרע, הרי הקרע גדל והולך.

אותותינו לא ראינו - הוא ענין מדת הדין שבה עלה במחשבה לברוא את העולם

- עולם מלשון העלם כנודע. הוי' ברא את העולם במידת הדין ולכן התחיל את תהליך הבריאה עם צמצום.

מידת הדין - שם אלוקים - "בראשית ברא אלוקים".

מידת הרחמים - שם הוי' - "ביום עשות הוי' אלוקים ארץ ושמים".

שם הוי' הוא שם הרחמים - והוי' שיתף את מידת הרחמים ואף הקדימה

למידת הדין - "הוי' אלהי"ם" - בגלל שראה שכביכול העולם אינו מתקיים במידת הדין בלבד.

במה מתבטא שיתופה

של מידת הרחמים ? - כתוב בתניא משפט כזה: "מידת הרחמים זה מה שיש

התגלות אלוקות על ידי צדיקים, ובאותות ומופתים שבתורה.

וכאמור, כאן אלו אותות, לשון זכר, - אותותינו ראינו. וישנם גם "אותותינו לא ראינו" בזמן הגלות - מלשון אותיות, לשון נקבה. כלומר, שאיננו מבינים את פנימיות הפשט - איננו מבינים מה אומרות האותיות.

אות בתוך אות - ואם כן, יש כאן אות בתוך אות. ישנה אות נקבה - אותיות,

וישנו אות זכרי בפנימיותה – אות ומופת - שבעצם היא הארה של רחמים.

### \*מושגים - צמצום לא כפשוטו - אות ומופת - גילוי אלוקות ע"י צדיקים

הצדיק הוא נס קיים - וזה מה שכתוב כאן בתניא – שמידת הרחמים זאת

התגלות אלוקות ע"י צדיקים. הצדיק הוא היסוד האמיתי שלמעלה מן המלכות, והאותות ומופתים שלו אלו ניסים שלמעלה מן הטבע - וזה קורה מול עינינו - בתוך המציאות שלנו.

כמו עשר מכות מצרים וקריעת ים סוף - הנס בא מכח התורה ומתגלה בתוך העולם שלנו. וזה מגלה לעינינו שהטבע הוא לא כמו שחשבתי, המציאות אינה כמו שחשבתי - ואכן יכול להיות דבר כזה בתוך המציאות שאני מכיר. זה הופיע בחדשות, שידרו את זה ברדיו, כתבו בעיתון.

להמתיק את הדין – ואכן, זהו גילוי של רחמים שבא להמתיק את הדין. היה

נדמה לי שהכרתי את העולם ופתאום זה עולם אחר, ישנם ניסים בעולם וזה לא תואם את מערכת התפיסה שלי בעולם. ישנו צדיק שהמציאות שלו בעצמו היא אות ומופת "מופת הייתי לרבים". הצדיק בעצמו מהווה מופת בתוך המציאות - הוא לא כמו כולם, הוא נס, נס חי, נס קים.

### \*מושגים - צמצום לא כפשוטו - הפשט האמיתי - פנימיות הפשט

שיתוף מידת הרחמים - וזהו מה שמעמיד הקב"ה צדיקים בכל דור ודור וכן

גם שעושה לנו ניסים. ובמיוחד האותות ומופתים שכתובים בתורה והבאים מכח הנצחיות של התורה - שהיא למעלה מהמקום והזמן שלנו - אבל זה באמת נתגלה בתוך הזמן והמקום שלנו.

פנימיות הפשט - בלימוד התורה גופא - זה כמו שאחד יקח את המנטליות, את

התודעה של הרמז וכל שכן הדרוש והסוד, וינסה להחדיר את זה בתוך הפשט. לקחת רעיון אלוקי, רעיון מופשט ולא לבטא את זה בבטוי מופשט של סוד, של קבלה, אלא רק כל כך טוב להלביש את זה בתוך הפשט עד שהנה - זהו הפשט האמיתי.

זהו אות ומופת בתוך "אותותינו לא ראינו" - זה תיקון הפשט - לגלות שיש פנימיות לפשט.

דברים אלו - עדינים ועמוקים ביותר וצריך לנסות, בס"ד, לחזור על זה כמה פעמים – ואז אולי אפשר יהיה לומר את זה טוב יותר. שהרי כאמור, הצמצום הוא בדיבור שלנו - אי יכולתנו לומר את הדברים בהירים באמת.

### \*מושגים - צמצום לא כפשוטו - צמצום בהבנה - חזרה - ראש של פשט

נחזור:

ראש של פשט - ישנה נטיה אצל האדם לרצות לדעת בדיוק מה שקורה. הולך

לרופא ורוצה לשמוע מה קורה איתו - וככל שהוא רוצה את הדיאגנוזה המדויקת יותר כך הוא מכניס את ראשו לתוך צמצום. הוא רוצה פשט - מה בדיוק הבעיה, וזה גופא סוגר אותו בתוך צמצום, בתוך תיק. הולך לצבא יש לו פרופיל, הולך למשטרה - פותחים לו תיק, מגדירים אותו.

כל אלו הם משלים להסביר איך שהרצון לדייק, ושיהיה פשט לכאורה אמיתי - שכאן היא אמת חיצונית , אמת במרכאות, אמת חיצונית של פשט. נטיה זאת בנפש היא נטיה ממשית להסגר - לרדת מצרימה וברגע שהוא שם את עצמו בתוך מצרים קשה מאוד לשוב ולצאת ממצרים.

צריך כח עליון, צריך שיבוא מישהו מבחוץ ויגאל אותי מתוך המגבלות שאני מטיל על עצמי, כמו משה הגואל שבא מבחוץ לתוך מצרים כדי להוציא אותנו ממצרים.

ורפוא ירפא - כך היא המנטליות של רדיפת פשט. ומצד שני, אי אפשר לשלול

את הפשט, אי אפשר להוציא את הפשט מהפרד"ס, כמו שאסור להוציא את הסוד מהפרד"ס. עיקר התכלית היא שיהיה כל כך הרבה כח פנימי שאפשר יהיה למלא את הפשט הזה בתוכן האמיתי שעומד מוכן להתגלות בו - למלאו בפנימיות האמיתית שלו. כלומר, הדבר שקודם היה רק התחום של הרמז והדרוש והסוד - הוא הוא יאיר בתוך הפשט.

כלומר שכן אפשר יהיה לקבל דיאגנוזה מדויקת והכל יהיה בגדר של "ורפא ירפא" - מכאן שנתנה רשות לרופא לרפאות ולא ההיפך. שהדיוק הזה ישמש אך ורק כלי לרפוי אמיתי ולא כדי להגדיר אותו - חולה. בית רפואה במקום בית חולים. ומכאן שניתנה לרופאים רשות לרפאות - זה רק לרפאות, ולא להגדיר מישהו – חולה !

מי יכול להחליט ? - בפרשת נגעים מסגיר הכהן את האדם הנגוע – מחליט אותו

"טמא הוא בדד ישב מחוץ למחנה מושבו". אבל פעולה כזאת רק כהן יכול לעשות - בגלל שהכהן כל כולו חסד ואין שום מדת דין בפעולתו. כל מה שצריך לקיים המצורע - הכל כלים לרפוי, ורק הכהן שכולו חסד מסוגל לעשות את הפעולה הזאת. מי שיש בו דין ואפילו קצת דין אינו יכול לפעול את הפעולה הזאת - אלא רק הכהן שכולו חסד.

### \*מושגים - צמצום לא כפשוטו - צמצום בהבנה - פעולת צדיק לחיים

פעולת צדיק לחיים - נחזור: חוץ מהאותות והמופתים שמחולל הצדיק בתוך

המציאות, הוא גם מדבר תורה. ואכן, עיקר ההמתקה שממתיק את המציאות זה על ידי דברי התורה שמדבר. כמו הרשב"י שבשעת בצורת היה פותח את פיו לומר דברי תורה - וירדו גשמים. את כל השפע וכל הברכות, בכל העולמות, המשיך על ידי הדא"ח שאמר.

כל פעולות הצדיק ממשיכות חיים - בכל פעולה שעושה פותח צינור של חיים - "פעולת צדיק לחיים". הצדיק מחדיר באותיות התורה תוכן - בתוך האות של התורה שם הצדיק אות ומופת, נס ופלא ממש.

מה לא טוב בפשט ? - זה שהוא מסוייג מהפלאה. הפשט כביכול בורח מהרגשת

ההפלאה שיש בכל אות ואות. אני רוצה להבין את זה כל כך טוב, כל כך פשוט, ולדעת בדיוק מה כתוב כאן, ומה בדיוק הבעיה כאן. אני רוצה לקלוט ולשלוט ולא להשאיר איזה צד או פינה שאין ביכולתי להשיג. ושוב, הוא אינו רוצה להשאיר מימד של הפלאה.

אם באמת הנטיה של הפשט זאת בריחה והתחמקות מלהתמודד עם הפלאה שלמעלה מהשכל המוגבל שלי - זהו הצד הלא טוב של הבנת הפשט.

החלק הטוב של הפשט - שאכן הוי' בעצמו רוצה שבתוך הגבול של המציאות,

באמת, בסופו של דבר, יתגלה הבלי גבול - שהאות ומופת יתגלה בתוך האותיות.

אינו רוצה פלא - אבל בדרך כלל, אותו אדם מחפש פשט בגלל שאינו רוצה פלא.

הפלא מאיים עליו, הוא רוצה להיות שליט בשכל הזה - תפסתי את כל הסיפור הזה, את כל התמונה. זה שאדם צריך להכיר בעצמו שאינו יכול להיות שליט על הכל, וצריך להשאיר אין סוף שאינו יודע מעל אותו גבול שכן יכול לתפוס - זאת האמת של הפשט.

הוי' באמת רוצה שנתפוס את הגבול, אבל רוצה שנשאב יותר ויותר מהבלי גבול לתוך הגבול. לשאוב יותר ויותר פנימיות הפשט מתוך הרבדים שמעל לפשט. אמנם ההרגשה הראשונית של הפשט זה כן להתנתק מהרבדים שמעליו – אך תיקונו הוא שהפשט לא יתכחש למה שמעליו, ולא יברח מהרגשת ההפלאה שמעליו.

אינו מנתק את הפשט - האבן עזרא מנסה להתמודד עם הפשט ורוצה רק את

הפשט אבל בכל פעם שישנו שיקול שאינו ברור ע"פ פשט - הוא חייב להסתמך על דברי חז"ל. כאשר יש משהו שאי אפשר להכריע ע"פ פשט ויש קבלה מחז"ל איך לפרש את הפסוק - הוא נאמן. כלומר, שהפשט שלו אינו מתכחש לזה שהרבה פעמים, ואולי בכל פסוק ופסוק - לאחר שמנתחים עמוק עמוק מגיעים למקום שמכאן ואילך חייבים להסתמך על דברי אלוקים חיים שלמעלה מהראש שלי. אם כך הדרך - מוטב, אבל פשט המנותק מהמדרגות שמעליו – זה כבר לא טוב.

### \*מושגים - צמצום לא כפשוטו - המשיח נקרא "פלא יועץ" - מחדיר הפלאה

פלא יועץ - המשיח - וכך כל צדיק אמיתי שבכל דור ודור נקרא "פלא יועץ".

כל המצוות נקראו בזהר - תרי"ג עיטין - עצות, אבל יש בכל עצה שנותן הצדיק הרגשת פלא. זה לא שכל פשוט, זה לא רופא מומחה, זה לא גאון במדע - אלא זה אין סוף יותר מזה, זה משהו אחר לגמרי, זה פלא - פלא יועץ.

בלי גבול בגבול - הצדיק מחדיר את הרגשת הפלאי לתוך השכל. רצון הוי' הוא

שתמיד יהיה שפע של אין סוף זורם לתוך הגבול - וזה מה שמסמל הצדיק. הצדיק בעצמו גבול - והוא צינור פתוח מלמעלה ומלמטה להמשיך בלי גבול.

מידה כנגד מידה - ושוב, ישנו הפשט של העולם הזה – דרך ההנהגה - מידה

כנגד מידה. גם אצל מי שמאמין בהשגחה אלוקית - ישנו הפשט של ההשגחה. הקב"ה הולך עם כל אחד לפי מידתו -אתה בסדר, הוי' בסדר אתך. אינך בסדר, הוי' אינו בסדר איתך. וזהו "צדק ומשפט כפום עובדיהון דבני נשא" - מידה כנגד מידה כפי מעשי בני האדם. וכאמור, כך אין העולם יכול להתקיים, כך העולם נשאר בגלות ח"ו. אין גאולה לעולם אם הכל כפי מעשיהם של בני האדם, ולא נראה את הקץ חלילה, אף פעם.

ומה אם כן צריך להיות ?

"ברחמים גדולים אקבצך"

### \*מושגים - צמצום לא כפשוטו - לא מציאותי - כי מרחמם ינהגם

מרחמם ינהגם - קבוץ גלויות, אבל רק ברחמים גדולים. בלי רחמים גדולים

זה לא יעזור ולכן כל המנטליות צריכה להיות מנטליות של רחמים בתוך הדין, רחמים להמתיק את הדין. חקירה וחתירה לפנימיות של הפשט כמו שנובעת מהדרגות שמעל לפשט - האות הזכרי בתוך האות הנקבית.

"כי מרחמם ינהגם" - רק מי שמרחם יכול להיות מנהיג. אם יש לנו משבר גדול של מנהיגות זה בגלל שאין איש רחמן באמת - שיכול להנהיג את הצאן ברחמים.

מציאות זה צמצום - מנהיג אמיתי הוא אחד שראשו אינו בנוי, אך ורק על

המציאות, אך ורק מתחשב עם נתונים מציאותיים. מי שכולו פוליטיקה של פשט, פוליטיקה של מציאות - והוא שקול ורוצה להיות בסדר, ציוני, לטובת עם ישראל - לא יצליח למלא את המשימה.

לא מציאותי - חייבים להיות מציאותיים – וזהו זה, אך ורק מציאות, ובאמת

ישנה מציאות - וזהו הצמצום. וברגע שמשהו נשמע לא מציאותי - לא חושבים על זה בכלל, מחוץ למחנה, מחוץ לתודעה.

זה שמצאנו פעמים רבות בתורה שיהודי זה משהו מיוחד - אינו נכנס לשכל בכלל, לא מסתדר עם המציאות ולכן בל יעלה על הדעת, כמו מחשבת עבודה זרה ממש. בל יעלה על הדעת שיהודי זה משהו מיוחד - זה סותר את כל הערכים של העולם - ואנחנו הרי נמצאים בתוך המציאות של העולם.

מוכר חלקי מולדת - ישנם כל מיני אבסורדים היוצאים מהנטיה לחלק הרע של

הפשט. מצב זה יוצר באדם צמצום ומידת דין ואותו אדם, כמה שיהיה חכם וכמה שירצה לטובת העם, אינו יכול להנהיג. הוא כולו דין, כולו צמצום, מלא חורים - ועושה חורים בארץ - מוכר חלקי ארץ ישראל. במקום לשחרר אותנו הוא מחרחר אותנו וזה בגלל שכל החורים האלו מתחייבים לפי תפיסת המציאות שלו.

תיקון צמצום הפשט - נסינו להסביר כאן מה אומר הצמצום ביחס לתורה

וביחס לכללות המנטליות של האדם. אמרנו שהצמצום תופס רק במדרגה האחרונה של הבנת התורה – הפשט. כמו שהצמצום רק תופס בפשט - שם גם עיקר התיקון שעלינו לתקן. עלינו להכיר בפנימיות הפשט ואיך שהוא מקבל מהמדרגות שמעליו - ולהחדיר את ההפלאה לתוך הבנת הפשט.

### \*מושגים - צמצום לא כפשוטו - "מרחמם ינהגם" - הפשט ממחיש את הפלא

שכל מופלא - ישנם ל"ב נתיבות חכמה והנתיב הראשון נקרא "שכל מופלא".

שכל מופלא - שכל שכולו הרגשת הפלא שמעבר לתפיסה המוגבלת שלי. תוך כדי התפיסה השכלית שלי עדיין יש תמיד "המון מעבר". הראשון שזכה לשכל המופלא הוא אברם - שנקרא אברם העברי - אב רם - השכל הנעלם מכל רעיון. הוא מעבר, כל הזמן יש לו תחושת מעבר - ולכן נקרא "עברי", "כל העולם כולו מעבר אחד ואברהם מעבר אחד".

מעבר אחד - כל העולם כולו נמצא במציאות ואצל אברהם כתוב "ויוצא אותו

החוצה". אברהם יכול להביט על המציאות, אינו מתעלם מן המציאות, אבל בעצם הוא מעבר למציאות. הוא מתיחס למציאות ממקומו, ומקומו הוא מעבר למציאות, ולכן הוא אברהם העברי, וכולנו נקראים עברים על שמו.

להמחיש את הפלא - יש להיות מעבר ולא להתיחס לעולם ורק לצאת מן העולם

- וזה כידוע אינה ענינה של היהדות. אברהם היה מעבר לנהר וכל הענין של "לך לך" הוא כדי להכנס לתוך הארץ ודוקא לארץ הזאת. כי הארץ הזאת מסוגלת בפשט שלה, במציאות שלה, להרגיש ולהמחיש את הפלא שמעבר. המיוחד בארץ ישראל הוא שהיא הארץ המיוחדת מכל הארצות, ארץ הקודש שיש בה מציאות, מציאות מצומצמת כמו שאנו נוכחים לדעת. אבל אם נזכה - נחיה כאן חיי מציאות וביחד עם זה נמחיש את הפלא כל הזמן. פלא שירחף ויחדור פנימה לתוך הפשט, לתוך המציאות.

כאן בארץ ישראל - זה המקום שבו יכול להאיר בתוך הפשט – הרמז והדרוש

והסוד, הטעמים והנקודות והתגים – להאיר בתוך האותיות. ועיקר מה שמאיר בתוך פנימיות הפשט אלו הטעמים - האות ומופת שבתוך האותיות שהוא ביטוי של רחמים - שבא לשנות את הטבע. כמו אותו פוליטיקאי אמיתי שמאמין בנס ובמידה מסוימת גם סומך על הנס - מאמין שהוי' איתנו, האין סוף איתנו ואנחנו כולנו, גם כמדינה, יכולים ללכת על ניסים לתוך המציאות.

האבחון כאן דק ועדין - ישנה מציאות, אבל יש לה פנימיות. - ישנם אות ומופת

בתוך אותיות העיתון. וכאמור, מי שאינו מסוגל לחשוב כך - אין בו רחמים - ואם אין בו רחמים אינו יכול להנהיג.

לא ירעבו ולא יצמאו ולא יכם שרב ושמש

כי מרחמם ינהגם ועל מבועי מים ינהלם