# שעור חמישי - צמצום לשון ריכוז

(ראה ספר "לב לדעת" ע' קצ"ו).

הסך הכל של הנלמד כאן בנושא הצמצום הוא איך הוי' מצמצם את עצמו - מלשון ריכוז - מרכז את עצמו בתוך גוף הצדיק יסוד עולם. מכאן שהצמצום אינו מלשון הסתלקות והתעלמות אור כלל אלא מלשון ריכוז האור, וזהו התיקון האמיתי וההמתקה הגמורה של סוד הצמצום.

והנה המחלוקת הנ"ל בענין הצמצום היא בנוגע לצמצום הראשון שהיה

באור אין סוף ב"ה המובא בתחילת עץ חיים ושאר כתבי האריז"ל.

הצמצום הראשון - אפשר לומר שכל הענין שאנו קוראים בשם "סוד הצמצום"

הוא חידושו של האר"י הקדוש. וכאמור, בדברו על מקרה הצמצום הראשון - פותח האריז"ל את כל תיאור התהליך של מעשה בראשית. קודם כל היה אוא"ס ממלא את כל המציאות, והפעולה הראשונה שעשה הוי' כתחילת מעשה הבריאה - היא צמצום האור. הוי' עשה חלל ריקן ובתוך אותו חלל יוכלו לעמוד כל העולמות.

צמצום לא כפשוטו - וכאמור, המחלוקת הנ"ל היא בנוגע לצמצום הראשון.

כלומר, איך ללמוד את הכתוב בנוגע לצמצום הראשון בתוך כתבי האריז"ל:

האם הצמצום כפשוטו – האם הוי' ממש עזב את המקום הזה, או שהאור שלו עזב את המקום הזה ?

או שהצמצום אינו כפשוטו ? - הצמצום אינו אלא משל לנו, ובאמת הוי' כאן בדיוק כמו קודם, בלי שום שינוי כלל וכלל - "אני הוי' לא שניתי". אתה הוא עד שלא נברא העולם אתה הוא משנברא העולם - בלי שום שינוי כלל. הוי' עשה כך שנרגיש את עצמינו בחלל, בחושך, אבל הוא נמצא כאן בדיוק כמו קודם שנברא העולם.

ואכן ישנם מקובלים אחרונים, שלא זכו לרוח הקודש כמו שזכה לה האר"י בעצמו, אשר מבינים את מושג הצמצום בכתבי האר"י - כפשוטו, צמצום כפשוטו.

וכאמור, הבעש"ט, שעליו הופיעה רוח הקודש אחרי האריז"ל - אומר שהצמצום רק למראית עינינו ובאמת הוי' כאן כמו קודם.

ושוב, הבעש"ט והחסידות בעקבותיו - סוברים ש"הצמצום לא כפשוטו".

### \*מושגים - צמצום לשון ריכוז - י"ג צמצומים

**אך ידוע שיש ריבוי בחינות צמצום לאחר הצמצום הראשון הנ"ל.**

מי שלומד את ספרי הקבלה יודע שישנם עוד הרבה צמצומים שבאים אחרי הצמצום הראשון המופיע בתחילת עץ חיים. כל מה שדברנו עד כאן בנושא הצמצום – התייחס רק לצמצום הראשון.

י"ג צמצומים - ישנו צמצום א"ק וישנו צמצום הדיקנא, וישנו צמצום בין כל

עולם ועולם - ובסה"כ, בכללות הם י"ג צמצומים. ללא צמצום אי אפשר היה להוציא עוד עולם מהעולם הקודם - אי אפשר היה להוציא מודעות חדשה, אחרת, מתוך המודעות הקודמת.

בכל מקום שישנו צמצום - ישנו מסך מבדיל, כמו וילון שמפסיק את כל המודע שישנו בעולם העליון כדי להוות, לברוא עולם חדש.

חלל, מחולל - בחסידות לומדים - שאפילו לפני הצמצום הראשון הפותח את

ספר עץ חיים - ישנם ארועים שמתרחשים כביכול בתוך האור אין סוף בעצמו - וגם שם ישנם צמצומים. כלומר, שבכל מקום שישנו דילוג שבאין ערוך בין דרגה לדרגה, בין אור לאור - ישנו צמצום. חלל הוא - לשון לחולל, וכדי לחולל כל חידוש – חייב להיות צמצום.

**(וכן לפניו, עיין במאמר "שלשה עשר צמצומים" איך שסוד כל**

**הצמצומים הוא בסוד יג תקוני דיקנא, יג תקוני דמהימנותא עיי"ש)**

שלשה עשר צמצומים – המאמר מסביר שבעצם מעצמותו יתברך כביכול ועד

לעולם התחתון הגשמי שלנו - אפשר לזהות בכללות, בכל כתבי החסידות והקבלה, י"ג צמצומים. וכשמקבילים אותם ע"פ פי קבלה כנגד המקור שלהם, הם גופא כנגד י"ג מידות הרחמים - שהוא סוד הדיקנא בקבלה. השערות הן צמצומים, וישנם בזקן שלשה עשר חלקים - י"ג תיקוני דיקנא, וכל אחד ואחד מרמז לסוג אחר של צמצום.

### \*מושגים - צמצום לשון ריכוז - י"ג צמצומים - אהב"ה צמצומים

י"ג מדות הרחמים - עולה מכאן שכל הצמצומים כולם הם אכן מידת הרחמים

ולא מידת הדין.

מידת הרחמים – כלומר, שכל הצמצום זה בשביל להתגלות ולא בשביל לסלק. י"ג = אהב"ה = אח"ד. וכאמור, ישנם בדיוק י"ג צמצומים, מעצמות הוי' ועד לעולם הגשמי שלנו - ומספר זה אומר לי שהמטרה הכללית של כל הענין הוא אהב"ה = י"ג.

אהבה דוחקת את הבשר – הוא מאמר חז"ל המסביר שכדי להכניס ולרכז דבר

גדול מאוד במקום צר וקטן - רק ריבוי אהבה דוחק את הבשר, ועד כדי כך שאחד שמן מאוד יוכל להכנס למקום צר מאוד. ואם כן, פנימיות כל הצמצומים היא אהבה ולכן ישנם דוקא י"ג = אהב"ה צמצומים.

**ככל שהצמצום במקום גבוה ביותר נדמה הוא להיות בבחינת סילוק**

**כל המדרגה הראשונה על מנת להמציא את שורש המדרגה הבאה.**

נדמה להיות בבחינת סילוק - אנו מדברים על תהליך הבריאה שישנם בו הרבה

צמצומים, מהעצמות ועד למטה מטה בעולמנו, עולם הזה התחתון, הגשמי. ככל שהצמצום גבוה יותר, יותר קרוב כביכול לעצמות - ישנו כביכול צורך לאפס, לסלק לגמרי את המדרגה הראשונה על מנת להמציא שורש למדרגה הבאה.

ושוב, ככל שהדבר קרוב יותר לעצמות הוי' - לא יתכן משהו אחר - אלא אם הקודם הסתלק והתעלם לגמרי. ולכן ככל שהצמצום קרוב יותר לעצמות, כך יותר נדמה הצמצום להיות בבחינת סילוק גמור של המציאות הראשונה - כדי להמציא את שורש המציאות הבאה.

על דרך רב ותלמיד - ככל שהרב חכם יותר וגדול יותר, ועד כדי שחכמתו הינה

בבחינת אין סוף ביחס לתלמידו - כך צריך הוא לסלק את כל בהירות שכלו כדי שיתנוצץ אצלו שורש, נקודת מוצא של שכל קטן - שיוכל להעבירו לתלמידו. הרב רוצה לזהות בתוך עצמו פרור של שכל המתאים להיות נקודת מוצא שממנה אפשר להתחיל ללמד את התלמיד. ככל שבהירות הרב בינו לבין עצמו גדולה יותר ואין סופית יותר ביחס לתלמיד, כך צריך הרב לעשות מאמץ רב עוצמה בתוך עצמו כדי כביכול להשכיח את חכמתו שלו – על מנת לזהות נקודת מוצא שממנה יכול להתחיל להשכיל את תלמידו.

אם הרב אינו כל כך גדול - פעולה הזאת פחות חריפה. אך ככל שהרב גדול יותר

ביחס לתלמיד - כך הצמצום בשכל הרב יותר נדמה להיות סילוק גמור. יותר נדמה שהרב סילק את עצמו לגמרי כדי להמציא שורש של שכל המתאים עבור התלמיד.

נחזור - בכללות ישנם י"ג צמצומים מעצמות הוי' ועד עולם הזה התחתון. ככל

ככל שהצמצום יותר גבוה ויותר קרוב לעצמות - דילוג הערך בין מדרגה למדרגה גדול יותר ולכן נדמה הצמצום כסילוק כל המציאות הראשונה - כדי להמציא את שורש המציאות הבאה.

### \*מושגים - צמצום לשון ריכוז - י"ג צמצומים - בין צמצום להשתלשלות

**ככל שהצמצום הוא למטה יותר נדמה הוא להיות בבחינת מיעוט ולא סילוק לגמרי.**

לדוגמא - הצמצום ה י"ב שבין עולם היצירה לעולם העשיה. יחסית, לצמצום שבין המדרגות הגבוהות יותר, אין במדרגה זו כל כך הרבה צמצום - אבל זה עדיין נקרא צמצום.

הצמצום ה י"ג – הוא בין עולם העשיה הרוחני לבין עולם העשיה הגשמי שלנו.

כאן ישנו חידוש בזה שכל המציאות הרוחנית עוברת להיות מציאות גשמית, ולכן דוקא בסוף ישנו דילוג הערך עצום - הרבה יותר מאשר בצמצומים הקודמים.

מה בין צמצום להשתלשלות ? - המעבר בין המדרגות שבאותו עולם - מחכמה

לבינה, מבינה לדעת, מדעת לחסד וכו' - נעשה בדרך השתלשלות עילה ועלול. אבל המעבר מעולם לעולם, ואפילו בין שני עולמות קרובים האחד לשני, הוא בדרך של צמצום. וכאמור, הצמצום בין המדרגות הנמוכות יותר - הוא בעוצמה פחותה ולכן נדמה כמיעוט - ולא כסילוק גמור.

### \*מושגים - הצמצום לשון ריכוז - לשון סילוק - לשון מיעוט - לשון ריכוז

נחזור: - אנו עוסקים כאן בשני ביטויים - סילוק ומיעוט.

צמצום - שנדמה סילוק של כל מה שהיה קודם.

צמצום - שנדמה מיעוט - ממעטין בשמחה.

ומכאן אנו רוצים להגיע לפנימיות כל הצמצומים, לעצם הצמצום שאינו נראה כלל - והוא צמצום מלשון ריכוז.

צמצום בבחינת ריכוז - במידת הדין שמחוללת את הצמצום ישנן שתי דרגות:

סילוק - דינא קשיא - ככל שהצמצום קרוב לעצם דילוג הערך גדול יותר - ויותר נדמה כסילוק כל המדרגה הקודמת על מנת להוות את המדרגה הבאה.

מיעוט - דינא רפיא - ככל שהצמצום נמוך יותר, והמדרגות אינן כל כך רחוקות זו מזו - הצמצום נדמה כמיעוט המדרגה הקודמת על מנת להוות את המדרגה הבאה.

ריכוז - אך מצד מידת הרחמים - הכל הוא ריכוז, ואינו מיעוט או סילוק. מצד הרחמים - כל סוד הצמצום הוא ריכוז - שהינו ההיפך הגמור מן המושגים סילוק ומיעוט.

### \*מושגים - סוד הצמצום - צמצום בבחינת מיעוט - משל השערות

**מעוט ולא סלוק לגמרי (על דרך מעוט החיות שבשערות לגבי החיות**

**שבאברים כמבואר בדא"ח, והיינו שגם בצמצום שבבחינת מעוט אין**

**המדרגה השניה לפי ערך המדרגה הראשונה כלל וכלל אלא אין ערוך כו'**

**ואין כאן השתלשלות עילה ועלול ודוק).**

המשל שמביאה החסידות כדי להמחיש את ענין המעוט הוא משל החיות המועטת שבשערות לגבי החיות שבאברים.

השערות - הן הצומח שבאדם. ישנן באדם כל ארבעת המדרגות הכלליות

דצח"מ:

דומם

צומח - באדם אלו השערות.

חי

מדבר

השערות אמנם יוצאות מהראש, מהגוף ומהאברים - אבל מהו ערך החיות שבתוך הגוף או בתוך האברים לבין המעט מאוד חיות שמהדהדת בשערות.

החלל שבשערות - כתוב בקבלה שישנה חיות מועטת בתוך החלל שבשערות.

ישנו חלל בתוך השערה ושם ישנו הדהוד של חיות מועטת ביותר. ישנו ריחוק הערך בין החיות כמו שמתגלה במח לבין החיות המתגלה באצבע הקטנה שברגל. באצבע הקטנה או בעקב - אומנם מתגלה מעט מאוד חיות אבל בכל זאת היא לפי ערך - ולכן זה אינו צמצום אלא השתלשלות.

אבל הקפיצה של רמת החיות - בין חיות אברי הגוף לבין החיות שמתגלה בשערות - זהו כבר צמצום, דילוג הערך לגמרי. כל כך רחוקה רמת החיות שבשערות מרמת החיות שבאברי הגוף - עד שנדמה לי שאין כלל חיות בשערות. כשחותכים שערה אין מרגישים כאב כלל אך אפילו חתך קטן באצבע יגרום לכאב גדול מאוד - וזהו סימן שהחיות שבשערות אינה תופסת מקום ביחס לחיות שבאברי הגוף. ובכל זאת - ישנה מעט מאוד חיות גם בתוך שערות האדם.

זהו המשל לצמצום בכלל - ולכן שערות הדיקנא מהוות בכל מקום בקבלה משל

לסוד הצמצום.

משל זה של שערות האדם הוא משל לצמצום בבחינת מיעוט ולא לצמצום בבחינת סילוק. צמצום בבחינת סילוק הוא רחוק יותר ואין שום קשר בין שני עברי הצמצום, ונקרא "דינא קשיא". הצמצום של השערות עובר דרך מסך של עצם, כמו עצם הגולגולת - שמבדילה בין החיות שבראש לבין החיות שבשערות הראש. אמנם ישנו מסך מבדיל לגמרי - אבל זה אינו נקרא סילוק גמור אלא נקרא צמצום בבחינת מיעוט, ונקרא "דינא רפיא".

צמצום בבחינת מיעוט – וכאמור, זהו צמצום - ואינו השתלשלות המדרגות

שבאותו עולם - כמו ירידת החיות מספירה לספירה - מהספירה העליונה ועד למלכות. המעבר מהמח לשערות הראש - זה כמו לדלג עולמות לאחר הצמצום הראשון של ה"עץ חיים" - דילוג עולמות שהוא צמצום בבחינת מיעוט ולא בבחינת סילוק גמור.

### \*מושגים - סוד הצמצום - צמצום בבחינת סילוק - משל הרב והתלמיד

**ככל שנדמה הצמצום לסילוק גמור כך, אליבא דאמת, מתגבר בו המצאות**

**העצם (היינו כל הבחינות שיש להן צד עצם כנ"ל, ובפרט עצם העצם**

**דעצמות המאור וד"ל).**

יותר המצאות העצמות - לאורך כל הלימוד אנו חוזרים ואומרים שדוקא

במקום שנדמה סילוק גמור, פעולת הצמצום היא בעלת עוצמה יתירה ולכן באמת ישנה יותר עצמות לאחר הצמצום, במקום החלל שנוצר ע"י הצמצום, מאשר קודם.

משל הרב והתלמיד - ככל שהרב גדול גדול – הוא צריך לעשות פעולה יותר

גדולה ויותר חזקה בעצמו כדי לסלק את אור שכלו לגמרי על מנת להמציא פרור שכל קטן שיתאים להשכיל את תלמידו. ואם כך - ככל שהפעולה קשה יותר - הוא שם את עצמו יותר בענין. ישנה כאן כביכול יותר מסירות נפש מצד המצמצם בצמצום שלו.

צמצום בבחינת סילוק - ואם כן, אנו נוכחים לדעת שבפעולת הסילוק ישנה

יותר עצמות מאשר בצמצום שבבחינת מיעוט. ככל שיותר נדמה סילוק - ישנה כאן יותר מסירות נפש מצד המצמצם וממילא העצמות, באמת לאמיתו, נמצאת כאן יותר.

המצאות העצמות - בשעורינו הקודמים הבחנו בשלוש המדרגות בהן צד עצם

מתוך ארבע המדרגות של מעבר מעצם לגילוי:

י - עצם העצם

ה - גילוי העצם

ו - עצם הגילוי

ה - גילוי הגילוי

ככל שהצמצום גבוה יותר ישנו יותר סילוק. ובעצם - ישנו כאן יותר עצם ועד ל"עצם העצם" - עצמות המאור ממש שנמצא במקום הצמצום דוקא.

נחזור: - עד כאן למדנו על שתי מדרגות של צמצום בבחינת דין:

צמצום בבחינת סילוק - דינא קשיא

צמצום בבחינת מיעוט - דינא רפיא

וכאמור, הפרוש הפנימי של הצמצום הוא צמצום בבחינת ריכוז – וזה קשור עם מה שנאמר כאן - שככל שישנו יותר צמצום, יותר דין – ישנה בפנימיות יותר עצמות.

### \*מושגים - סוד הצמצום - צמצום בבחינת ריכוז

**וזהו שפנימיות פרוש "צמצום" הוא מלשון "רכוז" דוקא, על דרך**

**"צמצם שכינתו בין שני בדי הארון" (ס"ת יין, "נכנס יין יצא סוד",**

**דהיינו סוד הצדיק יסוד עולם הנושא בו את סוד ארון הקודש - "נורא**

**תהילות עושה פלא", "מה נורא המקום הזה וגו'" וד"ל).**

**האותיות האמצעיות של "שני בדי הארון" הן נדר, וכידוע הסוד ש"כל**

**הנודר נודר בחיי המלך" ממש.**

**"שני בדי הארון" עולה י"א פעמים ח"ן ("ונח מצא חן בעיני הוי'".**

**ובו י"א אותיות, כלומר שממוצע כל אות עולה נח - חן) שעולה אברהם**

**יצחק יעקב (הר"ת עולות רבקה, הרוס"ת עולות שמואל ששקול כנגד משה**

**ואהרון וד"ל) - "האבות הן הן המרכבה", שבהם שורה תדיר גילוי**

**"עצומ"ה .. בתוך גוף".**

**והוא סוד "רכב אלוקים רבתים אלפי שנאן", בסוד השראת שכינה בכ"ב**

**אלף מישראל דוקא, כמנין שבט לוי, שראויים כל ישראל להמנות,**

**בפנימיות, על דגלו, ומכח הדבקות בכ"ב אותיות התורה "נגילה ונשמחה**

**בך" - ד"אורייתא וקוב"ה כולא חד" ממש, כאשר מאיר בכל אות ואות סוד**

**האלף פלא , בחינת "נורא תהילות עושה פלא" הנ"ל וד"ל.**

המילה המתאימה לבטא את ה "יתר המצאות עצמות" - היא ריכוז - לא סילוק ולא מיעוט.

כיווץ וריכוז - מובנו הפשוט של צמצום בלשון הקודש הוא דוקא ריכוז. ואכן,

מי שלא למד קבלה לא יחשוב שסילוק הוא חלק מהמשמעות הפשוטה של המילה צמצום. המשמעות הפשוטה של צמצום היא פעולת כיווץ וריכוז. וזה מבהיר את הנאמר, שבעצם, ככל שנדמה מצד הדין סילוק, ישנה באמת יותר המצאות העצמות - שהיא מסירות הנפש מצד המצמצם את עצמו. וזה אם כן, הפרוש היותר פשוט של צמצום – ריכוז.

סתם צמצום - זו מידת הדין, ואילו כאן אין דין אלא רק גילוי יתר של עוצמת רחמי הוי'.

### \*מושגים - צמצום בבחינת ריכוז - צמצם שכינתו בין שני בדי הארון

הדוגמא הטובה בדברי חז"ל למשמעות זו של צמצום הוא הביטוי - "צמצם שכינתו בין שני בדי הארון". הקב"ה צמצם את כל עוצמת אור שכינתו בין שני בדי ארון הקודש - ושם כביכול הקב"ה שוכן כבוד - "ועשו לי מקדש ושכנתי בתוכם".

בית המקדש - יש לנו מקום בו כל יהודי זוכה לגילוי שכינה - בו הקב"ה

מתגלה אליו - והוא בית המקדש.

חורבן - נחרבה אצלנו היכולת הנפשית לחזות בנועם הוי', ועל זה אנו בוכים.

נתבונן בכמה רמזים בהעולים מהבטוי "שני בדי הארון".

ס"ת יין - מרמז למאמר המפורסם "נכנס יין יצא סוד" – ואיזה סוד ? סוד

ה"צדיק יסוד עולם" הנושא בו את סוד ארון הקודש.

נושא הפכים - שני בדי הארון זה כח לשאת את הארון. אמנם כתוב שהארון

נושא את נושאיו - ומאידך ישנה מצוה על הלויים "בכתף ישאו" - לשאת את הארון. בפנימיות - הארון נושא אותם, אבל הם מראים את עצמם שנושאים את הארון. היותם של שני בדים לארון - מרמז שישנה כאן נשיאת הפכים. בפנימיות, כל סוד הארון הוא גילוי שכינה במובן של האין סופיות של הוי' לשאת שני הפכים גם יחד. והגילוי הזה נקרא "נורא" - אותיות ארון.

"מה נורא המקום הזה" - נורא היא חויה של נשיאת הפכים, חויה של פרדוכס קיים. לראות מול עיני דבר שלא יתכן ע"פ שכל כלל וכלל. קריעת ים סוף היא נס נגד הטבע אבל לא נגד השכל. טבע המים ליפול למטה וכשהמים עומדים כמו נד - זה נגד הטבע, אבל אינו נוגד את עצם ההגיון של השכל. וכך באמת כתוב שהוי' הוליך רוח קדים עזה שהעמידה את המים - נגד טיבעם.

### \*מושגים - צמצום בבחינת ריכוז - מקום הארון אינו מן המידה

אינו מן המידה - רוחב המשכן היה עשר אמות, ורוחבו של הארון שעמד בתוכו

שתים וחצי אמות. כאשר היו מודדים מצד המשכן האחד ועד לארון - היו מקבלים חמש אמות, וכך גם כאשר היו מודדים מצד המשכן השני ועד לארון. וזהו אם כן, מקום הארון אינו מן המידה. הארון נמצא במקום ולא במקום בעת ובעונה אחת. רואים אותו עומד שם ובכל זאת - אינו מן המידה. נס זה שונה מנס קריעת ים סוף, זהו נס של פרדוכס קיים, נמנע קיים. החויה שנס כזה פועל בנפש נקראת "נורא" "מה נורא המקום הזה" - וישנה כאן סתירה ביסוד ההגיון של הנפש.

סוד - וזהו מה שמתגלה בשכינה המרוכזת בין שני בדי הארון - סוד בעצם. זהו

סוד בעצם לשכל, וכמה שנסביר אותו תמיד נשאר סוד בגלל שנוגד את העיקרון של השכל. ולכן סוד אמיתי הוא רק דבר שהוא תרתי דסתרי. הביטוי הוא נסתר, חכמת הנסתר - שכמה שלא נסביר אותו הוא תמיד סותר את השכל. וזהו "שני בדי הארון" - ס"ת יין - "נכנס יין יצא סוד".

צדיק יסוד עולם - סוד הוא יסוד, וכתוב שהצדיק יסוד עולם הוא החווה את

הסוד. ולכן כתוב בספר התניא שהצדיקים הם בבחינת "הנסתרות להוי' אלוקינו". מי שחי את חייו בנסתר, "בתוך העולם מחוץ לעולם", הוא הצדיק יסוד עולם. רגלו האחת נצבת על הארץ והשניה בשמים - והוא בעת ובעונה אחת בשני מקומות - אוחז בהם ומחבר אותם ומיחד אותם. זהו הצדיק יסוד עולם - מציאות חיה של סוד - והוא הנושא את הארון - שנושא אותו.

כל מציאות הארון הוא פרדוכס ע"ג פרדוכס:

נשיאת שני הפכים - שני בדי הארון.

הנושא אותו, "בכתף ישאו" - נישא על ידי הארון.

וכאמור, הפרדוכס של הארון ונשיאת ההפכים שבו - זה גילוי שכינה בעם ישראל - "ועשו לי מקדש ושכנתי בתוכם".

**דהיינו סוד הצדיק יסוד עולם הנושא בו את סוד ארון הקודש - "נורא**

**תהילות עושה פלא", "מה נורא המקום הזה וגו'" וד"ל.**

נורא תהילות - ארון, היפוך אותיות נורא - נורא מלהלל אותו. אין מילים ואין

יכולת להלל אותו ורק "לך דומיה תהילה" - רק השתיקה המוחלטת היא הבעת הנורא. ונורא תהילות בפני מה ? - בפני עושה פלא, הוא פלא נשיאת ההפכים.

**האותיות האמצעיות של "שני בדי הארון" הן נדר, וכידוע הסוד**

**ש"כל הנודר נודר בחיי המלך" ממש.**

נדר - הנדר בא מתודעה של "חיי המלך" שהוא למעלה מהשכל של העולם הזה.

נפשית,השבועה היא כמו הנס שנוגד את הטבע ועדיין לא נוגד את ההגיון של השכל. לעומתה, נדר - גבוה יותר משבועה ונפשית זה דומה לגילוי הנורא - מציאות נושאת הפכים.

**"שני בדי הארון" עולה י"א פעמים ח"ן ("ונח מצא חן בעיני הוי'".**

**ובו י"א אותיות, כלומר שממוצע כל אות עולה נח - חן) שעולה אברהם**

**יצחק יעקב (הר"ת עולות רבקה, הרוס"ת עולות שמואל ששקול כנגד משה**

**ואהרון וד"ל) - "האבות הן הן המרכבה", שבהם שורה תדיר גילוי**

**"עצומ"ה .. בתוך גוף".**

חן - "ונח מצא חן". חן היא אחת המילים שמבטאות נשיאת הפכים. בתוך

הביטוי "שני בדי הארון" ישנן י"א אותיות ומאחר שכל הביטוי עולה י"א פעמים ח"ן - יוצא לנו שהערך הממוצא של כל אות הוא ח"ן.

שנ"י בד"י הארו"ן = י"א פעמים ח"ן = אברה"ם יצח"ק יעק"ב = 632.

ר"ת - שב"ה = רבקה. ר"ת ו ס"ת - שב"ה יי"ן = שמואל.

האבות הן הן המרכבה - שבהם שורה תדיר גילוי עצמות ומהות בתוך גוף.

כאמור, המאמר שאנו לומדים בא להסביר פתגם שאמר הרבי שליט"א - שצדיק אמיתי יש בו השראת שכינה ממש בתוך הגוף הגשמי של - עצמות ומהות האלוקות בתוך גוף הצדיק יסוד עולם. ובעצם "ועמך כולם צדיקים" - כל יהודי עתיד להגיע לגילוי כזה. הראשונים שהגיעו למדרגה זו הם האבות ועל זה כתוב "האבות הן הן המרכבה". ולכן הביטוי "שני בדי הארון" ששם צמצם הקב"ה את שכינתו - שוה בדיוק אברהם יצחק יעקב - שבתוך גופם של האבות שורה תדיר גילוי שכינה וצמצום כל העצמות והמהות.

### \*מושגים - צמצום בבחינת ריכוז - רכב אלוקים רבותים אלפי שנאן

**והוא סוד "רכב אלוקים רבתים אלפי שנאן", בסוד השראת שכינה בכ"ב**

**אלף מישראל דוקא, כמנין שבט לוי, שראויים כל ישראל להמנות,**

**בפנימיות, על דגלו, ומכח הדבקות בכ"ב אותיות התורה "נגילה ונשמחה**

**בך" - ד"אורייתא וקוב"ה כולא חד" ממש, כאשר מאיר בכל אות ואות סוד**

**האלף פלא , בחינת "נורא תהילות עושה פלא" הנ"ל וד"ל.**

הן הן המרכבה - מאיפה לקוח ביטוי זה ? בין היתר מפסוק בתהילים "רכב

אלוקים רבותים אלפי שנאן". מרכבה לאלוקים, מכון לשבתך. הוא המקום שהאלוקים מתגלה בו לגמרי.

"רבתים אלפי שנאן" - ומה זאת המרכבה הזאת - "רבתים אלפי שנאן", כ"ב

אלף מנשמות ישראל שני פרושים בחז"ל לביטוי זה:

א - רבתים אלפי - עשרים ושנים אלף.

ב - רבותים, אלפי שנאן - עשרים אלף, חסר אלפיים

שאינן – שנאן. כלומר, שמונה עשר אלף.

כ"ב אלף נשמות - מאמר חז"ל אומר שהשכינה שורה רק על כ"ב נשמות

ישראל - והוא המנין של בני שבט לוי בפרשת במדבר. היום מחנה לויה הוא הר הבית, בית המקדש פנימה הוא מחנה שכינה, וכל העיר ירושלים הוא מחנה ישראל.

השראת שכינה – לדאבונינו, לא רבים היהודים הנכנסים להר הבית שהוא

כאמור המקום של מחנה לויה. ואנו חייבים, עכשיו להכנס לכל המקומות המותרים בהר הבית. וכך יכולים אנו גם לצייר במחשבה שאם היו כ"ב אלף יהודים, מסורים לעבודת הוי', עולים להר הבית - היתה השראת שכינה בישראל וממילא גם היתה גם ביאת המשיח - בסוד השראת השכינה בכ"ב אלף מישראל כדברי חז"ל. מאיפה לומדים שהשראת שכינה בכ"ב אלף - "ובנחה יאמר שובה הוי' רבבות אלפי ישראל" - עשרים אלף ועוד אלפיים כמנין בני שבט לוי שראויים כל ישראל להמנות על דגלו.

כל אחד שואף להיות לוי - הרמב"ם כותב שכל יהודי, בפנימיות, יכול לאמץ

לעצמו את דגל הלויים. כל מי שמקדיש את עצמו לעבודת הוי' - הוא בפנימיות לוי.

### \*מושגים - צמצום בבחינת ריכוז - כ"ב אלף נשמות - כ"ב אותיות

כ"ב אותיות - כ"ב אלף. אלף הוא אלף, ובפנימיות כל האותיות הן אלף. ישנן

כ"ב אותיות בתורה שהן כ"ב אלף נשמות שכולם לויים - שכולם מתמסרים לעבודת הוי', "מי להוי' אלי".

תיקון כ"ב האותיות הוא כאמור, בכ"ב ימי בין המצרים המתחילים בי"ז בתמוז שאז נשברו הלוחות ופרחו האותיות. וכך גם נקרא את מגילת איכה בט' באב הכתובה ע"פ סדר ה א"ב - סדר כ"ב אותיות לשון הקודש.

במגילת איכה - פרקים א', ב', ד' - ערוכים לפי סדר ה א"ב. בפרק ג' - שלוש

פעמים א"ב. פרק ה' - אינו ערוך ע"פ סדר הא"ב אך ישנם בו כ"ב פסוקים.

ס, ע, פ - ישנו חידוש מענין בסדר הא"ב במגילת איכה והוא שאות פ' קודמת

לפני אות ע', שלא כסדר הרגיל. חז"ל מסבירים - שפה הקודם לעין, הוא על דרך מי שאומר דבר שלא ראה, מעיד עדות שקר, וזאת גם סיבת החטא שבעטיו חרב הבית. הסדר צריך להיות בסוד "חשמל" :

חש - קודם יש לשתוק עד שרואים בברור את המציאות ורק אח"כ

לומר את זה. העין, חוש הראיה, הוא החוש - הכי חש והכי חיש.

מל - קודם צריך לבוא החש של חוש הראות ורק אח"כ לדבר - כסדר

הא"ב - ס, ע, פ, צ. צריך לסמוך את העין לפה - ואז הוא צדיק.

### \*מושגים - צמצום בבחינת ריכוז - מגילת איכה - שני סודות הנדסיים

בסך הכל בבמגילת איכה ה' פרקים, ו ז' פעמים כ"ב = 154 פסוקים.

כתוב שישנם כאן שני סודות הנדסיים:

7 / 22 - הוא היחס הכללי בין קוטר העיגול להקף העיגול.

היחס , בקירוב, בין צלע הריבוע לאלכסון הוא ז' ל ה' – וזהו אחד מסודות מילה "זה" - משה רבינו נתנבא בזה - "זה הדבר אשר ציוה הוי'".

מש"ה = 345 - והוא בסוד המשולש ישר הזוית הראשון - 5 ,4 ,3.

1. 3 4 גם כאן היחס הוא ז' ל ה' - "זה הדבר".

ראינו כאן יחס של אלכסון לריבוע וגם יחס של קוטר, שגם הוא בעצם אלכסון לעיגול. ישנו כאן תיקון שתי הצורות היסודיות ביותר בהנדסה - תיקון החורבן.

### \*מושגים - צמצום בבחינת ריכוז - השראת שכינה בכ"ב אלף מישראל

אותיות התורה הן הכלים - כתוב בשער היחוד והאמונה שהאותיות הן כלים.

ישנם אורות וכלים, וכאשר ישנו חטא האור מסתלק והכלי נשבר. החורבן הוא שבירת הכלים, שבירת האותיות - ולכן יש לנו כ"ב ימים לתקן בהם את כ"ב האותיות.

משיח בא – כאמור, כאשר ישנן כ"ב אלף נשמות ישראל שעובדות את הוי'

במחנה לויה שהוא הר הבית - אז ישנה השראת שכינה בישראל. כך ננסה לדמות לעצמנו בעין הדמיון הקדוש - שאם מחר בלילה היינו יכולים להעלות כ"ב אלף יהודים מסורים לעבודת הוי' להר הבית - היתה השראת שכינה ומשיח היה בא.

נגילה ונשמחה בך - ואם כן, כאשר ישנו תיקון הב"ך, תיקון הכ"ב אלף - יש גם

"נגילה ונשמחה בך". ע"פ פשט - בך, זה אתה, הוי'. ע"פ הרמז - בך, הן כ"ב אותיות התורה ואכן, אורייתא וקוב"ה - הכל אחד. ה"בך" זה אתה בעצמך - וזה אתה בעצמך כמו שאתה מצומצם בתוך כ"ב אותיות תורתך.

או "בך"- כמו שאתה מצמצם את עצמך ומשרה שכינתך על כ"ב אלף נשמות ישראל.

אלף פלא - וכאשר בכל אות מאיר הפלא, הפרדוכס של נשיאת הפכים, "שני

בדי הארון" - אזי יש לנו "נורא תהילות עושה פלא".

### \*מושגים - צמצום בבחינת ריכוז - עצמות ומהות בתוך גוף

**ובמדרש תנחומא (ויקהל ז') מובא הלשון:"צמצם הקדוש ברוך הוא**

**שכינתו בתוך המשכן" (משכן, שכינה, הקדוש ברוך הוא ר"ת משה ועולה**

**חן פעמים כה כמבואר סודו במ"א וד"ל. משה הוא סוד הלוי, מלשון**

**"הפעם ילוה אישי אלי", סוד עצמות ומהות .. בתוך גוף", עליו נאמר**

**"ועבד הלוי הוא" דהיינו שעובד את עצמות האלוקות שבבחינת "הוא**

**עצמו, "ועבד" מלשון עבוד עורות, לגלות את בחינת "הוא" לעיני כל,**

**בסוד "והיו עיניך ראות את מוריך" וד"ל).**

מקור הביטוי "צמצם שכינתו בין שני בדי הארון" הוא בלשון המובא בתנחומא: "צמצם הקב"ה שכינתו בתוך המשכן". המשכן נקרא מקדש והמקדש נקרא משכן - לאו דוקא בין שני בדי הארון אלא בכל המשכן מצמצם הקב"ה את שכינתו. ישנן כאן שלוש מדרגות – ר"ת משה:

הקב"ה -

שכינה -

משכן - כלי להשראת שכינה, "ושכנתי בתוכם".

הקדו"ש ברו"ך הו"א, שכינ"ה, משכ"ן = ח"ן פעמים כ"ה.

משה הוא הלוי - סתם לוי בתורה, הולך על משה רבינו. משה הוא סוד הלוי

מלשון "הפעם ילוה אישי אלי". ילוה אישי אלי - האיש שלי, הקב"ה יופיע ויתגלה בתוכי ויהיה אתי כל הזמן.

אישי - יחוד תדיר, "ילוה אישי אלי" - ימות המשיח.

בעלי - יחוד שאינו תמידי.

עצומ"ה בתוך גוף - הפסוק "הפעם ילוה אישי אלי" מרמז באופן מובהק לסוד

"עצמות ומהות בתוך גוף". הגוף הוא הלוי והוא זה שמצווה לשאת את הארון, "בכתף ישאו". הוא שם את כתפו לשאת את הארון - ובעצם הארון נושא אותו.

לעתיד לבוא הלויים יהיו הכהנים שנאמר: "הכהנים הלויים" - ועל הלוי, שהוא כאמור משה רבינו, כתוב "ועבד הלוי הוא". ע"פ פשט, המילה "הוא" מיותרת - ולכן נדרש בזהר שהמילה "הוא" זה הנשוא של המשפט. את מי הוא עובד ? - את ה"הוא", את עצמות האלוקות, את הנסתר בעצם - ובעבודתו מתעצם עם ה"הוא" עצמו.

עיבוד עורות - ועבד - עבודה מלשון עיבוד עורות, לעבד ולעדן דבר שהיה גס

מתחילה. לעבד את הדבר עד שיהיה צח ומצוחצח ויבהיק ממש ויגלה את האור הטמון בו. כלומר, לגלות את בחינת ה"הוא" לעיני כל. כלומר שהלוי, משה רבינו - עובד ומעבד את כל הגסות של המציאות, כדי שה"הוא", הנעלם והנסתר בעצם, העצמות ומהות ממש, נושא ההפכים - יוכל להתגלות בתוך המציאות המתוקנת. והכל בסוד "והיו עיניך רואות את מוריך" - "אשר עשה משה לעיני כל ישראל". משה תקן את עיני כל ישראל שיוכלו לראות את הגילוי של "עצמות ומהות".

נחזור - למדנו שישנו צמצום המתפרש בבחינת דין :

סילוק - דינא קשיא.

מיעוט - דינא רפיא.

ריכוז - רחמים - אבל הפרוש הפנימי של הצמצום הוא רחמים. וכן מתחייב

מהשקפת החסידות שהצמצום אינו כפשוטו. וכאמור, פרוש זה מחזיר אותנו לפשט המילה צמצום - שאינו סילוק ואינו מיעוט אלא ריכוז. וזהו גילוי החסידות - שבעצם בכל צמצום ישנו ריכוז, וככל שהצמצום נדמה יותר כסילוק - כך יש בו יותר ריכוז.

### \*מושגים - צמצום בבחינת ריכוז - "לאכללא שמאלא בימינא"

**לפי שליטת מידת הדין במציאות הצמצום(מה שבתחילה עלה במחשבה**

**לפניו יתברך לברוא את העולם במדת הדין עד שראה שאין העולם**

**מתקיים בכך ושיתף עמה מדת הרחמים ואף הקדימה למדת הדין, שתהא מדת הדין טפלה לה על מנת לאכללא שמאלא בימינא) כך מתקבל לעיני ....**

לברוא את העולם במידת הדין – הכונה היא שחשב לברוא את העולם כך

שהצמצום יתקבל אצלנו כמדת הדין גרידא - כולו סילוק, ועד כדי כך שנדמה שהצמצום הוא כפשוטו לגמרי.

ראה שאין העולם מתקיים - אם הצמצום יתקבל כסילוק גמור לא יוכל העולם

לעמוד בזה. לא יוכל העולם לעמוד בהעלם וההסתר של הדמיון שהוי' לא כאן. כי אם הסילוק הוא סילוק גמור לא שייכת העבודה של "הוי' אחד". להיות אחד עמו במציאות שלי - לא שייך.

חורבן כפשוטו - העולם הקטן, שהוא האדם, לא היה מסוגל לעמוד בהסתר

והעלם של סילוק גמור - כלומר, היה מתיאש. וכך גם עכשיו - אם יהודי מפרש את חורבן הבית כפשוטו, נחרב וגמרנו, הוא מתיאש לגמרי רחמנא לצלן. אם הוי' היה בורא את העולם במידת הדין היה רק פן אחד למציאות - אם צמצום, צמצום כפשוטו - אם חורבן, חורבן כפשוטו והתגובה הנפשית למציאות כזאת היא כאמור יאוש.

שתף מידת הרחמים - לכן שיתף הקב"ה את מדת הרחמים ואף הקדימה למדת

הדין. ואז, הגם שאנחנו בתוך הצמצום ניתן להרגיש ולדעת ולהיות מקושר לאמת שהצמצום הוא בעצם ריכוז ולא סילוק כלל. והקדים את הרחמים לפני הדין, כדי שהדין יהיה טפל ובטל ביחס לרחמים.

על מנת "לאכללא שמאלא בימינא" – אכן אפשר לצרף יחד שתי מדות אבל אם

אינך מקדים אחת מהן - לא ברור מה טפל למה. הקב"ה שתף והקדים מדת הרחמים למדת הדין כדי שיהיה הדין טפל לרחמים - וזה נקרא בזהר "לאכללא שמאלא בימינא". שהדין יהיה טפל ובטל וכלול בתוך החסד שהוא הימין.

**לפי שליטת הדין במציאות הצמצום כך מתקבל לעיני התחתונים דמיון**

**ה"סלוק", אך עיקר ענין ה"חסידות" (תורת מורנו הבעש"ט זי"ע)**

**הוא להגביר את הרגשת מדת הרחמים בסוד הצמצום גופא שבזה מתקבל**

**כ"רכוז" כל העצמות דוקא (וכפרוש הפשוט של לשון צמצום כנ"ל).**

להגביר מדת הרחמים - אחרי האר"י הקדוש ותלמידיו נתגלתה רוח הקודש על

הבעש"ט ותלמידיו והם חוללו לנו את דרך החסידות שענינה להגביר הרגשת מדת הרחמים בסוד הצמצום. כלומר, לא רק לומר שהכל טוב, אלא לומר שהדבר שנדמה לא טוב - גם הוא טוב.

הצמצום בעצמו מתפרש כטוב ואז ניתן להמתיק את הדין במקור הרחמים שבו. זהו עיקר חידושה של החסידות - שכל דין ניתן להמתיקו בשורשו.

### \*מושגים - צמצום בבחינת ריכוז - צמצם את האור לצדדין

**והנה אף בספה"ק מובא ההסבר שלשון צמצום, בנוגע לצמצום הראשון**

**שהיה בבחינת סילוק כל האור לגמרי, היינו שצמצם את האור לצדדין**

**(שבזה נוצר טבעת העגול הגדול המקיף את חלל המקום הפנוי).**

כאמור, בספרי הקבלה מפרשים את הצמצום כסילוק או מיעוט, ואנו למדנו שע"פ פשט הצמצום הוא מלשון ריכוז כמו "צמצם שכינתו בין שני בדי הארון".

צמצם האור לצדדין - רבי חיים ויטל מרגיש שישנה כאן בעיה לשונית ובמקום

אחד הוא כותב שבעצם פרוש המלה "צמצום" - שהוי' לקח את האור שלו שהיה במקום עמידת העולמות - וכיווץ אותו לצדדים. כמו אחד שעושה חומה מסביבו - ובעצם זה ריכוז - שאינו ריכוז כלפי פנים - אלא רכוז כלפי חוץ.

וכמובן שעלינו לזכור שכל התאורים הללו הם משל גשמי ואסור לנו לחשוב שהמתרחש בתוך האור אין סוף - הוא בעל ממדים של מקום וזמן וגשמיות ח"ו. ומכאן שגם הרח"ו בעצמו אומר לנו שהדין הוא בעצם ריכוז.

**והנה ידוע שצדיק מרמז לצד ימין (מה ש"כל פינות שאתה פונה לא יהיו אלא דרך ימין", "פנות" מלשון אור הפנים וכן מלשון מקום פנוי, שעל ידי רכוז כל**

**אור פנימיותו במקום אחד מתפנה ממילא שאר כל המקום וד"ל). "דרך ימין"**

**היינו בסוד תחיית המתים ד"קץ הימין", חיים נצחיים אלוקיים דנשמה בגוף דוקא.**

### \*מושגים - צמצום בבחינת ריכוז - צמצם האור לצדדין - צדי"ק = צ"ד ימי"ן

צדיק מרמז לצד ימין - אותו צדיק יסוד עולם שאנו מדברים עליו, השכינה

נמצאת בתוכו בסוד "צמצם שכינתו בין שני בדי הארון", ולעתיד לבוא תימצא בכל יהודי - "ועמך כולם צדיקים". וכתוב שהמלה "צדיק" נגזרת מהמילה "צד" וכן צדי"ק = צ"ד ימי"ן - כאשר ימין פרושו - בכל מקום חסד ואהבה.

צמצם את האור לצדדין - וזהו מה שהבאנו בשם הרח"ו שהקב"ה מצמצם את

האור שלו מהאמצע כלפי הצד. ע"פ פשט - זה לגבי כל הצדדים בשוה על מנת ליצור עיגול שוה. אבל, "לית שמאלא בהיא עתיקא כולא ימינא" - באור אין סוף אין בכלל מושג השמאל אלא הכל ימין, הכל צ"ד ימי"ן.

מי שהוא בכל מקום צד ימין - בו מתרכז כל האור שכביכול נסתלק מן האמצע. ואם כן זאת התבוננות יפה כיצד הצמצום מרמז להמצאות האור אין סוף בריכוז מכסימלי בתוך המהות של הצדיק יסוד עולם שכולו צד ימין.

כל פנות שאתה פונה - לא יהו אלא דרך ימין. צריכה להיות מודעות שלאן שלא

תפנה - תמיד אתה פונה לצד ימין. צריך הדבר להיות חרות על הלב ועל המח שיהודי כל הזמן פונה לימין - ושבעצם כל צד אצלו מכוון בפנימיות כלפי ימין. ועד שבסוף הופך את כל המציאות למציאות אחת של ימין - וזה מה שנקרא בזהר "לית שמאלא בהיא עתיקא כולא ימינא".

עד לפני זמן לא רב חשבו מדענים שאין הבדל מהותי בין שמאל לימין, אבל בשנים האחרונות נודע גם בפיזיקה שישנה הגדרה מהותית, עצמית, בין ימין ושמאל. ואם כן, הצדיק תמיד פונה לימין וכולו מציאות של צד ימין, ובשורשו הוא נקרא "עתיקא".

### \*מושגים - צדי"ק = צ"ד ימי"ן - ארץ ישראל נקראת ימין

הולך לארץ ישראל - רבי נחמן מברסלב אומר: לאן שאני הולך, אני הולך לארץ

ישראל. רבי נחמן עשה הרבה טיולים ונסע להרבה מקומות ועל זה הוא התבטא ואמר שלאן שאינו הולך - אינו הולך אלא לארץ ישראל.

ארץ ישראל נקראת ימין - ארץ ישראל נקראת צד ימין ועל שם זה נקרא השבט

האחרון שנולד כאן בארץ - בן ימין, בנימין. ארץ ישראל היא כולה מציאות אחת של ימין, ואין שום מקום בארץ שהוא שמאל. הארץ אינה סובלת את השמאל - כולא ימינא. ארץ ישראל היא מציאות אחת של ימין - "לית שמאלא בהיא עתיקא כולא ימינא" וזהו הצדיק שעולה ומתקדם ומוביל את המציאות יחד איתו לכיוון הימין.

לפנות דרך ימין - ואם כן, נשוב ונסביר שללכת כל הזמן לארץ ישראל, זאת

התקדמות בלתי פוסקת לכיוון הימין - והוא, להשיג יותר ויותר מבט חסידי על מציאות הצמצום. חסד הוא כאמור צד ימין - תודעה חסידית, תודעה של ימין.

לפנות דרך ימין - זה יותר ויותר להחדיר תודעה חסידית - שהצמצום אינו

כפשוטו ועצמות הוי' נמצא ממש כאן. ומי שמאמין בכך ומפיץ את זה ביותר - הוא אותו צדיק שהאמת שהוא מפיץ - מאירה בתוך הגוף הגשמי שלו - עצמות ומהות בתוך גוף ממש.

ושוב - הוא הוא הצדיק שכל הזמן פונה דרך ימין, ולאן שהולך – הולך לארץ ישראל. וכל תלמידיו, בניו, כולם בבחינת בנימין - כולם בנים של תודעת הימין, כולם נולדים בארץ ישראל.

כל פנות שאתה פונה - פינה - מלשון פנים, אור הפנים, וגם לשון פנימיות. ויש

בו גם מובן של פינוי, סילוק, מקום פנוי.

פן - פנימיות, מקום שכל הפנימיות מרוכזת בו.

פן - מקום פנוי.

ראינו שני הפכים בשרש פן - וזה גופא סוד הצמצום - מקום פנוי שכל הפנימיות מרוכזת בו.

### \*מושגים - צדי"ק = צ"ד ימי"ן - צמצם את האור לצדדין - איזורי הספר

רכוז כל אור פנימיותו במקום אחד - שעל ידי רכוז כל אור פנימיותו במקום

אחד מתפנה ממילא שאר כל המקום. כך נבין את דברי ר' חיים ויטאל - אם אתה מרכז את כל האור לצד - האמצע מתפנה.

אזורי הספר - מכאן נגיע לזה שהנקודה הרגישה ביותר בארץ - היא הספר.

הספר הוא הגבול, ושם באמת כל הכוחות מרוכזים. הספר הוא נקודת התורפה ולכן כל הכח צריך להיות מרוכז בספר כדי להגן על הארץ מפני האויב שרוצה לפרוץ פנימה. צמצום כח ואור לצדדים, כמו להקים חומה בעיגול - שהם בעצם גבולות הארץ. העיגול הוא קו ההגנה של החלל שבתוכו אתה רוצה לבנות את עצמך. כדי לבנות את הארץ, לבנות עוד ישוב ועוד ישוב בפנים הארץ, עלינו קודם כל לרכז הרבה כוחות לאורך הגבולות - כמו

"גן עדן" - גן מלשון מקום מוגן.

ספר - לשון ספר - אותם יהודים שמחזיקים בספר, ומוסרים את נפשם להיות

מרוכזים על הספר ולעמוד ולהגן על הארץ - ושם ישנו הגילוי של אחדות הוי' העם והתורה.

### \*מושגים - צדי"ק = צ"ד ימי"ן - סילק האור לצדדין - קץ הימין

קץ הימין - "דרך ימין", היינו בסוד תחיית המתים ד"קץ הימין". בסוף ספר

דניאל כתוב "ואתה תעמוד לגורלך לקץ הימין", ולא כתוב קץ הימים. בקבלה קץ הימים הוא שמאל, כלומר סוף עם משמעות שלילית - כמו היפך החיים. קץ הימין - הוא כולו טוב, הוא תחיית המתים. ואם כן, קץ הימים סתם - זה צמצום וסילוק, אבל קץ הימין זה גילוי של עוצמת רחמי העצמות בתוך מקום החלל - וגילוי זה מופיע בעיקר בספר, ששם הוא מרוכז ביותר.

חיים נצחיים אלוקיים דנשמה בגוף דוקא - אנו מאמינים שתחיית המתים

אינה מציאות רוחנית אלא דוקא מציאות גשמית - נשמה בתוך גוף.

### \*מושגים - צדי"ק = צ"ד ימי"ן - בוקר דאברהם - בוקר דיוסף

**במ"א (ירושלמי בכורים א,ג) מצינו: "כל פינות שאתה פונה לא יהו**

**אלא בבוקר", דהיינו "בוקר דאברהם", מדת החסד והאהבה שהיא**

**"דרך ימין" - "ימין מקרבת".**

**וכידוע שמדת החסד והאהבה היא "יומא דאזיל עם כולהו יומין", כאשר**

**בסוף מתקבצים כל ה - ה' חסדים בצדיק יסוד עולם, "בוקר דיוסף".**

כל פינות שאתה פונה – ואם כן, ישנו כאן מקור נוסף למאמר חז"ל בו אנו

עוסקים – ובעצם הוא מאמר מקביל. ע"פ פשט ישנו שוני בין שני המאמרים שהרי הראשון מדבר "במקום" והשני מדבר "בזמן".

כל פינות שאתה פונה לא יהיו אלא דרך ימין - לאן שאתה הולך - תמיד צריכה להיות תודעה שצריך ללכת דרך ימין - ממד המקום.

כל פינות שאתה פונה לא יהיו אלא בבוקר - כל פעם שאתה הולך, אתה הולך בבוקר, כל הזמן בוקר - ממד הזמן.

ללכת פרושו להתקדם בחיים וכל הזמן צריך להיות מהלך. כל הזמן צריך להתחיל מהלכים, והתחלת המהלך נקראת בוקר.

בוקר לאברהם - ואם כן, בפנימיות צריכים תודעה של בוקר ובקבלה הם שני

בקרים. בוקר דאברהם - "וישכם אברהם בבוקר". בוקר של אברהם היא מידת החסד כפשוטו – הימין. ימין מקרבת - דרך חיים של קרוב. בעל הראש ה"ימני" הוא קודם כל חסיד ואוהב את כולם. ימני אוהב את כולם ורוצה לקרב את כולם. הטבע הראשוני של ימין מקרבת – זה "בוקר לאברהם".

בוקר דיוסף - "הבוקר אור". כתוב בקבלה שבכל אחד מ ו' הקצוות ישנו חסד

ולא רק בספירת החסד עצמה. ומכאן שהכל ימין - הימין נמצא בכל מקום והוא "יומא דאזיל עם כולהו יומין" - בכל קצה ובכל פינה - יש ימין. ואם כן, כאשר אתה הולך בכל מקום אל החסד שבו - אתה הולך אל הימין.

לכל הרוחות - כאשר כל ה ה' חסדים שמתפשטים ב ה' קצוות - מתרכזים

בספירה השישית, ביסוד, ביוסף הצדיק - אז ישנו שוב בוקר - בוקר דיוסף. ישנו הבוקר הראשון כאשר החסד טהור בתחילת דרכו - ספירת החסד. אח"כ החסד מתפשט בכל ה' הקצוות, ואח"כ הוא מתרכז בצד מערב שהוא היסוד.

סתם חסד - הוא בצד דרום, ואח"כ החסד הולך ומטייל ומלוה את כל הרוחות: מהדרום לצפון, ומהצפון למזרח. מהמזרח עולה למעלה, ומלמעלה יורד למטה - עד כאן ה' קצוות.

אח"כ, כמו השמש בשקיעתה, הולך החסד למערב – מלשון תערובת - הכל מתערב, הכל מתחבר, הכל מתקבץ. כל החסדים, כל החסידים, מתקבצים אצל הצדיק - כמאמר ר' נחמן, ואז הבוקר לאברהם נעשה הבוקר של יוסף. כל החסדים מתחברים שוב במערב - ויש לנו עוד פעם בוקר - הבוקר בסוף, הבוקר של יוסף הצדיק - "הבוקר אור".

מקום וזמן - הבוקר הוא ימין, ולכן מתחברים לנו יפה שני המאמרים, המאמר

"במקום" והמאמר "בזמן". שני המאמרים מדברים על אותה תודעה, רק שהאחד מדבר בממד המקום והשני בממד הזמן.

### \*מושגים - צדי"ק = צ"ד ימי"ן - ריכוז - אהבה דוחקת את הבשר

**במדת האהבה נאמר "אהבה דוחקת את הבשר", וכמו שכותב אדמו"ר הזקן**

**בתניא פמ"ט בסוד הצמצום: ".. שהקב"ה כביכול הניח וסילק לצד אחד**

**דרך משל את אורו הגדול הבלתי תכלית וגנזו והסתירו בג' מיני**

**צמצומים שונים (כנגד בי"ע כמבואר שם). והכל בשביל אהבת האדם**

**להעלותו לה'. כי אהבה דוחקת את הבשר ...".**

**נמצא שעיקר סוד הצמצום הוא אהבת השי"ת לצדיק יסוד עולם לצמצם**

**את שכינתו יתברך בקרבו ממש על מנת להעלותו, ואתו את כל הנצוצות**

**הקדושים וכו' שבכל העולמות כולם, להשי"ת, להתיחד בעצמות אוא"ס**

**ב"ה יחוד שלם, בזה שהאדם, כמים הפנים לפנים, "מצמצם" את עצמו**

**כולו לה' במסירות נפש וכו' ממש, עיין בתניא שם.**

אהבה דוחקת את הבשר - שתי בחינות הן באהבה – אהבה חובקת ואהבה

חודרת. נקודת המוצא של הימין היא ה "בוקר דאברהם" - ימין מקרבת - אוהב את כולם ורוצה לקרב את כולם.

הסוף של הימין, הריכוז הסופי של כל כוחות הימין נקרא - "אהבה דוחקת את הבשר". זהו הריכוז של החסד בתוך היסוד, והוא שמרוב אהבה יכול גוף שמן להכנס למקום צר מאוד - מרוב אהבה לחדור ולהתחבר.

וכאמור, שתי בחינות הן באהבה:

הימין בתחילה - ימין מקרבת - אהבה שחובקת כל.

הימין בסוף - אהבה דוחקת את הבשר - אהבה שחודרת כל.

ואם כן, רק מי שיש בנפשו טבעים אלו של בוקר לאברהם ובוקר ליוסף -הוא באמת "ימני". ומובן שמידות אלו הן המידות העצמיות של ארץ ישראל שנקראת "ימין", וכל מי שיש בו מידות אלו הוא בן ימין - בנימין. ואז לאן שהולך - תמיד הולך לצד ימין, ותמיד הולך בבוקר, ותמיד הולך לארץ ישראל.

אהבה דוחקת את הבשר - אדמו"ר הזקן מתאר את הצמצום ואומר שאת

האור אין סוף אין האדם יכול לסבול ולכן מניח הוי' את האוא"ס - כדי שהוא בעצמו, העצמות, יחדור ויתן את עצמו במסירה ונתינה גמורה לאדם.

הוא בוחר בנו, ורוצה כביכול לדחוק את עצמו הוא בנו, ולכן מצמצם את האור - כדי להתמסר הוא עצמו אלינו. פעולה זאת נמשלת בדברי חז"ל ל "אהבה דוחקת את הבשר". הבשר מצטמצם - והבשר זאת התפשטות מן העצם - "זאת הפעם עצם מעצמי ובשר מבשרי".

ואם כן, כל הצמצום בא לצמצם את הבשר, את ההתפשטות, כדי להחדיר את העצם - והכל מרוב אהבה. וזאת אהבה שדוחקת ומצמצמת את הבשר, מצמצמת את ההתפשטות - כדי שכל העצם יוכל לחדור למקום הצר - שהוא האדם.

**נמצא שעיקר סוד הצמצום הוא אהבת השי"ת לצדיק יסוד עולם, לצמצם**

**את שכינתו יתברך בקרבו ממש על מנת להעלותו, ואתו את כל הנצוצות**

**הקדושים וכו' שבכל העולמות כולם, להשי"ת, להתיחד בעצמות אוא"ס**

**ב"ה יחוד שלם, בזה שהאדם, כמים הפנים לפנים, "מצמצם" את עצמו**

**כולו לה' במסירות נפש וכו' ממש, עיין בתניא שם.**

צדיק יסוד עולם - קודם הסברנו את הריכוז שבצמצום כמו "צמצם שכינתו

בין שני בדי הארון" ועכשיו אנו מפשיטים את הענין ע"פ דברי הרח"ו ואומרים:

הצדיק, הצדיק יסוד עולם - במודעות שלו, הוא סוד הצד או הספר - ולשם הוי' מרכז את כל עצמותו.

**על מנת להעלותו** - הצדיק הוא האדם וביחד אתו הכל עולה. כל הניצוצות שבכל

העולמות השייכים לצדיק עולים ביחד אתו.

**כמים הפנים לפנים** - וככל שהאדם מצמצם את עצמו להוי' - כך גם הוי' מצמצם

את עצמו לאדם.

לצמצם - לעזוב כל דבר וכל התפשטות ולהתמסר מסירות נפש מוחלטת לדבר

אחד מסוים.

### \*מושגים - צדי"ק = צ"ד ימי"ן - ריכוז - מסירות מוחלטת

ואם כן, אחרי כל זה - מה זה "צמצום" ?

צמצום - פרושו להסתלק מכל דבר צדדי כדי להיות מרוכז ומצומצם ומסור

ונתון לגמרי על העיקר. אדם העוזב את הכל בשביל עבודת הוי' או בשביל הוראת שעה, ורק מתרכז על הצו האלוקי של אותה שעה - זהו סוד הצמצום אצל האדם. את כל הבשר הוא מצמצם כדי שהעצם יוכל לחדור ולהכנס למקום צר ולפעול שם את הפעולה הברוכה של המשכת העצם.

מסירות מוחלטת - העיקר כאן להדגיש שבכל ענין הצמצום ישנה מסירות

מכסימלית, טוטלית, בנקודה אחת – ריכוז.

והמקבל הוא הצדיק שעושה אותה פעולה. כמים הפנים לפנים - ככל שהצדיק מצמצם את עצמו להוי' כך הקב"ה מצמצם את עצמו כביכול - בתוך אותו צדיק. וזהו המוסר השכל הפשוט שכתוב בתניא - שהאדם צריך גם הוא לצמצם - לעזוב כל דבר ולהתרכז כל כולו רק בעבודת הוי'.

**וכן צדיק הוא ראשי תבות צפון דרום ים קדם (בסוד הנ"ל ד"יומא**

**דאזיל עם כולהו יומין", כאשר תחילתו התגברות החסדים שבו -**

**צפון דרום וד"ל), וכן בסוד הצפנת מי שדר ברומו של עולם, כאשר**

**הנשמה יורדת להתלבש בגוף עוה"ז התחתון, ונוסעת היא לים האחרון,**

**מקום השראת השכינה, שאזי תשחק ("ותשחק ליום אחרון") בסוד אור**

**חוזר שחוזר לקדמותו ממש.**

### \*מושגים - צמצום בבחינת ריכוז - צדיק ר"ת צפון, דרום, ים, קדם

עד כאן הסברנו את הרמז - צדי"ק = צ"ד ימי"ן, אבל ביחד אתו ישנו עוד רמז נפלא – והוא שהצדיק, עם היותו כולו צד ימין ובתוכו מרוכז כל העצם, יש בו גם רמז לכל ארבע רוחות העולם.

צפון דרום - ימין הוא דרום והרמז שלפנינו מתחיל דוקא מהשמאל, מצד צפון.

צריך לומר שהצפון והדרום כאן מתחברים יחד - והפירוש הוא שהגבורה משרתת לגמרי את החסד.

תגבורת החסדים - כאשר הגבורה משרתת לגמרי את החסד - פרוש הגבורה

אינו סילוק והעלם האור אלא להיפך - התגברות החסד. הצדיק הוא "צדיק יסוד עולם" וכתוב שהיסוד אומנם ממוקם באמצע - אבל הוא נוטה לשמאל, נוטה לגבורה. הצדיק זקוק לגבורה, לכח גברא, ואותו הוא מקבל מהשמאל. הצדיק זקוק לגבורה בשביל לדחוק את הבשר, "אהבה דוחקת את הבשר" - בשביל ריכוז וחדירה הוא צריך להיות גבור.

ואם כן, הגבורה כאן משרתת את החסד ונקראת תגבורת החסדים. זאת הגבורה לצמצם את הבשר וגם להמשיך מלמעלה למטה את משך הזרע - את כל השפע העליון, מעצמות הוי' כביכול לתוך גופו הגשמי של המקבל. לעומת זאת - חסד בלי גבורה - נשאר למעלה ברוחניות ואינו מסוגל לרדת לגשמיות.

הצפון קודם - ואם כן, הצפון קודם כאן לדרום וענינו הגברת החסד, וגם נקרא

"גבורות גשמים" בלשון חז"ל. רק כאשר הגשם יורד בגבורה הוא מצליח לחדור לתוך האדמה, ואם אינו יורד בגבורה הוא נשאר שטחי ואינו חודר לעומק - וממילא גם אינו מוליד ומצמיח.

**הצפנת מי שדר ברומו של עולם** - ישנו עוד רמז של צפון לפני דרום:

צפון - על דרך "מה רב טובך אשר צפנת ליראיך",

לשון צפון ונסתר.

דרום - מרמז לקב"ה ש"דר ברומו של עולם" -

נוטריקון דרום.

ע"פ רמז זה נסביר שקדימת אות צ' לאות ד' במילה "צדיק" - אומרת לנו "הצפנת מי שדר ברומו של עולם". כלומר, צריך לקחת את האין סוף, את הדר ברומו של עולם - ולהצפין אותו ובכך להמשיכו למטה.

ירידת הנשמה לגוף - ומתי מצפינים את מי שדר ברומו של עולם ? הוא הוא

סיפור המסע של ירידת הנשמה לגוף. כל נשמה אלוקית, שהיא חלק אלוקה ממעל ממש, נמשכת למטה ויורדת אל הגוף - ותהליך זה נקרא הצפנת מי שדר ברומו של עולם – למטה.

**ונוסעת היא לים האחרון** - היא נוסעת לכיוון הים האחרון שהוא צד מערב ששם

עיקר השראת שכינה.

**שאזי "ותשחק ליום אחרון"** - יום אחרון, הוא הים אחרון - בסוד אור חוזר, שחוזר

לקדמותו ממש - לשון קדם.

**חוזר לקדמותו ממש** - ואז ישנו גילוי העצמות שלא היה בתחילה כלל וכלל. ללכת

עד הסוף, עד היום האחרון ואזי ותשחק – והשחוק הוא מהחזרה, החזרה לקדם שיותר גבוה גם מהבחינה של "דר ברומו של עולם".

כך דרשנו את סוד צדיק - ר"ת - צפון, דרום, ים, קדם.

מצפינים את הדר ברומו של עולם כדי להמשיכו למטה עד הים האחרון - והכל כדי שכאשר יחזור, יחזור עד הקדם ממש - בסוד "כל אור חוזר חוזר לקדמותו".

**וכן מרומז הסדר בפסוק (יואל ב, כ) "ואת הצפוני ארחיק מעליכם והדחתיו אל ארץ ציה ושממה (דרום בדילוג מדורג יורד ודוק) את פניו אל הים הקדמני (קדמנ"י עולה צדי"ק) וספו אל הים האחרון וגו'". המדבר בענין בטול היצר הרע, המכונה "צפוני" כידוע, בכח הצדיק יסוד עולם ההופך את חשך הצמצום דלוג קפיצה (בסוד "צדק מלכותא קדישא") לאור גדול לע"ל, מכח ה י' שבו, ה י' של הוי' ב"ה וד"ל.**

גם הפסוק ביואל מרמז לסדר של ה "צדיק" - ר"ת - צפון דרום ים קדם.

**ואת הצפוני** - קודם אמרנו ששכר העולם הבא מכונה צפון - "מה רב טובך אשר

צפנת ליראיך". גם הזהב, שהוא החומר העיקרי שבבית המקדש - בא מהצפון - "מצפון זהב יאתה על אלוה נורא הוד". "מצפון תפתח הרעה" - היצר הרע נקרא "צפוני". ואם כן, הכי טוב - נקרא צפון, וגם הכי רע נקרא צפון.

נבואת יואל נאמרה לעתיד לבוא וביאת המשיח ובה נאמר - "ואת הצפוני ארחיק מעליכם והדחתיו אל ארץ ציה ושממה". ואם כי ש"ציה ושממה" מסתדר אצלינו טוב עם צד דרום - נראה גם ברמז שאכן מדובר כאן על "דרום".

והדחתיו אל ארץ ציה ושממה - דרום בדילוג מדורג - 1, 4, 7 :

ד ר ו ם

7 4 1

את פניו אל הים הקדמני - ים, קדם.

ואם כן, יש לנו כאן בפסוק מנבואת יואל ארבע רוחות השמים - ר"ת צדיק.

צפון - ואת הצפוני

דרום - ברמז

ים -

קדם -

צדי"ק = קדמנ"י - בביאת המשיח יתבטל היצר הרע המכונה "צפוני" בכוחו של

הצדיק יסוד עולם ההופך את חשך ה"צמצום דלוג קפיצה" לאור גדול.

צמצום דלוג קפיצה - ר"ת צדק - "צדק מלכותא קדישא". כל סוד הצמצום מתרחש רק במלכות, ואלו שלוש מדרגות בצמצום - וכבר נתברר רמז זה בראשית החבור.

הצדיק הופך את החושך שבמלכות - "כי אשב בחושך הוי' אור לי". הצדיק,

שלמעלה מן המלכות, הופך את חושך המלכות לאור גדול לעתיד לבוא. וכל זאת בכח אות י' של שם הוי' ב"ה שמחדיר בתוך הצדק - ועד להיותו "צדיק".

**וכן בסוד צלם דמות מקדם, כאשר צלם דמות מקדם עולה חן פעמים חן**

**במ"ק, כ"ט פעמים הוי' ב"ה. ועם שם הוי' ב"ה כנגד אות י' שבצדיק,**

**עולה הכל ל' פעמים הוי' ב"ה , ה"משולש" הכללי של הוי' אחד, טל**

**אורות וד"ל.**

### \*מושגים - צמצום בבחינת רכוז - הכח לפרוץ מרוכז בספר

ופרצת - מכל הרמזים שהבאנו עולה שהצדיק מקיים בעצמו את הסוד של -

"ופרצת ימה וקדמה וצפונה ונגבה" -

**כאשר עקר ריכוז כח הפריצה יושב על הספר דוקא (מקום ה"מעבר" וההפיכה**

**מהתגלות כח הבלתי גבול והעלם כח הגבול להעלם כח הבלי גבול והתגלות כח הגבול, סוד הצמצום ויכולת הפוכו לאור גדול כנ"ל ע"י כח הצדיק יסוד עולם**

**המתיחד במקום המלכות להמשיך את סוד ה"חותם בולט" דעצומ"ה יתברך**

**במקום ה"חותם שוקע" דחלל הפנוי שע"י הצמצום הראשון, סוד לב (תמצית גופו) של הצדיק - "ולבי חלל בקרבי" - כמבואר בדא"ח) וד"ל). ועל כן בו דוקא**

**צמצם הקב"ה את עיקר שכינתו, ובזה הצדיק הינו יסוד כל העולם כולו וד"ל.**

לצדיק מדרגה אחת שבה כולו - "צד ימין", ומדרגה שניה בצדיק שבה הוא -

"צפון, דרום, ים, קדם" - כל הרוחות.

לצדיק אור - צד ימין, הכל חסד, הכל טוב.

לצדיק כח - כח פורץ. המשיח מכונה פורץ בתורה.

ופרצ"ת = ביא"ת המשי"ח - וצריך לפרוץ לכל הרוחות.

**עיקר ריכוז כח הפריצה יושב על הספר דוקא** - את כוחו של העם, את הכח הפורץ בעם

מרכזים ומושיבים על הספר, כדי לנצל את כל כח הפריצה להרחבת הגבולות. וזאת, עד שנגיע ב"ה לנחלה בלי מצרים, עד שנגיע ליעוד של "עתידה ארץ ישראל שתתפשט בכל הארצות".

ותאור זה חוזר לדימוי הרח"ו - שכל האור בעצם מצומצם בצדדין, על העגול

הגדול.

**על הספר דוקא** – והנה ידוע שעיקר הכח החיוני בירק ובצמחים נמצא דוקא קרוב

לקליפה – בספר. זהו משל לדבר שאנו אומרים שישנו ריכוז כח מסביב, בספר.

לפני הצמצום הראשון - כחו הבלי גבול של הוי' בגילוי, וכח הגבול של הוי' בהעלם. הצמצום הופך את היוצרות ופועל שכח הגבול של הוי' יהיה בגילוי וכח הבלי גבול יהיה בהעלם. גם לפני וגם אחרי הצמצום שני הכוחות קיימים והשאלה היא רק - מה עומד בחוץ, בגילוי, ומה נסתר בפנים, בהעלם.

במשל הגשמי של הספר - הכח שהופך את היוצרות הוא הגבול בעצמו. הספר הוא הגבול בין האור אין סוף שלפני הצמצום ובין החלל שנוצר ע"י הצמצום - והוא המעבר ממצב אחד למצב השני. הספר הוא ההופך את מצב הבלי גבול שלפני הצמצום למצב הגבול שאחרי הצמצום - ואם כן כל עיקר ריכוז הכח העצמי האדיר לחולל את הצמצום הוא בספר, על הגבול.

הספר לוקח את המצב הראשוני של גילוי כח הבלי גבול והסתר כח הגבול - והופך את זה לגילוי כח הגבול והסתר כח הבלי גבול.

כיוון ההיפוך כאן אינו חד סטרי - וכמו שהוא הופך בכיוון אחד - יכול גם להפוך בכיוון השני. ואם כן, אותו כח שמרוכז בגבול יכול גם להפוך את הצמצום על גילוי כח הגבול שבו ולעבור ולגלות את כח הבלי גבול.

זאת הפריצה של הצדיק - שיכול לפרוץ ולגלות את הבלי גבול מבלי להרוס את

המציאות, מבלי להחריב את הבית. אלא להיפך, שיתגלה כל הבלי גבול בתוך הבית שעליו נאמר "ועשו לי מקדש ושכנתי בתוכם".

### \*מושגים - צמצום בבחינת ריכוז - עצמות ומהות בתוך גוף הצדיק יסוד עולם

חותם בולט, חותם שוקע - הוא משל נוסף. הוא יכול לקחת את החותם בולט,

בליטת האין סוף, ולהחדיר אותו לתוך החותם שוקע שהוא מקום החלל הפנוי.

הצדיק האמיתי - חלל בלבו "ולבי חלל בקרבי". וככל שיש לו חלל בלב שהוא החותם השוקע – כך יכול הוא להחדיר את החותם בולט של הקב"ה לתוך החלל שלו.

וכאמור, כל מה שהצדיק כולל בעצמו - כך הוא מחולל במציאות החיצונית כולה.

**ועל כן בו דוקא צמצם הקב"ה עיקר שכינתו** - אותו צדיק, שעומד על הספר ומוסר את

נפשו לפרוץ "ואלה תולדות פרץ" ועד שכתוב בסוף "וישי הוליד את דוד", הוא בחינת משיח. וכמו שהוא מצמצם את כולו להוי' כך הוי' מצמצם את כולו לתוך אותו צדיק ועל זה כתוב - "עצמות ומהות בתוך גוף".

ובזה הוא "צדיק יסוד עולם" שמרומם ומתקן את כל העולם כולו.