# חסדי דוד סימן קי"א – ג' מערכות נר"ן ח"י

**כל הפרצופים והעולמות שמפה דא"ק ולמעלה**

**יש בהם י"ס מקיפים כוללים**

**והם נר"ן ח"י מקיפים**

**וי"ס כוללים פנימיים**

**חוץ מנרנח"י מקיפים פרטיים שבפנים**

**אמנם מעולם העקודים ולמטה ועקודים בכלל**

**אין בהם רק נרנח"י פנימיים**

**וב' מקיפים כוללים דחיה ויחידה**

**חוץ מנרנח"י מקיפים פרטיים**

**אמנם נר"ן דמקיפים כוללים לא נתגלו.**

**כל הפרצופים והעולמות** - הם אורות החוטם ואורות האזן וא"ק בעצמו, ועוד כל

מיני עולמות נסתרים שאין מדברים עליהם.

**שמפה דא"ק ולמעלה** - לכל מה שיש מהפה של א"ק ולמעלה - ישנו אופי משותף.

ולכל מה שיש מהפה ולמטה, וכולל גם עולם העקודים, ישנו אופי משותף אחר.

סימן קי"א הוא הקדמה כללית חשובה בכתבי האריז"ל וכל המפרשים אינם יודעים את פשר התופעה שמתאר כאן האריז"ל. אנו ננסה להשכיל נכון מהו החידוש שנתחדש בפה, בעולם העקודים, וזאת כדי לעמוד קצת על סודה של הקדמה זו וגם להפנים את הענין בעבודת הוי'.

בהמשך יוסברו כאן דברי המחבר האומר שלכל אחד, לכל פרצוף, לכל אדם - ישנן שלוש מערכות של נר"ן ח"י, שהם האורות של הפרצוף.

שלוש מערכות נר"ן ח"י – ישנם נר"ן ח"י פנימיים,

ונר"ן ח"י מקיפים פרטיים של הפנימי,

ונר"ן ח"י מקיפים כוללים.

### **\*מושגים - ג' מערכות נר"ן ח"י - חמש מדרגות של מורכבות - כ"ל צמ"א**

כ"ל צמ"א - לכל פרצוף חמש מדרגות של מורכבות וסימנם בלשון הרש"ש

- כ"ל צמ"א – כלשון הפסוק "אוי כל צמא לכו למים".

כלים - ישנם כלים חיצוניים,

לבושים - ובתוך הכלים ישנם לבושים,

צלמים - ובתוך הלבושים יש צלמים,

מוחין - ובתוך הצלמים יש מוחין,

אורות - ובתוך המוחין ישנם אורות.

המוחין זו חיות פנימית ולמעלה מהם האורות - שהם הנשמה של הפרצוף – הם הנר"ן ח"י. מבנה זה מסודר מהחוץ פנימה ונקרא התלבשות - ולגבי גוף האדם - הכלים הם האברים החיצוניים ממש.

כמובן שחמש מדרגות אלו מקבילות בכלליות גם לנר"ן ח"י - אבל עיקר המושג נר"ן ח"י שייך לאורות. נפש, רוח, נשמה, חיה, יחידה - אלו חמש מדרגות של אורות - האור הפנימי.

### **\*מושגים - ג' מערכות נר"ן ח"י - שלוש מערכות של נר"ן ח"י בכל פרצוף**

ואם כן, כותב המחבר שישנן שלוש מערכות של נר"ן ח"י - שלוש מערכות של אורות, של נשמה.

ג' מערכות נר"ן ח"י - כל נשמה מורכבת מחמש מדרגות נר"ן ח"י - ויש נר"ן

ח"י שהם אורות פנימיים, ויש נר"ן ח"י שהם מקיפים כוללים - מקיפים עליונים. וישנה גם מערכת שלישית של נר"ן ח"י - באמצע בין שתי המערכות - בין הנר"ן ח"י הפנימיים לבין הנר"ן ח"י המקיפים הכוללים, ונקראים: נר"ן ח"י מקיפים פרטיים של הפנימיות.

סדר ג' מערכות נר"ן ח"י הוא - נר"ן ח"י פנימיים,

ונר"ן ח"י מקיפים פרטיים של הפנימי,

ונר"ן ח"י מקיפים כוללים.

שלוש מערכות נר"ן ח"י אלו ביחס לכללות הנר"ן ח"י הן:

נר"ן ח"י הפנימיים - כנגד נפש, רוח, נשמה - שהם אור שנכנס בפנימיות.

נר"ן ח"י מקיפים פרטיים של הפנימי - כנגד חיה - הוא אור המקיף הקרוב.

נר"ן ח"י מקיפים כוללים - כנגד היחידה - אור המקיף הרחוק.

### **\*מושגים - ג' מערכות נר"ן ח"י - נר"ן ח"י מקיפים כוללים - הנר"ן ח"י של המשיח**

נר"ן ח"י המקיפים הכוללים - שכנגד היחידה, הוא כמו נר"ן ח"י של המשיח.

על המשיח כתוב שהוא היחידה הכללית של כל נשמות עם ישראל - ובתוכו עצמו ישנן חמש מדרגות של עליה - נר"ן ח"י של היחידה הכללית: הנה ישכיל עבדי – נפש,

וירום – רוח,

ונישא – נשמה,

וגבה – חיה,

מאוד – יחידה.

מה היא "יחידה כללית" ? - היא האמונה הפשוטה – וכאשר היא באה לידי

בטוי - מתגלה כמסירות נפש.

נחזור לדברי המחבר:

**כל הפרצופים והעולמות שמפה דא"ק ולמעלה**

**יש בהם י"ס מקיפים כוללים**

**והם נר"ן ח"י מקיפים**

**וי"ס כוללים פנימיים**

**חוץ מנרנח"י מקיפים פרטיים שבפנים** - בכל העולמות שמפה דא"ק ולמעלה - בכל

הפרצופים שלמעלה מהפה ישנן ט"ו מדרגות, ובעיקר הן עשר מדרגות מפני שלנר"ן ח"י המקיפים הפרטיים של הפנימי מתיחס המחבר כאן רק בדרך אגב.

עשר המדרגות הן - חמש מדרגות נר"ן ח"י פנימיים,

וחמש מדרגות נר"ן ח"י מקיפים כוללים.

### **\*מושגים - ג' מערכות נר"ן ח"י - מהפה ולמטה - נר"ן דמקיפים כוללים לא נתגלו**

החידוש כאן הוא - שבכל פרצוף שמהפה ולמטה לא נתגלו בו הנר"ן של המקיפים הכוללים, אלא רק החיה והיחידה. כאילו שנאמר על המשיח - שהמשיחיות של כל מה שמהפה ולמטה היא רק שתי המדרגות "וגבה מאוד". וחסר אצלו - "הנה ישכיל עבדי ירום ונישא".

ומפליא הדבר מאוד - כיצד יתכן ששתי המדרגות העליונות אמנם מתגלות

בעוד שלוש המדרגות התחתונות אינן מתגלות ?

וזהו אכן מה שאומר כאן המחבר:

**אמנם מעולם העקודים ולמטה ועקודים בכלל**

**אין בהם רק נרנח"י פנימיים**

**וב' מקיפים כוללים דחיה ויחידה**

**חוץ מנרנח"י מקיפים פרטיים**

**אמנם נר"ן דמקיפים כוללים לא נתגלו.** - וכאמור, זוהי הקדמה כללית מאוד חשובה

בכתבי האריז"ל ואף אחד מהמפרשים אינו מבין מה קורה כאן:

מהפה ולמעלה - ישנה התגלות של כל הנר"ן ח"י הפנימיים,

ושל כל הנר"ן ח"י המקיפים הכוללים,

וכן של הנר"ן ח"י דמקיפים הפרטיים - בכל פרצוף.

ומהפה ולמטה - ברגע שישנו אור הפה, שהוא עולם העקודים - ישנו שינוי

מכאן ולמטה ועד סוף כל ההשתלשלות - ולכל פרצוף ישנן שבע מדרגות:

חמש מדרגות נר"ן ח"י הפנימיים,

ושתי מדרגות חיה יחידה של המקיפים הכוללים.

ובסה"כ שבע מדרגות.

(וכאמור, לא נתיחס כאן לנר"ן ח"י דמקיפים הפרטיים שהוזכרו כאן רק בדרך אגב.)

### **\*מושגים - ג' מערכות נר"ן ח"י - מקיפים כוללים - אין מסירות נפש מהפה ולמטה**

איך אפשר להבין כל זאת ע"פ חסידות ?

למדנו בסימן י' - שהחידוש של הפה הוא הדבור - הוא הכלים.

הבל שבצד ימין של הפה היה כבר קודם - ועכשיו יוצא מצד שמאל דבור:

חיצוניות הכלים - מהדבור העליון,

פנימיות הכלים - מהדבור התחתון.

כבד פה - למדנו שמשה רבינו כולו ימין - ולכן גם היה כבד פה וכבד לשון –

הדבור שבא מצד השמאל של הפה - היה קשה לו. ההבל שמצד ימין - היה קל לו, אבל דבור שצריך לצאת מחלק השמאלי של הפה היה קשה עליו.

ואם כן, נשאל שוב את השאלה - איך יכול להיות שמהדבור ולמטה אין נר"ן

דמקיפים כוללים, אבל ח"י יש ?

אם לא היה שום דבר - ניחא, אבל איך יתכן קיומן של המדרגות העליונות ללא המדרגות התחתונות שעליהן הן מיוסדות ?

ההסבר בקיצור נמרץ - נוכל ללמוד ממאמרי הרבי ובמיוחד מאותו מאמר

אחרון שהופץ ע"י הרבי - ד"ה ואתה תצוה. בדרך כלל, המקיף שבנפש מתגלה כאשר אדם מגיע למסירות נפש שלמעלה מטעם ודעת - אבל זה אינו מתישב אצלו בפנימיות. כלומר, זה אינו יכול להופיע בשכלו - שישכיל בפרטי פרטיות. גילוי המקיף, הגילוי של המסירות נפש, אינו הולך יחד עם הכוחות הפנימיים או עם הציור הפנימי של האדם.

מתי יוכל להיות נס כזה ? - שמצד אחד ישנה אצלו התגלות של המסירות

נפש ממש, כמו חיל בקרב שמוסר את נפשו ממש, שהוא מצב של התעוררות עצומה של קידוש הוי' - ובאותו זמן יכול להיות מיושב בדעתו - לחשוב, להתבונן, לפרט. שבאותו זמן יוכל למדוד כל מדה ולשקול כל מילה שמוציא מפיו. מצב כזה הוא נס - יותר נס אפילו מהתגלות המסירות נפש עצמה.

מסביר הרבי - כאשר שורש נשמת היהודי מתגלה – היהודי אינו מסוגל

להתבטא דרך כוחותיו הפנימיים - אינו מסוגל להתבטא באמצעות הציור הפנימי שלו, מפני שהוא סותר אותו. אבל ישנה מדרגה של שורש הנשמה כפי שהיא מושרשת בעצמות ממש לפני שמתגלה בפני עצמה כשורש נשמה פרטית של יהודי מסוים. ואם אפשר לגלות את שורש החלק אלוקה ממעל ממש כפי שהחלק נכלל בתוך "הכל" - לגלות את שורש הנשמה כפי שהיא מושרשת בעצמות ממש - אז קורה הפלא הגדול ביותר:

התגלות המקיף יכולה ללכת ביחד עם כל מערכת הציור הפנימי של הנפש - החל מישוב הדעת של השכל, ואח"כ המדידה הנכונה של המדות וכלה בשיקול הנכון של כל מלה וכל הגה שמוציא מפיו - כי חיים הם למוציאיהם בפה.

התגלות חיה יחידה של המקיף הכללי - זאת הדרך להסביר את התופעה –

שיכולה להיות התגלות של חיה יחידה של המקיף הכללי, שהוא היחידה הכללית, ללא התגלות הנר"ן.

הנר"ן של המקיף הכללי - זאת היכולת של המקיף הכללי להתחבר ולבוא

לידי ביטוי בנר"ן הפנימיים.

כלומר, שבכללות הנר"ן - הם כל הנרנח"י הפנימיים. כל הנרנח"י הפנימיים הם על דרך נר"ן - והוא היכולת של המסירות נפש להתחבר עם הפנימיות ממש.

שוב - היכולת של המסירות נפש להתחבר עם הפנימיות ממש תלויה בנר"ן של היחידה ולא בחיה יחידה של היחידה - שהיא המסירות נפש ממש.

מהפה ולמטה - יכולת זאת אינה מתגלה - מהפה ולמטה ישנה התגלות של

שורש הנשמה - אבל לא כפי שהיא מושרשת בעצמות ממש. ועל כן ממדרגה זו ולמטה אין חיבור אמיתי בין החיה יחידה של המקיפים הכוללים עם הכוחות הפנימיים של הנפש.

זאת אומרת שהכח לחבר - שהם הנר"ן של המקיפים הכוללים, אינו מתגלה.

תפנית בפה - וכאמור, מהפה ולמעלה הכל מתגלה - גם החיה יחידה וגם

הנר"ן. ונשאלת השאלה - מדוע חלה התפנית הזאת דוקא במקום הפה ?

### **\*מושגים - ג' מערכות נר"ן ח"י - מקיפים כוללים - כלי העקודים - תהו יציב**

כדי להסביר זאת נשוב ונשאל את השאלה - מה זה כלי ?

הרגשת עצמו ליש - בכל מדרגה שתהיה, וגם במדרגה הגבוהה ביותר, מוגדר

כלי כישות עצמית - הרגשת עצמו ליש.

בעולם האצילות - כזכור, בעולם האצילות שבו הכל בבטול, הכל מתוקן –

ישנם כלים, החיים בחיים נצחיים - והכל בבטול מוחלט - כלומר, אין הרגשת עצמו ליש.

בעולם העקודים - וכאמור, עולם העקודים הרבה יותר גבוה מעולם האצילות

- ובכל אופן ישנו כבר כלי גם במקום זה - כלי הדבור.

מה עושה הכלי ? - ישות. ולאחר העקודים באים הנקודים שהם כבר יותר

מדי ישות - ולכן עולם הנקודים נשבר.

תהו יציב - עולם העקודים זאת ישות שמחזיקה מעמד ונקראת תהו יציב.

תהו זה ישות - וברגע שישנה הרגשת ישות, וברגע שמתחיל להתהוות כלי - לא יכול יותר להתגלות הנר"ן של היחידה הכללית - אלא רק המדרגות העליונות של היחידה הכללית - חיה יחידה.

וכאמור, הנר"ן של המקיפים הכוללים, הנר"ן של היחידה הכללית - אינם יכולים להתגלות.

### **\*מושגים - מקיפים כוללים - מקיף ופנימי - מקיפים כוללים ופרטיים**

נוסיף להסביר ונעמוד על ההבדל בין מקיף ופנימי.

אור פנימי - אור פנימי הוא אומנם אור אבל נמצא בתוכי. הרגשתי היא שיש

בי איזו זרימה פנימית של אור, של אנרגיה - ואני צריך כל הזמן לזכור - שהוא הנותן לך כח לעשות חיל.

אמנם אני מרגיש את הזרימה בי, הכח נמצא בי, אבל עלי לא ליחס אותו לעצמי אלא תמיד לזכור - כי הוא הנותן לך כח לעשות חיל. זהו הנסיון של האור הפנימי - לזכור כל הזמן שהאור הפנימי שבקרבי ושאותו אני מרגיש - זה הוא הנותן לך כח לעשות חיל - זה הוא ולא אני.

אור מקיף - בפשטות, אור מקיף הוא הגילוי שזה איננו אני. באור מקיף

אמיתי אין אפילו אפשרות לחשוב שזה אני.

אור פנימי זאת התלבשות - בהתלבשות צריך להיות כל הזמן זכרון - "וזכרת

את הוי' אלוקיך כי הוא הנותן לך כח לעשות חיל" – כל הזמן צריך "להחזיק ראש" ולזכור.

אור מקיף זאת השראה - ולא צריך לזכור דבר שהרי האדם כולו נמצא בתוך

השראה אלוקית. הכל זה הוי', הוי' פועל - ואני לא עושה כלום. וזהו מקיף כולל - מקיף עליון.

מקיפים פרטיים - הוא נותן לך - לך, שנרגש בתוכי הוא אור פנימי. הוא –

לזכור שזה הוא הנותן - וזאת כבר פעולת הזכרון.

לזכור שהוא הנותן לך - זה נקרא מקיף פרטי של הפנימיים - וזה חייב ללכת

ביחד עם הנר"ן ח"י הפנימיים - שזה הכח האלוקי שאני מרגיש בקרבי, האנרגיה והחיות שבי.

מה הם המקיפים הכוללים בפני עצמם ? - זה כבר "אתה הוא", זאת אלוקות, עצמות האלוקות.

מהי ההרגשה בנפש ? - "תן לו משלו שאתה ושלך שלו - וכן בדוד הוא אומר –

כי ממך הכל ומידך נתנו לך". אין לי לא כח ולא חיל - אלא הכל שלו והכל זה הוא - זאת ההרגשה של מקיף כולל - השראה כללית - יחידה כללית.

ולפי הסברים אלו נחזור ונבין את דברי המחבר:

**אמנם מעולם העקודים ולמטה ועקודים בכלל**

**אין בהם רק נרנח"י פנימיים**

**וב' מקיפים כוללים דחיה ויחידה**

**חוץ מנרנח"י מקיפים פרטיים**

**אמנם נר"ן דמקיפים כוללים לא נתגלו.**

### **\*מושגים - מקיפים כוללים - גילוי חיה יחידה של המקיפים הכוללים**

מהפה ולמטה, מתחילת הרגשת היש בדקות שבדקות, אין התגלות של הנר"ן של המקיפים הכוללים - אלא רק חיה יחידה. וכאמור, חיה יחידה של המקיפים הכוללים מקבילים לחיה יחידה שבכל המדרגות - היא המסירות נפש שבכל מדרגה ומדרגה.

מתי אפשר באמת להרגיש שהכל זה הוי'? - בזמן מסירות נפש כאשר אתה

עושה ופועל בצורה ניסית לגמרי – סופרמן ממש. זה לא אני פועל, זה לא אני רץ כמו שלא רצתי אף פעם בחיי - זה הוא רץ, הקב"ה רץ. זהו גילוי של חיה יחידה של המקפים הכוללים.

### **\*מושגים - מקיפים כוללים - גילוי נר"ן של המקיפים הכוללים**

כאמור, גילוי הנר"ן של המקיפים הכוללים אינו בנמצא מהפה ולמטה.

לגלות נר"ן – פרושו לגלות - שגם כשאני מדבר דברי טעם ושיקול, וגם כשאני

מודד את הרגש בלבי וגם כשאני מודד את השכל ומשכיל בשכלי - שהכל ממך ממש ושאני איני פועל כלום.

אמנם שקלתי בשכלי, ואני חש שזו פעולתי, וזו בחירתי החופשית - ואף על פי כן זה רק אתה. הרגשת הפרדוקס הזה היא התגלות הנר"ן של המקיפים הכוללים.

ברגע שישנה ישות - ואפילו בדקות שבדקות - שזה כלי - שזה דבור - אין הנר"ן של המקיפים הכוללים מתגלים ואי אפשר להרגיש את ההרגשה הזאת שתארנו.

יוצא לנו - או שאתה מרגיש חיה יחידה של המקיפים הכוללים, או שאתה

מרגיש את הפנימי ואתה זוכר שזה הוא הנותן לך כח לעשות חיל - שהיא הרגשת המקיפים הפרטיים.

המפנה בפה - וכאמור, נקודת המפנה היא אכן בפה שממנו מתחילה התהוות הכלים. והכלל הוא שמהפה ולמטה אין הנר"ן של המקיפים הכוללים מתגלים אלא רק החיה יחידה של המקיפים הכוללים.

ובלשון המחבר - **אמנם נר"ן דמקיפים כוללים לא נתגלו.**

### **\*מושגים - מקיפים כוללים - שכינה מדברת מתוך גרונו של משה**

בימים אלו, תשעת הימים שבחודש אב, נקרא בתורה את פרשת דברים - "אלה הדברים אשר דבר משה" - משה רבינו מדבר את כל חומש דברים מפי עצמו, בגוף ראשון, ועל זה כתוב "שכינה מדברת מתוך גרונו של משה". משה רבינו הוא היוצא מן הכלל לגבי מה שנלמד כאן - שאין הנר"ן מתגלים מהפה ולמטה.

שכינה מדברת מתוך גרונו של משה - זו התגלות של הנפש של המקיף הכולל.

אצל משה רבינו קרה הנס - שעל דרך עצמות ומהות בתוך גוף - כמו אצל אדם קדמון בעצמו:

אדם - מלשון דבר נברא ומשתנה. מחציו ולמטה - איש.

קדמון - מחציו ולמעלה אלוקים.

ואם כן, כאשר משה מדבר - השכינה היא המדברת מתוך גרונו וזו התגלות של הנפש של המקיפים הכוללים.

אם יתקיים היחס הזה גם לגבי הלב - שכאשר מרגיש האדם אהבה בלבו -

זה הוי' אוהב - זה האלוקים שאוהב בתוך ליבי - זאת תקרא התגלות הרוח של המקיפים הכוללים.

וכשאני חושב ומעמיק - באיזו מחשבה עמוקה או נוסחה מתמטית - וזה

הקב"ה שעושה כל זה - זו התגלות הנשמה של הנרנח"י של המקיפים הכוללים.

זאת אומרת שיותר קל ובעצם רק אפשר - מהתהוות היש בעולם העקודים,

מהפה ולמטה - להמצא בשני מצבים לגבי התגלות הנרנח"י:

או שאתה במסירות נפש - ואז ישנה התגלות של החיה יחידה של המקיפים הכוללים.

או שאתה בפנימיות - עם המקיפים הפרטיים של הפנימיות ואז עליך לזכור

כל הזמן שהוא "הנותן לך כח לעשות חיל".

ומהי ביאת המשיח ? - להמשיך ולגלות את הנר"ן של המקיפים הכוללים –

וזה אפשרי ע"פ דברי הרבי רק כאשר ישנה התגלות של שורש הנשמה כפי שהיא מושרשת בעצמות ממש.

ואז יכול לקרות הנס הזה - שמהפה ולמטה יכולים להתגלות הנר"ן של המקיפים הכוללים.

הקדמה חשובה זו בכתבי האריז"ל היא אחת הדוגמאות המצויינות לזה שהמקובלים שלאחר האריז"ל מתקשים לעמוד על משפט וקביעה פשוטה שכותב האריז"ל - והיא נשארת ללא הסבר.

עד כאן למדנו את סימן קי"א.