## סולם הנגיעה

נ

גיעה מתוקנת בין בני זוג היא בסוד "סֻלם מֻצב ארצה וראשו מגיע השמימה"[[1]](#endnote-1). סולם זה, ש"מלאכי אלהים עֹלים ויֹרדים בו", ממחיש כי הגעה-נגיעה אמיתית מבוססת על תנועה מתמדת של ריחוק והתקרבות, של "מטי ולא מטי"[[2]](#endnote-2) (מגיע ולא מגיע, או, בלשון רש"י, "נוגע ואינו נוגע"[[3]](#endnote-3)).

חז"ל מפרשים[[4]](#endnote-4) כי המלאכים העולים הם מלאכי ארץ ישראל והמלאכים היורדים הם מלאכי חוץ לארץ. בהקשר לתיקון הנגיעה אפשר ללמוד מכך כי הנגיעה של ארץ ישראל (שבבחינת מלאכי ארץ ישראל) מתחילה ממגע ארצי ועולה ממנו למגע שמימי, ואילו הנגיעה של חוץ לארץ (שבבחינת מלאכי חוץ לארץ) מתחילה ממגע שמימי ויורדת ממנו למגע ארצי.

וביתר ביאור: בארץ ישראל יש טבע יהודי של תיקון הברית, והדבר מתבטא, לכל לראש, בעדינות בכל מגע גופני. הנגיעה המתוקנת של ארץ ישראל מגלה רזין דרזין, ופועלת עלִיָה השמימה. קשר האהבה הארצי-טבעי מעודן וזך מספיק בשביל לגלות מתוכו ענינים שמימיים, בבחינה הגאולית של "מעשה גדול [ומביא לידי תלמוד]"[[5]](#endnote-5). אמנם, בחוץ לארץ (וכך בכל מקום בעולם בזמן הגלות) המציאות הגשמית היא מגושמת ואטומה, וכדי להגיע למציאות של נגיעה עדינה ומזוככת יש להתחיל מתקיעת המחשבה בשמים – בקשר רוחני-תורני ביסודו – ורק ממנו לרדת אט אט לארץ, למגע הפיזי, הכל בבחינת "תלמוד גדול שמביא לידי מעשה"[[6]](#endnote-6).

1. . בראשית כח, יב. [↑](#endnote-ref-1)
2. . זהר ח"ב רסח, ב ובכ"ד. פרדס רימונים שער יא פרק ו. עץ חיים שער ז. וראה ברית הנישואין מאמר טהרת המשפחה. [↑](#endnote-ref-2)
3. . רש"י לדברים לב, יא (וכנ"ל באריכות בתורות הקודמות). [↑](#endnote-ref-3)
4. . תנחומא וישלח ג (וראה רש"י עה"פ). [↑](#endnote-ref-4)
5. . "מעשה גדול" היינו דעת רבי טרפון בקידושין מ, ב (וראה לדוגמה בהקדמת הספר בעתה אחישנה, הערה לט, כי כך יהיה הפסק לע"ל וכי אז יתברר שהמעשה גם מביא לידי תלמוד). [↑](#endnote-ref-5)
6. . מסקנת הסוגיא שם. [↑](#endnote-ref-6)