## ארץ זבת חלב ודבש

מ

דין תורה ספירת שבעה נקיים נועדה ל"זבה גדולה", דהיינו אשה שראתה דם שלשה ימים "בלא עת נדתה", ובלשון הפסוק – "אשה כי יזוב זוב דמה ימים רבים"[[1]](#endnote-1) (וחז"ל אף מציינים כי "ימים רבים" הם ביטוי ל"ימי צער"[[2]](#endnote-2)). התיקון לצער ה"**ימים** **רבים**" הוא מדת "**ארך** **אפים**"[[3]](#endnote-3) – הסבלנות הנדרשת בספירת שבעה נקיים. מדת "**ארך** **אפים**" – המדה העיקרית שצריכה לשרור בין בני הזוג[[4]](#endnote-4) – היא מדת ארץ ישראלד, והיא הופכת את ה"יזוב זוב דמה" ל"ארץ זבת **חלב** **ודבש**"[[5]](#endnote-5) (והרמז: "**ימים** **רבים**" בגימטריא "**ארך** **אפים**" בגימטריא "**חלב** **ודבש**").

אכן, בנות ישראל ראו ברוח קדשן כי אותו תיקון סבלני שהתורה מעניקה לבני זוג במקרה של "אשה כי יזוב זוב דמה ימים רבים" נדרש לשלמות הקשר בין בני הזוג לעתים תדירות יותר, בכל מקרה של "אשה כי תהיה זבה דם יהיה זֹבה בבשרה"[[6]](#endnote-6): "אמר רבי זירא בנות ישראל החמירו על עצמן שאפילו רואות טיפת דם כחרדל יושבת עליה שבעה נקיים"[[7]](#endnote-7).

גם כאן מורגש הקשר המיוחד לארץ ישראל. שהרי, בעל המימרא – רבי זירא – הוא דמות מובהקת של יהודי העולה מבבל לארץ ישראל[[8]](#endnote-8) ומתורת בבל לתורת ארץ ישראל[[9]](#endnote-9) (במקום נוסף[[10]](#endnote-10) מופיעה מימרת רבי זירא בפיו של ריש לקיש[[11]](#endnote-11), כהלכה אותה הוא לימד אדם ששימש אותו כדי שיחשב לתלמידו, מיד לאחר שמתוארת מעלת ריש לקיש כאחד מ"תקיפי דארעא דישראל").

נמצא שהלכה זו שייכת לשלמות עם ישראל בארץ ישראל דווקא: על ידה עולים לארץ ישראל, ומארץ ישראל לירושלים (שהרי כל הידור בנקיות שייך ל"נקיי הדעת שבירושלים"[[12]](#endnote-12)), ומירושלים לבית המקדש – מקום עיקר גילוי השראת ה"שכינה ביניהם"[[13]](#endnote-13) בשלמות שלום הבית בין הדוד העליון ורעייתו.

ורמז לקינוח: כשם שארץ ישראל היא נקודת המרכז והמעלה של המקום (ה"עולם" בלשון ספר יצירה) כך השבת היא נקודת המרכז והמעלה של הזמן (ה"שנה" בלשון ספר יצירה). והנה, "[יושבת] **עליה** **שבעה** **נקיים**"[[14]](#endnote-14) בגימטריא **שבת** – יום השביעי (היום המיוחד שהוסיפו בנות ישאל בחומרתן). על ידי חומרת בנות ישראל זוכים לקדושת השבת ול"אהבה בתענוגים"[[15]](#endnote-15) שבה.

1. . ויקרא טו, כה. [↑](#endnote-ref-1)
2. . ויקרא רבה יט, ה ובכ"ד. (וראה לעיל בתורה "נקיות הדעת לתפלה"). [↑](#endnote-ref-2)
3. . שמות לד, ו. [↑](#endnote-ref-3)
4. . ראה באורך שכינה ביניהם פרק "ארך אפים" (וכן בשערי אהבה ורצון במאמר בשם זה). [↑](#endnote-ref-4)
5. . שמות ג, ח (ובכ"ד). [↑](#endnote-ref-5)
6. . ויקרא טו, יט. [↑](#endnote-ref-6)
7. . ברכות לא, א. [↑](#endnote-ref-7)
8. . שבת מא, א. כתובות קי, ב. [↑](#endnote-ref-8)
9. . בבא מציעא פה, א. [↑](#endnote-ref-9)
10. . מגלה כח, ב. [↑](#endnote-ref-10)
11. . במסכת ברכות אביי מביא את המימרא הזו של רבי זירא. ידוע מאדמו"ר הזקן כי צורת הלימוד של מורנו הבעל שם טוב היתה בדרכו של אביי דווקא (ראה אור ישראל ח"ג עמ' ס ואילך). כל דרך החסידות של מורנו הבעל שם טוב היא במגמת עליה לארץ ישראל. [↑](#endnote-ref-11)
12. . ראה גם לעיל בתורה "נקיות הדעת לתפלה". [↑](#endnote-ref-12)
13. . סוטה יז, א. [↑](#endnote-ref-13)
14. . המילים "עליה שבעה נקיים" מכוונות בעצמן כנגד עולם-שנה-נפש: "עליה" היינו על טפת הדם, בחינת מציאות העולם; "שבעה" היינו שבעת הימים – ממד הזמן-השנה; "נקיים" היינו נקיות הנפש (ושמו של בעל הלכה זו – **רבי** **זירא** – בגימטריא **נפש**). [↑](#endnote-ref-14)
15. . שה"ש ז, ז. [↑](#endnote-ref-15)