## שעשוע המקוה

כ

ל תהליך הטהרה הוא נשי במהותו, ועל כן בפועל הוא עבודתה המיוחדת של האשה[[1]](#endnote-1). כך, על פי סוד, עצם מושג הטהרה שייך לספירת הבינה[[2]](#endnote-2) (לעומת הקדושה השייכת לחכמה) וכן המקוה הוא בסוד "יסוד אמא"[[3]](#endnote-3) (כרמוז גם בכך ש**מקוה** עולה **אהיה** במילוי – **אלף** **הה** **יוד** **הה** – שם הבינה[[4]](#endnote-4)). אמנם, דווקא בספירת הבינה מתגלה הכתר העליון (עם שייכותו המיוחדת לענין הטהרה, בסוד "לפני הוי' תטהרו"[[5]](#endnote-5) – "לפני הוי'" היינו הכתר שקודם ל-**ד** אותיות שם הוי'[[6]](#endnote-6) ו"**תטהרו**" בגימטריא **כתר**[[7]](#endnote-7)), "גילוי עתיקא באמא"[[8]](#endnote-8), כמתבטא בכך שדווקא כאשר אדם זוכה לבינה – הבנה והשגה – הוא חש עונג ושמחה[[9]](#endnote-9).

והרמז: **מקוה** **טהרה** בגימטריא **שע**, סוד גילוי **שע** נהורין של הכתר. האושר והתענוג של הכתר מתגלים דווקא על ידי הטהרה במי המקוה (ו"מים מצמיחים כל מיני תענוג"[[10]](#endnote-10)). כאשר גם האיש וגם האשה טובלים[[11]](#endnote-11) ב**מקוה** **טהרה** יש גילוי כפול של **שע** נהורין, המתבטא ב**שעש**ו**ע** שביניהם.

**מקוה** **טהרה** במילוי (**מם קוף וו הא טית הא ריש הא**) עולה 1225, מספר שלם ומיוחד העולה גם **לה** ברבוע וגם **מט** במשולש (**מט** ר"ת **מ**קוה **ט**הרה). מספר זה שייך בפרט ל-**מט** ימי ספירת העומר, אותם מונים באופן מצטבר ("יום אחד", "שני ימים", "שלשה ימים", ולא ראשון-שני-שלישי) עד שמגיעים ל-**מט** במשולש ה'הופך' ל-**לה** ברבוע (על דרך הדלקת הנרות ב-**ח** ימי החנוכה באופן של "מוסיף והולך"[[12]](#endnote-12), במשולש של **ח**, העולה **לו**, משולש ה'הופך' ל-**ו** ברבוע), כמבואר במ"א[[13]](#endnote-13). והנה, על פי המבואר בזהר הקדוש[[14]](#endnote-14), שבעה שבועות הספירה עצמם הם על דרך ספירת שבעת ימי הנקיים, היינו שעצם השלמת הספירה (בהתכללות של **ז** פעמים **ז**) 'מולידה' **מקוה** **טהרה** במילוי. מספר זה עולה גם "**זה** **שמי** **לעלם** **וזה** **זכרי** **לדר** **דר**"[[15]](#endnote-15) – פסוק הרומז ליחוד החתן (שבבחינת שם הוי', "שמי לעלם") והכלה (שבבחינת שם א-דני, "זכרי לדר דר")[[16]](#endnote-16). רק חלק המילוי עולה **אדם** פעמים **חוה** – החתן והכלה המתייחדים להיות "לבשר אחד" לאחר הטבילה במקוה הטהרה.

ולשלמות הרמז: **מקוה** **טהרה** פשוט ועוד **מקוה** **טהרה** במילוי (**מם קוף וו הא טית הא ריש הא**) ועוד **מקוה** **טהרה** במילוי המילוי (**מם** **מם** **קוף** **וו** **פא** **וו** **וו** **הא** **אלף** **טית** **יוד** **תו** **הא** **אלף** **ריש** **יוד** **שין** **הא** **אלף**) עולה 4144, העולה **לז** (**יחידה**, השרש של **שע**, **מקוה** **טהרה** פשוט) פעמים **יבק** (יחוד השמות **אהיה** **הוי**' **א**-**דני** הרומזים ליחוד ה"שלשה שותפים" בסוד **י**חוד-**ב**רכה-**ק**דושהטז, וכן הוא יחוד השמות **הוי**' **אלהים**, הרומזים בעצמם לז"א ונוקביה).

[ובתנופת הרמזים: הידור מיוחד (שב"ה קל היום לקיימו) הוא הטבילה במקוה חב"ד, שיחודו העיקרי הוא בנייתו בדרך של "בור על בור" (בור הטבילה על גבי בור האוצר). "בור על בור" רומז לעבודה של בירור אחר בירור (בירור שני לאחר בירור ראשון[[17]](#endnote-17), בירור דאור חוזר לאחר בירור דאור ישר[[18]](#endnote-18)) המסוגלת להמשכת נשמות גבוהות. והנה, **מקוה** **חב**"**ד** עולה בגימטריא "**בטח** **בה** **לב** **בעלה**"[[19]](#endnote-19). "בטח בה לב בעלה" הוא הביטוי היחיד ב"אשת חיל" המתאר את הרגש שהבעל רוחש לאשתו (כאשר הפעולה היחידה שלו המתוארת שם היא "בעלה ויהללה"[[20]](#endnote-20)). כלומר, כל פעולות האשה המתוארות ב"אשת חיל", בביתה פנימה ומחוצה לו, נועדו להגביר את הבטחון של אישה בה. לפי הרמז, ההידור בטבילה במקוה חב"ד דווקא מחזק את הבטחון של האיש באשתו וממילא מגביר את דבקותם (בטח לשון טיחה[[21]](#endnote-21) ודבקות) זה בזו.]

1. . וראה גם בשתי התורות הקודמות. [↑](#endnote-ref-1)
2. . עמק המלך שי"א פ"ח. ביאורי הזהר לצמח צדק ח"ב עמ' תתקלט ואילך. [↑](#endnote-ref-2)
3. . קהלת יעקב ערך מקוה. [↑](#endnote-ref-3)
4. . כתר שם טוב (הוצאת קה"ת) ב. וראה גם לעיל בתורה "לב טהור ברא לי". [↑](#endnote-ref-4)
5. . ויקרא טז, ל (וראה גם בתורה הקודמת). [↑](#endnote-ref-5)
6. . לקו"ת אחרי מות (ובפרט שם כו, ג; כח, ב). [↑](#endnote-ref-6)
7. . ראה רמ"ז לזהר ח"ג סו, א. [↑](#endnote-ref-7)
8. . זהר ח"ג קעח, א ועוד; פרי עץ חיים שער הק"ש פט"ו. [↑](#endnote-ref-8)
9. . ראה תו"א פ, ב (ובריבוי מקומות בדא"ח), שיעורים בסוד הוי' ליראיו ח"א עמ' קמח-קנ. [↑](#endnote-ref-9)
10. . תניא פרק א. [↑](#endnote-ref-10)
11. . ראה בתורה הקודמת והנסמן שם הערה יז. [↑](#endnote-ref-11)
12. . שבת כא, ב. [↑](#endnote-ref-12)
13. . ראה וכמטמונים תחפשנה ח"א עמ' נו הערה סא וחסדי דוד הנאמנים ח"ה עמ' 8-9. [↑](#endnote-ref-13)
14. . ראה זהר ח"ג צז, ב. (וראה גם לעיל בתורה "ארץ יראה ושקטה"). [↑](#endnote-ref-14)
15. . שמות ג, טו. [↑](#endnote-ref-15)
16. . ראה שער ו בתורה "יחוד, ברכה, קדושה". [↑](#endnote-ref-16)
17. . ראה לקו"ת צו ז, ג. מאמרי אדמו"ר הזקן תקע"א שם ע' קסד. [↑](#endnote-ref-17)
18. . ראה שערי תשובה לאדהאמ"צ קיט, ד. [↑](#endnote-ref-18)
19. . משלי לא, יא. [↑](#endnote-ref-19)
20. . שם פסוק כח. [↑](#endnote-ref-20)
21. . באורי הזהר ריש פרשת וארא וראה לב לדעת עמ' נו-נז. [↑](#endnote-ref-21)