# נפש יעקב

וַיִּקְחוּ אֶת מִקְנֵיהֶם וְאֶת רְכוּשָׁם אֲשֶׁר רָכְשׁוּ בְּאֶרֶץ כְּנַעַן וַיָּבֹאוּ מִצְרָיְמָה יַעֲקֹב וְכָל זַרְעוֹ אִתּוֹ. בָּנָיו וּבְנֵי בָנָיו אִתּוֹ בְּנֹתָיו וּבְנוֹת בָּנָיו וְכָל זַרְעוֹ הֵבִיא אִתּוֹ מִצְרָיְמָה. וְאֵלֶּה שְׁמוֹת בְּנֵי יִשְׂרָאֵל הַבָּאִים מִצְרַיְמָה יַעֲקֹב וּבָנָיו בְּכֹר יַעֲקֹב רְאוּבֵן. וּבְנֵי רְאוּבֵן חֲנוֹךְ וּפַלּוּא וְחֶצְרֹן וְכַרְמִי. וּבְנֵי שִׁמְעוֹן יְמוּאֵל וְיָמִין וְאֹהַד וְיָכִין וְצֹחַר וְשָׁאוּל בֶּן הַכְּנַעֲנִית. וּבְנֵי לֵוִי גֵּרְשׁוֹן קְהָת וּמְרָרִי. וּבְנֵי יְהוּדָה עֵר וְאוֹנָן וְשֵׁלָה וָפֶרֶץ וָזָרַח וַיָּמָת עֵר וְאוֹנָן בְּאֶרֶץ כְּנַעַן וַיִּהְיוּ בְנֵי פֶרֶץ חֶצְרֹן וְחָמוּל. וּבְנֵי יִשָּׂשׂכָר תּוֹלָע וּפֻוָּה וְיוֹב וְשִׁמְרֹן. וּבְנֵי זְבֻלוּן סֶרֶד וְאֵלוֹן וְיַחְלְאֵל. אֵלֶּה בְּנֵי לֵאָה אֲשֶׁר יָלְדָה לְיַעֲקֹב בְּפַדַּן אֲרָם וְאֵת דִּינָה בִתּוֹ כָּל נֶפֶשׁ בָּנָיו וּבְנוֹתָיו שְׁלשִׁים וְשָׁלשׁ. וּבְנֵי גָד צִפְיוֹן וְחַגִּי שׁוּנִי וְאֶצְבֹּן עֵרִי וַאֲרוֹדִי וְאַרְאֵלִי. וּבְנֵי אָשֵׁר יִמְנָה וְיִשְׁוָה וְיִשְׁוִי וּבְרִיעָה וְשֶׂרַח אֲחֹתָם וּבְנֵי בְרִיעָה חֶבֶר וּמַלְכִּיאֵל. אֵלֶּה בְּנֵי זִלְפָּה אֲשֶׁר נָתַן לָבָן לְלֵאָה בִתּוֹ וַתֵּלֶד אֶת אֵלֶּה לְיַעֲקֹב שֵׁשׁ עֶשְׂרֵה נָפֶשׁ. בְּנֵי רָחֵל אֵשֶׁת יַעֲקֹב יוֹסֵף וּבִנְיָמִן. וַיִּוָּלֵד לְיוֹסֵף בְּאֶרֶץ מִצְרַיִם אֲשֶׁר יָלְדָה לּוֹ אָסְנַת בַּת פּוֹטִי פֶרַע כּהֵן אֹן אֶת מְנַשֶּׁה וְאֶת אֶפְרָיִם. וּבְנֵי בִנְיָמִן בֶּלַע וָבֶכֶר וְאַשְׁבֵּל גֵּרָא וְנַעֲמָן אֵחִי וָרֹאשׁ מֻפִּים וְחֻפִּים וָאָרְדְּ. אֵלֶּה בְּנֵי רָחֵל אֲשֶׁר יֻלַּד לְיַעֲקֹב כָּל נֶפֶשׁ אַרְבָּעָה עָשָׂר. וּבְנֵי דָן חֻשִׁים. וּבְנֵי נַפְתָּלִי יַחְצְאֵל וְגוּנִי וְיֵצֶר וְשִׁלֵּם. אֵלֶּה בְּנֵי בִלְהָה אֲשֶׁר נָתַן לָבָן לְרָחֵל בִּתּוֹ וַתֵּלֶד אֶת אֵלֶּה לְיַעֲקֹב כָּל נֶפֶשׁ שִׁבְעָה. כָּל הַנֶּפֶשׁ הַבָּאָה לְיַעֲקֹב מִצְרַיְמָה יֹצְאֵי יְרֵכוֹ מִלְּבַד נְשֵׁי בְנֵי יַעֲקֹב כָּל נֶפֶשׁ שִׁשִּׁים וָשֵׁשׁ. וּבְנֵי יוֹסֵף אֲשֶׁר יֻלַּד לוֹ בְמִצְרַיִם נֶפֶשׁ שְׁנָיִם כָּל הַנֶּפֶשׁ לְבֵית יַעֲקֹב הַבָּאָה מִצְרַיְמָה שִׁבְעִים.

### א. בני יעקב

נתבונן בסכום ערך שמות נכדיו וניניו של יעקב שירדו מצרימה, לפי סדר השבטים:

* ראובן: חנוך פלוא חצרן כרמי = 819
* שמעון: ימואל ימין אהד יכין צחר שאול = 932
* לוי: גרשון קהת מררי = 1514
* יהודה: שלה פרץ זרח חצרן חמול = 1352
* יששכר: תולע פוה יוב שמרן = 1205
* זבלון: סרד אלון יחלאל = 430
* גד: צפיון חגי שוני אצבן ערי ארודי אראלי = 1509
* אשר: ימנה ישוה ישוי בריעה שרח חבר מלכיאל = 1888
* דן: חשים = 358
* נפתלי: יחצאל גוני יצר שלם = 878
* יוסף: מנשה אפרים = 726
* בנימין: בלע בכר אשבל גרא נעמן אחי ראש מפים חפים ארד = 2104

סך כל נכדיו וניניו של יעקב אבינו עולה 13715.

הנה, אברהם יצחק יעקב = 638. ידוע שהאבות למדו וקיבלו את תורתו של אדם הראשון דרך שם ועבר. שם עבר עולים 612 = ברית, רמז לכך ששם ועבר שמרו והעבירו לדורות הבאים את הברית שכרת הקב"ה עם נח. וביחד, שם עבר אברהם יצחק יעקב עולה 1250 = 2 פעמים 252. והנה, 1250 הוא גם ערך שמות כל האמהות שרה רבקה רחל לאה בלהה זלפה! ובסך הכל, שם עבר אברהם יצחק יעקב שרה רבקה רחל לאה בלהה זלפה עולה 2500 = 502, שלמות מספר מרובע!

והנה, שמות בני יעקב, ראובן שמעון לוי יהודה יששכר זבלון גד אשר דן נפתלי יוסף בנימן דינה עולים 3235. וערך בני יעקב עם שם עבר והאבות עולה 3235 ⊥ 1250 = 4485. והוא 13 ∙ משה = אדנ־י ∙ דינה. וכעת פלא, אם נסכם את הערך של שמות שם ועבר עם שלשת האבות וכל צאצאי יעקב יעלה הכל 13715 ⊥ 4485 = 18200 = 100 ∙ יעקב = 102 פעמים יעקב. אבל 18200 גם שווה 10 ∙ 1820, מספר ההופעות של שם הוי' ב"ה בחמשה חמשי תורה וכמבאור בארוכה במקום אחר.

כמו כן, הופעת שמו של יעקב בסך הכולל של שמות כל הנ"ל מגלה שאמנם יעקב הוא בחיר האבות, והוא התמצית של כל שומרי הברית עם ה' אשר ירדו למצרים. כידוע, יש מי שמפרש שיעקב הוא הנפש השבעים היורדת למצרים. באותו הקשר, נשים לב שדינה = 69, והיא הנפש ה־69 לבית יעקב היורדים מצרימה.

### ב. מספר מספרי

אחת המילים הבולטות בפרשתנו היא "נפש", המופיעה שמונה פעמים, מתוכן שבע פעמים כסיכום מספר נפשות. נרשום לפנינו את סיכומי הביניים השונים הללו:

בני לאה... כל נפש... שלשים ושלש

בני זלפה אשר נתן לבן ללאה... שש עשרה נפש

בני רחל... כל נפש ארבעה עשר

בני בלהה אשר נתן לבן לרחל... כל נפש שבעה

כל נפש ששים ושש

ובני יוסף... נפש שנים

כל הנפש לבית יעקב... שבעים

בספר הפרדס[[1]](#endnote-1) מביא הרמ"ק אופן חישוב ערכה של מילה המבוסס על המרת כל אות למספר המבטא את ערכה, וצירוף ערך מילות המספרים ביחד. חשבון זה נקרא מספר מספרי, ובו נעשה שימוש כעת. לדוגמא: הערך של שם הוי' ב"ה במספר מספרי יהיה: עשרה חמשה ששה חמשה = 1886.

והנה, היסוד למספר מספרי הוא המקומות בהן התורה בעצמה כותבת מספרים, כמו בסיכומי הביניים אותם רשמנו. נתבונן במספרים אלו (ובדרך אגב נצביע על מספר תופעות הקשורות אליהם):

* שלשים ושלש = 1316 = 7 ∙ יעקוב
* שש עשרה = 1175 = 25 ∙ בטול
* ארבעה עשר = 848 ( = שרה רבקה לאה = ב פעמים משיח בן דוד. ויש כאן יחס עצמי שכן, דוד = 14).
* שש עשרה ארבעה עשר = 2023 = 7 ∙ 172 (תורה באחוריים, ת תו תור תורה גם עולה 2023)
* שבעה = 377, ואם כי אינו מתחלק ב־7, הרי שמתחלק ב־13: 377 = 13 ∙ 29, דוגמא נוספת של התכללות הזכרי והנקבי שבמכלול 7 ו־13.

והנה, אם נתבונן במספרים אלה כפי שכותבת אותן התורה, הרי שאין צורה קבועה של זכר או נקבה. אצל בני לאה נכתבו המספרים בצורת נקבה (שלשים ושלש, שש עשרה), ואילו אצל בני רחל בצורת זכר (ארבעה עשר, שבעה). משמע שבני לאה נקבות יחסית לבני רחל. ובכל מקרה, חוסר הקביעות מעיד שיש ענין מיוחד בצורת הכתיבה של המספר, היינו בחישוב המספר המספרי במקרה זה.

נמשיך בחישוב המספרי המספרי לצאצאי יעקב:

* ששים ושש = 1256.
* שנים = 400.
* שבעים = 422.

המספר האחרון, שבעים, כתוב באופן כזה שאי אפשר להבחין אם מתיחס לזכרים או לנקבות.

### ג. זכר ונקבה במספרים

נתבונן כעת בצירופים השונים של מספרים אלו. ביחס לבני רחל יש שלשה מספרים: ארבעה עשר, שבעה, שנים. ראינו כבר ששבעה = 13 פעמים 29, כפולה של 13. אמנם גם שני המספרים הנותרים ביחד, ארבעה עשר שנים = 13 ∙ 96 גם הם כפולה של 13 (ארבעה עשר שנים = 8 ∙ יוסף תופעה המעידה על כך שיוסף הוא עיקר בני רחל, וכמו שבירכו יעקב "אפרים ומנשה כראובן ושמעון יהיו לי" שהתייחסו בני יוסף כאילו נולדו מיעקב עצמו).

וביחד, ארבעה עשר שבעה שנים עולה 1625 = 125 ∙ 13, גם כן כפולה של 13, דוגמא של יחס עצמי שכן 13 מבטא מהות זכרית, ושלשת מספרים אלה נרשמו כולם בלשון זכר, המעיד על תכונתם הזכרית יחסית של צאצאי רחל. הנה, 1625 = 53 ∙ 13 = 29🞔.

נתבונן כעת במספרים שכתבה התורה בלשון נקבה. סכום ששים ושש שש עשרה עולה 2431 = 187 ∙ 13. והנה, למרות שנכתבו בלשון נקבה, ערכם המספרי מעיד על מהות זכרית, ויש לומר שהמספר המספרי מגלה בהם "פן" זכרי נסתר.

### ד. יוכבד ויעקב

קושיה מפורסמת על מנין של בני יעקב הבאים מצרימה היא שכאשר מונים את השמות אחד לאחד, מגיעים ל־69 ולא 70. אם נמקד את הקושיה נמצא שהיא מתעוררת ביחס לבני לאה, שכאשר מונים את השמות אחד לאחד, מגיעים ל־32 ולא 33. משמע, שבשני המספרים "שלשים ושלש" ו"שבעים" יש "נפש" אחת נסתרת. על יסוד זה דרשו חז"ל[[2]](#endnote-2) שהנפש הנסתרת באה מבני לאה, והיא יוכבד בת לוי, שנולדה על גבול ארץ מצרים. והנה, יוכבד שווה ואלה, המלה הראשונה במנין בני יעקב הבאים מצרימה.

אמנם, יתכן וה"נפש" הנסתרת נמצאת דוקא במנין הכללי, 70, ולפי זה מוסבר במפרשים[[3]](#endnote-3) שזהו יעקב עצמו שנכלל במנין, כפי שהזכרנו למעלה. מכל מקום, אם נקח את הערך של כל המספרים לבד מ"שלשים ושלש" ו"שבעים" בהם יש נפש "נסתרת", נקבל:

שש עשרה, ארבעה עשר, שבעה, ששים ושש, שנים = 4056 = 6 פעמים י־הוה ∙ י־הוה = 312 ∙ 13 = יוסף ∙ י־הוה.

כעת, נצרף את המספר המספרי של כל אחד משבעת המספרים במנין למי שאותו מספר מיוחס אליו:

* לאה שלשים ושלש = 1352
* זלפה שש עשרה = 1297
* רחל ארבעה עשר = 1086
* בלהה שבעה = 419
* יעקב ששים ושש = 1438
* יוסף שנים = 556
* יעקב שבעים = 604

והנה, סכום כל השבעה עולה 6752 והוא פלא, שכן 6752 = 16 ∙ 422 = 16 פעמים שבעים! "מכה בפטיש" נפלא שכל צאצאי יעקב בסוד המספר המספרי של 70, שבעים!

והנה, אם נחבר 16 עם 422 נקבל 438 והוא ערך שמות נשי יעקב: לאה זלפה רחל בלהה = בית י־הוה.

### ה. "מה זרעו בחיים אף הוא בחיים"

ביחס לזרעו של יעקב דרשו חז"ל[[4]](#endnote-4): "מה זרעו בחיים אף הוא [יעקב] בחיים". לשון זו מדויקת ובה רמזו חז"ל לשבעים נפש יעקב היורדים מצרימה, שכן בחיים = 70! ויש להוסיף שה־ב של "בחיים" רומזת בדוקא לאפרים ומנשה בני יוסף. כידוע שהאות ב רומזת לברכה[[5]](#endnote-5), והקדים יעקב את ברכתו לאפרים ומנשה לפני שאר צאצאיו, ובברכתו זו מברכים את כל ילדי ישראל: "ישימך אלקים כאפרים וכמנשה"[[6]](#endnote-6).

והנה, מה זרעו בחיים אף הוא בחיים עולה 561 = 33△. אמנם, 33 הוא כפי שראינו, המספר הראשון המוזכר במנין צאצאי יעקב – מספר צאצאיו מלאה.

המילה "זרעו" ("מה זרעו בחיים...") מופיעה בפסוק ההקדמה למנין: "בניו ובני בניו אתו בנתיו ובנות בניו וכל זרעו הביא אתו מצרימה". והנה, כל הפסוק אומר "חיים", שכן ערך הפסוק כולו עולה 2760 = 10 פעמים חיים נצחיים!

ועוד, 2760 = 10 ∙ 23△ = 10 ∙ חיה△.

והנה, אם נוסיף לערך הפסוק כולו את ערך מאמר חז"ל הנ"ל "מה זרעו בחיים אף הוא בחיים" יעלה הכל 2760 **⊥** 561 = 3321 = 81△ = אף△, רמז ל"אף הוא בחיים".

והנה, המאמר מתחיל במילה "מה" = 9△, אף = 92, וכאמור המאמר כולו עם הפסוק עולה אף△.

כיוון שערך המאמר "מה זרעו בחיים אף הוא בחיים" עולה 33△ וערך המילה הראשונה מה = 9△, יוצא ששאר המילים זרעו בחיים אף הוא בחיים עולות 2715, סכום המספרים מ־10 עד 33.

במאמר ישנן 6 מילים. נסדר אותן בצורת משולש:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | | מה | |  | |  |
|  | | זרעו | | בחיים | |  | |
|  | אף | | הוא | | בחיים | |  |

פנות המשולש:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | | מה | |  | |  |
|  | | זרעו | | בחיים | |  | |
|  | אף | | הוא | | בחיים | |  |

מה אף בחיים עולה 196 = 142, ואילו שאר המילים זרעו בחיים הוא עולות 365 = 14🞔. יוצא, שמאמר חז"ל זה הנו בעל מבנה מתמטי יפהפה:

"מה זרעו בחיים אף הוא בחיים" = 33△ = 142 ⊥ 14🞔

אם כן, ערך כל המאמר שווה מספר משולש המורכב מאותו מספר בריבוע ובהשראה. נרשום את הנוסחה הכללית ונשאל מתי תתקיים:

△m = 🞔n ⊥ 2n

הפעם הראשונה שנוסחה זו מתקיימת היא במספרים n = 5, ו־m = 11. והנה, הפעמים הבאות רחוקות הרבה יותר. הפעם הבאה בה מתקיימת הנוסחה היא עבור n = 459, ו־m = 1123, ואחרי כן עבור n = 1340 ו־m = 3281.

### ו. תבונה

את רשימת כל נפש יעקב היורדים מצרימה מקדים פסוק ובו 49 = 72 אותיות: "בניו ובני בניו אתו בנתיו ובנות בניו וכל זרעו הביא אתו מצרימה". יש בזה משום דוגמא לתופעה החוזרת על עצמה בתורה, בה פסוק המגלם מספר מרובע מקדים ענין או פרשה בתורה[[7]](#endnote-7). כמו, כן 49 = 33 ⊥ 16, שנים מהמספרים המופיעים במנין.

נצייר את הפסוק בצורת מרובע של 7:

|  |  |  |  |  |  |  |
| --- | --- | --- | --- | --- | --- | --- |
| ב | נ | י | ו | ו | ב | נ |
| י | ב | נ | י | ו | א | ת |
| ו | ב | נ | ת | י | ו | ו |
| ב | נ | ו | ת | ב | נ | י |
| ו | ו | כ | ל | ז | ר | ע |
| ו | ה | ב | י | א | א | ת |
| ו | מ | צ | ר | י | מ | ה |

והנה, נשים לב שהפנות והמרכז:

|  |  |  |  |  |  |  |
| --- | --- | --- | --- | --- | --- | --- |
| ב | נ | י | ו | ו | ב | נ |
| י | ב | נ | י | ו | א | ת |
| ו | ב | נ | ת | י | ו | ו |
| ב | נ | ו | ת | ב | נ | י |
| ו | ו | כ | ל | ז | ר | ע |
| ו | ה | ב | י | א | א | ת |
| ו | מ | צ | ר | י | מ | ה |

יוצרות את המילה תבונה. והנה, אדמו"ר הזקן כתב בתניא[[8]](#endnote-8) רמז נפלא ש"תבונה אותיות בן ובת"! רמז נפלא לנושא הפסוק, בניו ובנותיו של יעקב.

במדרש רבה חז"ל דורשים את הפסוק הראשון של הפרשה "ויגש אליו יהודה" על פי הפסוק "מים עמקים עצה בלב איש ואיש תבונה ידלנה"[[9]](#endnote-9) – יהודה, הוא בעל ה"תבונה" (ראה פירוש מהרז"ו, שם). ואפשר לפיכך לומר שעיקר הסוד של "מה זרעו בחיים אף הוא בחיים" תלוי ב"תבונה".

1. . שער ל פרק ח. [↑](#endnote-ref-1)
2. . ראה רש"י לבראשית מו, טו. [↑](#endnote-ref-2)
3. . ראה רשב"ם לבראשית מו, ה. [↑](#endnote-ref-3)
4. . תענית ה, ב. [↑](#endnote-ref-4)
5. . הקדמת הזהר. [↑](#endnote-ref-5)
6. . בראשית מח, כ. [↑](#endnote-ref-6)
7. . ראה גם פרשת יתרו. [↑](#endnote-ref-7)
8. . לקוטי אמרים פרק טז. [↑](#endnote-ref-8)
9. . משלי כ, ה. [↑](#endnote-ref-9)