# שירת יעקב

וַיִּקְרָא יַעֲקֹב אֶל בָּנָיו וַיֹּאמֶר הֵאָסְפוּ וְאַגִּידָה לָכֶם אֵת אֲשֶׁר יִקְרָא אֶתְכֶם בְּאַחֲרִית הַיָּמִים. הִקָּבְצוּ וְשִׁמְעוּ בְּנֵי יַעֲקֹב וְשִׁמְעוּ אֶל יִשְׂרָאֵל אֲבִיכֶם.

רְאוּבֵן בְּכֹרִי אַתָּה כֹּחִי וְרֵאשִׁית אוֹנִי יֶתֶר שְׂאֵת וְיֶתֶר עָז. פַּחַז כַּמַּיִם אַל תּוֹתַר כִּי עָלִיתָ מִשְׁכְּבֵי אָבִיךָ אָז חִלַּלְתָּ יְצוּעִי עָלָה.

שִׁמְעוֹן וְלֵוִי אַחִים כְּלֵי חָמָס מְכֵרֹתֵיהֶם. בְּסֹדָם אַל תָּבֹא נַפְשִׁי בִּקְהָלָם אַל תֵּחַד כְּבֹדִי כִּי בְאַפָּם הָרְגוּ אִישׁ וּבִרְצֹנָם עִקְּרוּ שׁוֹר. אָרוּר אַפָּם כִּי עָז וְעֶבְרָתָם כִּי קָשָׁתָה אֲחַלְּקֵם בְּיַעֲקֹב וַאֲפִיצֵם בְּיִשְׂרָאֵל.

יְהוּדָה אַתָּה יוֹדוּךָ אַחֶיךָ יָדְךָ בְּערֶף אֹיְבֶיךָ יִשְׁתַּחֲווּ לְךָ בְּנֵי אָבִיךָ. גּוּר אַרְיֵה יְהוּדָה מִטֶּרֶף בְּנִי עָלִיתָ כָּרַע רָבַץ כְּאַרְיֵה וּכְלָבִיא מִי יְקִימֶנּוּ. לֹא יָסוּר שֵׁבֶט מִיהוּדָה וּמְחֹקֵק מִבֵּין רַגְלָיו עַד כִּי יָבֹא שִׁילֹה וְלוֹ יִקְּהַת עַמִּים. אֹסְרִי לַגֶּפֶן עִירֹה וְלַשֹּׂרֵקָה בְּנִי אֲתֹנוֹ כִּבֵּס בַּיַּיִן לְבֻשׁוֹ וּבְדַם־עֲנָבִים סוּתֹה. חַכְלִילִי עֵינַיִם מִיָּיִן וּלְבֶן שִׁנַּיִם מֵחָלָב.

זְבוּלֻן לְחוֹף יַמִּים יִשְׁכֹּן וְהוּא לְחוֹף אֳנִיּת וְיַרְכָתוֹ עַל־צִידֹן.

יִשָּׂשׂכָר חֲמֹר גָּרֶם רֹבֵץ בֵּין הַמִּשְׁפְּתָיִם. וַיַּרְא מְנֻחָה כִּי טוֹב וְאֶת הָאָרֶץ כִּי נָעֵמָה וַיֵּט שִׁכְמוֹ לִסְבֹּל וַיְהִי לְמַס עֹבֵד.

דָּן יָדִין עַמּוֹ כְּאַחַד שִׁבְטֵי יִשְׂרָאֵל. יְהִי דָן נָחָשׁ עֲלֵי דֶרֶךְ שְׁפִיפֹן עֲלֵי אֹרַח הַנּשֵׁךְ עִקְּבֵי סוּס וַיִּפֹּל רֹכְבוֹ אָחוֹר. לִישׁוּעָתְךָ קִוִּיתִי הוי'.

גָּד גְּדוּד יְגוּדֶנּוּ וְהוּא יָגֻד עָקֵב.

מֵאָשֵׁר שְׁמֵנָה לַחְמוֹ וְהוּא יִתֵּן מַעֲדַנֵּי מֶלֶךְ.

נַפְתָּלִי אַיָּלָה שְׁלֻחָה הַנֹּתֵן אִמְרֵי שָׁפֶר.

בֵּן פֹּרָת יוֹסֵף בֵּן פֹּרָת עֲלֵי עָיִן בָּנוֹת צָעֲדָה עֲלֵי שׁוּר. וַיְמָרֲרֻהוּ וָרֹבּוּ וַיִּשְׂטְמֻהוּ בַּעֲלֵי חִצִּים. וַתֵּשֶׁב בְּאֵיתָן קַשְׁתּוֹ וַיָּפֹזּוּ זְרֹעֵי יָדָיו מִידֵי אֲבִיר יַעֲקֹב מִשָּׁם רֹעֶה אֶבֶן יִשְׂרָאֵל. מֵאֵ־ל אָבִיךָ וְיַעְזְרֶךָּ וְאֵת שַׁדַּי וִיבָרֲכֶךָּ בִּרְכֹת שָׁמַיִם מֵעָל בִּרְכֹת תְּהוֹם רֹבֶצֶת תָּחַת בִּרְכֹת שָׁדַיִם וָרָחַם. בִּרְכֹת אָבִיךָ גָּבְרוּ עַל בִּרְכֹת הוֹרַי עַד תַּאֲוַת גִּבְעֹת עוֹלָם תִּהְיֶין לְרֹאשׁ יוֹסֵף וּלְקָדְקֹד נְזִיר אֶחָיו.

בִּנְיָמִין זְאֵב יִטְרָף בַּבֹּקֶר יֹאכַל עַד וְלָעֶרֶב יְחַלֵּק שָׁלָל.

כָּל אֵלֶּה שִׁבְטֵי יִשְׂרָאֵל שְׁנֵים עָשָׂר וְזֹאת אֲשֶׁר דִּבֶּר לָהֶם אֲבִיהֶם וַיְבָרֶךְ אוֹתָם אִישׁ אֲשֶׁר כְּבִרְכָתוֹ בֵּרַךְ אֹתָם.

### א. ראשית השירה

בפרשה החותמת את ספר בראשית מופיעות ברכותיו של יעקב לבניו בשכבו על ערש דווי. בפתיחת דבריו אומר יעקב: "האספו ואגידה לכם את אשר יקרא אתכם באחרית הימים". אמנם, אמרו חז"ל[[1]](#endnote-1) שביקש יעקב לגלות את הקץ אך נסתלקה ממנו שכינה. והנה, לפני שהסתלק משה רבינו ע"ה גם הוא ביקש לגלות לעם ישראל את אשר יארע להם באחרית הימים, כלשון התורה[[2]](#endnote-2):

"הקהילו אלי את כל זקני שבטיכם ושטריכם ואדברה באזניהם את הדברים האלה ואעידה בם את השמים ואת הארץ. כי ידעתי אחרי מותי כי השחת תשחתון וסרתם מן הדרך אשר צויתי אתכם וקראת אתכם הרעה באחרית הימים כי תעשו את הרע בעיני הוי' להכעיסו במעשה ידיכם. וידבר משה באזני כל קהל ישראל את דברי השירה הזאת עד תמם".

מיד אחרי כן מתחילה שירת "האזינו". והנה, יש כאן בנין אב משני כתובים שנבואת אחרית הימים צריכה להיאמר כשירה – "וידבר משה... את דברי השירה הזאת עד תמם. האזינו השמים ואדברה וכו'".

והנה, למרות שיעקב לא זכה לגלות את הקץ בפועל, הרי שמבחינת הסגנון אפשר לראות בברכותיו מעבר מסגנון של פרוזה לסגנון שירי – סגנון נדיר בכלל בספר בראשית[[3]](#endnote-3). נעיר רק שאם כי בדרך כלל נהוג לזהות שירה על פי חירוז, הרי שככל שהשירה מתוחכמת יותר, כך היא משתמשת בטכניקות עדינות ומורכבות יותר. בכללות שירת התורה ניכרת בעיקר באמצעות הטעמים. טעמי המקרא הם הרובד הגבוה בין ארבעת המרכיבים של התורה, טעמים נקודות תגין אותיות (ראשי תבות טנת"א)[[4]](#endnote-4). רק המלך המשיח ידע לדרוש טעמי תורה, ועל גילוי תורתו של משיח נאמר ש"תורה של העולם הזה הבל היא בפני תורתו של משיח"[[5]](#endnote-5).

### ב. ברכת ראובן

נתבונן בברכת ראובן: "ראובן בכרי אתה כחי וראשית אוני יתר שאת ויתר עז". טעמי המקרא של הפסוק מחלקים אותו ל־4 יחידות:

ראובן | בכרי אתה | כחי וראשית אוני | יתר שאת ויתר עז

בסוד: שיר פשוט (מילה אחת), שיר כפול (2 מילים), שיר משולש (3 מילים) ושיר מרובע (4 מילים), כמבואר במקום אחר.

היחידה הראשונה: ראובן = 7 ∙ הבל (שכנגד 7 ההבלים של קהלת).

ביחידה השניה: בכרי = רלב (סכום ד מילויי שם הוי' ב"ה עב סג מה בן). בכרי אתה = אברהם יצחק יעקב.

בשלישית: כחי וראשית אוני = 1022 = 7 ∙ עולם = 14 ∙ חכמה = בית כף ריש (מילוי בכר).

כל הפסוק בדילוג תבות ראובן אתה וראשית יתר ויתר = אהבה פעמים יראה.

והנה, מבחינת האותיות, בשלשת המילים הראשונות "ראובן בכרי אתה" יש זה אותיות, בשאר התבות "כחי וראשית אוני יתר שאת ויתר עז" יש כה אותיות, השלמה נפלאה של זה וכה – שתי לשונות הנבואה.

והנה, ראשי התבות של ארבע היחידות הם בכרי, דוגמא יפהפיה של יחס עצמי המתגלה דוקא בסגנון השירה של התורה. ומבחינה מספרית ראובן במספר סדורי = 43 = בכרי. מילוי ראובן (במילוי עב) הוא ריש אלף ויו בית נון עולה 27 ∙ 43, היינו 27 ∙ בכרי! בכרי כחי ראשית אוני עולה 1248 = 6 פעמים יצחק = 8 פעמים יוסף, ולפי זה יוצא שממוצע ד התבות בכרי כחי ראשית אוני עולה עין יעקב ויוסף יוסף. יעקב בכרי כחי ראשית אוני עולה 1430 = הכל ∙ י־הוה.

### ג. ברכת דן

האלמנט השירי המובהק בברכת דן הוא המעבר הפתאומי לסגנון של תפלה בפסוק "לישועתך קויתי הוי'", והרי תפלה = שירה. כידוע, פסוק זה "לישועתך קויתי הוי'" מסיים רצף (הארוך ביותר בתנ"ך) של שיח פסוקים, שהתחילו בסוף פרשת וישב, בהם לא הופיע שם הוי' כלל. המעבר לתפלה קשור עם שרש נשמתו של דן, ה"מאסף לכל המחנות", שבתפלתו משיב את אבידות ישראל לשרשן.

והנה, בברכת דן בסך הכל א־להים (86) אותיות, המתאים לדן, שכן אלקים הוא שמו של הקב"ה המתייחס לספירת הגבורה־הדין. בגלל "קטנותו" של דן, קטנות השבט מבחינה מספרית (לדן היה רק בן אחד, חשים אותיות משיח!) וכן קטנות המוחין שלו, נראה שמעיקרי התופעות המספריות בברכתו נבחנות במספר קטן (מ"ק). לישועתך (במ"ק) = 26 = י־הוה. קויתי (במ"ק) = 13 = אחד.

והנה, ב"לישועתך קויתי הוי'" 16 = 42 אותיות; ב"קויתי הוי'" 9 = 32 אותיות; ב"הוי'" 4 = 22 אותיות. מתבקש אם כן להשלים את רצף הריבועים עם ריבוע של אות אחת. ישנן שתי אפשרויות לעשות זאת:

1) האפשרות הראשונה ממשיכה את ההגיון של הפחתת מילה אך הפעם כיוון שנשארנו רק עם מילה אחת "הוי'" ההגיון אומר לחסר את שלש האותיות הראשונות (יהו) ולהשאיר את ה־ה האחרונה. נצייר אפשרות זאת:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ל | י | ש | ו |  |  | ק | ו | י |  |  | י | ה |  |  | ה |
| ע | ת | ך | ק |  |  | ת | י | י |  |  | ו | ה |  |  |  |
| ו | י | ת | י |  |  | ה | ו | ה |  |  |  |  |  |  |  |
| י | ה | ו | ה |  |  |  |  |  |  |  |  |  |  |  |  |

בצורה זאת יעלה הכל 1971 = 27 ∙ חכמה (ובשורות התחתונות יש אותיות "פנים" של שם הוי': י־הוה הוה וה ה העולות חן.

2) ואילו, האפשרות השניה היא להשאיר את האות העיקרית של שם הוי' ב"ה, היא האות י. נצייר אפשרות זאת:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ל | י | ש | ו |  |  | ק | ו | י |  |  | י | ה |  |  | י |
| ע | ת | ך | ק |  |  | ת | י | י |  |  | ו | ה |  |  |  |
| ו | י | ת | י |  |  | ה | ו | ה |  |  |  |  |  |  |  |
| י | ה | ו | ה |  |  |  |  |  |  |  |  |  |  |  |  |

כעת יעלה הכל 1976 = עבד (בחינת דן, שהוא עבד פשוט) פעמים י־הוה. נמצא שבהשלמה זאת יש ג שמות י־הוה מפורשים ועוד 73 (חכמה) רמוזים בגימטריא. סך כל האלכסונים מימין לשמאל ל ת ת ה ק י ה י ה י עולה 975 = אהבה ∙ בטחון. סכום שאר האותיות עולה 1001 = יראת שמים = 13 פעמים מזל, כנודע (וזה יהיה ערך שאר האותיות לבד מאותיות האלכסונים גם לפי האפשרות הראשונה).

לפי שתי האפשרויות, לפנינו דוגמא נוספת של "שיר פשוט, שיר כפול, שיר משולש, שיר מרובע" בברכות יעקב. בשתי האפשרויות האות הראשונה, ה־ל של "לישועתך" רומזת למספר האותיות הכולל: ל. והנה, האות ל רמז ליהודה, אשר חז"ל דרשו[[6]](#endnote-6) שיעקב השווה את שבט דן לשבט יהודה באומרו: "כאחד שבטי ישראל".

נשים לב כעת שבעוד לישועתך קויתי הוי' הן ג המילים האחרונות בברכת דן, הרי ש־ג המילים הראשונות, הן "דן ידין עמו", היוצרות משפט שלם שעד כאן האתנחתא בפסוק, ובהן 9 אותיות. ממילא גם אותן אפשר לצייר כריבוע של 3. יחד עם 16 האותיות של "לישועתך קויתי הוי'" הן 25 אותיות, או 5 בריבוע. נמצא שתחילת וסוף ברכת דן רומזות למשוואה המוכרת: 52 = 42 ⊥ 32!

נתבונן כעת במילים "דן ידין עמו כאחד". לפנינו תופעה של יחס עצמי שכן יש בהן 13 = אחד אותיות. כמו כן כאשר נחבר את "כאחד" למילים הבאות "כאחד שבטי ישראל" נמצא שיש 13 אותיות[[7]](#endnote-7).

בלי חלק התפלה של הברכה "לישועתך קויתי הוי'", יש בברכת דן 20 מילים ו־70 אותיות. ובמספר מספרי עשרים = כתר, ואילו שבעים = אריך אנפין – הפרצוף התחתון מבין שני פרצופי הכתר. כידוע, חז"ל דרשו את ברכת דן על שמשון, וכך כותב רש"י על המילים "הנושך עקבי סוס" – "כך דרכו של נחש ודמהו לנחש הנושך עקבי סוס ויפול רכבו אחור שלא נגע בו ודוגמתו מצינו בשמשון 'וילפת וגו'' את שני עמודי התוך וגו'' ושעל הגג מתו". ועל הפסוק "לישועתך קויתי ה'" פירש: "נתנבא שינקרו פלשתים את עיניו וסופו לומר 'זכרני נא וחזקני נא אך הפעם'". והנה, שמשון = עתיק יומין – הפרצוף העליון מבין שני פרצופי הכתר.

במספר קטן, ערך כל שלשת פסוקי הברכה ביחד עולה 322 = 23 ∙ 14. 23 הוא מספר המילים בכל הברכה (= חיה). 14 = דוד. יוצא שהערך הממוצע של כל תבה במספר קטן הוא דוד, רמז לדרשת חז"ל אשר "כאחד שבטי ישראל" הוא יהודה.

נסיים את התבוננותנו בברכת דן בעיון בשם הוי' שבה. כאמור זהו שם הוי' הראשון מזה 318 פסוקים. כמו כן זהו שם ההוי' היחיד בכל הברכות של יעקב לבניו (ובכל פרשת ויחי). כאמור, בכל ברכת דן 86 = א־להים אותיות, לכן יש לומר שזה ששם הוי' דוקא מופיע בברכתו של דן (שכאמור גם הספירה השייכת לו היא הגבורה שלה שייכת בחינת שם אלקים) הוא כדי לרמוז ש"הוי' הוא האלקים"[[8]](#endnote-8).

והנה, שם הוי' בברכה הוא האותיות ה־83 עד ה־86. סכום המיקומים של אותיותיו: 83 ⊥ 84 ⊥ 85 ⊥ 86 = 338 = י־הוה ∙ אחד = לישועתך ∙ קויתי, במספר קטן – תופעה נהדרת של יחס עצמי!

### ד. ברכת אשר

ברכתו של אשר בפסוק אחד. במסורה הגדולה הביאו את הרמז הבא:

ג פסוקים מ־ז מלין, ג מכא ו־ג מכא "והוא" באמצע. וסימן: "מאשר שמנה לחמו", "ונדיב נדיבות יעץ", "אלקים הבין דרכה". אנ"ך.

כוונת המסורה שבפסוק זה יש משקל שירי מיוחד, שבע מילים והמלה האמצעית "והוא". ובתנ"ך כולו יש רק שלש דוגמאות כאלה. בתורה: הפסוק שלנו. בנביאים: הפסוק "ונדיב נדיבות יעץ והוא על נדיבות יקום"[[9]](#endnote-9). ובכתובים: "אלקים הבין דרכה והוא ידע את מקומה"[[10]](#endnote-10).

והנה, שלשת הפסוקים הנ"ל ביחד עולים 4298 = 7 ∙ חכמה בינה דעת. יש לומר שהמבנה הדומה של שלשה הפסוקים, 3 מילים לפני "והוא" ו־3 מילים אחריו, רומז לשבת ששלשת הימים שלפניה עולים אליה ושלשת הימים שלאחריה יורדים ממנה, כמבואר בקבלה. השבת עצמה כאן מקבילה למלה "והוא", כדוגמת המבואר בחסידות על ה"הוא" של "ועבד הלוי הוא"[[11]](#endnote-11). המלה האמצעית בכל שלשת הפסוקים, והוא = חי. כמו כן המבנה של שלשה הפסוקים מקביל למבנה המנורה במקדש. קנה באמצע ושלשה קנים מכל צד.

נשים לב שפסוק ה"והוא" של אשר, מקביל לפסוק "גד גדוד יגודנו והוא יגד עקב" בברכת גד. אמנם, בברכת גד 6 מילים, ואף על פי שיש שלש מילים לפני "והוא", יש רק שתי מילים אחריה. כיון שברכת גד קודמת לברכת אשר, יש לומר שמבחינת שירה שואף "גד גדוד וגו'" למבנה המושלם שמופיע רק אצל אשר. כיצד נסביר זאת על פי פנימיות? גם גד וגם אשר נולדו לו מזלפה, והם הבנים ה־7 (= גד) והשמיני (שמנה לחמו) של יעקב (וכן של לאה, גבירתה של זלפה, אשר גם נתנה לגד ואשר את שמותיהם). ידוע שהמספר 7 מסמל את שלמות הטבע, ואילו המספר שמונה מסמל את מה שלמעלה מן הטבע ומובן ששלמות הטבע שואף למה שלמעלה ממנו. והנה, הסבר זה משלים את התופעה עליה עמדה המסורה, שכן דוקא ביום השבת (ובפרט בשעת רעוא דרעוין) מאיר בחינת השמונה שלמעלה מהשבע. כמו כן, מה שבברכת גד יש שש מילים רומז לתכליתו של יום הששי "ויכלו השמים והארץ וכל צבאם" היינו שלמות הטבע וכן לגבי גד = 7 ובברכתו 6 מלים, סוד יום הששי ויכלו השמים וכו', שלמות הטבע.

### ה. ברכת נפתלי

ברכתו של נפתלי בפסוק אחד, המתחיל באות נ. זהו הפסוק הראשון מבין 22 פסוקים בתורה כולה המתחילים באות נ, רמז לכך ש־נ היא האות היחידה המצטרפת ויוצרת שער עם כל אחת מאותיות האלף־בית (לפניה, ולאחריה!). חז"ל דורשים[[12]](#endnote-12) "הנתן אמרי שפר" על שירת דבורה, נמצא שבברכת נפתלי, שירת יעקב רומזת לשירה ממש וכן נפתלי אותיות נפת לי, רמז למתיקות השירה, שמבחינות מסוימות, עולה על כל השירות שבתנ"ך! "אילה שלחה... אמרי שפר" ראשי תבות אש אש, רמז ל"סמכוני באשישות" הנאמר בשיר השירים, כמבואר במקום אחר. והנה, המילים אילה שלחה רומזות לפסוק הידוע "הנה אנכי שלח... אליה הנביא"[[13]](#endnote-13) רמז לכך שבשורת הגאולה תבוא בצורת שירה.

### ו. ברכת יוסף

בפסוק "ותשב באיתן קשתו וגו'" 13 מילים. ערך הפסוק כולו במספר קטן עולה 169 = 132.

והנה, אם נחלק את הפסוק על ידי דילוג, המילים בדילוג ראשון ותשב קשתו זרעי מידי יעקב רעה ישראל (במ"ק) עולה 7 ∙ 13, וממילא הערך הממוצע של כל מילה בדילוג הראשון במ"ק = 13. ואילו המילים בדילוג מהמלה השניה (היינו, שאר המילים) באיתן ויפזו ידיו אביר משם אבן עולים 6 ∙ 13, וגם כאן, הערך הממוצע של כל מילה (במ"ק) 13.

נשים לב כי: 7 ∙ 13 = 91 = 13△, ואילו, 6 ∙ 13 = 78 = 12△, ואם כן, 132 = 13△ **⊥** 12△. כפי שכבר ראינו בפרשיות הקודמות, משוואה זו נכונה לגבי כל מספר מרובע. היינו, שכל מספר מרובע 2n הוא סכום של שני המשולשים: (1 – n)△ **⊥** △n.

והנה, ראשי התבות עם סופי התבות של הפסוק: ו ב ק ו ז י מ א י מ ר א י ב ן ו ו י ו י ר ב ם ה ן ל (במ"ק) עולים 85. נשים לב ש־85 = 7🞔 וכן ש־169 85. כיון ש־85 הוא מספר השראה נמצאנו למדים כלל נוסף המגדיר את היחס שבין מספר מרובע למספר השראה: כל מספר השראה הוא נקודה אמצעית של הריבוע של סכום השרשים ממנו מורכב מספר ההשראה:

2(1 – n2) = 2(1 – n **⊥**  n) 🞔n

על פי הגיון רגיל אין הסבר לסדר השבטים בברכות יעקב – אם לא שנאמר שהדברים נמדדים ונסדרים על בסיס שירה. והנה, תופעה יפה של שירה שקובעת סדר ביחס שבין נפתלי שבא לפני יוסף. סופי התבות של התחלת ברכת יוסף "יוסף בן פרת עלי" אותיות נפתלי. כמו כן בסדר ישר, בן פרת יוסף בן פרת עלי אותיות נפתלי. כלומר, נפתלי כביכול "נמשך" לתוך ברכתו של יוסף. ועוד רמז, נפתלי = יפרח בימיו צדיק, פסוק אשר נאמר על יוסף הצדיק.

### ז. ברכת יהודה

התואר "גור אריה" של יהודה רומז למלה גבורה נוטריקון גור, גבורה = אריה. כידוע, השם הקדוש אגלא, שם של המתקת דינים (גבורות) בשרשן יוצא מראשי התבות של פסוקי ברכת יהודה: "אתה יודוך אחיך... גור אריה יהודה... לא יסור שבט מיהודה... אסרי לגפן עירה...". שם זה מכוונים גם בברכת הגבורות של תפלת העמידה בראשי התבות של המילים "אתה גבור לעולם אדנ־י".

והנה, מהמלה גור מופיעה המילה גבורה בדילוג למפרע:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| י | ה | ו | ד | **ה** | א | ת | ה | י | ו | ד | ו | ך | א | ח | י | ך | י | ד | ך | ב | ע | **ר** | ף | א | י | ב | י | ך | י | ש | ת | ח | ו | **ו** | ל | ך | ב | נ | י | א | **ב** | י | ך | **ג** | ו | ר |

דילוג זה כמובן שאינו שווה – ולכן מוטל עלינו להבין את ה"הגיון" שמאחוריו. נרשום את מספרי הדילוג (כשאנו מתחילים לספור למפרע מה־ג של גבורה): 0, 3, 7, 12, 18. והנה, ההפרשים בין המספרים: 3, 4, 5, 6. זהו דילוג ב־3 ממדים.

ונסביר: קריאה רגילה של פסוק (ללא דילוגים) היא בעצם דילוג בממד אחד, כאשר ההפרש הוא 1. כך יוצא שקוראים את האות ה־1, 2, 3, 4, ... לפי הסדר. כדי "לראות" את הדילוג צריך רק לסדר את האותיות בשורה אחת. דילוג קבוע, כמו למשל קריאה של כל אות שלישית, הוא דילוג בשני ממדים. שכן, מספרי הדילוג יהיו: 0, 3, 6, 9, 12, .... כדי "לראות" את הדילוג במקרה זה מסדרים את האותיות במלבן שאורכו כאורך הדילוג. (דוגמא לזה כבר ראינו בפרשת וישב).

אבל, אם ההפרש בין הדילוגים גדל כל פעם במספר קבוע, הרי שלפנינו דילוג בשלשה ממדים. כמו למשל אם האותיות היו במיקום: 0, 3, 9, 18, 30, ... (ההפרשים הם: 3, 6, 9, 12,... כפי שניכר). אזי כדי לראות את הדילוג יש צורך לצייר את האותיות בתוך צורה תלת ממדית, בעלת נפח. והרמז לעניננו שגבורה מופיע בדילוג של ממד שלישי (חזקה שלישית) הוא גבורה = 63. היינו, שגבורה עצמה מספר מעוקב[[14]](#endnote-14).

אחת התכונות החשובות של שירה היא השימוש במלים נרדפות ובריבוי דימויים. בפסוק: "אסרי לגפן וגו'" מילים הקשורות זו לזו באופן כזה: גפן, שרקה, יין, דם ענבים. והרמז גפן שרקה יין דם ענבים עולה 1024 = 4 ∙ 162. כלומר, הערך הממוצע של כל לשון, מספר מרובע. ועוד, 1024 = לב ∙ לב כבא לומר שכוחו של היין בכך שנכנס ישר ללבו של אדם.

והנה, בפסוק כולו 49 אותיות, ולפיכך נציירו בצורת מרובע של 7 על 7:

|  |  |  |  |  |  |  |
| --- | --- | --- | --- | --- | --- | --- |
| א | ס | ר | י | ל | ג | פ |
| ן | ע | י | ר | ה | ו | ל |
| ש | ר | ק | ה | ב | נ | י |
| א | ת | נ | ו | כ | ב | ס |
| ב | י | י | ן | ל | ב | ש |
| ו | ו | ב | ד | ם | ע | נ |
| ב | י | ם | ס | ו | ת | ה |

והנה, ערך האותיות הנ"ל:

|  |  |  |  |  |  |  |
| --- | --- | --- | --- | --- | --- | --- |
| א | ס | ר | י | ל | ג | פ |
| ן | ע | י | ר | ה | ו | ל |
| ש | ר | ק | ה | ב | נ | י |
| א | ת | נ | ו | כ | ב | ס |
| ב | י | י | ן | ל | ב | ש |
| ו | ו | ב | ד | ם | ע | נ |
| ב | י | ם | ס | ו | ת | ה |

עולה 1118 = שמע ישראל י־הוה א־להינו י־הוה אחד.

### ח. ברכת בנימין

בלשון יש מילים "עגולים־סימטריים". הכוונה למילים שאפשר לכתוב אותן בעיגול ובלי קשר לכיוון התנועה (בכיוון השעון או נגד כיוון השעון) מייצרות את המילה. כך למשל השם "בנימין":

|  |  |  |  |
| --- | --- | --- | --- |
|  | ב | |  |
| נ |  |  | נ |
| י |  |  | י |
|  | מ | |  |

אם מתחילים ב־ב אפשר להתקדם בכיוון השעון או נגדו והמלה שתאוית היא בנימין. עוד מילים עגולים כאלה הן: י־הוה,

|  |  |  |  |
| --- | --- | --- | --- |
|  | י | |  |
| ה |  |  | ה |
|  |  |
|  | ו | |  |

בתניא פרק מ בהגהה, מביא ששם הוי' ב"ה הוא ראש וגוף ושתי ידים. והוא לפי הדימוי הנ"ל שה־י היינו הראש, הגוף ה־ו, ושתי הידים – שתי אותיות ה־ה. ובברכת בנימין שלפנינו, חוץ מבנימין ישנה עוד מילה עגולה כזאת, והיא "שלל". והנה, בברכתו של משה לשבט בנימין יש בפסוק אחד שלש מילים כאלו: "לבנימן אמר ידיד הוי' ישכן לבטח עליו חפף עליו כל היום ובין כתפיו שכן", והן: ידיד, הוי', חפף.

והרמז בענין השירה, שבנימין סוגר את "מעגל" השבטים, את "מעגל" בני יעקב.

הערך של כל המילים העגולים שבשתי ברכות בנימין (ברכת יעקב וברכת משה) בנימין שלל ידיד י־הוה חפף עולה 744 = 3 ∙ אברהם. והנה, גם בנימין במילוי בית נון יוד מם יוד נון עולה 744.

לסיום ספר בראשית, נשים לב שמברכת בנימין עד סוף החומש הכל פרשיה אחת. התבה האחרונה של ספר בראשית היא במצרים = 382, מספר התבות במעשה מרכבה (יחזקאל א). נמצא שהתבה האחרונה רומזת ליחוד נאה בין ספר בראשית העוסק במעשה בראשית ובין מעשה מרכבה.

1. . פסחים נו, א. [↑](#endnote-ref-1)
2. . דברים לא, כח-ל. [↑](#endnote-ref-2)
3. . יש רק עוד שתי דוגמאות לשירה קצרה בספר בראשית. הראשונה בדברי למך לנשיו: "שמען קולי נשי למך האזנה אמרתי כי איש הרגתי לפצעי וילד לחברתי. כי שבעתים יקם קין ולמך שבעים ושבעה" (ד, כג-כד). השניה בקללת וברכת נח לבניו: "ויאמר ארור כנען עבד עבדים יהיה לאחיו. ויאמר ברוך ה' אלקי שם ויהי כנען עבד למו. יפת אלקים ליפת וישכן באהלי שם ויהי כנען עבד למו" (ט, כו-כז) וניכר בפשטות שהן על פי סדר של הכנעה הבדלה המתקה.

   על ההבדל בין פרוזה ושירה ראה המאמר "הלובן העליון: על מהות השירה הדוממת", פורסם ב"חמישים שירי בינה" של ידידנו עודד מזרחי (ירושלים ותל-אביב: ספרי בצרון, תשס"א). [↑](#endnote-ref-3)
4. . ראה באריכות בסוד ה' ליראיו ע' שעא והלאה. עוד על טעמי המקרא ראה באשא עיני ע' רלג והלאה, ע' רמט והלאה. [↑](#endnote-ref-4)
5. . קהלת רבה ריש פרשה ב (ובמתנות כהונה שם). שם יא, ח. [↑](#endnote-ref-5)
6. . רש"י על אתר. [↑](#endnote-ref-6)
7. . וממילא בסך הכל יש ב"דן ידין עמו כאחד שבטי ישראל" 22 אותיות, כמנין אותיות התורה, כאשר בחלק הראשון "דן ידין עמו" 9 אותיות ובחלק השני "כאחד שבטי ישראל" 13 אותיות, החלוקה המקובלת של 22 אותיות התורה לשני תקוני דיקנא, דיקנא דאריך ודיקנא דזעיר (וראה עוד בספרנו אמונה ומודעות, ע' קפט והלאה). [↑](#endnote-ref-7)
8. . דברים ד, לה, ועוד. [↑](#endnote-ref-8)
9. . ישעיה לב, ח. [↑](#endnote-ref-9)
10. . איוב כח, כג. [↑](#endnote-ref-10)
11. . במדבר חי, כג. ראה לקוטי תורה קרח נה, ב והלאה. [↑](#endnote-ref-11)
12. . רש"י על אתר. [↑](#endnote-ref-12)
13. . מלאכי ג, כג. [↑](#endnote-ref-13)
14. . עוד על מספרים מעוקבים והמרחב התלת-ממדי ראה בפרשת וירא. [↑](#endnote-ref-14)