# כתר יעקב ונשיו

### א. ברזל

פרשת ויצא עוסקת בבנין ביתו של יעקב אבינו, מקום הורתו של כל בית ישראל. יחסית לאברהם ויצחק היו נשי יעקב רבות. ידוע הרמז לזכירת שמות נשי יעקב ושפחותיהן[[1]](#endnote-1): ברזל, ראשי תבות בלהה רחל זלפה לאה. סכום שמות ארבע נשי יעקב אבינו רחל לאה בלהה זלפה עולה 438 = בית י־הוה[[2]](#endnote-2).

אמנם, 438 גם שווה 6 ∙ 73 או 6 ∙ חכמה בסוד הפסוק "בחכמה יבנה בית"[[3]](#endnote-3). כלומר, שאדניו־יסודותיו של בית י־הוה הם 6 חכמות הרומזות ל־6 ספירות החכמה שיש ב־6 פרצופי סדר האצילות (חכמה דעתיק, חכמה דאריך, חכמה דאבא, חכמה דאמא, חכמה דזעיר אנפין, וחכמה דנוקבא).

וכעין השלמה: הרי שאם נוסיף את שמה של אסנת (בת דינה, אשתו של יוסף, שאף הוא כמו יעקב אבינו זכה ללדת שבטים בעם ישראל[[4]](#endnote-4) (סוד אלה תלדות יעקב יוסף) לשמות ארבע נשי יעקב 438 ⊥ אסנת = 949.

והנה, 949 = 13 ∙ חכמה. שמות נשי יעקב לבד עולה ו ∙ חכמה, ואילו כשמוסיפים אסנת = 7 ∙ חכמה[[5]](#endnote-5) יעלה הסכום עד ואו ∙ חכמה, כלומר, שהוספת אסנת לנשי יעקב ממלא את ה־ו!

והנה, 949 = אהבת ישראל, כלומר, שלמות עם ישראל ואהבת ישראל תלויה גם ביוסף וזוגתו (אודות יוסף ואסנת ראה בפרשת מקץ בהרחבה).

והנה, כאשר נוסיף את סכום ערך נשי יעקב לערכו של יעקב עצמו יעקב רחל לאה בלהה זלפה יעלה הכל 620 = כתר, והוא מנין האותיות שבעשרת הדברות בפרשת יתרו[[6]](#endnote-6). יש מהראשונים המזהים את המספר 620 עם תריג מצות ועוד ז מצות דרבנן[[7]](#endnote-7), ויש, כדוגמת ספר החינוך, הרואים בו צירוף של ז מצות בני נח[[8]](#endnote-8) לתריג המצות[[9]](#endnote-9).

### ב. עשרת הדברות

כידוע, נכתבו הדברות חמש על הלוח הימני וחמש על הלוח השמאלי. המשותף לשני הדברות הראשונות שבלוח ימין – "אנכי" ו"לא יהיה" – עם שני הדברות הראשונות שבלוח שמאל – "לא תרצח", ו"לא תנאף" – הוא דין ה"יהרג ואל יעבור" החל לגבן. "אנכי" ו"לא יהיה" כנגד איסור עבודה זרה, "לא תרצח" כנגד איסור שפיכות דמים, ו"לא תנאף" כנגד איסור גילוי עריות.

והנה, מנין האותיות בשני הדברות "אנכי" ו"לא יהיה" 226, ומנין האותיות בשני הדברות "לא תרצח" ו"לא תנאף" 12. וביחד 226 ⊥ 12 = 238 = רחל, רמז לכך שיעקב מסר נפשו ("יהרג ואל יעבור") על זיווגו עם רחל. ובנוגע לימינו אנו, זהו רמז לכך שהכח לתקן את פרצוף רחל, הוא הפרצוף בקבלה המקביל לענינה של ארץ ישראל, הוא כח מסירות הנפש[[10]](#endnote-10). מבחינה מספרית רחל = 238, בעוד ארץ ישראל עולה 832, היפוך ספרות רחל כפי שיוסבר בהמשך.

יוצא, שמנין שאר האותיות בעשרת הדברות הוא 382 = 238 – 620 = יעקב לאה בלהה זלפה.

והנה, 382 הוא מנין המילים במעשה מרכבה (פרק א של ספר יחזקאל). בקבלה ובחסידות מוסבר שעשרת הדברות הן ה"מעשה מרכבה" של חמשה חומשי תורה (כמו שנאמר על מעמד הר סיני "רכב אלקים רבתים אלפי שנאן"[[11]](#endnote-11)).

במעשה בראשית (כולל שלשת פסוקי השבת) יש 469 מילים, וביחד עם מנין המילים של מעשה מרכבה: 382 ⊥ 469 = 851 = חיה ∙ יחידה. "חיה" "יחידה" הן שמות שני חלקי הנשמה העליונים, שכידוע חמש שמות נקראו לה: נפש רוח נשמה חיה ויחידה[[12]](#endnote-12). ובהקשר זה יש לומר שמעשה בראשית הוא כנגד החיה שבנשמה, שהרי ה' ברא את העולם על מנת שנלך באורחותיו ויתקיים בנו "'וחי בהם' – "ולא שימות בהם"[[13]](#endnote-13) (והרמז: המילה האמצעית מבין 469 המילים של מעשה בראשית היא "חיה"[[14]](#endnote-14), בהופעתה הראשונה בתורה!), ואילו, מעשה מרכבה הוא כנגד היחידה שבנשמה, הכח שיש בכל יהודי להיות מרכבה לבורא עולם, בביטול מציאותו העצמית, כמו האבות הקדושים עליהם נאמר: "האבות הן הן המרכבה"[[15]](#endnote-15) ו"חייב כל אדם לומר מתי יגיעו מעשי למעשי אבותי"[[16]](#endnote-16).

### ג. עוד על הצירוף החשבוני

והנה, מבחינה מספרית, החלוקה של סך מנין האותיות בעשרת הדברות ל־238 ו־382 מעניינת משני טעמים:

א) 238, 382 הם שני צירופים של אותן שלש ספרות.

ב) 238, 382 הם כמעט חלוקת החתך זהב המדויקת ביותר עבור 620. בנוסף 382 הוא החלק הקטן, העליון, כאשר מחלקים את 1000 בחתך זהב – כמו שהסברנו בפרשת תולדות.

נתבונן בשני הטעמים הנ"ל מעט יותר. ראשית, לגבי הטעם הראשון נשאל, מהו סכום כל 6 הצירופים (שהרי מ־3 ספרות אפשר לעשות 6 צירופים שונים, ובלשון ספר יצירה: "שלש אבנים בונות ששה בתים")?

238 ⊥ 283 ⊥ 328 ⊥ 382 ⊥ 823 ⊥ 832 = 2886 = י־הוה ∙ אלף = אחד ∙ רכב שניהם רמזים מובהק למעשה מרכבה.

כיוון ש־2886 מתחלק ב־6, יוצא אם כן שהערך הממוצע של כל 6 הצירופים הוא 481 = ארץ כנען = 16🞔.

והנה, קשר מיוחד יש בין הצירוף הקטן ביותר של הספרות, 238 שעולה רחל, ובין הצירוף הגדול ביותר, 832 שעולה ארץ ישראל. בחסידות[[17]](#endnote-17) מכונה מהותה הרוחנית של ארץ ישראל בשם פרצוף רחל, ובנינה של הארץ מכונה גם "בנין פרצוף רחל". מצאנו אם כן רמז חשבוני יפה לזיהוי בין ארץ ישראל ורחל שכן, בהיפוך ספרות, סוד חותם המתהפך, רחל (238) עולה ארץ ישראל (832). זאת ועוד, מכך שהערך הממוצע של כל הצירופים הוא ארץ כנען, נרמז שדוקא רחל היא הקשורה עם הפיכת־העלאת ארץ כנען לארץ ישראל[[18]](#endnote-18).

עוד מבואר בחסידות שארץ כנען נקראה על שם העם הכנעני דוקא משום שהם רומזים לתמצית אופן התקון של כל שבעת העמים. שבעת עמי כנען נמשלו בחסידות למדות הלב של הנפש הבהמית שאינה מתוקנת ושרויה במצב של תהו. כדי להוציאם (הן מדות הלב של הנפש הבהמית והן את ארץ כנען, ארץ שבעת העמים) ממצב התהו שבטבע הראשון, ולהקנות להם טבע שני מתוקן, צריכים קודם כל להכניעם. אופן התקון רמוז בשם כנען שהוא לשון "הכנעה". היציאה מהטבע הראשון והעליה לטבע שני[[19]](#endnote-19) (= אמת) נתפסת גם כהחלפת הטבע הגויי הראשון (הן של הפרט, והן של הארץ כולה) בטבע יהודי מתוקן[[20]](#endnote-20), סוד פרצוף רחל בקבלה.

והנה, ארץ כנען = טבעת. כמבואר, "טבעת" באה מלשון "טבע". יוצא מכך שבזמן שהחתן מקדש את הכלה בטבעת, יכול הוא לכוון שטבעת היא ממוצע של כל צירופי רחל. וממילא, גם החתן והכלה זוכים על ידי מעשה הקידושין להכניע את טבעם הראשון שעדיין אינו מתוקן ולהעלותו לטבע שני מקודש.

כיודע (ולעניננו – בדרך מליצה), חיפש מורנו הבעל שם טוב תמיד (מרוב אהבת ישראל שלו) קיצורי דרך[[21]](#endnote-21), כפי שגילה במכתבו הידוע לגיסו ר' גרשון קיטובר. כעת נשאל, האם יש דרך לחשב את סכום כל 6 הצירופים של כל שלש ספרות בצורה קצרה?

ובכן אם נחשב נמצא שהנוסחה המבוקשת היא 2 ∙ סכום הספרות ∙ 111 [נשים לב גם ש־111 = אלף = פלא].

במקרה שלנו סכום הספרות של רחל = 238 הוא 8 ⊥ 3 ⊥ 2 = 13 = אחד = אהבה. ממילא סכום כל 6 הצירופים של רחל (238) הוא 2 ∙ 13 ∙ 111 = 2886, כנ"ל.

אם כבר נזקקנו לזה, נשים לב שמבין כל האבות והאמהות, רק סכום ספרותיה של רחל[[22]](#endnote-22) עולה אהבה. אמנם, בשמות ג האבות – אברהם יצחק יעקב – יש 13 = אחד אותיות. והנה, גם בשמות ד האמהות – שרה רבקה רחל לאה – יש גם כן 13 = אהבה אותיות, כמבואר במקום אחר[[23]](#endnote-23) שהיחס בין אחד לאהבה הוא כיחס שבין אבא לאמא[[24]](#endnote-24).

נמשיך עם עוד מספר רמזים נאים לגבי רחל. הנה, רחל = 238, מילוי רחל, ריש חית למד = 1002, ואילו מילוי המילוי, ריש יוד שין חית יוד תו למד מם דלת עולה 2322. סך הכל הפשוט, המילוי ומילוי המילוי עולה 3562 = 13 ∙ 274 או 13 ∙ רחל לאה, או י־הוה ∙ בקלה.

במספר קדמי רחל עולה 936 = י־הוה ∙ לאה! או, אהבה ∙ חסד, והוא סוד יב לחם של שבת קדש, שהרי יב ∙ לחם = 936.

### ד. חתך זהב בעשרת הדברות

נתבונן כעת בממצא השני שלנו, והוא שחלוקת כתר (620) האותיות של עשרת הדברות לרחל (238) ו־382 הוא כמעט במדויק חלוקת חתך הזהב של כתר.

החלוקה המדויקת (למספר שלם) הנה: 383 = φ/620. φ [קרי פִי; ה־פ רפויה] קרוי "מספר הזהב" שערכו בקירוב 1.618. יוצא שחלוקת חתך הזהב המדויקת של 620 היא ל־383 ו־237. אנו כותבים זאת באופן הבא: (383 ,237) = (620) gs.

כידוע, גוף האדם מתחלק על פי יחסים של חתך זהב. בגוף האדם, באופן עקבי, החלק הגדול של החלוקה תחתון לחלק הקטן. באופן דומה אנו מציינים את החלוקה של מספר ליחס חתך הזהב שבו: החלק הקטן עליון והחלק הגדול תחתון.

במקרה של עשרת הדברות נשמר כלל זה בעצם החלוקה, שכן החלק הקטן, רחל אותיות, למעלה (הדברות "אנכי", "לא יהיה", "לא תרצח" ו"לא תנאף"). ואילו החלק הגדול, 382 אותיות בשאר הדברות שתחת אלו הארבעה העליונים. אמנם, כאמור, אין זו החלוקה המדויקת ביותר של 620 על פי חתך זהב, אלא יש סטיה של 1 לכל צד: רחל (238) "במקום" 237, ו־382 "במקום" 383.

ראשית יש לומר ש"אי הדיוק" בחלוקה הוא כעין "אילוץ" של התורה, שכן, לו בעשרת הדברות היו 618 אותיות ולא כתר (620) אותיות, הרי שהיה בהן מספר האותיות בן שלש ספרות שקשור בצורה המובהקת ביותר עם "חתך הזהב". במקרה כזה (שבו היו בעשרת הדברות 618 אותיות) חלוקת חתך הזהב המדויקת של עשרת הדברות היתה ל־236 ו־382. כפי שכבר הובהר בפרשיות הקודמות, המספר 236 מובא במדרש "שעור קומה" הקדמון: "שיעור קומתו של יוצר בראשית רלו אלפי אלפים פרסאות"[[25]](#endnote-25). רלו = 236 הוא אחד המספרים בסדרת ה"חתך זהב" – אותה ראינו במבוא לגימטריא בתחילת הספר. זוהי סדרת האהבה המתחילה ב־2, 10:

1000 618 382 236 146 90 56 34 22 12 10 2

הסדרה המתחילה 2, 10 מיוחדת משום שהיא כוללת הן את 236, כנ"ל, וכן את המספר 618 המורכב מאותן ספרות כמו הוא ההיפוך של φ: 1/1.618 = 0.618, וכן את המספר 1618 (המספר הבא אחרי 1000).

אמנם, כעת ש"בכל זאת" יש 620 אותיות ולא 618, הרי שאת החלק התחתון (שהוא גם הגדול) בחלוקה שמרה התורה כ־382, ואילו בחלק העליון (כאמור, שני הדברות הראשונות בכל לוח) יש רחל אותיות ולא 236.

יוצא שהסדרה המסכמת שהחלוקה הפנימית בעשרת הדברות מורה עליו היא: 620 382 238...

והנה פלא, שכן אם נמשיך את הסדרה: 1002 620 382 238

המספר הבא יהיה 1002, שעולה בדיוק רחל במילוי ריש חית למד = 1002! – זו דוגמא יפהפיה (גם במורכבותה) של יחס עצמי.

### ה. שעשועי יהלם

620 האותיות שבעשרת הדברות (620 המצות) נקראו בקבלה "תרך עמודי אור"[[26]](#endnote-26). תרך = כתר, וכך עשרת הדברות הם ה"כתר" של התורה כולה.

והנה, יעקב ונשי יעקב רמוזים באופן פשוט גם במלה כתר, שכן:

* כת = יעקב רחל
* ר = לאה זלפה בלהה[[27]](#endnote-27)

ישנה דרך גיאומטרית יפה לבטא חלוקה זאת, נראה אותה כעת.

הנה, כת = 420 = 20🞃🞁, כאשר הסימול 🞃🞁n פירושו "מספר היהלם" ה־n. ומשמעותו המתימטית: 2n ┴ n = △n2 = 🞃🞁n.

ובנדון שלנו, ר = 200 = 102 ∙ 2, כלומר, 620 לפי החלוקה של כת ו־ר, הוא ה"מספר יהלם" של 20 וה"ריבוע הכפול" של 10 (חצי 20).

נעשה מחלוקה זו כלל מתמטי ונכתוב אותה כנוסחה אלגברית:

2n2 ⊥ n2△2 = [n]f

כאשר נציב את 10 = n (סוד 10 הדברות) נקבל מהנוסחה כתר.

מספר האותיות בפסוק (המהווה פרשה בפני עצמה) שלפני עשרת הדברות "וידבר אלקים את כל הדברים האלה לאמר"[[28]](#endnote-28), הוא 28 (כמספר האותיות בפסוק הראשון של התורה, וראה על כך בעיוננו לפרשת יתרו), או כח. והנה, גם 28 עונה לכלל האלגברי שזה עתה כתבנו, כאשר נציב 2 = n!

היות ששני הפתרונים 620 ו־28 מתקבלים כאשר n שווה 10 או 2, יש כאן רמז למילה בי. פעמים רבות נדרש הפסוק "כי בי חשק ואפלטהו" על מתן תורה ועשרת הדברות. חלק ה"יהלם" שב־28 הוא האות כ = 20 = 4🞃🞁 ∙ 2, ואילו חלק ה"ריבוע הכפול" של 28 הוא האות ח = 8 = 22 ∙ 2.

והנה, בפסוק הנ"ל מופיעה חלוקה זו באופן טבעי, כי ב"וידבר אלקים את כל הדברים" יש 20 אותיות (המתחלקות ל־10־10), וביתרת הפסוק "האלה לאמר" יש 8 אותיות (המתחלקות ל־4־4) – סך הכל כח אותיות.

נמשיך לעיין מעט בפסוק המקדים את עשרת הדברות, שראינו שלאותיותיו חלוקה איזומורפית עם זו של עשרת הדברות עצמן. "וידבר **א־להים** את כל הדברים האלה לאמר" עולה 1332. החלק הראשון, וידבר א־להים את כל הדברים עולה 1020, ואילו החלק האחרון האלה לאמר עולה 312. בחלק הראשון 5 מילים ועל כן הערך הממוצע של כל מילה: 204 = צדיק. בחלק האחרון 2 מילים וערכן הממוצע: 156 = יוסף.

והנה, יוסף צדיק = שכם! היינו, ה"שכם אחד" (כלומר, חלק נוסף) שנתן יעקב ליוסף ושם הוא נקבר.

### ו. עוד חשיבה מתמטית

נחזור כעת לסדרה היוצאת מהנוסחה שמצאנו למעלה:

2n2 ⊥ n2△2 = [n]f

נרשום כעת את 10 אבריה הראשונים:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 10 | 9 | 8 | 7 | 6 | 5 | 4 | 3 | 2 | 1 | n |
| 620 | 504 | 400 | 308 | 228 | 160 | 104 | 60 | 28 | 8 | f[n] |

כזכור, סדרה זו מורה על "מנין האותיות": 620, האבר העשירי בסדרה, הוא מספר האותיות בעשרת הדברות[[29]](#endnote-29). 28 הוא מנין האותיות בפסוק המקדים־הכותרת לעשרת הדברות. בשני המקרים האותיות מתחלקות באופן מובהק לפי "יהלם" של n2 ו"ריבוע כפול" של n.

60, האבר השלישי בסדרה, הוא מנין האותיות בברכת כהנים (כיודע, ברכת כהנים נרמזת בפסוק: "הנה מטתו שלשלמה ששים גבורים סביב לה מגבורי ישראל"[[30]](#endnote-30) שאומרים לפני ברכת כהנים ב"קריאת שמע שעל המטה").

והנה, גם ברכת כהנים מתחלקת לפי "יהלם" ו"ריבוע כפול". חלק ה"יהלם" ב־60 הוא: 42 = (3 ∙ 2)🞃🞁, ואילו חלק ה"ריבוע הכפול" הוא: 18 = 32 ∙ 2. ובברכת כהנים, לא רק שהחלוקה עובדת בסדר "ישר" אלא בסדר "הפוך", שכן בארבע המילים הראשונות, "יברכך י־הוה וישמרך יאר", יש 18 אותיות ובמילים הנותרות "י־הוה פניו אליך ויחנך. ישא י־הוה פניו אליך וישם לך שלום" יש 42 אותיות. כמו כן, ב־10 המילים הראשונות "יברכך י־הוה וישמרך יאר י־הוה פניו אליך ויחנך. ישא י־הוה" יש 42 אותיות ומילים הנותרות "פניו אליך וישם לך שלום" יש 18 אותיות[[31]](#endnote-31).

נחזור כעת לאברים בסדרה שלנו. הנה, סכום איברי הסדרה מ־60 עד 504, כלומר אותם איברים שבין כתר (אותיות עשרת הדברות) ו־כח (אותיות הפסוק המקדים לעשרת הדברות) עולה 1764. אבל, כיון שיש כאן 7 איברים הרי שהערך הממוצע של כל אחד הוא: 252 = 1764/7 = 252 = יברכך, המילה הראשונה בברכת כהנים!

1764 = 422 ( = 4 ∙ אמת), ריבוע חלק ה"יהלם" של 60, כנ"ל.

נחזור שוב להסתכל על איברי הסדרה. הנה, עד 160 סכום האברים 160 ⊥ 104 ⊥ 60 ⊥ 28 ⊥ 8 עולה שכם.

עד 400 (= 202), סכום האברים 400 ⊥ 328 ⊥ 228 ⊥ 160 ⊥ 104 ⊥ 60 ⊥ 28 ⊥ 8 עולה 1296 = 362.

עד 620 סכום האברים עולה 2420 = 5 ∙ 222.

והנה, 13 האברים הראשונים בסדרה עולים 5096 = כח ∙ יעקב.

נשים לב שבסדרה זו כל אבר מתחלק במספר n ממנו יצא. והנה, אם נרשום בשורה נוספת את תוצאת החילוק בין f[n] ל־n נקבל סדרה לינארית פשוטה שבסיסה 6:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 10 | 9 | 8 | 7 | 6 | 5 | 4 | 3 | 2 | 1 | n |
| 620 | 504 | 400 | 308 | 228 | 160 | 104 | 60 | 28 | 8 | f[n] |
| 62 | 56 | 50 | 44 | 38 | 32 | 26 | 20 | 14 | 8 | f[n]/n |

אם נמשיך, נוכל לומר שבסדרה זו מצאנו שכביכול 0 חלקי 0 שווה 2, ממצא מעניין כשלעצמו.

1. . על סדר זה, בו השפחות קודמות לגבירות, ראה בהרחבה בספרנו העתיד לצאת לאור על היחסים בין תורה ומדע. ראה גם בבעתה אחישנה ע' שנז הערה לה. [↑](#endnote-ref-1)
2. . יעקב עולה 7 פעמים י־הוה, ומתאים הדבר שערך שמות נשותיו יעלה בית י־הוה. [↑](#endnote-ref-2)
3. . משלי כד, ג. [↑](#endnote-ref-3)
4. . וכן הוא בירושלמי כתובות פרק יב, הלכה ג שיוסף כמו אביו (ובקרבן העדה שם ד"ה אחריך יוסף בן ישראל, "יוסף הצדיק שהיה בן זקונים של יעקב ודמיא ליה"). [↑](#endnote-ref-4)
5. . אסנת רומזת לתקון שבע החכמות של העולם העתיק, כפי שיתבאר בעיוננו לפרשת מקץ. [↑](#endnote-ref-5)
6. . על יסוד זה של ההקבלה בין עשרת הדברות ומנין המצות חיבר הרס"ג את אזהרותיו. כמו כן בדורות האחרונים חיבר האדמו"ר מקאמרנא את פירושו לחומש "אוצר החיים". [↑](#endnote-ref-6)
7. . סימן נאה לזכור את שבע המצות מדרבנן הוא "נע בשמחה": נטילת ידים, עירובין, ברכות, [נר] שבת, מגילה, חנכה, הלל. [↑](#endnote-ref-7)
8. . שהן בסדר הקבלתן לספירות מחסד עד מלכות: עריות, שפיכות דמים, גזל, עבודה זרה, ברכת ה', אבר מן החי ודינים. [↑](#endnote-ref-8)
9. . הקדמה לס' החינוך. [↑](#endnote-ref-9)
10. . כידוע שכ"ק אדמו"ר מליובאוויטש, כמו חותנו אדמו"ר הריי"ץ, הנהיג את כל עניני התורה והמצות ובפרט הפצת המעיינות על "מסירות נפש". [↑](#endnote-ref-10)
11. . תהלים סח, חי. [↑](#endnote-ref-11)
12. . בראשית רבה יד, ט. [↑](#endnote-ref-12)
13. . יומא פה, ב. [↑](#endnote-ref-13)
14. . בפסוק: "ויאמר אלקים ישרצו המים שרץ נפש חיה ועוף יעופף על הארץ על פני רקיע השמים" (בראשית א, כ). [↑](#endnote-ref-14)
15. . בראשית רבה מז, ו. זהר ח"ג רנז, ב. [↑](#endnote-ref-15)
16. . תנא דבי אליהו פרק כה. [↑](#endnote-ref-16)
17. . הזיהוי של ארץ ישראל עם בנין פרצוף רחל הוא הענין אודותיו סובב חלק גדול מכתביו של ר' איזייק מהומיל. ראה בפרט חנה אריאל, פרשת שלח. [↑](#endnote-ref-17)
18. . בענין ארץ כנען לעומת ארץ ישראל ראה בהרחבה בתקון המדינה פרק ח, הערה יא, ע' קסז-קעב. [↑](#endnote-ref-18)
19. . ראה גם תניא לקוטי אמרים פרקים יד ו-טו. [↑](#endnote-ref-19)
20. . ביחס לזה ראה בהרחבה בספרנו "הטבע היהודי". [↑](#endnote-ref-20)
21. . יש מי שסובר שקיצורי דרך סופם להחטיא את המטרה המבוקשת ולגרום לעגמת נפש. והנה, בא מורנו הבעל שם טוב וגילה לנו שכל זה נכון מנקודת מבט של יחסי השתלשלות בעולם, מה שמכונה "דרך ארץ" (= תפלה, עבודה שבלב שצריכה להיות בדרך ארוכה וקצרה, מהמח ללב) שקדמה לתורה (היינו תורה חדשה, תורת משיח). אמנם, עיקר ענינה של התגלות ה' באמצעות התורה ובאמצעות צדיק הדור, הוא לחשוף בפנינו דרך קצרה ופלאית להשיג את מה שבסופו של דבר לא ניתן כלל להשגה באמצעות "דרך ארץ". אדרבה, דרך ארץ שאינה מובילה לתורה היא היא שסופה להחטיא את המטרה ולגרום לעגמת נפש. חסידות חב"ד, כמבואר בדף השער של התניא, היא דרך ארוכה וקצרה – דרך השכל – למדות, והיא עבודת היום יום הקבוע. אך עיקר גילוי אלקות ע"י צדיקים (תניא חלק ב) בא ממקום שלמעלה מהשכל לגמרי, פתאום כו' ואשרי מי שזוכה לקבל גילוי זה מצדיקי אמת. [↑](#endnote-ref-21)
22. . במספר קטן ח = 8, ואילו רל = 5, המתחלקים ל-2 ו-3. יוצא שבמספר קטן רמוז ש-13, שהוא מספר אהבה, אכן מתחלק ב-5 ו-8, חתך הזהב שלו. [↑](#endnote-ref-22)
23. . סוד ה' ליראיו, שער ביאת המשיח, ע' שסה. [↑](#endnote-ref-23)
24. . והנה, ביחס לשמות האבות והאמהות יש עוד תופעות של חתך זהב. בבלהה זלפה 8 אותיות ושמות כל האמהות 13 אותיות, היינו יחס של חתך הזהב של 21. רק בין שרה לאברהם יש יחס חתך זהב של 8, היינו 3 ל-5 (ושוב רמז שעם ישראל מתחיל משרה). [↑](#endnote-ref-24)
25. . ראה פרדס רימונים שער ד פרק א. עץ חיים שער מד פרק ז, ועוד. [↑](#endnote-ref-25)
26. . ספר התמונה, הקדמה לתמונה ג. פרדס רימונים שער ח פרק ד. עץ חיים שער יז פרק א (מ"ת). [↑](#endnote-ref-26)
27. . יש רמז שכתר הוא ר"ת כיסופין תשוקה רצון, ג דרגות מלמעלה למטה. נמצא שזווג יעקב רחל (= 420) הוא סוד כיסופין תשוקה, בחינת פנים דכתר, ואילו שאר נשי יעקב – רצון, בחינת אחור דכתר. [↑](#endnote-ref-27)
28. . שמות כ, א. [↑](#endnote-ref-28)
29. . ובגין זה היה המקובל רבי אברהם אבולעפיה מצייר אותן כעשר שורות של 62 אותיות. [↑](#endnote-ref-29)
30. . שיר השירים ג, ז. [↑](#endnote-ref-30)
31. . שאלה מתימטית נאה היא: מהו ההסתברות שפסוק בן m אותיות יתחלק (בשמירה על המילים בשלימות) לשני מספרים איזה שהם? מה ההסתברות שחלוקה זו תקרה בשני הכיוונים? [↑](#endnote-ref-31)