# כל מקום שנאמר "לי" אינו זז לעולם

וַתּאמֶר שָׂרָה צְחֹק עָשָׂה לִי אֱ־לֹהִים כָּל הַשֹּׁמֵעַ יִצֲחַק לִי.

### א. נצחיותו של יצחק

אחד הביטויים המרכזיים של פרשת "וירא" מתאר את הסיבה לקריאת שמו של יצחק אבינו: "צחק עשה לי א-להים כל השמע יצחק לי"[[1]](#endnote-1). בביטוי זה 8 מילים ו־25 אותיות, וערכו עולה: 1412 = 4 ∙ שמחה.

והנה, המלה השלישית והמלה השמינית היא "לי". מיקומה של "לי" מעיד על שלשת המספרים 3 (המילה השלישית), 5 (מספר המילים עד להופעה הבאה), 8 (המילה השמינית), כאשר היחס בין שלשתם הוא ש־3 ו־5 הם חתך הזהב של 8. חתך הזהב של 8 נרמז גם בהמשך הפרשה בכל הקשור למילת יצחק ביום השמיני, כידוע דרשת חז"ל ש"ביום הגמל את יצחק"[[2]](#endnote-2) היה יום מילתו של יצחק על פי הרמז ש"הג־מל", כלומר ביום ה־"הג" (8) "מל", כלומר נימול יצחק.

חזרתה של המילה "לי" פעמיים מזכירה תופעה דומה בפסוק מפרשת "ויחי": "חכלילי עינים מיין ולבן שנים מחלב"[[3]](#endnote-3). שכן, את המילה המיוחדת והנדירה ביותר "חכלילי" דרשו חז"ל: "כל חיך שטועמו אומר 'לי לי'"[[4]](#endnote-4). כמו כן היותה "לי" המילה ה־ח בביטוי "צחק עשה לי אלקים כל השמע יצחק לי" מרמז לאות הראשונה ח של המלה "חך".

והנה, המלה חך מובנה גם (כמו מקבילתה הארמית "חוכא") צחוק, מה שמחזק את הקשר בין שני הביטויים הנ"ל, וכפי שיוסבר עוד לקמן. ומבחינה חשבונית: חכלילי עינים = 288 = לי יצחק לי.

אם נחלק את הביטוי לפי שני ה"[י]צחק... לי" נקבל:

צחק עשה לי | אלקים כל השמע | יצחק לי

כך מתחלק הפסוק ל־3, 3, ו־2 מילים, כמו החלוקה באותיות של הביטוי הראשון "צחק עשה לי". שני ה"לי" שבפסוק מרמזים לדרשת חז"ל "כל מקום שנאמר 'לי' אינו זז לעולם, לא בעולם הזה ולא בעולם הבא"[[5]](#endnote-5); ה"לי" הראשון כנגד השגת ה' (הטעם הטוב, הצחוק, שיש בחיך) בעולם הזה, ואילו ה"לי" השני מכוון כלפי ההשגה שלעתיד לבוא, ש"טועמיה חיים זכו"[[6]](#endnote-6) כבר היום בתורת החסידות.

והנה פלא, במספר קטן:

* צחק עשה לי (בעולם הזה) = 37 = בכיה
* יצחק לי (לעתיד לבוא) = 23 = חדוה

אך כאמור תכלית הטבע היהודי שיתקיימו שניהם יחדיו, בחינת "בכיה תקיעא בלבאי מסטרא דא וחדוה תקיעא בלבאי מסטרא דא"[[7]](#endnote-7) (ראה בהקשר זה גם המובא בפרשת לך לך).

שלש המילים הראשונות, צחק עשה לי = 613, או תריג = 18🞔 (כזכור, הסימול 18🞔 מציין את מספר ההשראה של 18, היינו 613 = 182 ⊥ 172). שתי המילים האחרונות, יצחק לי עולות 248, או רמח (= אברהם).

הרי רמח הם מספר מצות העשה שבתריג מצות התורה. וביחד, תריג רמח = 41△ = בית המקדש = ראש השנה = תהלת הוי', וכו'.

כיון שתריג עולה רמח שסה, חמש המילים (שלש הראשונות ושתים האחרונות) עולות רמח שסה רמח = 41△.

בדרך כלל מוסבר בחסידות ששסה מצות לא תעשה הן כנגד אותיות יה של שם הוי' ב"ה, ואילו רמח מצות עשה הן כנגד אותיות וה של שם הוי' ב"ה. אמנם, שני ביטויי ה"לי" של פסוקנו עולים רמח שסה רמח כאמור, ורומזים לכך שלמעלה משסה מצות לא תעשה יש עוד רמח "מצות" עשה. והביאור בזה: כמו שמצות לא תעשה הן כנגד אותיות יה של שם הוי', המכונות "הנסתרות", בגלל שידיעת השלילה השכלית גבוהה מידיעת החיוב השכלית, כך יש ידיעת החיוב על דרך החסידות, שהיא למעלה אף מידיעת השלילה על דרך ההשכלה[[8]](#endnote-8).

הרמז לזה בתנ"ך מופיע בדברי דוד המלך: "וקרב איש ולב עמק"[[9]](#endnote-9), הרומז לידיעת החיוב התלויה בלב, על דרך הביטוי "ידעתיו – הייתיו" (בניחותא! כפי שהתבטא כ"ק אדמו"ר הרש"ב) – ידיעת הלב שבמובן מסוים "מדלגת" על ידיעת השכל המוגבלת.

והנה באופן פלאי, גם בפסוק זה חלוקה דומה, שכן קרב איש = תריג = רמח שסה ואילו ולב עמק = רמח!

אם נחלק את פסוקנו מפרשת "וירא" לפי פיסוק טעמי המקרא, הרי שהמילים "כל השמע יצחק לי" מהוות יחידה אחת. והנה, כל השמע יצחק לי עולה 713 = יצחק שרה, וממילא כל השמע לי = שרה, והוא על דרך הביטוי "שְׁמַע בְּקֹלָה" אותיות שמע קבלה.

והנה, אותיות המילוי של קבלה הן וף ית מד א [אותיות פתוי אדם = מלכות אדם] שעולות 541 = ישראל, ומשמע מזה שכביכול בביטויים שמע בקלה או שמע קבלה מסתתרת (במילוי) הקריאה הנצחית "שמע ישראל".

### ב. צחוק גדול

אם נרשום את ביטויי ה"צחוק" וה"לי" וכן את המלה חכלילי נמצא שצחק לי יצחק לי חכלילי = 594 = 3 ∙ צחק = אהבה בתענוגים. ראשי תבות הביטוי כולו הם צ ע ל א כ ה י ל והם עולים 256 = 162 = 8 ∙ לב, סוד אהרן, כמבואר בפרשת בראשית.

שאר האותיות חק שה י להים ל שמע צחק י עולות 1156 = 342. ואילו, סופי התבות ק ה י ם ל ע ק י עולים שסה.

ערך כל מילה שניה צחק לי [= רחל] כל יצחק עולה מלכות = 2 ∙ אברהם = 2 ∙ יצחק לי.

והנה, הכל בלי שני ה"לי" צחק עשה א־להים כל השמע יצחק עולה 1332 = 36🞃🞁 (הסימול 36🞃🞁 מציין את מספר היהלם ה־36. 36🞃🞁 = 36△ ∙ 2). והנה, 1332 = וידבר א־להים את כל הדברים האלה לאמר, הפסוק המקדים לעשרת הדברות.

### ג. היחס בין מספרים משולשים מרובעים והשראה

תריג ושסה שניהם מספרי השראה:

תריג = 18🞔

שסה = 14🞔

רמח לעומת זאת אינו יכול להיות מספר השראה, משום שהוא מספר זוגי[[10]](#endnote-10). אבל, רמח הנו בעצם "מספר השראה" ב־4 ממדים (או כפי שנראה מיד, סדר גודל שלישי). כיצד? כדי לענות על שאלה זאת ראשית עלינו להסביר את היחס החשבוני הבסיסי שבין שלשת סוגי המספרים הבסיסיים ביותר: משולשים, מרובעים והשראה.

בעיוננו לפרשת בראשית כבר ראינו שסכום כל שני משולשים עוקבים הוא מספר מרובע או בניסוח מתמטי,

△n ⊥ (1 – n)△ = 2n

בהגדרה, מספר השראה הוא סכום של שני מספרים מרובעים עוקבים, או בניסוח מתמטי,

2n ⊥ 2(1 – n) = 🞔n

אם כן, אפשר לבנות את הטבלה הבאה, כאשר בשורה הראשונה נרשום את המספרים המשולשים מ־1 עד 55. בשורה השניה נכתוב את הסכום של כל שני מספרים משולשים שמעליה, מה שיתן לנו את סדרת המספרים המרובעים. וכך נעשה גם בשורה השלישית, שם נקבל את סדרת מספרי ההשראה. אלא, שכעת נמשיך לעשות זאת בעוד שתי שורות. השורה שתחת מספרי ההשראה תהיה סכום של מספרי השראה, והשורה שתחתיה סכום מספרים שהם סכום של מספרי השראה עוקבים. והנה, בשורה החמישית נקבל את רמח = 248.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 55 |  | 45 |  | 36 |  | 28 |  | 21 |  | 15 |  | 10 |  | 6 |  | 3 |  | 1 |
|  | 100 |  | 81 |  | 64 |  | 49 |  | 36 |  | 25 |  | 16 |  | 9 |  | 4 |  |
|  |  | 181 |  | 145 |  | 113 |  | 85 |  | 61 |  | 41 |  | 25 |  | 13 |  |  |
|  |  |  | 326 |  | 258 |  | 198 |  | 146 |  | 102 |  | 66 |  | 38 |  |  |  |
|  |  |  |  |  |  |  |  |  |  | 248 |  | 168 |  | 104 |  |  |  |  |

כמובן, שאם היינו ממשיכים את הטבלה ימינה היינו מוצאים את 365 ואת 613 בשורת מספרי ההשראה (השורה השלישית). אמנם החידוש שמצאנו כעת הוא ש־248 מתגלה כמספר "השראה" מסדר גודל שלישי:

146 ⊥ 102 = 248

או, בתרגום למילים,

רמח = עולם אמונה

אבל, עולם = 2 ∙ חכמה ומשמע מזה שרמח = אברהם = אמונה חכמה חכמה. והנה, אמונה חכמה = 175 והם מספר שנות חייו של אברהם (ראה עוד על מספר זה בעיוננו לפרשת "חיי שרה").

חשבון זה רומז לכך שחייו של אברהם התחילו מאמונה פשוטה באחדות הבורא: "והאמן בה' ויחשבה לו צדקה"[[11]](#endnote-11). מתוך האמונה שלמעלה מכל חכמה, הגיע אברהם אבינו לחכמה אלוקית, חכמת אותיות לשון הקדש, שבהן ברא ה' את העולם (וכפי שרשם, בראשי פרקים בלבד, בספר יצירה כנודע).

והנה, חכמה הוא המספר הראשוני ה־כב[[12]](#endnote-12), רמז לכך שתמצית החכמה ב־כב אותיות האלף־בית בהן בראשית (בחוכמא) ברא א־להים את השמים ואת הארץ שעולה 73△, כפי שהתבאר גם בפרשיות הקודמות]. כללות חכמתו של אברהם מתחלקת לשתי רמות של חכמה בפרט, חכמה כפולה (חכמה עילאה וחכמה תתאה בלשון הקבלה), והיינו מה שאברהם = אמונה חכמה חכמה.

אמנם, גם לשסה קשר לחכמה שכן, שסה = 5 ∙ חכמה.

והנה, מכל זה יוצא שסך כל המצות בתורה תריג עולה אמונה ועוד 2 ∙ חכמה ועוד 5 ∙ חכמה = אמונה ועוד 7 ∙ חכמה. יחס זה רומז לכך שהתורה, המבוססת על האמונה שלמעלה מחכמה, כוללת בתוכה את כל שבע החכמות (ראה עוד בעיוננו לפרשת ויצא). בנוסף, 7 החכמות כאן מתחלקות ל־2 ו־5, בסוד המילה זהב.

יחס דומה הבנוי על אדני האמונה לבד יש בפסוק: "א־ל אמונה ואין עול צדיק וישר הוא". שכן, בנוסף לאמונה המופיע כמילה השניה בביטוי זה, צדיק = 2 ∙ אמונה, וישר = 5 ∙ אמונה.

### ד. מספרי שבת

התופעה שראינו זה עתה ביחס למספרים תריג שסה ורמח מביאה אותנו לדוגמא נוספת של יחס מפתיע בין שתי סדרות מספרים: מספרי שבת ומספרים מעוקבים. במספרי השבת התחלנו לעסוק בפרשת נח. כעת נרחיב את הדיבור אודותם. ראינו בפרשת נח שעל מנת לתחום עיגול בעיגולים דרושים עוד 6 עיגולים דומים לראשון, כך:



צורה זו היא סוד השבת. ששת העיגולים המקיפים משקפים את ששת ימי החול (לשון "מחול", שכן הם מסודרים בכעין מחול סביב העיגול המרכזי). העיגול המרכזי משקף את הפנימיות והשלמות של ששת ימי החול. ניתן להוכיח (אך אין זה מעניננו כאן) שסידור העיגולים בכל צורה אחרת ישאיר חלל פתוח סביב העיגול המרכזי, סוד חילול השבת.

נמשיך ונשאל, כמה עיגולים יהיו במקיף הבא, סביב השבעה הנ"ל? התשובה היא עוד 12 עיגולים (כלומר, תוספת של 6 ∙ 2 עיגולים). נצייר את ארבעת מספרי השבת הראשונים (כולל הראשון הטריוויאלי):



37 19 7 1

קל לראות שבכל מקיף יש 6 עיגולים נוספים על המקיף הקודם. והנה, יוצא מכאן בצורה גרפית נפלאה שהשבת מגלה שלית אתר פנוי מיניה, והאלקות נמצאת בפשיטות בכל מציאות מחודשת־מתחדשת בכל שבוע של ששת ימי מעשה.

והנה, אם נצייר את מספר השבת הרביעי תוך הדגשת המבנה הפנימי שלו, נוכל לכתוב את הנוסחה הכללית של מספרי השבת:



הנה, קל לראות ש־n הוא סכום של 6 משולשים ועוד נקודה אמצעית. ובצורת נוסחה מתמטית:

1 ⊥ △n6 = n

נשים לב שכמו ביחס למספרי מגן דוד ומספרי ברית יש הבדל בין הסימול n ובין הסימול n, שכן 1 = 0.

והנה, גם הצורה וגם הנוסחה מיד משכנעות אותנו שיש קשר בין מספרי שבת ובין מספרי מגן דוד, המורכבים מ־12 משולשים של n ועוד נקודה אמצעית: 1 ⊥ △n12 = ✡n. חשבון מהיר יראה שמספר השבת ה־n הוא הנקודה האמצעית של מספר מגן הדוד ה־n, או בצורה מתמטית:

✡n n

הפירוש הגיאומטרי של הנוסחה הנ"ל היא שמספר שבת הוא מספר מגן דוד ללא הכנפים הבולטות כלפי חוץ. אם נדמה את מספר המגן דוד לשושנה שעליה פתוחים, הרי שמספר השבת יהיה אותה שושנה כשעליה כלפי פנים. בשעת לילה השושנה (לשון "שש" – שהעיקר בה הוא שש כנפיה הפתוחות או סגורות) סוגרת את כנפיה־עליה ונעשית מספר שבת וביום היא שבה ופותחת אותם ונעשית מספר מגן דוד. ואכן, שושנה = 661 היא מספר המגן דוד ה־11. (661 = אסתר, המולכת על 127 מדינות. והנה, 127 הוא מספר השבת ה־7).

נשתמש כעת בנוסחה של מספרי שבת כדי לראות את מספרי השבת הראשונים:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | 0 | n |
| 631 | 547 | 469 | 397 | 331 | 271 | 217 | 169 | 127 | 91 | 61 | 37 | 19 | 7 | 1 | n |

הנה, מספר השבת השלישי, 19 = חוה, אם כל חי (ראה באריכות בפרשת בראשית) עליה אמר אדם הראשון: "זאת הפעם עצם מעצמי ובשר מבשרי"[[13]](#endnote-13). והנה עצם בשר = שבת. ועוד, ב־19 יש 12 מקיפים ו־7 פנימיים, סוד העיבור של 7 שנים מעוברות בכל 19 שנים.

מספר השבת החמישי, 61 הוא גם 6🞔.

מספר השבת הששי, 91 הוא גם 13△, גם הפירמידה של 6 וגם 9.

מספר השבת השביעי, בחינת המלכות, הוא 127 היינו שנות חיי שרה ומספר המדינות במלכות אחשורוש.

והנה, מספר השבת ה־13 הוא 469, והוא מספר התבות בשבעת ימי בראשית, עד וכולל שבת!

הדוגמא העיקרית בתורה למספרי שבת מופיעה בשני הפסוקים הסמוכים והמבוארים בהרחבה בחסידות[[14]](#endnote-14): "אתה הראת לדעת כי הוי' הוא האלקים אין עוד מלבדו"[[15]](#endnote-15) ו"וידעת היום והשבת אל לבבך כי הוי' הוא האלקים בשמים ממעל ועל הארץ מתחת אין עוד"[[16]](#endnote-16). בפסוק "אתה הראת" יש 37 אותיות, מספר השבת הרביעי:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | |  | | א | | ת | | ה | | ה | |  | |  | |  |
|  | |  | | ר | | א | | ת | | ל | | ד | |  | |  | |
|  |  | | ע | | ת | | כ | | י | | י | | ה | |  | |  |
|  | | ו | | ה | | ה | | ו | | א | | ה | | א | |  | |
|  |  | | ל | | ה | | י | | ם | | א | | י | |  | |  |
|  | |  | | ן | | ע | | ו | | ד | | מ | |  | |  | |
|  |  | |  | | ל | | ב | | ד | | ו | |  | |  | |  |

ואילו בפסוק "וידעת היום" יש 61 אותיות, מספר השבת החמישי:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | | ו | | י | | ד | | ע | | ת | |  | |  | |
|  |  | | ה | | י | | ו | | ם | | ו | | ה | |  | |  |
|  | | ש | | ב | | ת | | א | | ל | | ל | | ב | |  | |
|  | ב | | ך | | כ | | י | | י | | ה | | ו | | ה | |  |
| ה | | ו | | א | | ה | | א | | ל | | ה | | י | | ם | |
|  | ב | | ש | | מ | | י | | ם | | מ | | מ | | ע | |  |
|  | | ל | | ו | | ע | | ל | | ה | | א | | ר | |  | |
|  |  | | ץ | | מ | | ת | | ח | | ת | | א | |  | |  |
|  | |  | | י | | ן | | ע | | ו | | ד | |  | |  | |

והנה, 37 ו־61 הם שני מספרי שבת סמוכים. ועוד, בשני הפסוקים יחד 98 = 72 ∙ 2 אותיות, היינו מספר ריבוע־כפול (כלומר, 2n2) של אותיות, הכל רמז לכך ש"אלמלי שמרו שתי שבתות (סמוכות – כמו שני מספרי שבת סמוכים) מיד הם נגאלים".

והנה, קשר נפלא נוסף שבין מספרי שבת ובין השבת שבכל אחד משני הפסוקים האחרונים של "ויכלו" – תאור השבת במעשה בראשית – יש בדיוק 61 אותיות[[17]](#endnote-17), היינו מספר השבת החמישי וגם מספר ההשראה הששי[[18]](#endnote-18).

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | | ו | | י | | כ | | ל | | א | |  | |  | |
|  |  | | ל | | ה | | י | | ם | | ב | | י | |  | |  |
|  | | ו | | ם | | ה | | ש | | ב | | י | | ע | |  | |
|  | י | | מ | | ל | | א | | כ | | ת | | ו | | א | |  |
| ש | | ר | | ע | | ש | | ה | | ו | | י | | ש | | ב | |
|  | ת | | ב | | י | | ו | | ם | | ה | | ש | | ב | |  |
|  | | י | | ע | | י | | מ | | כ | | ל | | מ | |  | |
|  |  | | ל | | א | | כ | | ת | | ו | | א | |  | |  |
|  | |  | | ש | | ר | | ע | | ש | | ה | |  | |  | |

וכן,

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | | ו | | י | | ב | | ר | | ך | |  | |  | |
|  |  | | א | | ל | | ה | | י | | ם | | א | |  | |  |
|  | | ת | | י | | ו | | ם | | ה | | ש | | ב | |  | |
|  | י | | ע | | י | | ו | | י | | ק | | ד | | ש | |  |
| א | | ת | | ו | | כ | | י | | ב | | ו | | ש | | ב | |
|  | ת | | מ | | כ | | ל | | מ | | ל | | א | | כ | |  |
|  | | ת | | ו | | א | | ש | | ר | | ב | | ר | |  | |
|  |  | | א | | א | | ל | | ה | | י | | ם | |  | |  |
|  | |  | | ל | | ע | | ש | | ו | | ת | |  | |  | |

והוא רמז לכך ש"על פי שני עדים יקום דבר" שאלה הם אכן מספרי שבת!

### ה. מספרים מעוקבים

והנה, הפלא המתימטי של מספרי השבת הוא שסכומם המצטרף נותן את סדרת המספרים המעוקבים. ובניסוח מתמטי: k= 3n (עבור 1 ≤ n).

נוסחת המספרים המעוקבים היא כמובן: 3n. נרשום את הראשונים:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 10 | 9 | 8 | 7 | 6 | 5 | 4 | 3 | 2 | 1 | n |
| 1000 | 729 | 512 | 343 | 216 | 125 | 64 | 27 | 8 | 1 | 3n |

נעתיק שוב את סדרת מספרי השבת:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 10 | 9 | 8 | 7 | 6 | 5 | 4 | 3 | 2 | 1 | 0 | n |
| 331 | 271 | 217 | 169 | 127 | 91 | 61 | 37 | 19 | 7 | 1 | n |

המספר המעוקב הראשון הוא 1 והוא שווה למספר השבת הראשון.

המספר המעוקב השני 8 שווה לסכום של מספר השבת הראשון 1 והשני, 7.

המספר המעוקב השלישי 27 = 19 ⊥ 7 ⊥ 1, וכן הלאה.

עוד כלל שיוצא מכל הנ"ל הוא שההפרש בין שני מספרים מעוקבים רצופים שווה למספר השבת של שרש המעוקב הגדול יותר. למשל, ההפרש בין 343 (=73) ובין 216 (=63) שווה למספר השבת השביעי, 127. והנה, העומק הרעיוני המסתתר מאחורי כלל זה הוא שעל פי ספר יצירה המרחב הוא קוביה המתפשטת בשלשה ממדים. הכח הגורם והמניע את ההתפשטות בתקון הוא סוד השבת, בחינת "ששת ימים יעשה מלאכה וביום השביעי שבת שבתון קדש לה'"[[19]](#endnote-19).

והנה, סכום 10 מספרי השבת הראשונים עולה 1000. והוא סוד מה שבשבת משה מקבל שוב את 1000 האורות שקיבל במתן תורה (שהיה בשבת), לפני שחטאו ישראל בעגל. וממילא 1000 = 103, רמז לעשרת הדברות של מתן תורה. בעשרת הדברות עצמן, הדיבר לא תרצח עולה 729 = 93, כלומר סכום 9 מספרי השבת הראשונים מ־1 עד 217.

1. . בראשית כא, ו. [↑](#endnote-ref-1)
2. . שם שם ח. [↑](#endnote-ref-2)
3. . שם מט, יב. [↑](#endnote-ref-3)
4. . כתובות קיא, ב. [↑](#endnote-ref-4)
5. . ויקרא רבה ב, ב. [↑](#endnote-ref-5)
6. . תפלת מוסף שבת. [↑](#endnote-ref-6)
7. . זהר ח"ב רנה, א; ח"ג עה, א; תניא לקוטי אמרים פרק לד. [↑](#endnote-ref-7)
8. . וראה על כך בהרחבה במאמר "חקירה קבלה חסידות" בספרנו אשא עיני. [↑](#endnote-ref-8)
9. . תהלים סד, ז. [↑](#endnote-ref-9)
10. . מספר השראה מוגדר כסכום של שני ריבועים עוקבים. קל לראות שהמספרים המרובעים מסודרים בסדר של זוגי אי-זוגי זוגי וכו' (אפשר להוכיח זאת על בסיס הידיעה שמספר מרובע הוא סכום של מספרים אי-זוגיים עוקבים). סכום של מספר זוגי ואי-זוגי לעולם יהיה מספר אי-זוגי, וממילא שני מספרים מרובעים עוקבים חייבים לתת מספר אי זוגי. נמצא שכל מספרי ההשראה אי-זוגיים. [↑](#endnote-ref-10)
11. . בראשית טו, ו. [↑](#endnote-ref-11)
12. . כאשר מונים את 1 למספר הראשוני הראשון. עלינו להבהיר שמסיבות שונות בכמה עשרות השנים האחרונות שינו חלק גדול מהמתמטיקאים את ההגדרה, והחליטו ש-1 אינו מספר ראשוני (הוא גם אינו מספר לא ראשוני). אמנם, ההגדרה התורנית מכריחה למנות את 1 כמספר ראשוני. [↑](#endnote-ref-12)
13. . בראשית ב, כג. [↑](#endnote-ref-13)
14. . ראה גם בספרנו נפש בריאה תחילת פרק ו. [↑](#endnote-ref-14)
15. . דברים ד, לה. [↑](#endnote-ref-15)
16. . שם שם, לט. [↑](#endnote-ref-16)
17. . סוד "חותם בתוך חותם" של היין המשומר בענביו מששת ימי בראשית, עליו מקדשים את יום השבת קדש. כידוע, ב"ויכלו" יש לה תבות ובברכת הקידוש יש לה תבות, ובסך הכל, יין תבות. [↑](#endnote-ref-17)
18. . יום השבת הוא מקור ההשראה ולכן חילולו חמור כל כך (ראה גם תניא סוף פרק מו). והנה אם נתרגם את כך שבשנים מפסוקי ויכלו יש 61 אותיות למספרים נקבל, שבת אין (61) עולה 763 = 7 ∙ מנוחה, בסוד "באת שבת [היום ה-7], באת מנוחה", היינו שנשלמה כל המלאכה. ראינו כבר שחוה (19) היא מספר השבת השלישי, והנה, מנוחה = אם כל חי. [↑](#endnote-ref-18)
19. . שמות לא, טו. [↑](#endnote-ref-19)