# פניאל ופנואל

וַיִּקְרָא יַעֲקֹב שֵׁם הַמָּקוֹם פְּנִיאֵל כִּי רָאִיתִי אֱ־לֹהִים פָּנִים אֶל פָּנִים וַתִּנָּצֵל נַפְשִׁי. וַיִּזְרַח לוֹ הַשֶּׁמֶשׁ כַּאֲשֶׁר עָבַר אֶת פְּנוּאֵל וְהוּא צֹלֵעַ עַל יְרֵכוֹ.

### א. תורת המגיד

נתחיל בטעם על פי קבלה שנתן הרב המגיד לחילוף השם מפניאל לפנואל[[1]](#endnote-1):

הטעם למה בתחילה נקרא "פניאל" ב־י ואחר כך "פנואל" ב־ו. והענין כי ידוע שמדת יעקב וישראל הוא מדת רחמנות. והנה, במדת רחמנות יש שתי המשכות. למשל, כשאחד הוא עשיר באיזה מדה שיהיה ורואה (ל)מי שהוא עני בזו המדה ונתעורר לו מדת רחמנות שמרחם על העני. הנה, מתחילה, קודם שמרחם עליו נעשה המשכה ראשונה במדת רחמנות שיתן לבו להסתכל על העני, כמו שכתוב "וירא אלקים את בני ישראל וידע אלקים". ופירש רש"י, זה לשונו: "נתן לב עליהם ולא העלים עינו". זו היא המשכה ראשונה. וכיון שנתן העשיר לב על העני, זה נקרא אצל העני עליי' לשרשו להתמתק. כי כיון שבידו להיטיב עמו נקרא שורשו, כי שם טובו גנוז. והנה, המשכה זו אין לה עוד התגלות, כי היא עדיין בלב העשיר. ואחר כך נעשה המשכה שניה, והוא ההטבה בעצמה. והנה [ההמשכה הראשונה], נקרא "ישראל", שהוא נעלם יותר. והמשכה שניה נקראת "יעקב". ובאמת ההמשכה עצמה נקרא "יוסף". וזהו "תולדות יעקב יוסף". אך ההטבה עצמה, לאחר שנתגלה נקראת "יעקב".

והנה, ההטבה, מאיזה מדה שתהיה, שורשה היא חכמה, כי "החכמה תחי' בעלי'". והיא השפעה הזרעית הנמשכת ליוסף, דהיינו מחשבה הנזכר. ואחר כך כשנתגלה המדה ההוא מעשיר לעני, אז נקראת "יעקב". וזהו לא עייל בלי ו שנית, דהיינו שתי המשכות הנזכר.

וזהו מתחילה כשגבר יעקב [על] שרו של עשו, עדיין לא היה התגלות כי לא היה עדיין התגלות כי אם שרו של עשו, דהיינו פריו ממעל, כתיב פניאל, ב־י בנעלם. ואחר כך כתיב "ויזרח לו השמש כאשר עבר", דהיינו שעבר המשכה שנית להתגלות והיה לו כח שיגביר ידו על עשו גם כן קרא המקום פנואל ב־ו שכבר נמשך בהתגלות.

ביאר אדמו"ר הצמח צדק[[2]](#endnote-2): "והנה, על דרך זה אמר ויקרא יעקב את שם המקום פניאל, שהיכולת שהאדם ינצח את המלאך להיות שרית עם אלקים זהו על ידי גילוי בחינת ומראה לו פנים, שמשם נמשך בחינת השפלת עץ גבוה והגבהת עץ שפל.... ואחר כך כתיב פנואל ב־ו. וה־ו הוא ההמשכה למטה".

הנה, ידוע בכתבי האריז"ל שב־יג מדות הרחמים, מאירה החכמה־סתימאה (החכמה שבכתר) בתקון "ואמת", ודברי הרב המגיד נסובים על הפסוק "תתן אמת ליעקב"[[3]](#endnote-3) היינו ירידת אור החכמה שכתר – הנקרא גם אור הפנים – להתלבש במדות, ובפרט בתפארת־רחמים מדתו של יעקב אבינו. לכן בתחילה נקרא המקום פניאל, הרומז לחכמה שבכתר (בחינת "חכמת אדם תאיר פניו"[[4]](#endnote-4)) ולאחר שנמשכה להתלבש למטה במדות נקרא המקום פנואל, עם האות ו הרומזת לפעולת המשכה (כמו גיד או צינור דרכו נמשכים מים). והנה, כדי לנצח את שרו של עשו היה זקוק יעקב לזה גם לזה.

והנה, מבואר בקבלה[[5]](#endnote-5) שפניאל הוא סוד אור פני א־ל (= חשמל = מלבוש[[6]](#endnote-6)). והנה עם שע אורות הפנים, פניאל שע עולה ישראל, ולכן רומז הוא להמשכה הראשונה (כנ"ל בדברי הרב המגיד) שכנגד ישראל. והנה, פנואל הוא לשון "פנה יום" (שכן השם א־ל שכנגד מדת החסד רומז למדת היום: "חסד א־ל כל היום"), מה שמרמז על העלם אור הפנים כדי שיוכל לפעול על פי מדת הרחמים.

### ב. פנים אל פנים

הלשון "פנים אל פנים", הרומז לגילוי אור הפנים, מופיע שלש פעמים בלבד בתורה:

* בפרשתינו: "ויקרא יעקב שם המקום פניאל כי ראיתי אלקים פנים אל פנים ותנצל נפשי".
* "ודבר הוי' אל משה פנים אל פנים כאשר ידבר איש אל רעהו ושב אל המחנה ומשרתו יהושע בן נון נער לא ימיש מתוך האהל"[[7]](#endnote-7).
* "ולא קם נביא עוד בישראל כמשה אשר ידעו הוי' פנים אל פנים"[[8]](#endnote-8).

שלש ההופעות הן כנגד הסדר של הכנעה (יעקב מכניע את שרו של עשו, מלאך האלקים, "ראית פנים" לשון מלחמה כנודע), הבדלה (משה שומע את דבר הוי' "פנים אל פנים", כאשר הבדיל עצמו מכל ישראל אחרי חטא העגל), המתקה (משה מתיחד עם הוי' ממש, "ידעו הוי'" על דרך "והאדם ידע את חוה אשתו"[[9]](#endnote-9); "ולא קם נביא עוד בישראל כמשה אשר ידעו י־הוה פנים אל פנים" עולה 2236 = י־הוה פעמים א־להים – "הוי' הוא האלקים"[[10]](#endnote-10), וד"ל), סוד חש מל מל (השרש הקבלי של הכנעה הבדלה המתקה): שלב החש הוא בזכות ההכנעה (הכנעת שרו של עשו, על ידי עבודת האתכפיא) שהיא פעולה התלויה באתערותא דלתתא, ואילו ה־מל מל הן בדרך של אתערותא דלעילא, הכל בסוד "רוח אייתי רוח ואמשיך רוח"[[11]](#endnote-11), ודוק.

והנה, יעקב ראה אלקים פנים אל פנים, ואילו גבי משה כתיב שם הוי' פנים אל פנים. א־להים י־הוה י־הוה עולה 138 = 6 ∙ חיה (= זיו), דהיינו 6 צירופי חיה שבנפש, שהם הם מה שנראה כאשר חכמת אדם תאיר פניו (ברבדי חמש דרגות הנשמה – נפש רוח נשמה חיה יחידה – החיה כנגד ספירת החכמה, עליה נאמר "החכמה תחיה בעליה"[[12]](#endnote-12)). 138 = צמח = מנחם.

פנים אל פנים = 391 = 17 ∙ 23 = יהושע, משרת משה = 345 = 15 ∙ 23, אשר מוזכר בסמיכות ל"פנים אל פנים" של משה. והנה, שמו של יהושע רומז לאור הפנים שכן יהושע אותיות יהו שע, שע אורות הפנים, כנ"ל למעלה.

יוצא לפיכך שא־להים י־הוה י־הוה פנים אל פנים = תענוג = 232.

והנה, אותיות "פנים אל פנים" מתחלקות לפי כפולות של 23, שכן ראשי תבות "פנים אל פנים" הם פאפ (שהוא גם ראשי תבות "פה אל פה [אדבר בו]" שנאמר במשה[[13]](#endnote-13); פנים אל פנים פה אל פה = 592 = 16 ∙ 37, 37 = יחידה, ה"זוג" של 23 = חיה, כנודע) = פנאל (האותיות המשותפות של פניאל פנואל) = קסא = 7 ∙ 23 (ענין פנאל ו־קסא יבואר לקמן בפרק ה) ושאר האותיות עולות 230 = 10 ∙ 23 = ירך, רמז לירך יעקב שנגע בה מלאכו של עשו.

כיוון שכבר נזקקנו לירך יעקב, הנה תופעה יפה נוספת הקשורה אליה. בשני הפסוקים יש רק תבה אחת המתחלקת ב־13 היא יעקב = 14 ∙ 13 (מספר היהלם ה־13, כפי שיתבאר לקמן). והנה, שאר כל התבות בשני הפסוקים יחד עולים 5980 = י־הוה ∙ ירך!

והנה, גם המילוי של פנים אל פנים פא נון יוד מם אלף למד פא נון יוד מם שעולה 759 הוא כפולה של 23, שכן 759 = 33 ∙ 23. נמצא שחלק המילוי עולה 16 ∙ 23.

והנה הלשונות המלאים הם: "ראיתי אלקים פנים אל פנים", "ודבר הוי' אל משה פנים אל פנים", ו"אשר ידעו הוי' פנים אל פנים". שרשי הפעלים הם ראה, דבר, ידע = 496 = מלכות = 31△.

נספור את מספר התבות בכל פסוק. בראשון 13, בשני 24 ובשלישי 12. סך הכל 49 = 72 תבות בפסוקים של "פנים אל פנים". ממילא אפשר לסדר את פסוקי "פנים אל פנים" של התורה בצורת ריבוע של 7:

|  |  |  |  |  |  |  |
| --- | --- | --- | --- | --- | --- | --- |
| ויקרא | יעקב | שם | המקום | פניאל | כי | ראיתי |
| אלקים | פנים | אל | פנים | ותנצל | נפשי | ודבר |
| הוי' | אל | משה | פנים | אל | פנים | כאשר |
| ידבר | איש | אל | רעהו | ושב | אל | המחנה |
| ומשרתו | יהושע | בן | נון | נער | לא | ימיש |
| מתוך | האהל | ולא | קם | נביא | עוד | בישראל |
| כמשה | אשר | ידעו | הוי' | פנים | אל | פנים |

ארבע הפנות של המרובע עם הנקודה האמצעית שלו: ויקרא ראיתי כמשה פנים רעהו = 1794 = 3 ∙ י־הוה ∙ 23!

והנה פלא, הפנות והנקודה האמצעית מתחלקים כך:

* שלש הפנות ויקרא ראיתי פנים = 1118 = שמע ישראל י־הוה א־להינו י־הוה אחד!
* הפנה הנותרת והנקודה האמצעית כמשה רעהו = 676 = י־הוה פעמים י־הוה!

ארבע התבות שבאמצע הצלעות: המקום ידבר המחנה י־הוה = 541 = ישראל!

### ג. מכלול הפסוקים

נתבונן כעת בפסוקים שבפרשתנו. בשני הפסוקים יחד יש 24 מילים. 24 הוא מספר ריבוע חסר נקודה אמצעית[[14]](#endnote-14): 24 = 1 – 52. ויש לומר שאותה תבה חסרה היא "יוסף" המקשר בין "פניאל" ל"פנואל", לפי דברי הרב המגיד הנ"ל.

נצייר את שני הפסוקים בצורת ריבוע חסר:

|  |  |  |  |  |
| --- | --- | --- | --- | --- |
| ויקרא | יעקב | שם | המקום | פניאל |
| כי | ראיתי | אלקים | פנים | אל |
| פנים | ותנצל |  | נפשי | ויזרח |
| לו | השמש | כאשר | עבר | את |
| פנואל | והוא | צלע | על | ירכו |

הנה, רואים ש"פניאל" היא המילה ה־5 מההתחלה, ואילו "פנואל" היא המילה ה־5 מהסוף. אפשר לומר שכעת מתגלה ש"פניאל" ו"פנואל" רומזים ל"פנה", כפי שרואים בציור ששניהם בפינות הריבוע. בצורה זו בולט שהתבה ה"חסרה" שבאמצע היא גם התבה האמצעית של האלכסון המקשר בין "פניאל" ו"פנואל". שתי המילים הנוספות שבדילוג 5 הן "אל" ו"לו", רמז לחדש אלול.

והנה, פניאל פנואל = 338 = 2 ∙ 132 = 13 ∙ י־הוה = י־הוה ∙ אחד. משמע שהערך הממוצע של פניאל פנואל הוא 132 (פניאל = 2 ⊥ 132, ואילו פנואל = 2 – 132).

אמנם, יעקב = 7 ∙ י־הוה, ויוסף = 6 ∙ י־הוה, וממילא, יעקב יוסף = 13 פעמים י־הוה = פניאל פנואל[[15]](#endnote-15).

ערך שני הפסוקים ביחד עולה 6162 = י־הוה ∙ 237 = 13 ∙ דעת = 2 פעמים 3081 = 2 ∙ 78△ = 78🞃🞁 (כלומר, מספר היהלם של 78; ראה עיוננו לפרשת ויצא). והנה, 78 = לחם = 12△, או חצי יוסף, וממילא פעמיים 78△ רומז ללחם משנה או יוסף וכמובן גם 12🞃🞁.

והנה, אם נחשב את ערך שני הפסוקים לבד משתי המילים פניאל פנואל (שגם ערכן כפי שראינו כפולה של 13) נקבל: 5824 = 338 – 6162. 5824 = 13 פעמים 448 = דרך ∙ י־הוה. 5824 הוא בין המספרים המתחלקים הן ב־13 והן ב־7. וכיון שדרך = 7 ∙ לב יוצא ש־5824 = לב ∙ יעקב!

נחזור להתבונן בריבוע שציירנו למעלה ונדגיש את התבות במסגרת החיצונית:

|  |  |  |  |  |
| --- | --- | --- | --- | --- |
| ויקרא | יעקב | שם | המקום | פניאל |
| כי | ראיתי | אלקים | פנים | אל |
| פנים | ותנצל |  | נפשי | ויזרח |
| לו | השמש | כאשר | עבר | את |
| פנואל | והוא | צלע | על | ירכו |

ערך המסגרת החיצונית עולה 2821 = 91 ∙ 31.

נדגיש כעת את התבות במסגרת הפנימית:

|  |  |  |  |  |
| --- | --- | --- | --- | --- |
| ויקרא | יעקב | שם | המקום | פניאל |
| כי | ראיתי | אלקים | פנים | אל |
| פנים | ותנצל |  | נפשי | ויזרח |
| לו | השמש | כאשר | עבר | את |
| פנואל | והוא | צלע | על | ירכו |

ערך התבות הנ"ל עולה 3341 = 13 ∙ ארון.

והנה, אם נוסיף כעת את תבת "יוסף" באמצע הריבוע נקבל שסכום כל 25 התבות עולה 6318 = י־הוה ∙ 35 = אנכי ∙ חצי יוסף = 9 ∙ שבת = 9 פעמים שם המקום פניאל. ואם נוסיף את התבה "י־הוה" באמצע נקבל שסכום כל התבות עולה 34 ∙ יעקב = י־הוה ∙ רחל!

נדגים כעת כלל חשוב באופן שבו התורה מוותרת על מעלת הפרט לשם מעלת הכלל. ראינו שהריבוע החיצוני עולה 2821. והנה, אם בפסוק השני היה נשאר שם המקום "פניאל" ב־י, הרי שכל הפסוק השני היה עולה 2821, גם כן, אבל אז ה־2821 הראשון היה "זז" ל־2825!

### ד. יעקוב

והנה, דבריו של המגיד רמוזים במילים פניאל ופנואל עצמן, שכן צריך לומר שה־י של פניאל הוא גילוי החלק העליון (בלבד) של ה־ו של פנואל[[16]](#endnote-16). על פי דברי המגיד, כאשר נמשך ה־י למטה ונעשה ו זכה יעקב לשלמות מדת הרחמנות בפועל. והנה, בתנ"ך ישנם 5 פעמים בהם מופיע יעקב בכתיב מלא – "יעקוב"[[17]](#endnote-17), הרומזים לפיכך לשלמות גילוי התפארת (הרמוזה באות ו של שם הוי' ב"ה) ביעקב. נמצאנו אומרים שפנואל רומז לא ליעקב סתם, אלא ליעקוב בכתיב מלא עם ה־ו.

אכן, כאשר כותבים יעקוב מלא ו, משלים הוא את השם ישראל (שם המעלה) לריבוע (וכמו כן מאזן הוא את ישראל במספר אותיותיו) ישראל יעקוב = 729 = 272!

והנה, 729 = קרע שטן שזהו עיקר ענינו של פניאל, המקום בו נאבק יעקב עם מלאכו של עשו (הוא הס"מ הוא השטן) ונצחו! והנה, יעקוב[[18]](#endnote-18) = חצי עשו.

### ה. כעין תקון סופרים

ביחס לשינוי של אות אחת בין פניאל לפנואל, אפשר לומר ששינוי כזה רומז לכך שלמרות שחייבים לכתוב את האות הרי שצריך גם להתייחס למילה כאילו אין בה אותה אות כלל. ענין זה דומה לנקודות שמעל לאותיות מסוימות בספר תורה שמורות על כך שיש להתייחס לאות כאילו איננה.

והנה, אם כעת נעשה ריבוע פרטי על האותיות הנותרות, פנאל (שכנ"ל = 161 = 7 ∙ 23 = שם קסא = איני יודע, כידוע מכתבי האריז"ל שמשה עולה קסא קפד, בסוד מאמר חז"ל: לעולם ירגיל אדם עצמו לומר איני יודע" שלמדו ממשה שאמר "כחצות" ולא "בחצות") נקבל: פ ∙ פ ⊥ נ ∙ נ ⊥ א ∙ א ⊥ ל ∙ ל = 6400 ⊥ 2500 ⊥ 1 ⊥ 900 = 9801 = 992. והיינו, שהריבוע הפרטי יוצא מספר מרובע בעצמו. ולתוספת שעשוע, הרי אם ניקח כל אות של פנאל במספר קטן ואז נחשב את הריבוע הפרטי נקבל: 64 ⊥ 25 ⊥ 1 ⊥ 9 = 99!

אמנם, כיון שבכל זאת אין שני ה"פנאל" שוים, שכן באחד היתה אות י, ובחברו אות ו, הרי שמתבקש משהו יותר. במקרה זה נראה מדברי המגיד ש"פניאל" משמש כעין אור חוזר (התעוררות מלמטה למעלה), ואילו "פנואל" כעין אור ישר (הגשמת מדת הרחמנות מלמעלה למטה). וממילא, במקרה כגון זה של אור ישר ואור חוזר, נכה את שני ה"פנאל" זה בזה באותו אופן, "פנאל" אחד ישר, והשני הפוך, "לאנפ", ואז נקבל: פ ∙ ל ⊥ נ ∙ א ⊥ א ∙ נ ⊥ ל ∙ פ = 2400 ⊥ 50 ⊥ 50 ⊥ 2400 = 4900 = 702! והיינו שגם ההכאה באור ישר וחוזר עולה מספר מרובע.

והנה ההפרש בין שתי ההכאות הוא: 4901 = 13 ∙ גיד הנשה = 13 פעמים שמואל (= 13 ∙ 29), שתקן את גיד הנשה, כפי שיבואר.

נשאלת השאלה האם ישנן עוד 4 אותיות שמפגינות תופעה דומה?

והנה, סכום השרשים 70 ו־99 עולה 169, שהוא כזכור הערך הממוצע של שתי המילים פניאל פנואל. ומבחינה ענינית, 70 ו־99 הם גילאי אברהם אבינו בזמן שכרת ה' עמו את שתי הבריתות, ברית בין הבתרים וברית המילה. כפי שיובהר באריכות יותר בעיוננו לפרשת בשלח בספר שמות, הזוג 70, 99 הם המספרים השלמים מתחת ל־100 שהיחס ביניהם הוא הקרוב ביותר האפשרי ל־2√.

לעניננו, גם שמו של אברהם השתנה בין הברית הראשונה (ברית בין הבתרים) לשניה (ברית המילה), מאברם לאברהם. יש לומר, שגם שינוי זה בשמו של אברהם מורה על אותו ענין שלימד המגיד בהקשר למדת החסד־אהבה של אברהם אבינו. מבואר בחסידות[[19]](#endnote-19) שכל זמן שנקרא אברם היה אברהם בגדר "שכל הנעלם מכל רעיון"[[20]](#endnote-20). כדי להגיע לעצמותו (שלמעלה גם מ"שכל הנעלם") על מנת שיוכל להשפיעה לזולתו, החליף ה' את שמו לאברהם. תוספת האות ה אצל אברהם, כמוה גם כתוספת האות "ו" אצל יעקב, כך גם יש להבין את תוספת האות ה ביהוסף. והנה, פלא: יהוסף = פנאל!

עוד יש להזכיר, שרק לאחר שנקרא בשם אברהם נאמר לו "כי ביצחק יקרא לך זרע". דרשו חז"ל "ביצחק – ולא כל יצחק", היינו יעקב ולא עשו.

### ו. מספרי יהלם

נחזור כעת להתבונן בשני הפסוקים בהם מופיעים השמות "פנואל" ו"פניאל". בשני הפסוקים יש 90 אותיות. והנה, 90 הוא מספר היהלם התשיעי: 90 = 9🞃🞁, כאשר הסימול 🞃🞁 פירושו "מספר היהלם ה־". כבר נתקלנו במספר יהלם בפרשת ויצא, אולם כעת נרחיב קצת על תופעותיו.

הנוסחה של מספר היהלם היא: △n2 = 🞃🞁n, כלומר, מספר יהלם הוא סכום של שני משולשים זהים, ומכאן צורתו. מבחינה אלגבראית, קל לראות שאפשר לרשום:(1 ⊥ n)n = 🞃🞁n.

נרשום כעת את מספרי היהלם הראשונים:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | n |
| 420 | 380 | 342 | 306 | 272 | 240 | 210 | 182 | 156 | 132 | 110 | 90 | 72 | 56 | 42 | 30 | 20 | 12 | 6 | 2 | 🞃🞁n |

ונצייר את ארבעת מספרי היהלם הראשונים:



בסדרת מספרי היהלם יש מספר מספרים מוכרים: יוסף = 12🞃🞁 ויעקב = 13🞃🞁. גם שנות חיי יוסף (השווים לשנות חיי יהושע, בבחינת פנים אל פנים), 110 = 10🞃🞁.

גם המספרים 72, 42, ו־12 הם מספרי יהלם, הם המספרים של שמותיו של הקב"ה: שם עב[[21]](#endnote-21), שם מב אותיות[[22]](#endnote-22), ושם יב אותיות[[23]](#endnote-23).

כמו שיעקב לבדו הוא מספר יהלם, כך גם יעקב רחל = 420 = 20🞃🞁, כפי שראינו בפרשת ויצא. ועוד 5 ∙ רחל = 1190 = 34🞃🞁. 1190 הוא גם ערך הפסוק "הנה ישכיל עבדי ירום ונשא וגבה מאד"[[24]](#endnote-24) המתאר את חמש עליותיו של מלך המשיח[[25]](#endnote-25).

והנה, פנינה יפה במיוחד: 306 = אשה = 17🞃🞁, בסוד הפסוק "מצא אשה מצא טוב"[[26]](#endnote-26). כלומר: "מצא אשה" – 306, "מצא טוב" – יהלם טוב!

אם נמשיך את סדרת מספרי היהלם נמצא שמספר היהלם ה־26 (י־הוה) הוא 702 = שבת והוא ערך התבות שם המקום פניאל. בזהר[[27]](#endnote-27) מבואר ששבת היא אחד משמותיו של הקב"ה.

והנה, ערך שני הפסוקים למעט הביטוי "שם המקום פניאל" עולה 5460 = 3 ∙ 1820, כידוע ש־1820 הוא מספר הופעות שם הוי' בתורה (והוא "סוד הוי' ליראיו" – סוד ∙ י־הוה).

כשנוסיף לשם המקום פניאל את התבה שלפניהם יעקב, יעלה הכל 884 = חיים ∙ אחד (אהבה) = בן ∙ טוב. שאר התבות בשני הפסוקים עולות 5278 = חן ∙ 91 = חן ∙ 13△.

כיוון שב"יעקב שם המקום פניאל" יש 16 אותיות אפשר לציירן בצורת ריבוע:

|  |  |  |  |
| --- | --- | --- | --- |
| י | ע | ק | ב |
| ש | ם | ה | מ |
| ק | ו | ם | פ |
| נ | י | א | ל |

והנה, ארבע האותיות שבאמצע הריבוע, ם ה ו ם = 91 = 13△!

כעת, לאחר שראינו כמה תופעות הקשורות למספרי יהלם, נצייר את שני הפסוקים של פניאל־פנואל שבהם 90 אותיות בצורת יהלם ונתבונן בהם:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | |  | |  | | ו | |  | |  | |  | |  | |
|  |  | |  | |  | | י | | ק | |  | |  | |  | |  |
|  | |  | |  | | ר | | א | | י | |  | |  | |  | |
|  |  | |  | | ע | | ק | | ב | | ש | |  | |  | |  |
|  | |  | | ם | | ה | | מ | | ק | | ו | |  | |  | |
|  |  | | ם | | פ | | נ | | י | | א | | ל | |  | |  |
|  | | כ | | י | | ר | | א | | י | | ת | | י | |  | |
|  | א | | ל | | ה | | י | | ם | | פ | | נ | | י | |  |
| ם | | א | | ל | | פ | | נ | | י | | ם | | ו | | ת | |
| נ | | צ | | ל | | נ | | פ | | ש | | י | | ו | | י | |
|  | ז | | ר | | ח | | ל | | ו | | ה | | ש | | מ | |  |
|  | | ש | | כ | | א | | ש | | ר | | ע | | ב | |  | |
|  |  | | ר | | א | | ת | | פ | | נ | | ו | |  | |  |
|  | |  | | א | | ל | | ו | | ה | | ו | |  | |  | |
|  |  | |  | | א | | צ | | ל | | ע | |  | |  | |  |
|  | |  | |  | | ע | | ל | | י | |  | |  | |  | |
|  |  | |  | |  | | ר | | כ | |  | |  | |  | |  |
|  | |  | |  | |  | | ו | |  | |  | |  | |  | |

6 קודקודי שני המשולשים ו ת ם נ י ו, או ו תימן ו עולים 512 = 162 פעמים 2 = אנכי מי שאנכי = נושא הפכים.

והנה, 512 הוא סכום כל המספרים שסכום ספרותיהם 10, וזה לפי הכלל שמספר המספרים שסכום ספרותיהם הוא n ניתן על ידי הנוסחה 1־n2. עבור 10 נקבל 29 = 512.

הציר האנכי של היהלם ו א מ א נ פ ש ו ל ו עולה 520 = 20 ∙ י־הוה. כיון שיש בציר 10 אותיות, הרי שממוצע כל אות = 2 ∙ י־הוה!

לבד מהציר האנכי, שאר האותיות עולות 5642 = א־ל ∙ יעקב, היינו מה שה' קרא ליעקב א־ל (כמבואר לעיל)!

שתי האותיות שבאמצע כל הצורה נ פ עולות 130 = 5 ∙ י־הוה, שאר כל האותיות עולות 232 ∙ י־הוה. אם כי 232 אינו כפולה של י־הוה הרי שהוא סכום ארבעת המילויים החשובים ביותר של שם הוי' ב"ה: עב סג מה בן!

והנה, מסביב לשתי האותיות האמצעיות נ פ ישנם 4 מקיפים, כל אחד בצורת יהלם:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | |  | |  | | ו | |  | |  | |  | |  | |
|  |  | |  | |  | | י | | ק | |  | |  | |  | |  |
|  | |  | |  | | ר | | א | | י | |  | |  | |  | |
|  |  | |  | | ע | | ק | | ב | | ש | |  | |  | |  |
|  | |  | | ם | | ה | | מ | | ק | | ו | |  | |  | |
|  |  | | ם | | פ | | נ | | י | | א | | ל | |  | |  |
|  | | כ | | י | | ר | | א | | י | | ת | | י | |  | |
|  | א | | ל | | ה | | י | | ם | | פ | | נ | | י | |  |
| ם | | א | | ל | | פ | | נ | | י | | ם | | ו | | ת | |
|  | |  | |  | |  | |  | |  | |  | |  | |  | |
| נ | | צ | | ל | | נ | | פ | | ש | | י | | ו | | י | |
|  | ז | | ר | | ח | | ל | | ו | | ה | | ש | | מ | |  |
|  | | ש | | כ | | א | | ש | | ר | | ע | | ב | |  | |
|  |  | | ר | | א | | ת | | פ | | נ | | ו | |  | |  |
|  | |  | | א | | ל | | ו | | ה | | ו | |  | |  | |
|  |  | |  | | א | | צ | | ל | | ע | |  | |  | |  |
|  | |  | |  | | ע | | ל | | י | |  | |  | |  | |
|  |  | |  | |  | | ר | | כ | |  | |  | |  | |  |
|  | |  | |  | |  | | ו | |  | |  | |  | |  | |

סכום האותיות שבמרכז נ פ = 130

אותיות המקיף הראשון א י פ נ ל ש ו ש י ם עולות 827.

האותיות במקיף השני מ נ ר ה ל ל ח א ת ו פ ר ה י ם פ י י עולות 1205.

האותיות במקיף השלישי א ק ה פ י ל א צ ר כ א ל צ ל ל ה נ ע ש ו ו נ ת א ק ב עולות 1708.

ולבסוף האותיות במקיף הרביעי ו י ר ע ם ם כ א ם נ ז ש ר א א ע ר ו כ י ע ו ו ב מ י ת י י ל ו ש י ק עולות 2292.

והנה, אם נסכם את סכום המקיפים בדילוג נקבל שאותיות המרכז עם המקיף השלישי והחמישי עולות 13 ∙ 279. ואילו, סכום האותיות במקיפים השני והרביעי עולה 132 ∙ 5, חלוקה על פי 13!

אם נצרף 1118 (שמע ישראל י־הוה א־להינו י־הוה אחד) לערך שני הפסוקים יחד, 6162 נקבל 7280 = 4 ∙ 1820 (1820 הוא מספר ההופעות של שם הוי' ב"ה בחמשה חומשי תורה).

והנה, בשני הפסוקים יחד יש כאמור 24 תבות, ב"שמע ישראל ה' אלקינו ה' אחד" 6 תבות. אם נצרף אותם ביחד נקבל 30 תבות. כיוון ש־30 = 5🞃🞁, ניתן לצייר את הכל בצורת יהלם:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | |  | | ויקרא | |  | |  | |
|  |  | | יעקב | | שם | |  | |  |
|  | | המקום | | פניאל | | כי | |  | |
|  | ראיתי | | אלקים | | פנים | | אל | |  |
| פנים | | ותנצל | | נפשי | | ויזרח | | לו | |
| השמש | | כאשר | | עבר | | את | | פנואל | |
|  | והוא | | צלע | | על | | ירכו | |  |
|  | | שמע | | ישראל | | הוי' | |  | |
|  |  | | אלקינו | | הוי | |  | |  |
|  | |  | | אחד | |  | |  | |

והנה פלא, סכום התבות שבפנות שני המשולשים – ויקרא פנים לו השמש פנואל אחד – עולה 1358 = ברוך שם כבוד מלכותו לעולם ועד!

### ז. סדרת פנאל

נחזור כעת לשני השמות פניאל ופנואל. כפי שביאר הרב המגיד, פניאל הוא פנאל בתוספת י (ומורה על אור הפנים – שע נהורין דפני אריך אנפין) ופנואל הוא פנאל בתוספת ו (ומורה על הארת אור הפנים המתלבשת במדות). כמו כן כתב ש"ההמשכה עצמה נקרא יוסף". יוצא שההמשכה עצמה היא כנגד השם פנאל בלא תוספת י או ו. והנה, ראינו כבר למעלה שפנאל = יהוסף!

משלשה השמות פנאל (161) פנואל (167) פניאל (171) נפתח כעת סדרה:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 173 |  | 173 |  | 171 |  | 167 |  | 161 |  | 153 |  | 143 |  | 131 |  | 117 |  | 101 |  | 83 |  | 63 |  | 41 |  | 17 |
|  | 0 |  | 2 |  | 4 |  | 6 |  | 8 |  | 10 |  | 12 |  | 14 |  | 16 |  | 18 |  | 20 |  | 22 |  | 24 |  |
|  |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  | 2‑ |  |  |

זו סדרה בעלת חן נקבי סביב המספר 173 (גימטריא גל עיני) כאשר מכל עבר 13 אברים. סכום 13 האברים עולה 1521 = 392 = י־הוה אחד פעמים י־הוה אחד! כמבואר לעיל, 1521 הוא גם סכום זך המילויים האפשריים של שם הוי' ב"ה.

והנה, בחשבון פשוט פנאל פנואל פניאל עולה צבאות (= "ויקרא יעקב [את שם המקום פנואל]"), הוא השם הקדוש שכנגד ספירות נצח (הוי' צבאות) והוד (אלקים צבאות) שכנגד רגל ימין ורגל שמאל. והנה, בסוף מאבקו עם המלאך, "והוא צולע על ירכו" (וכידוע שלמרות שהמלאך פגע רק בגיד הנשה של רגל שמאל, למעשה אין אוכלים את גיד הנשה הן ברגל שמאל והן ברגל ימין של הבהמה). שמו המלא של שרו של עשו הוא סמאל (כידוע מהאריז"ל שאין לבטאות שמות מלאכים בכלל ושמו של שרו של עשו בפרט, ולכן אנו מכנים אותו ה־"סמך מם") = 131, הוא המספר האמצעי מבין 13 אברי הסדרה. והנה, סכום שני המספרים שבראש וסוף הסדרה, 17 ו־173 עולה 190 = צלע!

השם "צבאות" מופיע כשם קדוש לראשונה בתפלת חנה על בנה שמואל ונתן כח בידי שמואל לתקן את פגימת מלאכו של עשו, הס"מ, בירך יעקב, וזאת כאשר אמר "וגם נצח ישראל לא ישקר ולא ינחם"[[28]](#endnote-28) כמבואר באריכות במקום אחר. והנה, צבאות צלע = נצח ישראל.

והנה, 1521 עולה נצח ישראל (689 = 13 ∙ 53) עם ארץ ישראל (832 = 13 פעמים 82 = כבוד ∙ י־הוה, בסוד "וימלא כבוד הוי' את כל הארץ"[[29]](#endnote-29)), רמז לכך שירושת ארץ ישראל תלויה בהתגברות על שרו של עשו.

1. . אור תורה סוף פרשת וישלח (הוצאת תשס"ו: ע' סג). ראה גם בספרנו "הנפש", ע' נו ואילך. [↑](#endnote-ref-1)
2. . אור התורה בראשית ע' 484 והלאה. [↑](#endnote-ref-2)
3. . מיכה ז, כ. [↑](#endnote-ref-3)
4. . קהלת ח, א. [↑](#endnote-ref-4)
5. . לקוטי תורה להאריז"ל פרשת חיי שרה ד"ה ענין שני חיי אברהם. [↑](#endnote-ref-5)
6. . ראה גם אשא עיני ע' רנב. [↑](#endnote-ref-6)
7. . שמות לג, יא. [↑](#endnote-ref-7)
8. . דברים לד, י. [↑](#endnote-ref-8)
9. . בראשית ד, א. [↑](#endnote-ref-9)
10. . דברים ד, לה, ועוד. 2236 עולה פעמיים (כנגד "בשכבך ובקומך") שמע ישראל י־הוה אלהינו י־הוה אחד. מספר זה גם רומז ל-5√, ששווה 2.236, והוא יסוד חתך הזהב, וד"ל. [↑](#endnote-ref-10)
11. . זהר ח"ב קסב, ב. [↑](#endnote-ref-11)
12. . קהלת ז, יב. [↑](#endnote-ref-12)
13. . הבעל שם טוב נולד ב-חי אלול, וכך גם אדמו"ר הזקן, אך תאריך לידתו של המגיד ממעזריטש לא נודע. והנה, חי אלול = פה, ובביטוי "פה אל פה" יש לומר ששני פה רומזים לימי הולדת הבעל שם טוב ואדמו"ר הזקן ב-חי אלול. ממילא, מתבקש לומר (בדרך מליצה) שיום לידתו של המגיד נרמז במילה שביניהם: אל. והנה, יש רק תאריך אחד בכל לוח השנה שערכו עולה אל, הוא כח אב. [↑](#endnote-ref-13)
14. . במספרים מסוג זה נטפל בע"ה בהרחבה בספר שמות, פרשת "משפטים", עיין שם. [↑](#endnote-ref-14)
15. . כמבואר ענינם בעיוננו לפרשת וישלח. [↑](#endnote-ref-15)
16. . כמבואר בפירוש בדברי הצמח צדק. השערה משמשת דימוי לצינור המשכה בקבלה. שרש השערה שבתוך העור נמשל לאות י והתפשטות השערה החוצה נמשלה לאות ו. וכך האות ו עצמה כוללת הן שרש (ה-י שבראשה) והתפשטות (הקו הנמשך מטה). [↑](#endnote-ref-16)
17. . ויקרא כו, מב; ירמיה ל, חי; שם לג, כו; שם מו, כז; שם נא, יט. [↑](#endnote-ref-17)
18. . כשיעקב נכתב מלא, אזי אברהם יצחק יעקוב עולה 23 ּ כח = דוד ּ לוי, וכיון שיש כאן דוד אותיות, נמצא שממוצע כל אות לוי. [↑](#endnote-ref-18)
19. . ראה תורה אור ותורת חיים לפרשת לך לך. [↑](#endnote-ref-19)
20. . בלשון המחקר. והוא הנקרא "מוחא סתימאה" בלשון הקבלה. [↑](#endnote-ref-20)
21. . היוצא מן הפסוקים ויסע ויבא ויט שבפרשת בשלח. [↑](#endnote-ref-21)
22. . השם בו נברא העולם כמבואר בפרדס רימונים שער כא פרקים יב-יג. וכן מב ראשי תבות מעשה בראשית, כנודע. [↑](#endnote-ref-22)
23. . ראה קדושין עא, א. [↑](#endnote-ref-23)
24. . ישעיה נב, יג. [↑](#endnote-ref-24)
25. . ראה בספרנו תקון המדינה ע' קצ הערה יז ובספרנו וממנה יושע ע' כז. [↑](#endnote-ref-25)
26. . משלי חי, כב. [↑](#endnote-ref-26)
27. . "מהו שבת, שמא דקב"ה שמא דאיהו שלים מכל סטרוי" (ח"ב פח, ב). [↑](#endnote-ref-27)
28. . שמואל א טו, כט. [↑](#endnote-ref-28)
29. . במדבר יד, כא. [↑](#endnote-ref-29)