# שנות חיים

וַיִּהְיוּ חַיֵּי שָׂרָה מֵאָה שָׁנָה וְעֶשְׂרִים שָׁנָה וְשֶׁבַע שָׁנִים שְׁנֵי חַיֵּי שָׂרָה. וַתָּמָת שָׂרָה בְּקִרְיַת אַרְבַּע הִוא חֶבְרוֹן בְּאֶרֶץ כְּנָעַן וַיָּבֹא אַבְרָהָם לִסְפֹּד לְשָׂרָה וְלִבְכֹּתָהּ.

### א. "כל השביעין חביבין"

בגלל שמה של הפרשה, העוסקת ב"חיים", נתבונן בשנות חייהם של האבות והאמהות. שרה היא היהודי הראשון שנפטר מן העולם והיהודי הראשון שנמסר לנו כמה שנים חי: "ויהיו חיי שרה מאה שנה ועשרים שנה ושבע שנים שני חיי שרה"[[1]](#endnote-1). ב"חיי" שרה גלומים כל חייהם של כל הצדיקים וכן סוד הסתלקותם.

מיד אחרי שהתורה מוסרת לנו את שנות חייה של שרה כתוב: ותמת שרה בקרית ארבע הוא חברון בארץ כנען ויבא אברהם לספד לשרה ולבכתה"[[2]](#endnote-2). והנה, אם נשווה את "חיי שרה" ל"ותמת שרה" נמצא כי,

חיי שרה עולה 533, כפולה של 13. 533 = 13 ∙ 41 [41 = אם, רמז להיות שרה אמנו הראשונה]

ותמת שרה עולה 1351, כפולה של 7. 1351 = 7 ∙ 193[[3]](#endnote-3)

נמצא אם כן שיש כאן דוגמא יפה של המכלול החשבוני 7 ו־13 (אודותיו דיברנו בפרשות נח ולך־לך), כאשר 7 מיצג את הפן הנקבי ו־13 את הפן הזכרי של המכלול, בסוד יחוד זו"ן. יוצא אם כן שהחיים והמות (הן של שרה, והן בכלל) מייצגים ברוחניות את יחוד זו"ן.

הנה, בסוף הפרשה, בפסוק שלפני האחרון, מספרת התורה גם על חיי ישמעאל: "ואלה שני חיי ישמעאל מאת שנה ושלשים שנה ושבע שנים ויגוע וימת ויאסף אל עמיו"[[4]](#endnote-4). חשיבותו של פסוק זה היא בהיותו הפסוק ה־676 מתחילת התורה, והרי 676 = 262 = י־הוה ∙ י־הוה

נמצא שב־ה הפרשות הראשונות של התורה ישנם בסך הכל 677 פסוקים. המושג המרכזי ביותר שערכו עולה 677 היא אור מים רקיע המתאר את תהליך הבריאה בכתבי האריז"ל. כל אחד מהמילים הנ"ל – אור, מים ורקיע –נזכר ה פעמים בפסוקים המתארים את היום הראשון והשני של הבריאה והם כנגד ספירות כתר חכמה ובינה.

הפרשה מתחילה ב־127 השנים של שרה, ומסתיימת ב־137 השנים של ישמעאל. בתורה יש רק עוד פרשה אחת שנקראה על שם חיים, פרשת "ויחי יעקב". יעקב חי 147 שנים, ויש להתבונן במספרים הנ"ל (127, 137, ו־147) שהנם בהפרש של 10 זה מזה.

אחד המבנים היפים בתורה הוא שנות חייהם של שבעה הדורות מאברהם עד משה (שהיה הדור ה־26 מאדם הראשון, והדור ה־7, כנ"ל, מאברהם אבינו). התורה מספרת לנו במדויק דוקא על שנות החיים של שבעה האנשים שבשושלת זו. נסדר אותם לפי הספירות. אברהם יצחק ויעקב בפשטות מקבילים לחסד גבורה ותפארת. האחרים מקבילים בסדר כרונולוגי לשאר הספירות:

|  |  |
| --- | --- |
| **חסד**  175  אברהם | **גבורה**  180  יצחק |
| **תפארת**  147  יעקב | |
| **נצח**  137  לוי | **הוד**  133  קהת |
| **יסוד**  137  עמרם | |
|  |  |
| **מלכות**  120  משה | |

על פרצוף זה יש להעיר: 180 שנות חייו של יצחק רומזות לשלמות החיים, שכן 180 = 10 ∙ חי.

והנה, סכום כל השנים מאברהם עד משה 175 ⊥ 180 ⊥ 147 ⊥ 137 ⊥ 133 ⊥ 137 ⊥ 120 = 1029 = 7 ∙ 147! כלומר הערך הממוצע של שנות החיים של שבע הדורות מאברהם עד משה הוא שנות חייו של יעקב אבינו, בחיר האבות. יש להעיר שהסיכוי שהסכום יתחלק בעצמו ב־7 הוא 1:7 (כלומר, 1 ל-7), שכן בפשטות כל מספר שביעי הוא כפולה של 7.

אמנם, 147 בעצמו הוא כפולה של 7: 147 = 3 ∙ 72, ועל כן, סך כל השנים ביחד 1029 = 7 ∙ 3 ∙ 72 = 3 ∙ 73! והנה, 1029 = נחלת ישראל.

### ב. תהו תקון תקון

שנות חייהם של לוי, עמרם וישמעאל כולם 137, ואין עוד גיל בתנ"ך שחוזר 3 פעמים. נשים לב שתחילה מופיע גיל זה אצל ישמעאל ורק לאחר מכן אצל שני הצדיקים לוי ועמרם (עמרם אף כנגד ספירת היסוד, ה"צדיק יסוד עולם" בפרצוף, וכך הוא גם מכונה בלשון חז"ל – עמרם הצדיק[[5]](#endnote-5)). זוהי תופעה מוכרת בתורה, שקודם מופיע ענין מסוים באופן של תהו, ורק לאחר כך מגיע לכלל תקון אצל צדיק, בסוד "תהו קודם לתקון"[[6]](#endnote-6). ויש לומר בהקשר של 137 שנים, שהתקון נעשה בשני שלבים, ראשית אצל לוי, ואחר כך אצל עמרם, בסדר של חש מל מל:

* חש – ישמעאל, תהו ללא תקון, ולכן דורש הכנעה.
* מל – לוי, ראשית תקון התהו, אך עדיין יש אצלו אורות רבים של תהו שטרם התיישבו בכלים דתקון, כפי שמוכח ממעשה שכם (ובאופן גרוע יותר, אופן שאיננו מתפרש לשני פנים, במעשה קרח שיצא ממנו ומתיחס בתורה עד אליו), ולכן דורש הבדלה (על דרך "ארור אפם"[[7]](#endnote-7), ולא הם).
* מל – עמרם, שכולו אומר המתקת האורות דתהו בכלים רחבים של תקון.

והנה, מה שעולם התהו, מצבה הראשוני של בריאה יש מאין, נתקן בשלשה שלבים (בסדר של חש מל מל – הכנעה הבדלה והמתקה) נרמז מבחינה מספרית במילה תהו, שכן: תהו = 3 ∙ 137 = 411 = יש מאין.

ועוד, כיון שב"תהו" 3 אותיות, הערך הממוצע של כל אות הוא 137. כידוע, 137 = מוצא = קבלה.

ועוד, 137 שווה גם בקלה[[8]](#endnote-8), כמו בפסוק "שמע בקֹלה"[[9]](#endnote-9) שעל סמך זה דרשו חז"ל[[10]](#endnote-10) ששרה גדולה מאברהם בנביאות, כמו שיתבאר. ולפי הרמז הנ"ל, 137 קשור גם לאברי הדיבור של האדם. לקמן נראה שבעצם יש 5 פעמים 137, כנגד ה מוצאות הפה: גרון, חך, לשון, שינים, שפתים. והנה, 5 ∙ מוצא = 685 = 19🞔. רק המילים "[על כל] מוצא פי י־הוה [יחיה האדם]"[[11]](#endnote-11) עולות 253, הרומזות לכל 22 אותיות האלף בית, שכן 253 = 22△ (וכן 253 הוא מספר המגן דוד ה־7, כמבאור בפרשת לך לך).

גם 5, מספר המוצאות, הוא מספר השראה. נמצא שמוצאות הפה קשורים קשר הדוק עם מספרי השראה, כמובן בפשטות שתקון כח הדבור נעשה כאשר "שכינה מדברת מתוך גרונו"[[12]](#endnote-12), ואז כל מה שמוציא האדם ממוצאות פיו נכנס בגדר "דברי אלקים חיים".

### ג. שבעת הרועים

עד עתה התבוננו בשבעה הדורות מאברהם עד משה. אמנם, בדרך כלל שבע הדמויות היהודיות הקשורות זו בזו בתודעתנו הן שבעת הרועים, או שבעת האושפיזין אותם אנחנו מארחים בסוכות, והמקבילים לספירות מחסד עד מלכות: אברהם, יצחק, יעקב, משה, אהרן, יוסף ודוד.

|  |  |
| --- | --- |
| **חסד**  175  אברהם | **גבורה**  180  יצחק |
| **תפארת**  147  יעקב | |
| **נצח**  120  משה | **הוד**  123  אהרן |
| **יסוד**  110  יוסף | |
|  |  |
| **מלכות**  70  דוד | |

סכום שנות חייהם של שבעת הרועים: 175, 180, 147, 120, 123, 110, 70 עולה 925 = 22🞔 = כה ∙ זה כה. מיד נעבור להתבונן בסגולותיו המיוחדות של המספר 925.

כתב בעל הרוקח שאברהם משה ודוד – הראש־תוך־סוף של שבעת הרועים – הם סוד המלה אמת: אברהם אמר על עצמו "ואנכי עפר ואפר"[[13]](#endnote-13); משה העיד על עצמו "ונחנו מה"[[14]](#endnote-14); ואילו דוד המלך פלל לפי ה': "ואנכי תולעת ולא איש"[[15]](#endnote-15). ראשי תבות אפר מה תולעת, אמת. והנה פלא, אברהם חסד, משה נצח, דוד מלכות עולה 1323 = 3 ∙ אמת.

אמת הוא סוד שמו המיוחד של הקב"ה "אהיה אשר אהיה"[[16]](#endnote-16) שכן, אמת = אהיה ∙ אהיה. משמעותו של השם הזה, כמבואר ברש"י על אתר, שכשם שהייתי עמם בגלות זה [שנגאלו על ידי משה רבינו, הוא גואל ראשון] כך אהיה עמם בשאר גלויות עד הגאולה האמיתית והשלמה [על ידי דוד ומשיח בן דוד – גואל אחרון].

והנה, סכום שנות חייהם של אברהם (175) משה (120) ודוד (70) עולה 365, שנות חייו של חנוך, בו נדון בהמשך בהרחבה. 365 הנו גם מספר ההשראה ה־14.

נעשה משלשת המספרים הנ"ל סדרה:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 25 |  | 70 |  | 120 |  | 175 |  | 235 |  | 300 |
|  | 45 |  | 50 |  | 55 |  | 60 |  | 65 |  |
|  |  | 5 |  | 5 |  | 5 |  | 5 |  |  |

בסיס הסדרה 5; המספר החיובי הראשון הוא 25 = 52; סכום חמש המספרים החיוביים הראשונים הוא 625 = 252 = 54 = אדם במילוי, אלף דלת מם. והנה, אם נוסיף את האבר הבא (300), יעלה כל הסכום ל־925, סך שנות חייהם של כל שבעת הרועים. נמצא ששנות חייהם של אברהם משה ודוד – בחינת ה"אמת" שבשבעת הרועים – רומזים לשנות חייהם של כל שבעת הרועים!

### ד. מספרי חשמל

חזרנו אם כן למספר 925, סכום שנות חייהם של שבעת הרועים. והנה, 925 הוא גם מספר צורני שטרם ראינו – מספר חשמל. במתמטיקה כללית נהוג לכנות מספרים אלה מספרים מחומשים (pentagonal numbers), על שם האפשרות לצייר אותם על בסיס מחומשים.

צורתם הגיאומטרית של מספרי החשמל בתורה היא של משולש מעל מרובע, כאשר בסיס המשולש משותף לצלע המרובע. נמצא שהמשולש הוא של n הקטן ב־1 מצלע המרובע, והנוסחה המתארת את מספר החשמל של n היא:

(1 – n) △ ⊥ 2n = 🞎**△**n

נרשום את מספרי החשמל הראשונים:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| n | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| 🞎**△**n | 1 | 5 | 12 | 22 | 35 | 51 | 70 | 92 | 117 | 145 | 176 | 210 | 247 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 |
| 287 | 330 | 376 | 425 | 477 | 532 | 590 | 651 | 715 | 782 | 852 | 925 | 1001 | 1080 |

ונצייר גם את חמשת הראשונים לשם ההמחשה,



35 22 12 5 1

רואים אנו אפוא ש־925 הוא מספר החשמל ה־25, או בניסוח מתמטי: 925 = 25🞎**△**.

נתבונן כעת בסכום של מספרי חשמל עוקבים. נעשה זאת שוב בעזרת טבלה, כדי לנסות להתחקות אחר השיטה:

|  |  |
| --- | --- |
| 1 | 1 |
| 6 | 5 ⊥ 1 |
| 18 | 12 ⊥ 5 ⊥ 1 |
| 40 | 22 ⊥ 12 ⊥ 5 ⊥ 1 |
| 75 | 35 ⊥ 22 ⊥ 12 ⊥ 5 ⊥ 1 |
| 126 | 51 ⊥ 35 ⊥ 22 ⊥ 12 ⊥ 5 ⊥ 1 |

ניתן לראות שהסכומים הם כפולות של המספרים המשולשים לפי הסדר. ובפרטות:

△n ∙ n = 🞎**△**k

לפי הנוסחה, הרי שסכום כל מספרי החשמל עד 925 שווה 25△ ∙ 25 = 8125 = 13 ∙ 252, או 13 ∙ 54. כזכור, 925, מספר החשמל ה־25, הוא סכום שנות חייהם של שבעת הרועים. והנה, סכום מספרי חשמל עד 925 עולה אחד פעמים אדם במילוי אלף דלת מם (= 625 = 54).

### ה. הצירוף המתמטי

נמשיך להתבונן במספר 925, שהוא סכום שנות חייהם של שבעת הרועים. הנה, כמו בלשון, כך בחשבון יש סוד הצירוף[[17]](#endnote-17). לדוגמא, את הספרות של המספר 925 אפשר לסדר ב-6 צירופים שונים. בלשון, השרש מורכב משלש אותיות, ומקובל שכל ששת השרשים שהם צירופים של אותן אותיות קשורים מבחינת המשמעות. כמו בלשון כך הדבר גם בחשבון. מספרים שהם צירופים זה של זה, קשורים אף הם. לפעמים כדי למצוא את הקשר צריך לתרגם את המספר למילים.

נתבונן בשלשה צירופים נוספים של 925 מבחינה מתמטית ונראה מה קושר אותם זה לזה:

* 952 = 7 ∙ קול, הרומז לשבעת הקולות שבהן ניתנה התורה[[18]](#endnote-18). כידוע, שרועה היינו מפרנס, הן את האמונה והן את התורה באופן פנימי, ועל זה נאמר: "הנה אנכי בא אליך בעב הענן... וגם בך יאמינו לעולם"[[19]](#endnote-19).
* 529 = תענוג (החיים – שנות חייהם של הרועים) = 232.
* 259 = 7 ∙ הבל, הם שבעת ההבלים בהם נברא העולם, כמפורש בחז"ל על הפסוק: "הבל הבלים אמר קהלת הבל הבלים הכל הבל"[[20]](#endnote-20). [והנה, 529 ו־259 הם כפולות של 23 ו־37, המכלול החשבוני אותו כבר הזכרנו.]

והנה, גם הצירוף הגדול ביותר של 2, 5, ו־9 (952) וגם הצירוף הקטן ביותר (259) הם כפולות של 7. סכומם עולה 1211 = 7 ∙ 173 = 7 ∙ גל עיני = 7 ∙ אנכי י־הוה אלהיך!

### ו. חיי שרה

נשלים כעת את המוחין של הפרצוף של שנות החיים. ברור ששרה (שהיא כאמור היהודי הראשון שמסופר על שנות חייו, וכן על הסתלקותו) מכוונת כנגד ספירת הבינה בחינת אמא[[21]](#endnote-21) ממנה נולדים כל המדות (שבעת הדורות מאברהם עד משה).

והנה, אם נוסיף את שנות חייה של שרה (127) לשנות החיים של השאר (1029) יעלה הסכום 1156 = 342. אמנם, 34 = ויחי וממילא 1156 = ויחי ∙ ויחי. כאמור, מלבד פרשת חיי שרה, פרשת ויחי היא הפרשה היחידה ש"חיים" בשמה. והנה חיים = ויחי ויחי, השלמה מופלאה. ועוד פלא: פרשת ויחי קרויה על שם טוב השנים הטובות שחי יעקב במצרים. והנה, 1156 = חיים ∙ טוב, ובסוד הכתוב: "ראה נתתי גו' את החיים ואת הטוב... ובחרת בחיים"[[22]](#endnote-22).

והנה, טוב השנים הטובות של יעקב במצרים רמוזות בשם הפרשה "ויחי" שהיא גם המילה הראשונה בה, שכן ויחי = טוב טוב. על אותו משקל יש לראות את המילה הראשונה בפרשתנו, ויהיו = 37, שגם היא רומזת ל־37 השנים האחרונות של חיי שרה, שנותיה הטובות, שבהן זכתה לעדנה ולהולדת יצחק (שהיה בן 37 במותה). באופן דומה, בפרשת ויחי מסופר על 17 השנים האחרונות, הטובות, של יעקב שעשה עם בנו יוסף במצרים (שנעלם ממנו בהיותו בן 17, נמצא שליעקב היו שתי תקופות של 17־17 שנים שחי יחד עם יוסף ובסך הכל 34 = ויחי שנים).

על פי חז"ל[[23]](#endnote-23), בשעת הסתלקותה של שרה היה אברהם עסוק בנסיון העקידה, ויש לומר שהסתלקות אשתו היא שנסכה בו כח, על דרך הסתלקותו של צדיק (וכל שכן של אשה) שמעלה מ"ן, וממילא היתה זו השעה של הקירבה והחיבור הגדולים ביותר בין אברהם ושרה. והנה, בשעת הסתלקותה של שרה, היה אברהם בן 137, וזהו ה־137 ה"נסתר" הראשון. וכן, יש להתבונן בכך שעבור אברהם היה נסיון העקידה מעין "הסתלקות" גם כן, בהיות שכמבואר במקום אחר, יותר קשה להורה למסור את נפש בנו מאשר את נפשו שלו. על יצחק אמרו חז"ל[[24]](#endnote-24) שפרחה נשמתו בזמן העקידה, ולדברי הזהר[[25]](#endnote-25) אף הספיק אברהם לשחטו כפשוטו והיה זקוק לרפואה משך שלש שנים[[26]](#endnote-26).

127 על פי קבלה מתחלק: 100 כנגד הכתר, 20 כנגד חכמה ובינה, ו־7 כנגד המדות. אם כך, יש לומר ש־137 מתחלק באופן עוד יותר מובהק לפי הספירות שכן: ה־30 יהיה כנגד חכמה בינה ודעת! ועל דרך זה אפשר לומר שב־147 ניכר שהדעת עצמו מתחלק לשנים (לשני מוחין פרטיים), ה חסדים (עטרא דחסדים) ו־ה גבורות (עטרא דגבורות).

למעלה אמרנו שהערך הממוצע של גילאי שבעת הדורות מאברהם עד משה הוא 147 (שנות חייו של יעקב). כיון ששרה מכוונת כנגד ספירת הבינה, והיא המולידה את המדות, הרי שהיא למעשה שקולה כנגד כולן. והנה, הערך הממוצע של 127, שנות חיי שרה, ו־147, הממוצע של שנות החיים של שבעת הצדיקים שכנגד המדות, הוא 137, וזה ה־137 החמישי בפרצוף.

כעת יכולים אנו לזהות שהמקור בקדושה ל־137 שנות חייו של ישמעאל (שמצד התהו והקליפה) הוא ב־137 השנים של אברהם בזמן הסתלקותה של שרה. מכאן יש ללמוד כלל, שלמרות שהתהו קודם לתקון, הרי שבעומק התהו הוא קדושה שנשברה, ולכן הוא זקוק לתקון. וכך גם בנדון לפנינו: 137 השנים של אברהם והממוצע של שנות חיי שרה עם חיי שושלת אברהם שכאן נשברו במיתת שרה ונפלו אל ישמעאל. אחר כך הם תוקנו על ידי לוי ועמרם, תקון אחר תקון כאמור.

את נתינת 137 השנים לישמעאל אפשר למצוא אצל אברהם כשאמר: "לו ישמעאל יחיה לפניך"[[27]](#endnote-27). אמנם, אברהם אמר זאת לפני העקידה. אבל בעקידה עבר אברהם ל"ממד" חדש בעבודת ה' ומזה לא היה יכול ישמעאל לקבל. שינוי זה אצל אברהם נרמז בכך שצוה על ישמעאל להשאר מאחור: "שבו לכם [ישמעאל ואליעזר] פה עם החמור ואני והנער [יצחק] נלכה עד כה..."[[28]](#endnote-28).

והנה, את חמש התופעות של 137 שנים יש להקביל לחלקי הנשמה נר"ן ח"י של שרה אמנו. ה־137 של אברהם כנגד החיה ואילו ה־137 של הממוצע של שרה עם שבעת הדורות כנגד היחידה, שזו בחינתה העצמית ממנה יוצאים שלש ה־137 שבנר"ן. כעת אפשר גם להבין ש־137 הוא שנות חייה המפורשות של שרה בתוספת 10 הרומזים בחסידות לכך שעבדה את ה' עם כל 10 כוחות נפשה, כנרמז פעמים רבות בענין שליח בתוספת 10 כוחות הנפש עולה משיח.

### ז. "ויתהלך חנוך את האלקים"

נתבונן כעת בהשלמת הפרצוף כולו, שכן עדיין חסרים בו מספרים כנגד ספירות חכמה וכתר. על פי סברא יש לומר שחנוך הוא בן זוגה של שרה בפרצוף זה (ואילו אברהם כאן הוא בנה, שהרי נצטווה "שמע בקלה", כנ"ל). עד עכשיו עסקנו בעיקר בהסתלקותה של שרה. והנה, הסתלקותו של חנוך לפניה היתה בדרך עוד יותר פלאית: "ויתהלך חנוך את האלקים ואיננו כי לקח אתו אלקים"[[29]](#endnote-29); פליאה לפליאת התורה מוסיפים המדרשים והקבלה המסבירים שחנוך לא מת כלל אלא הפך למלאך. כמו משה רבינו שהיה הדור השביעי לאברהם וליהדות, היה חנוך הדור השביעי לאדם הראשון ולאנושות בכלל. פרט זה נרמז גם בערך שמו חנוך = 84 = 7△ (כלומר, המספר ההטרהדרלי ה־3, סכום המשולשים מ־1 עד 3).

חנוך חי 365 שנה[[30]](#endnote-30). מספר זה הוא גם מספר הימים בשנה, ומספר מצות הלא־תעשה בתורה, אשר מבואר בחסידות שהן כנגד החכמה (בעוד ה־248 מצות עשה כנגד הבינה[[31]](#endnote-31)).

מה שחז"ל מפרשים[[32]](#endnote-32) שה' לקח את חנוך לפני שיחטא מקביל לכך שאבא (חכמה) מקנן באצילות, מקום בו אין חטא – "לא יגורך רע"[[33]](#endnote-33). כמו כן, חנוך נחשב בחסידות לרבו הרוחני של משה רבינו[[34]](#endnote-34), בבחינת "אבא יסד ברתא" – שהרי משה כאן כנגד ספירת המלכות, הברתא.

והנה, סכום שנות חיי חנוך (365) עם סך השנים של שרה ושבע הדורות (1156) עולה 1521 = 392, מספר מרובע המורה על השלמה והתכללות.

1521 הוא גם סכום כל המילויים האפשריים של שם הוי' ב"ה (מהקטן: יוד הא וו הא = 44, עד הגדול: יוד הי ויו הי = 72, סך הכל 27 מילויים שונים). חלק המקור, כלומר אותיות שם הוי' שב־27 המילויים, עולה, 27 ∙ י־הוה = שבת וממילא חלק המילוי, שאר האותיות לבד מאותיות הוי' שבכל מילוי, עולה 819 או אחדות פשוטה שהוא סכום המספרים המרובעים מ־12 עד 132 (13 = אחד!), כלומר הפירמידה של 13.

### ח. יומו של הקב"ה אלף שנים

לבסוף, בכתר מתבקש לשים את שנות חייו של אדם הראשון. לאחר שחטא ונקנסה עליו ועל צאצאיו מיתה, היה ראוי שיחיה אדם הראשון אלף שנה, כיומו של הקדוש ברוך הוא[[35]](#endnote-35). אבל אדם ויתר על 70 שנות חיים ונתנם לצאצאו האהוב (הוא גלגולו) דוד המלך, מפני שחזה ברוח קדשו שדוד עתיד לולד כנפל ועל פי טבע לא יזכה לחיים כלל[[36]](#endnote-36). לפיכך, אדם הראשון נפטר בן 930[[37]](#endnote-37), אך כאן אנו מונים את שלמות חייו, היינו 1000 שנים, 930 שנות עצמו ו־70 שנות דוד, הכל בסוד "כתר עליון [אדם] איהו כתר מלכות [דוד]". נמצא שדוד, נשמת המלכות, אינו מופיע בפרצוף זה אלא כלול בשרשו באדם הראשון[[38]](#endnote-38).

כידוע, עלינו תמיד לחפש את הקשר הפנימי שבין הכתר והחכמה, שהרי שניהם רמוזים באותה אות משם הוי' ב"ה: החכמה באות יוד והכתר בקוצו של יוד. והנה, כמו שחנוך התסלק ולא מת מות אנושי רגיל, כך יש לומר עוד יותר אצל אדם הראשון שבפנימיות גם הוא רק הסתלק ולא מת ושב לחיות בדוד המלך. ועל דוד המלך אמרו חז"ל "דוד מלך ישראל חי וקים"[[39]](#endnote-39), וכלשון בת שבע "יחי אדני המלך דוד לעלם"[[40]](#endnote-40).

מבחינה מספרית, סכום שנות חייהם של אדם (1000) וחנוך (365) עולה 1365 = יה ∙ 91 = יה ∙ 13△. והנה, 13 = אחד, וכאמור שנות חייו של אדם כוללות את שנות חייו של דוד, וראשי תבות אדם חנוך דוד, אחד!

והנה, הפרצוף השלם של שנות חיים מפרשת "חיי שרה" יוצא לפיכך:

|  |  |
| --- | --- |
| **כתר**  1000  אדם | |
| **חכמה**  365  חנוך | **בינה**  127  שרה |
|  | |
| **חסד**  175  אברהם | **גבורה**  180  יצחק |
| **תפארת**  147  יעקב | |
| **נצח**  137  לוי | **הוד**  133  קהת |
| **יסוד**  137  עמרם | |
|  |  |
| **מלכות**  120  משה | |

והנה, עם שנות חייו של אדם, סך כל השנים בפרצוף: 2521 = 36🞔, שוב מספר השראה! והנה, 362 ⊥ 352 = 36🞔 וסכום השרשים 36 ⊥ 35 = 71 = וחי בהם!

והנה אם נוסיף[[41]](#endnote-41) ל־2521 גם את חיי יוסף (110), הוא היסוד האמיתי, בחינת "צדיק יסוד עולם", ואת חיי דוד (70)[[42]](#endnote-42), הוא המלכות האמיתית, נקבל בסך הכל 2701, ערכו של הפסוק הראשון בתורה: "בראשית ברא **א־להים** את השמים ואת הארץ", וכן המשולש של חכמה, 2701 = 73△ = 73 ∙ 37 = 3✡ ∙ 2✡ , כמבואר כבר בפרשת לך לך.

### ט. מספרי השראה ומספרי מגן דוד

והנה עוד ממצא יפה, סך כל השנים בפרצוף, 2521 = 20✡. יוצא ש־2521 הוא גם מספר השראה וגם מספר מגן דוד. נכליל את התופע ונשאל, מתי יכול מספר k להיות גם מספר השראה וגם מספר מגן דוד?[[43]](#endnote-43) כלומר מתי יתקיים המשפט:

k = ✡b = 🞔a

כדי לענות על שאלה זו נתבונן בצורה הגיאומטרית של מספרי ההשראה. ישנן שתי דרכים שונות לצייר מספר השראה (וראה דוגמא יפה לזה לקמן בפרשת וישב). נצייר את מספר ההשראה הרביעי תוך הדגשה שמספר השראה הוא סכום של 4 משולשים ונקודה אמצעית:



נצייר כעת את מספר המגן-דוד הרביעי, תוך הדגשת היותו מורכב ממשולשים:



מהציור קל לראות (כפי שכבר ראינו בפרשת לך לך) שמספר מגן דוד הנו סכום של 12 משולשים ונקודה באמצע.

והנה, כיוון שהיחס בין מספר השראה למספר מגן דוד הוא 1:3 (בלי הנקודה האמצעית המשותפת לשניהם), הרי שרק במקרים בהם ישנם מספרים משולשים, נקרא להם △m ו־△n, שהיחס ביניהם הוא 1:3 יתקבל מספר מגן דוד שהוא גם מספר השראה.

בתור דוגמא, ננתח את 2521 באופן זה:

2521 = 1 ⊥ 210 ∙ 12 = 1 ⊥ 20△12

2521 = 1 ⊥ 630 ∙ 4 = 1 ⊥ 35△4

והנה, ברור שהיחס 210:630 הוא יחס של 1:3.

לשם מציאת המשולשים המקיימים יחס זה, נשתמש בשיטה הבאה: נסתכל בסדרת המספרים המשולשים ונרשום כל שני מספרים משולשים המקיימים יחס זה של 1:3.

הזוג הראשון הוא (0 , 0) שכן: 0△3 = 0△, והמספר שהוא גם השראה וגם מגן דוד הוא: 1 = 1 ⊥ 0△4 = 1 ⊥ 0△12. אמנם, נשים לב שבגלל ההבדל בין חישוב מספר המגן דוד לחישוב מספר ההשראה, הרי שבפועל 1 הוא מספר ההשראה של 1, אבל הוא מספר המגן דוד של 0. כלומר: 1 = 0✡ = 1🞔.

הזוג השני הוא (1 , 2), שכן: 1△3 = 2△, והמספר שהוא גם מספר השראה וגם מספר מגן דוד הוא 13 שכן, 13 = 1 ⊥ 2△4 = 1 1△12. ושוב, בגלל ההבדל בין חישוב שני המספרים יוצא: 13 = 1✡ = 3🞔.

הזוג השלישי הוא (5 , 9), שכן: 5△3 = 9△, והמספר הוא: 181. כנ"ל, 181 = 5✡ = 10🞔.

הזוג הרביעי הוא (20 , 35), שכן: 20△3 = 35△, והמספר הוא: 2521. וגם כאן: 13 = 1✡ = 3🞔.

הזוג הבא הוא (76 , 132), והמספר: 35113.

הזוג הבא הוא (285 , 494), והמספר: 489061.

הזוג הבא הוא (1065 , 1845), והמספר: 6811741.

כיצד נוכל למצוא את המספר הבא. כדי להוכיח את התוצאה הבאה באופן ריגורוזי צריך לעשות שימוש ב־Pell’s theorem. אולם, בצורה יותר פשוטה ומהירה אפשר לראות שהיחס בין המספרים עצמם פשוט למדי. נרשום אותם בטבלה:

|  |  |  |
| --- | --- | --- |
| )1 ⊥ 🞔(n = ✡m = k | n | m |
| 1 | 0 | 0 |
| 13 | 2 | 1 |
| 181 | 9 | 5 |
| 2521 | 35 | 20 |
| 35113 | 132 | 76 |
| 489061 | 494 | 285 |
| 6811741 | 1845 | 1065 |

קל לראות שהיחס בין המספרים שהם גם מספרי מגן דוד וגם מספרי השראה הוא שהמספר הבא הוא 14 פעמים המספר הקודם פחות המספר שלפני הקודם, או בניסוח מתימטי,

ki = 14ki-1 – ki-2

והנה, המקדם 14 = דוד, סוד המגן דוד!

אם נתבונן ביחס שבין שרשי המשולשים שבטורים m ו־n נמצא שהוא:

mi⊥1 = 4m – mi-1 ⊥ 1

וכן

ni⊥1 = 4n – ni-1 ⊥ 1

המקדם במקרה זה הוא 4 = ד האות הראשונה של דוד.

והנה, מצאנו ש־6811741 הוא המספר השביעי שהנו גם מספר מגן דוד וגם מספר השראה. אם נסכם את סכום כל שרשי המשולשים (המספרים שבטורים m ו־n) נמצא שהוא 632. 63 = סג, מילוי שם הוי' ב"ה המקביל לעולם התהו בקבלה. כמבואר פעמים רבות, מספרים מרובעים מבטאים שלמות בהיותם הביטוי המתימטי לסוד ההתכללות בקבלה, התכונה המייחדת את עולם התקון לעומת עולם התהו שקדם לו. משמע, שהריבוע של 63 הוא סוד עולם התקון, בבחינת "כל השביעין חביבין".

### י. חיי החיים

נתבונן כעת בקו האמצעי של פרצוף שנות החיים. סכום כל המספרים בקו האמצעי: 1000 ⊥ 147 ⊥ 137 ⊥ 120 = 1404 = 2 ∙ שבת = 54 ∙ י־הוה רמז לכך "שלולי היו ישראל שומרים שתי שבתות כהלכתן היו מיד נגאלים"[[44]](#endnote-44).

סכום שנות החיים שכנגד הראש־תוך־סוף (כתר תפארת ומלכות) של הקו האמצעי 120 ⊥ 147 ⊥ 1000 עולה 1267 = 181 ∙ 7. והנה, ראינו למעלה ש־181 שייך לסדרת המספרים שהם גם מספר מגן דוד וגם מספר השראה: 181 = 5✡ = 10🞔.

והנה, אם נוסיף לערכי השנים של הראש־תוך־סוף 1267 את השמות המקבילים אדם יעקב משה (כולם איש אחד, בסוד "שופריה דיעקב כעין שופריה דאדם הראשון"[[45]](#endnote-45), ו"משה מלגו יעקב מלבר"[[46]](#endnote-46)) יעלה הכל 1839 או 3 פעמים תריג או 3 ∙ משה רבינו. ועוד, 1839 = "גל עיני ואביטה נפלאות מתורתך"[[47]](#endnote-47) וכן תשובה תורה תפלה.

ועוד נקודה ביחס לראש־תוך־סוף של הקו האמצעי: סכום מספרי הדורות של אדם (1), יעקב (22), משה (26) עולה 49 = 72, מספר מרובע המעיד על שלמות והתכללות.

נעבור לקו ימין. סכום כל שנות החיים בקו הימין, 365 ⊥ 175 ⊥ 137 עולה 677 = אור מים רקיע. כאמור, עד סוף פרשתנו יש בתורה 677 פסוקים.

שנות חיי שרה (127) עם שנות יצחק בנה (180) עולה 307 = רבקה!

והנה, קהת, המשך הקו השמאלי היוצא משרה (בסוד, "בינה עד הוד אתפשטת"), שווה שרה. שנות חייהם ביחד, 127 ⊥ 133 עולה 260 = 10 פעמים י־הוה.

כעת, נרשום אצל כל איש מהפרצוף את מספר הדור שלו מאדם הראשון. שרה למעשה שייכת לדור אחד אחרי אברהם, שכן היא בתו של אחיו הרן. אברהם הדור ה־20 ואילו שרה הדור ה־21, וממילא, מבחינה זאת שרה ויצחק בני אותו דור. והרמז בזה "אני בינה [שרה] לי גבורה [יצחק]"[[48]](#endnote-48). כיון שאברהם הוא הדור ה־20, הרי שמשה הוא הדור ה־26 וסכום שבעת הדורות מאברהם עד משה עולה 161 = קסא = אלף הי יוד הי, מילוי יודין של שם אהיה (= 21, דורם של שרה ויצחק) שהוא המרכיב העיקרי של ערך שמו של משה, כמבואר בכתבי האר"י שמשה = קסא קפד.

והנה, אם נוסיף גם את הדור של שרה (21) לסכום שבעת הדורות מאברהם עד משה (161) יעלה הכל 182 = יעקב = 7 ∙ י־הוה, מה שרומז לקשר שהסברנו למעלה בין שרה ליעקב.

עם דורו של חנוך, 7, ועם דורו של אדם הראשון, 1 יעלה סכום כל הדורות 190 = צלע = 19△. אמנם, כפי שכבר ראינו בפרשת בראשית חוה = 19 וההסבר בזה, שכל הדורות ביחד יוצאים מתוך חוה היא הצלע של אדם הראשון, "אם כל חי".

והנה, צלע אשה עולה מלכות = 31△ (רק ראשי התבות של צלע אשה עולה 91 = 13△) = אברהם אברהם. ועוד, צלע במספר קדמי אבגדהוזחטיכלמנסעפצ אבגדהוזחטיכל אבדהוזחטיכלמנסע עולה 925 = 25🞎**△** (מספר החשמל ה־25 שראינו למעלה) = יששכר זבלון = 22🞔. צלע במילוי, צדיק למד עין עולה זאת – "לזאת יקרא אשה".

יש לומר ש"חיי שרה" (= אם פעמים 13, כאשר שני המכפילים אם ו־13 שניהם מספרי השראה) רומז לקשר בין חוה (אם כל חי, חיה) לשרה, כמבואר בכתבי האר"י ששרה היא עיקר הגלגול והתקון של חוה[[49]](#endnote-49).

כמו כן, יש לומר שחוה חיתה 1000 שנים ממש שהרי שלא כמו אדם בעלה, היא לא היתה צריכה לוותר לדוד על 70 שנים. נמצא ששנות חיי חוה עם שנות חיי שרה עולים 1127 = 49 (חולה)[[50]](#endnote-50) ∙ חיה = והיה י־הוה למלך על כל הארץ ביום ההוא יהיה י־הוה אחד ושמו אחד[[51]](#endnote-51)!

סכום השנים שבפרצוף כולו (2521) בלי חיי משה (120) עולה 2401 = 492 = 74. והנה, 120 בפני עצמו הוא מספר בעל סגולות רבות, שכן:

* הוא מספר עצרת: 120 = !5 = 5 ∙ 4 ∙ 3 ∙ 2 ∙ 1.
* הוא מספר משולש: 120 = 15△.
* הוא מספר טטרהדרלי: 120 = 8△.

### יא. מספרים משוכללים ומספרים ידידותיים

והנה, אברהם אברהם = צלע אשה = מלכות = 496 הוא המספר המשוכלל הרביעי.

מספרים משוכללים, הנקראים גם perfect numbers, הנם מספרים שסכום המחלקים (proper divisors) החיוביים שלהם שווה למספר עצמו (היינו, המחלקים לבד מהמספר עצמו). לדוגמא, המספר המשוכלל השני הוא 6. המחלקים של 6 הם: 1, 2, 3, והסכום שלהם שווה אמנם 6. המספר המשוכלל השלישי הוא 28. המחלקים של 28 הם: 1, 2, 4, 7, 14 והנה הסכום שלהם 28, וכו'. 496, כאמור, הוא המספר המשוכלל הרביעי.

התופעה של מספרים משוכללים כבר היתה ידועה לפיתגוראים ואף הוזכרה בספר היסוד של הגיאומטריה היונית, היסודות של אוקלידוס[[52]](#endnote-52). שם כותב אוקלידוס, וזה אחד הדברים המשמעותיים ביותר בכל הידע היוני הקדום, שמספר משוכלל הינו משולש של מספר n כך ש־n שווה 1 – k2 (או במילים: חזקה של 2, פחות 1), ובתנאי ש־n הוא מספר ראשוני.

כך אפשר לראות לגבי המספרים המשוכללים שהבאנו:

* (1 – 21)△= 1
* (1 – 22)△= 6
* (1 – 23)△= 28
* (1 – 25)△= 496

והנה, בחשבון ידוע גם על קבוצה של זוגות מספרים שיש להם תכונה דומה לזו של מספרים משוכללים והם מכונים "מספרים ידידותיים" (amicable numbers). התכונה המיוחדת בכל זוג של מספרים ידידותיים היא שסך המחלקים של כל מספר, שווה לבן זוגו.

בעולם העתיק הכירו רק זוג אחד של מספרים ידידותיים: 220 ו־284. המחלקים של 220 הם 1, 2, 4, 5, 10, 11, 20, 22, 44, 55, 110 והסכום שלהם הוא 284. כמו כן המחלקים של 284 הם: 1, 2, 4, 71, 142 והסכום שלהם הוא 220.

והנה, 220 ⊥ 284 = 504 = לוית חן, רמז נאה להיותם נלוים זה על זה בידידות.

והנה, לעומת תכונת התלות ההדדית של המספרים הידודתיים הנלוים זה על זה, הרי שערכו של המספר המשוכלל 496 שווה לויתן, עליו אומרים חז"ל שהקב"ה הרג את הנקבה וצינן את זכר, על מנת שיתקיים לבד. בדומה גם המספר המשוכלל מעיד בחזרה על עצמו, בלא צורך ב"חבר".

והנה, לויתן לוית חן עולה בדיוק 1000, היינו שסכום המספר המשוכלל היחיד בין 100 ל־1000 ושני המספרים הידידותיים היחידים בין 100 ל־1000 עולה בדיוק 1000! והוא רמז ל־1000 האורות אותם מקבל משה רבינו בכל שבת מחדש כפי שקיבל לראשונה בהר סיני, והם אלף האורות של משיח צדקנו, כנ"ל.

1. . בראשית כג, א. [↑](#endnote-ref-1)
2. . שם שם, ב. [↑](#endnote-ref-2)
3. . הסכום של 41 ו-193 עולה 234 = 13 ∙ חי, רמז לכך שהצדיקים (גם) במותם נקראים חיים. והנה, בפסוק חוזר הביטוי "חיי שרה" פעמיים. אם נחבר את כל המכפילים הראשוניים ביחד נקבל: 13 ⊥ 41 ⊥ 13 ⊥ 41 ⊥ 7 ⊥ 193 = 308 = 7 ∙ 44. והנה, 44 הוא האחוריים של שם אהיה: א אה אהי אהיה עולה 44 (בכתבי האריז"ל, סוד חיים רמוז בצירוף השמות אהיה י־הוה אהיה). [↑](#endnote-ref-3)
4. . פרשתנו כה, יז. [↑](#endnote-ref-4)
5. . עמרם בין הארבעה שלא מתו אלא בעטיו של נחש (שבת נה, ב), כלומר שלא חטא מעולם. וכך גם נקרא במפורש במכילתא (הוספות לפרשת וארא). [↑](#endnote-ref-5)
6. . וראה בהרחבה בספרנו וממנה יושע במאמר "קליפה קדמה לפרי". [↑](#endnote-ref-6)
7. . בראשית מט, ז. [↑](#endnote-ref-7)
8. . כידוע שיחסית לנגלה דאורייתא, תורת הקבלה (בקלה) היא נקבית, ומגלה את הפן הנקבי של הנגלה דאורייתא. [↑](#endnote-ref-8)
9. . בראשית כא, יב. [↑](#endnote-ref-9)
10. . תנחומא שמות א. [↑](#endnote-ref-10)
11. . דברים ח, ג. [↑](#endnote-ref-11)
12. . על פי זהר ח"ג רלב, א ("שכינתא מדבר על פומוי"). [↑](#endnote-ref-12)
13. . בראשית חי, כז. [↑](#endnote-ref-13)
14. . שמות טז, ז; שם שם, ח. [↑](#endnote-ref-14)
15. . תהלים כב, ז. [↑](#endnote-ref-15)
16. . שמות ג, יד. [↑](#endnote-ref-16)
17. . ראה סוד ה' ליראיו ע' קב והלאה. נציין שכמו ששאלנו את המונח מכלול מהלשון לחשבון, כך אנו שואלים את המונח צרוף לחשבון. ראינו בפרשת נח (הערה יט) שהשאלת המכלול לחשבון היא בסוד יחוד זו"ן. בדומה, השאלת הצרוף לחשבון היא בסוד "אבא יסד ברתא". [↑](#endnote-ref-17)
18. . תהלים פרק כט. ברכות כט, א (עיין תוספות הרא"ש שם). [↑](#endnote-ref-18)
19. . שמות יט, ט. [↑](#endnote-ref-19)
20. . קהלת א, ב. [↑](#endnote-ref-20)
21. . ובעיקר אמורים הדברים גבי אברהם, בחינת החסד, המדה הראשונה הנולדת מאימא. יוצא שדברי המדרש "לא זז מחבבה [את שרה] עד שקראה אמי" (שמות רבה נב, ה) מכוונים גם לאברהם אבינו, אליו אמר הקב"ה :"כל אשר תאמר אליך שרה שמע בקלה" (בראשית כא, יב). [↑](#endnote-ref-21)
22. . דברים ל, טו-יט. [↑](#endnote-ref-22)
23. . רש"י לבראשית כה, כ. ראה בראשית רבה נח, ה. [↑](#endnote-ref-23)
24. . פרקי דרבי אליעזר פרק ל. [↑](#endnote-ref-24)
25. . ראה מגיד מישרים ריש פרשת תולדות. [↑](#endnote-ref-25)
26. . רש"י (לבראשית יז, יט) מביא רמז נאה למשפחתו של יצחק בשמו: **י** כנגד עשרה הנסיונות שנתנסה אברהם, והעקידה הנסיון העשירי; **צ**, שנות חייה של שרה בלידתו; **ח**, שנימול לשמונה ימים; **ק**, שנות חייו של אברהם בלידתו. [↑](#endnote-ref-26)
27. . בראשית יז, חי. [↑](#endnote-ref-27)
28. . בראשית כב, ה. [↑](#endnote-ref-28)
29. . בראשית ה, כד. [↑](#endnote-ref-29)
30. . שם שם, כג. [↑](#endnote-ref-30)
31. . ראה תניא פרק כו. [↑](#endnote-ref-31)
32. . בראשית רבה כה, א. [↑](#endnote-ref-32)
33. . תהלים ה, ה. [↑](#endnote-ref-33)
34. . ראה תורה אור וארא ד"ה מי שם פה לאדם. [↑](#endnote-ref-34)
35. . בראשית רבה יט, ח. [↑](#endnote-ref-35)
36. . פרקי דרבי אליעזר פרק יט. [↑](#endnote-ref-36)
37. . בראשית ה, ה. [↑](#endnote-ref-37)
38. . וכך למעשה גם משיח נכלל כאן, בסוד אדם ראשי תבות אדם דוד משיח, סוד 1000 האורות שניתנו למשה במתן תורה. [↑](#endnote-ref-38)
39. . ראש השנה כה, א. [↑](#endnote-ref-39)
40. . מלכים א א, לא. [↑](#endnote-ref-40)
41. . אנו מוסיפים כאן את מי שחסר מבין שבעת הרועים. אמנם, לא נוסיף את שנות חייו של אהרן, שכן יש ואהרן כלול במשה, בסוד "שבת אחים גם יחד" היינו משה ואהרן שכנגד נצח והוד – תרין פלגי גופא. כמו כן, מצינו שלאחר מות אהרן חזרו ענני הכבוד בזכות משה. [↑](#endnote-ref-41)
42. . הנה, לכאורה הוספנו כבר את שנות חייו של דוד כאשר כתבנו ששנות חייו של אדם 1000 שנים, הכוללים את 70 השנים שנידב לדוד. אמנם, הכוונה כאן היא ל-70 שנות חייו הפנימיים שכמבואר (זהר ח"א קסח, א) קיבל מאברהם יעקב ויוסף. [↑](#endnote-ref-42)
43. . שאלה זו, בדומה לשאלה דומה כמו מתי יכול מספר משולש להיות גם מספר מרובע, הנה נושא שלם בלימוד החשבון על פי התורה. מבחינה מתמטית הוא מצריך ידע מתקדם בתחום של פונקציות רקורסיביות (recursive functions). מה שנעשה בפרק זה אינו ריגורוזי מבחינה מתמטית, אך מדגים היטב את שיטת העבודה עם מספרים צורניים. [↑](#endnote-ref-43)
44. . שבת קיח, ב. [↑](#endnote-ref-44)
45. . בבא מציעא פד, א. [↑](#endnote-ref-45)
46. . תקוני זהר תקון יג (כט, א). [↑](#endnote-ref-46)
47. . תהלים קיט, חי. [↑](#endnote-ref-47)
48. . משלי ח, יד. [↑](#endnote-ref-48)
49. . מגלה עמוקות פרשת שלח לך ד"ה "ג' מצות נצטוו הנשים". [↑](#endnote-ref-49)
50. . ראה בהרחבה בעיוננו לפרשת בראשית. [↑](#endnote-ref-50)
51. . זכריה יד, ט. [↑](#endnote-ref-51)
52. . Book IX, proposition 36 [↑](#endnote-ref-52)