# קדוש קדוש קדוש ישראל

בַּיּוֹם הַהוּא כָּרַת ה' אֶת אַבְרָם בְּרִית לֵאמֹר לְזַרְעֲךָ נָתַתִּי אֶת הָאָרֶץ הַזֹּאת מִנְּהַר מִצְרַיִם עַד הַנָּהָר הַגָּדֹל נְהַר פְּרָת. אֶת הַקֵּינִי וְאֶת הַקְּנִזִּי וְאֵת הַקַּדְמֹנִי. וְאֶת הַחִתִּי וְאֶת הַפְּרִזִּי וְאֶת הָרְפָאִים. וְאֶת הָאֱמֹרִי וְאֶת הַכְּנַעֲנִי וְאֶת הַגִּרְגָּשִׁי וְאֶת הַיְבוּסִי.

### א. הקיני הקנזי והקדמני

בפרשת לך לך מבטיח הקב"ה את ארץ ישראל לאברהם בארבע הזדמנויות שונות. הראשונה ביניהם (מבחינה כרונולוגית, לשיטת רש"י, פשוטו של מקרא) היא בברית בין הבתרים, אחד האירועים המעצבים במיוחד את אופיו של הקשר בין הקב"ה ועם ישראל. בברית בין הבתרים הבטיח ה' לאברהם גם את חבלי הארץ של שלשת העמים היושבים מעברו המזרחי של נהר הירדן, הקיני הקנזי והקדמני[[1]](#endnote-1).

התוספת של שלשה עמים אלה, הקיני הקנזי והקדמני, נדונה באריכות הן אצל חז"ל והן בקבלה ובחסידות[[2]](#endnote-2). למרות שהכוונה הנה כביכול לעמים שהיו מוכרים ומוגדרים היטב בזמן המקרא, בכל זאת התורה מכנה אותם בשמות מיוחדים. כך פירש רש"י:

עשר אומות יש כאן, ולא נתן להם אלא שבעה גוים והשלשה – אדום מואב ועמון, והם קיני קנזי קדמוני – עתידים להיות ירושה לעתיד שנאמר "אדום ומואב משלוח ידם ובני עמון משמעתם"[[3]](#endnote-3).

בחסידות מוסבר שאדום מואב ועמון מקבילים לספירות כתר חכמה ובינה של הנפש הבהמית[[4]](#endnote-4). כלומר, ששלש אומות אלה מייצגות את המוחין, התפיסות האינטלקטואליות (בחינת "חכמים המה להרע"[[5]](#endnote-5)) של אומות העולם, המייצגות את החכמה של הנפש הבהמית, של צד הטומאה שבעולם:

* קדמוני (אדום) רומז באופן ברור לכתר, שכן התואר קדמון הוא אחד מתארי הכתר, שבו שלשה אורות – אור קדמון, אור מצוחצח, אור צח (ג פעמים אור = כתרא).
* שני השמות קיני וקנזי רומזים ל"קנין", על דרך לשון הפסוק "קנה חכמה קנה בינה"[[6]](#endnote-6). ממילא שני עמים אלה כנגד חכמה ובינה. מבואר בקבלה וחסידות שקנז אותיות זקן, עליו אמרו חז"ל שהוא נוטריקון "זה קנה חכמה"[[7]](#endnote-7). משמע שהקנזי (מואב) כנגד החכמה. כמו כן השם הידוע של עם זה, מואב, משמעותו "מֵאַב" – כלומר "בא מאבא" – הפרצוף של ספירת החכמה.
* אמנם, קיני, כולו אומר "קן" – הן לשון קנין והן לשון קֵן (צפור). כמבואר בקבלה, היכל קן צפור הוא מקום משכנו של המשיח, והוא היכל הבינה[[8]](#endnote-8). בחסידות[[9]](#endnote-9) מבואר על פי תקוני הזהר ש"איזהו חסיד המתחסד עם קונו – עם קן דיליה" כאשר לשון קן כאן פירושו גם "מציאות" – היינו שהחסיד הוא מי שמרחם על ה"קן", על הבריאה (העולם שמקורו בספירת הבינה, המכונה "ראשית המציאות"[[10]](#endnote-10)) של הקב"ה ומבקש להביאה לגאולה – לגילוי המשיח שמקנן בה.

בעולם הזה זכינו לרשת את שבעת עמי כנען הדרים בעבר הירדן המערבי, ולהפוך את ארצם, ארץ כנען, לארץ ישראל. שבעה עמים אלה מכוונים כנגד מדותיה של הנפש הבהמית, מחסד ועד מלכות[[11]](#endnote-11). אולם, המוחין (ספירות כתר חכמה בינה) של הנפש הבהמית, שמהווים למעשה קליפה דקה הרבה יותר ממדות הלב, נירש־נתקן רק לעתיד לבוא.

והנה, את שלשת העמים, הקיני הקנזי והקדמני, יש להקביל לשלש שנות ערלה של הפרי, ואת ישראל הבאים לרשת אותם להעלאת פרי הארץ לאכילה בטהרה בירושלים בשנה הרביעית. יוצא ששלשת העמים הנ"ל רמוזים כבר בפסוק השני בתורה בתבות: "תהו ובהו וחשך"[[12]](#endnote-12), הם שרש ג הקליפות הטמאות ממנה יונקת הארץ בשלש השנים הראשונות לנטיעת העץ. בהקשר זה הקדמני תהו = כתר.

והנה, אם נוסיף קיני קנזי קדמני לתבות תהו ובהו וחשך יעלה הכל 1305 והוא ערך "דרך ארץ קדמה לתורה" וגם "אשה כי תזריע וילדה זכר"[[13]](#endnote-13) (= אשה, כאשר ערך ה־א אלף), הכל בסוד קדימת הקליפה לפרי[[14]](#endnote-14). הנה, קדימת דרך ארץ לתורה, היינו עממי כנען שכנגד ספירות המוחין (הקיני הקנזי והקדמני) לתורה, היינו ישראל רומזת לקדימת השכל של הנפש הבהמית (אשר מקדים טענתו) לשכל הנפש האלקית.

### ב. מספרי מגן־דוד

נתבונן כעת מבחינה חשבונית בפסוק המתאר את שלשה העמים הנ"ל.

ראשית נשים לב ששמות העמים כפי שמובאים בפסוק קיני קנזי קדמני עולה ישראל! רמז מובהק להיותם בעצם מרכיב עיקרי בשביל שלמות השם "ישראל".וכך, ישראל אותיות לי ראש, רמז למוחין דקדושה שכנגד שלשת העמים הנ"ל, הכתר החכמה והבינה של הטומאה.

בעיוננו לפרשת נח הצגנו את מספרי הברית הקשורים בברית שכרת ה' עם נח וצאצאיו. ברית בין הבתרים, עם היותה בין ארבע הבריתות מהן יוצאת סדרת מספרי הברית, הרי היא מיוחדת, שכן נכרתה עם אברהם אבינו, המאמין הראשון באחדות הפשוטה של הבורא. לפיכך, אין זה מפליא שהשם ישראל שייך לסדרה מיוחדת של מספרים הנקראים מספרי מגן־דוד.

הנוסחה של מספרי המגן־דוד היא:

1 ⊥ △n12 = ✡n

כפי שהסברנו במבוא לגימטריא בתחילת הספר, ישנה הבחנה בין הסימול ✡nובין הסימול ✡n. הראשון מורה על מספר המגן דוד של n, ואילו השני על מספר המגן דוד ה־n. הבחנה זו נוצרת משום שכאשר נציב 0 במקום n, נקבל: 1 = ✡n, וזוהי תוצאה בעלת משמעות. תופעה דומה ראינו ביחס למספרי הברית עצמם, שגם שם הצבת 0 = n נותנת תוצאה של 1. שם גם ראינו שה"ברית" היחידה המופיעה בברית בין הבתרים היא מספר הברית של 0! נרשום אם כן כעת את מספרי המגן־דוד הראשונים:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | 0 | n |
| 1261 | 1093 | 937 | 793 | 661 | 541 | 433 | 357 | 253 | 181 | 121 | 73 | 37 | 13 | 1 | ✡n |

יוצא שישראל הוא מספר המגן דוד ה־10, בסוד "העשירי יהיה קדש לה'"[[15]](#endnote-15), שכן 541 = 9✡. [ודוגמא נוספת לריהטא דמילתא: מספר המגן דוד ה־11 הוא 661 = 10✡, או אסתר, בסוד ה"חד ולא בחושבן"[[16]](#endnote-16) שכנגד ספירת הכתר.]

מספרי המגן דוד נקראים כך משום שכשמציירים מספרים אלה כמספר צורני מקבלים את צורת המגן דוד. נצייר את ארבע מספרי המגן דוד הראשונים (מ-1 עד 73):



73 37 13 1

מספרי הברית שראינו בפרשת נח מורכבים משני משולשים ונקודה אמצעית המקשרת ביניהם, ואילו מספרי מגן דוד מורכבים מ־יב משולשים ונקודה אמצעית. בעוד מספרי הברית רומזים לקשר שבין שני בעלי הברית, מספרי מגן דוד מדמים בצורה גיאומטרית את הקשר שבין יב שבטי יה, כאשר יש לומר שהנקודה האמצעית רומזת לה' (ולמלך מבית דוד) המחבר את השבטים לעם אחד.

כדי להמחיש טוב יותר את נוסחת מספרי המגן דוד, נצייר בפירוט רב יותר את יב המשולשים שבמספר מגן דוד הרביעי, 73:



בתור דוגמא, נרשום את הפיתוח המלא של נוסחת מספרי המגן דוד המביאה לישראל = 541 = 1 ⊥ 45 ∙ 12 = 1 ⊥ 9 △∙ 12 = 9✡

והנה, אפשר גם לרשום: ישראל = 541 = 1 ⊥ אדם ∙ 12 = 9✡ בסוד "אתם קרויים אדם, ואין אומות העולם קרויים אדם"[[17]](#endnote-17). כל שבט הוא אדם אחד, והנקודה האמצעית מייחדת אותם להיות ישראל.

נשים לב שגם, קיני קנזי עולה 337 = 1 ⊥ כח ∙ 12 = 1 ⊥ 7△ ∙ 12 = 7✡

ובמאמר מוסגר: מתוך התבוננות במספרי מגן דוד נגלה שלמרות שלחמו בדוד, שאול ושר צבאו אבנר בן נר, היו בעצם "מגני דוד"[[18]](#endnote-18). שכן, שאול = 337 = 7✡ ואבנר = 253 = 6✡.

נוסף על כך, שני המספרים המשולשים 45 (=9△) ו־28 (=7△) רומזים לחכמה, שכן, חכמה אותיות כח מה = 28 ⊥ 45. כמבואר בקבלה וחסידות, משמעותה כח מה. לא זאת, אף זאת ש־45 ו־28 הם גם חתך הזהב של 73 = חכמה.

### ג. עתידין צדיקים שיאמרו לפניהם "קדוש"

נשים לב ששמו של כל אחד משלשת העמים קיני קנזי וקדמני מתחיל באות ק. ראשי התבות של שמותם הם לפיכך: ק ק ק. זהו קיצור ידוע של הביטוי: "קדוש קדוש קדוש" המופיע בפסוק "וקרא זה אל זה ואמר קדוש קדוש קדוש ה' צבאות מלא כל הארץ כבודו"[[19]](#endnote-19).

והנה, פלא: שאר אותיות הפסוק את ה ואת ה ואת ה עולים 1230 = קדוש קדוש קדוש. מבואר בקבלה וחסידות שגם שלשת ה"קדוש" הנ"ל הם כנגד כתר חכמה בינה, שמצד הקדושה. על פי טעמי המקרא, בין ה"קדוש" הראשון ובין השני והשלישי יש פסיק טעמא. לפיכך, ה"קדוש" הראשון מופרד ומתנשא מעל שני האחרים, כנגד הכתר, ואילו השנים האחרים צמודים זה לזה, על דרך תיאור אבא ואמא כ"תרין רעין דלא מתפרשין לעלמין", כנגד חכמה ובינה.

האותיות הסופיות בתבות הפסוק "את הקיני ואת הקנזי ואת הקדמני" הן ת י ת י ת י שאף הן עולות 1230 = קדוש קדוש קדוש.

נמצא, שראשי ואמצעי הפסוק עולים ישראל. בשני אופנים מצאנו שערכו של הפסוק כולו 1771, או קדוש קדוש קדוש ישראל. מה משמעותו של הביטוי הנ"ל "קדוש קדוש קדוש ישראל"?

מצינו בגמרא[[20]](#endnote-20):

עתידין צדיקים שאומרים לפניהן "קדוש" כדרך שאומרים לפני הקב"ה, שנאמר "והיה הנשאר בציון והנותר בירושלים קדוש יאמר לו"[[21]](#endnote-21).

ומבואר ששלש ה"קדוש" שאנו אומרים הם הכתרת הקדוש ברוך הוא בשלשה כתרים. בעולם הזה הקב"ה חוזר ומכתיר אותנו, את ישראל, בשני כתרים, ואילו לעתיד לבוא יחזיר גם את הכתר השלישי ויכתיר בו את ישראל. ה"קדוש" אשר יאמרו לצדיקים לעתיד לבוא הוא כנגד הכתר השלישי, אשר עתיד לעשות תחתונים כעליונים. כמבואר אצל אדמו"ר הזקן[[22]](#endnote-22):

ולכן אמרו רז"ל "עתידין צדיקים שיאמרו לפניהם 'קדוש'", שלא כהיום שאומרים "קדוש" ממטה למעלה. אלא יאמרו "קדוש" מלמעלה למטה, לפי שגם למטה יהיה גילוי אלקות. וכל זה לפי שאמר "מרחמך ה'" – שכל זה נמשך מבחינת רחמים גדולים, שמעלה ומטה שוין.

נחזור לעיון המספרי ונגלה שגם ערך הפסוק כולו הוא כפולה של מספר מגן דוד, שכן 1771 = 253 ∙ 7 = 6✡ ∙ 7.

### ד. מספר משולש מעוקב

לערך הפסוק כולו, 1771, ישנה סגולה מתמטית מיוחדת נוספת. 1771 הוא מספר משולש מעוקב, או בלועזית מספר טטרהדרלי (tetrahedral number). מבחינה גיאומטרית המשולש המעוקב דומה לפירמידה (אותה ראינו בפרשת נח), אלא שבמקום בסיס מרובע יש לה בסיס משולש, ולכן אנו מסמלים אותו בצורה הבאה: △n. [במקרה של מספרים טטרהדרליים, אין מקום לבלבול כמו במקרה של מספרי מגן דוד, שכן כאשר נציב 0 במקום n, נקבל 0 = 0△, ולכן המספר הטטרהדרלי הראשון יהיה 1 = 1△.]

מבחינה חשבונית, כפי שהפירמידה עם בסיס מרובע היא סכום של המספרים המרובעים, כך המשולש המעוקב הוא סכום של המספרים המשולשים. דרך פשוטה לראות זאת היא להעזר שוב בטבלה. בשורה הראשונה נרשום את המספרים השלמים. בשניה את סכום המספרים מ־1 עד n, או המספרים המשולשים, ובשורה השלישית את סכום המספרים המשולשים:

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 21 | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | n |
| 231 | 210 | 190 | 171 | 153 | 136 | 120 | 105 | 91 | 78 | 66 | 55 | 45 | 36 | 28 | 21 | 15 | 10 | 6 | 3 | 1 | △n |
| 1771 | 1540 | 1330 | 1140 | 969 | 816 | 680 | 560 | 455 | 364 | 286 | 220 | 165 | 120 | 84 | 56 | 35 | 20 | 10 | 4 | 1 | △n |

### ה. מרובע חלול

בפסוק "את הקיני ואת הקנזי ואת הקדמני" 24 אותיות. הצורה הגיאומטרית הסימטרית הפשוטה ביותר לסִדור 24 אותיות היא מרובע עם חלל בנקודה האמצעית, כך:

|  |  |  |  |  |
| --- | --- | --- | --- | --- |
| א | ת | ה | ק | י |
| נ | י | ו | א | ת |
| ה | ק |  | נ | ז |
| י | ו | א | ת | ה |
| ק | ד | מ | נ | י |

והנה, סכום האותיות שבארבע הפנות של צורה זאת א י ק י = 121 = 112 שאף הוא מספר מגן־דוד 121 = 4✡.

ננצל הזדמנות זאת להתבונן במספרים המרובעים החלולים. בנקל לראות שהחסרת נקודה (אחת) אמצעית אפשרית רק במספרים מרובעים אי־זוגיים, ולפיכך הנוסחה המתארת צורה זאת תהיה:

1 ‑ 2(1n ⊥ 2) = 🞓n

כעת, נרשום את המספרים המרובעים החלולים הראשונים:

|  |  |  |  |  |  |  |  |
| --- | --- | --- | --- | --- | --- | --- | --- |
| 6 | 5 | 4 | 3 | 2 | 1 | 0 | n |
| 169 | 121 | 81 | 49 | 25 | 9 | 1 | 2(1n ⊥ 2) |
| 168 | 120 | 80 | 48 | 24 | 8 | 0 | 🞓n |

והנה, נוכחים אנו שהמספרים בשורה האחרונה, המספרים המרובעים החלולים, כולם כפולות של 8. וביתר דיוק, כולם כפולות של 8 במספר משולש.

נראה זאת שוב בצורת טבלה:

|  |  |  |  |  |  |  |  |
| --- | --- | --- | --- | --- | --- | --- | --- |
| 6 | 5 | 4 | 3 | 2 | 1 | 0 | n |
| 21 | 15 | 10 | 6 | 3 | 1 | 0 | △n |
| 168 | 120 | 80 | 48 | 24 | 8 | 0 | △n8 |

כעת יכולים אנו לכתוב בצורה אלגברית:

△n8 = 1 ‑ 2(1n ⊥ 2) = 🞓n

אכן, זוהי נוסחה מקבילה לנוסחה הראשונה שרשמנו עבור המרובע החלול:

△n8 = 🞓n

אפשר להדגים אותה גם בצורה גיאומטרית כאשר נפרק את צורת המרובע החלול לשמונה משולשים באופן הבא:



כמובן שנוסחה זו קלה יותר לשימוש כשיש צורך בחישוב מהיר. בנוסף, היא מדגימה היטב את חשיבותו של המספר המרובע החלול שכן היא מייחסת אותו חזרה למספרים המשולשים שראינו שהם יסוד היסודות במספרים הצורניים.

כעת נשאל: האם אפשר לנסח נוסחה פשוטה עבור מספרים מרובעים זוגיים שהחלל הפנימי שלהם אינו נקודה אלא מרובע של 2? הנוסחה המתארת את המספרים הנ"ל היא 4 – 2(n2) = [n]f, וכשנפשט נקבל:

(1 – 2n)4 = [n]f

### ו. צירופי מספרי מגן־דוד

תוצאה מעניינת של תיאורית המספרים היא שכל מספר שלם n אפשר לכתוב כסכום של:

* 3 מספרים משולשים
* 4 מספרים מרובעים, וכן הלאה.

הפסוק שלנו משמש הזדמנות להתבונן בהרכבת מספר ממספרי מגן־דוד.

מבלי להוכיח זאת באופן ריגורוזי, נשער שכדי לכתוב כל מספר n צריך עד 12 מספרי מגן־דוד (שכן 12 הוא סכום של 12 מגני דוד של 0).

ראינו למעלה שכל הפסוק עולה 1771 = 253 ∙ 7 = 6✡ ∙ 7. כלומר, שצריך 7 מספרי מגן־דוד (במקרה זה אותו מספר שבע פעמים) כדי לכתוב 1771.

נשאל כעת: האם ישנם צירופים אחרים של מספרי מגן־דוד שיתנו את הסכום 1771?

ראינו כבר כי ישראל קדוש קדוש קדוש = 1771. ישראל הוא כאמור מספר המגן דוד ה־9. והנה, קדוש שעולה 410 הוא בעצמו הרכבה של שני מספרי מגן־דוד, שכן 410 = 337 ⊥ 73 = 7✡ ⊥ 3✡.

כעת נוכל לכתוב את הפסוק כולו כסכום של מספרי מגן דוד: את הקיני ואת הקנזי ואת הקדמני = 9✡ ⊥ (7✡ ⊥ 3✡)3.

ויש לנו כבר שני צירופים של מספרי מגן־דוד, כל אחד מורכב מ־7 מגני דוד, מהם אפשר לקבל את ערך הפסוק.

והנה, בפסוק עצמו שמות העצם של שלשת העמים לבד הם: קין קנז וקדמן שעולים 511 = 7 ∙ חכמה. בעיוננו לפרשת מקץ נראה שאסנת = 511, והיא רומזת לשבע החכמות של אומות העולם, שכמובן מקבילות לספירות השכליות, כפי שהסברנו למעלה את שייכות שלשת העמים למוחין של הטומאה.

ועוד, חכמה כזכור הוא מספר המגן־דוד הרביעי (כלומר 3✡), ולפיכך, קין קנז קדמן עולה 3✡ ∙ 7. יוצא שגם עיקר הפסוק, שמות שלשת העמים שעתיד עם ישראל לרשת לעתיד לבוא, הוא כפולה 7 פעמים של מספר מגן־דוד.

והנה, הגיע הזמן להזכיר את דברי המדרש על הפסוק הראשון בתורה אותם מצטט רש"י:

אמר רבי יצחק, לא היה צריך להתחיל את התורה אלא מ"החדש הזה לכם" שהיא מצוה ראשונה שנצטוו ישראל, ומה טעם פתח ב"בראשית" משום "כח מעשיו הגיד לעמו לתת להם נחלת גוים", שאם יאמרו אמות העולם לישראל, לסטים אתם שכבשתם את ארצות שבעה גוים, הם אומרים להם, כל הארץ של הקב"ה היא [כולל ג העמים כנ"ל], הוא בראה ונתנה לאשר ישר בעיניו ברצונו נתנה להם וברצונו נטלה מהם ונתנה לנו.

כמו שבכיבוש ראשון כבשנו את ארץ שבעת העמים, כך בכיבוש אחרון נכבוש גם את ארץ שלשת העמים, כנ"ל. יוצא שגם הכח לכבוש את ארץ שלשת העמים נובע מ"כח מעשיו הגיד לעמו לתת להם נחלת גוים", הפסוק הנדרש על מעשה בראשית. והנה, פלא: כפי שראינו כבר מספר פעמים, ערך הפסוק הראשון בתורה, עליו נדרש "כח מעשיו וכו'", "בראשית ברא **א־להים** את השמים ואת הארץ" עולה 2701 = 73△ = 73 ∙ 37. אך כיוון ששני המכפילים הנם מספרי מגן דוד, יוצא שערך הפסוק הראשון של התורה, הכח לכבוש את ארץ ישראל, הוא מכפלה של שני מספרי מגן דוד: "בראשית ברא **א־להים** את השמים ואת הארץ" = 3✡ ∙ 2✡! כיוון שכל מגן דוד מצויר בשני ממדים, יוצא שהמכפלה שלהם היא ציור בארבעה ממדים.

הרמז בזה הוא כמובן שירושת שלשת העמים, ונחלת הארץ באופן יהודי (כך שניכר שזוהי לא רק ארץ ישראל, אלא שהיורשים אותה על שם ישראל נקראים, כמבואר פעמים רבות אצל כ"ק אדמו"ר מליובאוויטש) תלויה בהפיכת 7 החכמות[[23]](#endnote-23) לחכמות על טהרת הקדושה של התורה. לא חכמה סתם, אלא חכמה כפי שהיא מספר מגן־דוד!

### ז. מספר קדמי

שמו של העם "הקדמני" מזכיר מבחינה לשונית את חישוב המספר הקדמי. ערכה הקדמי של אות שווה לסכום ערך האותיות מ־א עד, ועד בכלל, אותה אות. במבוא לגימטריא בתחילת הספר הבאנו את ערכן הקדמי של אותיות הא־ב.

כעת נמצא את הערך ה"קדמי" של שמות שלשת העמים בפסוק:

* קדמני במספר קדמי נרשום אבגדהוזחטיכלמנסעפצק אבגד אבגדהוזחטיכלמ אבגדהוזחטיכלמנ אבגדהוזחטי עולה 1000 = 103
* קיני במספר קדמי נרשום אבגדהוזחטיכלמנסעפצק אבגדהוזחטי אבגדהוזחטיכלמנ אבגדהוזחטי עולה 900 = 302
* קנזי במספר קדמי נרשום אבגדהוזחטיכלמנסעפצק אבגדהוזחטיכלמנ אבגדהוז אבגדהוזחטי עולה 873

ושלשתם ביחד קיני קנזי קדמני במספר קדמי עולים 2773. וראה זה פלא, 2773 הוא מספר המגן דוד ה־22:

קיני קנזי קדמני במספר קדמי עולה 2773 = 21✡

והנה עוד פלא, אם נחשב את ערך כל הפסוק כולו במספר קדמי, יעלה הכל 7348 = 4 ∙ 1837 = 4 ∙ 17✡, כלומר, ערך הפסוק כולו במספר קדמי הוא כפולה של מספר מגן דוד![[24]](#endnote-24)

### ח. שלשת העמים ב"בראשית"

אחד הרמזים היפים ביותר אותם מציין המקובל רבי אברהם אבולעפיה הוא: בראשית = שלשה דברים יחד.

רמז זה מופיע במבנה של הפסוק הראשון של התורה, שכן, המלה שלשה מופיעה בדילוג שווה של 7 אותיות, כציר המרכזי של הפסוק, כך:

|  |  |  |  |  |  |  |
| --- | --- | --- | --- | --- | --- | --- |
| **ב** | **ר** | **א** | **ש** | **י** | **ת** | **ב** |
| **ר** | **א** | **א** | **ל** | **ה** | **י** | **ם** |
| **א** | **ת** | **ה** | **ש** | **מ** | **י** | **ם** |
| **ו** | **א** | **ת** | **ה** | **א** | **ר** | **ץ** |

שוויון זה רומז לשתי ידיעות, הראשונה לשונית, והשניה חשבונית. הראשונה: בזהר מובא שהמלה בראשית הנה צירוף של שתי מילים: "ברא" "שית" – כלומר, "ברא שש". והשניה: ספר יצירה כותב ש"שלש אבנים בונות ששה בתים", כלומר, משלש אותיות אפשר לעשות ששה צירופים שונים. נמצאו שני הרעיונות עולים בקנה אחד: כדי לברוא שש – "בראשית" – צריכים "שלשה דברים יחד".

והנה, ששת הדברים שנבראו הם ששת ימי הבריאה, שהם עצמם ה"מולידים" את תוכן הבריאה שנברא בהם. כך מדייקים בחסידות פעמים רבות שנכתב בתורה "כי ששת ימים עשה ה' את השמים ואת הארץ" ולא נכתב "כי בששת ימים וגו'". כלומר, שששת ימי הבריאה הם כעין כלי אומנותו של הקב"ה בבריאת השמים והארץ ותוכנם, ולא רק משך הזמן הנצרך לבריאה[[25]](#endnote-25).

על דרך הקבלה, "שלשה דברים יחד" שאותם צריכים כדי לברוא ששה דברים הם ג הרישין שבכתר המתגלות בספירות חכמה בינה דעת (כתר = חכמה בינה ודעת). מששת הצירופים שלהם יוצאים ה־ו קצוות – שש הספירות מחסד עד יסוד, הנקראים גם (כשהם חלק מפרצוף זעיר אנפין) "ששת ימי הבנין"[[26]](#endnote-26).

נתבונן לרגע בביטוי "שלשה דברים יחד". ראשי התבות יוצרים את השם הקדוש ש־די. יחד = 22, רמז ל־22 האותיות־אבנים שמהם מורכבים כל הצירופים של לשון הקדש וממילא של כל אשר ברא ה' בשמים ובארץ. ועוד דבר, המספר הראשוני ה־22 הוא 73 = חכמה רמז לתרגום של המלה "בראשית" – "בחוכמא". והנה, ההפרש בין שלשה ובין דברים הוא 379 וההפרש שבין דברים ובין יחד הוא 234. אמנם, סכום ההפרשים 379 ו־234, או במילים אחרות ההפרש בין שלשה ליחד, עולה בדיוק 613, תריג.

לא זאת אף זאת, עוד ש־234 ו־379 הם במדויק חתך הזהב (ראה במבוא לגימטריא בתחלת הספר) של 613.

נמשיך לעיין בביטוי ונמצא שדברים עולה אהרן, הערך האמצעי שממנו נמדדו שני ההפרשים, וכיוון ש־613 עולה משה רבינו, יוצא שיש כאן רמז גם למדתו של אהרן הנכללת בתוך משה, וד"ל.

אם נחשב את החלק הקדמי – כלומר, הערך במספר קדמי פחות הערך במספר הכרחי – של הביטוי נמצא שהוא שווה 7 פעמים משיח.

עתה, בהקשר של ארץ ישראל יש לומר ש"שלשה דברים יחד" הם הספירות כתר חכמה בינה שכנגד שלשת העמים הקיני הקנזי והקדמני, כנ"ל.

מתבקש לפיכך לחבר את שני הפסוקים, "בראשית" ו"ואת הקיני" יחדיו. בראשית… הארץ = 2701. ואת הקיני… הקדמני = 1771. וערך שני הפסוקים יחד עולה 4472 = 4 ∙ שמע ישראל י־הוה אלקינו י־הוה אחד!

בשני הפסוקים יחד יש 13 תבות ו־52 אותיות היינו, בממוצע, יחס מושלם (כמו בשם הוי') של 4 אותיות לכל תבה. הערך הממוצע של כל מילה יהיה: 4472/13 = 344 = 4 ∙ א־להים, וממילא הערך הממוצע של כל אות שווה א־להים.

אמנם, מספר התבות בשני הפסוקים יחד, 13, הוא מספר מגן דוד. לפיכך, נצייר את שני הפסוקים בצורת מגן דוד:

|  |  |  |  |  |  |  |  |
| --- | --- | --- | --- | --- | --- | --- | --- |
|  | בראשית | | | | | |  |
| ברא | | אלקים | | את | | השמים | |
|  | ואת | | הארץ | | את | |  |
| הקיני | | ואת | | הקנזי | | ואת | |
|  | הקדמני | | | | | |  |

והנה, התבות שבמעטפת הרחוקה עם הנקודה הפנימית (שבע מילים, 7 היא הנקודה האמצעית של 13, כידוע בכתבי האריז"ל בסוד השבת), בראשית ברא השמים הארץ הקיני ואת הקדמני = 2598, והוא ערך הפסוק האחרון בתורה: ולכל היד החזקה ולכל המורא הגדול אשר עשה משה לעיני כל ישראל. יוצא, שבמגן דוד מיוחד זה המורכב מהפסוק הראשון של התורה והפסוק של שלשת העמים מסתתר גם הפסוק האחרון של התורה!

והנה, ערך שאר 6 התבות במגן הדוד א־להים את ואת את ואת הקנזי עולות 1874 = 937 ∙ 2 = 12✡ ∙ 2

נציין שיחס מעין זה יש גם בין הפסוק הראשון של התורה ובין הפסוק הראשון של עשרת הדברות, שכן בראשית ברא אלקים את השמים ואת הארץ =2701 עם אנכי הוי' אלקיך אשר הוצאתיך מארץ מצרים מבית עבדים = 2495 עולה 5196 = 2 ∙ 2598. כלומר, שהערך הממוצע של הפסוק הראשון בתורה עם הפסוק הראשון של עשרת הדברות הוא הפסוק האחרון של התורה!

והנה, גם ביחס הזה שבין הפסוק הראשון של התורה והפסוק הראשון של עשרת הדברות מצאנו את מספרי המגן דוד, שכן 5196 = 433 ∙ 12 = 8✡ ∙ 12.

### ט. עוד על המכלול המתמטי

בעיוננו לפרשת נח הצגנו את המכלול המתמטי. שם נזקקנו למכלול של 7 ו־13. מכלול חשוב נוסף הוא 23 ו־37. נציין כמה מהתכונות החשובות של מכלול זה:

* 23 ו־37 הם חתך הזהב של 60.
* מחשיבותם בתורה שהם הערכים של שתי המילים יחידה וחיה, שמות שני חלקי הנשמה הגבוהים, הנקראים גם מקיפים (מקיף קרוב, חיה, ומקיף רחוק, יחידה) ביחס לשלש חלקי הנשמה הפנימיים (נשמה רוח ונפש).
* 23 ו־37 הם גם הערכים של שתי המילים בכיה חדוה, בכיה וחדוה מופיעים בזהר כתיאור מצבו השלם, נושא ההפכים של הלב היהודי: "בכיה תקיעא בלבאי מסטרא דא וחדוה תקיעא בלבאי מסטרא דא"[[27]](#endnote-27).

והנה, על פניו אם כי 7 ו־13 מהווים מכלול וגם 23 ו־37 אך אין יסוד מתמטי להניח שיש קשר מוכרח בין כל ארבע המספרים. אולם, אם נסדר את שני המכלולים הנ"ל בסדר עולה ונעשה מהם סדרה, נמצא שזו סדרה בסדר גודל שני בלבד[[28]](#endnote-28).

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 133 |  | 103 |  | 77 |  | 55 |  | 37 |  | 23 |  | 13 |  | 7 |
|  | 30 |  | 26 |  | 22 |  | 18 |  | 14 |  | 10 |  | 6 |  |
|  |  | 4 |  | 4 |  | 4 |  | 4 |  | 4 |  | 4 |  |  |

במילים אחרות, המספר הרביעי, 37, אינו נצרך כדי להגדיר את הסדרה בשלמות, והוא למעשה מוכרח לאחר שיש בידינו את 7, 13 ו־23. דוגמה נוספת לתופעה כזאת ראינו כבר בסדרת מספרי הברית בפרשת נח.

אם נמשיך את הסדרה הנוצרת משני המכלולים הנדונים לאחור נגלה שהסדרה המלאה היא: ... 77 55 37 23 13 7 5 7 13 23 37 55 77... יוצא שלסדרה יש חן (סימטריה) זכרי[[29]](#endnote-29) סביב 5[[30]](#endnote-30). מצד פנימיות התורה, יש לומר שה־5 מסמל את ה מוצאות הפה, על ידם אנו מפיקים את צליליהן של 22 אותיות האלף־בית.

והנה, בסדרה עם חן זכרי יש כלל: ממוצע שש המספרים סביב הציר עם הציר שווה בדיוק למספר השני מכל צד של הציר, בסוד נר המערבי של המנורה במקדש (שלשיטה אחת הוא הנר השני מן הקצה המערבי של המנורה) שתמיד היה דולק, עדות שהשכינה (סוד המספר 7) שורה בישראל. ובסדרה שלנו סכום השבעה עולה בדיוק 91 = 13 ∙ 7. כלומר שהערך הממוצע של כל אחד משבעת המספרים סביב הציר הוא 13, עוד דוגמא למכלול של 13 ו־7 בסדרה.

והנה, סכום שלשת המספרים הבאים בכל "כנף" מסביב לציר המרכזי, 37, 55 ו־77 הוא 169 = 132!

חשיבות סדרה זו לפסוק שלנו היא שערך הפסוק כולו את הקיני ואת הקנזי ואת הקדמני עולה 1771 = 77 ∙ 23 או, עז ∙ חדוה (גם הם שני מספרים בסדרה הנ"ל) בסוד הפסוק: "הוד והדר לפניו עז וחדוה במקמו"[[31]](#endnote-31). והנה, עז חדוה עולה 100 = 102, מצב של התכללות שלמה. והנה, קשר נוסף בין עז לחדוה, שכן עז במספר סדורי שווה חדוה. יוצא שבמספר סדורי עז חדוה = חדוה חדוה = מאה (במספר הכרחי), השלמה נאה לכך שמספר הכרחי עז חדוה עולה 100, כנ"ל!

הסדרה היוצאת משני המכלולים הנ"ל קשורה עם מוטיב החוזר של הפרשות הראשונות של ספר שמות (ראה בעיוננו לפרשות אלה) – סגנונות הנבואה "זה" ו"כה", שכן סכום שני המספרים הראשונים בסדרה 5 ו־7 עולה זה ואילו, סכום שלשת המספרים הראשונים 5, 7, ו־13, עולה כה.

נציין עוד פרט אחרון ביחס לקשר שבין שני הזוגות 7, 13 ו־23, 37. ממוצע סכום הריבועים של כל ארבעת המספרים הוא 232!

1. . ראה בהרחבה בהתועדות מוצש"ק לך לך, אור לי"ד חשון תש"ע. [↑](#endnote-ref-1)
2. . ראה במיוחד כרך מאמרים על נביאים לאדמו"ר האמצעי ד"ה "אל תצר את מואב". [↑](#endnote-ref-2)
3. . ישעיה יא, יד. והנה, ערך הפסוק כולו "ועפו בכתף פלשתים ימה יחדו יבזו את בני קדם אדום ומואב משלוח ידם ובני עמון משמעתם" עם שמותם בפרשתנו קיני קנזי קדמני עולה בדיוק 472, רמז מתמטי מובהק להשלמה שעושה המדרש. [↑](#endnote-ref-3)
4. . והנה, בפסוק מישעיה שהביא המדרש ושבו עוסקת ההערה הקודמת מתוארים אדום ומואב ב"משלוח ידם" ועמון ב"משמעתם". והרי פלא, שכן אדום מואב עולה 100 = 102. שני ה-10 רומזים לשני אותיות יוד בשם הוי' ב"ה – יוד וקוצו של יוד – שכנגד כתר וחכמה. וכך "ידם" רומז שלכל אחד "יד" – "יוד" משלו. וכן "משמעתם" גם לשון "שמיעה", רמז מובהק לספירת הבינה. [בהכאה פרטית אדום מואב עולים 150 = 10 פעמים יה, השם הקדוש שכנגד ספירת החכמה, והוא סוד שלם וחצי ביחס לאדום מואב פשוטים העולים 100.] [↑](#endnote-ref-4)
5. . ירמיהו ד, כב. [↑](#endnote-ref-5)
6. . משלי ד, ה. [↑](#endnote-ref-6)
7. . קדושין לב, א. [↑](#endnote-ref-7)
8. . ראה הקדמה לספרנו בעתה אחישנה ע' י, הערה ב. [↑](#endnote-ref-8)
9. . תניא פרק י. [↑](#endnote-ref-9)
10. . ראה סוד ה' ליראיו ע' טו, קמז, ועוד. [↑](#endnote-ref-10)
11. . את ההקבלה במלואה על פי תורותיו של החוזה מלובלין ראה באריכות בספרנו תקון המדינה ע' קסז הערה יא. [↑](#endnote-ref-11)
12. . בראשית א, ב. [↑](#endnote-ref-12)
13. . ויקרא יב, ב. וראה זח"ג פז, א-ב ולקוטי תורה קדושים כט, א והלאה הטעמים השונים ל-ג שנות ערלה. וכן, מה שאין פחות מבת ג ראויה לביאה, גם הוא תלוי בטעם זה. וזהו ענין "אשה כי תזריע" – שרק לאחר שלש שנים ראויה להזריע וללדת זכר, היינו תקון. [↑](#endnote-ref-13)
14. . וראה על כך בהרחבה רבה בספרנו וממנה יושע במאמר "קליפה קדמה לפרי". [↑](#endnote-ref-14)
15. . ויקרא כז, לב. [↑](#endnote-ref-15)
16. . הקדמת פתח אליהו לתקוני זהר. [↑](#endnote-ref-16)
17. . יבמות סא, א. [↑](#endnote-ref-17)
18. . נמצא שיש כאן רמז לכך שאם לאחר מות שאול היה אבנר זוכה להיות שר צבאו של דוד, היה דוד זוכה להיות מלך המשיח. [↑](#endnote-ref-18)
19. . ישעיה ו, ג. [↑](#endnote-ref-19)
20. . בבא בתרא עה, ב. [↑](#endnote-ref-20)
21. . ישעיה ד, ג. [↑](#endnote-ref-21)
22. . לקוטי תורה תצא מא, ב. [↑](#endnote-ref-22)
23. . "שבע החכמות" הוא הכינוי המסורתי לחכמות הטבע והאדם כפי שפותחו על ידי אומות העולם. [↑](#endnote-ref-23)
24. . 1837 = זכור את יום השבת לקדשו, תחילת הדבור הרביעי. בפיזיקה, 1837 הוא יחס המסות של הנוטרון והאלקטרון. [↑](#endnote-ref-24)
25. . ראה ס' הבהיר סימן נז. ובזהר ח"א ל, א; ח"ד רחצ, ב, ועוד. [↑](#endnote-ref-25)
26. . ראה "סוד ה' ליראיו" ע' קב והלאה. ראה גם זח"ג יז, א. [↑](#endnote-ref-26)
27. . ח"ב רנה, א. ח"ג עה, א. וראה תניא סוף פרק לד. [↑](#endnote-ref-27)
28. . כלומר שמספיקה נוסחה בסדר גודל שני (2n) כדי לייצר את המספרים בקבוצה, למרות שהתחלנו עם ארבעה מספרים, שאם לא היה בין שני המכלולים קשר חשבוני, היננו זקוקים לנוסחה בסדר גודל שלישי (3n) כדי לייצרם. [↑](#endnote-ref-28)
29. . בסדרה סימטרית יש מספר או נקודה שמשני צדיו חוזרים אותם מספרים באותו סדר. אם הסימטריה היא סביב מספר, אנו מכנים את הסימטריה (החן, בלשון הקדש) זכרית, ואם זאת נקודה בלבד, אנו מכנים את הסימטריה נקבית. כך למשל, לסדרה ...5 4 3 2 1 2 3 4 5... חן זכרי, אבל לסדרה ...5 4 3 2 1 1 2 3 4 5... חן נקבי. ראה גם הסברנו בפרשת נח. [↑](#endnote-ref-29)
30. . בחן זכרי רק מספר אחד משמש ציר סימטרי לסדרה. אמנם, בהעלם, בכל מצב כזה שלכאורה אין למשהו בן זוג, הרי שהוא בן הזוג של עצמו (כמו למשל בא-ב אטב"ח, ואכמ"ל). דוגמא מובהקת בו ה-5 הוא בן זוג לעצמו היא שני לוחות הברית, בחינת שנים שהם אחד ועל כל לוח חמש דברות, חמש וחמש. ראה גם סוד ה' ליראיו ע' פו. [↑](#endnote-ref-30)
31. . דה"א טז, כז. [↑](#endnote-ref-31)