# יוסף ואסנת

וַיֹּאמֶר פַּרְעֹה אֶל יוֹסֵף אַחֲרֵי הוֹדִיעַ אֱ־לֹהִים אוֹתְךָ אֶת כָּל זֹאת אֵין נָבוֹן וְחָכָם כָּמוֹךָ. אַתָּה תִּהְיֶה עַל בֵּיתִי וְעַל פִּיךָ יִשַּׁק כָּל עַמִּי רַק הַכִּסֵּא אֶגְדַּל מִמֶּךָּ. וַיֹּאמֶר פַּרְעֹה אֶל יוֹסֵף רְאֵה נָתַתִּי אֹתְךָ עַל כָּל אֶרֶץ מִצְרָיִם. וַיָּסַר פַּרְעֹה אֶת טַבַּעְתּוֹ מֵעַל יָדוֹ וַיִּתֵּן אֹתָהּ עַל יַד יוֹסֵף וַיַּלְבֵּשׁ אֹתוֹ בִּגְדֵי שֵׁשׁ וַיָּשֶׂם רְבִד הַזָּהָב עַל צַוָּארוֹ. וַיַּרְכֵּב אֹתוֹ בְּמִרְכֶּבֶת הַמִּשְׁנֶה אֲשֶׁר לוֹ וַיִּקְרְאוּ לְפָנָיו אַבְרֵךְ וְנָתוֹן אֹתוֹ עַל כָּל אֶרֶץ מִצְרָיִם. וַיֹּאמֶר פַּרְעֹה אֶל יוֹסֵף אֲנִי פַרְעֹה וּבִלְעָדֶיךָ לֹא יָרִים אִישׁ אֶת יָדוֹ וְאֶת רַגְלוֹ בְּכָל אֶרֶץ מִצְרָיִם. וַיִּקְרָא פַרְעֹה שֵׁם יוֹסֵף צָפְנַת פַּעְנֵחַ וַיִּתֶּן לוֹ אֶת אָסְנַת בַּת פּוֹטִי פֶרַע כֹּהֵן אֹן לְאִשָּׁה וַיֵּצֵא יוֹסֵף עַל אֶרֶץ מִצְרָיִם. וְיוֹסֵף בֶּן שְׁלשִׁים שָׁנָה בְּעָמְדוֹ לִפְנֵי פַּרְעֹה מֶלֶךְ מִצְרָיִם וַיֵּצֵא יוֹסֵף מִלִּפְנֵי פַרְעֹה וַיַּעֲבֹר בְּכָל אֶרֶץ מִצְרָיִם.

### א. ברית הנישואין

בפרשתנו מסופר אודות זווגו של יוסף הצדיק. לאחר קשיים מרובים זכה גם יוסף לשאת את אסנת, שהיא על פי חז"ל[[1]](#endnote-1) בתה של דינה בת יעקב. בעיוננו זה נתמקד בזווג הקדוש של יוסף הקרוי צדיק יסוד עולם בזכות שמירת הברית בה הצטיין.

נתחיל להתבונן בתופעה מספרית מובהקת המובאת בפסוקים אלה והיא שיוסף היה בן 30 כאשר נשא לאשה את אסנת. כיוון שהורד למצרים בגיל 17 (ונכנס מיד לבית פוטיפר ששם גדלה אסנת), יוצא שעל יוסף היה להמתין 13 שנים עד שזכה לזווג.

באופן דומה, מצינו שהתורה מתארת באופן מפורש שיצחק המתין 3 שנים (לאחר העקידה) עד שהביא אליעזר את רבקה מחרן. ויעקב אבינו עבד 7 שנים ברחל. ביחס לאברהם ושרה, אין התורה מספרת במפורש כמה זמן המתינו.

אם נסתכל בשלש תקופות ההמתנה שכן מפורשות בתורה, 3, 7, ו־13, מיד נווכח שאלה הם מספרי הברית בהם עסקנו בהרחבה בפרשת נח. ראינו שם שמספר הברית הראשון הנו 1. כיוון שאת 3, 7, ו־13 כבר מצאנו, יש לומר שיש לפנינו בנין אב (משלשה כתובים!), ומתבקש להשלים את מספר הברית הראשון ולומר שהתורה רומזת לנו בזה שאברהם המתין שנה אחת עד שנשא את שרה לאשה.

רמז נוסף לכך נמצא בדברי לבן ואמו ביחס לרבקה: "תשב הנערה אתנו ימים או עשור אחר תלך"[[2]](#endnote-2). ידוע שהפירוש של "ימים" בפסוק זה הוא "שנה"[[3]](#endnote-3), ומשמע מזה שבמשפחתו של אברהם אכן נהוג היה לתת לאשה שנה למען תוכל להכין תכשיטיה, ולכן יש לשער שגם לשרה ניתנה שנה כדי להכין את תכשיטיה לפני שנישאה לאברהם (שהרי גם שרה היתה ממשפחת אברהם, בת אחיו הרן בן תרח). והנה, בפועל לא המתינה רבקה עוד שנה, ויש לומר שזה כיוון שכבר המתין לה יצחק שלש שנים ולא היה צריך להוסיף שנה נוספת. נמצא אם כן, שכל ארבעת מספרי הברית הראשונים מתייחסים לזמן הזווג של האבות ויוסף, ולפי סדר הדורות.

בפרשת נח ראינו שארבעת מספרי הברית הראשונים מתייחסים לפי הסדר לברית על הארץ, על התורה, עם נח, וברית המילה. נסביר כעת כיצד האבות ויוסף וזווגם מתייחסים אף הם לבריתות המקבילות להם.

אברהם ושרה המתינו שנה אחת – התקופה השייכת גם כיום לגבי כל זווג בעם ישראל[[4]](#endnote-4) – כנגד הברית האחת שאותה כרת ה' עם אברהם על ארץ ישראל. בעיוננו לפרשת ויצא הסברנו כוונה נאה בקידוש האשה בטבעת דוקא[[5]](#endnote-5), שהטבעת מסמלת את גילוי טבעה האמיתי של ארץ כנען (בחינת הכנעה דקדושה) והפיכתה לארץ ישראל וכך גם בכוונת הטבעת לגלות את הטבע היהודי הטוב שבאשה. והנה, הקידושין הם הם האירוסין, ואפשר לכוון גם שבנתינת הטבעת מקיימים את מנהג האבות לתת לאשה שנה אחת "להכין תשכיטיה", שהרי הטבעת מסמלת מחזור שלם, שנה תמימה. ומה יפה שהתכשיט הראשון הוא טבעת האירוסין.

יצחק ורבקה המתינו שלש שנים שכנגד שלש הבריתות בהן נינתה התורה לישראל. והנה, בקבלה יצחק ורבקה הם הדוגמא העיקרית ליחוד מ"ה וב"ן[[6]](#endnote-6), שרש מתן תורה לישראל.

יעקב ורחל המתינו שבע שנים שהן כנגד שבע הבריתות שכרת ה' עם נח לאחר שיצא מן התבה ועל ידה הבטיח ה' את המשך קיום הטבע, ולא יהיה עוד מבול לשחת הארץ. והנה, בחסידות מבואר שפרצוף רחל מסמל את הטבע היהודי השלם (*אידישע נאטור* באידיש). הטבע היהודי השלם מתבטא באופן יומיומי במה שמכונה מודעות טבעית[[7]](#endnote-7) – מצב ההכרתי המתקן את חטא אדם הראשון שאכל מעץ הדעת טוב ורע. כמבואר בתניא[[8]](#endnote-8), דעת הוא לשון התקשרות, כמו בפסוק "והאדם ידע את חוה אשתו", והוא הסוד הרמוז בקשת, אות הברית שכרת ה' עם נח. והנה, לקשת רמזו חז"ל במאמרם[[9]](#endnote-9): "אין קישוי (לשון 'קשת') אלא לדעת". על יעקב דרשו חז"ל[[10]](#endnote-10) "שופריה [יפיו] דיעקב מעין שופריה דאדם הראשון" לפני החטא. וכך, כשתקן יעקב את הדעת שבו וזכה למעלת אדם הראשון לפני שאכל מעץ הדעת, היה מוכן לשאת את רחל. או אז פנה יעקב אל לבן ואמר לו: "הבה את אשתי ואבואה אליה"[[11]](#endnote-11), וזאת על מנת שיבנה ממנה את בית ישראל, שהם עיקר הבטחת קיום הטבע, כפי שאמרו חז"ל[[12]](#endnote-12) שאלולא קיבלו ישראל את התורה "חקות שמים וארץ לא שמתי"[[13]](#endnote-13), היה הטבע חדל. והנה, הקשת (הדעת) המתוקן מתבטא בקדושת יעקב שנשמתו כנגד ספירת התפארת (כידוע שתפארת היא חיצוניות – היינו הביטוי בפועל – של הדעת, וכלשון התקוני זהר: "משה [דעת] מלגאו יעקב [תפארת] מלבר"[[14]](#endnote-14)). כמו הקשת הכוללת ז גוונים כך התפארת היא כללות כל ז הספירות התחתונות (מחסד עד מלכות) וממנה יוצאים יב שבטי י־ה, תפארת ישראל, היוצאים מכל נשי יעקב, אך הכלולות ברחל, כפי שראינו גם בפרשת ויצא.

לבסוף, יוסף ואסנת המתינו 13 שנים לינשא, שהן כנגד 13 הבריתות שכרת ה' עם אברהם על המילה. והנה, ברית המילה כנגד "יסוד – אות ברית קדש"[[15]](#endnote-15), ספירת היסוד, שכנגד יוסף. והנה, יוסף נקרא "צדיק יסוד עולם"[[16]](#endnote-16) על שום ששמר את הברית במשך אותם 13 שנים שהמתין לשאת את אסנת, החל מהנסיון עם אשת פוטיפר, אם אסנת (לפי דעה אחת, או זאת שאימצה וגידלה את אסנת בביתה לדעה אחרת[[17]](#endnote-17)). ואף לאחר מכן, בשנות הרעב שמר יוסף את הברית ולא שימש מטתו, ולכן, אף על פי שהיה ראוי להוליד 12 שבטים כיעקב אביו, זכה רק לשנים.

והנה,

* אברהם שרה ⊥ 1 = 754 = אהבה ∙ חן!
* יצחק רבקה ⊥ 3 = 518 = 7 ∙ עד. ואמנם, עד = יחידה יחידה, סוד היחוד של יצחק ורבקה.
* יעקב רחל ⊥ 7 = 427 = 7 ∙ אני.
* יוסף אסנת ⊥ 13 = 680 = פרת, "בן פרת יוסף" הברכה שברך יעקב את יוסף לפני מותו, לשון פריה ורביה לה זכה יוסף בזכות שמירת הברית 13 שנים. בנוסף, יוסף = 13 ∙ זה. אסנת = 7 ∙ חכמה. וזו דוגמא יפה של המכלול 7 ו־13, כאשר 13 הזכרי ו־7 הנקבי.

והנה, הכל ביחד אברהם שרה יצחק רבקה יעקב רחל יוסף אסנת ⊥ 1 ⊥ 3 ⊥ 7 ⊥ 13 עולה 2379 = 13 ∙ 183 = טל ∙ אני = אמונה ∙ תענוג במספר סידורי שכן, אמונה במספר סידורי 39 ותענוג במספר סידורי 61. והנה, חתך הזהב של 100 הוא 62 ו־38. יוצא שאמונה תענוג במספר סידורי קרוב ב־1 לחתך הזהב המדויק של 100.

### ב. אסנת

נתמקד כעת בפסוקים שציטטנו בפתיחה, הפסוקים הקשורים עם זווגו של יוסף.

יוסף פרעה = אסנת, ויש לומר שההסבר בזה שבנתינת אסנת ליוסף לאשה, נתן עצמו פרעה ליוסף. נתינת פרעה את עצמו ליוסף, כלומר נתינת כחו ומלכותו, נעשתה כדי שיוכל יוסף לשלוט כראוי בארץ מצרים.

והנה, אסנת = השראה = אשרי = ראשי, הכל, בסוד המבואר שבראשית אותיות בת ראשי[[18]](#endnote-18). והנה, בתורה שמה המלא הוא אסנת בת פוטי פרע כהן אן. ואסנת בת עולה בראשית!

כבר הזכרנו למעלה שיוסף כפולה של 13 ואסנת כפולה של 7. נראה כעת את ריבוי התופעות הקשורות עם 7 בשמה של אסנת:

פוטי = 7 ∙ 15 (יה, שם החכמה בקבלה).

פרע = 7 ∙ 50 (כנגד נ שערי בינה) = שכל.

פוטי פרע = 7 ∙ אדנ־י.

כיון שב"פוטי פרע" 7 אותיות, יוצא שהערך הממוצע של כל אות עולה אדנ־י.

כהן אן = 126 = 7 ∙ 18.

אסנת פוטי פרע כהן אן = 7 ∙ יוסף (= 6 ∙ יעקב, בסוד "אלה תולדת יעקב יוסף"[[19]](#endnote-19)). ראשי התבות של מילים אלו א פ פ כ א עולים יעקב כפולה של 7 (וגם של 13), כנ"ל. שאר האותיות, סנת וטי רע הן ן עולות 5 ∙ יעקב, גם כן כפולה של 7 (ו־13).

לאשה = 7 ∙ 48.

אסנת פוטי פרע כהן אן לאשה = 7 ∙ צדיק.

אסנת כהן אן = 637 = 7 ∙ 91 = 7 ∙ אדנ־י י־הוה.

אולם 637 שווה גם 72 ∙ 13, הכאה של שלמות הצד הנקבי (72) בצד הזכרי (13). שלמות הנקבה מתואר בפסוק "אשה יראת ה' היא תתהלל"[[20]](#endnote-20). והנה, יראת י־הוה = 637!

אסנת בת פוטי פרע כהן אן לאשה עולה 1830 = 60△, רמז לאות ס, האות המשותפת וממילא מזווגת בין יוסף לאסנת (כפי שאותיות אש מזווגות בקדושה כאשר זוכים בזה איש ואשה).

והנה, במספר סדורי יוסף אסנת = 48 ⊥ 52 = 100 = 102.

### ג. צפנת פענח

בהכנסו לתוך המערכת השלטונית המצרית ניתנו ליוסף שני שמות או תארים חדשים. שמו של יוסף שנתן לו פרעה עצמו "צפנת פענח". ואילו השם שנתנו לו העם היה "אברך". לפני שמכנה פרעה את יוסף בתוארו החדש הוא פותח "אני פרעה...". והנה, אני פרעה = 416 = 2 ∙ יצחק. נמצא שהממוצע של שתי המילים אני פרעה הוא יצחק.

ואמנם, יש קשר מיוחד בין יצחק לשם צפנת פענח, שכן, יצחק במילוי, יוד צדיק חית קוף = 828 = צפנת פענח! ועוד, יצחק שווה פענח ואילו חלק המילוי וד דיק ית וף עולה צפנת.

לפי כל זה, נמצא שאני פרעה = יצחק יצחק = פענח פענח.

ובשולי הדברים יש להוסיף שישנו קשר בין "אני פרעה" ובין אסנת שכן, בנוטריקון, "אסנת בת פוטי פרע" רומז ל"אני פרעה".

משמעותו המילולית של השם "צפנת פענח" בלשון הקדש הוא מפענח צפונות. צפנת פענח = 4 ∙ אור. והנה פלא, כאשר נוסיף צפנת פענח ליוסף יעלה הכל 984 = 3 ∙ חשך! הדברים רומזים ליכולתו המיוחדת של יוסף להפוך את החשך לאור, בחינת "מגלה עמוקות מני חשך"[[21]](#endnote-21).

סופי תבות יוסף צפנת פענח הם פתח, רמז לכך שפותח את הסתום, מגלה את הנסתר ומפענח את הצפון. לבד מסופי התבות, שאר האותיות יוס צפנ פענ עולות מלכות, רמז לכך שיוסף פתח את המלכות (בהיותו המלך הראשון מצאצאיו של יעקב).

והנה, אם נוסיף ליוסף צפנת פענח את שם אשתו אסנת יעלה הכל 1495, והוא סכום כל אותיות האלף־בית[[22]](#endnote-22). את ארבעת השמות ניתן לחלק לשנים באופן הבא: צפנת פענח = 36 ∙ 23, ויוסף אסנת = 29 ∙ 23. ואז ביחד צפנת פענח יוסף אסנת = 65 ∙ 23 = אדנ־י ∙ חיה.

כפי שכבר ראינו, שמה המלא של אסנת אסנת בת פוטי פרע כהן אן והוא עולה 1494, סכום כל האותיות מ־ב עד ת, סוד המלה בת!

אמנם, לאחר כמה פסוקים מופיעה שמה המלא של אסנת בשינוי קל: "וליוסף ילד שני בנים בטרם תבוא שנת הרעב אשר ילדה לו אסנת בת פוטי פרע כהן און" – און במקום אן. והנה, בתוספת האות ו יהיה ערך שמה המלא של אסנת 1500, הרומז לסכום אותיות האלף־בית, 1495, עם ה מוצאות הפה, מקור האותיות. למספר 1500 מספר סגולות נוספות שכן הוא ערך הכאת אותיות שם הוי' על פי סדר זה בזה, כלומר י ∙ ה ∙ ו ∙ ה. כמו כן 1500 הוא הגימטריא הגדולה ביותר של מלה אחת בחמשה חמשי תורה: תשתרר[[23]](#endnote-23).

סך הכל בתנ"ך מופיעה אסנת שלש פעמים, פעמיים בפרשתנו ועוד פעם אחת בפרשת ויגש[[24]](#endnote-24). והנה, גם בפרשת ויגש מופיעה אסנת בשמה המלא: "אסנת בת פוטי פרע כהן אן", כאשר שוב "אן" חסר ו. סך הכל, שלשת המופעים של אסנת עולים: 1494 ⊥ 1500 ⊥ 1494 = 4488 = 22 פעמים צדיק=88 ∙אן, כנגד 22 אותיות האלף־בית.

והנה, בכל שלש המופעים של שמה המלא של אסנת יש סך הכל 55 אותיות. כיוון ש־55 = 10△, ניתן לסדר את שמותיה בצורת משולש, באופן הבא:

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| א | | ס | | נ | | ת | | ב | | ת | | פ | | ו | | ט | | י | |
|  | פ | | ר | | ע | | כ | | ה | | ן | | א | | ן | | א | |  |
|  | | ס | | נ | | ת | | ב | | ת | | פ | | ו | | ט | |  | |
|  |  | | י | | פ | | ר | | ע | | כ | | ה | | ן | |  | |  |
|  | |  | | א | | ו | | ן | | א | | ס | | נ | |  | |  | |
|  |  | |  | | ת | | ב | | ת | | פ | | ו | |  | |  | |  |
|  | |  | |  | | ט | | י | | פ | | ר | |  | |  | |  | |
|  |  | |  | |  | | ע | | כ | | ה | |  | |  | |  | |  |
|  | |  | |  | |  | | ן | | א | |  | |  | |  | |  | |
|  |  | |  | |  | |  | | ן | |  | |  | |  | |  | |  |

למעט האות ע שבאמצע המבנה סכום כל האותיות יעלה 4418 שהוא המספר מרובע הכפול[[25]](#endnote-25) ה־47: 4418 = 472 ∙2. והנה, 47 גימטריא בטול, הכח הפנימי המניע את ספירת החכמה[[26]](#endnote-26). בנוסף, פנות המבנה יוצרות את המלה אין הרומזת אף היא לחכמה שכן "והחכמה מאין תמצא". כידוע בחסידות, חכמה היא כח מה, כח הבטול, התכונה המתקנת את החכמה דלעומת זה בחינת "חכמים המה להרע"[[27]](#endnote-27) של קליפת מצרים. ממילא יש לומר שהאין בא לתקן את האון. כזכור, ראינו למעלה שאסנת עולה 7 ∙ חכמה. ויש לומר לפיכך שאסנת, עם כח הבטול, מתקנת את 7 החכמות של העולם העתיק אשר יסודן בתרבות המצרית הסוגדת לאון, תחושת ה"כחי ועוצם ידי עשה לי את החיל הזה"[[28]](#endnote-28).

כמבואר באריכות במקום אחר[[29]](#endnote-29), עיקר גלגולו של יוסף בתקון חכמות העולם היה שלמה המלך. בעוד יוסף נשא את אסנת ומשם זכה לכח לברר את המדעים, שלמה לא זכה לכך ונשא אלף נשים. והנה פלא, אסנת = אלף נשים! [וכן, אלף במספר קדמי עולה בדיוק 1000!]

והנה, אף על פי שחז"ל מגלים שאסנת בתה של דינה בת יעקב היא, הרי שבפשט התורה משמע שהיא אצילה מצרית, ומכאן מובן מדוע חיזר שלמה אחרי בת פרעה ותלה בשידוך עמה כביכול את הצלחתו בבירור חכמות העולם. אבל, בעוד אסנת (שהיא כאמור מביתו של יעקב אבינו אשר מטתו שלמה) סייעה ליוסף, הרי שאלף נשותיו של שלמה הטו את לבבו והכשילוהו.

והנה, יוסף הצדיק עולה 5 ∙ חכמה. כמו כן ראינו בפרשת ויצא ששמות 4 נשי יעקב רחל לאה זלפה בלהה עולים 6 ∙ חכמה. ואם נוסיף את אסנת לארבעת נשי יעקב יעלה הכל 13 ∙ חכמה.

נחזור לשמות ונראה דוגמא של התכללות בין יוסף לאסנת: אסנת כהן אן = 637 = 72 ∙ 13 ואילו, פרעה צפנת פענח = 1183 = 132 ∙ 7. וביחד, פרעה צפנת פענח אסנת כהן אן = 1820 = סוד ∙ י־הוה מספר ההופעות של שם הוי' ב"ה בחמשה חמשי תורה, כמבואר סוד מספר זה באריכות במקום אחר.

ועוד, אסנת פוטי פרע = 23 ∙ 42, וצפנת פענח = 23 ∙ 36. וביחד, צפנת פענח אסנת פוטי פרע = 78 ∙ 23 = 69 ∙ י־הוה. והנה, דינה = 69. דינה היא אמה של אסנת, ושמה רומז ל־69 נפש יוצאי ירך יעקב היורדים מצרימה, חוץ מיעקב עצמו שהוא (לפי הראב"ע) הנפש ה־70 (ולדעת רש"י הנפש ה־70 היא יוכבד, וכפי שיבואר לקמן בפרשת ויגש). כמו כן 69 = 3 ∙ חיה (שמה המקורי של חוה, כמבואר בפרשת בראשית), והוא שליש אור וחמישית משה. יוצא אם כן ששלש נשים רמוזות בצירוף הזה של שמות יוסף ואסנת: אסנת דינה וחוה[[30]](#endnote-30).

והנה, בתנ"ך כולו מוזכרת דינה 8 פעמים. אסנת מוזכרת 3 פעמים. וכמו שראינו בפרשת בראשית, חוה מוזכרת רק פעמיים בכל התנ"ך כולו. והנה, אסנת חוה דינה ראשי תבות אחד, ובסך הכל שלשתן מוזכרת אחד פעמים בתנ"ך. 2 ∙ חוה, 3 ∙ אסנת, ו־8 ∙ דינה (כאשר פעם אחת כתוב "בדינה", בתוספת ב) עולה הכל 2125 = 17 ∙ 53 [53 גם שווה חוה בריבוע פרטי, כלומר ח ∙ ח ⊥ ו ∙ ו ⊥ ה ∙ ה] הכל בסוד "מצא אשה [חוה, כנ"ל] מצא טוב"[[31]](#endnote-31).

נחשב את דינה אסנת בהכאה פרטית, ונקבל ד ∙ א ⊥ י ∙ ס ⊥ נ ∙ נ ⊥ ה ∙ ת = 5104 = 22 ∙ 232 = חן ∙ נחל, כאשר 232, כזכור, הוא סכום ארבע המילויים המרכזיים של שם הוי' ב"ה, עב סג מה בן.

### ד. אברך

חוץ מצפנת פענח, נקרא יוסף בפי העם גם בשם "אברך". אברך = 223 = אין עוד מלבדו = זה הדבר[[32]](#endnote-32).

מבחינה חשבונית (וממילא יש גם לומר שמבחינה ענינית) אברך (223) הוא ממוצע מחבר בין יוסף (156) ובין צפנת פענח (828).

נעשה משלשת השמות סדרה:

|  |  |  |  |  |
| --- | --- | --- | --- | --- |
| 828 |  | 223 |  | 156 |
|  | 605 |  | 67 |  |
|  |  | 538 |  |  |

בסיס הסדרה, 538 עולה יאר י־הוה פניו אליך ויחנך, הברכה האמצעית של ברכת כהנים. והנה, אם נמשיך את הסדרה נקבל ששבעת האיברים הראשונים הם:

8628 5871 3652 1971 828 223 156

סכום, שבעה האברים הראשונים עולה 21329 = מזל ∙ זרע, בסוד יוסף הצדיק יסוד עולם (זרע) איש מצליח (מזל).

והנה, בשלש השמות, יוסף אברך צפנת פענח, 16 אותיות (ביחס מושלם של 4 אותיות למילה). נצייר אותם בצורת מרובע:

|  |  |  |  |
| --- | --- | --- | --- |
| י | ו | ס | ף |
| א | ב | ר | ך |
| צ | פ | נ | ת |
| פ | ע | נ | ח |

האלכסון מהפינה הימנית העליונה,

|  |  |  |  |
| --- | --- | --- | --- |
| י | ו | ס | ף |
| א | ב | ר | ך |
| צ | פ | נ | ת |
| פ | ע | נ | ח |

אותיות נחבי, הרומז לנחבי בן ופסי[[33]](#endnote-33), המרגל מטעם שבט נפתלי ששלח משה לתור את הארץ, והקשר ביניהם שופסי אותיות יוסף. נחבי במשולש פרטי עולה 50△ ⊥ 8△ ⊥ 2△ ⊥ 10△ = 1275 ⊥ 36 ⊥ 3 ⊥ 55 = 1369 = 372 = הבל ∙ הבל. והנה, כידוע 1369 = ורוח א-להים מרחפת על פני המים (וראה גם בפרשת יתרו).

לבד מאותיות האלכסון נחבי, שאר האותיות במרובע עולות 1137 = 3 ∙ 379. והנה, 379 = יוסף אברך. כלומר ששאר האותיות עולות 3 ∙ יוסף אברך

ראשי התבות של ארבעת השמות יוסף אברך צפנת פענח עולים 181 = 10🞔.

ראשי התבות של שמה המלא של אסנת, אסנת בת פוטי פרע כהן אן, עולים 184. וביחד, ראשי התבות של שני השמות המלאים, יוסף אברך צפנת פענח אסנת בת פוטי פרע כהן אן, עולים 181 ⊥ 184 = 365 = יוסף הצדיק = 5 ∙ חכמה. שאר האותיות בשמות יוסף ואסנת וסף ברך פנת ענח סנת ת וטי רע הן ן עולות 2336. אמנם, 2336 = 32 ∙ 73, או לב ∙ חכמה. ומכאן משמע שערך השמות השלמים של יוסף ואסנת עולה 2701 = הבל ∙ חכמה. אם כן, מתגלה שראשי התבות ושאר האותיות מחלקים במדויק את המלה הבל ל־ה ו־לב!

והנה, 2701 הינו אחד המספרים החשובים ביותר בתורה שכן הוא ערכו המלא של הפסוק הראשון בתורה בראשית ברא אלקים את השמים ואת הארץ. חשיבותו גם בהיותו המספר המשולש ה־73, כלומר: 2701 = חכמה△. מבואר אצלינו פעמים רבות שישנו קשר מיוחד בין הבריאה ובין החכמה. את המלה "בראשית" תרגם התרגום ירושלמי "בחוכמא", כלומר "בחכמה". מקובל גם שלכל פסוק בתורה יש מקביל בנביאים. המקביל לפסוק הראשון הוא: "ה' בחכמה יסד ארץ כונן שמים בתבונה"[[34]](#endnote-34). שוב ושוב רואים אנו את הקשר של אסנת עם החכמה. וכפי שכתבנו כבר למעלה יש לומר שלאסנת כח תקון מיוחד כנגד חכמת מצרים הטמאה. וכעת מתמקדים אנו בכך שחכמתה מתמקדת בחכמת הטבע, שבמעשה בראשית. וכבר הערנו למעלה שאסנת בת = בראשית.

והנה עוד פלא נפלא בשמות המלאים של יוסף ואסנת: כשם שראשי התבות עולים 365 (שסה), כך סופי התבות, ף ך ת ח ת ת י ע ן ן עולים 1488, כלומר כפולה של רמח, שכן, 1488 = 6 ∙ 248 (רמח)! והיינו אברהם פנים ואחור א אב אבר אברה אברהם אברהם ברהם רהם הם ם, לפי הכלל שהערך פנים ואחור של תבה שווה לערכה כפול מספר האותיות ועוד 1.

### ה. יוסף ואסנת

נתבונן כעת בכל השמות (והכינויים) המופיעים בפסוק "ויקרא פרעה שם יוסף צפנת פענח ויתן לו את אסנת בת פוטי פרע כהן אן לאשה ויצא יוסף על ארץ מצרים": פרעה יוסף צפנת פענח אסנת פוטי פרע כהן אן יוסף עולה 2587 = 13 ∙ צדקה.

והנה, יש בפסוק 10 שמות, אותם אפשר לסדר בצורת משולש:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | | פרעה | |  | |  |
|  | | יוסף | | צפנת | |  | |
|  | פענח | | אסנת | | פוטי | |  |
| פרע | | כהן | | אן | | יוסף | |

אם נספור, ניוכח שב־10 השמות הנ"ל יש 36 = 62 אותיות. נסדר כעת את 10 השמות בצורת מרובע:

|  |  |  |  |  |  |
| --- | --- | --- | --- | --- | --- |
| פ | ר | ע | ה | י | ו |
| ס | ף | צ | פ | נ | ת |
| פ | ע | נ | ח | א | ס |
| נ | ת | פ | ו | ט | י |
| פ | ר | ע | כ | ה | ן |
| א | ן | י | ו | ס | ף |

והנה, המקיף הרחוק בציור זה,

|  |  |  |  |  |  |
| --- | --- | --- | --- | --- | --- |
| פ | ר | ע | ה | י | ו |
| ס | ף | צ | פ | נ | ת |
| פ | ע | נ | ח | א | ס |
| נ | ת | פ | ו | ט | י |
| פ | ר | ע | כ | ה | ן |
| א | ן | י | ו | ס | ף |

פ ר ע ה י ו ת ס י ן ף ס ו י ן א פ נ פ ס עולה אסנת בת פוטי פרע!

והנה, שאר המילים בפסוק "ויקרא פרעה וגו'", עולות 845 = 5 ∙ 132. נעשה כעת סדרה ממספר המילים שיש בשמות (וכינויים) של יוסף ואסנת:

יוסף – מילה 1

אברך – מילה 1

צפנת פענח – 2 מילים

אסנת בת פוטי פרע כהן אן – 6 מילים

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 651 |  | 507 |  | 386 |  | 286 |  | 205 |  | 141 |  | 92 |  | 56 |  | 31 |  | 15 |  | 6 |  | 2 |  | 1 |  | 1 |
|  | 144 |  | 121 |  | 100 |  | 81 |  | 64 |  | 49 |  | 36 |  | 25 |  | 16 |  | 9 |  | 4 |  | 1 |  | 0 |  |
|  |  | 23 |  | 21 |  | 19 |  | 17 |  | 15 |  | 13 |  | 11 |  | 9 |  | 7 |  | 5 |  | 3 |  | 1 |  |  |
|  |  |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  |  |  |

סכום 14 האיברים הראשונים עולה 2380 = 10 ∙ רחל.

והנה, אם נעשה סדרה דומה אך לפי מספר האותיות בכל שם, נקבל:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 100 |  | 64 |  | 36 |  | 18 |  | 8 |  | 4 |  | 4 |
|  | 40 |  | 28 |  | 18 |  | 10 |  | 4 |  | 0 |  |
|  |  | 12 |  | 10 |  | 8 |  | 6 |  | 4 |  |  |
|  |  |  | 2 |  | 2 |  | 2 |  | 2 |  |  |  |

סכום 7 האיברים הראשונים עולה בדיוק 238 = רחל!

כעת נשלב את השמות יוסף אסנת ונחלק את השילוב לארבע היחידות שלו: י א = 11; ו ס = 66; ס נ = 110; ף ת = 480. ערכי ארבעת היחידות עולים לפי הסדר (דבר שאינו מתקיים לגבי האותיות של יוסף או אסנת כשכל אחד לחוד). ממילא מתבקש לעשות מ־4 המספרים הנ"ל סדרה:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 6916 |  | 3546 |  | 1513 |  | 480 |  | 110 |  | 66 |  | 11 |
|  | 3370 |  | 2033 |  | 1033 |  | 370 |  | 44 |  | 55 |  |
|  |  | 1337 |  | 1000 |  | 663 |  | 326 |  | 11‑ |  |  |
|  |  |  | 337 |  | 337 |  | 337 |  | 337 |  |  |  |

סכום 7 האיברים הראשונים: 12642 = אש ∙ להבה! רמז יפהפה שמזווגו עם אסנת קיבל יוסף את התכונה המשלימה ליעקב כפי שנאמר בפסוק "והיה בית יעקב אש ובית יוסף להבה ובית עשו לקש ודלקו בהם ואכלום ולא יהיה שריד לבית עשו כי הוי' דבר"[[35]](#endnote-35).

1. . פרקי דרבי אליעזר פרק לה. [↑](#endnote-ref-1)
2. . בראשית כד, נה. [↑](#endnote-ref-2)
3. . ראה רש"י שם. [↑](#endnote-ref-3)
4. . אם כי שאנו בפועל מצמידים את הקידושין לנישואין, וממילא אין המתנה בכלל. אולם מלפנים היתה האשה מקבלת שנה מזמן הקידושין ועד הנישואין. [↑](#endnote-ref-4)
5. . שו"ע אהע"ז כז, סעיף א. [↑](#endnote-ref-5)
6. . ראה לקוטי תורה וזאת הברכה צו, ג. תורת חיים בראשית פו, ד, ועוד. [↑](#endnote-ref-6)
7. . ראה בהרחבה בספרינו מודעות טבעית והטבע היהודי. [↑](#endnote-ref-7)
8. . לקוטי אמרים פרק ג. [↑](#endnote-ref-8)
9. . יבמות נג, ב. [↑](#endnote-ref-9)
10. . בבא מציעא פד, א. [↑](#endnote-ref-10)
11. . בראשית כט, כא. [↑](#endnote-ref-11)
12. . שבת פח, א ופסחים סח, ב. [↑](#endnote-ref-12)
13. . ירמיה לג, כה. [↑](#endnote-ref-13)
14. . תקון יג (כט, א). ודוגמתו בלשון חז"ל: "כל מי שאין בו דעה, אסור לרחם עליו" (ברכות לג, א). [↑](#endnote-ref-14)
15. . הקדמת פתח אליהו לתקוני זהר. [↑](#endnote-ref-15)
16. . משלי י, כה. [↑](#endnote-ref-16)
17. . ראה חזקוני לבראשית מא, מה. [↑](#endnote-ref-17)
18. . הקדמת תקוני זהר (י, א). [↑](#endnote-ref-18)
19. . בראשית לז, ב. [↑](#endnote-ref-19)
20. . משלי לא, ל. [↑](#endnote-ref-20)
21. . איוב יב, כב. [↑](#endnote-ref-21)
22. . ביחס לערך אותיות האלף-בית העולה 1495, רבי אברהם אבולעפיה היה רומז את הביטוי **הכל אמת**, שכן, **הכל** = 55, סכום האותיות מ-**א** עד **י** (10△). ואילו **אמת**, כאשר ה-**א** עולה 1000 (כשמה של האות אלף), שווה 1440, סכום האותיות מ-**כ** עד **ת**. [↑](#endnote-ref-22)
23. . במדבר טז, יג. [↑](#endnote-ref-23)
24. . בראשית מו, כ. [↑](#endnote-ref-24)
25. . חשיבותם המדעית של המספרים המרובעים הכפולים בטבלה המחזורית של היסודות הכימיים, כמבואר באריכות במקום אחר. [↑](#endnote-ref-25)
26. . כמבואר באריכות בספרינו סוד ה' ליראיו ע' לה-לו, ועוד. וראה ספרינו אל עולם הקבלה. [↑](#endnote-ref-26)
27. . ירמיה ד, כב. [↑](#endnote-ref-27)
28. . דברים ח, יז. [↑](#endnote-ref-28)
29. . מלכות ישראל כרך ב ע' מג והלאה. ובהרחבה בספרנו באנגלית *Awakening the Spark Within*. ראה גם בספרנו תקון המדינה בהרחבה. [↑](#endnote-ref-29)
30. . הנה, דינה עצמה היא "בת לאה" (בראשית לד, א). ומפרש רש"י "'בת לאה' – ולא בת יעקב, אלא על שם יציאתה נקראת 'בת לאה', שאף היא [לאה] יצאנית היתה שנאמר 'ותצא לאה לקראתו' (ועליה משלו המשל 'אמה כבתה')". ומכחה של לאה נולדה לבסוף אסנת [ויש לומר שאסנת יוצאת מן ה-א של לאה]. והרמזים בזה: אסנת בת פוטי פרע = 1368 = 2 ∙ חוה ∙ לאה! לאה אסנת = שמע בקלה. וכל שלש הדורות, לאה דינה אסנת, עולים 616 = 22 ∙ 28. והראשי תבות הם השם הקדוש אלד, בעוד שאר אותיות עולות 581 = חוה ראשונה = מלכות פה [ובהקשר של חוה ראשונה מופיעה גם שרח בת אשר, שכן שרח בת אשר אסנת בת פוטי פרע כהן אן = 5 ∙ חוה ראשונה]. והנה, שרה רבקה רחל לאה דינה אסנת = 1666 = 7 ∙ רחל! ביחד עם בלהה זלפה = 1830 = 60△ הנ"ל; חיה חוה = בלהה = יוכבד. 1830 ועוד יוכבד = 72 ∙ י־הוה ב"ה, וביחד עם חוה = 1891 = 61△. [↑](#endnote-ref-30)
31. . משלי חי, כב. [↑](#endnote-ref-31)
32. . ובפרשת וישב ראינו ש-223 = חירה, רע יהודה. [↑](#endnote-ref-32)
33. . במדבר יג, יד. [↑](#endnote-ref-33)
34. . משלי ג, יט. [↑](#endnote-ref-34)
35. . עובדיה א, חי. [↑](#endnote-ref-35)