# ברית עולם

וַיֹּאמֶר אֱ־לֹהִים אֶל נחַ וְאֶל בָּנָיו אִתּוֹ לֵאמֹר. וַאֲנִי הִנְנִי מֵקִים אֶת בְּרִיתִי אִתְּכֶם וְאֶת זַרְעֲכֶם אַחֲרֵיכֶם. וְאֵת כָּל נֶפֶשׁ הַחַיָּה אֲשֶׁר אִתְּכֶם בָּעוֹף בַּבְּהֵמָה וּבְכָל חַיַּת הָאָרֶץ אִתְּכֶם מִכֹּל יֹצְאֵי הַתֵּבָה לְכֹל חַיַּת הָאָרֶץ. וַהֲקִמֹתִי אֶת בְּרִיתִי אִתְּכֶם וְלֹא יִכָּרֵת כָּל בָּשָׂר עוֹד מִמֵּי הַמַּבּוּל וְלֹא יִהְיֶה עוֹד מַבּוּל לְשַׁחֵת הָאָרֶץ. וַיֹּאמֶר אֱ-לֹהִים זֹאת אוֹת־הַבְּרִית אֲשֶׁר־אֲנִי נֹתֵן בֵּינִי וּבֵינֵיכֶם וּבֵין כָּל נֶפֶשׁ חַיָּה אֲשֶׁר אִתְּכֶם לְדֹרֹת עוֹלָם. אֶת קַשְׁתִּי נָתַתִּי בֶּעָנָן וְהָיְתָה לְאוֹת בְּרִית בֵּינִי וּבֵין הָאָרֶץ. וְהָיָה בְּעַנֲנִי עָנָן עַל הָאָרֶץ וְנִרְאֲתָה הַקֶּשֶׁת בֶּעָנָן. וְזָכַרְתִּי אֶת בְּרִיתִי אֲשֶׁר בֵּינִי וּבֵינֵיכֶם וּבֵין כָּל נֶפֶשׁ חַיָּה בְּכָל בָּשָׂר וְלֹא יִהְיֶה עוֹד הַמַּיִם לְמַבּוּל לְשַׁחֵת כָּל בָּשָׂר. וְהָיְתָה הַקֶּשֶׁת בֶּעָנָן וּרְאִיתִיהָ לִזְכֹּר בְּרִית עוֹלָם בֵּין אֱ־לֹהִים וּבֵין כָּל נֶפֶשׁ חַיָּה בְּכָל בָּשָׂר אֲשֶׁר עַל הָאָרֶץ. וַיֹּאמֶר אֱ־לֹהִים אֶל נֹחַ זֹאת אוֹת הַבְּרִית אֲשֶׁר הֲקִמֹתִי בֵּינִי וּבֵין כָּל בָּשָׂר אֲשֶׁר עַל הָאָרֶץ.

### א. שלש התחלות

שלש התחלות התחיל הקב"ה את האנושות[[1]](#endnote-1). בפרשת בראשית התחיל הקב"ה את האנושות עם אדם הראשון. משזה נכשל ולא השכיל לחנך את צאצאיו לעבודת ה', נחם ה' על כי ברא את האדם, הבדיל את נח משאר דורו, והשאיר רק אותו להתחיל את האנושות בשנית. כמו עובר ברחם אמו היה נח בתבה, וכמו עובר ראה עולם חדש בצאתו מן התבה. אמנם, גם נח כשל בשליחותו, וגם לא כל צאציו הלכו בדרך ה'. עד אשר בחר ה' את אברהם העברי – ובחר בו להקים עם סגולה אשר בו ודרכו תתגלה תכלית בריאת האדם.

שלש התחלות אלה הן כנגד חש מל מל (ראה גם בתחילת עיוננו לפרשת בראשית), הכנעה הבדלה המתקה כדרכו של מורינו הבעל שם טוב. את אדם הכניע ה' כשגרש אותו מגן עדן, ואילו את צאצאיו אשר הוסיפו חטאים על חטאו ופשעים לפשעו, הכניע במימי המבול. את נח הבדיל ה' משאר בני דורו, אך לא היתה זו הבדלה שתכליתה עם נבדל ונבחר, אלא הבדלה מהסדר הקודם של החטא ועונשו של לפני המבול. למרות הבדלת נח, נשאר חרון אפו של הקב"ה על מקומו ורק כשבא אברהם ופרסם את האמונה בה' אחד בעולם נפסק, כלשון חז"ל: "עד כאן [אברהם] חרון אף של מקום בעולם"[[2]](#endnote-2). לפיכך, הבדלת אברהם העברי – הוא מעבר אחד וכל העולם כולו מעבר אחר[[3]](#endnote-3) – היא הבדלה שיש בה המתקה, וכלשון חז"ל "כי מתוק האור", ועל אברהם דרשו את המילים "ויהי אור" ש"אברהם התחיל להאיר"[[4]](#endnote-4).

פרשתנו מתמקדת, ונקראת על שם, נח. בפעם הראשונה מוזכר נח בבראשית פרק ה בפרשה המתארת את תולדותיו של אדם הראשון ופותחת במילים:

זה ספר תולדות אדם ביום ברא אלהים אדם בדמות אלהים עשה אותו. זכר ונקבה בראם ויברך אתם ויקרא את שמם אדם ביום הבראם[[5]](#endnote-5).

שלש המילים האחרונות הן "אדם ביום הבראם". והנה, ביום שווה נח, והבראם אותיות אברהם! נמצא ששלש המילים האחרונות רומזות לשלש ההתחלות של האנושות: אדם נח ואברהם. וביחד אדם נח אברהם (= אדם ביום הבראם) עולה 26△, או י־הוה במשולש![[6]](#endnote-6)

### ב. חנו של נח

"ונח מצא חן בעיני ה'"[[7]](#endnote-7). מציאת חן זו מובאת בחסידות כמקבילה לאותו חפץ הלב המצוי בשרש חנו של דבר על בעליו: "אמר רבי יוחנן שלשה חינות הן: חן מקום על יושביו, חן אשה על בעלה, חן מקח על מקחו"[[8]](#endnote-8).

על יסוד בחירתו של הקב"ה בנח ובצאצאיו להמשיך את האנושות הכללית כרת עמם ברית, בדומה לבריתות שכרת עם אברהם ועם עם ישראל. ברית בכלל מבטאת תחושה של קשר שלמעלה מטעם ודעת. להסבר ענינה של הברית בכלל מביא אדמו"ר הזקן את המשל הבא:

על דרך שני אוהבים שעושים כריתת ברית להיות אוהבים זה על זה, דהיינו שיוכרח להיות אוהבו אף אם לא היה נמשך אצלו אהבה זו אליו אחר כך מצד השכל והדעת, מכל מקום מכריח את עצמו לאהבה בבחינה שלמעלה מהשכל והדעת[[9]](#endnote-9).

וכך הברית בין הקב"ה ונח משמשת יסוד להמשך דרישתו מהאנושות לקיים את שבע המצות האוניברסליות. וכך, למרות שכבר ניתנו רובן (שש מהן) לאדם הראשון, נקראו מצות אלו "שבע מצות בני נח" על שמו. בהמשך נראה ששבע המצות רמוזות בפרשת הברית עם נח[[10]](#endnote-10).

### ב. ברית המילה, ברית התורה, וברית הארץ

בתורה מתוארות מספר בריתות שכרת הקב"ה עם בני אדם[[11]](#endnote-11). הראשונה ביניהן היא זו שכרת עם נח ובניו. שתי בריתות, על הארץ ועל המילה, כרת ה' עם אברהם, ולבסוף כרת ברית עם כל בני ישראל במתן תורה. על כריתת הברית על מצות מילה מובא במשנה: "רבי ישמעאל אומר גדולה מילה שנכרתו עליה שלש עשרה בריתות"[[12]](#endnote-12). פירוש דבריו של רבי ישמעאל שבפרשת מילה[[13]](#endnote-13) מופיעה המילה "ברית" 13 פעמים[[14]](#endnote-14):

ויהי אברם בן תשעים שנה ותשע שנים וירא ה' אל אברם ויאמר אליו אני א־ל ש־די התהלך לפני והיה תמים: ואתנה בריתי ביני ובינך וארבה אותך במאד מאד: ויפל אברם על פניו וידבר אתו א־להים לאמר: אני הנה בריתי אתך והיית לאב המון גוים: ולא יקרא עוד את שמך אברם והיה שמך אברהם כי אב המון גוים נתתיך: והפרתי אתך במאד מאד ונתתיך לגוים ומלכים ממך יצאו: והקמתי את בריתי ביני ובינך ובין זרעך אחריך לדרתם לברית עולם להיות לך לא־להים ולזרעך אחריך: ונתתי לך ולזרעך אחריך את ארץ מגריך את כל ארץ כנען לאחזת עולם והייתי להם לא־להים: ויאמר א־להים אל אברהם ואתה את בריתי תשמר אתה וזרעך אחריך לדרתם: זאת בריתי אשר תשמרו ביני וביניכם ובין זרעך אחריך המול לכם כל זכר: ונמלתם את בשר ערלתכם והיה לאות ברית ביני וביניכם: ובן שמנת ימים ימול לכם כל זכר לדרתיכם יליד בית ומקנת כסף מכל בן נכר אשר לא מזרעך הוא: המול ימול יליד ביתך ומקנת כספך והיתה בריתי בבשרכם לברית עולם: וערל זכר אשר לא ימול את בשר ערלתו ונכרתה הנפש ההוא מעמיה את בריתי הפר: ויאמר א־להים אל אברהם שרי אשתך לא תקרא את שמה שרי כי שרה שמה: וברכתי אתה וגם נתתי ממנה לך בן וברכתיה והיתה לגוים מלכי עמים ממנה יהיו: ויפל אברהם על פניו ויצחק ויאמר בלבו הלבן מאה שנה יולד ואם שרה הבת תשעים שנה תלד: ויאמר אברהם אל הא־להים לו ישמעאל יחיה לפניך: ויאמר א־להים אבל שרה אשתך ילדת לך בן וקראת את שמו יצחק והקמתי את בריתי אתו לברית עולם לזרעו אחריו: ולישמעאל שמעתיך הנה ברכתי אתו והפריתי אתו והרביתי אתו במאד מאד שנים עשר נשיאם יוליד ונתתיו לגוי גדול: ואת בריתי אקים את יצחק אשר תלד לך שרה למועד הזה בשנה האחרת:

על ברית הארץ (שכרת ה' עם אברהם) ועל הברית שכרת עם כל ישראל על התורה עסקו חכמים בהקשר לברכה השניה של ברכת המזון:

תניא, רבי אליעזר אומר: כל שלא אמר "ארץ חמדה טובה ורחבה" בברכת הארץ, ומלכות בית דוד בבונה ירושלים, לא יצא ידי חובתו. נחום הזקן אומר: צריך שיזכור בה ברית. רבי יוסי אומר: צריך שיזכור בה תורה. פלימו אומר: צריך שיקדים ברית לתורה שזו [תורה] נתנה ב־ג בריתות וזו [מצות המילה] נתנה ב־יג בריתות[[15]](#endnote-15).

ופירש רש"י:

בשלשה מקומות נתנה התורה לישראל: בסיני באהל מועד ובהר גרזים ובערבות מואב [ובמהרש"א שם: חשיב ד' דאיכא מאן דמפיק הר גרזים ועייל אהל מועד]. ובכל אחד נכרתה ברית. כדתניא במסכת סוטה[[16]](#endnote-16) "ארור בכלל וארור בפרט וכו'", וכן באהל מועד שנאמר "אלה דברי הברית אשר צוה ה' את משה לכרות את בני ישראל בארץ מואב מלבד הברית אשר כרת אתם בחורב", וכתיב "ושמרתם את דברי הברית".

יוצא מכל הנ"ל ש־ג בריתות נכרתו על התורה ואילו יג בריתות נכרתו על מצות המילה.

כמה בריתות כרת ה' עם אברהם על הארץ? אם נסתכל בפרשת ברית בין הבתרים נמצא שהמילה ברית מוזכרת רק פעם אחת:

"ביום ההוא כרת ה' את אברם ברית לאמר לזרעך נתתי את הארץ הזאת מנהר מצרים עד הנהר הגדל נהר פרת"[[17]](#endnote-17).

בהקדים מעט את המאוחר, בעיוננו לפרשת "לך לך" (הפרשה בו מופיעות ברית בין הבתרים וברית המילה) נראה שהמספר הצורני המבטא את הברית המיוחדת של הקב"ה עם אברהם בפרט ועם ישראל בכלל הוא המגן־דוד. מספרי המגן־דוד נלמדים מן הפסוק שאחרי ברית הארץ: "את הקיני ואת הקנזי ואת הקדמני", עיין שם.

### ג. ברית הקשת עם נח

והנה, על יסוד מה שראינו עד עתה בבריתות על המילה, על התורה ועל הארץ, מתבקש לספור כמה פעמים מופיעה המילה "ברית" בברית הראשונה, בין ה' ובין נח, ברית הקשת. ובכן, התבוננות תגלה שהיא מופיעה ז פעמים:

ויאמר א־להים אל נח ואל בניו אתו לאמר: ואני הנני מקים את בריתי אתכם ואת זרעכם אחריכם: ואת כל נפש החיה אשר אתכם בעוף בבהמה ובכל חית הארץ אתכם מכל יצאי התבה לכל חית הארץ: והקמתי את בריתי אתכם ולא יכרת כל בשר עוד ממי המבול ולא יהיה עוד מבול לשחת הארץ: ויאמר א־להים זאת אות הברית אשר אני נתן ביני וביניכם ובין כל נפש חיה אשר אתכם לדרת עולם: את קשתי נתתי בענן והיתה לאות ברית ביני ובין הארץ: והיה בענני ענן על הארץ ונראתה הקשת בענן: וזכרתי את בריתי אשר ביני וביניכם ובין כל נפש חיה בכל בשר ולא יהיה עוד המים למבול לשחת כל בשר: והיתה הקשת בענן וראיתיה לזכר ברית עולם בין א־להים ובין כל נפש חיה בכל בשר אשר על הארץ: ויאמר א־להים אל נח זאת אות הברית אשר הקמתי ביני ובין כל בשר אשר על הארץ:

אפשר לומר כי ז ההופעות של המילה ברית רומזות הן לשבע[[18]](#endnote-18) צבעי הקשת (שהיא "אות הברית" שבין ה' ובין נח ובניו) והן, בעומק יותר, לשבע מצות בני נח[[19]](#endnote-19).

### ד. מספרי ברית

אם כן, עד עכשיו מצאנו שישנם ארבעה מספרים המופיעים בהקשר של הבריתות בתורה:

* 1 – ברית הארץ
* 3 – ברית התורה
* 7 – הברית עם נח
* 13 – הברית על המילה

נבנה מהמספרים האלה סדרה חשבונית, אותה נכנה סדרת מספרי הברית:

|  |  |  |  |  |  |  |
| --- | --- | --- | --- | --- | --- | --- |
| 13 |  | 7 |  | 3 |  | 1 |
|  | 6 |  | 4 |  | 2 |  |
|  |  | 2 |  | 2 |  |  |

למרות שיש בידינו ארבעה מספרי ברית הרי שמההפרשים שביניהם אנו רואים שניתן היה למצוא את סדרת מספרי הברית בעזרת השלשה הראשונים לבד, מה שמחזק את ההבנה שאכן זוהי הסדרה אליה התכוונה התורה.

בסיס הסדרה, 2, רומז לכך שכריתת ברית נעשית בין שנים, וכפי שנראה רעיון זה נרמז בצורתם הגיאומטרית של מספרי הברית.

הנוסחה הריבועית המתארת את הסדרה היא:

1 ⊥ n ⊥ 2n = [n]f

משוואה זו הינה המשוואה הריבועית הראשונה והמושלמת ביותר, שכן כל המקדמים של האברים 2n , 1n ו־0n הנם 1!

נכתוב כעת את המספרים הראשונים בסדרת מספרי הברית:

...111 91 73 57 43 31 21 13 7 3 1

מהי הצורה הגיאומטרית של מספרי הברית? נעשה מעט מניפולוציה אלגבראית על הנוסחה הקודמת ונמצא שהיא שווה:

1 ⊥ (1 ⊥ n)n = [n]f

נזכור שנוסחת המספרים המשולשים היא:

⊥ = △n

וממילא קל לראות כי:

1 ⊥ △n2 = 1 ⊥ (1 ⊥ n)n

או, במילים אחרות, שצורתו של מספר הברית ה־n היא של שני משולשים בגודל n עם נקודה נוספת. הצורה המתבקשת לפיכך היא לצייר את שני המשולשים עם נקודה ביניהם. נצייר את צורתם של מספרי הברית הראשונים:



4 3 2🞁🞃 1 0

בגלל צורתם זו, אנו מציינים את מספר הברית של n בסימול: n.

מבחינה גראפית, המשולש העליון נראה יורד מלמעלה למטה והמשולש התחתון נראה עולה מלמטה למעלה. נקודת המפגש, הנקודה שבין שני המשולשים מסמלת את "אות הברית" המהווה את הסימן או הסמל עליו נכרתה הברית. במקרה של הברית עם נח, אות הברית היא הקשת בענן.

הפסוק המציין את הקשר המיוחד, יסוד הברית, שבין הקב"ה ונח ונח מצא חן בעיני י־הוה = 421 = 21. ועוד, 421 הוא למעשה מספר הברית ה־21, אך 21 הוא בעצמו מספר הברית הרביעי, תופעה דומה למה שראינו בפרשת בראשית ביחס ל־931 (שהוא מספר הברית ה־31, אך 31 הוא מספר הברית החמישי)[[20]](#endnote-20).

ועוד נקודה חשובה, נח = 58, והוא מספר הברית ה־7 (57), בתוספת 1. הוספת 1 לחשבון גימטריא אחד כדי להשוותו עם חשבון גימטריא אחר נקרא בקבלה הוספת כולל (אף כי אין אנו מרבים להשתמש בעקרון זה, שכן בדורינו, למרות כל הביסוס לכך[[21]](#endnote-21), נתפס הדבר כאי דיוק).

### ה. מספרי ברית בפרשת הקשת

למעלה ציינו שבפרשת הברית עם נח מופיעה המילה ברית 7 פעמים. כעת נבדוק ביתר דיוק את ההופעות הנ"ל. נרשום את מלות הפרשה תוך ציון מיקומה של כל מילה מתחילת הפרשה:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 | וַיּאמֶר | אֱלֹקִים | אֶל | נֹחַ | וְאֶל | בָּנָיו | אִתּוֹ | לֵאמֹר | וַאֲנִי | הִנְנִי |
| 11 | מֵקִים | אֶת | בְּרִיתִי | אִתְּכֶם | וְאֶת | זַרְעֲכֶם | אַחֲרֵיכֶם | וְאֵת | כָּל | נֶפֶשׁ |
| 21 | הַחַיָּה | אֲשֶׁר | אִתְּכֶם | בָּעוֹף | בַּבְּהֵמָה | וּבְכָל | חַיַּת | הָאָרֶץ | אִתְּכֶם | מִכֹּל |
| 31 | יֹצְאֵי | הַתֵּבָה | לְכֹל | חַיַּת | הָאָרֶץ | וַהֲקִמֹתִי | אֶת | בְּרִיתִי | אִתְּכֶם | וְלֹא |
| 41 | יִכָּרֵת | כָּל | בָּשָׂר | עוֹד | מִמֵּי | הַמַּבּוּל | וְלֹא | יִהְיֶה | עוֹד | מַבּוּל |
| 51 | לְשַׁחֵת | הָאָרֶץ | וַיֹּאמֶר | אֱלֹקִים | זֹאת | אוֹת | הַבְּרִית | אֲשֶׁר | אֲנִי | נֹתֵן |
| 61 | בֵּינִי | וּבֵינֵיכֶם | וּבֵין | כָּל | נֶפֶשׁ | חַיָּה | אֲשֶׁר | אִתְּכֶם | לְדֹרֹת | עוֹלָם |
| 71 | אֶת | קַשְׁתִּי | נָתַתִּי | בֶּעָנָן | וְהָיְתָה | לְאוֹת | בְּרִית | בֵּינִי | וּבֵין | הָאָרֶץ |
| 81 | וְהָיָה | בְּעַנֲנִי | עָנָן | עַל | הָאָרֶץ | וְנִרְאֲתָה | הַקֶּשֶׁת | בֶּעָנָן | וְזָכַרְתִּי | אֶת |
| 91 | בְּרִיתִי | אֲשֶׁר | בֵּינִי | וּבֵינֵיכֶם | וּבֵין | כָּל | נֶפֶשׁ | חַיָּה | בְּכָל | בָּשָׂר |
| 101 | וְלֹא | יִהְיֶה | עוֹד | הַמַּיִם | לְמַבּוּל | לְשַׁחֵת | כָּל | בָּשָׂר | וְהָיְתָה | הַקֶּשֶׁת |
| 111 | בֶּעָנָן | וּרְאִיתִיהָ | לִזְכֹּר | בְּרִית | עוֹלָם | בֵּין | אֱלֹקִים | וּבֵין | כָּל | נֶפֶשׁ |
| 121 | חַיָּה | בְּכָל | בָּשָׂר | אֲשֶׁר | עַל | הָאָרֶץ | וַיּאמֶר | אֱלֹקִים | אֶל | נֹחַ |
| 131 | זֹאת | אוֹת | הַבְּרִית | אֲשֶׁר | הֲקִמֹתִי | בֵּינִי | וּבֵין | כָּל | בָּשָׂר | אֲשֶׁר |
| 141 | עַל | הָאָרֶץ |  |  |  |  |  |  |  |  |

נמצא שמלות ה"ברית" מופיעות על פי סדר הפרשה במיקומים:

|  |  |  |  |  |  |  |  |
| --- | --- | --- | --- | --- | --- | --- | --- |
| המילה | בריתי | בריתי | הברית | ברית | בריתי | ברית | הברית |
| מיקום | 13 | 38 | 57 | 77 | 91 | 114 | 133 |

מתוך 7 המילים, המיקום של כל מילה שניה הוא מספר ברית בעצמו:

|  |  |  |  |  |  |  |  |
| --- | --- | --- | --- | --- | --- | --- | --- |
| המילה | בריתי | בריתי | הברית | ברית | בריתי | ברית | הברית |
| מיקום | 13 = 3 | 38 | 57 = 7 | 77 | 91 = 9 | 114 | 133 = 11 |

נשים לב שאלה הם מספרי הברית של המספרים האי־זוגיים, אם כי 1 ו־5 חסרים. מה הם מספרי הברית הראשון והחמישי החסרים לכאורה?

3 = 1

31 = 5

השאלה הנשאלת היא האם יש רמז למספרי הברית החסרים מן הסדרה בפרשה. ובכן, נסתכל במילים הנמצאות במיקום של מספרי הברית הראשון והחמישי, כלומר, המילה ה־3 בפרשה והמילה ה־31. אנו כבר יודעים שהן אינן "ברית" או "בריתי" או "הברית". אך מה הן בכל זאת?

המילה השלישית, אל = 31 = 5 מספר ברית, כנ"ל!

והמילה ה־31, יצאי = 111 = 10 גם כן מספר ברית!

וזו השלמה מופלאה של הסדרה של מספרי הברית של המספרים האי־זוגיים.

נתבונן שוב בסידור של מלות הפרשה בחלוקה לעשר־עשר מילים ונראה שמלות ה"ברית" מופיעות בכל שורה שניה, כלומר מילת "ברית" אחת בעשיריה הראשונה, השלישית, החמישית, השביעית, התשיעית, האחת־עשרה והשלש עשרה! גם כאן יש דילוג דומה לעשיריות האי־זוגיות[[22]](#endnote-22).

בפרשה כולה 142 תבות. 142 אינו מספר ברית, שכן קל להיווכח מהנוסחאות שכתבנו עבור מספרי ברית שמספר ברית אינו יכול להיות זוגי. אולם מהספרות 1, 4, 2 אפשר להרכיב שני צירופים של מספרים אי־זוגיים, 241 ו־421, והנה, שני הצירופים האי-זוגיים האפשריים הם מספרי ברית:

* 241 = 15
* 421 = 21

ועוד, ראה לקמן בשייכות המספר 142 למספרי ברית.

נציין כעת מספר דוגמאות נוספות של הופעת מספרי ברית בפרשה:

* הפרשה מתחילה "ויאמר א־להים"[[23]](#endnote-23) שעולה 343 = 18.
* המילה הראשונה והמילה האחרונה בפרשה הן ויאמר הארץ שעולות ביחד 553 = 23.
* הממוצע של מיקום מילת הברית הראשונה, 13, והאחרונה, 133 הוא 73 = 8.

נתבונן בצורה שבה המילה ברית מופיעה שבע פעמים בפרשתנו. והנה, במיקומים שהם מספרי ברית, המילים הן: בריתי הברית בריתי הברית = 354 ∙ 7. ואילו, שלש הופעות הברית שאינן במיקום של מספרי ברית בריתי ברית ברית עולות 1846 = 13 ∙ 142, והנה זהו בדיוק מיקום הברית הראשונה (13) פעמים מספר התבות בכל הפרשה[[24]](#endnote-24) (142)!

### ו. המכלול המתמטי

כבר ראינו שהמספרים 7 ו־13 שניהם מספרי ברית. 7 הוא מספר הברית השלישי ו־13 הוא מספר הברית הרביעי.

אמנם, זהו רק פן אחד של הקשר המיוחד בין 7 ו-13 בתורה, שכן ביחד הם מהוים כיבכול ניב לשון מתמטי, הנקרא מכלול מתמטי. ונסביר, בתורה ישנם ניבים לשוניים כגון "אמת ושלום" הקושרים שתי מילים ביחד במה שנקרא "מכלול"[[25]](#endnote-25). באותו אופן ישנם גם מספרים שהולכים ביחד בצורה בולטת בדוגמאות רבות.

אנו שואלים את ה"מכלול" מהלשון על מנת להגדיר את המכלול החשבוני – שני מספרים המופיעים ביחד בהקשרים רבים[[26]](#endnote-26). המכלול המתמטי הנו אחד הנושאים החשובים בעיון מתמטי בתורה. בתורה יש מאות ואף אלפי דוגמאות של יחסי הגומלין בין 7 ו־13, והעיסוק בכך יכול למלא ספר שלם. נביא במקום זאת רק את הדוגמאות המובהקות הקושרות את 7 ו־13 למכלול חשבוני מהצד המתמטי:

* 7 הוא הנקודה האמצעית של 13 (ראה במבוא לגימטריא בראש הספר). ממילא, המכפלה שלהם שווה למשולש של 13:

13△ = 7 ∙ 13.


* 13 הוא המספר הראשוני ה־7!
* 13 הוא גם מספר האהבה (ראה במבוא לגימטריא) ה־7.
* בריבועים של 7 ו־13 מתקיים כלל מיוחד במינו:

72 = 49 = (9 ∙ 4) ┴ (9 ┴ 4)

132 = 169 = (9 ∙ 16) ┴ (9 ┴ 16)


והנה, העיקר לעניננו, הוא הקשר שבין מספרי הברית ובין מקצוע מתמטי הידוע כתיאורית דחיסה (compactness theory). השאלה הבסיסית עליה מיוסד תחום מתמטי זה הוא כיצד למלאות שטח או נפח בעזרת צורה מסוימת באופן הדחוס ביותר. כך למשל, שאלה העולה בתאירוית דחיסה היא: מהו מספר הכדורים הקטן ביותר הנדרש על מנת שניתן יהיה לסדרם סביב עיגול מרכזי באופן שיקיפו אותו באופן הרמטי במספר ממדים נתון.

לדוגמא, אם נרצה להקיף עיגול לאורך ממד אחד, נצטרך עוד שני עיגולים כדי ליצור את הצורה הבאה:



יחד עם העיגול המרכזי, יש לנו 3 עיגולים.

בשני ממדים, נזדקק לעוד ששה עיגולים, ונקבל את הצורה הבאה:



ובסך הכל, 7 עיגולים. כאשר נעבור לשלשה ממדים, נצטרך להמיר את העיגולים בכדורים. ניתן להוכיח שבשלשה ממדים, נצטרך עוד 12 כדורים כדי לתחום כדור מרכזי (מפאת הקושי, לא ציירנו זאת), ובסך הכל 13 כדורים.

ניתן להוכיח מתמטית שבארבעה ממדים נצטרך בסך הכל 21 כדורים (בעלי ארבעה ממדים כל אחד). ובחמשה ממדים נזדקק בסך הכל ל־28 כדורים (בעלי 5 ממדים כל אחד). והנה, הקורא כבר ודאי שם לב שאלה הם מספרי הברית.

בעיוננו לפרשת וירא נטפל בהרחבה בסדרת מספרי השבת. סדרת מספרים זו קשורה בצורה השניה שהצגנו – תיחום העיגול בשני ממדים – המבטאת את סוד השבת: ששה ימי חול המקיפים את יום השבת קדש. והנה, על פי אותו הגיון, המספר 13 הוא היסוד ל"מספרי השבת" בשלשה ממדים![[27]](#endnote-27) ועוד, שבת היא כפולה של 13, שבת = 54 ∙ 13 (אבל היא אינה כפולה של 7)!

שוב, בהקשר של סדרת מספרי הברית עצמם 7 ו־13 מסמלים את המעבר מתודעתו של נח אל תודעתו של אברהם שכן עם נח כרת ה' שבע בריתות אחר המבול, ואילו עם אברהם כרת ה' 13 בריתות בברית המילה. כפי שהוסבר בהרחבה במקום אחר[[28]](#endnote-28), תודעתו של נח היא תודעת הטבע של מי שאינו יהודי – תודעה שתכליתה: "את האלקים התהלך נח". הליכה "את האלקים" תכליתה התאמת קצב חייו של האדם עם קצבו של הטבע, המבטא את השם אלקים (א־להים = הטבע). עבודת האלקים על פי תפיסתם היא הערובה הטובה ביותר לשמירה על חק וסדר, אבל אין בעבודה זו דרך להעלות את הטבע ואת האדם למה שמעבר לטבע. על כן אמרו חז"ל שהבורא מכונה בפי אומות העולם "אלקא דאלקיא", כלומר "אלקי האלקים". כפי שמתגלה מתואר זה, הקב"ה בעיני דמותו של מי-שאינו־יהודי הוא כח עליון ממנו משתלשלים כל הכוחות בבריאה. בגירסאות המעודנות של אמונותיהם, מודים הם שלו לבדו ראוי לעבוד, אך אמונה זו עדיין רחוקה היא מאמונת הייחוד של תורת ישראל. אכן, בהקשר תרבותי, קשור המספר 7 באופן מיוחד עם אומות העולם[[29]](#endnote-29), כשבין הקשרים הבולטים אפשר למנות את:

* 7 עמי כנען שדרו בארץ ישראל (והם עצמם תמצית של)
* 70 אומות ולשונות העולם
* וכמובן, 7 מצות בני נח, יסוד החיים הישרים והמתוקנים של מי שאינם יהודים

לעומת זאת, תודעתו של אברהם, וממילא תודעת היהודי, היא תודעה שתכליתה "התהלך לפני והיה תמים"[[30]](#endnote-30). ההליכה לפני ה' מבטאת את העזות דקדושה היהודית המוכנה ליטול את השררה והאחריות על בנית דירה לקב"ה במציאות. הליכתו של היהודי לפני ה' מתאפשרת מתוך לימוד התורה וקיום מצותיה. תודעה זו מגלה את התלבשותו של הנס – היינו, העל טבעי – בתוך המציאות הטבעית וכל זאת בדרך של תמימות שמשמעותה: "התהלך עמו בתמימות ותצפה לו ולא תחקור אחר העתידות אלא כל מה שיבא עליך קבל בתמימות ואז תהיה עמו ולחלקו"[[31]](#endnote-31). לתודעה היהודית נקשר המספר 13 דוקא[[32]](#endnote-32), וביטויו המרכזי בשלש עשרה מידות הרחמים המיוסדות בקבלה על פי שלש עשרה תיקוני דיקנא דאריך, התגלות ה' שלמעלה מן הטבע, והמלאה כולה רחמים וסליחה על יראי ואוהבי שמו. בנוסף, 13 הוא ערכה של המלה אחד, יסוד אמונת היחוד היחודית היהודית: "שמע ישראל ה' אלקינו ה' אחד"[[33]](#endnote-33).

תודעות ההשתלשלות וההתלבשות מקבלות ביטוי חשבוני בצורותיהן של המספרים המשולשים והמרובעים. את זאת ואת ההשלמה שבין ה־7 וה־13 נמצא בפרשתנו כעת כאשר נחזור לעיין במיקומי המילה "ברית". כפי שכתבנו למעלה שבע הבריתות עם נח מופיעות במיקומים:

13, 38, 57, 77, 91, 114, 133

נשים לב שמספר הברית הראשון בין המספרים הנ"ל הוא 13. כמו שכבר כתבנו למעלה, המספר 13 עצמו רומז לברית שכרת הקב"ה עם אברהם, היא הברית הגדולה. סתם "ברית" שבתורה הוראתה הברית שכרת הקב"ה עם אברהם אבינו וממילא מובן שבעלתה קודמת הברית עם אברהם – עליה כרת ה' 13 בריתות – לברית עם נח אף על פי שזו האחרונה קדמה בזמן[[34]](#endnote-34).

והנה, כיוון שהכל הולך אחר הפתיחה, יש בפרשת הברית עם נח כבר רמז לפרשת הברית העתידה להיות עם אברהם וזרעו אחריו. אי לכך, לא נתפלא אם נמצא את המספר 13 בעוד הקשרים של מספרי הברית בפרשת נח שלפנינו. ה"ברית" הראשונה בפרשה היא המילה ה־13 (היא גם המילה ה־130 = 13 ∙ 10 מהסוף)[[35]](#endnote-35). ועוד, כיוון שבכל הפרשה 142 מילים, הרי שמ־38 (מילת הברית השניה, שמיד אחרי 13) עד סוף הפרשה 104 מילים. אבל 104 בעצמו כפולה של 13: 104 = 13 ∙ 8.

המספר הבא בסידרת המיקומים (לאחר 38) הוא 57, שהנו מספר ברית. המספר שאחריו, 77 אינו מספר ברית. והנה, מ־77 עד סוף הפרשה יש 65 מילים, וגם כאן רמוז לנו 13, שכן, 13 ∙ 5 = 65. יוצא שיחד ההפרשים משני המספרים האלה (שאינם מספרי ברית, 38 ו־77) עד לסוף הפרשה 104 ⊥ 65 = 169 = 132!

נותר לנו רק להסתכל על תופעה דומה ביחס ל־114, מיקומה של מילת הברית הנוספת שאינו מספר ברית בעצמו. מ־114 עד סוף הפרשה 28 תבות. 28 = 4 ∙ 7 = 7△. שבע זה שבמשולש רומז לשבעת הצבעים שבקשת באות הברית שכרת ה' עם נח לאחר המבול. כמבואר במקום אחר[[36]](#endnote-36) באריכות, שבעת צבעי הקשת מקבילים לשבע מצות בני נח. היות השבע במשולש רומז לתודעת האינו יהודי (ונח בכלל זה), תודעת ההשתלשלות. בין המספרים הצורניים, המספרים המשולשים מסמלים את תודעת ההשתלשלות, מספרים מרובעים את תודעת ההתלבשות, ומספרי השראה את תודעת ההשראה. שתי צורות התודעה האחרונות, התלבשות והשראה, מהווים יתד ויסוד לתודעה היהודית[[37]](#endnote-37). דוגמא נוספת להבדל בין צורת התודעה היוצאת מתוך הברית שכרת ה' עם אברהם לעומת זאת שכרת עם נח היא ש־13 הוא גם מספר ההשראה השלישי: 13 = 32 ⊥ 22 = 3🞔, ביטוי להתגלות של ה' באופן של השראה אצל אברהם אבינו "האדם הגדול בענקים". ממילא ההשראה היא גם מעלתם של ישראל – יוצאי חלציו – ביחס לשאר אומות העולם.

### ז. הברית הראשונה עם נח

עד עכשיו הסתכלנו בברית שכרת ה' עם נח לאחר שיצא מן התבה. ברית זו היא היא הברית האוניברסלית של הקב"ה עם האנושות. אולם, בטרם נכנס נח לתבה כבר כרת ה' עמו ברית, והברית הזו היא ההופעה הראשונה של המילה "ברית" בכל התורה.

וַהֲקִמֹתִי אֶת בְּרִיתִי אִתָּךְ וּבָאתָ אֶל הַתֵּבָה אַתָּה וּבָנֶיךָ וְאִשְׁתְּךָ וּנְשֵׁי בָנֶיךָ אִתָּךְ.

כיוון שזו ההופעה הראשונה של המילה "ברית" בכל התורה, אנו מוצאים כאן שלשה הסברים למשמעותה של המילה. נסדר אותם לפי סדר הקבלתם לשלש הספירות הראשונות, חכמה בינה ודעת[[38]](#endnote-38):

* **חכמה**: ברית לשון זכרון, וכך גם נאמר לאחר שהיה נח בתבה תקופה ממושכת "ויזכר א־להים את נח" (אור החיים)
* **בינה**: ברית לשון בריאה (רמב"ן)
* **דעת**: ברית לשון בחירה, כמו בפסוק "ברו לכם איש וירד אלי" (אבן עזרא)

על פי פשט לא מובן כלל מה היא הברית הראשונה הזאת שכרת ה' עם נח. במפרשים מוצאים הסברים שונים לכך ואנו נסדר אותם כעת לפי שבע הספירות התחתונות מחסד עד מלכות:

* **חסד**: שהמועט – התבה שיחסית קטנה – יחזיק את המרובה – את כל מעשי בראשית (רמב"ן)
* **גבורה**: שמירה על נח, שלא יהרגו אותו רשעי הדור הן כשיבנה את התבה והן כשיכנס אליה (רש"י)
* **תפארת**: ברית על תורת הבהמות הטהורות (רא"ש)
* **נצח**: קיום הפירות שיכניס נח לתבה, שלא ירקבו במשך שנת המבול (רש"י)
* **הוד**: שנח לא ימות בתבה למרות הקושי הרב לחיות בה (אבן עזרא)
* **יסוד**: רמז לברית הקשת שעתיד לכרות עמו (אבן עזרא ורמב"ן)
* **מלכות**: ברית על קיום העולם (העמק דבר בשם הראשונים)

אמנם, מעבר להגדרה הראשונית של הברית והיות זאת הברית הראשונה, יש כאן תופעה מתמטית חשובה מאד. עד עתה היו 4 מספרי הברית הראשונים שמצאנו

1 – ברית הארץ

3 – ברית התורה

7 – ברית הקשת

13 – ברית המילה

אולם כעת עלינו להוסיף את הברית הזאת, הברית הראשונה שכרת ה' עם נח לפני המבול, נכנה אותה לשם הקיצור: בריתו של נח. כמובן שגם בבריתו של נח מופיעה המילה "ברית" פעם אחת, וממילא סדרת מספרי הברית מתחילה בעצם ברצף:

13 7 3 1 1

אם נמשיך את הסדרה הלאה נראה שאין ההוספה הזאת של 1 משנה את המשך הסדרה:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 31 |  | 21 |  | 13 |  | 7 |  | 3 |  | 1 |  | 1 |
|  | 10 |  | 8 |  | 6 |  | 4 |  | 2 |  | 0 |  |
|  |  | 2 |  | 2 |  | 2 |  | 2 |  | 2 |  |  |

ואם כן, זהו פלא, שכן מציאת בריתו של נח בה מופיעה המילה "ברית" גם כן רק פעם אחת (בדומה לברית הארץ עם אברהם) מתאימה באופן מדויק להתחלת הסדרה. אם נמשיך את סדרת מספרי הברית אחורה נגלה שהסדרה משתקפת סביב הציר של שני ה-1:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31 |  | 21 |  | 13 |  | 7 |  | 3 |  | 1 |  | 1 |  | 3 |  | 7 |  | 13 |  | 21 |
|  | 10 |  | 8 |  | 6 |  | 4 |  | 2 |  | 0 |  | 2‑ |  | 4‑ |  | 6‑ |  | 8‑ |  |
|  |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  |  |

שיקוף או סימטריה מסוג זה בסדרה, מכונה חן נקבי, והסדרה מוגדרת כבעלת חן נקבי. לו היה רק מספר אחד סביבו היתה נוצרת הסימטריה, היתה הסדרה בעלת חן זכרי. לדוגמא, סדרת המספרים המרובעים בעלת חן זכרי:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 25 |  | 16 |  | 9 |  | 4 |  | 1 |  | 0 |  | 1 |  | 4 |  | 9 |  | 16 |  | 25 |
|  | 9 |  | 7 |  | 5 |  | 3 |  | 1 |  | 1‑ |  | 3‑ |  | 5‑ |  | 7‑ |  | 9‑ |  |
|  |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  | 2 |  |  |

נחזור כעת לבריתו של נח. כעת, כיוון שיש לנו שתי בריתות המסמלות את המספר 1 בסדרת מספרי הברית – ברית הארץ עם אברהם ובריתו של נח – עלינו להחליט באיזה סדר לסדרן. כדי לקבל החלטה נסתכל על הנוסחה עבור מספרי ברית שראינו למעלה,

1 ⊥ n ⊥ 2n = n = [n]f

כשנציב את n כשווה הן 0 והן 1‑ התשובה שתתקבל היא 1:

1 = 1 ⊥ 0 ⊥ 02 = 0

1 = 1 ⊥ (1‑) ⊥ 2(1‑) = (1‑)

לשם הבהירות נסדר את סדרת מספרי הברית באופן אחר:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 5 | 4 | 3 | 2 | 1 | 0 | 1‑ | 2‑ | 3‑ | 4‑ | 5‑ | n |
| 31 | 21 | 13 | 7 | 3 | 1 | 1 | 3 | 7 | 13 | 21 | n |

גם כאן אנו רואים שהן כאשר נציב n שווה ל-0 והן כאשר נציב n שווה ל-1‑, נקבל 1, אולם מהסדרה של מספרי הברית ברור שאין זה אותו מספר ברית 1. תוצאה זו מקדמת אותנו שכן אחד העקרונות החשובים בקבלה הוא שמספרים שליליים מבטאים מצבים המוגדרים כקודמים לצמצום הראשון (אותו מסמל המספר 0; היינו שהצמצום הראשון שהעלים את אור האין סוף, גילה מבחינה מתמטית את האין, היינו את המספר 0). כיוון שעיקר האמונה היהודית, והיסוד לברית שכרת ה' עם אברהם היא היכולת לתפוס מה שמעבר (קודם) לצמצום הראשון (ואמנם, כך פירשו חז"ל את התואר "העברי" שניתן לאברהם, שהוא בא מעבר הנהר), הרי שמתבקש לשייך את הברית האחת שכרת ה' עם אברהם על הארץ[[39]](#endnote-39) עם מספר הברית ה-1 היוצא מהצבת n שווה ל־1‑. לעומת זאת בריתו של נח, שגם בה יש הופעה אחת של המילה ברית, נשייך להצבת n שווה ל-0.

יוצא אם כן שלפי סדר, חמשת מספרי הברית הראשונים, מ-1 עד 13 הם כנגד:

* 1 – ברית הארץ
* 1 – בריתו של נח
* 3 – ברית התורה
* 7 – ברית הקשת
* 13 – ברית המילה

נשים לב שיש כאן דילוג מברית עם יהודי לברית עם שאינו יהודי ושוב לברית עם יהודי, וכו', כך שיש כאן שתי בריתות עם גוי (בשני המקרים זהו נח), ושלש בריתות עם יהודי, היינו עם אברהם (גם בברית התורה נרמז אברהם, שהתורה היא "אוריין תליתאי" כנגד שלשה אבות, היוצאים מאברהם).

סכום 5 מספרי הברית הנ"ל עולה 25, ויוצא שהערך הממוצע שלהם 5. אברהם נח אברהם נח אברהם עולה 860 ושווה גם תבת נח (שכן, מבחינה כרונוגלוית, הכל מתחיל מהברית בנוגע לתבת נח). אבל 860 גם שווה ברית אברהם ("נח נח" "אברהם אברהם" = ברית)![[40]](#endnote-40)

### ו. רמזים למספרי ברית

נחזור כעת להתבונן בפרשת ברית הקשת. הזכרנו למעלה שמתוך שבעת מיקומי הלשון "ברית" בפרשה, רק 13, 57, 91, ו־133 הנם מספרי ברית, בעוד 38, 77, ו־114 אינם מספרי ברית. ובכל זאת יש קשרים סמויים בין מספרים אלה ובין מספרי ברית.

114 אף כי אינו מספר ברית בעצמו הוא כפולה של מספר ברית שהרי 114 = 57 ∙ 2, וכאמור 57 הוא מספר הברית השביעי וגם אחד המיקומים של לשון "ברית" בפרשה (תופעה של יחס עצמי).

גם 38 אינו מספר ברית אך, 114 = 3 ∙ 38 וממילא, 57 = 2/3 ∙ 38

והנה, אם נחשב את הסכום של שלשת המיקומים שאינם מספרי ברית נמצא: 229 = 114 ⊥ 77 ⊥ 38. או, באופן אחר: 229 = 1 ⊥ 114 ∙ 2.

לבסוף נפנה להתבונן במספר 77 שאמנם איננו מספר ברית. אך נשים לב שנח חוה = 77! כמו כן ראשי תבות נח חוה, נח. ולא זאת אף זאת, חוה פנים ואחור ח חו חוה חוה וה ה עם הכולל עולה 77. יש כאן רמז מובהק לחוה, והרמז מובן שהרי, כפי שראינו בפרשה הקודמת, היתה זאת חוה אשר הכניסה מיתה לעולם בהתפתותה לנחש ובגלל זה לא כרת ה' ברית עם אדם הראשון. בנוסף, כיון שסרחו אדם וחוה, לא נקראו שבע המצות על שמם (שבע מצות בני אדם אלא שבע מצות בני נח) אף על פי שעל פי חז"ל שש מתוך שבע המצות כבר קיבלו ניתנו לאדם הראשון. בא נח ונטל שכרם ונקראו המצות על שמו (ולבסוף בא אברהם ונטל שכר כולם כמבואר בפרקי אבות[[41]](#endnote-41)).

והנה, חוה במילוי חית ואו הא עולה 437 וביחד עם נח במילוי נון חית עולה הכל 961 = אל ∙ אל , מספר מרובע, המצביע על מצב של שלמות. ועוד, ראינו למעלה שהשרש הנ"ל אל = (5), הוא מספר ברית, ואף מספר ברית המופיע כאחד ממיקומי הברית בפרשתנו.

והנה, בני משפחת אדם וחוה: אדם חוה קין הבל שת עולים 961, כנ"ל! ועוד, המשפחה היהודית הראשונה, אברהם שרה יצחק עולים 961, גם הם! כיון שאברהם הוא התיקון החשוב ביותר של אדם הראשון, יש לומר שאדם חוה קין הבל שת עולים לא בריבוע, בהיות שהקב"ה שלל אותם מלהיות המשפחה היהודית הראשונה, בעוד אברהם שרה יצחק עולים א־ל בריבוע.

ועוד, משפחת כל בית ישראל אברהם יצחק יעקב שרה רבקה רחל לאה ראובן שמעון לוי יהודה יששכר זבולן [עד כאן עולה 10 ∙ משה] דן נפתלי גד אשר יוסף בנימין עולים 4900 = כן ∙ כן, סוד "לא כן עבדי משה"[[42]](#endnote-42) – מעבר מלא לכן. סגולה מיוחדת ל־4900, שכן (כמו שהוכח רק לפני כמאה שנים) הוא המספר היחיד (חוץ מהדוגמא הטריויאלית של 1) שמלבד היותו מספר מרובע הוא גם מספר פירמידה, כלומר סכום ריבועים מ-1 עד n, ובמקרה זה: 4900 הוא הפירמידה של 24 [= 12 ∙ 2, כנגד יב השבטים].

הכל בסוד הברית בין הקב"ה ובני האדם שהתחילה ממשפחת אדם הראשון, עברה לנח, והגיע לשלמותה במשפחת אברהם אבינו. ואמנם, עד לדורו של אברהם אבינו קדמו בדיוק חוה דורות לתולדות אדם!

והנה חוה נח אברהם עולה 325 = 13 ∙ 25 = 25△ = אשה חוה[[43]](#endnote-43). [והנה, ראינו למעלה שאדם נח אברהם עולה 26△, וזה פשוט, שכן כפי שראינו בפרשת בראשית שאדם = י־הוה חוה, כלומר שחוה היא חלק המילוי של שם מה, וממילא נוספו עוד 26 להשלים את המשולש ה־26.]

חוה מתקשרת גם עם מיקומי הברית האחרים בפרשה אשר אינם מספרי ברית בעצמם:

חוה נח = 38 ∙ 2 עם הכולל. אבל 38 = חוה חוה ואילו 114 = 6 ∙ חוה, היינו סכום כל 6 הצירופים של חוה.

ועוד, 77 = 4 ∙ חוה עם הכולל. (גם מיקום נוסף, 133 עולה 7 ∙ חוה, והוא סוד העיבור של 7 שנים מעוברות בכל 19 שנים.)

והנה, הסכום של 77 ו־133 שווה 210 = 20△, המשולש ממנו נבנה מספר הברית 421 = "ונח מצא חן בעיני י־הוה". ובסדר אחר של אותן ספרות, 142 הוא מספר התבות בפרשת הברית עם נח. והנה, ונח = אדם חוה[[44]](#endnote-44). 421 הוא גם מספר השראה, 421 = 15🞔.

כמו כן, הסכום של 114 ו־133 שווה 13 ∙ חוה.

והנה, נראה נוסחה מעניינת. בהיות 77 גדול ב־1 מפעמיים 38 נמצא כי המכפלה של 77 ו־38 תהיה מספר משולש: 38 ∙ 77 = 2926 = 76△ שכן, הנוסחה של מספר משולש היא: 2/(1 ⊥ n)n = △n. והנה, במקרה זה, 2926 = 22 ∙ 133, כאשר 133 הוא מספר הברית ה־11, והמיקום של ה"ברית" האחרונה בפרשתנו.

### ז. נקודה קו ושטח במספרים צורניים

לסיום, המספרים 77 ו־38 מעוררים אותנו לצורת התבוננות נוספת במספרים צורניים בכלל ובמספרי ברית בפרט. בדרך כלל כשאנו מתייחסים למספרים צורניים, אנו מתרכזים במספר הנקודות המרכיבות את המספר. כך תיארנו עד עכשיו את המספרים המשולשים (בהקדמה) ואת מספרי הברית בפרשה זו. אולם, אפשר להרחיב את ההתבוננות המתמטית וממילא את עומק ההבנה של מספר צורני על ידי שנחבר את הנקודות בעזרת קוים וניצור בעזרתם שטחים. המושגים נקודה קו ושטח הם בין הבסיסיים ביותר בקבלה, ובמיוחד בכל מה שקשור לתהליכים, כמוסבר במקום אחר[[45]](#endnote-45).

ניקח לדוגמא את המספרים המרובעים, בהם עוד לא התבוננו כל כך. הנוסחה שלהם היא כמובן

2n = f[n]

המספרים המרובעים הראשונים הם כמובן, 1, 4, 9, 16, וכו'. נצייר את המספרים המרובעים מ-1 עד 25 (עבור n מ-0 עד 5):



כעת נוסיף לכל אחת מהצורות של המספרים המרובעים הנ"ל את הקוים המחברים את הנקודות ונקבל:



לבסוף נצבע גם את השטחים התחומים על ידי הקוים ונקבל:



כעת נסכם בצורת טבלה את מה שאנו רואים בצורה גרפית:

|  |  |  |  |  |  |
| --- | --- | --- | --- | --- | --- |
| **n** | **נקודות** | **קוים** | **שטחים** | **סה"כ קוים ושטחים** | **סה"כ נקודות קוים ושטחים** |
| 0 | 0 | 0 | 0 | 0 | 0 |
| 1 | 1 | 0 | 0 | 0 | 1 |
| 2 | 4 | 4 | 1 | 5 | 9 |
| 3 | 9 | 12 | 4 | 16 | 25 |
| 4 | 16 | 24 | 9 | 33 | 49 |
| 5 | 25 | 40 | 16 | 56 | 81 |

קל לראות שסך מספר הקוים נקודות ושטחים בכל מרובע הוא מספר מרובע, וליתר דיוק הסך של מרובע של n הוא 2(1 – n2)!

ישנם יחסים רבים אחרים שאפשר לפתח מתוך צורת התבוננות זאת ובמיוחד כאשר מכלילים למספרים צורניים במעל שני ממדים, אבל נפנה כעת להתבונן באותו אופן במספרי הברית. את מספרי הברית עצמם כבר ציירנו למעלה. הראשונים, מ-n שווה 0 עד 4 הם,



כעת נשלים את הקוים המחברים את הנקודות ואת השטחים הנתחמים בהם ונקבל,



נספור את מספר הקוים והשטחים ונסכם את מה שמצאנו בטבלה

|  |  |  |  |  |  |
| --- | --- | --- | --- | --- | --- |
| **n** | **נקודות** | **קוים** | **שטחים** | **סה"כ קוים ושטחים** | **סה"כ נקודות קוים ושטחים** |
| 0 | 1 | 0 | 0 | 0 | 1 |
| 1 | 3 | 2 | 0 | 2 | 5 |
| 2 | 7 | 8 | 2 | 10 | 17 |
| 3 | 13 | 20 | 8 | 28 | 41 |
| 4 | 21 | 38 | 18 | 46 | 77 |

קל לראות שהנוסחה עבור מספר הקוים במספר הברית של n היא:

2 ⊥ (1 – n)△6

ואילו הנוסחה עבור מספר השטחים במספר הברית של n היא:

2(1 – n)2

נוכל כעת להמשיך את הטבלה הלאה:

|  |  |  |  |  |  |
| --- | --- | --- | --- | --- | --- |
| **n** | **נקודות** | **קוים** | **שטחים** | **סה"כ קוים ושטחים** | **סה"כ נקודות קוים ושטחים** |
| 0 | 1 | 0 | 0 | 0 | 1 |
| 1 | 3 | 2 | 0 | 2 | 5 |
| 2 | 7 | 8 | 2 | 10 | 17 |
| 3 | 13 | 20 | 8 | 28 | 41 |
| 4 | 21 | 38 | 18 | 46 | 77 |
| 5 | 31 | 62 | 32 | 94 | 125 |
| 6 | 43 | 92 | 50 | 142 | 185 |
| 7 | 57 | 128 | 72 | 200 | 257 |
| 8 | 73 | 170 | 98 | 268 | 341 |
| 9 | 91 | 218 | 128 | 346 | 437 |

והנה, בין המספרים בטבלה הנ"ל בולטים לעין 77 ו-142. נזכור כי אחד ממילות הברית בפרשת ברית הקשת הופיעה כמילה ה-77, והוא סכום הנקודות הקוים והשטחים של מספר הברית של 4.

וכחותמת לקשר שבין פרשת ברית הקשת ומספרי הברית נזכור שבפרשה 142 תבות. והנה, למספר הברית השביעי (שכנגד 7 הבריתות שכרת ה' עם נח) יש 43 נקודות 92 קוים ו־50 שטחים, וסך הקוים והשטחים 142!

1. . בתחילת ספר דברי הימים באו תולדות האנושות מאדם הראשון ועד תכליתה – בית דוד. והנה, מאדם הראשון ועד ענני (דברי הימים א ג, כד) האחרון מבית דוד המוזכר בתנ"ך, יש בדיוק אדם חוה דורות. ודרשו חז"ל (ראה רש"י שם שם יא) שענני זה הוא מלך המשיח עליו אמר דניאל "וארו עם ענני שמיא" (דניאל ז, יג). אמנם, החלוקה הפנימית היא שמאדם עד אברהם (ולא עד בכלל) ישנם חוה או גוי דורות ומאברהם עד ענני עוד אדם דורות. יוצא שבשם אדם רמוזים כל אדם דורות היהודים שבתנ"ך, כשאדם ראשי תבות אברהם דוד משיח (ענני).

   ובהקשר לפרשת נח, ענני רומז לברית הקשת עם נח כלשון הכתוב "והיה בענני ענן על הארץ ונראתה הקשת בענן" (בראשית ט, יד). הקשת בענן בכלל היא תכלית גילוי מעשה מרכבה. והנה, ענני עולה 180 = ד פעמים אדם, והיינו שממוצע כל אות בשמו עולה אדם. ובפסוק זה עצמו, והיה עולה 26, ואילו בענני עולה 7 ∙ 26. [↑](#endnote-ref-1)
2. . רש"י לבראשית יא, לב. וראה באריכות בלקוטי שיחות חלק ה (המתורגם) ע' 69 והלאה, ובפרט סעיפים ה עד ח. [↑](#endnote-ref-2)
3. . בראשית רבה מב, ח. וראה רש"י שם יד, יג. [↑](#endnote-ref-3)
4. . בראשית רבה ב, ג. [↑](#endnote-ref-4)
5. . בראשית ה, א-ב. [↑](#endnote-ref-5)
6. . הדורות בהן התחיל הקב"ה את שלש ההתחלות הן 1 (אדם), 10 (נח), ו-20 (אברהם). סכום שלש אלה 1 ⊥ 10 ⊥ 20 = 31. והנה, אם נעשה משלש אלה סדרה חשבונית נמצא שהמספר הבא אף הוא 31. אברהם = 8 ∙ 31, ואילו המספר האחד ("אחד היה אברהם", יחזקאל לג, כד) בסדרה הוא 175, שנות חיי אברהם.

   אם נעשה מאדם נח אברהם סדרה, נמצא שהבסיס שלה הוא 177 = א־ל עולם, אותו פרסם אברהם בעולם.

   נשים לב שבאדם נח אברהם 10 אותיות, וממילא מתבקש לכתוב אותם בצורת משולש:

   |  |  |  |  |  |  |  |  |  |  |  |  |  |  |  |  |  |  |  |  |
   | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
   |  | |  | |  | | א | | ד | | ם | | נ | |  | |  | |  | |
   |  |  | |  | |  | | ח | | א | | ב | |  | |  | |  | |  |
   |  | |  | |  | |  | | ר | | ה | |  | |  | |  | |  | |
   |  |  | |  | |  | |  | | ם | |  | |  | |  | |  | |  |

   פנות המשולש א נ מ עולים 91 או 13△. לבד מהפנות, שאר האותיות עולות 260 שהוא 10 פעמים 26. אדם נח אברהם במילוי, אלף דלת מם נון חית אלף בית ריש הא מם עולה 2268 = 7 ∙ 182 = 6 ∙ חשמל = 3△ ∙ 27△. [↑](#endnote-ref-6)
7. . שם ו, ח. [↑](#endnote-ref-7)
8. . סוטה מז, א. [↑](#endnote-ref-8)
9. . תורה אור לך לך יג, ג-ד. [↑](#endnote-ref-9)
10. . על דרך שמצאו חז"ל רמזים לשש המצות שנצטוה כבר אדם הראשון בפסוק בו הצטוה שלא לאכול מעץ הדעת; ראה סנהדרין נו, ב. [↑](#endnote-ref-10)
11. . בענין הברית בכלל ראה תורה אור יג, ג. בענין הבריתות השונות שכרת ה' ראה תורת שמואל תר"ל ע' קב והלאה, וכן תורת שמואל תרל"ב ח"ב ע' תרג והלאה ובמראי המקום שם. [↑](#endnote-ref-11)
12. . נדרים לא, ב. [↑](#endnote-ref-12)
13. . בראשית פרק יז, א-כב. על מה שבפרק זה שתי פרשיות ראה בפירוש התוספות יום טוב למשנה נדרים פרק ג משנה יא. [↑](#endnote-ref-13)
14. . ראה ר"ן לנדרים לא, ב וכן פירוש המשניות לרמב"ם על אתר המונה את כולן. [↑](#endnote-ref-14)
15. . ברכות מח, ב. [↑](#endnote-ref-15)
16. . לז, א. [↑](#endnote-ref-16)
17. . בראשית טו, חי. [↑](#endnote-ref-17)
18. . בזהר (ראה ח"א צח, ב בסתרי תורה, ובעוד מקומות) מבואר שיש בקשת ג צבעים בלבד (לבן, ירוק ואדום). והנה, גם ג ו-ז (צבעי הקשת לפי המקובל) הם מספרי ברית רצופים. ויש לומר שחז"ל המזהים שלשה גוונים בקשת רומזים לכך שהקשת היא אות ברית גם לתורה שניתנה ב-ג בריתות (יחד עם היותה אות לברית עם נח שניתנה ב-ז בריתות). ראה עוד הרחבה בענין בספרנו באנגלית *Kabbalah and Meditation for the Nations*, ע' 71 והלאה. [↑](#endnote-ref-18)
19. . וראה באריכות רבה בספרנו באנגלית, *Kabbalah and Meditation for the Nations*. [↑](#endnote-ref-19)
20. . והנה הממוצע של 931 ו־421 הוא 676 = י־הוה ∙ י־הוה. [ודוק שהממוצע של לא ו־כא הוא י־הוה]. [↑](#endnote-ref-20)
21. . רמז להוספת הכולל למדו המקובלים מהפסוק "אֶפְרַיִם וּמְנַשֶּׁה כִּרְאוּבֵן וְשִׁמְעוֹן יִהְיוּ לִי" (בראשית מח, ה), שכן אפרים מנשה עולה 726 ואילו ראובן שמעון 725. ההפרש הוא אחד, ואילו בפסוק נאמר ש"726 כ-725 יהיו לי" הצדקה לכך שגם מספרים שההפרש ביניהם 1, יחשבו שווים על פי התורה. אמנם, במקום אחר, הבאנו הצדקה מתמטית גרידא להוספת הכולל, במיוחד בתורת האריז"ל, ואכמ"ל. [↑](#endnote-ref-21)
22. . והנה, אם נספור את מיקומה של כל מילת ברית בעשיריה שלה, נמצא שהן המילים ה-3, 8, 7, 7, 1, 4, ו-3. באלה יש 5 מספרי ברית, 3, 7, 7, 1, ו-3, שסכומם עולה 21, שגם הוא מספר ברית. אלה הן דוגמאות נוספות ליחס עצמי בפרשה. [↑](#endnote-ref-22)
23. . למעשה הפעם הראשונה בתורה בו נרמזת הברית היא במילה הראשונה "בראשית" אותה מפרש תקוני הזהר כ"ברית אש" (ראה גם תורת חיים לאדמו"ר האמצעי שמות שמט, א וכן תורת שמואל תרל"ב המצוין בהערה יא). והנה, במעשה בראשית בכלל יש 9 = 32 פעמים "ויאמר א ־להים". כמו כן ישנם שלש ביטויים שכולם עולים 813 = 28 והם "ויאמר אלהים יהי אור ויהי אור" = "ויבדל א־להים בין האור ובין החשך" = "ויאמר א־להים נעשה אדם". [↑](#endnote-ref-23)
24. . סך ערך כל מלות הברית בפרשה עולה 4324 = 4 ∙ תפארת = 4 ∙ 46△. [↑](#endnote-ref-24)
25. . המונח מכלול מופיע במקור בספר "מעין החכמה" המיוחס למשה רבינו (ראה גם בפרדס רימונים שער ח, פרק ד). [↑](#endnote-ref-25)
26. . המכלול בא כאחד מחמש דרגות שיש בכל תבה בתורה: תקון צרוף מאמר מכלול חשבון, והם כנגד כנגד ה הפרצופים. לפי זה מכלול כנגד פרצוף ז"א וחשבון (היינו גימטריא, על כל מרכיביה) כנגד פרצוף נוקבא. נמצא שמה שחידשנו "מכלול" חשבוני, היינו יחוד זו"ן. [↑](#endnote-ref-26)
27. . כידוע, יסוד חשוב להוראת החשבון ביהדות הוא שיוכו של כל מספר לענין מובהק מסוים. יסוד זה מודגם בצורה יפה בפיוט "אחד מי יודע?" אותו שרים בית ישראל בליל הסדר – ליל החינוך בעם ישראל. בפיוט זה, 7 הם "שבעה ימי שבתא" ו-13 משוייך ל"שלשה עשר מדיא", והכוונה כמובן ל-13 מדות הרחמים שבפרשת כי תשא. והנה, שבת רחמים = 1000 = 103 = ישראל בעל שם טוב = תלמיד ותיק וכו'. זו אחת ההשלמות היפות ביותר בין 7 ו-13. [↑](#endnote-ref-27)
28. . ראה בין השאר התועדות כה תשרי תשס"ו (יאהרצייט רבי לוי יצחק מברדיטשעב) והמשכה על דברי הקדושת לוי לפרשת נח. [↑](#endnote-ref-28)
29. . ראה בהרחבה בספרנו באנגלית, *Kabbalah and Meditation for the Nations* פרק 3. [↑](#endnote-ref-29)
30. . בראשית יז, א. [↑](#endnote-ref-30)
31. . רש"י לדברים חי, יג. וראה עוד במאמר "תמימותו של רש"י" בספרנו תום ודעת. [↑](#endnote-ref-31)
32. . וכן המספר 3, ראה הערה כט. שינהם, גם 3 וגם 13 מספרי ברית, ברית התורה וברית המילה, כאמור. [↑](#endnote-ref-32)
33. . דברים ו, ד. [↑](#endnote-ref-33)
34. . על ההבדל שבין קדימה במעלה לקדימה בזמן, ראה סוד ה' ליראיו, ע' שמ. [↑](#endnote-ref-34)
35. . כמו כן, 6 המיקומים הראשונים של מלות "ברית" עולים 390 = 30 ∙ 13. [↑](#endnote-ref-35)
36. . *Kabbalah and Meditation for the Nations*, ע' 74 והלאה. [↑](#endnote-ref-36)
37. . על המושגים השתלשלות התלבשות השראה ראה בהקדמה לספרנו אל עולם הקבלה וכן בעתה אחישנה פרק א. [↑](#endnote-ref-37)
38. . ראה באריכות בהתועדות ראש חודש חשון תש"ע. [↑](#endnote-ref-38)
39. . וכך אומר הנביא, "אחד היה אברהם, כי אחד קראתיו". קריאה לשון המשכה, ובאופן מטפורי כאילו נאמר כאן ש"המשכתי אותו ממינוס אחד לפני הצמצום, לאחד שלאחר הצמצום" ואחד שלאחר הצמצום כמספר ברית נותן 3, רמז לכך ש"אין קוראים אבות אלא לשלשה". [↑](#endnote-ref-39)
40. . אמנם, בברית בין הבתרים עדיין נקרא אברהם בשמו הראשון, אברם. אברם נח אברהם נח אברהם עולה 855 ושווה אדם פעמים חוה. [↑](#endnote-ref-40)
41. . אבות ה, ב. [↑](#endnote-ref-41)
42. . במדבר יב, ז. [↑](#endnote-ref-42)
43. . כמבואר בפרשת בראשית הערה א. [↑](#endnote-ref-43)
44. . ונח מצא חן עולה אבנר = 22△ = 6✡, כפי שיבואר בפרשת לך לך. [↑](#endnote-ref-44)
45. . ראה באריכות בסדרת הקלטות "נקודה קו שטח" המבוססת על המאמר באותו שם במלכות ישראל כרך א ע' קנט והלאה. ראה גם בהקדמה של אל עולם הקבלה. [↑](#endnote-ref-45)