# "ברכת הוי' היא תעשיר"

וַיִּזְרַע יִצְחָק בָּאָרֶץ הַהִוא וַיִּמְצָא בַּשָּׁנָה הַהִוא מֵאָה שְׁעָרִים וַיְבָרֲכֵהוּ הוי'. וַיִּגְדַּל הָאִישׁ וַיֵּלֶךְ הָלוֹךְ וְגָדֵל עַד כִּי גָדַל מְאֹד.

### א. כחו של אברהם

בפרשתנו, מיד אחרי האירוע עם אבימלך מוצאים אנו שליצחק הצלחה מופלאה בכל עניניו:

ויצו אבימלך את כל העם לאמר הנגע באיש הזה ובאשתו מות יומת. ויזרע יצחק בארץ ההוא וימצא בשנה ההוא מאה שערים ויברכהו הוי'. ויגדל האיש וילך הלוך וגדל עד כי גדל מאד[[1]](#endnote-1).

הפסוק האחרון, המתאר את תהליך גדילתו של יצחק, בולט לעין בגלל ריבוי ההופעות של הפעל גדל שבו: שלש פעמים גדל בפסוק אחד שהוא פסוק קצר יחסית בן 9 מילים (כלומר שליש מהפסוק מורכב מהפועל גדל) זוהי תופעה יחודית לכל חמשה חמשי תורה.

והנה, גדל = 37. אבל, גדל בריבוע פרטי היינו ג ∙ ג ⊥ ד ∙ ד ⊥ ל ∙ ל עולה 925 (מספר שעסקנו בו רבות בפרשה הקודמת) = 52 ∙ גדל! גדל במשולש פרטי עולה 481 = 13 ∙ גדל. והנה, גם 925 וגם 481 שניהם מספרי השראה: 925 = 22🞔, 481 = 16🞔.

שלש המילים בהן מופיע הפועל גדל הן ויגדל וגדל גדל, שנעסוק בהן בהמשך בהרחבה. ערכן הפשוט של שלש המילים עולה 111 = פלא. והנה, באלב"ם[[2]](#endnote-2), גדל הופך להיות נסא = ויגדל וגדל גדל! אבל, ערך כל שלשת המילים בריבוע פרטי עולה 2947 = 7 פעמים 421 = ונח מצא חן בעיני י־הוה, והוא מספר ההשראה ה־15. ובמשולש פרטי ערכן עולה 1540 = 55△ = 20△ = ישראל (כאשר א [אלף] = 1000). והנה, 1540 הוא מספר יסוד בלשון הקדש שכן הוא מספר השרשים (של שלש אותיות) האפשריים, נושא שהתבאר באריכות במקום אחר.

את שרש גדולתו של יצחק אנו מוצאים באברהם אביו – "אלה תולדת יצחק בן אברהם, אברהם הוליד את יצחק"[[3]](#endnote-3) – ואברהם מתואר בנביא כ"האדם הגדול בענקים"[[4]](#endnote-4). על כן, יש לומר שאברהם הוליד־הוריש ליצחק את כח הגדילה שלו עצמו שהוא הכח לגדול עד אין סוף. על כח הגדילה שירש יצחק מאברהם כבר רמזה לנו התורה בפסוק: "ויגדל הילד ויגמל"[[5]](#endnote-5). למרות שנשמע כאילו היה יצחק כבר גמול, היינו בן שנתיים, דרשו חז"ל[[6]](#endnote-6) ש"גדילה" זאת ו"גמילה" זאת היו ביום השמיני, ביום בו נימול יצחק. וממילא יוצא שיצחק, יורש גדולתו של אברהם, גדל שלא לפי ערך לבני גילו. כח ההולדה הצפון באברהם הוא הכח לגדול על אין סוף ממש, והדבר נרמז בקירבה הפונטית בין ילד ובין גדל, שהרי בלשון הקדש אותיות גיכ"ק מתחלפות. בפסוק זה בסך הכל 31 אותיות. 31 הוא מספר הברית ה־6. נצייר את הפסוק בצורת "ברית":

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ו | | י | | ג | | ד | | ל | |
|  | ה | | א | | י | | ש | |  |
|  | | ו | | י | | ל | |  | |
|  |  | | ך | | ה | |  | |  |
|  | |  | | ל | |  | |  | |
|  | |  | | ו | |  | |  | |
|  | |  | | ך | |  | |  | |
|  |  | | ו | | ג | |  | |  |
|  | | ד | | ל | | ע | |  | |
|  | ד | | כ | | י | | ג | |  |
| ד | | ל | | מ | | א | | ד | |

והנה, שבע האותיות המסומנות בכתב עבה מגדירות את עיקר גבולות הצורה והן ו ל ל ו ך ד ד עולות 100 = לך לך, הרומז ליציאתו־גאולתו של אברהם אבינו מארם נהריים, וכן לכוחו של יצחק להגיע לגדלותו על פי הפירוש החסידי ש"לך לך" היינו לעצמיותך. והרמז לזה בפסוק עצמו, שגם בו יש כעין "לך לך", במילים "וילך הלוך".

והנה, ויגדל האיש וילך הלוך = 2 ∙ אברהם!

יש רמז שיצחק ראשי תבות יש צדיק חכם קדוש שעולה אברהם אברהם אברהם אברהם (והיינו שממוצע כל תבה עולה אברהם) = 992. חתך הזהב של 992 הוא תריג ו־379, ובהקשר זה נציין את הקשר שביארנו בפרשת וירא בין תריג, שהוא מספר השראה ובין אברהם = רמח שהוא סכום של מספרים שהם סכום של מספרי השראה.

ובאותו ענין, ערך הפסוק כולו במספר סדורי עולה 35 ⊥ 37 ⊥ 39 ⊥ 34 ⊥ 25 ⊥ 20 ⊥ 21 ⊥ 19 ⊥ 18 = 248 = אברהם!

ועוד, מקום האתנחתא בפסוק תחת המילה "האיש". והנה עד האתנחתא – "ויגדל האיש" – במספר סידורי עולה חסד, רמז למה שביארנו למעלה שיצחק קיבל את כח הגדילה שלו מגדולתו־חסדו של אברהם (כידוע שבקבלה הקדומה כינו את ספירת החסד בשם "גדולה"[[7]](#endnote-7), עד שהתברר שמה כ"חסד" בקבלת האריז"ל. ועוד ביאר האריז"ל שכל י ספירות הקבלה הראשונה הן בפרצוף אריך דתהו[[8]](#endnote-8), ושם החסד נקרא גדולה, כלשון הפסוק: "לך הוי' הגדלה וגו'"[[9]](#endnote-9). העלאת החסד לשרשו באריך שייך בפרט אצל יצחק אבינו, שענינו העלאת דבר לשרשו.

והנה, וילך הלוך = 127, שנות חייה של שרה, אמו של יצחק אבינו. ובאותו ענין, גדולתו של יצחק כפי הנראה הומשכה אל והולידה את בנו יעקב, שכן: וגדל עד כי = 147, שנות חייו של יעקב.

### ב. מאה שערים

והנה, 100 רומז גם ל"מאה שערים" שמצא יצחק ובזכותם התגדל. והנה פלא: מאה שערים = 666 = 18 ∙ גדל!

נתבונן בפסוק הקודם לפסוק הגדילה: "ויזרע יצחק בארץ ההוא וימצא בשנה ההוא מאה שערים ויברכהו הוי'". הנה, כל המילים שלפני "מאה שערים" – "ויזרע יצחק בארץ ההוא וימצא בשנה ההוא" עולות 1332 = 666 ∙ 2 = 62 ∙ גדל! נציין גם שויזרע = בארץ = אברהם מאד. יוצא ששני חלקי הפסוק (בלי הסיום: "ויברכהו ה'") הם בסוד שלם וחצי, כלומר ביחס של 1:2.

והנה, אם נבטא את סכום כל הפסוק (שוב, בלי הסיום: "ויברכהו ה'") במונחים של "גדל" נוכל לכתוב 1998 = ויגדל ∙ גדל ⊥ גדל. הנה, מתגלה שאף שנראה על פניו שמציאת מאה השערים היא שהובילה לגדולתו של יצחק, הרי שקיים גם יחס הפוך בו המילים "ויגדל" "וגדל" "גדל" שבפסוק המאוחר הן שגורמות את ההצלחה במציאת מאה שערים שבפסוק המוקדם! עוד השלמה בין שני הפסוקים: ערך שני הפסוקים ביחד עולה אנכי ∙ גדל עם הכולל.

והנה, בפסוק "ויזרע" יש 72 = 49 אותיות. נצייר אותו בצורת מרובע:

|  |  |  |  |  |  |  |
| --- | --- | --- | --- | --- | --- | --- |
| ו | י | ז | ר | ע | י | צ |
| ח | ק | ב | א | ר | ץ | ה |
| ה | ו | א | ו | י | מ | צ |
| א | ב | ש | נ | ה | ה | ה |
| ו | א | מ | א | ה | ש | ע |
| ר | י | ם | ו | י | ב | ר |
| כ | ה | ו | י־ | ה | ו | ה |

נתבונן בצורה זו של הפסוק ונציין מספר נקודות:

האותיות שבפנות ו צ כ ה = 121 = 112. והנה, ערך שני הקצוות הימני העליון והשמאלי התחתון ו ה עולה 11, שרש כל ארבע הקצוות ביחד.

האותיות שבקו האלכסון (מימין לשמאל) ו ק א נ ה ב ה עולות 169 = 132.

ארבע האותיות שבאמצע הצלעות הן אותיות יראה, מדתו המובהקת של יצחק אבינו.

ארבע האותיות באמצע הצלעות עם הפנות יראה וצכה = 337 = 7✡. שאר האותיות שבפסוק עולות לפיכך 1936 = 442 = 16 ∙ 121, כנ"ל.

נסתכל כעת על הריבוע כסדרה של מסגרות זו בתוך זו. על פי קבלה, אנו מכנים מסגרות אלו: מקיפים. נצייר את המקיף הרחוק ביותר:

|  |  |  |  |  |  |  |
| --- | --- | --- | --- | --- | --- | --- |
| ו | י | ז | ר | ע | י | צ |
| ח |  |  |  |  |  | ה |
| ה |  |  |  |  |  | צ |
| א |  |  |  |  |  | ה |
| ו |  |  |  |  |  | ע |
| ר |  |  |  |  |  | ר |
| כ | ה | ו | י | ה | ו | ה |

סכום אותיותיו עולה 1040 = 40 ∙ י־הוה

שני המקיפים הפנימיים הם:

|  |  |  |  |  |
| --- | --- | --- | --- | --- |
| ק | ב | א | ר | ץ |
| ו | א | ו | י | מ |
| ב | ש |  | ה | ה |
| א | מ | א | ה | ש |
| י | ם | ו | י | ב |

וסכום אותיותיהם עולה 1183 = 7 ∙ 132!

כעת, נצייר את הצורה המקורית בדילוג טורים:

|  |  |  |  |  |  |  |
| --- | --- | --- | --- | --- | --- | --- |
| ו |  | ז |  | ע |  | צ |
| ח |  | ב |  | ר |  | ה |
| ה |  | א |  | י |  | צ |
| א |  | ש |  | ה |  | ה |
| ו |  | מ |  | ה |  | ע |
| ר |  | ם |  | י |  | ר |
| כ |  | ו |  | ה |  | ה |

סכום האותיות כאן עולה 1412 = צחק עשה לי א־להים כל השמע יצחק לי!

נצייר את דילוג הטורים השני:

|  |  |  |  |  |  |  |
| --- | --- | --- | --- | --- | --- | --- |
|  | י |  | ר |  | י |  |
|  | ק |  | א |  | ץ |  |
|  | ו |  | ו |  | מ |  |
|  | ב |  | נ |  | ה |  |
|  | א |  | א |  | ש |  |
|  | י |  | ו |  | ב |  |
|  | ה |  | י |  | ו |  |

סכום אותיותיו עולה 861 = 41△ = בית המקדש = תהלת י־הוה = ראש השנה וכו'.

נתבונן כעת בפעלים שבשני הפסוקים. סך הכל יש בשני הפסוקים 8 פעלים, המתחלקים על פי חתך זהב. בפסוק "ויזרע" 3 פעלים: ויזרע וימצא ויברכהו = 689 = 53 ∙ 13 = נצח ישראל. האותיות שבאמצע הפעלים הן זמר = 13 ∙ 19. שאר האותיות עולות 442 = טוב ∙ י־הוה.

בפסוק "ויגדל" 5 פעלים: ויגדל וילך הלוך וגדל גדל = 949 = 13 ∙ 73 = אהבת ישראל, וכמו שיתבאר בהמשך.

והנה, רק השרשים של שמונת הפעלים הם: זרע מצא ברך גדל הלך הלך גדל גדל = 23 ∙ גדל!

גדל במספר קדמי אבג אבגד אבגדהוזחטיכל עולה 121 = 112, ערך הפנות כנ"ל.

רק השרשים של הפעלים בפסוק "ויזרע" במספר קדמי עולים 2662 = 2 פעמים 1331 = 113 = משיח במספר קדמי. וממילא 2662 = 22 ∙ 121, או 22 פעמים גדל במספר קדמי.

### ג. פחד יצחק

בלשון הקדש, הניקוד נותן נשמה לאותיות, שכן בלעדיו אי אפשר לקוראם. מסיבה זו, חלקי הניקוד נקראים "תנועות" של הפסוק, היינו חלק ה"תנועה" (ה"נשמה") שבו (סימני הניקוד נקראים תנועות על שום שהם ה"מניעים" את האותיות). נתבונן כעת בניקוד של הפסוק.

הפסוק כולו, "ויגדל האיש וילך הלוך וגדל עד כי גדל מאד" = 725. ואילו ערך הניקוד שבפסוק (למעט שתי נקודות השוא שב־ך הסופית של "וילך" ו"הלוך", שאינן מוסיפות "תנועה" לאותיות ועל כן אינן נחשבות בכלל החשבון, כלל המופיע בספרי הקבלה) עולה 274 = מרדכי.

אם כן, נדרשים אנו לקשר המיוחד שבין יצחק ומרדכי והוא שיצחק ומרדכי הם שני הצדיקים המוזכרים בתנ"ך בסמיכות לפחד[[10]](#endnote-10): "ופחד יצחק היה לי"[[11]](#endnote-11) וכן, "כי נפל פחד מרדכי עליהם"[[12]](#endnote-12).

והנה פלא, ערך הפסוק (725) עם הניקוד שלו (274) עולה 999 = 27 פעמים גדל!

### ד. גדילתו של יצחק

נתבונן כעת במשמעותו המיוחדת של המספר גדל ביחס ליצחק. הנה, הפסוק כולו עוסק בגדילתו של יצחק. ענין הגדילה מרכזי בחייו של יצחק ובפעם הראשונה בה מדובר אודות יצחק בתורה כתוב: "ויגדל הילד ויגמל ויעש אברהם משתה גדול ביום הגמל את יצחק"[[13]](#endnote-13). יש לציין שהשרשים גדל וגמל מתחלפים זה בזה בסוד ערכם המספרי שכן גדל שווה 37 ואילו גמל שווה 73! כאמור, חז"ל פירשו שאותו יום היה היום השמיני ללידתו של יצחק, וכבר אז ניכר שגדל. כמו כן, האירוע הנוסף החשוב בקשר שבין אברהם ויצחק, עקידתו של יצחק, אירע בשנתו ה־37 (גדל) של יצחק.

והנה, גדל = הבל מה שרומז לכך שיצחק תיקן את חייו של הבל שחטא במחשבה ונתחייב מיתה לו ולזרעו אחריו. אודות יצחק אמר ה' לאברהם: "כי ביצחק יקרא לך זרע"[[14]](#endnote-14). יצחק הוא זרע אברהם הממשיך את האמונה בה' אחד לבניו אחריו. כח זה של המשכת זרעו של אברהם הוא שנתן ביצחק את כח הגדילה "עד כי גדל מאד" – עד אין סוף, כידוע שכח המשכת הזרע הוא כח האין סוף שבאדם[[15]](#endnote-15). והנה, האין סוף עצמו רמוז במילה זרע שכן כשנחלקה לשנים זר ע, זר אותיות רז עולה אין סוף ו־ע שווה סוד, היינו סוד האין סוף!

והנה, הבל יצחק = אדם קדמון = 5 ∙ 72. ויש בזה לרמז שבהתלבשות נשמתו של הבל ביצחק הפך יצחק למבטא בשלמות את קומת אדם קדמון (וממילא, הוליד יצחק את יעקב, שכנגד התפארת – המבריח מן הקצה עד הקצה, כדוגמת אדם קדמון).

והנה, בפסוק שלנו יש רצף של מילים המתאר את גדילת יצחק שגם הוא כפולה של 72: "ויגדל האיש וילך הלוך וגדל" = 539 = 72 ∙ 11. כשנוסיף את הבל יצחק לרצף זה נקבל ביחד 784 שהוא בעצמו ריבוע: 282. אמנם, 7△ = 28.

והנה, כמה דוגמאות של יחס עצמי בפסוק:

* "האיש וילך הלוך וגדל... מאד" עם הניקוד עולה 725, כערך הפסוק כולו.
* וילך הלוך וגדל עד כי = ויגדל... וילך... וגדל... כי גדל מאד = 274, ערך ניקוד הפסוק כולו.
* ללא שלשת המילים משרש גדל (ויגדל וגדל גדל), ערך שאר הפסוק, האיש וילך הלוך עד כי מאד = 592 = 16 ∙ 37 = וי ∙ גדל כלומר, אותיות השימוש כפול אותיות השרש של המילה הראשונה בפסוק.

הביטוי "עד כי גדל מאד" מזכיר את לשון הפסוק המתאר את חמש עליותיו של מלך המשיח: "הנה ישכיל עבדי ירום ונשא וגבה מאד"[[16]](#endnote-16). כמבואר במקום אחר[[17]](#endnote-17), העליה האחרונה רמוזה במילה "מאד". ולצורך הדרשה, נאמר שבכעין "גזרה שוה" גם בפסוק שלנו "מאד" פירושו כמו עליה־גדילה נוספת.

יוצא לפי זה שיש כאן 4 מילים של גדילה: ויגדל, וגדל, גדל, מאד. ובמספר קטן הן עולות: ויגדל וגדל גדל מאד = 52 = 4 ∙ 13 = 4 ∙ אחד. לפי זה, הערך הממוצע של כל "גדילה" במספר קטן עולה אחד.

בפסוק שלנו יש 5 פעלים: ויגדל וילך הלוך וגדל גדל שעולים 260 = 5 פעמים 52. יוצא שהערך הממוצע של כל פועל הוא 52. כיון שבחמשת הפעלים יש סך הכל 20 אותיות, יוצא שממוצע כל אות הוא 13!

סופי התבות של חמשת הפעלים, ל ך ך ל ל עולה 130. יוצא שסופי התבות שוות לערך ראשי התבות ואמצעי התבות. ויש לומר שגם זה בסוד מה שיצחק קיבל את כח הגדילה מאברהם, בחינת "סוף מעשה במחשבה תחילה"!

והנה, 260 = [ואלה תולדת] יצחק בן [אברהם וגו'] כנ"ל, שכח הגדילה של יצחק בא מהיותו "בן" אברהם.

והנה, חוץ מחמשת הפעלים, שאר המילים בפסוק עולים 465 = 30△, או משולש ל – האות הקרויה בפי חז"ל "מגדל הפורח באויר", והיא האות הגדולה בין האותיות, כנודע.

בכל אחד מחמשה הפעלים בפסוק יש אות ל (ואין עוד ל בפסוק) וערך סכום כל אותיות ל עולה ל ∙ 5 = 150. יוצא שערך שאר האותיות בחמשה הפעלים עולה 110, חלוקה מובהקת ל־י־ה ו־וה, שכן סכום אותיות ה־ל 150 = 10 ∙ י־ה וסכום שאר האותיות 110 = 10 ∙ וה.

כל הנ"ל מורה לנו למקד את ההתבוננות באותיות ל שבפסוק. הנה, אות ה־ל הראשונה בפסוק היא האות החמישית, רמז (ביחס עצמי) שבסך הכל יהיו בפסוק חמש אותיות ל.

נשים לב לכך שהאות ל היא רק אחת משלש האותיות בפועל גדל. נתבונן בשתי האותיות האחרות ג ו־ד (ג ∙ ד = 12 = ל במספר סדורי). הנה, ה־ג הראשונה בפסוק היא האות השלישית, ובפסוק אכן יש שלוש אותיות ג (ומתגלה בזה יחס עצמי מובהק יותר).

ה־ד הראשונה במקום הרביעי, ואמנם עד ל־ד של מאד, האות האחרונה בפסוק, יש ארבע אותיות ד, לומר שבמקרה זה המספר מרמז ל"עד ולא עד בכלל".

סך הכל אותיות ג־ד־ל מופיעות 13 פעמים בפסוק. והנה גדל = 37, המספר הראשוני ה־13!

בפסוק 3 אותיות ג, 5 אותיות ד, ו־5 אותיות ל, וזו חלוקת חתך זהב מובהקת של 13.

סך הכל ערך אותיות ג (3 הופעות), ד (5 הופעות) ו־ל (5 הופעות) בפסוק עולה 179 (= חצי משיח). סך שאר האותיות בפסוק עולה 546 = 21 ∙ י־הוה.

סך המיקומים של 13 אותיות ג, ד, ו־ל מתחילת הפסוק עולה 234 = 9 פעמים י־הוה. והנה, סך המיקומים מסוף הפסוק עולה 182 = יעקב = 7 פעמים י־הוה.

כעת נשוב לצייר את הפסוק כולו בצורת הברית ונדגיש את האותיות שבשני המשולשים הפנימיים:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ו | | י | | ג | | ד | | ל | |
|  | ה | | א | | י | | ש | |  |
|  | | ו | | י | | ל | |  | |
|  |  | | ך | | ה | |  | |  |
|  | |  | | ל | |  | |  | |
|  | |  | | ו | |  | |  | |
|  | |  | | ך | |  | |  | |
|  |  | | ו | | ג | |  | |  |
|  | | ד | | ל | | ע | |  | |
|  | ד | | כ | | י | | ג | |  |
| ד | | ל | | מ | | א | | ד | |

הנה, האותיות בשני המשולשים הפנימיים בלבד הן איילכי והן עולות 81 = 92. והאותיות בשני המשולשים הפנימיים הגדולים יותר יגדאיילכילמא עולות 169 = 132. ערך אותיות אלה במספר קטן עולה 52 וכן שאר הפסוק במספר קטן, עולה 52. יוצא שעליות ה"גדילה" שוות חצי מערך הפסוק במספר קטן. והנה, 104 הוא חצי יצחק, בסוד שלם וחצי!

בשני הפסוקים "ויגדל האיש" וגו', ו"הנה ישכיל" וגו', ביחד חן אותיות. סכום שני הפסוקים ביחד במספר קטן עולה 196 = 142.

### ה. סדרות

על פי פשט, המילים ויגדל, וגדל, גדל מורות על סדר של עליה. אמנם, מבחינה מספרית הן מגלות ההפך, שכן הן יוצרות סדרה יורדת: ויגדל = 53, וגדל = 43, גדל = 37.

נפתֵּח את שלשת הערכים לסדרה חשבונית, ונמשיך אותה קדימה ואחורה כדי לברר את תכונותיה:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 133 |  | 107 |  | 85 |  | 67 |  | 53 |  | 43 |  | 37 |  | 35 |  | 37 |  | 43 |  | 53 |
|  | 26 |  | 22 |  | 18 |  | 14 |  | 10 |  | 6 |  | 2 |  | 2‑ |  | 6‑ |  | 10= |  |
|  |  | 4 |  | 4 |  | 4 |  | 4 |  | 4 |  | 4 |  | 4 |  | 4 |  | 4 |  |  |

ניכר שלפנינו סדרה עם חן (סימטריה) זכרי, סביב המספר 35. והנה, המספר השמיני מנקודת ה"חן" הנ"ל, 133 = ויגדל וגדל גדל = ראשי התבות במילים עד כי גדל מאד!

סכום הסדרה עד 13 מקומות מ"גדל" 373 ⊥ 323 ⊥ 277 ⊥ 235 ⊥ 197 ⊥ 163 ⊥ 133 ⊥ 107 ⊥ 85 ⊥ 67 ⊥ 53 ⊥ 43 ⊥ 37 עולה 2093 = 23 ∙ 91 = חיה פעמים 13△.

והנה, 2093 הוא כפולה של שני המספרים במכלול 7, 13, שכן: 13 פעמים 161 = 7 ∙ 299 = 2093.

סכום שבעת המספרים שסביב 35, נקודת החן של הסדרה 53 ⊥ 43 ⊥ 37 ⊥ 35 ⊥ 37 ⊥ 43 ⊥ 53 עולה 301 = מנורה (= צורה = אש). כמבואר בחסידות[[18]](#endnote-18), שבעת נרותיה של המנורה הם סוד שרשי נשמות ישראל.

והנה, מתמטית, בכל סדרה ריבועית של מספרים שלמים, ישנו כלל שסכום כל שבעה מספרים רצופים מתחלק ב־7. לפי כלל זה יוצא שהערך הממוצע של כל מספר הוא 43, והוא הערך של וגדל. ועוד כלל: בסדרה של חן זכרי, ממוצע שבעת האברים סביב נקודת החן תמיד יהיה המספר השני מכל קצה, ובמקרה דנן קל לראות שזהו 43.

סכום שלש־עשרה המספרים סביב נקודת החן, 107 ⊥ 85 ⊥ 67 ⊥ 53 ⊥ 43 ⊥ 37 ⊥ 35 ⊥ 37 ⊥ 43 ⊥ 53 ⊥ 67 ⊥ 85 ⊥ 107 עולה 819 = אחדות פשוטה, והוא סכום הריבועים מ־1 עד 13 (= אחד). הערך הממוצע של 13 המספרים הוא 63, שם סג.

והנה, אם נמשיך להקטין את שלש המילים "ויגדל", "וגדל", "גדל", מבחינת האותיות נקבל ויגדל וגדל גדל גל ג = 169 = אחד ∙ אחד. ההקטנה של גדל ל־גל היא משום ש־גל הוא השער העיקרי של השרש גדל וזאת על פי מאמר חזל "ג־ד – גמול דלים"[[19]](#endnote-19), כלומר שהאות ג שהיא האות העיקרית בשרש גדל רצה לגמול חסדים ולהגדיל, בסוד הגדולה של אברהם, את ה־ד. על הקשר שבין ה־ג וה־ל, אותיות השער של גדל, אפשר לדרוש את הפסוק "מגדל עז שם הוי' בו ירוץ צדיק [ה־ג] ונשגב [ה־ל]"[[20]](#endnote-20).

### ו. גידולים ־ דילוגים

נתבונן כעת במה שקורה לפסוק כאשר נסדר אותו בצורת טבעת, היינו שסוף הפסוק – ה־ד של "מאד" – יהיה קשור עם התחלת הפסוק – ה־ו של "וילך". בתוך כך, נרשום את האופנים השונים בהם ניתן להרכיב את המלה "גדל" על ידי דילוגים שוים[[21]](#endnote-21) בתוך הפסוק:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ג | ד | ל | מ | א | ד | ו | י | ג | ד | ל |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ג | ד | ל | ע | ד | כ | י | ג | ד | ל | מ | א | ד | ו | י | ג | ד | ל | ה | א | י | ש | ו | י | ל |

|  |  |  |  |  |  |  |
| --- | --- | --- | --- | --- | --- | --- |
| ל | מ | א | ד | ו | י | ג |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ל | ך | ה | ל | ו | ך | ו | ג | ד | ל | ע | ד | כ | י | ג | ד | ל | מ | א | ד | ו | י | ג |

**ד** הדילוגים הנ"ל נפרסים על פני 11 25 7 ו־23 אותיות, והכל עולה וילך אותיות!

כעת, ישנם גם 3 דילוגים פשוטים של המלה גדל בתבות "ויגדל", "וגדל", "גדל" – והם כנגד ג הדילוגים מעצמות ה' לעולמות התחתונים המבוארים בחסידות[[22]](#endnote-22) – ובסך הכל יש 7 דילוגים אפשריים של "גדל" בפסוק. אם נוסיף ל־66 אותיות הדילוגים הגדולים שראינו את 9 האותיות של שלשה הדילוגים הפשוטים, יצא שכל הדילוגים נפרסים על 75 אותיות.

והנה, 7 = גד, שתי האותיות הראשונות של גדל. גדל = הבל, וממילא 7 גדל עולה 7 ∙ הבל, סוד שבעת ההבלים שבהם נברא העולם שבפתיחת ספר קהלת, שכנגדם ישנו גידול אמיתי כפי שהיה אצל יצחק.

והנה, גד ∙ גדל = 259 והוא גם סכום שלשת המספרים הבאים אחרי גדל, וגדל, ויגדל בסדרה הריבועית למעלה: 107 ⊥ 85 ⊥ 67 = 259!

### ז. ברכת הוי' היא תעשיר

מבחינה ענינית שתי התבות האחרונות של הפסוק הקודם – "ויברכהו הוי'" – שייכות לפסוקנו, שכן ברכת ה' היא המקור לגדלותו של יצחק. סוד הברכה ניתן בראשונה לאברהם כאשר ברכו ה': "והיה ברכה" – היינו, שהברכות מסורות לך לברך בהם את זולתך. והנה, ברך = 222 = 6 ∙ גדל מה שרומז לששת הצירופים האפשריים של השרש גדל גדל גלד דלג דגל לגד לדג = ברך. וביחד, ברך גדל = 259 = גד ∙ גדל, כמבואר למעלה.

הקשר בין ברכת ה' ובין גדילתו של יצחק מתגלה באופן מובהק גם מבחינה מספרית, שכן ויברכהו י־הוה עולה 275, צירוף ספרות של 725, ערך הפסוק של "ויגדל וגו'".

והנה, אם נצרף את "ויברכהו הוי'" לפסוק כולו נקבל[[23]](#endnote-23) ויברכהו י־הוה ויגדל האיש וילך הלוך וגדל עד כי גדל מאד = 1000 = 103!

כעת יש לפנינו תהליך "גדילה" הקשור בחזקות של 10, שכן בפסוק הקודם (בפשט, לפני "ויברכהו הוי'") מצא יצחק "מאה שערים" ו־100 = 102. ובפסוק שלנו, לאחר ברכת הוי', מגיע יצחק לכדי 1000 = 103.

והנה, ההכפלה מ־100 ל־1000 רמוזה בכך שבמספר קטן גדל = 10. והרי "מאה שערים" (100) ∙ 10 = 1000, כנ"ל.

התבות "ויברכהו י־הוה'" קשורות ביחס עצמי לאותיות הפסוק "ויגדל וגו'", ונסביר: ראינו למעלה שיש יחס עצמי בין שתי התבות הראשונות של הפסוק לפסוק כולו, שכן ב"ויגדל האיש" 9 אותיות, ובפסוק כולו 9 תבות. והנה, בתבות "ויברכהו י־הוה" 11 אותיות, וכאשר מוסיפין אותן ל־9 תבות הפסוק "ויגדל וגו'" ישנן סך הכל 11 תבות.

### ח. חתך זהב

והנה, לא רק ש"ויברכהו הוי'" משלים את "ויגדל וגו'" ל־1000, אלא שניכרת כאן גם דוגמא של חתך זהב, שכן ויברכהו ויגדל האיש = 618 ואילו, י־הוה וילך הלוך וגדל עד כי גדל מאד = 382. 618 ו־382 הם חתך הזהב של 1000. ועוד, 618 מדגים באופן מובהק את מספר חתך הזהב, φ ששווה 1.618[[24]](#endnote-24).

והנה, יש עוד אופן בו ניתן לחלק את 11 התבות של "ויברכהו הוי' ויגדל האיש וילך הלוך וגדל עד כי גדל מאד" כך שיתנו חלוקה ל־382 ו־618, חתך הזהב של 1000: האיש וילך = 382 ואילו ויברכהו י־הוה ויגדל... הלוך וגדל עד כי גדל מאד = 618.

ומענין לענין באותו ענין. בפסוק "ויגדל וגו'" בעצמו יש חתך זהב. ראינו שערך הפסוק כולו 725. חתך הזהב של 725 מחלק אותו ל־448 ו־277. והנה, 277 = זרע, המזכיר את תחילת הפסוק הקודם ("ויזרע יצחק..."). יש לציין כי, 448 = חש מל מל אולם, לעניננו בפרט 448 הוא סכום סופי התבות של תשע תבות הפסוק: ל ש ך ך ל ד י ל ד = 448. מה עוד ש"סופי תבות" מתאים לכך ש־448 הוא החלק ה"תחתון" של חתך הזהב של 725. ממילא נמצא שראשי ואמצעי התבות של כל המילים בפסוק עולים 277, החצי העליון של חתך הזהב של 725.

ראשי התבות (יחד עם ה־י של "ויגדל", רמז להופעת שם הוי' בתוך ראשי התבות) לבד ו י ה ו ה ו ע כ ג מ עולים 171, וממילא שאר אמצעי התבות גד אי יל לו גד ד א עולים 106. וזה, פלא על גבי פלא, שכן חתך הזהב של 277 (סכום ראשי ואמצעי התבות ביחד) הוא 171 ו־106!

רק אמצעי התבות של שתי המילים וילך מאד יל א עולים 41. שאר אמצעי התבות גד אי לו גד ד עולים 65. והנה, 41 ו־61 הם חתך הזהב של 106!

מתבקש כעת שנכתוב את כל סדרת חתך הזהב שמצאנו ולהמשיך אותה הלאה:

1898 1173 725 448 277 171 106 65 41 24 17 7 10

מצאנו אם כן שהסדרה הזאת יוצאת מ־10 ו־7, בסוד הפסוק "העשירי יהיה קדש להוי'" ומאמר חז"ל "כל השביעין חביבין". והנה, סכום המספרים בסדרה מ־24 עד 106 הוא 106 ⊥ 65 ⊥ 41 ⊥ 24 = 236 = ורב כח.

כידוע 236 הוא המספר הראשון בקבלה המתאר את "קומתו" של הקב"ה (מדרש שעור קומה). 236 הוא גם בין המספרים שבסדרת חתך הזהב של 1000: 1000 618 382 236 146 90 56 34 22 12 10 2

והנה, סכום המספרים בסדרת חתך הזהב המתחילה 10, 7 עד 171 עולה: 171 ⊥ 106 ⊥ 65 ⊥ 41 ⊥ 24 ⊥ 17 ⊥ 7 ⊥ 10 עולה 441 = אמת והוא כנגד מה שיצחק הוא הזרע אמת של אברהם. כמו כן ראינו למעלה שסכום ראשי ואמצעי התבות של הפסוק כולו עולה זרע.

עד 725, סכום המספרים באותה סדרת חתך זהב 725 ⊥ 448 ⊥ 277 ⊥ 171 ⊥ 106 ⊥ 65 ⊥ 41 ⊥ 24 ⊥ 17 ⊥ 7 ⊥ 10 עולה 1891 = 61△. והנה, 61 = הלוך.

נתבונן כעת בסופי התבות של הפסוק "ויגדל וגו'" עם שתי התבות "ויברכהו הוי'". הנה, סכום האותיות הנ"ל ו ה ל ש ך ך ל ד י ל ד עולה 459 = בעל שם טוב. וענין נוסף: שמו המלא של מייסד החסידות מורנו הבעל שם טוב ישראל בעל שם טוב עולה 1000, והוא כפי שראינו הערך של כל הפסוק ויגדל האיש וגו' יחד עם שתי התבות "ויברכהו י־הוה". ממילא יוצא שסכום שאר האותיות (היינו, כל האותיות לבד מסופי התבות) עולה 541 = ישראל.

כמבואר במקום אחר, ישנם ביטויים חשובים נוספים הקשורים במורנו הבעל שם טוב ושגם ערכם 1000: תלמיד ותיק (כל מה שתלמיד ותיק עתיד לחדש כבר נאמר למשה מסיני) = 1000. כמו כן, מחלוקת שמאי הלל (ראשי תבות: משה) = 1000.

והנה, 11 המילים שלנו מתחלקות גם לפי ביטוי זה האחרון, שכן ויברכהו י־הוה ויגדל וגדל מאד = שמאי הלל = יצחק יצחק!

וממילא שאר התבות, האיש וילך הלוך עד כי גדל עולות 584 = מחלוקת = 8 ∙ חכמה.

### ט. חשיבה מתמטית

נפנה כעת לשאלה חשבונית טהורה היוצאת מצירוף שתי המילים "ויברכהו י־הוה" (275) לפסוק "ויגדל וגו'" (725). נשים לב, ששני המספרים 275 ו־725 מורכבים מאותם ספרות בסדר שונה. הסכום של 275 ו־725 עולה בדיוק 1000. נשאל כעת: האם ישנם עוד שני מספרים המורכבים מאותן שלש ספרות בצירוף שונה שסכומם עולה 1000, ומה הכלל בזה?

והתשובה: שהספרה האחרונה חייבת להיות 5, וסכום שתי הספרות האחרות: 9. לפיכך ארבע האפשרויות הן:

|  |  |
| --- | --- |
| 185, 815  275, 725 | 365, 635  455, 545 |

1. . בראשית כו, יא-יג. [↑](#endnote-ref-1)
2. . חילוף אלב"ם הוא היחיד בו האותיות תמיד הופכות לאות גדולה יותר! [↑](#endnote-ref-2)
3. . בראשית כה, יט. [↑](#endnote-ref-3)
4. . יהושע יד, טו. וראה רש"י שם על פי בראשית רבה יד, ו. [↑](#endnote-ref-4)
5. . בראשית כא, ח. [↑](#endnote-ref-5)
6. . תוספות שבת קל, א ד"ה שש אנכי. [↑](#endnote-ref-6)
7. . פרדס רימונים שער א פרק י. [↑](#endnote-ref-7)
8. . הקדמה לספר עמק המלך. [↑](#endnote-ref-8)
9. . דברי הימים א כט, יא. [↑](#endnote-ref-9)
10. . במאמר מוסגר נציין שבכל התנ"ך מתייחס פחד רק לחמש שמות עצם: הוי', אלקים, יצחק, היהודים, ומרדכי, רמז ל-**ה** גבורות שבדעת. [↑](#endnote-ref-10)
11. . בראשית לא, מב. [↑](#endnote-ref-11)
12. . אסתר ט, ג. [↑](#endnote-ref-12)
13. . בראשית כא, ח. [↑](#endnote-ref-13)
14. . שם שם יב. [↑](#endnote-ref-14)
15. . דרך מצותיך מצות פריה ורביה. [↑](#endnote-ref-15)
16. . ישעיה נב, יג. [↑](#endnote-ref-16)
17. . ראה בספרנו תקון המדינה ע' קצ הערה יז ובספרנו וממנה יושע ע' כז. [↑](#endnote-ref-17)
18. . תורה אור לפרשת מקץ. [↑](#endnote-ref-18)
19. . שבת קד, א. [↑](#endnote-ref-19)
20. . משלי חי, י. [↑](#endnote-ref-20)
21. . בכל קטע מוגדר של כך וכך אותיות, יהיה תמיד דילוג בכוון אחד וגם בכוון השני בעיגול אותיות הקטע. ככלל, אנו מונים את הדילוג הפחות במספר (או, שיש לתת עדיפות לדילוג ישר על פני דילוג הפוך). [↑](#endnote-ref-21)
22. . כאמור, גדל אותיות דלג. ו-ג ה"גדל" שבפסוק מקבילים במפורש ל-ג הדילוגים המבוארים בחסידות (ראה סוד ה' ליראיו ע' קפח והלאה). והנה, עצם סוד הדילוג שייך ליצחק, שהרי דילוג הוא בחינת צמצום. ההקבלה עצמה הולכת מלמטה למעלה:

    "ויגדל האיש" – "איש" לשון פרט (כמו סוג, מין, איש, כמבואר בספרי החקירה) והגדילה מריבוי לאחדות וממילא מקבילה לדילוג (בכיוון ההפוך) מעולמות לקו.

    "וילך הלוך וגדל" – הליכה היא לאורך הקו (מלמטה למעלה) עד שהגיע לשרש הקו שלפני הצמצום (המתואר ב"עץ חיים"), והיינו גדילה מגבול לבלי גבול המקביל לדילוג מקו לאור אין סוף שלפני הצמצום.

    "עד כי גדל מאד" – "מאד" מורה על גדילה (דילוג) ממצב של גילוי (בלבד של) אור אין סוף ועד להעלם העצמי ממש (שכן, "מאד" מורה על העצם) והיינו בחינת יחיד ממש היא היא בחינת יצחק בשרשו העליון, כידוע שאברהם יצחק ויעקב הם כנגד אחד יחיד ומיוחד. [↑](#endnote-ref-22)
23. . הנה, 1000 עולה 999 עם הכולל, בסוד "לפני א' [אלף] מה אתה סופר", והוא סוד חזרת הגלגל, "איכה ירדף אחד אלף", כמבואר באריכות במקום אחר. 999 הוא גם מילוי השם הקדוש "א ־ל ש ־די": אלף למד [מילוי השם א ־ל לבד עולה ה ּ 37, כנגד 5 מוצאות הפה] שין דלת יוד [העולה 22 ּ 37] = 999 = מטטרון שר הפנים = שכבת זרע. שכבת זרע הוא סוד "ויזרע יצחק", כידוע שארץ זרע פרי כנגד אברהם יצחק יעקב. ארץ כנגד אברהם שאמר לו ה': "קום והתהלך בארץ"; זרע כנגד יצחק עליו אמר ה' לאברהם: "כי ביצחק יקרא לך זרע"; פרי כנגד יעקב לו אמר ה': "אֲנִי אֵ־ל שַׁ־דַּי פְּרֵה וּרְבֵה" (שם לה, יא), דוקא בשם א ־ל ש ־די, כנ"ל. והנה, **ארץ זרע פרי** עולה 858 = לג ּ י־הוה. [↑](#endnote-ref-23)
24. . אחת ההגדרות למספר φ שהוא המספר העונה למשוואה 1 – x = x/1 ומשמעות הדבר שהחלק 0.618 הוא החלק המשמעותי-חיוני יותר של המספר. [↑](#endnote-ref-24)